
LIVRE    SECOND. 

(svite) 


De  la  gloire. 


CHAPITRE    XVI. 


L  y  a  le  nom  &  la  choie  :  le 
nom,  c'eft  vne  voix  qui  remerque 
&rignifielachofe  :  le  nom,  cen'eft 
pas  vne  partie  de  la  chofe,  ny 
de  la  fubftance  :  c'eft  vne  pièce 
eftrangere  ioinfte  à  la  chofe, 
&  hors  d'elle.  Dieu  qui  eft  en  foy 
toute  plénitude,  &  le  comble  de  toute  perfeftion,  il 
ne  peut  s'augmenter  &  accroiftre  au  dedans  :  mais 
fon  nom  fe  peut  augmenter  &  accroiftre,  par  la  bene- 
diftion  &  loiiange,  que  nous  donnons  à  fes  ouurages 
extérieurs.  Laquelle  loiiange,  puis  que  nous  ne  la 
pouuons  incorporer  en  luy,  d'autant  qu'il  n'y  peut 
auoir  accellion  de  bien,  nous  l'attribuons  à  fon  nom, 

qui  eft  la  pièce  hors  de  luy,  la  plus  voifine.  Voylà 
comment  c'eft  à  Dieu  feul,  à  qui  gloire  &  honneur 
appartient.  Et  n'eft  rien  fi  efloigné  de  raifon,  que  de 
nous  en  mettre  en  quefte  pour  nous  :  car  eftans  indi- 
gens  &  necefliteux  au  dedans,  noftre  eiïence  eftant 
imparfaifte,  &  ayant  continuellement  befoing  d'amé- 
lioration, c'eft  là,  à  quoy  nous  nous  deuons  trauail- 
1er.  Nous  fommes  tous  creux  &  vuides  :  ce  n'eft  pas 
de  vent  &  de  voix  que  nous  auons  à  nous  remplir  : 
il  nous  faut  de  la  fubftance  plus  folide  à  nous  repa- 
rer. Vn  homme  affamé  feroit  bien  fimple  de  chercher 
à  fe  pouruoir  pluftoft  d'vn  beau  veftement,  que  d'vn 
bon  repas  :  il  faut  courir  au  plus  prefTé.  Comme 
difent  nos  ordinaires   prières ,    Gloria  in   excelfis 
Deo,  &  in  terra  pax  hominibus.   Nous  fommes  en 
difette  de  beauté,  fanté,  fagefle,  vertu,  &  telles  par- 
ties effentieles  :  les  ornemens  externes  fe  chercheront 
après  que  nous  aurons  proueu  aux  chofes  neceflaires. 
La  théologie  traifte  amplement  &  plus  pertinemment 
ce  fubiefl:,  mais  ie  n'y  fuis  guère  verfé.  Chryfippus 
&  Diogenes  ont  efté  les  premiers  autheurs  &  les  plus 
fermes  du  mefpris  de  la  gloire.  Et  entre  toutes  les 
voluptez,  ils  difoient  qu'il  n'y  en  auoit  point  de  plus 
dangereufe,  ny  plus  à  fuir,  que  celle  qui  nous  vient 
de   l'approbation  d'autruy.    De  vray   l'expérience 
nous  en  fait  fentir  plufieurs  trahifons  bien  domma- 
geables.   Il   n'eft   chofe   qui   empoifonne   tant  les 
Princes  que  la  flatterie,  ny  rien  par  où  les  mefchans 
gaignent  plus  aiféement  crédit  autour  d'eux  :  ny 
maquerelage  fi  propre  &  fi  ordinaire  à  corrompre 
la  chafteté  des  femmes ,  que  de  les  paiftre  &  entre- 
tenir de  leurs  louanges.  Le  premier  enchantement 
que  les  Sirènes  employent  à  piper  VlyiTes,  eft  de 
cette  nature  : 

Deçà  vers  nous,  deça^  ô  treJlo'ùabU  Vlyjfij 

Et  le  plus  grand  honneur  dont  la  Grèce  Jleurijfe. 

Ces  philofophes  là  difoient,  que  toute  la  gloire  du 
monde  ne  meritoit  pas  qu'vn  homme  d'entendement 
eftendift  feulement  le  doigt  pour  l'acquérir  : 

Gloria  quant alihet  quid  erit^fi  gloria  tantiim  eft? 

le  dis  pour  elle  feule  :  car  elle  tire  fouuent  à  fa  fuite 
plufieurs  commoditez,  pour  lefquelles  elle  fe  peut 
rendre  defirable  :  elle  nous  acquiert  de  la  bienvueil- 
lance  :  elle  nous  rend  moins  expofez  aux  iniures 
&ofifences  d'autruy,  &chofes  femblables.  C'eftoitauffi 
des  principaux  dogmes  d'Epicurus  :  car  ce  précepte 
de  fa  fefte,  cache  tavie,  qui  deffend  aux  hommes 
de  s'empefcher  des  charges  &  negotiations  publiques, 
prefuppofe  aufli  necefTairement  qu'on  mefprife  la 
gloire  :  qui  eft  vne  approbation  que  le  monde  fait 
des  aftions  que  nous  mettons  en  euidence.  Celuy  qui 
nous  ordonne  de  nous  cacher,  &  de  n'auoir  foing 
que  de  nous,  &  qui  ne  veut  pas  que  nous  fovons 
connus  d'autruy,  Û  veut  encores  moins  que  nous  en 
foyons  honorez  &  glorifiez.  Aufli  confeiÛe  il  à  Ido- 
meneus,  de  ne  régler  aucunement  fes  adions,  par 
l'opinion  ou  réputation  commune  :  fi  ce  n'eft  pour 
éuiter  les  autres  incommoditez  accidentales,  que  le 
mefpris  des  hommes  luy  pourroit  apporter.  Ces  dif- 
cours  là  font  infiniment  vrais,  à  mon  aduis,  &  rai- 
fonnables.  Mais  nous  fommes,  ie  ne  fçay  comment, 
doubles  en  nous  mefmes,  qui  fait  que  ce  que  nous 
croyons,  nous  ne  le  croyons  pas  :  &  ne  nous  pou- 
uons  defiaire  de  ce  que  nous  condamnons.  Voyons 
les  dernières  paroles  d'Epicurus,  &  qu'il  dit  en  mou- 
rant :  elles  font  grandes  &  dignes  d'vn  tel  philofophe  : 


ESSAIS    DE     MONTAIGNE. 


mais  fi  ont  elles  quelque  merque  de  la  recommen- 
dation  de  fon  nom,  &  de  cette  humeur  qu'il  auoit 
defcriée  par  fes  préceptes.  Voicy  vne  lettre  qu'il  diôa 
vn  peu  auant  fon  dernier  foufpir. 

Epicvrvs   a  Hermachvs   salvt. 

Ce  pendant  que  ie  pafTois  l'heureux,  &  celuy-là 
mefmes  le  dernier  iour  de  ma  vie,  i'efcriuois  cecy, 
accompaigné  toutesfois  de  telle  douleur  en  la  vellie 
&  aux  inteftins,  qu'il  ne  peut  rien  eftre  adioufté  à 
fa  grandeur.  Mais  elle  eftoit  compenfée  par  le  plaifir 
qu'apportoit  à  mon  ame  la  fouuenance  de  mes  inuen- 
tions  &  de  mes  difcours.  Or  toy  comme  requiert 
l'affeftion  que  tu  as  eu  dés  ton  enfance  enuers  moy, 
&  la  philofophie,  embraffe  la  protection  des  enfans 
de  Metrodorus. 

Voila  fa  lettre.  Et  ce  qui  me  fait  interpréter  que 
ce  plaifir  qu'il  dit  fentir  en  fon  ame,  de  fes  inuen- 
tions,  regarde  aucunement  la  réputation  qu'il  en 
efperoit  acquérir  après  fa  mort,  c'eft  l'ordonnance 
de  fon  teftament,  par  lequel  il  veut  que  Aminoma- 
chus  &  Timocrates  fes  héritiers,  fourniffent  pour 
la  célébration  de  fon  iour  natal  tous  les  mois  de  lan- 
uier,  les  frais  que  Hermachus  ordonneroit  :  &  aulïi 
pour  la  defpence  qui  fe  feroit  le  vingtiefme  iour  de 
chafque  lune,  au  traittement  des  philofophes  fes  fami- 
liers, qui  s'afTembleroient  à  l'honneur  de  la  mémoire 
de  luy  &  de  Metrodorus.  Carneades  a  efté  chef  de 
l'opinion  contraire  :  &  a  maintenu  que  la  gloire  eftoit 
pour  elle  mefme  defirable,  tout  ainfi  que  nous  em- 
braflbnsnos  pofthumes  pour  eux  mefmes,  n'en  ayans 
aucune  cognoiffance  ny  iouylTance.  Cette  opinion  n'a 
pas  failly  d'eftre  plus  communément  fuyuie,  comme 

font  volontiers  celles  qui  s'accommodent  le  plus  à 
nos  inclinations.  Ariftote  luy  donne  le  premier  rang 
entre  les  biens  externes  :  Euite,  comme  deux  extrêmes 
vicieux,  l'immoderation,  &  à  la  rechercher,  &  à 
la  fuyr.  le  croy  que  fi  nous  auions  les  liures  que 
Cicero  auoit  efcrit  fur  ce  fubieft,  il  nous  en  conteroit 
de  belles  :  car  cet  homme  là  fut  fi  forcené  de  cette 
pafîion,  que  s'il  euft  ofé,  ilfuft,  ce  croif-ie,  volontiers 
tombé  en  l'excez  où  tombèrent  d'autres,  que  la  vertu 
mefme  n'eftoit  defirable,  que  pour  l'honneur  qui  fe 
tenoit  toufiours  à  fa  fuitte  : 

Paulum  fepulta  difiat  inertia 
Cdata  virtus. 

Qui  eft  vn'  opinion  fi  fauce,  que  ie  fuis  dépit  qu'elle 
ait  iamais  peu  entrer  en  l'entendement  d'homme,  qui 
euft  cet  honneur  de  porter  le  nom  de  philofophe.  Si 
cela  eftoit  vray,  il  ne  faudroit  eftre  vertueux  qu'en 
public  :  &  les  opérations  de  l'ame,  où  eft  le  vray 
fiege  de  la  vertu,  nous  n'aurions  que  faire  de  les 
tenir  en  règle  &  en  ordre,  finon  autant  qu'elles 
deburoient  venir  à  la  cognoiiïance  d'autruy.  N'y  va 
il  donc  que  de  faillir  finement  &  fubtilement?  Si  tu 
fçais,  dit  Carneades,  vn  ferpent  caché  en  ce  lieu, 
auquel  fans  y  penfer,  fe  va  feoir  celuy,  de  la  mort 
duquel  tu  efperes  profit  :  tu  fais  mefchamment,  fi  tu 
ne  l'en  aduertis  :  &  d'autant  plus  que  ton  action  ne 
doibt  eftre  cognuë  que  de  toy.  Si  nous  ne  prenons 
de  nous  mefmes  la  loy  de  bien  faire  :  fi  l'impunité 
nous  eft  iuftice,  à  combien  de  fortes  de  mefchancetez 
auons  nous  tous  les  iours  à  nous  abandonner  ?  Ce 
que  S.  Peduceus  fit,  de  rendre  fidèlement  cela  que 
C.    Plotius  auoit    commis   à  fa    feule    fcience,  de 

fes  richeffes,  &  ce  que  i'en  ay  faift  fouuent  de 
mefme,  ie  ne  le  trouue  pas  tant  louable,  comme  ie 
trouueroy  exécrable,  que  nous  y  eullîons  failly.  Et 
trouue  bon  &  vtile  à  ramenteuoir  en  noz  iours, 
l'exemple  de  P.  Sextilius  RufFus,  que  Cicero  accufe 
pour  auoir  recueilly  vne  hérédité  contre  fa  con- 
science :  non  feulement,  non  contre  les  loix,  mais  par 
les  loix  mefmes.  Et  M.  CrafTus,  &  Q.  Hortenfius, 
lefquels  à  caufe  de  leur  authorité  &  puiffance,  ayants 
efté  pour  certaines  quotitez  appeliez  par  vn  eftranger 
à  la  fuccefïïon  d'vn  teftament  faux,  à  fin  que  par  ce 
moyen  il  y  eftabliil  fa  part  :  fe  contentèrent  de  n'eftre 
participants  de  la  fauceté,  &  ne  refuferent  d'en  tirer 
du  fruit  :  aflez  couuerts,  s'ils  fe  tenoient  à  l'abry 
des  accufations,  &des  tefmoins,  &  des  loix.  Memi- 
nerint  Deum  fe  habere  tejlem^  id  ejî,  vt  ego  arbitrer, 
mentem  fuam.  La  vertu  eft  chofe  bien  vaine  &  fri- 
uole,  fi  elle  tire  fa  recommendation  de  la  gloire.  Pour 
néant  entreprendrions  nous  de  luy  faire  tenir  fon 
rang  à  part,  &  la  déioindrions  de  la  Fortune  :  car 
qu'ert-il  plus  fortuite  que  la  réputation  }  Profeûà  for- 
tuna  in  omni  re  dominatur  :  ea  res  cunélas  ex  libidine 
magis  quàm  ex  vero  célébrât  obfcurdtque.  De  faire 
que  les  aftions  foyent  cognues  &  veuës,  c'efl:  le  pur 
ouurage  de  la  Fortune.  C'eft  le  fort  qui  nous  applique 
la  gloire,  félon  fa  témérité.  le  l'ay  veuë  fort  fouuent 
marcher  auant  le  mérite  :  &  fouuent  outrepafler  le 
mérite  d'vne  longue  mefure.  Celuy  qui  premier  s'ad- 
uifa  de  la  reffemblance  de  l'ombre  à  la  gloire,  fit 
mieux  qu'il  ne  vouloit.  Ce  font  chofes  excellemment 
vaines.  Elle  va  aufïï  quelque  fois  deuant  fon  corps  : 
&  quelque  fois  l'excède  de  beaucoup  en  longueur. 
Ceux  qui  apprennent  à  la  nobleffe  de  ne  chercher  en 
la  vaillance  que  l'honneur  :  quafi  non  fit  honeflum 

quodnobilitatum  non  fit  :  que  gaignent-ils  par  là,  que 
de  les  inftruire  de  ne  fe  hazarder  iamais,  fi  on  ne  les 
voit,  &  de  prendre  bien  garde,  s'il  y  a  des  tefmoins, 
qui  puifTent  rapporter  nouuelles  de  leur  valeur,  là 
où  il  le  prefente  mille  occafions  de  bien  faire,  fans 
qu'on  en  puifle  eftre  remerqué?  Combien  de  belles 
aftions  particulières  s'enfeueliflent  dans  la  foule  d'vne 
batailler^  Quiconque  s'amufe  à  contreroUer  autruy 
pendant  vne  telle  meflée,  il  n'y  eft  guère  embefoigné  : 
&  produit  contre  foy  mefmes  le  tefmoignage  qu'il  rend 
des  deportemens  de  fes  compaignons.  Vera  &fapiens 
animi  magnitudo ,  honejlum  illud  quod  maxime  natu- 
ram  fequitur,  in  faéiis  pofitum,  non  in  gloria,  iudi- 
cat.  Toute  la  gloire,  que  ie  pretens  de  ma  vie,  c'eft 
de  l'auoir  vefcue  tranquille.  Tranquille  non  félon 
Metrodorus,  ou  Arcefilas,  ou  Arillippus,  mais  félon 
moy.  Puifque  la  philofophie  n'a  fçeu  trouuer  aucune 
voye  pour  la  tranquillité,  qui  full  bonne  en  commun, 
que  chacun  la  cherche  en  fon  particulier.  A  qui  doi- 
uent  Caefar  &  Alexandre  cette  grandeur  infinie  de 
leur  renommée,  qu'à  la  Fortuneî'  Combien  d'hommes 
a  elle  elleint,  fur  le  commencement  de  leur  progrés, 
defquels  nous  n'auons  aucune  cognoifTance,  qui  y 
apportoient  mefme  courage  que  le  leur,  fi  le  malheur 
de  leur  fort  ne  les  euft  arrellez  tout  court,  fur  la  naif- 
fance  mefme  de  leurs  entreprinfesî^  Au  trauers  de  tant 
&  Il  extrêmes  dangers  il  ne  me  fouuient  point  auoir 
leu  que  Caefar  ait  elle  iamais  blefle.  Mille  font  morts 
de  moindres  périls,  que  le  moindre  de  ceux  qu'il 
franchit.  Infinies  belles  adions  fe  doiuent  perdre  fans 
tefmoignage,  auant  qu'il  en  vienne  vne  à  profit.  On 
n'ell  pas  toufiours  fur  le  haut  d'vne  brefche,  ou  à 
la  telle  d'vne  armée,  à  la  veuë  de  fon  gênerai,  comme 
fur  vn  efchaffaut.  On  eîl  furpris  entre  la  haye  &  le 

fofTé  :  il  faut  tenter  fortune  contre  vn  pouUailler  :  il 
faut  dénicher  quatre  chetifs  harquebufiers  d'vne 
grange  :  il  faut  feul  s'efcarter  de  la  trouppe  &  entre- 
prendre feul,  félon  la  necellité  qui  s'offre.  Et  fi  on 
prend  garde,  on  trouuera,  à  mon  aduis,  qu'il  aduient 
par  expérience,  que  les  moins  efclattantes  occafions 
font  les  plus  dangereufes  :  &  qu'aux  guerres,  qui  fe 
font  paiïees  de  noftre  temps,  il  s'efl:  perdu  plus  de 
gens  de  bien,  aux  occafions  légères  &  peu  impor- 
tantes, &  à  la  conteftation  de  quelque  bicoque,  qu'es 
lieux  dignes  &  honnorables.  Qui  tient  fa  mort  pour 
mal  employée,  fi  ce  n'eft  en  occafion  fignalée  :  au 
lieu  d'illuftrer  fa  mort,  il  obfcurcit  volontiers  fa  vie  : 
lailTant  efchapper  ce  pendant  plufieurs  iuftes  occa- 
fions de  fe  bazarder.  Et  toutes  les  iuftes  font  illuftres 
aflez  :  fa  confcience  les  trompettant  fuiïifamment  à 
chacun.  Gloria  nojira  eji,  tefiimonium  confcientiœ  no- 
ftrœ.  Qui  n'eft  homme  de  bien  que  par  ce  qu'on  le 
fçaura,  &  par  ce  qu'on  l'en  eftimera  mieux,  après 
l'auoir  fçeu,  qui  ne  veut  bien  faire  qu'en  condition 
que  fa  vertu  vienne  à  la  cognoifTance  des  hommes, 
celuy-là  n'eft  pas  perfonne  de  qui  on  puifTe  tirer 
beaucoup  de  feruice. 

Credo  ch'el  refto  di  quel  vernOj  cofe 
Facejfe  degne  di  tener  ne  conto, 
Ma.  fur  fin' à  quel  tempo  fi  nafcofe, 
Che  non  è  colpa  mia  s'hor'non  le  conto, 
Perche  Orlando  a  far'opre  virtuofe 
Plu  ch'à  narrar  le  poi  fempre  era  pronto . 
Ne  mai  fu  alcun'de  li  fuoi  fatti  efpreffo, 
Senon  quando  hehbe  i  teftimonij  appreffo. 

Il  faut  aller  à  la  guerre  pour  fon  deuoir,  &  en  attendre 
cette  recompenfe,  qui  ne  peut  faillir  à  toutes  belles 

aftions,  pour  occultes  qu'elles  foyent,  non  pas  mefmes 
aux  vercueufes  penfées  :  c'eft  le  contentement  qu'vne 
confcience  bien  réglée  reçoit  en  foy,  de  bien  faire.  Il 
faut  élire  vaillant  pour  foy-mefmes,  &  pour  l'auan- 
tage  que  c'ell  d'auoir  fon  courage  logé  en  vne  afliette 
ferme  &  afleurée,  contre  les  aflauts  de  la  Fortune. 

Virtus  repulfa  nefcia  fordid/s^ 
Intamlnatis  fulget  honoribus  : 
Nec  fumit  aut  ponit  fecures 
Arhitrio  popularis  aura. 

Ce  n'eft  pas  pour  la  montre,  que  noftre  ame  doit 
iouër  fon  rolle,  c'eft  chez  nous  au  dedans,  où  nuls 
yeux  ne  donnent  que  les  noftres  :  là  elle  nous  couure 
de  la  crainte  de  la  mort,  des  douleurs  &  de  la  honte 
mefme  :  elle  nous  afleure  là,  de  la  perte  de  nos 
enfans,  de  nos  amis,  &  de  nos  fortunes  :  &  quand 
l'opportunité  s'y  prefente,  elle  nous  conduit  auffi 
aux  hazards  de  la  guerre.  Non  emolumento  aliquo,  fed 
l'pjîus  honejiatis  décore.  Ce  profit  eft  bien  plus  grand, 
&  bien  plus  digne  d'eftre  fouhaité  &  efperé,  que 
l'honneur  &  la  gloire,  qui  n'eft  autre  chofe  qu'vn 
fauorable  iugement  qu'on  fait  de  nous.  Il  faut  trier 
de  toute  vne  nation,  vne  douzaine  d'hommes,  pour 
iuger  d'vn  arpent  de  terre,  &  le  iugement  de  nos 
inclinations,  &  de  nos  adions,la  plus  difficile  matière, 
&  la  plus  importante  qui  foit,  nous  la  remettons  à 
la  voix  de  la  commune  &  de  la  tourbe,  mère  d'igno- 
rance, d'iniuftice,  &  d'inconftance.  Eft-ce  raifon  de 
faire  dépendre  la  vie  d'vn  fage,  du  iugement  des 
fols?  An  quidquam  flultius^,  quant  quos  Jingulos  con- 
temnas,  eos  aliquid  putare  ejfe  vniuerfos?  Quiconque 
vife  à  leur  plaire,  il  n'a  iamais  faid,  c'eft  vne  bute 
qui  n'a  ny  forme  ny  prife.  Nil  tam  inœflimable  ejl, 

quàm  animi  multitudinis .  Demetrius  difoit  plaifam- 
ment  de  la  voix  du  peuple,  qu'il  ne  faifoit  non  plus 
de  recette,  de  celle  qui  luy  fortoit  par  en  haut,  que 
de  celle  qui  luy  fortoit  par  en  bas.  Celuy  la  dit  encore 
plus  :  Ego  hoc  iudico,  ji  quando  turpe  non  fit,  tamen 
non  effe  non  turpe,  quum  id  à  multitudine  laudetur. 
Nuir  art,  nulle  foupplelîe  d'efprit  pourroit  conduire 
nos  pas  à  la  fuitte  d'vn  guide  fi  defuoyé  &  fi  defre- 
glé.  En  cette  confufion  venteufe  de  bruits  de  rap- 
ports &  opinions  vulgaires,  qui  nous  pouffent,  il  ne 
fe  peut  eftablir  aucune  route  qui  vaille.  Ne  nous  pro- 
pofons  point  vne  fin  fi  flotante  &  volage  :  allons  con- 
ftamment  après  la  raifon  :  que  l'approbation  publique 
nous  fuyue  par  là,  fi  elle  veut  :  &  comme  elle  defpend 
toute  de  la  Fortune,  nous  n'auons  point  loy  de  l'ef- 
perer  pluftoft  par  autre  voye  que  par  celle  là.  Quand 
pour  fa  droiture  ie  ne  fuyurois  le  droit  chemin,  ie  le 
fuyurois  pour  auoir  trouué  par  expérience,  qu'au 
bout  du  compte,  c'eft  communément  le  plus  heureux, 
&  le  plus  vtile.  Dédit  hoc  prouidentia  hominibus 
munus,  vt  honefta  magis  iuuarent.  Le  marinier  ancien 
difoit  ainfin  à  Neptune,  en  vne  grande  tempe fte  :  O 
Dieu  tu  me  fauueras  fi  tu  veux,  fi  tu  veux  tu  me 
perdras  :  mais  fi  tiendray-ie  toufiours  droit  mon 
timon.  l'ay  veude  mon  temps  mill'hommes  foupples, 
meftis,  ambigus,  &  que  nul  ne  doubtoit  plus  pru- 
dens  mondains  que  nioy,  fe  perdre  où  ie  me  fuis 
fauué  : 

Rifi  fucceffu  pojfe  car  ère  dolos. 

Paul  iEmyle  allant  en  fa  glorieufe  expédition  de 
Macédoine,  aduertit  fur  tout  le  peuple  à  Rome,  de 
contenir  leur  langue  de  fes  aftions,  pendant  fon 
abfence.  Que  la  licence  des  iugements,  ell  vn  grand 

deftourbier  aux  grands  affaires!  D'autant  que  chacun 
n'a  pas  la  fermeté  de  Fabius  à  l'encontre  des  voix 
communes,  contraires  &iniurieufes  :  qui  ayma  mieux 
laifler  defmembrer  fon  authorité  aux  vaines  fantafies 
des  hommes,  que  faire  moins  bien  fa  charge,  auec 
fauorable  réputation,  &  populaire  confentement.  Il  y 
a  ie  ne  fçay  quelle  douceur  naturelle  à  fe  fentir  louer, 
mais  nous  luy  preftons  trop  de  beaucoup. 

Lauiari  haai  metuam,  neque  enim  mihi  corntafihra  efi^ 
Sed  reEli  finèmque  extremûmque  ejfe  recufo 
Euge  tuum  &■  belle. 

le  ne  me  foucie  pas  tant,  quel  ie  fois  chez  autruy, 
comme  ie  me  foucie  quel  ie  fois  en  moy-mefme.  le 
veux  eftre  riche  par  moy,  non  par  emprunt.  Les 
eftrangers  ne  voyent  que  les  euenemens  &  apparences 
externes  :  chacun  peut  faire  bonne  mine  par  le  dehors, 
plein  au  dedans  de  fiebure  &  d'effroy.  Ils  ne  voyent 
pas  mon  cœur,  ils  ne  voyent  que  mes  contenances. 
On  a  raifon  de  defcrier  l'hypocrilie,  qui  fe  trouue 
en  la  guerre  :  car  qu'eft  il  plus  aifé  à  vn  homme 
pradic,  que  de  gauchir  aux  dangers,  &  de  contre- 
faire le  mauuais,  ayant  le  cœur  plein  de  moUeflei^  Il 
y  a  tant  de  moyens  d'éuiter  les  occafions  de  fe  bazar- 
der en  particulier,  que  nous  aurons  trompé  mille 
fois  le  monde,  auant  que  de  nous  engager  à  vn  dan- 
gereux pas  :  &  lors  mefme,  nous  y  trouuant  empê- 
trez, nous  fçaurons  bien  pour  ce  coup,  couurir  noltre 
ieu  d'vn  bon  vifage,  &  d'vne  paroUe  afleurée,  quoy 
que  l'ame  nous  tremble  au  dedans.  Et  qui  auroit 
l'vfage  de  l'anneau  Platonique,  rendant  inuifible  celuy 
qui  le  porcoit  au  doigt,  û  on  luy  donnoit  le  tour  vers 
le  plat  de  la  main  :  aflez  de  gents  fouuent  fe  cache- 
royent,  où  il  fe  faut  prefenter  le  plus  :  &  fe  repen- 

tiroyent  d'eftre  placez  en  lieu  fi  honorable,  auquel  la 
neceflité  les  rend  alTeurez. 

Falfus  honor  iuuatj  &  mendax  infamia  terret 
Quem  nlfi  mendofum  &  mendacem? 

Voyla  comment  tous  ces  iugemens  qui  fe  font  des 
apparences  externes,  font  merueilleufement  incertains 
&  douteux  :  &n'eft  aucun  fi  affeuré  tefmoing,  comme 
chacun  à  foy-mefme.  En  celles  là  combien  auons 
nous  de  goujats,  compaignons  de  noftre  gloire?  Celuy 
qui  fe  tient  ferme  dans  vne  tranchée  defcouuerte,  que 
fait  il  en  cela,  que  ne  facent  deuant  luy  cinquante 
pauures  pionniers,  qui  luy  ouurent  le  pas,  &le  cou- 
urent  de  leurs  corps,  pour  cinq  fols  de  paye  par 

iour? 

non  quicquid  turhida  Roma 
Eleuet^  accédas j  examénque  improhtim  in  illa 
Cafiiges  trutina^  necte  quœfiueris  extra. 

Nous  appelions  aggrandir  noftre  nom,  l'eftendre 
&  lemer  en  plufieurs  bouches  :  nous  voulons  qu'il  y 
foit  receu  en  bonne  part,  &  que  cette  fienne  accroif- 
fance  luy  vienne  à  profit  :  voyla  ce  qu'il  y  peut  auoir 
de  plus  excufable  en  ce  deffein.  Mais  l'excès  de  cette 
maladie  en  va  iufques  là,  que  plufieurs  cherchent  de 
faire  parler  d'eux  en  quelque  façon  que  ce  foit.  Trogus 
Pompeius  dit  de  Heroftratus,  &  Titus  Liuius  de 
Manlius  Capitolinus,  qu'ils  eftoyent  plus  defireux  de 
grande,  que  de  bonne  réputation.  Ce  vice  eft  ordi- 
naire. Nous  nous  foignons  plus  qu'on  parle  de  nous, 
que  comment  on  en  parle  :  &  nous  eft  aflez  que 
noftre  nom  coure  par  la  bouche  des  hommes,  en 
quelque  condition  qu'il  y  coure.  Il  femble  que  l'eftre 
conneu,  ce  foit  aucunement  auoir  fa  vie  &  fa  durée 

en  la  garde  d'autruy.  Moy,  ie  tiens  que  ie  ne  fuis 
que  chez  moy,  &  de  cette  autre  mienne  vie  qui  loge 
en  la  cognoiflance  de  mes  amis,  à  la  confiderer  nuë, 
&  fimplement  en  foy,  ie  fçay  bien  que  ie  n'en  fens 
fruid  ny  iouyflance,  que  par  la  vanité  d'vne  opinion 
fantaftique.  Et  quand  ie  feray  mort,  ie  m'en  refen- 
tiray  encores  beaucoup  moins.  Et  fi  perdray  tout  net, 
l'vfage  des  vrayes  vtilitez,  qui  accidentalement  la 
fuyuent  par  fois  :  ie  n'auray  plus  de  prife  par  où 
faifir  la  réputation  :  ny  par  où  elle  puifle  me  toucher 
ny  arriuer  à  moy.  Car  de  m'attendre  que  mon  nom 
la  reçoiue  :  premièrement  ie  n'ay  point  de  nom  qui 
foit  aflez  mien  :  de  deux  que  i'ay,  l'vn  eft  commun  à 
toute  ma  race,  voire  encore  à  d'autres.  Il  y  a 
vne  famille  à  Paris  &  à  Montpelier,  qui  fe  furnomme 
Montaigne  :  vne  autre  en  Bretaigne,  &  en  Xaintonge, 
de  la  Montaigne.  Le  remuement  d'vne  feule  fyllabe, 
meflera  noz  fufées,  de  façon  que  i'auray  part  à  leur 
gloire,  &  eux  à  l'aduenture  à  ma  honte.  Et  fi,  les 
miens  fe  font  autresfois  furnommez  Eyquem,  furnom 
qui  touche  encore  vne  maifon  cogneuë  en  Angleterre. 
Quant  à  mon  autre  nom,  il  eft,  à  quiconque  aura 
enuie  de  le  prendre.  Ainfi  i'honoreray  peut  eftre,  vn 
crocheceur  en  ma  place.  Et  puis  quand  i'aurois  vne 
merque  particulière  pour  moy,  que  peut  elle  mer- 
quer  quand  ie  n'y  fuis  plus?  peut  elle  defîgner 
&  fauorir  l'inanité? 

nunc  leuior  cippus  non  imprimit  ojfa. 
Laudat pofier'uas j  nunc  non  è  manibus  illisj 
Nunc  non  è  tumulo  fortunatàque  fouilla 
Nafcuntur  viola  ? 

Mais  de  cecy  l'en  ay  parlé  ailleurs.  Au  demeurant 
en  toute  vne  bataille  où  dix  mill' hommes  font  ftropiez 

OU  tuez,  il  n'en  eft  pas  quinze  dequoy  Ion  parle.  Il 
faut  que  ce  foit  quelque  grandeur  bien  eminente,  ou 
quelque  confequence  d'importance,  que  la  Fortune  y 
ait  iointe,  qui  face  valoir  vn'adion  priuée,  non  d'vn 
harquebuzier  feulement,  mais  d'vn  Capitaine  :  car 
de  tuer  vn  homme,  ou  deux,  ou  dix,  de  fe  prefenter 
courageufement  à  la  mort,  c'eft  à  la  vérité  quelque 
chofe  à  chacun  de  nous,  car  il  y  va  de  tout  :  mais 
pour  le  monde,  ce  font  chofes  fi  ordinaires,  il  s'en 
voit  tant  tous  les  iours,  &  en  faut  tant  de  pareilles 
pour  produire  vn  effeft  notable,  que  nous  n'en  pou- 
uons  attendre  aucune  particulière  recommendation. 

cafus  multis  hic  cognitusj  ac  iam 
Tritus,  &  è  medio  fortunœ  duâus  aceruo. 

De  tant  de  miliaïïes  de  vaillans  hommes  qui  font 
morts  depuis  quinze  cens  ans  en  France,  les  armes 
en  la  main,  il  n'y  en  a  pas  cent,  qui  foyent  venus  à 
noftre  cognoiflance.  La  mémoire  non  des  chefs  feu- 
lement, mais  des  battailles  &  vidoires  eft  enfeuelie. 
Les  fortunes  de  plus  de  la  moitié  du  monde,  à  faute 
de  regiftre,  ne  bougent  de  leur  place,  &  s'efua- 
noiiiflent  fans  durée.  Si  i'auois  en  ma  poflellion  les 
euenemens  incognus,  i'en  penferois  tresfacilement 
fupplanter  les  cognus,  en  toute  efpece  d'exemples. 
Quoy,  que  des  Romains  mefmes,  &des  Grecs,  parmy 
tant  d'efcriuains  &  de  tefmoings,  &  tant  de  rares 
&  nobles  exploifts,  il  en  eft  venu  fi  peu  iufques  à  nous? 

Ad  nos  vix  tenais  fama  perlàbitur  aura. 

Ce  fera  beaucoup  fi  d'icy  à  cent  ans  on  fe  fouuient 
en  gros,  que  de  noftre  temps  il  y  a  eu  des  guerres 
ciuiles  en  France.  Les  Lacedemoniens  facrifioient  aux 

Mufes  entrans  en  battaille,  afin  que  leurs  geftes  fuflent 
bien  &  dignement  efcris,  eftimants  que  ce  fuft  vne 
faueur  diuine,  &  non  commune,  que  les  belles  adions 
trouuaflent  des  tefmoings  qui  leur  fçeufTent  donner 
vie  &  mémoire.  Penfons  nous  qu'à  chafque  harque- 
bufade  qui  nous  touche,  &  à  chafque  hazard  que 
nous  courons,  il  y  ait  foudain  vn  greffier  qui  l'en- 
rolle  ?  &  cent  greffiers  outre  cela  le  pourront  efcrire, 
defquels  les  commentaires  ne  dureront  que  trois 
iours,  &  ne  viendront  à  la  veuë  de  perfonne.  Nous 
n'auons  pas  la  milliefme  partie  des  efcrits  anciens; 
c'ert  la  Fortune.qui  leur  donne  vie,  ou  plus  courte, 
ou  plus  longue,  félon  fa  faueur  :  &  ce  que  nous  en 
auons,  il  nous  eft  loifible  de  doubter,  fi  c'eit  le  pire, 
n'ayans  pas  veu  le  demeurant.  On  ne  fait  pas  des 
hiftoires  de  chofes  de  û  peu  :  il  faut  auoir  elté  chef 
à  conquérir  vn  Empire,  ou  vn  Royaume,  il  faut 
auoir  gaigné  cinquante  deux  battailles  affignées,  tou- 
fiours  plus  foible  en  nombre,  comme  Caefar.  Dix 
mille  bons  compagnons  &  plufieurs  grands  Capi- 
taines, moururent  à  fa  fuitte,  vaillamment  &  coura- 
geufement,  defquels  les  noms  n'ont  duré  qu'autant 
que  leurs  femmes  &  leurs  enfans  vefquirent  : 

qaos  fama  ohjcura  recondU. 

De  ceux  mefme,  que  nous  voyons  bien  faire,  trois 
mois,  ou  trois  ans  après  qu'ils  y  font  demeurez,  il 
ne  s'en  parle  non  plus  que  s'ils  n'euffent  iamais  efté. 
Quiconque  confiderera  auec  iufte  mefure  &  propor- 
tion, de  quelles  gens  &  de  quels  faits,  la  gloire  le 
maintient  en  la  mémoire  des  ïiures,  il  trouuera  qu'il 
y  a  de  nolire  fiecle,  fort  peu  d'aftions,  &  fort  peu  de 
perfonnes,  qui  y  puilfent  prétendre  nul  droid.  Com- 

bien  auons  nous  veu  d'hommes  vertueux,  furuiure 
à  leur  propre  réputation,  qui  ont  veu  &  foufFert 
efteindre  en  leur  prefence,  l'honneur  &  la  gloire 
tref-iuftement  acquife  en  leurs  ieunes  ans?  Et  pour 
trois  ans  de  cette  vie  fantaftique  &  imaginaire,  allons 
nous  perdant  noftre  vraye  vie  &  eiïentielle,  &  nous 
engager  à  vne  mort  perpétuelle?  Les  fages  fe  pro- 
pofent  vne  plus  belle  &  plus  iufte  fin,  à  vne  fi  impor- 
tante entreprife./?ec9è  faéli^  feciffe  merces  eji  :  Officij 
fruéiuSy  ipfum  officium  ejl.  Il  feroit  à  l'aduanture 
excufable  à  vn  peintre  ou  autre  artifan,  ou  encores  à 
vn  rhetoricien  ou  grammairien,  de  fe  trauailler  pour 
acquérir  nom,  par  fes  ouurages  :  mais  les  adions  de 
la  vertu,  elles  font  trop  nobles  d'elles  mefmes,  pour 
rechercher  autre  loyer,  que  de  leur  propre  valeur  : 
&  notamment  pour  la  chercher  en  la  vanité  des  iuge- 
mens  humains.  Si  toute-fois  cette  fauce  opinion  fert 
au  public  à  contenir  les  hommes  en  leur  deuoir  :  fi 
le  peuple  en  eft  efueillé  à  la  vertu  :  fi  les  Princes 
font  touchez,  de  voir  le  monde  bénir  la  mémoire  de 
Traian,  &  abominer  celle  de  Néron  :  fi  cela  les  efmeut  ; 
de  voir  le  nom  de  ce  grand  pendart,  autresfois  fi 
effroyable  &  fi  redoubté,  maudit  &  outragé  fi  libre- 
ment par  le  premier  efcolier  qui  l'entreprend  : 
qu'elle  accroiffe  hardiment,  &  qu'on  la  nourriffe 
entre  nous  le  plus  qu'on  pourra.  Et  Platon  employant 
toutes  chofes  à  rendre  fes  citoyens  vertueux,  leur 
confeille  aufTi,  de  ne  mefprifer  la  bonne  eftimation 
des  peuples.  Et  dit,  que  par  quelque  diuine  infpira- 
tion  il  aduient,  que  les  mefchans  mefmes  fçauent 
fouuent  tant  de  parole,  que  d'opinion,  iuftement 
diftinguer  les  bons  des  mauuais.  Ce  perfonnage  &  fon 
pédagogue  font  merueilleux,  &  hardis  ouuriers  à 
faire  ioindre  les   opérations  &  reuelations  diuines 

tout  par  tout  où  faut  l'humaine  force.  Et  pour  cette 
caufe  peut  eftre,  l'appelloit  Timon  en  l'iniuriant,  le 
grand  forgeur  de  miracles.  Vt  traijci  poetce  confu- 
giunt  ad  Deum,  cùm  expU'care  argumenti  exitum  non 
poffunt.  Puis  que  les  hommes  par  leur  infuffifance  ne 
fe  peuuent  affez  payer  d'vne  bonne  monnoye,  qu'on 
y  employé  encore  la  fauce.  Ce  moyen  a  elle  praftiqué 
par  tous  les  legiflateurs  :  &  n'eft  police,  où  il  n'y 
ait  quelque  meflange,  ou  de  vanité  ceremonieufe,  ou 
d'opinion  menfongere,  qui  férue  de  bride  à  tenir  le 
peuple  en  office.  C'efl:  pour  cela  que  la  plufpart  ont 
leurs  origines  &  commencemens  fabuleux,  &  enri- 
chis de  myfteres  fupernaturels.  C'eft  cela,  qui  a 
donné  crédit  aux  religions  baftardes,  &  les  a  faides 
fauorir  aux  gens  d'entendement.  Et  pour  cela,  que 
Numa  &  Sertorius,  pour  rendre  leurs  hommes  de 
meilleure  créance,  les  pailToyent  de  cette  fottife,  l'vn 
que  la  nymphe  Egeria,  l'autre  que  fa  biche  blanche, 
luy  apportoit  de  la  part  des  Dieux,  tous  les  confeils 
qu'il  prenoit.  Et  l'authorité  que  Numa  .donna  à  fes 
loix  foubs  tiltre  du  patronage  de  cette  Deefle,  Zo- 
roaftre  legiilateur  des  Baârians  &  des  Perfes,  la 
donna  aux  liennes,  foubs  le  nom  du  Dieu  Oromazis  : 
Trifmegifte  des  ^Egyptiens,  de  Mercure  :  Zamolxis 
des  Scythes,  de  Vella  :  Charondas  des  Chalcides,  de 
Saturne  :  Minos  des  Candiots,  de  luppiter  :  Lycur- 
gus  des  Lacedemoniens,  d'Apollo  :  Dracon  &  Solon 
des  Athéniens,  de  Minerue.  Et  toute  police  a  vn  Dieu 
à  fa  tefte  :  faucement  les  autres  :  véritablement  celle 
que  Moïfe  dreffa  au  peuple  de  ludée  forty  d'iEgypte. 
La  religion  des  Bedoins,  commedit  le  lire  de  louinuille, 
portoit  entre  autres  chofes,  que  l'ame  de  celuy  d'entre 
eux  qui  mouroit  pour  fon  Prince,  s'en  alloit  en  vn 
autre  corps  plus  heureux,  plus  beau  &  plus  fort  que 

le  premier  :  au  moyen  dequoy  ils  en  hazardoyent 
beaucoup  plus  volontiers  leur  vie; 

In  ferrum  mens  prona  virisj  animaque  capaces 
Mords f  &  ignauum  eft  redlturœ  parcere  vitœ. 

Voyla  vne  créance  trefTalutaire,  toute  vaine  qu'elle 
foit.  Chafque  nation  a  plufieurs  tels  exemples  chez 
foy  :  mais  ce  fubjeâ;  meriteroit  vn  dilcours  à  part. 
Pour  dire  encore  vn  mot  fur  mon  premier  propos  : 
ie  ne  confeille  non  plus  aux  Dames,  d'appeller  hon- 
neur, leur  deuoir,  vt  enim  confuetudo  loquitur,  id 
folum  dicitur  honejîum,  quod  eji  populari  farna  glo- 
riojutn  :  leur  deuoir  eft  le  marc  :  leur  honneur  n'eft 
que  l'efcorce.  Ny  ne  leur  confeille  de  nous  donner 
cette  excufe  en  payement  de  leur  refus  :  car  ie  pre- 
fuppofe,  que  leurs  intentions,  leur  defir,  &  leur  vo- 
lonté, qui  font  pièces  où  l'honneur  n'a  que  voir,  d'au- 
tant qu'il  n'en  paroift  rien  au  dehors,  foyent  encore 
plus  réglées  que  les  effefts. 

Q.u<^j  quia  non  llceatj  non  facit,  illa  facit. 

L'ofTence  &  enuers  Dieu,  &  en  la  confcience,  feroit 
auffi  grande  de  le  defirer  que  de  l'efTeftuer.  Et  puis 
ce  font  ad  ions  d'elles  mefmes  cachées  &  occultes,  il 
feroit  bien-ayfé  qu'elles  en  defrobaffent  quelqu'vne 
à  la  cognoiffance  d'autruy,  d'où  l'honneur  dépend, 
fi  elles  n'auoyent  autre  refpeft  à  leur  deuoir,  &  à 
l'afFeftion  qu'elles  portent  à  la  chafteté,  pour  elle 
mefme.  Toute  perfonne  d'honneur  choifit  de  perdre 
plus  toft  fon  honneur,  que  de  perdre  fa  confcience. 


De  la  prefumption. 


CHAPITRE    XVII. 


L  y  a  vne  autre  forte  de  gloire, 
qui  eft  vne  trop  bonne  opinion, 
que  nous  conceuons  de  noftre  va- 
leur. C'eft  vn'  affedion  inconfi- 
derée,  dequoy  nous  nous  che- 
riiïbns,  qui  nous  reprefente  à 
nous  mefmes,  autres  que  nous 
ne  fommes.  Comme  la  paflion  amoureufe  prefte  des 
beautez,  &  des  grâces,  au  fubj eft  qu'elle  embralTe, 
&  fait  que  ceux  qui  en  fontefpris,  trouuent  d'vn  iuge- 
ment  trouble  &  altéré,  ce  qu'ils  ayment,  autre  &  plus 
parfaift  qu'il  n'eft.  le  ne  veux  pas,  que  de  peur  de 
faillir  de  ce  collé  là,  vn  homme  fe  mefcognoiiïe  pour- 
tant, ny  qu'il  penfe  élire  moins  que  ce  qu'il  eft  :  le 
iugement  doit  tout  par  tout  maintenir  fon  droit. 
C'eft  raifon  qu'il  voye  en  ce  fubjeft  comme  ailleurs, 
ce  que  la  vérité  luy  prefente.  Si  c'eft  Cœfar,  qu'il  fe 
treuue  hardiment  le  plus  grand  Capitaine  du  monde. 
Nous  ne  fommes  que  cérémonie,  la  cérémonie  nous 
emporte,  &  laiflbns  la  fubftance  des  chofes  :  nous 
nous  tenons  aux  branches  &  abandonnons  le  tronc 
&  le  corps.  Nous  auons  appris  aux  Dames  de  rou- 
gir, oy  an  ts  feulement  nommer,  ce  qu'elles  ne  craignent 

aucunement  à  faire  :  nous  n'ofons  appeller  à  droift 
noz  membres,  &  ne  craignons  pas  de  les  employer  à 
toute  forte  de  deibauche.  La  cérémonie  nous  deffend 
d'exprimer  par  parolles  les  chofes  licites  &  naturelles, 
&  nous  l'en  croyons  :  la  raifon  nous  deffend  de  n'en 
faire  point  d'illicites  &  mauuaifes,  &  perfonne  ne 
l'en  croit.  le  me  trouue  icy  empeftré  es  loix  de  la 
cérémonie  :  car  elle  ne  permet,  ny  qu'on  parle  bien 
de  foy,  ny  qu'on  en  parle  mal.  Nous  la  lairrons  là 
pour  ce  coup.  Ceux  de  qui  la  Fortune, bonne  ou  mau- 
uaife  qu'on  la  doiue  appeller,  a  faift  pafTer  la  vie  en 
quelque  eminent  degré,  ils  peuuent  par  leurs  aftions 
publiques  tefmoigner  quels  ils  font.  Mais  ceux  qu'elle 
n'a  employez  qu'en  foule,  &  de  qui  perfonne  ne 
parlera,  fi  eux  mefmes  n'en  parlent,  ils  font  excu- 
fables,  s'ils  prennent  la  hardielTe  de  parler  d'eux, 
mefmes  enuers  ceux  qui  ont  intereft  de  les  cognoillre  ; 
à  l'exemple  de  Lucilius  : 

Ille  V élut  fiais  arcana  fodalïbus  olim 
Credehat  lihrisj  neque  fi  malè  cejferat,  vfquam 
Decurrens  alio,  neque  fi  hene  :  quo  fitj  vt  omnis 
Votiua  patent  veluti  defcripta  tabella 
Vitafenis. 

Celuy  la  commettoit  à  ion  papier  fes  adions  &  fes 
penfées,  &  s'y  peignoit  tel  qu'il  fe  fentoit  eftre.  Nec 
id  Rutilio  &  Scauro  citra  fidem,  aut  obtreéîationi 
fuit.  Il  me  fouuient  donc,  que  dés  ma  plus  tendre 
enfance,  on  remerquoit  en  moy  ie  ne  fçay  quel  port 
de  corps,  &  des  geftes  tefmoignants  quelque  vaine 
&  fotte  fierté.  l'en  veux  dire  premièrement  cecy, 
qu'il  n'eft  pas  inconuenient  d'auoir  des  conditions 
&  des  propenfions,  fi  propres  &  fi  incorporées  en  nous, 
que  nous  n'ayons  pas  moyen  de  les  fentir  &  reco- 

gnoiftre.  Et  de  telles  inclinations  naturelles,  le  corps 
en  retient  volontiers  quelque  ply,  fans  noftre  fçeu 
&  confentement.  C'eftoit  vne  affetterie  confente  de  fa 
beauté,  qui  faifoit  vn  peu  pancher  la  tefte  d'Alexandre 
fur  vn  cofté,  &  qui  rendoit  le  parler  d'Alcibiades  mol 
&  gras  :  Iulius  Ca^far  fe  grattoit  la  tefte  d'vn  doigt, 
qui  eft  la  contenance  d'vn  homme  remply  de  penfe- 
mens  pénibles  :  &  Cicero,  ce  me  femble,  auoit  ac- 
couftumé  de  rincer  le  nez,  qui  fignifie  vn  naturel 
mocqueur.  Tels  mouuemens  peuuent  arriuer  imper- 
ceptiblement en  nous.  Il  y  en  a  d'autres  artificiels, 
dequoy  ie  ne  parle  point.  Comme  les  falutations, 
&  reuerences,  par  où  on  acquiert  le  plus  fouuent  à 
tort,  l'honneur  d'eftre  bien  humble  &  courtois  :  on 
peut  eftre  humble  de  gloire.  le  fuis  aflez  prodigue 
de  bonnettades,  notamment  en  efté,  &  n'en  reçois 
iamais  fans  reuenche,  de  quelque  qualité  d'hommes 
que  ce  foit,  s'il  n'eft  à  mes  gages.  le  defirafle  d'au- 
cuns Princes  que  ie  cognois,  qu'ils  en  fuffent  plus 
efpargnans  &  iuftes  difpenfateurs  ;  car  ainfin  indif- 
cretement  efpanduës,  elles  ne  portent  plus  de  coup  : 
fi  elles  font  fans  efgard  ;  elles  font  fans  effeft.  Entre 
les  contenances  defreglées,  n'oublions  pas  la  morgue 
de  l'Empereur  Conftantius,  qui  en  publicq  tenoit  tou- 
fiours  la  tefte  droide,  fans  la  contourner  ou  fléchir  ny 
çà  ny  là,  non  pas  feulement  pour  regarder  ceux  qui  le 
faluoient  à  cofté,  ayant  le  corps  planté  immobile, 
fans  le  laiffer  aller  au  branfle  de  fon  coche,  fans  ofer 
ny  cracher,  ny  fe  moucher,  ny  effuyer  le  vifage 
deuant  les  gens.  le  ne  fçay  fi  ces  geftes  qu'on  remer- 
quoit  en  moy,  eftoient  de  cette  première  condition, 
&  fi  à  la  vérité  i'auoy  quelque  occulte  propenfion  à 
ce  vice  ;  comme  il  peut  bien  eftre  :  &  ne  puis  pas 
refpondre  des  branfles   du  corps.  Mais  quant  aux 

branfles  de  Tame,  ie  veux  icy  confefTer  ce  que  i'en 
fens.  Il  y  a  deux  parties  en  cette  gloire  :  fçauoir  eft, 
de  s'eftimer  trop,  &  n'eftimer  pas  aflez  autruy.  Quant 
à  l'vne,  il  me  femble  premièrement,  ces  confiderations 
deuoir  eftre  mifes  en  compte.  le  me  fens  prefTc  d'vne 
erreur  d'ame,  qui  me  defplaift,  &  comme  inique, 
&  encore  plus  comme  importune.  l'eiïaye  à  la  corri- 
ger :  mais  l'arracher  ie  ne  puis.  C'eft,  que  ie  diminue 
du  iufte  prix  des  chofes,  que  ie  poiïede  :  &  haufle  le 
prix  aux  chofes,  d'autant  qu'elles  font  eftrangeres, 
abfentes,  &  non  miennes.  Cette  humeur  s'efpand  bien 
loing.  Comme  la  prerogatiue  de  l'authorité  fait,  que 
les  maris  regardent  les  femmes  propres  d'vn  vicieux 
defdein,  &  plufieurs  pères  leurs  enfants  :  ainfi  fay-ie  : 
&  entre  deux  pareils  ouurages,  poiferoy  toufiours 
contre  le  mien.  Non  tant  que  la  ialoufie  de  mon 
auancement  &  amendement  trouble  mon  iugement, 
&  m'empefche  de  me  fatisfaire,  comme  que,  d'elle 
mefme  la  maiftrife  engendre  mefpris  de  ce  qu'on 
tient  &  régente.  Les  polices,  les  mœurs  loingtaines 
me  flattent,  &  les  langues.  Et  m'apperçoy  que  le 
Latin  me  pippe  par  la  faueur  de  fa  dignité,  au  delà 
de  ce  qui  luy  appartient,  comme  aux  enfants  &  au 
vulgaire.  L'œconomie,  la  maifon,  le  cheual  de  mon 
voifm,  en  égale  valeur,  vault  mieux  que  le  mien,  de 
ce  qu'il  n'eft  pas  mien.  Dauantage,  que  ie  fuis  tres- 
ignorant  en  mon  faiâ-  :  i'admire  l'affeurance  &  pro- 
meffe,  que  chacun  a  de  foy  :  là  où  il  n'efl:  quafi  rien 
que  ie  fçache  fçauoir,  ny  que  i'ofe  me  refpondre 
pouuoir  faire.  le  n'ay  point  mes  moyens  en  propofi- 
tion  &  par  eftat  :  &  n'en  fuis  inftruit  qu'après  î'effeft  : 
autant  doubteux  de  ma  force  que  d'vne  autre  force. 
D'où  il  aduient,  fi  ie  rencontre  louablement  en  vne 
befongne,  que  ie  le  donne  plus  à  ma  fortune,  qu'à 

mon  induftrie  :  d'autant  que  ie  les  defleigne  toutes  au 
hazard  &  en  crainte.  Pareillement  i'ay  en  gênerai 
cecy,  que  de  toutes  les  opinions  que  l'ancienneté  a 
eues  de  l'homme  en  gros,  celles  que  i'embrafTe  plus 
volontiers,  &  aufquelles  ie  m'attache  le  plus,  ce  font 
celles  qui  nous  mefprifent,  auiliiïent,  &  aneantiflent 
le  plus.  La  philofophie  ne  me  femble  iamais  auoir 
fi  beau  ieu,  que  quand  elle  combat  noftre  prefomp- 
tion  &  vanité;  quand  elle  recognoift  de  bonne  foy 
fon  irrefolution,  fa  foibleiïe,  &  fon  ignorance.  Il  me 
femble  que  la  mère  nourrice  des  plus  faufTes  opi- 
nions, &  publiques  &  particulières,  c'eft  la  trop 
bonne  opinion  que  l'homme  a  de  foy.  Ces  gens  qui 
fe  perchent  à  cheuauchons  fur  l'epicycle  de  Mercure, 
qui  voient  fi  auant  dans  le  ciel,  ils  m'arrachent  les 
dents  :  car  en  l'eftude  que  ie  fay,  duquel  le  fubjeft, 
c'eil  l'homme,  trouuant  vne  fi  extrême  variété  de 
iugemens,  vn  fi  profond  labyrinthe  de  difficultez  les 
vnes  fur  les  autres,  tant  de  diuerfité  &  incertitude, 
en  l'elchole  mefme  de  la  fapience  :  vous  pouuez 
penfer,  puis  que  ces  gens  là  n'ont  peu  fe  refoudre 
de  la  cognoiflance  d'eux  mefmes,  &  de  leur  propre 
condition,  qui  eft  continuellement  prefente  à  leurs 
yeux,  qui  eft  dans  eux  ;  puis  qu'ils  ne  fçauent  com- 
ment branfle  ce  qu'eux  mefmes  font  branller,  ny  com- 
ment nous  peindre  &  defchifFrer  les  refTorts  qu'ils 
tiennent  &  manient  eux  mefmes,  comment  ie  les  croi- 
rois  de  la  caufe  du  flux  &  reflux  de  la  riuiere  du 
Nil.  La  curiofité  de  cognoiftre  les  chofes,  a  efté 
donnée  aux  hommes  pour  fléau,  dit  la  fainde  Efcri- 
ture.  Mais  pour  venir  à  mon  particulier,  il  eft  bien 
difficile,  ce  me  femble,  qu'aucun  autre  s'eftime  moins, 
voire  qu'aucun  autre  m'eftime  moins,  que  ce  que  ie 
m'eftime.  le  me  tien  de  la  commune  forte,  fauf  en 

ce  que  ie  m'en  tiens  :  coulpable  des  deffeftuofitez  plus 
bafles  &  populaires  :  mais  non  defaduoiiées,  non  excu- 
fées.  Et  ne  me  prife  feulement  que  de  ce  que  ie  fçay 
mon  prix.  S'il  y  a  de  la  gloire,  elle  eft  infufe  en  moy 
fuperficiellement,  par  la  trahifon  de  ma  complexion  : 
&  n'a  point  de  corps,  qui  comparoilTe  à  la  veuë  de 
mon  iugement.  l'en  fuis  arrofé,  mais  non  pas  teint. 
Car  à  la  vérité,  quant  aux  effefts  de  l'efprit,  en 
quelque  façon  que  ce  foit,  il  n'eft  iamais  party  de 
moy  chofe  qui  me  contentaft.  Et  l'approbation 
d'autruy  ne  me  paye  pas.  l'ay  le  iugement  tendre 
&  difficile,  &  notamment  en  mon  endroit,  le  me  fens 
flotter  &  flefchir  de  foibleiïe.  le  n'ay  rien  du  mien, 
dequoy  fatisfaire  mon  iugement  :  i'ay  la  veue  affez 
claire  &  réglée,  mais  à  l'ouurer  elle  fe  trouble  : 
comme  i'eflaye  plus  euidemment  en  la  poëfie,  le 
l'ayme  infiniment  ;  ie  me  cognois  affez  aux  ouurages 
d'autruy  :  mais  ie  fay  à  la  vérité  l'enfant  quand  i'y 
veux  mettre  la  main  ;  ie  ne  me  puis  fouffrir.  On  peut 
faire  le  fot  par  tout  ailleurs,  mais  non  en  la  poëfie. 

mediocrlbus  ejfe  poetis 
Non  dijj  non  hominesj  non  concejfere  columnœ. 

Pleufl:  à  Dieu  que  cette  fentence  fe  trouuaft  au  front 
des  boutiques  de  tous  noz  imprimeurs,  pour  en 
delïëndre  l'entrée  à  tant  de  verfifîcateurs. 

veriim 
Nil  fecurius  eft  malo  poeta. 

Que  n'auons  nous  de  tels  peuples  }  Dionyfius  le  père 
n'eftimoit  rien  tant  de  foy,  que  fa  poëfie,  A  la  faifon 
des  jeux  Olympiques,  auec  des  chariots  furpaiïant 
tous  autres  en  magnificence,  il  enuoya  aulîi  des  poètes 

&  des  muficiens,  pour  prefenter  fes  vers,  auec  des 
tentes  &  pauillons  dorez  àtapiflez  royalement.  Quand 
on  vint  à  mettre  fes  vers  en  auant,  la  faueur  &  ex- 
cellence de  la  prononciation  attira  fur  le  commence- 
ment l'attention  du  peuple.  Mais  quand  par  après  il 
vint  à  poifer  l'ineptie  de  l'ouurage,  il  entra  premiè- 
rement en  mefpris  :  &  continuant  d'aigrir  fon  iuge- 
ment,  il  fe  ietta  tantoft  en  furie,  &  courut  abbattre 
&  defchirer  par  defpit  tous  ces  pauillons.  Et  ce  que 
ces  chariots  ne  feirent  non  plus,  rien  qui  vaille  en  la 
courfe,  &  que  la  nauire,  qui  rapportoit  fes  gents, 
faillit  la  Sicile,  &  fut  par  la  tempelle  pouffée  &  fra- 
caffée  contre  la  cofte  de  Tarante  :  il  tint  pour  cer- 
tain que  c'eftoit  l'ire  des  Dieux  irritez  comme  luy, 
contre  ce  mauuais  poëme  :  &  les  mariniers  mefmes, 
efchappez  du  naufrage,  alloient  fécondant  l'opinion 
de  ce  peuple  :  à  laquelle,  l'oracle  qui  prédit  fa  mort, 
fembla  auJii  aucunement  foubfcrire.  Il  portoit,  que 
Dionyfius  feroit  près  de  fa  fin,  quand  il  auroit  vaincu 
ceux  qui  vaudroyent  mieux  que  luy.  Ce  qu'il  inter- 
préta des  Carthaginois,  qui  le  furpaffoyent  en  puif- 
fance.  Et  ayant  affaire  à  eux,  gauchiflbit  fouuent  la 
vidoire,  &  la  temperoit,  pour  n'encourir  le  fens  de 
cette  prediftion.  Mais  il  l'entendoit  mal  :  car  le  Dieu 
marquoit  le  temps  de  l'aduantage,  que  par  faueur 
&  iniuftice  il  gaigna  à  Athènes  fur  les  poètes  tragi- 
ques, meilleurs  que  luy  :  ayant  faift  iouer  à  l'enuy  la 
fienne,  intitulée  les  Leneïens.  Soudain  après  laquelle 
vidoire,  il  trefpalTa  :  &  en  partie  pour  Fexcefliue 
ioye,  qu'il  en  conceut.  Ce  que  ie  treuue  excufable 
du  mien,  ce  n'eft  pas  de  foy,  &  à  la  vérité  :  mais 
c'eft  à  la  comparaifon  d'autres  chofes  pires,  auf- 
quelles  ie  voy  qu'on  donne  crédit.  le  fuis  enuieux  du 
bon-heur  de  ceux,  qui  fe  fçauent  refiouyr  &  grati- 

fier  en  leur  befongne  ;  car  c'eft  vn  moyen  ayfé  de  fe 
donner  du  plaifîr,  puis  qu'on  le  tire  de  foy-mefmes. 
Spécialement  s'il  y  a  vn  peu  de  fermeté  en  leur  opi- 
niaftrife.  le  fçay  vn  poëte,  à  qui  fort  &  foible,  en 
foulle  &  en  chambre,  &  le  ciel  &  la  terre,  crient 
qu'il  n'y  entend  guère.  Il  n'en  rabat  pour  tout  cela 
rien  de  la  mefure  à  quoy  il  s'eft  taillé.  Toufiours 
recommence,  toufiours  reconfulte  :  &  toufiours  per- 
fifte,  d'autant  plus  ahurté  en  fon  aduis,  qu'il  touche 
à  luy  feul,  de  le  maintenir.  Mes  ouurages,  il  s'en 
faut  tant  qu'ils  me  rient,  qu'autant  de  fois  que  ie  les 
retafte,  autant  de  fois  ie  m'en  defpite. 

Càm  relegOj  fcripfiffe  pudetj  quia  plurima  canoj 
Me  quoque  qui  feci,  Luàice,  digna  Uni. 

l'ay  toufiours  vne  idée  en  l'ame,  qui  me  prefente  vne 
meilleure  forme,  que  celle  que  i'ay  mis  en  befongne, 
mais  ie  ne  la  puis  faifir  ny  exploifler.  Et  cette  idée 
mefme  n'eft  que  du  moyen  eftage.  l'argumenté  par 
là,  que  les  produdions  de  ces  riches  &  grandes  âmes 
du  temps  palTé,  font  bien  loing  au  delà  de  l'extrême 
eftenduë  de  mon  imagination  &  fouhaict.  Leurs  ef- 
cris  ne  me  fatisfont  pas  feulement  &  me  remplif- 
fent,  mais  ils  m'eftonnent  &  tranfiflent  d'admiration. 
le  iuge  leur  beauté,  ie  la  voy,  finon  iufques  au  bout, 
au  moins  fi  auant  qu'il  m'ell:  impofïïble  d'y  afpirer. 
Quoy  que  i'entreprenne ,  ie  doibs  vn  facrifice  aux 
Grâces,  comme  dit  Plutarque  de  quelqu'vn,  pour 
pratiquer  leur  faueur. 

fi  quid  enim  placet, 
Si  quid  dulce  hominum  fenfibus  injluit, 
Debentur  lepidis  omaia  Gratiis, 

Elles  m'abandonnent  par  tout.  Tout  eft  groflier  chez 
moy,  il  y  a  faute  de  poliiïure  &  de  beauté.  le  ne 
fçay  faire  valoir  les  choies  pour  le  plus  que  ce  qu'elles 
valent.  Ma  façon  n'ayde  rien  à  la  matière.  Voyla 
pourquoy  il  me  la  faut  forte,  qui  aye  beaucoup  de 
prife,  &  qui  luyfe  d'elle  mefme.  Quand  i'en  faifi  des 
populaires  &  plus  gayes,  c'eft  pour  me  fuiure,  moy, 
qui  n'aime  point  vne  fageffe  ceremonieufe  &  trille, 
comme  fait  le  monde  :  &  pour  m'egayer,  non 
pour  égayer  mon  ftile,  qui  les  veut  pluftoft  graues 
&  feueres.  Aumoins  fi  ie  doy  nommer  ftile,  vn  par- 
ler informe  &  fans  règle  :  vn  iargon  populaire,  &  vn 
procéder  fans  définition,  fans  partition,  fans  conclu- 
fion,  trouble,  à  la  façon  de  celuy  d'Amafanius  &  de 
Rabirius.  le  ne  fçay  ny  plaire,  ny  refiouyr,  ny  cha- 
touiller. Le  meilleur  compte  du  monde  fefeche  entre 
mes  mains,  &  fe  ternit.  le  ne  fçay  parler  qu'en  bon 
efcient.  Et  fuis  du  tout  defnué  de  cette  facilité,  que 
ie  voy  en  plufieurs  de  mes  compagnons,  d'entretenir 
les  premiers  venus,  &  tenir  en  haleine  toute  vne 
trouppe,ou  amufer  fans  fe  lafTer,  l'oreille  d'vn  Prince, 
de  toute  forte  de  propos  ;  la  matière  ne  leur  faillant 
iamais,  pour  cette  grâce  qu'ils  ont  de  fçauoir  em- 
ployer la  première  venue,  &  l'accommoder  à  l'hu- 
meur &  portée  de  ceux  à  qui  ils  ont  affaire.  Les 
Princes  n'ayment  guère  les  difcours  fermes,  ny  moy 
à  faire  des  comptes.  Les  raifons  premières  &  plus 
aifées,  qui  font  communément  les  mieux  prinfes,  ie 
ne  fçay  pas  les  employer.  Mauuais  prefcheur  de  com- 
mune. De  toute  matière  ie  dy  volontiers  les  plus 
extrêmes  chofes,  que  i'en  fçay.  Cicero  elHme,  qu'es 
traidez  de  la  philofophie,  le  plus  difficile  membre 
foit  l'exorde.  S'il  eft  ainfi,  ie  me  prens  à  la  conclu- 
fion  fagement.  Si  faut-il  fçauoir  relafcher  la  corde  à 

toute  forte  de  tons  :  &  le  plus  aigu  eft  celuy  qui 
vient  le  moins  fouuent  en  ieu.  Il  y  a  pour  le  moins 
autant  de  perfedion  à  releuer  vne  chofe  vuide,  qu'à 
en  fouftenir  vne  poifante.  Tantofl:  il  faut  fuperficiel- 
lement  manier  les  chofes,  tantoft  les  profonder.  le 
fçay  bien  que  la  plus  part  des  hommes  fe  tiennent  en 
ce  bas  eftage,  pour  ne  conceuoir  les  chofes  que  par 
cette  première  efcorfe.  Mais  ie  fçay  aufli  que  les 
plus  grands  maiftres,  &  Xenophon  &  Platon,  on  les 
void  fouuent  fe  relafcher  à  cette  bafle  façon,  &  popu- 
laire, de  dire  &  traitter  les  chofes,  la  fouftenans  des 
grâces  qui  ne  leur  manquent  iamais.  Au  demeurant 
mon  langage  n'a  rien  de  facile  &  fluide  :  il  efl:  afpre, 
ayant  fes  difpofitions  libres  &  defreglées.  Et  me 
plaill  ainfi;  fmon  par  mon  iugement,  par  mon 
inclination.  Mais  ie  fens  bien  que  par  fois  ie  m'y 
laiffe  trop  aller,  &  qu'à  force  de  vouloir  euiter  l'art 
&  l'aiFedion,  i'y  retombe  d'vne  autre  part  ; 

hreuis  ejfe  lahoroj 
Ohfcurus  fio. 

Platon  dit,  que  le  long  ou  le  court,  ne  font  proprie- 
tez  qui  oftent  ny  qui  donnent  prix  au  langage.  Quand 
i'entreprendrois  de  fuiure  cet  autre  ftile  xquable, 
vny  &  ordonné,  ie  n'y  fçaurois  aduenir.  Et  encore 
que  les  coupures  &  cadences  de  Salufte  reuiennent 
plus  à  mon  humeur,  fi  efl: -ce  que  ie  treuue  C^efar 
&plus  grand,  &  moins  aifé  à  reprefenter,  Etfi  mon 
inclination  me  porte  plus  à  l'imitation  du  parler  de 
Seneque,  ie  ne  laifl!e  pas  d'eftimer  dauantage  celuy 
de  Plutarque.  Comme  à  taire,  à  dire  aufli,  ie  fuy 
tout  Amplement  ma  forme  naturelle.  D'où  c'eft  à 
Faduanture  que  ie  puis  plus,  à  parler  qu'à  efcrire. 

Le  mouuement  &  aftion  animent  les  parolles,  notam- 
ment à  ceux  qui  fe  remuent  brufquement,  comme  ie 
fay,  &  qui  s'elchauffent.  Le  port,  le  vifage,  la  voix, 
la  robbe,  l'afliette,  peuuent  donner  quelque  prix  aux 
chofes,  qui  d'elles  mefmes  n'en  ont  guère,  comme 
le  babil.  MefTala  fe  pleint  en  Tacitus  de  quelques 
accouftremens  eltroits  de  fon  temps,  &  de  la  façon 
des  bancs  où  les  orateurs  auoient  à  parler,  qui  afifoi- 
bliflbient  leur  éloquence.  Mon  langage  François  eft 
altéré,  &  en  la  prononciation  &  ailleurs,  par  la  bar- 
barie de  mon  creu.  le  ne  vis  iamais  homme  des  con- 
trées de  deçà,  qui  ne  fentift  bien  euidemment  fon 
ramage,  &  qui  ne  bleffaft  les  oreilles  qui  font  pures 
Françoifes.  Si  n'ell-ce  pas  pour  eftre  fort  entendu  en 
mon  Perigourdin  :  car  ie  n'en  ay  non  plus  d'vfage 
que  de  l' Allemand;  &  ne  m'en  chaule  gueres.  C'eft 
vn  langage,  comme  font  autour  de  moy  d'vne  bande 
&d'autre,  le  Poitteuin,Xaintongeois,  Angoulemoifm, 
Lymofm,  Auuergnat,  brode,  trainant,  esfoiré.  Il  y  a 
bien  au  deflus  de  nous,  vers  les  montagnes,  vn  Gaf- 
con,  que  ie  treuue  fingulierement  beau,  fec,  bref, 
fignifiant,  &  à  la  vérité  vn  langage  mafle  &  militaire, 
plus  qu'aucun  autre,  que  i'entende  :  autant  nerueux, 
&  puiflant,  &  pertinent,  comme  le  François  eft  gra- 
cieux, délicat,  &  abondant.  Quant  au  Latin,  qui  m'a 
efté  donné  pour  maternel,  i'ay  perdu  par  def-accou- 
ftumance,  la  promptitude  de  m'en  pouuoir  feruir  à 
parler  :  ouï,  &  à  efcrire,  en  quoy  autrefois  ie  me 
faifoy  appeller  maiftre  lean.  Voylla  combien  peu  ie 
vaux  de  ce  cofté  là.  La  beauté  elt  vne  pièce  de  grande 
recommendation  au  commerce  des  hommes.  C'eft  le 
premier  moyen  de  conciliation  des  vns  aux  autres; 
&  n'eft  homme  fi  barbare  &  fi  rechigné,  qui  ne  fe 
fente  aucunement  frappé  de  fa  douceur.  Le  corps  a 

vne  grand'part  à  noftre  eftre,  il  y  tient  vn  grand 
rang  :  ainfi  fa  ftrufture  &  compofition  font  de  bien 
iufte  confideration.  Ceux  qui  veulent  defprendre  noz 
deux  pièces  principales,  &  les  fequeftrer  l'vne  de 
l'autre,  ils  ont  tort.  Au  rebours,  il  les  faut  r'accou- 
pler  &  reioindre.  Il  faut  ordonner  à  l'ame,  non  de 
le  tirer  à  quartier,  de  s'entretenir  à  part,  de  mef- 
prifer  &  abandonner  le  corps  (aufli  ne  le  fçauroit 
elle  faire  que  par  quelque  fingerie  contrefaire)  mais 
de  fe  r'allier  à  luy,  de  l'embrafler,  le  chérir,  luy 
affilier,  le  contreroUer,  le  confeiller,  le  redrelTer, 
&  ramener  quand  il  fouruoye  ;  l'efpoufer  en  fomme, 
&  luy  feruir  de  mary  :  à  ce  que  leurs  effefts  ne  pa- 
roiiïent  pas  diuers  &  contraires,  ainsaccordans&vni- 
formes.  Les  Chrelliens  ont  vne  particulière  inrtruftion 
de  cette  liaifon,  car  ils  fçauent,  que  la  iuftice  diuine 
embrafle  cette  focieté  &  ioinfture  du  corps  &  de 
l'ame,  iufques  à  rendre  le  corps  capable  des  recom- 
penfes  éternelles  :  &  que  Dieu  regarde  agir  tout 
l'homme,  &  veut  qu'entier  il  reçoiue  le  chaftiement, 
ou  le  loyer,  félon  fes  démérites.  La  fefte  Peripate- 
tique,  de  toutes  feftes  la  plus  fociable,  attribue  à 
la  fageffe  ce  feul  foing,  de  pouruoir  &  procurer 
en  commun,  le  bien  de  ces  deux  parties  afîbciées  : 
&  montre  les  autres  feftes,  pour  ne  s'eftre  aflez 
attachées  à  la  confideration  de  ce  meflange,  s'eftre 
partializées,  cette-cy  pour  le  corps,  cette  autre  pour 
l'ame,  d'vne  pareille  erreur  :  &  auoir  efcarté  leur 
fubjeft,  qui  eft  l'homme  ;  &  leur  guide,  qu'ils  ad- 
uouent  en  gênerai  eftre  Nature.  La  première  diftin- 
ftion,  qui  aye  efté  entre  les  hommes,  &  la  première 
confideration,  qui  donna  les  prééminences  aux  vns 
fur  les  autres,  il  eft  vray-femblable  que  ce  fut  l'ad- 
uantage  de  la  beauté. 

agros  diuifere  atque  deiere 
Pro  fac'u  cuiufque  &  viribus  ingenidque  : 
Nom  foc  Us  multum  valait  j  viré/que  vigehant. 

Or  ie  fuis  d'vne  taille  vn  peu  au  deiïbubs  de  la  moyenne. 
Ce  defifaut  n'a  pas  feulement  de  la  laideur,  mais  en- 
core de  l'incommodité  :  à  ceux  mefmement,  qui  ont 
des  commandements  &  des  charges  :  car  l'authorité 
que  donne  vne  belle  prefence  &  majefté  corporelle, 
en  eft  à  dire.  C.  Marius  ne  receuoit  pas  volontiers 
des  foldats,  qui  n'eullent  lix  pieds  de  haulteur.  Le 
Courtifan  a  bien  raifon  de  vouloir  pour  ce  Gentil- 
homme qu'il  dreiïe,  vne  taille  commune,  pluftoft  que 
toute  autre  :  &  de  refufer  pour  luy,  toute  eftrangeté, 
qui  le  face  montrer  au  doigt.  Mais  de  choifir,  s'il 
faut  à  cette  médiocrité,  qu'il  foit  pluftoft  au  deçà, 
qu'au  delà  d'icelle,  ie  ne  le  ferois  pas,  à  vn  homme 
militaire.  Les  petits  hommes,  dit  Ariftote,  font  bien 
iolis,  mais  non  pas  beaux  :  &  fe  cognoift  en  la  gran- 
deur, la  grande  ame,  comme  la  beauté,  en  vn  grand 
corps  &  hault.  Les  iEthiopes  &  les  Indiens,  dit-il, 
elifants  leurs  Roys  &  Magiftrats,  auoyent  efgardàla 
beauté  &  procerité  des  perfonnes.  Ils  auoient  raifon  : 
car  il  y  a  du  refped  pour  ceux  qui  le  fuiuent,  &  pour 
l'ennemy  de  l'effroy,  de  voir  à  la  tefte  d'vne  trouppe, 
marcher  vn  chef  de  belle  &  riche  taille  : 

Ipfe  inter  primas  prafianti  corpore  Turnus 
VenituTj  arma  tenensj  &  toto  vertice  fuprà  eft. 

Noftre  grand  Roy  diuin  &  celefte,  duquel  toutes  les 
circonftances  doiuent  eftre  remerquées  auec  foing, 
religion  &  reuerence,  n'a  pas  refufé  la  recommanda- 
tion corporelle,  fpeciofus  forma  prœ  filiis  hominum.  Et 
Platon  auec  la  tempérance  &  la  forcitude,  defire  la 

beauté  aux  conferuateurs  de  fa  republique.  C'eft  vn 
grand  defpit  qu'on  s'addreiïe  à  vous  parmy  voz  gens, 
pour  vous  demander  où  eft  Monfieur  :  &  que  vous 
n'ayez  que  le  refte  de  la  bonnetade,  qu'on  fait  à 
voftre  barbier  ou  à  voftre  fecretaire.  Comme  il  aduint 
au  pauure  Philopœmen  :  eftant  arriué  le  premier  de 
fatrouppeen  vn  logis,  où  on  l'attendoit,  fon  hofteffe, 
qui  ne  le  cognoiflbit  pas,  &  le  voyoit  d'affez  mau- 
uaife  mine,  l'employa  d'aller  vn  peu  aider  à  fes  femmes 
à  puifer  de  l'eau,  ou  attifer  du  feu,  pour  le  feruice  de 
Philopœmen.  Les  Gentils-hommes  de  fa  fuitte  eftans 
arriuez,  &  l'ayants  furpris  embefongné  à  cette  belle 
vacation,  car  il  n'auoit  pas  failly  d'obeïr  au  comman- 
dement qu'on  luy  auoit  faid,  luy  demandèrent  ce  qu'il 
faifoit-là  :  le  paie,  leur  refpondit-il,  la  peine  de  ma 
laideur.  Les  autres  beautez,  font  pour  les  femmes  : 
la  beauté  de  la  taille,  eft  la  feule  beauté  des  hommes. 
Où  eft  la  petitelTe,  ny  la  largeur  &  rondeur  du  front, 
ny  la  blancheur  &  douceur  des  yeux,  ny  la  médiocre 
forme  du  nez,  ny  la  petiteiïe  de  l'oreille,  &  de  la 
bouche,  ny  l'ordre  &  blancheur  des  dents,  ny  l'ef- 
pefleur  bien  vnie  d'vne  barbe  brune  à  efcorce  de 
châtaigne,  ny  le  poil  releué,  ny  la  iufte  proportion 
de  tefte,  ny  la  fraifcheur  du  teint,  ny  l'air  du  vifage 
aggreable,  ny  vn  corps  fans  fenteur,  ny  la  iufte  pro- 
portion de  membres,  peuuent  faire  vn  bel  homme, 
l'ay  au  demeurant,  la  taille  forte  &  ramalTée,  le 
vifage,  non  pas  gras,  mais  plein,  la  complexion  entre 
le  iovial  &  le  melancholique,  moyennement  fanguine 
&  chaude, 

Vnde  rigent  fetis  mihi  crura^  &  pe£lora  villis  : 

la  fanté,  forte  &  allègre,  iufques  bien  auant  en  mon 

aage,  rarement  troublée  par  les  maladies.  l'eftois  tel, 
car  ie  ne  me  confidere  pas  à  cette  heure,  que  ie  fuis 
engagé  dans  les  auenues  de  la  vieillefle,  ayant  pieça 
franchy  les  quarante  ans. 

minutatim  vires  &  rohur  adultum 
Françitj  &  in  partent  peiorem  liquitur  a  tas. 

Ce  que  ie  feray  dorefnauant,  ce  ne  fera  plus  qu'vn 
demy  ertre  :  ce  ne  fera  plus  moy.  le  m'efchappe  tous 
les  iours,  &  me  defrobbe  à  moy  : 

Singula  de  nobis  anni  praiantar  eames. 

D'addreffe  &  de  difpofition,  ie  n'en  ay  point  eu; 
&  fi  fuis  fils  d'vn  père  difpoft,  &  d'vne  allegreffe  qui 
luy  dura  iufques  à  fon  extrême  vieillefle.  Il  ne  trouua 
guère  homme  de  fa  condition,  qui  s' égalait  à  luy  en 
tout  exercice  de  corps  :  comme  ie  n'en  ay  trouué 
guère  aucun,  qui  ne  me  furmontaft  ;  fauf  au  courir, 
en  quoy  i'ertoy  des  médiocres.  De  la  mufique,  ny 
pour  la  voix,  que  i'y  ay  tres-inepte,  ny  pour  les 
inftrumens,  on  ne  m'y  a  iamais  fçeu  rien  apprendre. 
A  la  danfe,  à  la  paulme,  à  la  lufte,  ie  n'y  ay  peu 
acquérir  qu'vne  bien  fort  légère  &  vulgaire  fuffi- 
fance  :  à  nager,  à  efcrimer,  à  voltiger,  &  à  fauker, 
nulle  du  tout.  Les  mains,  ie  les  ay  fi  gourdes,  que 
ie  ne  fçay  pas  efcrire  feulement  pour  moy  ;  de  façon, 
que  ce  que  i'ay  barbouillé,  i'ayme  mieux  le  refaire 
que  de  me  donner  la  peine  de  le  demefler,  &  ne  ly 
guère  mieux.  le  me  fens  poifer  aux  efcoutans  :  autre- 
ment bon  clerc.  le  ne  fçay  pas  clorre  à  droit  vne 
lettre,  ny  ne  fçeuz  iamais  tailler  plume,  ny  trancher 
à  table,  qui  vaille,  ny  equipper  vn  cheual  de  fon 
harnois,  ny  porter  à  poinft  vn  oyfeau,  &  le  lafcher  : 

ny  parler  aux  chiens,  aux  oyfeaux,  aux  cheuaux.  Mes 
conditions  corporelles  font  en  fomme  trefbien  accor- 
dantes à  celles  de  l'ame,  il  n'y  a  rien  d'allègre  :  il  y 
a  feulement  vne  vigueur  pleine  &  ferme.  le  dure 
bien  à  la  peine,  mais  i'y  dure,  fi  ie  m'y  porte  moy- 
mefme,  &  autant  que  mon  defir  m'y  conduit  : 

Molliter  aufierum  fiudio  fallence  laborem. 

Autrement,  fi  ie  n'y  fuis  alléché  par  quelque  plailir, 
&  fi  i'ay  autre  guide  que  ma  pure  &  libre  volonté, 
ie  n'y  vauls  rien.  Car  i'en  fuis  là,  que  fauf  la  fanté 
&  la  vie,  il  n'eft  chofe  pourquoy  ie  vueille  ronger 
mes  ongles,  &  que  ie  vueilF  acheter  au  prix  du  tour- 
ment d'efprit,  &  de  la  contrainte  : 

tanti  mihi  non  fit  opaci 
Omnis  arena  Tagi^  quoique  in  mare  voluitur  aurum. 

Extrêmement  oifif,  extrêmement  libre,  &  par  nature 
&  par  art.  le  prefteroy  aufïi  volontiers  mon  fang, 
que  mon  foing.  I'ay  vne  ame  libre  &  toute  fienne, 
accouftumée  à  fe  conduire  à  fa  mode.  N'ayant  eu 
iufques  à  cett'  heure  ny  commandant  ny  maiftre 
forcé,  i'ay  marché  aufïi  auant,  &  le  pas  qu'il  m'a 
pieu.  Cela  m'a  amolli  &  rendu  inutile  au  feruice 
d'autruy,  &  ne  m'a  faift  bon  qu'à  moy.  Et  pour  moy, 
il  n'a  efté  befoin  de  forcer  ce  naturel  poifant,  paref- 
feux  &  fay-neant.  Car  m'eftant  trouué  en  tel  degré  de 
fortune  dés  ma  naiiïance,  que  i'ay  eu  occafion  de  m'y 
arrefter  :  (vne  occafion  pourtant,  que  mille  autres  de 
ma  cognoiifance  euflent  prinfe,  pour  planche  pluftoft, 
à  fe  paffer  à  la  quelle,  à  l'agitation  &  inquiétude) 
ie  n'ay  rien  cherché,  &  n'ay  auflî  rien  pris  : 

Non  agimur  tumidis  venus  Aquilone  fecundo^ 

Non  tamen  aduerfis  atatem  dacimus  aufiris  : 
VirihuSj  ingénia,  ffecie,  virtute,  loco,  re, 
Excremi  primorunij  extremis  vfque  priores. 

le  n'ay  eu  befoin  que  de  la  fuffifance  de  me  conten- 
ter. Qui  eft  toutesfois  vn  règlement  d'ame,  à  le  bien 
prendre,  efgalement  diiEcile  en  toute  forte  de  con- 
dition, &  que  par  vfage,  nous  voyons  fe  trouuer 
plus  facilement  encores  en  la  difette  qu'en  l'abon- 
dance. D'autant,  à  l'aduanture,  que  félon  le  cours  de 
noz  autres  pallions,  la  faim  des  richeffes  eft  plus 
aiguifée  par  leur  vfage,  que  par  leur  befoin  :  &  la 
vertu  de  la  modération,  plus  rare,  que  celle  de  la 
patience.  Et  n'ay  eu  befoin  que  de  iouyr  doucement 
des  biens  que  Dieu  par  fa  libéralité  m'auoit  mis 
entre  mains.  le  n'ay  goufté  aucune  forte  de  trauail 
ennuieux.  le  n'ay  eu  guère  en  maniement  que  mes 
affaires  :  ou,  fi  i'en  ay  eu,  c'a  efté  en  condition  de  les 
manier  à  mon  heure  &  à  ma  façon  :  commis  par  gents, 
qui  s'en  fioyent  à  moy,  &  qui  ne  me  prefToyent  pas, 
&  me  cognoifloyent.  Car  encore  tirent  les  experts, 
quelque  feruice  d'vn  cheual  reftif  &  pouflif.  Mon 
enfance  mefme  a  efté  conduire  d'vne  façon  molle 
&  libre,  &  lors  mefme  exempte  de  fubjeftion  rigou- 
reufe.  Tout  cela  m'a  donné  vne  complexion  délicate 
&  incapable  de  follicitude  ;  iufques  là,  que  i'ayme 
qu'on  me  cache  mes  pertes,  &  les  defordres  qui  me 
touchent.  Au  chapitre  de  mes  mifes,  ie  loge  ce  que 
ma  nonchalance  me  coufte  à  nourrir  &  entretenir  : 

hac  nempe  fuperfunt y 
Qua  dominum  /allant ^  qua  profint  furibus. 

I'ayme  à  ne  fçauoir  pas  le  compte  de  ce  que  i'ay, 
pour  fentir  moins  exadement  ma  perte.  le  prie  ceux 

qui  viuent  auec  moy,  où  l'afFeftion  leur  manque, 
&  les  bons  effefts,  de  me  pipper  &  payer  de  bonnes 
apparances.  A  faute  d'auoir  aflez  de  fermeté,  pour 
foulFrir  l'importunité  des  accidens  contraires,  auf- 
quels  nous  fommes  fubjefts,  &  pour  ne  me  pouuoir 
tenir  tendu  à  régler  &  ordonner  les  affaires,  ie  nour- 
ris autant  que  ie  puis  en  moy  cett'  opinion  :  m'aban- 
donnant  du  tout  à  la  Fortune,  de  prendre  toutes  chofes 
au  pis  ;  &  ce  pis  là,  me  refoudre  à  le  porter  douce- 
ment &  patiemment.  C'efl  à  cela  feul,  que  ie  tra- 
uaille,  &  le  but  auquel  i'achemine  tous  mes  difcours. 
A  vn  danger,  ie  ne  fonge  pas  tant  comment  i'en 
efchapperay,  que  combien  peu  il  importe  que  i'en 
efchappe.  Quand  i'y  demeurerois,  que  feroit  ce?  Ne 
pouuant  régler  les  euenemens,  ie  me  règle  moy- 
mefme  :  &  m'applique  à  eux,  s'ils  ne  s'appliquent  à 
moy.  le  n'ay  guère  d'art  pour  fçauoir  gauchir  la  For- 
tune, &  luy  efchapper,  ou  la  forcer  ;  &  pour  drefTer 
&  conduire  par  prudence  les  chofes  à  mon  poind. 
l'ay  encore  moins  de  tolérance,  pour  fupporter  le 
foing  afpre  &  pénible  qu'il  faut  à  cela.  Et  la  plus 
pénible  afliete  pour  moy,  c'ell  eftre  fufpens  es  chofes 
qui  prefTent,  &  agité  entre  la  crainte  &  l'efperance. 
Le  délibérer,  voire  es  chofes  plus  légères,  m'impor- 
tune. Et  fens  mon  efprit  plus  empefché  à  fouffrir  le 
branfle,  &  les  fecoufTes  diuerfes  du  doute,  &  de  la 
confultation,  qu'à  fe  rafToir  &  refoudre  à  quelque 
party  que  ce  foit,  après  que  la  chance  eft  liurée. 
Peu  de  pallions  m'ont  troublé  le  fommeil ,  mais  des 
délibérations,  la  moindre  me  le  trouble.  Tout  ainfi 
que  des  chemins,  i'en  euite  volontiers  les  coftez  pen- 
dants &  gliflans,  &  me  iette  dans  le  battu,  le  plus 
boiieux,  &  enfondrant,  d'où  ie  ne  puiiïe  aller  plus 
bas,  &  y  cherche  feurté.  Aufîi  i'ayme  les  malheurs 

tous  purs,  qui  ne  m'exercent  &  tracafTent  plus,  après 
rincertitude  de  leur  rabillage  :  &  qui  du  premier  faut 
me  pouffent  droiftement  en  la  fouffrance. 

dubia  plus  torquent  mala. 

Aux  euenemens,  ie  me  porte  virilement,  en  la  con- 
duire puérilement.  L'horreur  de  la  cheute  me 
donne  plus  de  fiebure  que  le  coup.  Le  ieu  ne  vaut 
pas  la  chandelle.  L'auaritieux  a  plus  mauuais  conte 
de  fa  paflion,  que  n'a  le  pauure  :  &  le  ialoux,  que 
le  cocu.  Et  y  a  moins  de  mal  fouuent,  à  perdre  fa 
vigne,  qu'à  la  plaider.  La  plus  baffe  marche,  eft 
la  plus  ferme  :  c'eft  le  fiege  de  la  confiance.  Vous 
n'y  auez  befoing  que  de  vous.  Elle  fe  fonde  là, 
&  appuyé  toute  en  foy.  Cet  exemple,  d'vn  Gentil- 
homme que  plufieurs  ont  cogneu,  a  il  pas  quelque 
air  philofophique  ?  Il  fe  marya  bien  auant  en  l'aage, 
ayant  paffé  en  bon  compaignon  fa  ieuneffe,  grand 
difeur,  grand  gaudiffeur.  Se  fouuenant  combien  la 
matière  de  cornardife  luy  auoit  donné  dequoy 
parler  &  fe  moquer  des  autres  :  pour  fe  mettre  à 
couuert,  il  efpoufa  vne  femme,  qu'il  print  au  lieu, 
où  chacun  en  trouue  pour  fon  argent,  &  dreffa  auec 
elle  fes  alliances  :  Bon  iour  putain,  bon  iour  cocu  : 
&  n'eft  chofe  dequoy  plus  fouuent  &  ouuertement, 
il  entretint:  chez  luy  les  furuenans,  que  de  ce  fien 
deffein  :  par  où  il  bridoit  les  occultes  caquets  des 
moqueurs,  &  efmouffoit  la  poinfte  de  ce  reproche. 
Quant  à  l'ambition ,  qui  eft  voifme  de  la  prefump- 
tion,  ou  fille  pluftoft,  il  eufl  fallu  pour  m'aduancer, 
que  la  Fortune  me  fuft  venu  quérir  par  le  poing  : 
car  de  me  mettre  en  peine  pour  vn'  efperance 
incertaine,  &  me  foubmettre  à  toutes  les  difficultez, 
qui  accompaignent  ceux  qui  cherchent  à  fe  pouffer 

en  crédit,  fur  le  commencement  de  leur  progrez,  ie 
ne  l'euffe  fçeu  faire, 

fpem  pretlo  non  emo. 

le  m'attache  à  ce  que  ie  voy,  &  que  ie  tiens,  &  ne 
m'eflongne  guère  du  port  : 

Alter  remus  aquasj  al  ter  tihi  radat  arenas. 

Et  puis  on  arriue  peu  à  ces  auancements,  qu'en 
bazardant  premièrement  le  fien.  Et  ie  fuis  d'aduis, 
que  fi  ce  qu'on  a,  fufEt  à  maintenir  la  condition  en 
laquelle  on  eft  nay,  &  drelfé,  c'eft  folie  d'en  lafcher 
la  prife,  fur  l'incertitude  de  l'augmenter,  Celuy  à 
qui  la  Fortune  refufe  dequoy  planter  fon  pied, 
&  eftablir  vn  eftre  tranquille  &  repofé,  il  eft  pardon- 
nable s'il  iette  au  hazard  ce  qu'il  a,  puis  qu'ainfi 
comme  ainfi  la  neceflité  l'enuoye  à  la  quefte. 

Capienda  rébus  in  malis  praceps  via  eji. 

Et  i'excufe  pluftoft  vn  cabdet,  de  mettre  fa  légitime 
au  vent,  que  celuy  à  qui  l'honneur  de  la  maifon  eft 
en  charge,  qu'on  ne  peut  point  voir  necefliteux  qu'à 
fa  faute.  l'ay  bien  trouué  le  chemin  plus  court 
&  plus  aifé,  auec  le  confeil  de  mes  bons  amis  du 
temps  paiTé,  de  me  défaire  de  ce  defir,  &  de  me 
tenir  coy  : 

Cai  fit  conditio  dulcis.  fine  puluere  palma. 

Jugeant  aufli  bien  fainement,  de  mes  forces,  qu'elles 
n'eftoient  pas  capables  de  grandes  chofes.  Et  me 
fouuenant  de  ce  mot  du  feu  Chancelier  Oliuier, 

que  les  François  femblent  des  guenons,  qui  vont 
grimpant  contremont  vn  arbre,  de  branche  en 
branche,  &  ne  ceflfent  d'aller,  iufques  à  ce  qu'elles 
foyent  arriuées  à  la  plus  haute  branche  :  &  y  mon- 
trent le  cul,  quand  elles  y  font. 

Turpe  efi  quàd  nequeas  capiti  committere  pondus ^ 
Et  prejfum  infiexo  mox  dore  terga  genu. 

Les  qualitez  mefmes  qui  font  en  moy  non  repro- 
chables,  ie  les  trouuois  inutiles  en  ce  fiecle.  La 
facilité  de  mes  mœurs,  on  l'euft  nommée  lafcheté 
&  foiblelTe  :  la  foy  &  la  confcience  s'y  feuffent  trou- 
uées  fcrupuleufes  &  fuperftitieufes  :  la  franchife 
&la  liberté,  importune,  inconfiderée  &  téméraire.  A 
quelque  chofe  fert  le  mal'heur.  Il  fait  bon  naiftre  en 
vn  fiecle  fort  depraué  :  car  par  comparaifon  d'au- 
truy,  vous  eftes  eftimé  vertueux  à  bon  marché.  Qui 
n'eft  que  parricide  en  nos  iours  &  facrilege,  il  efl: 
homme  de  bien  &  d'honneur  : 

Nunc  fi  depofitum  non  inficiatar  arnicas j 
Si  reddal  veterem  cum  tota  œrugine  follem^ 
Prodigiofa  fides,  &  Thufcis  digna  Ubellis, 
Quaque  coronata  luftrari  deheat  agna. 

Et  ne  fut  iamais  temps  &  lieu,  où  il  y  euft  pour 
les  Princes  loyer  plus  certain  &  plus  grand,  propofé 
à  la  bonté,  &  à  la  iuftice.  Le  premier  qui  s'auifera 
de  fe  poulFer  en  faueur,  &  en  crédit  par  cette  voye 
là,  ie  fuis  bien  deçeu  fi  à  bon  compte  il  ne  deuance 
fes  compaignons.  La  force,  la  violence,  peuuent 
quelque  chofe  :  mais  non  pas  toufiours  tout.  Les 
marchans,  les  iuges  de  village,  les  artifans,  nous 
les  voyons  aller  à  pair  de  vaillance  &  fcience  mili- 

taire,  auec  la  noblefTe.  Ils  rendent  des  combats  hono- 
rables &  publiques  &  priuez  :  ils  battent,  ils 
défendent  villes  en  noz  guerres  prefentes.  Vn  Prince 
eftouffe  fa  recommendation  emmy  cette  prefTe.  Qu'il 
reluife  d'humanité,  de  vérité,  de  loyauté,  de  tempé- 
rance, &  fur  tout  de  iuftice  :  marques  rares,  inco- 
gnuës  &  exilées.  C'eft  la  feule  volonté  des  peuples 
dequoy  il  peut  faire  fes  affaires  :  &  nulles  autres 
qualitez  ne  peuuent  attirer  leur  volonté  comme 
celles  là  :  leur  eftants  les  plus  vtiles.  Nihil  efl  tam 
populare  quàm  bonitas.  Par  cette  proportion  ie  me 
fuiïe  trouué  grand  &  rare  :  comme  ie  me  trouue 
pygmée  &  populaire,  à  la  proportion  d'aucuns  fiecles 
paiïez  :  aufquels  il  eftoit  vulgaire,  fi  d'autres  plus 
fortes  qualitez  n'y  concurroient,  de  veoir  vn  homme 
modéré  en  fes  vengeances,  mol  au  reiïentiment  des 
offences,  religieux  en  l'obferuance  de  fa  paroUe  :  ny 
double  ny  foupple,  ny  accommodant  fa  foy  à  la 
volonté  d'autruy  &  aux  occafions.  Pluftoft  lairrois- 
ie  rompre  le  col  aux  affaires,  que  de  plier  ma  foy 
pour  leur  feruice.  Car  quant  à  cette  nouuelle  vertu 
de  faintife  &  diflimulation ,  qui  eft  à  cett'  heure  fi 
fort  en  crédit,  ie  la  hay  capitalement  :  &  de  tous  les 
vices,  ie  n'en  trouue  aucun  qui  tefmoigne  tant  de 
lafcheté  &  bafleiïe  de  cœur.  C'eft  vn'  humeur 
couarde  &  feruile  de  s'aller  defguifer  &  cacher 
fous  vn  mafque,  &  de  n'ofer  fe  faire  veoir  tel  qu'on 
eft.  Par  là  nos  hommes  fe  dreffent  à  la  perfidie. 
Eftans  duifts  à  produire  des  paroUes  fauces,  ils  ne 
font  pas  confcience  d'y  manquer.  Vn  cœur  généreux 
ne  doit  point  defmentir  fes  penfées  :  il  fe  veut  faire 
voir  iufques  au  dedans  :  tout  y  eft  bon,  ou  aumoins, 
tout  y  eft  humain.  Ariftote  eftime  office  de  magna- 
nimité, hayr  &  aymer  à  defcouuert  :  iuger,  parler 

auec  toute  franchife  :  &  au  prix  de  la  vérité,  ne 
faire  cas  de  l'approbation  ou  réprobation  d'autruy. 
Apollonius  difoit  que  c'eftoit  aux  ferfs  de  mentir, 
&  aux  libres  de  dire  vérité.  C'eft  la  première  &  fon- 
damentale partie  de  la  vertu.  Il  la  faut  aymer 
pour  elle  mefme.  Celuy  qui  dit  vray,  par  ce  qu'il 
y  eft  d'ailleurs  obligé,  &  par  ce  qu'il  fert  :  &  qui 
ne  craind  point  à  dire  menfonge,  quand  il  n'importe 
à  perfonne,  il  n'eft  pas  véritable  fuffifamnfltent.  Mon 
ame  de  fa  complexion  refuit  la  menterie,  &  haït 
mefme  à  la  penfer.  l'ay  vn'  interne  vergongne  &  vn 
remors  piquant,  fi  par  fois  elle  m'efchappe,  comme 
par  fois  elle  m'efchappe,  les  occafions  me  furpre- 
nans  &  agitans  impremeditement.  Il  ne  faut  pas  touf- 
iours  dire  tout,  car  ce  feroit  fottife.  Mais  ce  qu'on 
dit,  il  faut  qu'il  foit  tel  qu'on  le  penfe  :  autrement, 
c'eft  mefchanceté.  le  ne  fçay  quelle  commodité  ils 
attendent  de  fe  faindre  &  contrefaire  fans  ceffe  :  fi 
ce  n'eft,  de  n'en  eftre  pas  creus,  lors  mefines  qu'ils 
difent  vérité.  Cela  peut  tromper  vne  fois  ou  deux 
les  hommes  :  mais  de  faire  profellion  de  le  tenir 
couuert  :  &  fe  vanter,  comme  ont  faict  aucuns  de  nos 
Princes,  qu'ils  ietteroient  leur  chemife  au  feu,  fi  elle 
eftoit  participante  de  leurs  vrayes  intentions,  qui  eft 
vn  mot  de  l'ancien  Metellus  Macédoniens  :  &  qui  ne 
fçait  fe  faindre,  ne  fçait  pas  régner  :  c'eft  tenir 
aduertis  ceux  qui  ont  à  les  praticquer,  que  ce  n'eft 
que  piperie  &  menfonge  qu'ils  difent.  Quo  quis 
verfutior  &  callidior  eft,  hoc  inuijîor  &  fufpeéiior. 
detrada  opinione  probitatis.  Ce  feroit  vne  grande 
funpleffe  à  qui  fe  lairroit  amufer  ny  au  vifage  ny 
aux  parolles  de  celuy,  qui  fait  eftat  d'eftre  toufiours 
autre  au  dehors,  qu'il  n'eft  au  dedans  :  comme 
faifoit  Tibère.  Et  ne  fçay  quelle  part  telles  gens 

peuuent  auoir  au  commerce  des  hommes,  ne  produi- 
fans  rien  qui  foit  receu  pour  comptant.  Qui  eft 
defîoyal  enuers  la  vérité,  F  eft  aufli  enuers  le  men- 
fonge.  Ceux  qui  de  noftre  temps  ont  confideré  en 
l'eftablifTement  du  deuoir  d'vn  Prince,  le  bien  de 
fes  affaires  feulement  :  &  l'ont  préféré  au  foing  de 
fa  foy  &  confcience,  diroyent  quelque  chofe  à  vn 
Prince,  de  qui  la  Fortune  auroit  rengé  à  tel  poinft 
les  affaires,  que  pour  tout  iamais  il  les  peuft  eftablir 
par  vn  feul  manquement  &  faute  à  fa  parole.  Mais 
il  n'en  va  pas  ainfm.  On  rechet  fouuent  en  pareil 
marché  :  on  fait  plus  d'vne  paix,  plus  d'vn  traitté  en 
fa  vie.  Le  gain,  qui  les  conuie  à  la  première 
defloyauté,  &  quafi  toufiours  il  s'en  prefente, 
comme  à  toutes  autres  mefchancetez  :  les  facrileges, 
les  meurtres,  les  rebellions,  les  trahifons,  s'entre- 
prennent pour  quelque  efpece  de  fruit  :  mais  ce 
premier  gain  apporte  infinis  dommages  fuyuants  : 
iettant  ce  Prince  hors  de  tout  commerce,  &  de  tout 
moyen  de  negotiation  par  l'exemple  de  cette  infidé- 
lité. Solyman  de  la  race  des  Ottomans,  race  peu 
foigneufe  de  l'obferuance  des  promelfes  &  paches, 
lors  que  de  mon  enfance,  il  fit  defcendre  fon  armée 
à  Otrante,  ayant  fçeu  que  Mercurin  de  Gratinare, 
&  les  habitants  de  Caftro,  eftoyent  détenus  prifon- 
niers,  après  auoir  rendu  la  place,  contre  ce  qui 
auoit  efté  capitulé  par  fes  gents  auec  eux,  manda 
qu'on  les  relafchaft  :  &  qu'ayant  en  main  d'autres 
grandes  entreprifes  en  cette  contrée  là ,  cette 
defloyauté ,  quoy  qu'elle  euft  apparence  d'vtilité 
prefente,  luy  apporteroit  pour  l'aduenir,  vn  defcri 
&  vne  deffiance  d'infini  preiudice.  Or  de  moy 
i'ayme  mieux  eftre  importun  &  indifcret,  que  fla- 
teur  &   difîimulé.  l'aduoiie   qu'il  fe  peut  mefler 

quelque  poinfte  de  fierté,  &  d'opiniaftreté,  à  fe 
tenir  ainfin  entier  &  ouuert  comme  ie  fuis  fans  con- 
fideration  d'autruy.  Et  me  femble  que  ie  deuiens  vn 
peu  plus  libre,  où  il  le  faudroit  moins  eftre  :  &  que 
ie  m'efchauffe  par  l'oppofition  du  refpeft.  Il  peut 
eftre  aufli,  que  ie  me  laifle  aller  après  ma  nature  à 
faute  d'art.  Prefentant  aux  grands  cette  mefme 
licence  de  langue,  &  de  contenance  que  i'apporte  de 
ma  maifon  :  ie  fens  combien  elle  décline  vers  l'indif- 
cretion  &  inciuilité.  Mais  outre  ce  que  ie  fuis  ainfi 
faiâ,  ie  n'ay  pas  l'efprit  alTez  fouple  pour  gauchir 
à  vne  prompte  demande,  &  pour  en  efchapper  par 
quelque  deftour  :  ny  pour  feindre  vne  vérité ,  ny 
aflez  de  mémoire  pour  la  retenir  ainli  feinte  :  ny 
certes  aiïez  d'afleurance  pour  la  maintenir  :  &  fais 
le  braue  par  foibleflTe.  Parquoy  ie  m'abandonne  à 
la  nayfueté,  &  à  toufiours  dire  ce  que  ie  penfe, 
&  par  complexion,  &  par  defTein  :  laiffant  à  la  For- 
tune d'en  conduire  l'euenement.  Ariftippus  difoit  le 
principal  fruit,  qu'il  euft  tiré  de  la  philofophie, 
eftre,  qu'il  parloit  librement  &  ouuertement  à 
chacun.  C'eft  vn  outil  de  merueilleux  feruice,  que 
la  mémoire,  &  fans  lequel  le  iugement  fait  bien  à 
peine  fon  office  :  elle  me  manque  du  tout.  Ce  qu'on 
me  veut  propofer,  il  faut  que  ce  foit  à  parcelles  : 
car  de  refpondre  à  vn  propos,  où  il  y  euft  plufieurs 
diuers  chefs,  il  n'eft  pas  en  ma  puiflance.  le  ne 
fçaurois  receuoir  vne  charge  fans  tablettes.  Et  quand 
i'ay  vn  propos  de  confequence  à  tenir,  s'il  eft  de 
longue  haleine,  ie  fuis  réduit  à  cette  vile  &  mife- 
rable  neceffité,  d'apprendre  par  cœur  mot  à  mot  ce 
que  i'ay  à  dire  :  autrement  ie  n'auroy  ny  façon,  ny 
afteurance,  eftant  en  crainte  que  ma  mémoire  vinft 
à  me  faire  vn  mauuais  tour.  Mais  ce  moyen  m' eft 

non  moins  difficile.  Pour  apprendre  trois  vers,  il 
m'y  faut  trois  heures.  Et  puis  en  vn  propre  ouurage 
la  liberté  &  authorité  de  remuer  l'ordre,  de  changer 
vn  mot,  variant  fans  celTe  la  matière,  la  rend  plus 
malaifée  à  arrefter  en  la  mémoire  de  fon  autheur. 
Or  plus  ie  m'en  défie,  plus  elle  fe  trouble  :  elle  me 
fert  mieux  par  rencontre,  il  faut  que  ie  la  félicite 
nonchalamment  :  car  fi  ie  la  prefTe ,  elle  s'eftonne  : 
&  depuis  qu'eir  a  commencé  à  chanceler,  plus  ie  la 
fonde ,  plus  elle  s'empeflre  &  embarrafTe  :  elle  me 
fert  à  fon  heure,  non  pas  à  la  mienne,  Cecy  que  ie 
fens  en  la  mémoire,  ie  le  fens  en  plufieurs  autres 
parties,  le  fuis  le  commandement,  l'obligation,  &  la 
contrainte.  Ce  que  ie  fais  ayfément  &  naturelle- 
ment, fi  ie  m'ordonne  de  le  faire,  par  vne  expreiïe 
&  prefcrite  ordonnance,  ie  ne  fçay  plus  le  faire.  Au 
corps  mefme,  les  membres  qui  ont  quelque  liberté 
&  iurifdiftion  plus  particulière  fur  eux,  me  refu- 
fent  par  fois  leur  obeyiïance,  quand  ie  les  deftine 
&  attache  à  certain  poinâ:  &  heure  de  feruice  necef- 
faire.  Cette  preordonnance  contrainte  &  tyrannique 
les  rebute  :  ils  fe  croupifTent  d'efifroy  ou  de  defpit, 
&  fe  tranfifTent.  Autresfois  eftant  en  lieu,  où  c'eft 
difcourtoifie  barbarefque,  de  ne  refpondre  à  ceux 
qui  vous  conuient  à  boire  :  quoy  qu'on  m'y  trai- 
taft  auec  toute  liberté,  i'eiïaiay  de  faire  le  bon 
compaignon,  en  faueur  des  Dames  qui  eftoyent  de  la 
partie,  félon  l'vfage  du  pays.  Mais  il  y  eut  du 
plaifir  :  car  cette  menaffe  &  préparation,  d'auoir  à 
m'efforcer  outre  ma  couftume,  &  mon  naturel, 
m'eftoupa  de  manière  le  gofier,  que  ie  ne  fçeuz 
aualler  vne  feule  goûte  :  &  fus  priué  de  boire,  pour 
le  befoing  mefme  de  mon  repas,  le  me  trouuay  faoul 
&  defalteré,  par  tant  de  breuuage  que  mon  imagi- 

nadon  auoit  préoccupé.  Cet  effaiô  eft  plus  appa- 
rent en  ceux  qui  ont  l'imagination  plus  véhémente 
&  puifTante  :  mais  il  eft  pourtant  naturel  :  &  n'eft  au- 
cun qui  ne  s'en  refTente  aucunement.  On  offroit  à  vn 
excellent  archer  condamné  à  la  mort,  de  luy  fauuer 
la  vie,  s'il  vouloit  faire  voir  quelque  notable  preuue 
de  fon  art  :  il  refufa  de  s'en  efTayer,  craignant  que 
la  trop  grande  contention  de  fa  volonté,  luy  fift 
fouruoyer  la  main,  &  qu'au  lieu  de  fauuer  fa  vie, 
il  perdift  encore  la  réputation  qu'il  auoit  acquife 
au  tirer  de  l'arc.  Vn  homme  qui  penfe  ailleurs,  ne 
faudra  point,  à  vn  pouffe  près,  de  refaire  toufiours 
vn  mefme  nombre  &  mefure  de  pas,  au  lieu  où  il  le 
promené  :  mais  s'il  y  eft  auec  attention  de  les 
mefurer  &  compter,  il  trouuera  que  ce  qu'il  faifoit 
par  nature  &  par  hazard,  il  ne  le  fera  pas  fi  exa- 
étement  par  deffein.  Ma  librairie,  qui  eft  des  belles 
entre  les  librairies  de  village,  eft  aflife  à  vn  coin  de 
ma  maifon  :  s'il  me  tombe  en  fantafie  chofe  que  i'y 
vueille  aller  chercher  ou  efcrire,  de  peur  qu'elle  ne 
m'efchappe  en  trauerfant  feulement  ma  cour,  il  faut 
que  ie  la  donne  en  garde  à  quelqu  autre.  Si  ie 
m'enhardis  en  parlant,  à  me  deftourner  tant  foit  peu, 
de  mon  fil,  ie  ne  faux  iamais  de  le  perdre  :  qui  fait 
que  ie  me  tiens  en  mes  dilcours,  contrainâ,  fec, 
&  refferré.  Les  gens,  qui  me  feruent,  il  faut  que  ie 
les  appelle  par  le  nom  de  leurs  charges ,  ou  de  leur 
pays  :  car  il  m'eft  tref-malaifé  de  retenir  des  noms, 
le  diray  bien  qu'il  a  trois  fyllabes ,  que  le  fon  en 
eft  rude,  qu'il  commence  ou  termine  par  telle  lettre. 
Et  û  ie  durois  à  viure  long  temps ,  ie  ne  croy  pas 
que  ie  n'oubliaffe  mon  nom  propre ,  comme  ont  faid: 
d'autres.  Meffala  Coruinus  fut  deux  ans  n'ayant 
trace  aucune  de  mémoire.   Ce  qu'on  dit  aufli  de 

George  Trapezonce.  Et  pour  mon  intereft,  ie  rumine 
fouuent,  quelle  vie  c'eftoit  que  la  leur  :  &  fi  fans 
cette  pièce,  il  me  reliera  allez  pour  me  foultenir 
auec  quelque  aifance.  Et  y  regardant  de  près,  ie 
crains  que  ce  défaut ,  s'il  ell  parfaift ,  perde  toutes 
les  funélions  de  l'ame, 

Plenus  rimaram  fum^  hoc  atque  illac  perjluo. 

Il  m' ell  aduenu  plus  d'vne  fois,  d'oublier  le  mot  que 
i'auois  trois  heures  au  parauant  donné  ou  receu  d'vn 
autre  :  &  d'oublier  où  i'auoy  caché  ma  bourfe, 
quoy  qu'en  die  Cicero.  le  m'ayde  à  perdre,  ce  que 
ie  ferre  particulièrement.  Me/noria  certe  non  modo 
philofophiam j  fed  omnis  vitce  vfum,  omnéfque  artes, 
vnà  maxime  continet.  C'ell  le  réceptacle  &  l'eftuy 
de  la  fcience,  que  la  mémoire  :  l'ayant  fi  defifaillante 
ie  n'ay  pas  fort  à  me  plaindre,  fi  ie  ne  fçay  guère. 
le  fçay  en  gênerai  le  nom  des  arts,  &  ce  dequoy 
ils  traiâient,  mais  rien  au  delà.  le  feuilleté  les  liures, 
ie  ne  les  eftudie  pas.  Ce  qui  m'en  demeure,  c'ell 
chofe  que  ie  ne  reconnoy  plus  élire  d'autruy.  C'ell 
cela  feulement,  dequoy  mon  iugement  a  faift  fon 
profit  :  les  difcours  &  les  imaginations,  dequoy  il 
s'ell  imbu.  L'autheur,  le  lieu,  les  mots,  &  autres 
circonllances,  ie  les  oublie  incontinent.  Et  fuis  fi 
excellent  en  l'oubliance,  que  mes  efcripts  mefmes 
&  comportions,  ie  ne  les  oublie  pas  moins  que  le  relie. 
On  m'allègue  tous  les  coups  à  moy-mefme,  fans 
que  ie  le  lente.  Qui  voudroit  fçauoir  d'où  font  les 
vers  &  exemples,  que  i'ay  icy  entaflez,  me  mettroit 
en  peine  de  le  luy  dire  :  &  11  ne  les  ay  mendiez 
qu'es  portes  cognuës  &  fameufes  :  ne  me  contentant 
pas  qu'ils  fulTent  riches,  s'ils  ne  venoient  encore  de 

main  riche  &  honorable  :  l'authorité  y  concurre 
quant  &  la  raifon.  Ce  n'eft  pas  grande  merueille  fi 
mon  liure  fuit  la  fortune  des  autres  liures  :  &  fi  ma 
mémoire  defempare  ce  que  i'efcry,  comme  ce  que  ie 
ly  :  &  ce  que  ie  donne,  comme  ce  que  ie  reçoy.  Outre 
le  deffaut  de  la  mémoire,  i'en  ay  d'autres,  qui  aydent 
beaucoup  à  mon  ignorance.  l'ay  l'efprit  tardif, 
&  moufTe,  le  moindre  nuage  luy  arrefte  fa  poinfte  :  en 
façon  que,  pour  exemple,  ie  ne  luy  propofay  iamais 
énigme  fi  aifé,  qu'il  ïçeuft  defuelopper.  Il  n'eft  11 
vaine  fubtilité  qui  ne  m'empefche.  Aux  ieux,  où 
l'efprit  a  fa  part,  des  échets,  des  cartes,  des  dames, 
&  autres,  ie  n'y  comprens  que  les  plus  grolliers 
traifts.  L'apprehenlion,  ie  l'ay  lente  &  embrouillée  : 
mais  ce  qu'elle  tient  vne  fois,  elle  le  tient  bien, 
&  l'embrafTe  bien  vniuerfellement ,  eftroitement 
&  profondement,  pour  le  temps  qu'elle  le  tient.  l'ay  la 
veuë  longue,  faine  &  entière,  mais  qui  fe  lafle  aifée- 
ment  au  trauail,  &  fe  charge.  A  cette  occafion  ie  ne 
puis  auoir  long  commerce  auec  les  liures ,  que  par 
le  moyen  du  feruice  d'autruy.  Le  ieune  Pline 
inftruira  ceux  qui  ne  l'ont  effayé,  combien  ce  retar- 
dement eft  important  à  ceux  qui  s'adonnent  à  cette 
occupation.  Il  n'eft  point  ame  fi  chetifue  &  brutale, 
en  laquelle  on  ne  voye  reluire  quelque  faculté  par- 
ticulière :  il  n'y  en  a  point  de  fi  enfeuelie ,  qui  ne 
face  vne  faillie  par  quelque  bout.  Et  comment  il 
aduienne  qu'vne  ame  aueugle  &  endormie  à  toutes 
autres  chofes,  fe  trouue  vifue,  claire,  &  excellente, 
à  certain  particulier  effect ,  il  s'en  faut  enquérir  aux 
maiftres.  Mais  les  belles  âmes,  ce  font  les  âmes 
vniuerfelles,  ouuertes,  &  preftes  à  tout  :  fi  non 
inftruites,  au  moins  inftruifables.  Ce  que  ie  dy  pour 
accufer  la  mienne.  Car  foit  par  foiblefte  ou  noncha- 

lance  (&  de  mettre  à  nonchaloir  ce  qui  eft  à  nos 
pieds,  ce  que  nous  auons  entremains,  ce  qui  regarde 
de  plus  près  l'vfage  de  la  vie,  c'eft  chofe  bien  eflon- 
gnée  de  mon  dogme)  il  n'en  eft  point  vne  fi  inepte 
&  fi  ignorante  que  la  mienne,  de  plufieurs  telles 
chofes  vulgaires,  &  qui  ne  fe  peuuent  fans  honte 
ignorer.  Il  faut  que  l'en  conte  quelques  exemples. 
le  fuis  né  &  nourry  aux  champs,  &  parmy  le  labou- 
rage :  i'ay  des  affaires,  &  du  mefnage  en  main, 
depuis  que  ceux  qui  me  deuançoient  en  la  polTeflion 
des  biens  que  ie  iouys,  m'ont  quitté  leur  place.  Or 
ie  ne  fçay  conter  ny  à  get,  ny  à  plume  :  la  pluf- 
part  de  nos  monnoyes  ie  ne  les  connoy  pas  :  ny  ne 
ïçay  la  différence  de  l'vn  grain  à  l'autre ,  ny  en  la 
terre,  ny  au  grenier,  fi  elle  n'eft  par  trop  apparente: 
ny  à  peine  celle  d'entre  les  choux  &  les  laiftues  de 
mon  iardin.  le  n'entens  pas  feulement  les  noms  des 
premiers  outils  du  mefnage,  ny  les  plus  grofîiers 
principes  de  l'agriculture,  &  que  les  enfans  fçauent  : 
moins  aux  arts  mechaniques ,  en  la  trafique ,  &  en 
la  cognoiffance  des  marchandifes,  diuerfité  &  nature 
des  fruids ,  de  vins ,  de  viandes  :  ny  à  drefTer  vn 
oifeau,  ny  à  medeciner  vn  cheual,  ou  vn  chien.  Et 
puis  qu'il  me  faut  faire  la  honte  toute  entière,  il  n'y 
a  pas  vn  mois  qu'on  me  furprint  ignorant  dequoy 
le  leuain  feruoit  à  faire  du  pain  ;  &  que  c'eftoit  que 
faire  cuuer  du  vin.  On  conieftura  anciennement  à 
Athènes ,  vne  aptitude  à  la  mathématique ,  en  celuy 
à  qui  on  voyoit  ingenieufement  agencer  &  fagotter 
vne  charge  de  broffailles.  Vrayement  on  tireroit  de 
moy  vne  bien  contraire  conclufion  :  car  qu'on  me 
donne  tout  l'appreft  d'vne  cuifme,  me  voila  à  la 
faim.  Par  ces  traits  de  ma  confeffion,  on  en  peut 
imaginer  d'autres  à  mes  defpens.  Mais  quel  que  ie 

me  face  cognoiftre,  pourueu  que  ie  me  face 
cognoiflre  tel  que  ie  fuis,  ie  fay  mon  effeft.  Et  fi  ne 
m'excufe  pas,  d'ofer  mettre  par  efcrit  des  propos  fi 
bas  &  friuoles  que  ceux-cy.  La  bafTefle  du  fuiet 
m'y  contrainft.  Qu'on  accufe  fi  on  veut  mon  pro- 
ieft,  mais  mon  progrez,  non.  Tant  y  a  que  fans 
l'aduertifTement  d'autruy,  ie  voy  aflez  le  peu  que 
tout  cecy  vaut  &  poife,  &  la  folie  de  mon  deflein. 
C'eft  prou  que  mon  iugement  ne  fe  deffere  point, 
duquel  ce  font  icy  les  effais. 

Nafutus  fis  vfqiu  licet,  fis  denique  nafaSj 

Quantum  nolturic  ferre  rogatus  Atlas  : 
Et  pojjis  ipfum  tu  deridere  Latinum, 

Non  potes  in  nugas  dicere  plura  meas, 
Ipfe  ego  quàm  dixi  :  quid  dentem  dente  iuuaiit 

Roder  e?  car  ru  opus  efijfi  fatur  effe  velis. 
Ne  perdas  operam,  quife  mirantur,  in  illos 

Virus  habej  nos  hac  nouimus  effe  nihil, 

le  ne  fuis  pas  obligé  à  ne  dire  point  de  fottifes, 
pourueu  que  ie  ne  me  trompe  pas  à  les  cognoiftre. 
Et  de  faillir  à  mon  efcienc,  celam'eft  fi  ordinaire,  que 
ie  ne  faux  guère  d'autre  façon,  ie  ne  faux  guère 
fortuitement.  C'eft  peu  de  chofe  de  prefter  à  la 
témérité  de  mes  humeurs  les  aftions  ineptes,  puis 
que  ie  ne  me  puis  pas  deffendre  d'y  prefter  ordinai- 
rement les  vitieufes.  le  vis  vn  iour  à  Barleduc, 
qu'on  prefentoit  au  Roy  François  fécond ,  pour  la 
recommandation  de  la  mémoire  de  René  Roy  de 
Sicile,  vn  pourtraiâ:  qu'il  auoit  luy-mefmes  fait  de 
foy.  Pourquoy  n'eft-il  loifible  de  mefme  à  vn 
chacun,  de  fe  peindre  de  la  plume ,  comme  il  fe  pei- 
gnoit  d'vn  creon?  le  ne  veux  donc  pas  oublier 
encor  cette  cicatrice,  bien  mal  propre  à  produire  en 

public.  C'eft  l'irrefolution  :  défaut  tref-incommode 
à  la  négociation  des  affaires  du  monde.  le  ne  fçay 
pas  prendre  party  es  entreprinfes  doubteufes  : 

Ne  Jij  ne  no,  nel  cor  mi  fuona  inttro. 

le  fçay  bien  fouftenir  vne  opinion,  mais  non  pas  la 
choifir.  Par  ce  qu'es  chofes  humaines ,  à  quelque 
bande  qu'on  panche,  il  fe  prefente  force  apparences, 
qui  nous  y  confirment  :  &  le  philofophe  Chryfippus 
difoit,  qu'il  ne  vouloit  apprendre  de  Zenon  &  Clean- 
thez  fes  maiftres,  que  les  dogmes  fimplement  :  car 
quant  aux  preuues  &  raifons ,  il  en  fourniroit 
aïïez  de  luy  mefme.  De  quelque  cofté  que  ie  me 
tourne,  ie  me  fournis  toufiours  aflez  de  caufe  &  de 
vray-femblance  pour  m'y  maintenir,  Ainfi  i'arrefte 
chez  moy  le  doubte,  &  la  liberté  de  choifir,  iufques 
à  ce  que  l'occafion  me  prefTe.  Et  lors,  à  confefTer  la 
vérité,  ie  iette  le  plus  fouuent  la  plume  au  vent, 
comme  on  dit,  &  m'abandonne  à  la  mercy  de  la 
Fortune.  Vne  bien  légère  inclination  &  circonftance 
m'emporte. 

Dum  in  dubio  efi  animas ^  paulo  momento  hue  atque 
illuc  impellitur. 

L'incertitude  de  mon  iugement,  eft  fi  également 
balancée  en  la  plufpart  des  occurrences,  que  ie  com- 
promettrois  volontiers  à  la  decifion  du  fort  &  des 
dets.  Et  remarque  auec  grande  confideration  de 
noftre  foibleffe  humaine,  les  exemples  que  l'hiftoire 
diuine  mefme  nous  a  laifTé  de  cet  vfage,  de  remettre 
à  la  Fortune  &  au  hazard,  la  détermination  des 
efleftions  es  chofes  doubteufes  :  Sors  cecidit  fuper 
Matthiam.  La  raifon  humaine  efl  vn  glaiue  double 

&  dangereux.  Et  en  la  main  mefme  de  Socrates  fon 
plus  intime  &  plus  familier  amy  :  voyez  à  quants  de 
bouts  c'eft  vn  ballon.  Ainfi,  ie  ne  fuis  propre  qu'à 
fuyure,  &  me  laiiTe  ayfément  emporter  à  la  foule.  le 
ne  me  fie  pas  afTez  en  mes  forces,  pour  entreprendre 
de  commander,  ny  guider.  le  fuis  bien  ayfe  de 
trouuer  mes  pas  traiïez  par  les  autres.  S'il  faut 
courre  le  hazard  d'vn  choix  incertain,  i'ayme  mieux 
que  ce  foit  foubs  tel,  qui  s'afleure  plus  de  fes  opi- 
nions, &  les  efpoufe  plus,  que  ie  ne  fay  les  miennes, 
aufquelles  ie  trouue  le  fondement  &  le  plant 
gliffant.  Et  fi  ne  fuis  pas  trop  facile  pourtant  au 
change ,  d'autant  que  i'apperçois  aux  opinions  con- 
traires vne  pareille  foiblelfe.  Ipfa  conjuetudo  affen- 
tiendi  periculofa  ejfe  videtuTj  ùr  lubrica.  Notamment 
aux  affaires  politiques,  il  y  a  vn  beau  champ  ouuert 
au  branfle  &  à  la  contellation. 

lufia  pari  premitur  veluti  cum  pondère  liiraj 
Prona  rue  hoc  plus  parte  fedetj  rue  furgit  ^  ilîa. 

Les  difcours  de  Machiauel ,  pour  exemple ,  eftoient 
afTez  folides  pour  le  fubieft ,  fi  y  a-il  eu  grand'ai- 
fance  à  les  combattre  :  &  ceux  qui  l'ont  faid, 
n'ont  pas  laifTé  moins  de  facilité  à  combatre  les 
leurs.  Il  s'y  trouueroit  toufiours  à  vn  tel  argument, 
dequoy  y  fournir  refponces,  dupliques ,  répliques , 
tripliques,  quadrupliques,  &  cette  infime  contexture 
de  débats,  que  noftre  chicane  a  alongé  tant  qu'elle  a 
peu  en  faueur  des  procez  : 

Cadimarj  &  totidem  plagis  confumimus  hofiem  : 

les  raifons  n'y  ayant  guère  autre  fondement  que 
l'expérience,  &  la  diuerfité  des  euenemens  humains, 

nous  prefentant  infinis  exemples  à  toutes  fortes  de 
formes.  Vn  fçauant  perfonnage  de  noftre  temps,  dit 
qu'en  nos  almanacs,  où  ils  difent  chaud,  qui  voudra 
dire  froid,  &  au  lieu  de  fec,  humide  :  &  mettre 
toufiours  le  rebours  de  ce  qu'ils  pronoftiquent ,  s'il 
deuoit  entrer  en  gageure  de  l'euenement  de  l'vn  ou 
l'autre,  qu'il  ne  fe  foucieroit  pas  quel  party  il  prinft, 
fauf  es  chofes  où  il  n'y  peut  efcheoir  incertitude  : 
comme  de  promettre  à  Noël  des  chaleurs  extrêmes, 
&  à  la  fainâ:  lean,  des  rigueurs  de  l'hyuer.  l'en 
penfe  de  mefmes  de  ces  difcours  politiques  :  à 
quelque  roUe  qu'on  vous  mette,  vous  auez  auffi 
beau  ieu  que  vollre  compagnon,  pourueu  que  vous 
ne  veniez  à  choquer  les  principes  trop  grolliers 
&  apparens.  Et  pourtant,  félon  mon  humeur,  es 
affaires  publiques,  il  n'eft  aucun  fi  mauuais  train, 
pourueu  qu'il  aye  de  l'aage  &  de  la  conftance,  qui 
ne  vaille  mieux  que  le  changement  &  le  remuement. 
Nos  mœurs  font  extrêmement  corrompues,  &  pan- 
chent  d'vne  merueilleufe  inclination  vers  l'empire- 
ment  :  de  nos  loix  &  vfances ,  il  y  en  a  plufieurs 
barbares  &  monftrueufes  :  toutesfois  pour  la  difficulté 
de  nous  mettre  en  meilleur  eftat,  &  le  danger  de  ce 
croullement,  fi  ie  pouuoy  planter  vne  chenille  à 
noftre  roue,  &  l'arrefter  en  ce  poinft,  ie  le  ferois  de 
bon  cœur. 

nunquam  adeo  fadis  adedque  pudendis 
Vtlmur  exemplisj  vt  non  peiora  fuperfint. 

Le  pis  que  ie  trouue  en  noftre  eftat,  c'eft  l'infta- 
bilité  :  &  que  nos  loix,  non  plus  que  nos  veftemens, 
ne  peuuent  prendre  aucune  forme  arreftée.  Il  eft 
bien  ayfé  d'accufer  d'imperfedion  vne  police  :  car 
toutes  chofes  mortelles  en  font  pleines  :  il  eft  bien 

ayfé  d'engendrer  à  vn  peuple  le  mefpris  de  fes 
anciennes  obferuances  :  iamais  homme  n'encreprint 
cela,  qui  n'en  vinft  à  bout  :  mais  d'y  reftablir  vn 
meilleur  eftat  en  la  place  de  celuy  qu'on  a  ruiné,  à 
cecy  plufieurs  fe  font  morfondus,  de  ceux  qui 
l'auoient  entreprins.  le  fay  peu  de  part  à  ma  pru- 
dence, de  ma  conduitte  :  ie  me  laiffe  volontiers 
mener  à  l'ordre  public  du  monde.  Heureux  peuple, 
qui  fait  ce  qu'on  commande,  mieux  que  ceux  qui 
commandent,  fans  fe  tourmenter  des  caufes  :  qui  fe 
laiffe  mollement  rouller  après  le  roullement  celefte. 
L'obeyffance  n'eft  iamais  pure  ny  tranquille  en  celuy, 
qui  raifonne  &  qui  plaide.  Somme  pour  reuenir  à 
moy,  ce  feul,  par  où  ie  m'eftime  quelque  chofe, 
c'eft  ce,  en  quoy  iamais  homme  ne  s'eftima  deffail- 
lant  :  ma  recommendation  eft  vulgaire,  commune, 
&  populaire  :  car  qui  a  iamais  cuidé  auoir  faute  de 
fens  }  Ce  feroit  vne  propofition  qui  impliqueroit  en 
foy  de  la  contradiftion.  C'eft  vne  maladie,  qui  n'eft 
iamais  où  elle  fe  voit  :  elle  eft  bien  tenace  &  forte, 
mais  laquelle  pourtant,  le  premier  rayon  de  la  veuë 
du  patient,  perce  &  diflipe  :  comme  le  regard  du 
foleil  vn  brouillas  opaque.  S'accufer,  ce  feroit  s'ex- 
cufer  en  ce  fubieft  là  :  &  fe  condamner,  ce  feroit 
s'abfoudre.  Il  ne  fut  iamais  crocheteur  ny  femme- 
lette, qui  ne  penfaft  auoir  affez  de  fens  pour  fa 
prouifion.  Nous  recognoiffons  ayfément  es  autres,- 
î'aduantage  du  courage ,  de  la  force  corporelle ,  de 
l'expérience ,  de  la  difpofition ,  de  la  beauté  :  mais 
l'aduantage  du  iugement;  nous  ne  le  cédons  à 
perfonne.  Et  les  raifons  qui  partent  du  fmiple 
difcours  naturel  en  autruy,  il  nous  femble  qu'il  n'a 
tenu  qu'à  regarder  de  ce  cofté  là,  que  nous  ne  les 
ayons  trouuees.  La  fcience,  le  ftile,  &  telles  parties. 

que  nous  voyons  es  ouurages  eftrangers,  nous  tou- 
chons bien  ayfément  fi  elles  furpafTent  les  noftres  : 
mais  les  fimples  produftions  de  l'entendement, 
chacun  penfe  qu'il  eftoit  en  luy  de  les  rencontrer 
toutes  pareilles,  &  en  apperçoit  malaifement  le 
poids  &  la  difficulté,  fi  ce  n'eft,  &  à  peine,  en  vne 
extrême  &  incomparable  diftance.  Et  qui  ver roit  bien 
à  clair  la  hauteur  d'vn  iugement  eftranger,  il  y  arri- 
ueroit  &  y  porteroit  le  fien.  Ainfi,  c'eft  vne  forte 
d'exercitation ,  de  laquelle  on  doit  efperer  fort  peu 
de  recommandation  &  de  loiiange,  &  vne  manière 
de  compofition,  de  peu  de  nom.  Et  puis,  pour  qui 
efcriuez  vous?  Les  fçauants,  à  qui  appartient  la 
iurifdiftion  liurefque,  ne  cognoifTent  autre  prix  que 
de  ladoftrine;  &  n'aduoûent  autre  procéder  en  noz 
efprits,  que  celuy  de  l'érudition,  &  de  l'art.  Si  vous 
auez  prins  l'vn  des  Scipions  pour  l'autre,  que  vous 
relie  il  à  dire,  qui  vaille  }  Qui  ignore  Ariftote,  félon 
eux,  s'ignore  quand  &  quand  foy-mefme.  Les  âmes 
grolïieres  &  populaires  ne  voyent  pas  la  grâce  d'vn 
difcours  délié.  Or  ces  deux  efpeces  occupent  le 
monde.  La  tierce,  à  qui  vous  tombez  en  partage, 
des  âmes  réglées  &  fortes  d'elles  mefmes,  eft  fi 
rare,  que  iuftement  elle  n'a  ny  nom,  ny  rang  entre 
nous  :  c'eil  à  demy  temps  perdu,  d'afpirer,  &  de 
s'efforcer  à  luy  plaire.  On  dit  communément  que 
le  plus  iufte  partage  que  Nature  nous  aye  fait  de 
grâces,  c'elt  celuy  du  fens  :  car  il  n'efl  aucun  qui 
ne  fe  contente  de  ce  qu'elle  luy  en  a  diflribué, 
n'eft-ce  pas  raifon  ?  qui  verroit  au  delà,  il  verroit  au 
delà  de  fa  veuë.  le  penfe  auoir  les  opinions  bonnes 
&  faines,  mais  qui  n'en  croit  autant  des  fiennes  ?  L'vne 
des  meilleures  preuues  que  i'en  aye,  c'eft  le  peu 
d'eftime  que  ie  fay  de  moy .  car  fi  elles  n'eufîent  efté 

bien  affeurées,  elles  fe  fuffent  aifément  lailTé  piper  à 
l'affeftion  que  ie  me  porte,  fmguliere,  comme  celuy 
qui  la  ramené  quali  toute  à  moy,  &  qui  ne  l'ef- 
pands  gueres  hors  de  là.  Tout  ce  que  les  autres  en 
diftribuent  à  vne  infinie  multitude  d'amis,  &  de 
cognoiffans,  à  leur  gloire,  à  leur  grandeur,  ie  le 
rapporte  tout  au  repos  de  mon  efprit,  &  à  moy.  Ce 
qui  m'en  efchappe  ailleurs ,  ce  n'ell  pas  proprement 
de  l'ordonnance  de  mon  difcours  : 

mihi  nemft  voler e  &  viuere  doiîus. 

Or  mes  opinions,  ie  les  trouue  infîniement  hardies 
&  confiantes  à  condamner  mon  infuffifance.  De 
vray  c'eft  aulli  vn  fubieft,  auquel  i'exerce  mon  iuge- 
ment  autant  qu'à  nul  autre.  Le  monde  regarde 
toufiours  vis  à  vis  :  moy,  ie  replie  ma  veuë  au 
dedans,  ie  la  plante,  ie  l'amufe  là.  Chacun  regarde 
deuant  foy,  moy  ie  regarde  dedans  moy.  le  n'ay 
affaire  qu'à  moy,  ie  me  confidere  fans  cefTe,  ie  me 
contreroUe,  ie  me  goufte.  Les  autres  vont  toufiours 
ailleurs ,  s'ils  y  penfent  bien  :  ils  vont  toufiours 
auant. 


nemo  in  fefe  tentât  defceniere  : 

moy,  ie  me  roulle  en  moy-mefme.  Cette  capacité  de 
trier  le  vray,  quelle  qu'elle  foit  en  moy,  &  cett'hu- 
meur  libre  de  n'alTubieârr  ayfément  ma  créance, 
ie  la  dois  principalement  à  moy  :  car  les  plus  fermes 
imaginations  que  i'aye,  &  generalles,  font  celles  qui 
par  manière  de  dire,  nafquircnt  auec  moy  :  elles 
font  naturelles,  &  toutes  miennes.  le  les  produifis 
crues  &  fimples,  d'vne  produftion  hardie  &  forte, 
mais  vn  peu  trouble  &  imparfaifte  :  depuis  ie  les  ay 

eftablies  &  fortifiées  par  l'authorité  d'autruy,  &  par 
les  fains  exemples  des  anciens,  aufquels  ie  me  fuis 
rencontré  conforme  en  iugement.  Ceux-là  m'en  ont 
afleuré  de  la  prinfe,  &  m'en  ont  donné  la  iouyf- 
fance  &  poffellion  plus  claire.  La  recommandation 
que  chacun  cherche,  de  viuacité  &  promptitude 
d'efprit,  ie  la  prétends  du  règlement,  d'vne  aftion 
efclatante  &  fignalée,  ou  de  quelque  particulière 
fuffifance  :  ie  la  prétends  de  l'ordre,  correfpondance, 
&  tranquillité  d'opinions  &  de  mœurs.  Omnino  fi 
quidquam  eft  décorum^  nihil  eft  profeéîo  magis  quàm 
œquabilitas  vniuerfœ  vitœ.  tum  fingularum  aéiionum  : 
quant  conferuare  non  pojjts,  fi  aliorum  naturam  imi- 
tanSy  omittas  tuam.  Voyla  donq  iufques  où  ie  me 
fens  coulpable  de  cette  première  partie,  que  ie 
difois  eftre  au  vice  de  la  prefomption.  Pour  la 
féconde,  qui  confifte  à  n'eftimer  point  afTez  autruy, 
ie  ne  fçay  fi  ie  m'en  puis  fi  bien  excufer  :  car  quoy 
qu'il  me  couile,  ie  délibère  de  dire  ce  qui  en  eft.  À 
l'aduenture  que  le  commerce  continuel  que  i'ay 
auec  les  humeurs  anciennes,  &  l'idée  de  ces  riches 
âmes  du  temps  paffé,  me  dégoufte,  &  d'autruy, 
&  de  moy-mefme  :  ou  bien  qu'à  la  vérité  nous 
viuons  en  vn  fiecle  qui  ne  produift  les  chofes  que 
bien  médiocres.  Tant  y  a  que  ie  ne  connoy  rien 
digne  de  grande  admiration.  Aufli  ne  connoy-ie 
guère  d'hommes,  auec  telle  priuauté,  qu'il  faut  pour 
en  pouuoir  iuger  :  &  ceux  aufquels  ma  condition 
me  mefle  plus  ordinairement,  font  pour  la  plufpart, 
gens  qui  ont  peu  de  foing  de  la  culture  de  l'ame, 
&  aufquels  on  ne  propofe  pour  toute  béatitude  que 
l'honneur,  &  pour  toute  perfection,  que  la  vail- 
lance. Ce  que  ie  voy  de  beau  en  autruy,  ie  le  loue 
&  l'eftime  très- volontiers.  Voire  i'enrichis  fouuent 

fur  ce  que  l'en  penfe,  &  me  permets  de  mentir 
iufques  là.  Car  ie  ne  fçay  point  inuenter  vn  fubied 
faux.  le  teûnoigne  volontiers  de  mes  amis,  par  ce 
que  i'y  trouue  de  loiiable.  Et  d'vn  pied  de  valeur, 
i'en  fay  volontiers  vn  pied  &  demy.  Mais  de  leur 
prefter  les  qualitez  qui  n'y  font  pas ,  ie  ne  puis  :  ny 
les  défendre  ouuertement  des  imperfeftions  qu'ils 
ont.  Voyre  à  mes  ennemis,  ie  rends  nettement  ce  que 
ie  dois  de  tefmoignage  d'honneur.  Mon  afifeftion  fe 
change,  mon  iugement  non.  Et  ne  confons  point  ma 
querelle  auec  autres  circonftances  qui  n'en  font  pas. 
Et  fuis  tant  ialoux  de  la  liberté  de  mon  iugement, 
que  mal-ayféement  la  puis-ie  quitter  pour  pallion  que 
ce  foit.  le  me  fay  plus  d'iniure  en  mentant,  que  ie 
n'en  fay  à  celuy,  de  qui  ie  mens.  On  remarque  cette 
loiiable  &  genereufe  coullume  de  la  nation  Per- 
fienne,  qu'ils  parloient  de  leurs  mortels  ennemis, 
&  à  qui  ils  faifoyent  la  guerre  à  outrance ,  honora- 
blement &  equitablement  autant  que  portoit  le 
mérite  de  leur  vertu.  le  connoy  des  hommes  affez, 
qui  ont  diuerfes  parties  belles  :  qui  l'efprit,  qui  le 
cœur,  qui  l'adrefTe,  qui  la  confcience,  qui  le  lan- 
gage, qui  vne  fcience,  qui  vn' autre  :  mais  de  grand 
homme  en  gênerai,  &  ayant  tant  de  belles  pièces 
enfemble,  ou  vne,  en  tel  degré  d'excellence,  qu'on 
le  doiue  admirer,  ou  le  comparer  à  ceux  que  nous 
honorons  du  temps  paffé,  ma  fortune  ne  m'en  a  faift 
voir  nul.  Et  le  plus  grand  que  i'aye  conneu  au  vif, 
ie  di  des  parties  naturelles  de  l'ame,  &  le  mieux  né, 
c'eftoit  Eftienne  de  la  Boitie  :  c'eftoit  vrayement 
vn'  ame  pleine,  &  qui  montroit  vn  beau  vifage  à 
tout  fens  :  vn'  ame  à  la  vieille  marque  :  &  qui  euft 
produit  de  grands  effeôs,  fi  fa  fortune  l'eult  voulu  : 
ayant  beaucoup  adioufté  à  ce   riche   naturel ,  par 

fcience  &  eftude.  Mais  ie  ne  fçay  comment  il 
aduient,  &  fi  aduient  fans  doubte,  qu'il  fe  trouue 
autant  de  vanité  &  de  foibleiïe  d'entendement,  en 
ceux  qui  font  profeilion  d'auoir  plus  de  fuffifance, 
qui  fe  meflent  de  vacations  lettrées,  &  de  charges 
qui  defpendent  des  liures,  qu'en  nulle  autre  forte  de 
gens.  Ou  bien  par  ce  que  Ion  requiert  &  attend 
plus  d'eux,  &  qu'on  ne  peut  excufer  en  eux  les 
fautes  communes  :  ou  bien  que  l'opinion  du  fçauoir 
leur  donne  plus  de  hardieffe  de  fe  produire,  &  de 
fe  defcouurir  trop  auant,  par  où  ils  fe  perdent, 
&  fe  trahiflent.  Comme  vn  artifan  tefmoigne  bien 
mieux  fa  beftife,  en  vne  riche  matière,  qu'il  ait 
entre  mains,  s'il  l'acommode  &  melle  fottement, 
&  contre  les  règles  de  fon  ouurage,  qu'en  vne 
matière  vile  :  &  s'offence  Ion  plus  du  défaut,  en 
vne  ftatue  d'or,  qu'en  celle  qui  eft  de  plaftre. 
Ceux  cy  en  font  autant,  lors  qu'ils  mettent  en  auant 
des  chofes  qui  d'elles  mefmes,  &  en  leur  lieu, 
feroyent  bonnes  :  car  ils  s'en  feruent  fans  difcretion, 
faifans  honneur  à  leur  mémoire,  aux  defpens  de 
leur  entendement  :  &  faifans  honneur  à  Cicero,  à 
Galien,  à  Vlpian,  &  à  fainft  Hierofme,  pour  fe 
rendre  eux  ridicules.  le  retombe  volontiers  fur  ce 
difcours  de  l'ineptie  de  noftre  inftitution.  Elle  a  eu 
pour  fa  fin,  de  nous  faire ,  non  bons  &  fages,  mais 
fçauans  :  elle  y  efl:  arriuée.  Elle  ne  nous  a  pas 
appris  de  fuyure  &  embraflfer  la  vertu  &  la  pru- 
dence :  mais  elle  nous  en  a  imprimé  la  deriuation 
&  l'etymologie.  Nous  fçauons  décliner  vertu ,  fi 
nous  ne  fçauons  l'aymer.  Si  nous  ne  fçauons  que 
c'eft  que  prudence  par  effeft,  &  par  expérience, 
nous  le  fçauons  par  iargon  &  par  cœur.  De  nos  voi- 
fins,  nous  ne  nous  contentons  pas  d'en  fçauoir  la 

race,  les  parentelles,  &  les  alliances,  nous  les  vou- 
lons auoir  pour  amis ,  &  dreffer  auec  eux  quelque 
conuerfation  &  intelligence  :  elle  nous  a  appris  les 
définitions ,  les  diuifions ,  &  partitions  de  la  vertu, 
comme  des  furnoms  &  branches  d'vne  généalogie, 
fans  auoir  autre  foing  de  drefler  entre  nous  &  elle, 
quelque  pratique  de  familiarité,  &  priuée  accoin- 
tance.  Elle  nous  a  choifi  pour  noftre  apprentiflage, 
non  les  liures  qui  ont  les  opinions  plus  faines  &  plus 
vrayes,  mais  ceux  qui  parlent  le  meilleur  Grec 
&  Latin  :  &  parmy  fes  beaux  mots ,  nous  a  fait 
couler  en  la  fantafie  les  plus  vaines  humeurs  de 
l'antiquité.  Vne  bonne  inftitution,  elle  change  le 
iugemcnt  &  les  mœurs  :  comme  il  aduint  à  Pole- 
mon  :  ce  ieune  homme  Grec  defbauché,  qui  ellant 
allé  ouïr  par  rencontre,  vne  leçon  de  Xenocrates, 
ne  remerqua  pas  feulement  l'éloquence  &  la  fuffi- 
fance  du  lefteur,  &  n'en  rapporta  pas  feulement  en 
la  maifon,  la  fcience  de  quelque  belle  matière  : 
mais  vn  fruit  plus  apparent  &  plus  folide  :  qui  fut, 
le  foudain  changement  &  amendement  de  fa  pre- 
mière vie.  Qui  a  iamais  fenti  vn  tel  effect  de  noftre 
difcipline  ? 

faciâfnt  quod  olim 
Mutatus  Polemorij  ponas  infignia  morhij 
Fafciolasj  cubital,  focalia.  potus  vt  ilU 
Dicitur  ex  collo  furtim  carpfiffe  coronas, 
Pofiqimm  efi  impranfi  correptus  voce  magifiri? 

La  moins  dedeignable  condition  de  gents,  me  femble 
eftre,  celle  qui  par  fimpleiïe  tient  le  dernier  rang  : 
&  nous  offrir  vn  commerce  plus  réglé.  Les  mœurs 
&  les  propos  des  payfans,  ie  les  trouue  communé- 
ment plus    ordonnez  félon  la  prefcription  de  la 

vraye  philofophie,  que  ne  font  ceux  de  noz  philo- 
fophes.  Plus  fapit  vulgus ^  quia  tantum  ^  quantum 
opus  ejl,  fapit.  Les  plus  notables  hommes  que  i'aye 
iugé,  par  les  apparences  externes,  car  pour  les  iuger 
à  ma  mode ,  il  les  faudroit  efclairer  de  plus  près, 
c'ont  efté,  pour  le  faift  de  la  guerre,  &  fuffifance 
militaire,  le  Duc  de  Guyfe,  qui  mourut  à  Orléans, 
&  le  feu  Marefchal  Strozzi.  Pour  gens  fuffifans, 
&  de  vertu  non  commune,  Oliuier,  &  l'Hofpital 
Chanceliers  de  France.  Il  me  femble  aufli  de  la 
poëfie  qu'elle  a  eu  fa  vogue  en  noftre  fiecle.  Nous 
auons  abondance  de  bons  artifans  de  ce  meftier-là, 
Aurat,  Beze,  Buchanan,  l'Hofpital,  Mont-doré, 
Turnebus.  Quant  aux  François,  ie  penfe  qu'ils  l'ont 
montée  au  plus  haut  degré  où  elle  fera  iamais  : 
&  aux  parties,  en  quoy  Ronfart  &  du  Bellay  excel- 
lent, ie  ne  les  treuue  gueres  efloignez  de  la  perfe- 
ction ancienne.  Adrianus  Turnebus  fçauoit  plus, 
&  fçauoit  mieux  ce  qu'il  fçauoit,  qu'homme  qui  fuft 
de  fon  fiecle,  ny  loing  au  delà.  Les  vies  du  Duc 
d'Albe  dernier  mort,  &  de  noftre  Conneftable  de 
Mommorancy,  ont  efté  des  vies  nobles,  &  qui  ont 
eu  plufieurs  rares  reffemblances  de  fortune.  Mais  la 
beauté ,  &  la  gloire  de  la  mort  de  cettuy-cy,  à  la 
veuë  de  Paris ,  &  de  fon  Roy  ;  pour  leur  feruice 
contre  fes  plus  proches  ;  à  la  tefte  d'vne  armée  vifto- 
rieufe  par  fa  conduitte;  &  d'vn  coup  de  main,  en 
fi  extrême  vieilleffe,  me  femble  mériter  qu'on  la  loge 
entre  les  remerquables  euenemens  de  mon  temps. 
Comme  aulli,  la  conftante  bonté,  douceur  de  mœurs, 
&  facilité  confciencieufe  de  Monfieur  de  la  Noue, 
en  vne  telle  iniuftice  de  parts  armées,  vraye  efchole 
de  trahifon,  d'inhumanité,  &  de  brigandage,  où 
toufiours  il  s'eft  nourry,  grand  homme  de  guerre, 


LIVRE    II,    CHAP.    XVII. 


6l 


&  tres-cxperimenté.  Fay  pris  plaifir  à  publier  en 
plufieurs  lieux ,  l'efperance  que  i'ay  de  Marie  de 
Gournay  le  lars  ma  fille  d'alliance  :  &  certes  aymée 
de  moy  beaucoup  plus  que  paternellement,  &  enue- 
loppée  en  ma  retraitte  &  folitude ,  comme  l'vne  des 
meilleures  parties  de  mon  propre  eftre.  le  ne 
regarde  plus  qu'elle  au  monde.  Si  l'adolefcence  peut 
donner  prefage,  cette  ame  fera  quelque  iour  capable 
des  plus  belles  chofes,  &  entre  autres  de  la  perfe- 
ftion  de  cette  treffainfte  amitié,  où  nous  ne  lifons 
point  que  fon  fexe  ait  peu  monter  encores  :  la  fmce- 
rité  &  la  folidité  de  fes  mœurs,  y  font  defia  baf- 
tantes,  fon  affeftion  vers  moy  plus  que  fur-abon- 
dante :  &  telle  en  fomme  qu'il  n'y  a  rien  à  fouhaiter, 
fmon  que  l'apprehenfion  qu'elle  a  de  ma  fin,  par  les 
cinquante  &  cinq  ans  aufquels  elle  m'a  rencontré,  la 
trauaillaft  moins  cruellement.  Le  iugement  qu'elle 
fit  des  premiers  Eflays,  &  femme,  &  en  ce  fiecle, 
&  fi  ieune,  &  feule  en  fon  quartier,  &  la  véhé- 
mence fameufe  dont  elle  m'ayma  &  me  defira  long 
temps  fur  la  feule  eftime  qu'elle  en  print  de  moy, 
auant  m'auoir  veu,  c'eft  vn  accident  de  tref-digne 
confideration.  Les  autres  vertus  ont  eu  peu,  ou 
point  de  mife  en  cet  aage  :  mais  la  vaillance,  elle 
eft  deuenue  populaire  par  noz  guerres  ciuiles  :  &  en 
cette  partie,  il  fe  trouue  parmy  nous,  des  âmes 
fermes,  iufques  à  la  perfeftion,  &  en  grand  nombre, 
fi  que  le  triage  en  eft  impoffible  à  faire.  Voila  tout 
ce  que  i'ay  cognu,  iufques  à  cette  heure,  d'extraor- 
dinaire grandeur  &  non  commune. 


Du  de/mentir. 


CHAPITRE    XVIII. 


oiRE  mais,  on  me  dira,  que  ce 
deiïein  de  fe  feruir  de  foy,  pour 
fubjeâ:  à  efcrire,  feroit  excufable  à 
des  hommes  rares  &  fameux,  qui 
par  leur  réputation  auroyent  donné 
quelque  defir  de  leur  cognoif- 
fance.  Il  eft  certain,  ie  l'aduoiie, 
&  fçay  bien  que  pour  voir  vn  homme  de  la  com- 
mune façon,  à  peine  qu'vn  artifan  leue  les  yeux  de 
fa  befongne  :  là  où  pour  voir  vn  perfonnage  grand 
&  fignalé,  arriuer  en  vne  ville,  les  ouuroirs  &  les 
boutiques  s'abandonnent.  Il  melliet  à  tout  autre  de 
fe  faire  cognoiftre,  qu'à  celuy  qui  a  dequoy  fe  faire 
imiter  ;  &  duquel  la  vie  &  les  opinions  peuuent  fer- 
uir de  patron.  Caïfar  &  Xenophon  ont  eu  dequoy 
fonder  &  fermir  leur  narration,  en  la  grandeur  de 
leurs  faifts,  comme  en  vne  baze  iufte  &  folide. 
Ainfi  font  à  fouhaiter  les  papiers  iournaux  du  grand 
Alexandre,  les  Commentaires  qu'Augufte,  Caton, 
Sylla,  Brutus,  &  autres  auoyent  laiifé  de  leurs 
geftes.  De  telles  gens,  on  ayme  &  eftudie  les  figures, 
en  cuyure  mefmes  &  en  pierre.  Cette  remontrance 
eft  tres-vraye  ;  mais  elle  ne  me  touche  que  bien  peu. 

Non  rec'ito  caiquamj  rdfi  am'uis,  idque  rogatas. 
Non  vhiuisj  coràmve  quibujlibet.  In  medio  qui 
ScrLpta  fora  recitent  funt  multij  quique  louantes. 

le  ne  drefTe  pas  icy  vne  ftatue  à  planter  au  carre- 
four d'vne  ville,  ou  dans  vne  eglife,  ou  place 
publique  : 

Non  equidem  hoc  fiudeo  hullatis  vt  mihi  nugis 
Pagina  turgefcat  : 
Secreti  loqaimur. 

C'eft  pour  le  coin  d'vne  librairie,  &  pour  en  amufer 
vn  voifin,  vn  parent,  vn  amy  qui  aura  plaifir  à  me 
racointer  &  repratiquer  en  cett'  image.  Les  autres 
ont  pris  cœur  de  parler  d'eux,  pour  y  auoir  trouué 
le  fubjeft  digne  &  riche;  moy  au  rebours,  pour 
l'auoir  trouué  fi  fterile  &  fi  maigre,  qu'il  n'y  peut 
efchoir  foupçon  d'oftentation.  le  iuge  volontiers 
des  aôions  d'autruy  :  des  miennes,  ie  donne  peu  à 
iuger,  à  caufe  de  leur  nihilité.  le  ne  trouué  pas  tant 
de  bien  en  moy,  que  ie  ne  le  puifTe  dire  fans  rougir. 
Quel  contentement  me  feroit-ce  d'ouyr  ainii  quel- 
qu'vn,  qui  me  recitaft  les  mœurs ,  le  vifage,  la  con- 
tenance, les  plus  communes  parolles,  &  les  fortunes 
de  mes  anceftres,  combien  i'y  ferois  attentif. 
Vrayement  cela  partiroit  d'vne  mauuaife  nature, 
d'auoir  à  mefpris  les  portraits  mefines  de  noz  amis 
&  predecefTeurs ,  la  forme  de  leurs  veftements, 
&  de  leurs  armes.  l'en  conferue  l'efcriture,  le  feing 
&  vne  efpée  peculiere  :  &  n'ay  point  chafle  de  mon 
cabinet,  des  longues  gaules,  que  mon  père  portoit 
ordinairement  en  la  main.  Paterna  veftis  &  annu- 
lus ,  tante  charior  eji  pojieris.  quanta  erga  parentes 
maior  affedus.  Si  toutesfois  ma  pofterité  eft  d'autre 

appétit,  i'auray  bien  dequoy  me  reuencher  :  car  ils 
ne  fçauroyent  faire  moins  de  comte  de  moy,  que 
i'en  feray  d'eux  en  ce  temps  là.  Tout  le  commerce 
que  i'ay  en  cecy  auec  le  publicq,  c'eft  que  i'em- 
prunte  les  vtils  de  fon  efcriture,  plus  foudaine 
&  plus  aifée.  En  recompenfe,  i'empefcheray  peut 
eftre,  que  quelque  coin  de  beurre  ne  fe  fonde  au 
marché. 

Ne  toga  cordyllisy  ne  penula  défit  olitds, 
Et  laxas  fcombris  fape  dabo  tunicas. 

Et  quand  perfonne  ne  me  lira,  ay-ie  perdu  mon 
temps,  de  m'eftre  entretenu  tant  d'heures  oifiues,  à 
penfements  fi  vtiles  &  aggreables  }  Moulant  fur  moy 
cette  figure,  il  m'a  fallu  H  fouuent  me  teftonner 
&  compofer,  pour  m'extraire ,  que  le  patron  s'en  eft 
fermy,  &  aucunement  formé  foy-mefme.  Me  pei- 
gnant pour  autruy,  ie  me  fuis  peint  en  moy,  de 
couleurs  plus  nettes,  que  n'eftoyent  les  miennes  pre- 
mières, le  n'ay  pas  plus  faiâ:  mon  liure,  que  mon 
liure  m'a  faift.  Liure  confubftantiel  à  fon  autheur  : 
d'vne  occupation  propre  :  membre  de  ma  vie  :  non 
d'vne  occupation  &  fin,  tierce  &  eftrangere,  comme 
tous  autres  liures.  Ay-ie  perdu  mon  temps,  de 
m'eftre  rendu  compte  de  moy,  fi  continuellement; 
fi  curieufement  ?  Car  ceux  qui  fe  repaffent  par  fan- 
tafie  feulement,  &  par  langue,  quelque  heure,  ne 
s'examinent  pas  fi  primement,  ny  ne  fe  pénètrent, 
comme  celuy,  qui  en  fait  fon  eftude ,  fon  ouurage , 
&  fon  meftier  :  qui  s'engage  à  vn  regiftre  de  durée, 
de  toute  fa  foy,  de  toute  fa  force.  Les  plus  déli- 
cieux plaifirs,  fi  fe  digèrent  ils  au  dedans  :  fuyent  à 
lailTer  trace  de  foy  :  &  fuyent  la  veuë ,  non  feule- 
ment du  peuple,  mais  d'vn  autre.  Combien  de  fois 

m'a  cetce  befongne  diuerty  de  cogitations  ennuieufes  ? 
&  doiuent  eftre  comptées  pour  ennuyeufes  toutes  les 
friuoles.  Nature  nous  a  eftrenez  d'vne  large  faculté 
à  nous  entretenir  à  part  :  &  nous  y  appelle  fouuent, 
pour  nous  apprendre ,  que  nous  nous  deuons  en 
partie  à  la  focieté,  mais  en  la  meilleure  partie,  à 
nous.  Aux  fins  de  renger  ma  fantafie ,  à  refuer 
mefme,  par  quelque  ordre  &  proieft,  &  la  garder 
de  fe  perdre  &  extrauaguer  au  vent,  il  n'eft  que 
de  donner  corps,  &  mettre  en  regiftre,  tant  de 
menues  penfées,  qui  fe  prefentent  à  elle.  l'efcoutte 
à  mes  refueries,  par  ce  que  i'ay  à  les  enroller. 
Quantes-fois,  eftant  marry  de  quelque  aftion,  que  la 
ciuilité  &  la  raifon  me  prohiboient  de  reprendre  à 
defcouuert,  m'en  fuis-ie  icy  defgorgé,  non  fans 
deflein  de  publique  inftruftion!  Et  fi  ces  verges 
poétiques  : 

Zon  fus  l'œil j  ^on  fur  le  groin ^ 
Zon  fur  le  dos  du  Sagoin, 

s'impriment  encore  mieux  en  papier,  qu'en  la  chair 
viue.  Quoy  fi  ie  prefte  vn  peu  plus  attentiuement 
l'oreille  aux  liures,  depuis  que  ie  guette,  fi  i'en 
pourray  friponner  quelque  chofe  dequoy  efinailler 
ou  eftayer  le  mien?  le  n'ay  aucunement  eftudié 
pour  faire  vn  liure  :  mais  i'ay  aucunement  eftudié, 
pour  ce  que  ie  l'auoy  faiâ:  :  fi  c'eft  aucunement  eftu- 
dier,  qu'effleurer  &  pincer,  par  la  tefte,  ou  par  les 
pieds ,  tantoft  vn  autheur ,  tantoft  vn  autre  :  nulle- 
ment pour  former  mes  opinions  :  ouï,  pour  les 
allifter,  pieça  formées,  féconder  &  feruir.  Mais  à 
qui  croirons  nous  parlant  de  foy,  en  vne  faifon  fi 
gaftée?veu  qu'il  en  eft  peu,  ou  point,  à  qui  nous 
puiffions  croire  parlants  d'autruy,  où  il  y  a  moins 
III.  j 

d'intereft  à  mentir.  Le  premier  traift  de  la  corrup- 
tion des  mœurs ,  c'eft  le  banniffement  de  la  vérité  ; 
car  comme  difoit  Pindare,  l'eftre  véritable,  eft  le 
commencement  d'vne  grande  vertu,  &  le  premier 
article  que  Platon  demande  au  gouuerneur  de  fa 
republique.  Noftre  vérité  de  maintenant,  ce  n'eft 
pas  ce  qui  eft ,  mais  ce  qui  fe  perfuade  à  autruy  : 
comme  nous  appelions  monnoye,  non  celle  qui  eft 
loyalle  feulement,  mais  la  fauce  aufli,  qui  a  mife. 
Noftre  nation  eft  de  long  temps  reprochée  de  ce 
vice.  Car  Saluianus  Maflilienfis,  qui  eftoit  du  temps 
de  l'Empereur  Valentinian,  dit  qu'aux  François  le 
mentir  &  fe  pariurer  n'eft  pas  vice,  mais  vne  façon 
de  parler.  Qui  voudroit  enchérir  fur  ce  tefmoi- 
gnage ,  il  pourroit  dire  que  ce  leur  eft  à  prefent 
vertu.  On  s'y  forme,  on  s'y  façonne,  comme  à  vn 
exercice  d'honneur  :  car  la  diflimulation  eft  des  plus 
notables  qualitez  de  ce  fiecle.  Ainfi  i'ay  fouuent 
confideré  d'où  pouuoit  naiftre  cette  couftume,  que 
nous  obferuons  fi  religieufement,  de  nous  fentir 
plus  aigrement  offencez  du  reproche  de  ce  vice,  qui 
nous  eft  fi  ordinaire ,  que  de  nul  autre  :  &  que  ce 
foit  l'extrême  iniure  qu'on  nous  puiffe  faire  de 
parolle,  que  de  nous  reprocher  la  menfonge.  Sur 
cela,  ie  treuue  qu'il  eft  naturel,  de  fe  deffendre  le 
plus,  des  deffaux,  dequoy  nous  fommes  le  plus 
entachez.  Il  femble  qu'en  nous  reftentans  de  l'accu- 
fation,  &  nous  en  efmouuans,  nous  nous  defchar- 
geons  aucunement  de  la  coulpe  :  fi  nous  l'auons  par 
effed,  aumoins  nous  la  condamnons  par  apparence. 
Seroit-ce  pas  aufli,  que  ce  reproche  femble  enue- 
lopper  la  couardife  &  lafcheté  de  cœuri^  En  eft-il 
de  plus  exprefl"e,  que  fe  defdire  de  fa  parolle  ?  quoy 
fe  defdire  de  fa  propre  fcience  ?  C'eft  vn  vilain  vice, 

que  le  mentir;  &  qu'vn  ancien  peint  bien  honteufe- 
ment,  quand  il  dit,  que  c'eft  donner  tefmoignage  de 
mefprifer  Dieu,  &  quand  &  quand  de  craindre  les 
hommes.  Il  n'eft  pas  poflible  d'en  reprefenter  plus 
richement  l'horreur,  la  vilité,  &  le  defreglement. 
Car  que  peut  on  imaginer  plus  vUain,  que  d'eftre 
couan  à  l'endroit  des  hommes,  &  braue  à  l'endroit 
de  Dieu?  Noftre  intelligence  fe  conduifant  par  la 
feule  voye  de  la  parolle,  celuy  qui  la  fauce,  trahit 
la  focieté  publique.  C'eft  le  feul  vtil,  par  le  moyen 
duquel  fe  communiquent  noz  volontez  &  noz  pen- 
fées  :  c'eft  le  truchement  de  noftre  ame  :  s'il  nous 
faut,  nous  ne  nous  tenons  plus,  nous  ne  nous  entre- 
cognoiflbns  plus.  S'il  nous  trompe,  il  rompt  tout 
noftre  commerce,  &  diffbult  toutes  les  liaifons  de 
noftre  police.  Certaines  nations  des  nouuelles  Indes 
(on  n'a  que  faire  d'en  remerquer  les  noms,  ils  ne 
font  plus;  car  iufques  à  l'entier  aboliftement  des 
noms,  &  ancienne  cognoiftance  des  lieux,  s'eft 
eftendue  la  defolation  de  cette  conquefte,  d'vn  mer- 
ueilleux  exemple,  &  inouy)  ofiroyent  à  leurs  Dieux, 
du  fang  humain,  mais  non  autre,  que  tiré  de  leur 
langue,  &  oreilles,  pour  expiation  du  péché  de  la 
menfonge,  tant  ouye  que  prononcée.  Ce  bon  com- 
pagnon de  Grèce  difoit,  que  les  enfans  s'amufent 
par  les  offelets,  les  hommes  par  les  parolles.  Quant 
aux  diuers  vfages  de  noz  deûnentirs,  &  les  loix  de 
noftre  honneur  en  cela,  &  les  changemens  qu'elles 
ont  reçeu,  ie  remets  à  vne  autre-fois  d'en  dire  ce 
que  i'en  fçay;  &  apprendray  cependant,  fi  ie  puis, 
en  quel  temps  print  commencement  cette  couftume, 
de  fi  exadement  poifer  &  mefurer  les  parolles, 
&  d'y  attacher  noftre  honneur  :  car  il  eft  aifé  à  iuger 
qu'elle  n'eftoit  pas  anciennement  entre  les  Romains 

&  les  Grecs.  Et  m'a  femblé  fouuent  nouueau 
&  eilrange,  de  les  voir  fe  démentir  &  s'iniurier,  fans 
entrer  pourtant  en  querelle.  Les  loix  de  leur  deuoir. 
prenoient  quelque  autre  voye  que  les  noftres.  On 
appelle  Cxfar,  tantoft  voleur,  tantoft  yurongue  à 
fa  barbe.  Nous  voyons  la  liberté  des  inueftiues, 
qu'ils  font  les  vns  contre  les  autres;  ie  dy  les  plus 
grands  chefs  de  guerre,  de  l'vne  &  l'autre  nation, 
où  les  paroUes  fe  reuenchent  feulement  par  les 
parolles,  &  ne  fe  tirent  à  autre  confequence. 


De  la  liberté  de  confcience. 


CHAPITRE    XIX. 


L  eft  ordinaire,  de  voir  les  bonnes 
intentions,  fi  elles  font  conduites 
fans  modération,  poufler  les 
hommes  à  des  effefts  tref- 
vitieux.  En  ce  defbat,  par  lequel 
la  France  eft  à  prefent  agitée  de 
guerres  ciuiles ,  le  meilleur  &  le 
plus  fain  party,  eft  fans  doubte  celuy,  qui  maintien 
&  la  religion  &  la  police  ancienne  du  pays.  Entre 
les  gens  de  bien  toutesfois,  qui  le  fuyuent  (car  ie  ne 
parle  point  de  ceux,  qui  s'en  feruent  de  prétexte, 
pour,  ou  exercer  leurs  vengeances  particulières,  ou 
fournir  à  leur  auarice,  ou  fuiure  la  faueur  des 
Princes  :  mais  de  ceux  qui  le  font  par  vray  zèle 
enuers  leur  religion,  &  fainfte  affection,  à  maintenir 
la  paix  &  l'eftat  de  leur  patrie)  de  ceux-cy,  dis-ie, 
il  s'en  voit  plufieurs ,  que  la  paflion  pouffe  hors  les 
bornes  de  la  raifon,  &  leur  faift  par  fois  prendre  des 
ronfeils  iniuftes,  violents,  &  encore  téméraires.  Il 
eft  certain,  qu'en  ces  premiers  temps,  que  noftre 
religion  commença  de  gaigner  authorité  auec  les 
loix,  le  zèle  en  arma  plufieurs  contre  toute  forte 
de  liures  payens;  dequoy  les  gens  de  lettre  fouf- 

frent  vne  merueilleufe  perte.  l'eftime  que  ce  defordre 
ait  plus  porté  de  nuyfance  aux  lettres,  que  tous  les 
feux  des  barbares.  Cornélius  Tacitus  en  ell  vn  bon 
tefmoing  :  car  quoy  que  l'Empereur  Tacitus  fon 
parent,  en  euft  peuplé  par  ordonnances  exprefles 
toutes  les  librairies  du  monde  :  toutes-fois  vn  feul 
exemplaire  entier  n'a  peu  efchapper  la  curieufe 
recherche  de  ceux  qui  defiroyent  l'abolir,  pour  cinq 
ou  fix  vaines  claufes,  contraires  à  noftre  créance.  Ils 
ont  auffi  eu  cecy,  de  prefter  aifément  des  louanges 
fauces,  à  tous  les  Empereurs,  qui  faifoyent  pour 
nous ,  &  condamner  vniuerfellement  toutes  les 
aftions  de  ceux,  qui  nous  eftoyent  aduerfaires, 
comme  il  eft  aifé  à  voir  en  l'Empereur  Iulian,  fur- 
nommé  l'Apoftat.  C'eftoit  à  la  vérité  vn  tref-grand 
homme  &  rare;  comme  celuy,  qui  auoit  fon  ame 
viuement  tainte  des  difcours  de  la  philo fophie,  auf- 
quels  il  faifoit  profeiïion  de  régler  toutes  fes 
aftions  :  &  de  vray  il  n'eft  aucune  forte  de  vertu,  de- 
quoy  il  n'ait  laiiïe  de  tref-notables  exemples.  En 
chafteté,  de  laquelle  le  cours  de  fa  vie  donne  bien 
clair  tefmoignage ,  on  lit  de  luy  vn  pareil  traift,  à 
celuy  d'Alexandre  &  de  Scipion,  que  de  plufieurs 
trefbelles  captiues,  il  n'en  voulut  pas  feulement  voir 
vne,  eftant  en  la  fleur  de  fon  aage  :  car  il  fut  tué  par 
les  Parthes  aagé  de  trente  vn  an  feulement.  Quant 
à  la  iuftice,  il  prenoit  luy-mefme  la  peine  d'ouyr 
les  parties  :  &  encore  que  par  curiofité  il  s'informait 
a  ceux  qui  fe  prefentoient  à  luy,  de  quelle  religion 
ils  eftoient  :  toutes-fois  l'inimitié  qu'il  portoit  à  la 
noftre,  ne  donnoit  aucun  contrepoix  à  la  balance.  Il 
fit  luy  mefme  plufieurs  bonnes  loix,  &  retrancha 
vne  grande  partie  des  fubfides  &  importions ,  que 
leuoyent  fes  predeceffeurs.  Nous  auons  deux  bons 

hiftoriens  tefmoings  oculaires  de  fes  aftions  :  l'vn 
defquels,  Marcellinus,  reprend  aigrement  en  diuers 
lieux  de  fon  hiftoire,  cette  fienne  ordonnance,  par 
laquelle  il  deffendit  l'efcole,  &  interdit  l'enfeigner 
à  tous  les  rhetoriciens  &  grammairiens  Chreftiens, 
&  dit,  qu'il  fouhaiteroit  cette  fienne  aftion  eftre 
enfeuelie  foubs  le  fUence.  Il  eft  vray-femblable ,  s'il 
euft  faift  quelque  chofe  de  plus  aigre  contre  nous, 
qu'il  ne  l'eufl  pas  oublié,  eftant  bien  affeftionné  à 
noftre  party.  Il  nous  eftoit  afpre  à  la  vérité,  mais 
non  pourtant  cruel  ennemy.  Car  noz  gens  mefmes 
recitent  de  luy  cette  hiftoire ,  que  fe  promenant  vn 
iour  autour  de  la  ville  de  Chalcedoine ,  Maris 
Euefque  du  lieu ,  ofa  bien  l'appeller  mefchant , 
traiftre  à  Chrift,  &  qu'il  n'en  fit  autre  chofe,  fauf 
luy  refpondre  :  Va  miferable,  pleure  la  perte  de  tes 
yeux  :  à  quoy  l' Euefque  encore  répliqua  :  le  rends 
grâces  à  lefus  Chrift ,  de  m'auoir  ofté  la  veuë,  pour 
ne  voir  ton  vifage  impudent  :  affeélant  en  cela, 
difent-ils,  vne  patience  philofophique.  Tant  y  a 
que  ce  faift  là,  ne  fe  peut  pas  bien  rapporter  aux 
cruautez  qu'on  le  dit  auoir  exercées  contre  nous.  Il 
eftoit,  dit  Eutropius  mon  autre  tefmoing,  ennemy  de 
la  Chreftienté ,  mais  fans  toucher  au  fang.  Et  pour 
reuenir  à  fa  iuftice,  il  n'eft  rien  qu'on  y  puilfe  accu- 
fer,  que  les  rigueurs,  dequoy  il  vfa  au  commence- 
ment de  fon  empire,  contre  ceux  qui  auoyent  fuiuy 
le  party  de  Conftantius  fon  predecefteur.  Quant  à 
fa  fobrieté,  il  viuoit  toufiours  vn  viure  foldateique  : 
&  fe  nourriffbit  en  pleine  paix,  comme  celuy  qui  fe 
preparoit  &  accouftumoit  à  l'aufterité  de  la  guerre. 
La  vigilance  eftoit  telle  en  luy,  qu'il  departoit  la 
nuift  à  trois  ou  à  quatre  parties,  dont  la  moindre 
eftoit  celle  qu'il  donnoit  au  fommeil  :  le  refte ,   il 

l'employoit  à  vifiter  luy  mefme  en  perfonne,  l'eftat 
de  fon  armée  &  fes  gardes,  ou  à  eftudier  :  car  entre 
autres  Tiennes  rares  qualitez ,  il  eftoit  trel-excellent 
en  toute  forte  de  literature.  On  dit  d'Alexandre  le 
grand,  qu'eftant  couché,  de  peur  que  le  fommeil  ne 
le  defbauchaft  de  fes  penfemens,  &  de  fes  eftudes, 
il  faifoit  mettre  vn  baflin  ioignant  fon  lift,  &  tenoit 
l'vne  de  fes  mains  au  dehors,  auec  vne  boulette  de 
cuiure  :  affin  que  le  dormir  le  furprenant,  &  relaf- 
chant  les  prifes  de  fes  doigts ,  cette  boullette  par  le 
bruit  de  fa  cheutte  dans  le  bafîin,  le  reueillaft. 
Cettuy-cy  auoit  l'ame  fi  tendue  à  ce  qu'il  vouloit, 
&  fi  peu  empefchée  de  fumées,  par  fa  fmguliere 
abftinence,  qu'il  fe  paffbit  bien  de  cet  artifice. 
Quant  à  la  fuffifance  militaire,  il  fut  admirable  en 
toutes  les  parties  d'vn  grand  Capitaine  :  aufli  fut-il 
quafi  toute  fa  vie  en  continuel  exercice  de  guerre  : 
&  la  plufpart,  auec  nous,  en  France  contre  les  AUe- 
mans  &  Francons.  Nous  n'auons  guère  mémoire 
d'homme,  qui  ait  veu  plus  de  hazards,  ny  qui  ait 
plus  fouuent  faift  preuue  de  fa  perfonne.  Sa  mort  a 
quelque  chofe  de  pareil  à  celle  d'Epaminondas  : 
car  il  fut  frappé  d'vn  traift,  &  eifaya  de  l'arracher, 
&  l'euft  fait,  fans  ce  que  le  traift  eftant  tranchant, 
il  fe  couppa  &  aflfoiblit  la  main.  Il  demandoit  incef- 
famment  qu'on  le  repportaft  en  ce  mefme  eftat,  en  la 
méfiée,  pour  y  encourager  fes  foldats  ;  lefquels  con- 
tefterent  cette  battaille  fans  luy,  trefcourageufement, 
iufques  à  ce  que  la  nuift  fepara  les  armées.  Il 
deuoit  à  la  philofophie,  vn  fmgulier  mefpris,  en 
quoy  il  auoit  fa  vie,  &  les  chofes  humaines.  Il 
auoit  ferme  créance  de  l'éternité  des  âmes.  En 
matière  de  religion ,  il  eftoit  vicieux  par  tout  ;  on 
l'a  furnommé  l'Apoftat,   pour  auoir  abandonné  la 

noftre  :  toutesfois  cette  opinion  me  femble  plus 
vray  -  femblable ,  qu'il  ne  l'auoit  iamais  eue  à 
cœur,  mais  que  pour  l'obeïflance  des  loix  il 
s'eftoit  feint  iufques  à  ce  qu'il  tinft  l'empire  en  fa 
main.  Il  fut  fi  fuperftitieux  en  la  fienne,  que  ceux 
mefmes  qui  en  eftoyent  de  fon  temps,  s'en  moc- 
quoient  :  &  difoit-on,  s'il  euft  gaigné  la  viftoire 
contre  les  Parthes,  qu'il  euft  fait  tarir  la  race  des 
bœufs  au  monde,  pour  fatisfaire  à  fes  facrifices.  Il 
eftoit  aulïi  embabouyné  de  la  fcience  diuinatrice, 
&  donnoit  authorité  à  toute  façon  de  prognoftics.  Il 
dit  entre  autres  chofes,  en  mourant,  qu'il  fçauoit 
bon  gré  aux  Dieux  &  les  remercioit,  dequoy  ils 
ne  l'auoyent  pas  voulu  tuer  par  furprife,  l'ayant  de 
long  temps  aduerty  du  lieu  &  heure  de  fa  fin,  ny 
d'vne  mort  molle  ou  lafche,  mieux  conuenable  aux 
perfonnes  oyfiues  &  délicates,  ny  languifTante,  longue 
&  douloureufe  :  &  qu'ils  l'auoyent  trouué  digne  de 
mourir  de  cette  noble  façon,  fur  le  cours  de  fes 
viôoires,  &  en  la  fleur  de  fa  gloire.  Il  auoit  eu  vne 
pareille  vifion  à  celle  de  Marcus  Brutus,  qui  pre- 
mièrement le  menafla  en  Gaule,  &  depuis  fe  repre- 
fenta  à  luy  en  Perfe,  fur  le  point  de  fa  mort.  Ce 
langage  qu'on  luy  fait  tenir,  quand  il  fe  fentit 
frappé  :  Tu  as  veincu.  Nazaréen  :  ou,  comme  d'au- 
tres, Contente  toy.  Nazaréen;  à  peine  euft  il  efté 
oublié,  s'il  euft  efté  creu  par  mes  tefmoings  :  qui 
eftants  prefens  en  l'armée  ont  remarqué  iufques  aux 
moindres  mouuements  &  parolles  de  fa  fin  :  non  plus 
que  certains  autres  miracles ,  qu'on  y  attache.  Et 
pour  venir  au  propos  de  mon  thème  :  il  couuoit,  dit 
Marcellinus ,  de  long  temps  en  fon  cœur,  le  paga- 
nifme;  mais  par  ce  que  toute  fon  armée  eftoit  de 
Chreftiens,  il  ne  l'ofoit  defcouurir.  En  fin,  quand  il 

fe  vit  aiïez  fort  pour  ofer  publier  fa  volonté,  il  fit 
ouurir  les  temples  des  Dieux,  &  s'eiïaya  par  tous 
moyens  de  mettre  fus  l'idolâtrie.  Pour  paruenir  à 
fon  effeft,  ayant  rencontré  en  Conftantinople ,  le 
peuple  defcoufu,  auec  les  prélats  de  l'Eglife  Chré- 
tienne diuifez,  les  ayant  faift  venir  à  luy  au  palais, 
les  admonella  inftamment  d'affoupir  ces  difTentions 
ciuiles,  &  que  chacun  fans  empefchement  &  fans 
crainte  feruift  à  la  religion.  Ce  qu'il  follicitoit  auec 
grand  foing ,  pour  l'efperance  que  cette  licence  aug- 
menteroit  les  parts  &  les  brigues  de  la  diuifion, 
&  empefcheroit  le  peuple  de  fe  reiinir,  &  de  fe  for- 
tifier par  confequent,  contre  luy,  par  leur  concorde, 
&  vnanime  intelligence  :  ayant  effayé  par  la  cruauté 
d'aucuns  Chreftiens ,  qu'il  n'y  a  point  de  befte  au 
monde  tant  à  craindre  à  l'homme,  que  l'homme. 
Voyla  fes  mots  à  peu  près  :  en  quoy  cela  eft  digne 
de  confideration,  que  l'Empereur  Iulian  fe  fert  pour 
attifer  le  trouble  de  la  diiïention  ciuile,  de  cette 
mefme  recepte  de  liberté  de  confcience,  que  noz 
Roys  viennent  d'employer  pour  l'eftaindre.  On  peut 
dire  d'vn  collé,  que  de  lafcher  la  bride  aux  pars 
d'entretenir  leur  opinion,  c'eft  efpandre  &  femer  la 
diuifion,  c'eft  prefter  quafi  la  main  à  l'augmenter, 
n'y  ayant  aucune  barrière  ny  coërftion  des  loix, 
qui  bride  &  empefche  fa  courfe.  Mais  d'autre  cofté, 
on  diroit  aulfi,  que  de  lafcher  la  bride  aux  pars 
d'entretenir  leur  opinion ,  c'eft  les  amollir  &  relaf- 
cher  par  la  facilité,  &  par  l'aifance,  &  que  c'eft 
efmoufler  l'eguillon  qui  s'affine  par  la  rareté,  la 
nouuelleté,  &  la  difficulté.  Et  fi  croy  mieux,  pour 
l'honneur  de  la  deuotion  de  noz  Roys;  c'eft,  que 
n'ayans  peu  ce  qu'ils  vouloient,  ils  ont  fait  fem- 
blant  de  vouloir  ce  qu'ils  pouuoient. 


Nous  ne  goufions  rien  de  pur. 


CHAPITRE    XX. 


M 

A  foiblefle  de  noftre  condition, 
fait  que  les  chofes  en  leur  lim- 
plicité  &  pureté  naturelle  ne 
puifl"ent  pas  tomber  en  noftre 
vfage.  Les  elemens  que  nous 
iouyflbns,  font  altérez  :  &  les 
métaux  de  mefme,  &  l'or,  il  le 
faut  empirer  par  quelque  autre  matière ,  pour  l'ac- 
commoder à  noftre  feruice.  Ny  la  vertu  ainfi  fmiple, 
qu'Arifton  &  Pyrrho,  &  encore  les  Stoïciens  fai- 
foient  fin  de  la  vie,  n'y  a  peu  feruir  fans  compofi- 
tion  :  ny  la  volupté  Cyrenaique  &  Ariftippique.  Des 
plaifirs,  &  biens  que  nous  auons,  il  n'en  eft  aucun 
exempt  de  quelque  meflange  de  mal  &  d'incommo- 
dité : 

medio  de  fonte  leporum 
Surgit  amari  aliquiÀ,  quoi  in  ipfis  Jioribus  angat. 


Noftre  extrême  volupté  a  quelque  air  de  gemilTe- 
ment,  &  de  plainte.  Diriez  vous  pas  qu'elle  fe 
meurt  d'angoifTe?  Voire  quand  nous  en  forgeons 
l'image  en  fon  excellence,  nous  la  fardons  d'epi- 
thetes  &  qualitez  maladiflies,  &  douloureufes  :  lan- 

gueur,  molleffe,  foibleiïe,  deffaillance,  morbidena, 
grand  tefmoignage  de  leur  confanguinité,  &  con- 
fubftantialité.  La  profonde  ioye  a  plus  de  feuerité, 
que  de  gayeté.  L'extrême  &  plein  contentement, 
plus  de  rafïis  que  d'enioué.  Ipfa  félicitas,  fe  nifi 
tempérât,  frem.it.  L'aife  nous  mafche.  C'eft  ce  que 
dit  vn  verfet  Grec  ancien,  de  tel  fens  :  Les  Dieux 
nous  vendent  tous  les  biens  qu'ils  nous  donnent  : 
c'eft  à  dire,  ils  ne  nous  en  donnent  aucun  pur 
&  parfaia,  &  que  nous  n'achetions  au  prix  de 
quelque  mal.  Le  trauail  &  le  plaifir,  tres-difTem- 
blables  de  nature,  s'aflbcient  pourtant  de  ie  ne  fçay 
quelle  ioinfture  naturelle.  Socrates  dit,  que  quelque 
Dieu  effaya  de  mettre  en  maffè,  &  confondre  la 
douleur  &  la  volupté  :  mais,  que  n'en  pouuant  fortir, 
il  s'aduifa  de  les  accouppler  au  moins  par  la  queue. 
Metrodorus  difoit  qu'en  la  triftefTe,  il  y  a  quelque 
alliage  de  plaifir.  le  ne  fçay  s'il  vouloit  dire  autre 
chofe;  mais  moy,  i'imagine  bien,  qu'il  y  a  du  def- 
fein,  du  confentement ,  &  de  la  complaifance,  à  fe 
nourrir  en  la  melancholie.  le  dis  outre  l'ambition, 
qui  s'y  peut  encore  mefler  :  il  y  a  quelque  ombre 
de  friandife  &  delicateffe,  qui  nous  rit  &  qui  nous 
flatte,  au  giron  mefme  de  la  melancholie.  Y  a-il 
pas  des  complexions  qui  en  font  leur  aliment  ? 

eft  quadam  Jlere  voluptas. 

Et  dit  vn  Attalus  en  Seneque ,  que  la  mémoire  de 
noz  amis  perdus  nous  aggrée  comme  l'amer  au  vin 
trop  vieil  : 

Minifter  veteris  puer  falerni 
Ingère  ml  calices  amariores  : 

&  comme  des  pommes  doucement  aigres.  Nature 


LIVRE    II,    CHAP.    XX. 


T? 


nous  defcouure  cette  confufion.  Les  peintres  tiennent, 
que  les  mouuemens  &  plis  du  vifage,  qui  feruent 
au  pleurer,  feruent  aulli  au  rire.  De  vray,  auant 
que  l'vn  ou  l'autre  foyent  acheuez  d'exprimer, 
regardez  à  la  conduitte  de  la  peinture,  vous  eftes 
en  doubte,  vers  lequel  c'eft  qu'on  va.  Et  l'extré- 
mité du  rire  fe  mefle  aux  larmes.  Nullum  fine  au- 
éioramento  malum  efl.  Quand  i'imagine  l'homme 
afliegé  de  commoditez  defirables  :  mettons  le  cas, 
que  touts  fes  membres  fuflent  faifis  pour  toufiours, 
d'vn  plaifir  pareil  à  celuy  de  la  génération  en  fon 
poinéî  plus  excellif  :  ie  le  fens  fondre  foubs  la 
charge  de  fon  aife  :  &  le  voy  du  tout  incapable  de 
porter  vne  fi  pure,  fi  confiante  volupté,  &  fi  vni- 
uerfelle.  De  vray  il  fuit,  quand  il  y  eft,  &  fe  hafte 
naturellement  d'en  efchapper,  comme  d'vn  pas,  où 
il  ne  fe  peut  fermir,  où  il  craind  d'enfondrer. 
Quand  ie  me  confefle  à  moy  religieufement ,  ie 
trouue  que  la  meilleure  bonté  que  i'aye,  a  quelque 
teinture  vicieufe.  Et  crains  que  Platon  en  fa  plus 
nette  vertu  (moy  qui  en  fuis  autant  fmcere  &  loyal 
eftimateur,  &  des  vertus  de  femblable  marque, 
qu'autre  puiife  eftre)  s'il  y  eufl;  efcouté  de  près 
(&  il  y  efcoutoit  de  près)  il  y  euft  fenty  quelque 
ton  gauche,  de  mixtion  humaine  :  mais  ton  obfcur, 
&  fenfible  feulement  à  foy.  L'homme  en  tout 
&  par  tout,  n'eft  que  rappieflement  &  bigarrure.  Les 
loix  mefmes  de  la  iuftice,  ne  peuuent  fubfifter  fans 
quelque  meflange  d'iniuftice.  Et  dit  Platon ,  que 
ceux-là  entreprennent  de  couper  la  telle  de  Hydra, 
qui  prétendent  ofler  des  loix  toutes  incommoditez 
&  inconueniens.  Omne  magnum  exemplum  habet 
aliquid  ex  iniquo ,  quod  contra  fingulos  vtilitate 
publica  rependitur,  dit  Tacitus.  Il  eft  pareillement 

vray,  que  pour  l'vfage  de  la  vie ,  &  feruice  du 
commerce  public,  il  y  peut  auoir  de  l'excez  en  la 
pureté  &  perfpicacité  de  noz  efprits.  Cette  clarté 
pénétrante,  a  trop  de  fubtilité  &  de  curiofité.  Il  les 
faut  appefantir  &  efmouiïer,  pour  les  rendre  plus 
obeilTans  à  l'exemple  &  à  la  pratique  ;  &  les  efpeffir 
&  obfcurcir,  pour  les  proportionner  à  cette  vie 
tenebreufe  &  terreftre.  Pourtant  fe  trouuent  les 
efprits  communs  &  moins  tendus,  plus  propres 
&  plus  heureux  à  conduire  affaires.  Et  les  opi- 
nions de  la  philofophie  efleuées  &  exquifes ,  fe 
trouuent  ineptes  à  l'exercice.  Cette  pointue  viuacité 
d'ame,  &  cette  volubilité  foupple  &  inquiète, 
trouble  nos  negotiations.  Il  faut  manier  les  entre- 
prifes  humaines,  plus  groflieremenc  &  fuperficielle- 
ment;  &  en  laifler  bonne  &  grande  part,  pour  les 
droits  de  la  Fortune.  Il  n'eft  pas  befoin  d'efclairer 
les  affaires  fi  profondement  &  fi  fubtilement.  On  s'y 
perd,  à  la  confideration  de  tant  de  lullres  contraires 
&  formes  diuerfes ,  volutantibus  res  '  inter  fe 
pugnantes ,  obtorpuerant  animi.  C'eft  ce  que  les 
anciens  difent  de  Simonides  :  par  ce  que  fon  imagi- 
nation luy  prefentoit  fur  la  demande  que  luy  auoit 
faift  le  Roy  Hieron,  pour  à  laquelle  fatisfaire  il  auoit 
eu  plufieurs  iours  de  penfement,  diuerfes  confidera- 
tions,  aiguës  &  fubtiles  :  doubtant  laquelle  eftoit  la 
plus  vray  -  femblable,  il  defefpera  du  tout  de  la 
vérité.  Qui  en  recherche  &  embraffe  toutes  les  cir- 
conftances,  &  confequences,  il  empefche  fon  efle- 
ôion.  Vn  engin  moyen,  conduit  efgallement,  &  fuffit 
aux  exécutions,  de  grand,  &  de  petit  poix.  Regar- 
dez que  les  meilleurs  mefnagers,  font  ceux  qui  nous 
fçauent  moins  dire  comme  ils  le  font;  &  que  ces 
fuiïifans  conteurs,  n'y  font  le  plus  fouuent  rien  qui 

vaille.  le  fçay  vn  grand  difeur,  &  trefexcellent 
peintre  de  toute  forte  de  mefnage ,  qui  a  laifTé  bien 
piteufement,  couler  par  fes  mains,  cent  mille  liures 
de  rente.  l'en  fçay  vn  autre,  qui  dit,  qu'il  confulte 
mieux  qu'homme  de  fon  confeil,  &  n'eft  point  au 
monde  vne  plus  belle  montre  d'ame,  &  de  fuffi- 
fance,  toutesfois  aux  effeôs,  fes  feruiteurs  trouuent, 
qu'il  eft  tout  autre j  ie  dy  fans  mettre  le  malheur 
en  conte. 


'^1?{-^ 

'emperevr  Vefpafien  eftant 
malade  de  la  maladie ,  dont  il 
mourut,  ne  laiiïbit  pas  de  vou- 
loir entendre  l'eftat  de  l'Empire  : 
&  dans  fon  lift  mefme,  defpef- 
choit  fans  ceffe  plufieurs  affaires 
de  confequence  :  &  fon  médecin 
l'en  tançant ,  comme  de  chofe  nuifible  à  fa  fanté  :  Il 
faut,  difoit-il,  qu'vn  Empereur  meure  debout. 
Voila  vn  beau  mot,  à  mon  gré,  &  digne  d'vn  grand 
Prince.  Adrian  l'Empereur  s'en  feruit  depuis  à  ce 
mefme  propos  :  &  le  deuroit  on  fouuent  ramente- 
uoir  aux  Roys,  pour  leur  faire  fentir,  que  cette 
grande  charge,  qu'on  leur  donne  du  commandement 
de  tant  d'hommes,  n'eft  pas  vne  charge  oifiue; 
&  qu'il  n'eft  rien  qui  puiffe  fi  iuftement  defgoufter 
vn  fubjeft,  de  fe  mettre  en  peine  &  en  hazard  pour 
le  feruice  de  fon  Prince,  que  de  le  voir  appoltronny 
cependant  luy-mefme,  à  des  occupations  lafches 
&  vaines  :  &  d'auoir  foing  de  fa  conferuation,  le 
voyant  fi  nonchalant  de  la  noftre.  Quand  quelqu'vn 
voudra  maintenir,  qu'il  vaut  mieux  que  le  Prince 
conduife  fes  guerres  par  autre  que  par  foy  :  la  For- 

tune  luy  fournira  affez  d'exemples  de  ceux,  à  qui 
leurs  lieutenans  ont  mis  à  chef  des  grandes  entre- 
prifes  :  &  de  ceux  encore  defquels  la  prefence  y  euft 
elle  plus  nuifible,  qu'vtile.  Mais  nul  Prince  vertueux 
&  courageux  pourra  fouffrir,  qu'on  l'entretienne  de 
fi  honteufes  inllruftions.  Soubs  couleur  de  confer- 
uer  fa  telle,  comme  la  ftatue  d'vn  fainél,  à  la  bonne 
fortune  de  fon  eftat,  ils  le  dégradent  de  fon  office, 
qui  ell  tout  en  aftion  militaire,  &  l'en  déclarent 
incapable.  l'en  fçay  vn,  qui  aymeroit  bien  mieux 
eftre  battu,  que  de  dormir,  pendant  qu'on  fe  bat- 
troit  pour  luy  :  &  qui  ne  vid  iamais  fans  ialoufie, 
fes  gents  mefmes,  faire  quelque  chofe  de  grand  en 
fon  abfence.  Et  Selym  premier  difoit  auec  raifon, 
ce  me  femble,  que  les  viftoires,  qui  fe  gaignent 
fans  le  maillre,  ne  font  pas  complètes.  De  tant  plus 
volontiers  eull-il  dit,  que  ce  maillre  deuroit  rougir 
de  honte,  d'y  prétendre  part  pour  fon  nom,  n'y 
ayant  embefongné  que  fa  voix  &  fa  penfée.  Ny 
cela  mefme,  veu  qu'en  telle  befongne,  les  aduis 
&  commandemens ,  qui  apportent  l'honneur,  font 
ceux-là  feulement,  qui  fe  donnent  fur  le  champ, 
&  au  propre  de  l'affaire.  Nul  pilote  n'exerce  fon 
office  de  pied  ferme.  Les  Princes  de  la  race  Hotto- 
mane,  la  première  race  du  monde  en  fortune  guer- 
rière, ont  chauldement  embraiïe  cette  opinion.  Et 
Baiazet  fécond  auec  fon  filz,  qui  s'en  defpartirent, 
s'amufants  aux  fciences  &  autres  occupations  cafa- 
nieres,  donnèrent  auffi  de  bien  grands  foufflets  à 
leur  Empire  :  &  celuy  qui  règne  à  prefent,  Ammu- 
rath  troifiefme,  à  leur  exemple,  commence  afTez  bien 
de  s'en  trouuer  de  mefme.  Full-ce  pas  le  Roy  d'An- 
gleterre, Edouard  troifiefme,  qui  dit  de  noflre  Roy 
Charles  cinquielme ,    ce  mot  ?    Il  n'y  eut  onques 

Roy,  qui  moins  s'armaft,  &  fi  n'y  eut  onques  Roy, 
qui  tant  me  donnafl  à  faire.  Il  auoit  raifon  de  le 
trouuer  eftrange,  comme  vn  effeâ:  du  fort,  plus  que 
de  la  raifon.  Et  cherchent  autre  adhèrent ,  que 
moy,  ceux  qui  veulent  nombrer  entre  les  belli- 
queux &  magnanimes  conquérants,  les  Roys  de  Ca- 
llille  &  de  Portugal,  de  ce  qu'à  douze  cents  lieues  de 
leur  oifiue  demeure,  par  l'efcorte  de  leurs  fafteurs, 
ils  fe  font  rendus  maiftres  des  Indes  d'vne  &  d'autre 
part  :  defquelles  c'eft  à  fçauoir,  s'ils  auroyent  feule- 
ment le  courage  d'aller  iouyr  en  prefence,  L'Em- 
pereur Iulian  difoit  encore  plus,  qu'vn  philofophe 
&  vn  galant  homme,  ne  deuoient  pas  feulement 
refpirer  :  c'eft  à  dire,  ne  donner  aux  necefïïtez  cor- 
porelles, que  ce  qu'on  ne  leur  peut  refufer;  tenant 
toufiours  l'ame  &  le  corps  embefongnez  à  chofes 
belles,  grandes  &  vertueufes.  Il  auoit  honte  fi  en 
public  on  le  voyoit  cracher  ou  fuer  (ce  qu'on  dit 
aufli  de  la  ieunelTe  Lacedemonienne,  &  Xenophon 
de  la  Perfienne)  par  ce  qu'il  eftimoit  que  l'exercice, 
le  trauail  continuel,  &  la  fobrieté,  deuoient  auoir 
cuit  &  afleché  toutes  ces  fuperfluitez.  Ce  que  dit 
Seneque  ne  ioindra  pas  mal  en  cet  endroift,  que  les 
anciens  Romains  maintenoient  leur  ieunefTe  droite  : 
ils  n'apprenoient,  dit-il,  rien  à  leurs  enfans,  qu'ils 
deuffent  apprendre  aflis.  C'eft  vne  genereufe  enuie, 
de  vouloir  mourir  mefme  vtilement  &  virilement  : 
mais  l'effeft  n'en  gift  pas  tant  en  noftre  bonne  refo- 
lution,  qu'en  noftre  bonne  fortune.  Mille  ont  pro- 
pofé  de  vaincre,  ou  de  mourir  en  combattant,  qui 
ont  failli  à  l'vn  &  à  l'autre  :  les  blefteures,  les  pri- 
fons,  leur  trauerfant  ce  defTein,  &  leur  preftant  vne 
vie  forcée.  Il  y  a  des  maladies,  qui  atterrent  iufques 
à  noz  defirs ,  &  noftre   cognoiftance.   Fortune  ne 

deuoit  pas  féconder  la  vanité  des  légions  Romaines, 
qui  s'obligèrent  par  ferment,  de  mourir  ou  de 
vaincre.  Viélor,  Marce  Fabi ,  reuertar  ex  acte  :  Si 
fallo,  louem  pat  rem  Gradiuùmque  Martem  ahôfque 
iratos  inuoco  Deos.  Les  Portugais  difent,  qu'en  cer- 
tain endroit  de  leur  conquefte  des  Indes  ils  ren- 
contrèrent des  foldats,  qui  s'efloyent  condamnez  auec 
horribles  exécrations,  de  n'entrer  en  aucune  compo- 
fition,  que  de  fe  faire  tuer,  ou  demeurer  vifto- 
rieux  :  &  pour  marque  de  ce  vœu,  portoyent  la  telle 
&  la  barbe  rafe.  Nous  auons  beau  nous  hazarder 
&  obfliner.  Il  femble  que  les  coups  fuyent  ceux, 
qui  s'y  prefentent  trop  alaigrement  :  &  n'arriuent 
volontiers  à  qui  s'y  prefente  trop  volontiers,  &  cor- 
rompt leur  fin.  Tel  ne  pouuant  obtenir  de  perdre 
fa  vie,  par  les  forces  aduerfaires,  après  auoir  tout 
elTayé,  a  elle  contraint,  pour  fournir  à  fa  refolution, 
d'en  r' apporter  l'honneur,  ou  de  n'en  rapporter  pas 
la  vie  :  fe  donner  foy  mefme  la  mort,  en  la  chaleur 
propre  du  combat.  Il  en  eft  d'autres  exemples.  Mais 
en  voicy  vn.  Philiflus,  chef  de  l'armée  de  mer  du 
ieune  Dionyfms  contre  les  Syracufains,  leur  pre- 
fenta  la  battaille ,  qui  fut  afprement  conteftée ,  les 
forces  ellants  pareilles.  En  icelle  il  eut  du  meilleur 
au  commencement,  par  fa  prouëiïe.  Mais  les  Syracu- 
fains fe  rengeans  autour  de  fa  galère,  pour  l'inueftir, 
ayant  faid  grands  faicls  d'armes  de  fa  perfonne,  pour 
fe  defuelopper,  n'y  efperant  plus  de  reffburce,  s'olla 
de  fa  main  la  vie,  qu'il  auoit  fi  libéralement  aban- 
donnée, &  frullratoirement ,  aux  mains  ennemies. 
Moley  Moluch,  Roy  de  Fais,  qui  vient  de  gaigner 
contre  Sebaftian  Roy  de  Portugal,  cette  iournée, 
fameufe  par  la  mort  de  trois  Roys,  &  par  la  tranf- 
milllon  de  cette  grande  couronne,  à  celle  de  Ca- 

flille  :  fe  trouua  grieuement  malade  dés  lors  que  les 
Portugalois  entrèrent  à  main  armée  en  fon  eftat; 
&  alla  toufiours  depuis  en  empirant  vers  la  mort, 
&  la  preuoyant,  lamais  homme  ne  fe  feruit  de  foy 
plus  vigourèufement,  &  brauement.  Il  fe  trouua 
foible  ,  pour  fouftenir  la  pompe  ceremonieufe  de 
l'entrée  de  fon  camp,  qui  eft  félon  leur  mode,  pleine 
de  magnificence,  &  chargée  de  tout  plein  d'aftion  : 
&  refigna  cet  honneur  à  fon  frère.  Mais  ce  fut  auffi 
le  feul  office  de  Capitaine  qu'il  refigna  :  touts  les 
autres  neceflaires  &  vtiles,  il  les  feit  tres-glorieufe- 
ment  &  exactement.  Tenant  fon  corps  couché  :  mais 
fon  entendement,  &  fon  courage,  debout  &  ferme, 
iufques  au  dernier  foufpir  :  &  aucunement  audelà. 
Il  pouuoit  miner  fes  ennemis,  indifcretement  aduan- 
cez  en  fes  terres  :  &  luy  poifa  merueilleufement , 
qu'à  faute  d'vn  peu  de  vie,  &  pour  n'auoir  qui 
fubftituer  à  la  conduitte  de  cette  guerre,  &  affaires 
d'vn  eftat  troublé,  il  euft  à  chercher  la  viftoire  fan- 
glante  &  hazardeufe ,  en  ayant  vne  autre  pure 
&  nette  entre  fes  mains.  Toutesfois  il  mefnagea 
miraculeufement  la  durée  de  fa  maladie ,  à  faire 
confumer  fon  ennemy,  &  l'attirer  loing  de  fon  armée 
de  mer,  &  des  places  maritimes  qu'il  auoit  en  la 
cofte  d'Aflfrique  :  iufques  au  dernier  iour  de  fa  vie, 
lequel  par  deffein,  il  employa  &  referua  à  cette 
grande  iournée.  Il  drefla  fa  battaille  en  rond,  affie- 
geant  de  toutes  pars  l'oft  des  Portugais;  lequel 
rond  venant  à  fe  courber  &  ferrer,  les  empefcha 
non  feulement  au  conflift ,  qui  fut  très  afpre  par  la 
valeur  de  ce  ieune  Roy  aifaillant,  veu  qu'ils  auoient 
à  montrer  vifage  à  tous  fens  :  mais  auiïi  les  empef- 
cha à  la  fuitte  après  leur  routte.  Et  trouuants  toutes 
les  iftues  faifies,  &  clofesj   furent  contraints  de  fe 

reietter  à  eux  mefmes  :  coaceruantùrque  non  folùm 
cœde,fed  etiam  fuga,  &  s'amonceller  les  vns  fur  les 
autres,  foumifTants  aux  vaincueurs  vne  tres-meur- 
triere  viâoire,  &  tres-entiere.  Mourant,  il  fe  feit 
porter  &  tracafTer  où  le  befoing  l'appeUoit  :  &  cou- 
lant le  long  des  files,  enhortoit  fes  Capitaines  &  fol- 
dats,  les  vns  après  les  autres.  Mais  vn  coing  de  fa 
battaille  fe  laiffant  enfoncer,  on  ne  le  peut  tenir,  qu'il 
ne  montait  à  cheual  l'efpée  au  poing.  Il  s'efiforçoit 
pour  s'aller  mefler,  fes  gents  l'arreftants,  qui  par  la 
bride,  qui  par  fa  robbe,  &  par  fes  eftriers.  Cet  effort 
acheua  d'accabler  ce  peu  de  vie,  qui  luy  reftoit.  On 
le  recoucha.  Luy  fe  refufcitant  comme  en  furfaut  de 
cette  pafmoifon,  toute  autre  faculté  luy  deffaillant; 
pour  aduertir  qu'on  teull  fa  mort  (qui  eftoit  le  plus 
necefTaire  commandement,  qu'il  euft  lors  à  faire,  affin 
de  n'engendrer  quelque  defefpoir  aux  fiens ,  par 
cette  nouueUe  )  expira ,  tenant  le  doigt  contre  fa 
bouche  clofe  :  figne  ordinaire  de  faire  filence.  Qui 
vefcut  oncques  fi  long  temps,  &  fi  auant  en  la  mort? 
qui  mourut  oncques  fi  debout }  L'extrême  degré  de 
traitter  courageufement  la  mort ,  &  le  plus  naturel, 
c'eft  la  veoir,  non  feulement  fans  eftonnement ,  mais 
fans  foucy  :  continuant  libre  le  train  de  la  vie , 
iufques  dedans  elle.  Comme  Caton,  qui  s'amufoit 
à  eftudier  &  à  dormir,  en  ayant  vnc  violente  &  fan- 
glante,  prefente  en  fon  cœur,  &  la  tenant  en  fa 
main. 

E  n'ay  pas  efté  des  plus  foibles 
en  cet  exercice ,  qui  eft  propre  à 
gens  de  ma  taille,  ferme  &  courte  : 
mais  l'en  quitte  le  meflier  :  il 
nous  eiïaye  trop,  pour  y  durer 
long  temps.  le  lifois  à  cette  heure, 
que  le  Roy  Cyrus,  pour  rece- 
uoir  plus  facilement  nouuelles  de  tous  les  collez  de 
fon  Empire ,  qui  eftoit  d'vne  fort  grande  ellenduë, 
fit  regarder  combien  vn  cheual  pouuoit  faire  de  che- 
min en  vn  iour,  tout  d'vne  traifte,  &  à  cette  diftance 
il  eftablit  des  hommes ,  qui  auoient  charge  de  tenir 
des  cheuaux  prefts,  pour  en  fournir  à  ceux  qui  vien- 
droient  vers  luy.  Et  difent  aucuns,  que  cette  vifleiïe 
d'aller,  renient  à  la  mefure  du  vol  des  grues.  Cxfar 
dit  que  Lucius  Vibulus  Rufus,  ayant  hafte  de  porter 
vn  aduertiffement  à  Pompeius ,  s'achemina  vers  luy 
iour  &  nuift,  changeant  de  cheuaux,  pour  faire  dili- 
gence. Et  luy  mefme,  à  ce  que  dit  Suétone,  faifoit 
cent  mille  par  iour,  fur  vn  coche  de  louage.  Mais 
c' eftoit  vn  furieux  courrier  :  car  où  les  riuieres  luy 
tranchoient  fon  chemin,  il  les  franchiflbit  à  nage  : 
&  ne  fe  deftourna  iamais  pour  quérir  vn  pont ,  ou 

vn  gué.  Tibcrius  Nero  allant  voir  fon  frère  Drufus, 
malade  en  AUemaigne,  fit  deux  cens  mille,  en  vingt 
quatre  heures,  ayant  trois  coches.  En  la  guerre  des 
Romains  contre  le  Roy  Antiochus,  T.  Sempronius 
Gracchus ,  dit  Tite-Liue ,  per  difpofitos  equos  propè 
incredibili  celeritate  ab  Amphijfa  tertio  die  Pellam 
peruenit  :  &  appert  à  veoir  le  lieu,  que  c'eftoient 
portes  aflifes,  non  frefchement  ordonnées  pour  cette 
courfe.  L'inuention  de  Cecinna  à  renuoyer  des  nou- 
uelles  à  ceux  de  fa  maifon,  auoit  bien  plus  de 
promptitude  :  il  emporta  quand  &  foy  des  aron- 
delles,  &  les  relafchoit  vers  leurs  nids,  quand  il 
vouloit  r'enuoyer  de  fes  nouuelles,  en  les  teignant 
de  marque  de  couleur  propre  à  fignifier  ce  qu'il 
vouloit,  félon  qu'il  auoit  concerté  auec  les  fiens.  Au 
théâtre  à  Rome,  les  maiflres  de  famille ,  auoient  des 
pigeons  dans  leur  fein ,  aufquels  ils  attachoyent  des 
lettres,  quand  ils  vouloient  mander  quelque  chofe  à 
leurs  gens  au  logis  :  &  eftoient  dreflez  à  en  rapporter 
refponfe.  D.  Brutus  en  vfa  afliegé  à  Mutine,  &  autres 
ailleurs.  Au  Peru,  ils  couroyent  fur  les  hommes,  qui 
les  chargeoient  fur  les  efpaules  à  tout  des  portoires, 
par  telle  agilité ,  que  tout  en  courant,  les  premiers 
porteurs  reiettoyent  aux  féconds  leur  charge,  fans 
arrefter  vn  pas,  l'entends  que  les  Valachi,  courriers 
du  grand  Seigneur,  font  des  extrêmes  diligences  : 
d'autant  qu'ils  ont  loy  de  defmonter  le  premier  paf- 
fant  qu'ils  trouuent  en  leur  chemin,  en  luy  donnant 
leur  cheual  recreu.  Pour  fe  garder  de  lalTer,  ils  fe 
ferrent  à  trauers  le  corps  bien  eftroittement ,  d'vne 
bande  large  comme  font  afTez  d'autres.  le  n'ay 
trouué  nul  feiour  à  cet  vfage. 


Des  mauuais  moyens  employei  à  bonne  fin. 


CHAPITRE    XXIII. 


L  fe  trouue  vne  merueilleufe  rela- 
tion &  correfpondance,  en  cette 
vniuerfelle  police  des  ouurages 
de  Nature  :  qui  montre  bien 
qu'elle  n'efl  ny  fortuite  ny  con- 
duite par  diuers  maiftres.  Les 
maladies  &  conditions  de  nos 
corps,  fe  voyent  aufli  aux  eftats  &  polices  :  les 
royaumes,  les  republiques  naiflent,  fleuriiïent 
&  faniiïent  de  vieillefle,  comme  nous.  Nous  fommes 
fubiefts  à  vne  repletion  d'humeurs  inutile  &  nuy- 
fible,  foit  de  bonnes  humeurs,  (car  cela  mefme  les 
médecins  le  craignent  :  &  par  ce  qu'il  n'y  a  rien  de 
fiable  chez  nous,  ils  difent  que  la  perfeftion  de  fanté 
trop  allègre  &  vigoureufe,  il  nous  la  faut  ellimer 
&  rabatre  par  art ,  de  peur  que  noftre  nature  ne  fe 
pouuant  raiïbir  en  nulle  certaine  place,  &  n'ayant 
plus  où  monter  pour  s'améliorer,  ne  fe  recule  en 
arrière  en  defordre  &  trop  à  coup  :  ils  ordonnent 
pour  cela  aux  atletes  les  purgations  &  les  faignées, 
pour  leur  fouftraire  cette  fuperabondance  de  fanté) 
foit  repletion  de  mauuaifes  humeurs,  qui  efl  l'ordi- 
naire caufe  des  maladies.  De  femblable  repletion  fe 

voyent  les  eftats  fouuent  malades  :  &  a  Ion  accou- 
ftumé  d'vfer  de  diuerfes  fortes  de  purgation.  Tantoft 
on  donne  congé  à  vne  grande  multitude  de  familles, 
pour  en  defcharger  le  pais,  lefquelles  vont  chercher 
ailleurs  où  s'accommoder  aux  defpens  d'autruy. 
De  cette  façon  nos  anciens  Francons  partis  du  fons 
d'Alemaigne,  vindrent  fe  faifir  de  la  Gaule,  &  en 
defchafTer  les  premiers  habitans  :  ainfi  fe  forgea  cette 
infinie  marée  d'hommes,  qui  s'efcoula  en  Italie 
foubs  Brennus  &  autres  :  ainfi  les  Gots  &  Vuan- 
dales  :  comme  auffi  les  peuples  qui  poffedent  à  pre- 
fent  la  Grèce,  abandonnèrent  leur  naturel  pais  pour 
s'aller  loger  ailleurs  plus  au  large  :  &  à  peine  eft  il 
deux  ou  trois  coins  au  monde,  qui  n'ayent  fenty 
l'effea  d'vn  tel  remuement.  Les  Romains  baftifToient 
par  ce  moyen  leurs  colonies  :  car  fentans  leur  ville 
fe  groffir  outre  mefure,  ils  la  defchargeoient  du 
peuple  moins  necefTaire,  &  l'enuoyoient  habiter 
&  cultiuer  les  terres  par  eux  conquifes.  Par  fois 
auffi  ils  ont  à  efcient  nourry  des  guerres  auec 
aucuns  leurs  ennemis ,  non  feulement  pour  tenir 
leurs  hommes  en  haleine,  de  peur  que  l'oyfiueté 
mère  de  corruption,  ne  leur  apportait  quelque  pire 
'inconuenient  : 


Et:  patimur  hnga  pacis  mala^  fauior  armis 
Luxuria  incumhit. 


Mais  auffi  pour  feruir  de  faignée  à  leur  Republique, 
&  efuanter  vn  peu  la  chaleur  trop  véhémente  de  leur 
ieunefle  :  efcourter  &  efclaircir  le  branchage  de  ce 
tige  abondant  en  trop  de  gaillardife  :  à  cet  effeft  fe 
font  ils  autrefois  feruis  de  la  guerre  contre  les  Car- 
thaginois. Au   traité    de  Bretigny,  Edouard  troi- 

fiefme  Roy  d'Angleterre,  ne  voulut  comprendre  en 
cette  paix  generalle,  qu'il  fit  auec  noftre  Roy,  le 
différent  du  Duché  de  Bretaigne,  affin  qu'il  euft  où 
fe  defcharger,  de  fes  hommes  de  guerre,  &  que 
cette  foulle  d'Anglois,  dequoy  il  s'eftoit  feruy  aux 
affaires  de  deçà,  ne  fe  reiettall  en  Angleterre.  Ce 
fut  l'vne  des  raifons,  pourquoy  noftre  Roy  Philippe 
confentit  d'enuoyer  lean  fon  fils  à  la  guerre  d'outre- 
mer :  à  fin  d'emmener  quand  &  luy  vn  grand 
nombre  de  ieuneffe  bouillante ,  qui  eftoit  en  fa  gen- 
darmerie. Il  y  en  a  plufieurs  en  ce  temps,  qui  dif- 
courent  de  pareille  façon,  fouhaitans  que  cette  efmo- 
tion  chaleureufe,  qui  eft  parmy  nous,  fe  peuft 
deriuer  à  quelque  guerre  voifme,  de  peur  que  ces 
humeurs  peccantes,  qui  dominent  pour  cette  heure 
noftre  corps,  fi  on  ne  les  efcouUe  ailleurs,  main- 
tiennent noftre  fiebure  toufiours  en  force,  &  apportent 
en  fin  noftre  entière  ruine.  Et  de  vray,  vne  guerre 
eftrangere  eft  vn  mal  bien  plus  doux  que  la  ciuile  : 
mais  ie  ne  croy  pas  que  Dieu  fauorifaft  vne  fi  iniufte 
entreprife,  d'offencer  &  quereler  autruy  pour  noftre 
commodité. 

Nil  mihi  tant  valdè  placeat  Rhamnufia  virgOj 
Quàd  temerè  inuitis  fufciplatur  heris. 

Toutesfois  la  foiblefte  de  noftre  condition,  nous 
pouiïe  fouuent  à  cette  neceftité,  de  nous  feruir  de 
mauuais  moyens  pour  vne  bonne  fin.  Lycurgus,  le 
plus  vertueux  &  parfaift  legiflateur  qui  fut  onques, 
inuenta  cette  tref-iniufte  façon,  pour  inftruire  fon 
peuple  à  la  tempérance ,  de  faire  enyurer  par  force 
les  Elotes,  qui  eftoyent  leurs  ferfs  :  à  fin  qu'en  les 
voyant  ainfi  perdus  &   enfeuelis  dans  le  vin,  les 

Spartiates  prinfent  en  horreur  le  defbordement  de 
ce  vice.  Ceux  là  auoyent  encore  plus  de  tort ,  qui 
permettoyent  anciennement  que  les  criminels,  à 
quelque  forte  de  mort  qu'ils  fuffent  condamnez, 
fulTent  defchirez  tous  vifs  par  les  médecins ,  pour  y 
voir  au  naturel  nos  parties  intérieures,  &  en  efta- 
blir  plus  de  certitude  en  leur  art  :  car  s'il  fe  faut 
defbaucher,  on  eft  plus  excufable,  le  faifant  pour  la 
fanté  de  l'ame,  que  pour  celle  du  corps  :  comme  les 
Romains  dreffbient  le  peuple  à  la  vaillance  &  au 
mefpris  des  dangers,  &  de  la  mort,  par  ces  furieux 
fpeftacles  de  gladiateurs  &  efcrimeurs  à  outrance, 
qui  fe  combattoient ,  détailloient,  &  entretuoyent  en 
leur  prefence  : 

Quid  vefani  aliudfibi  voit  ors  impia  laii, 

Quid  mortes  Luuenumj  quid  fanguine  pafia  volaptas  ? 

Et  dura  cet  vfage  iufques  à  Theodofius  l'Empe- 
reur. 

Arripe  dilatam  tua  dux  in  tempora.  famam. 
Quoique  patris  fupereft  fuccejfor  laudis  habetOy 
Nullus  in  vrbe  codât,  cuius  fit  pana  voluptasj 
lam  folis  contenta  feris  infamis  arena, 
Nulla  cruentatis  homicidia  ludat  in  armis. 

C'eftoit  à  la  vérité  vn  merueilleux  exemple,  &  de 
tref-grand  fruicl,  pour  l'inflitution  du  peuple,  de 
voir  tous  les  iours  en  fa  prefence,  cent,  deux  cents, 
voire  mille  coupples  d'hommes  armez  les  vns  contre 
les  autres,  fe  hacher  en  pièces,  auec  vne  fi  extrême 
fermeté  de  courage ,  qu'on  ne  leur  vift  lafcher  vne 
paroUe  de  foibleffe  ou  commiferation,  iamais  tourner 
le  dos,  ny  faire  feulement  vn  mouuement  lafche,  pour 

gauchir  au  coup  de  leur  aduerfaire  :  ains  tendre  le 
col  à  fon  efpee,  &  fe  prefenter  au  coup.  Il  eft 
aduenu  à  plufieurs  d'entre  eux,  eftans  bleiïez  à  mort 
de  force  playes,  d'enuoyer  demander  au  peuple,  s'il 
eftoit  content  de  leur  deuoir,  auant  que  fe  coucher 
pour  rendre  l'efprit  fur  la  place.  Il  ne  falloit  pas 
feulement  qu'ils  combattiffent  &  mouruffent  con- 
ilamment,  mais  encore  allègrement  :  en  manière 
qu'on  les  hurloit  &  maudiffoit ,  fi  on  les  voyoit 
eftriuer  à  receuoir  la  mort.  Les  filles  mefmes  les 
incitoient  : 

confurgit  ad  iEluSj 
Et  quot'us  vi£lor  ferrum  iugulo  inferit^  illa 
Delitias  ait  ejfe  fuas,  peElûfque  iacentis 
Virgo  modejia  iuhet  conuerfo  pollue  rumpi. 

Les  premiers  Romains  employoyent  à  cet  exemple 
les  criminels.  Mais  depuis  on  y  employa  des  ferfs 
innocens,  &  des  libres  mefmes ,  qui  fe  vendoyent 
pour  cet  effeft  :  iufques  à  des  Sénateurs  &  Cheua- 
liers  Romains  :  &  encores  des  femmes  : 

Nanc  caput  in  mortem  vendant  ^  &  funus  arenœ, 
Atque  hoftem  fibi  quifque  parât  cùm  bella  quiefcunt. 
Hos  inter  fremitus  nouofque  lufus, 
Stat  fexus  rudis  infciûfque  ferrij 
Et  pugnas  capit  improhus  viriles. 

Ce  que  ie  trouuerois  fort  eftrange  &  incroyable,  fi 
nous  n'eftions  accouftumez  de  voir  tous  les  iours  en 
nos  guerres,  plufieurs  miliaffes  d'hommes  eftrangers, 
engageants  pour  de  l'argent  leur  fang  &  leur  vie,  à 
des  querelles,  où  ils  n'ont  aucun  interefl. 


îl^riii 


De  la  grandeur  Romaine. 


CHAPITRE    XXIIII, 


E  ne  veux  dire  qu'vn  mot  de  cet 
argument  infiny,  pour  montrer 
la  fimplefle  de  ceux,  qui  appa- 
rient à  celle  là,  les  chetiues  gran- 
deurs de  ce  temps.  Au  feptiefme 
liure  des  epiftres  familières  de 
Cicero  (&  que  les  grammairiens 
en  oftent  ce  furnom,  de  familières,  s'ils  veulent,  car 
à  la  vérité  il  n'y  efl  pas  fort  à  propos  :  &  ceux 
qui  au  lieu  de  familières  y  ont  fubftitué  ad  fami- 
liares .  peuuent  tirer  quelque  argument  pour  eux, 
de  ce  que  dit  Suétone  en  la  vie  de  Caefar,  qu'il  y 
auoit  vn  volume  de  lettres  de  luy  ad  familiares)  il  y 
en  a  vne,  qui  s'adrefTe  à  Caefar  eftant  lors  en  la 
Gaule,  en  laquelle  Cicero  redit  ces  mots,  qui 
eftoyent  fur  la  fin  d'vn'  autre  lettre,  que  Csefar  luy 
auoit  efcrit  :  Quant  à  Marcus  Furius,  que  tu  m'as 
recommandé,  ie  le  feray  Roy  de  Gaule,  &  fi  tu 
veux,  que  i'aduance  quelque  autre  de  tes  amis, 
enuoye  le  moy.  Il  n'eftoit  pas  nouueau  à  vn  fimple 
citoyen  Romain,  comme  eftoit  lors  Caefar,  de  difpo- 
fer  des  Royaumes,  car  il  ofta  bien  au  Roy  Deio- 
tarus  le  fien ,  pour  le  donner  à  vn  Gentil-homme  de 

la  ville  de  Pergame  nommé  Mithridates.  Et  ceux 
qui  efcriuent  fa  vie  enregiftrent  plufieurs  Royaumes 
par  luy  vendus  :  &  Suétone  dit  qu'il  tira  pour  vn 
coup,  du  Roy  Ptolomxus,  trois  millions  fix  cens 
miir  efcus ,  qui  fut  bien  près  de  luy  vendre  le 
fien. 

Tôt  Galatee,  tôt  Pontus  eatj  tôt  Lydia  nummis. 

Marcus  Antonius  difoit  que  la  grandeur  du  peuple 
Romain  ne  fe  montroit  pas  tant,  par  ce  qu'il  pre- 
noit,  que  par  ce  qu'il  donnoit.  Si  en  auoit  il  quelque 
fiecle  auant  Antonius,  oflé  vn  entre  autres,  d'autho- 
rité  fi  merueilleufe ,  qu'en  toute  fon  hiftoire,  ie  ne 
fçache  marque ,  qui  porte  plus  haut  le  nom  de  fon 
crédit.  Antiochus  poÎTedoit  toute  r.£gypte ,  &  eftoit 
après  à  conquérir  Cypre,  &  autres  demeurants  de 
cet  empire.  Sur  le  progrez  de  fes  viftoires,  C.  Popi- 
lius  arriua  à  luy  de  la  part  du  Sénat  :  &  d'abordée, 
refufa  de  luy  toucher  à  la  main,  qu'il  n'eufl  premiè- 
rement leu  les  lettres  qu'il  luy  apportoit.  Le  Roy 
les  ayant  leuës,  &  dift,  qu'il  en  delibereroit  :  Popi- 
lius  circonfcrit  la  place  où  il  eftoit  auec  fa  baguette, 
en  luy  difant  :  Ren  moy  refponce,  que  ie  puifte 
rapporter  au  Sénat,  auant  que  tu  partes  de  ce  cercle. 
Antiochus  eftonné  de  la  rudefte  d'vn  fi  preffant 
commandement,  après  y  auoir  vn  peu  fongé  :  le 
feray,  dit-il,  ce  que  le  Sénat  me  commande.  Lors  le 
faliia  Popilius,  comme  amy  du  peuple  Romain. 
Auoir  renoncé  à  vne  fi  grande  Monarchie,  &  cours 
d'vne  fi  fortunée  profperité,  par  l'imprellion  de  trois 
traits  d'efcriture  !  Il  eut  vrayement  raifon,  comme  il 
fit,  d'enuoyer  depuis  dire  au  Sénat  par  fes  ambafTa- 
deurs,  qu'il  auoit  receu  leur  ordonnance,  de  mefme 
refpeâ:,  que  fi  elle  fuft  venue  des  Dieux  immortels. 

Tous  les  Royaumes  qu'Augufle  gaigna  par  droift  de 
guerre,  il  les  rendit  à  ceux  qui  les  auoyent  perdus, 
ou  en  fit  prefent  à  des  eftrangers.  Et  fur  ce  propos 
Tacitus  parlant  du  Roy  d'Angleterre  Cogidunus, 
nous  fait  fentir  par  vn  merueilleux  traift  cette  infinie 
puifTance.  Les  Romains,  dit-il,  auoyent  accouftumé  de 
toute  ancienneté,  de  laifler  les  Roys ,  qu'ils  auoyent 
furmontez,  en  la  pofTeflion  de  leurs  Royaumes, 
foubs  leur  authorité  :  à  ce  qu'ils  eulTent  des  Roys 
mefmes,  vtils  de  la  feruitude  :  Vt  haberent  injiru- 
menta  feruituris  &  reges.  Il  eft  vray-femblable, 
que  Solyman ,  à  qui  nous  auons  veu  faire  libéralité 
du  Royaume  d'Hongrie,  &  autres  eftats,  regardoit 
plus  à  cette  confideration ,  qu'à  celle  qu'il  auoit 
accouftumé  d'alléguer;  Qu'il  eftoit  faoul  &  chargé, 
de  tant  de  Monarchies  &  de  domination,  que  fa 
vertu ,  ou  celle  de  fes  anceftres,  luy  auoyent 
acquis. 


De  ne  contrefaire  le  malade. 


CHAPITRE    XXV, 


L  y  a  vn  epigramme  en  Martial 
qui  eft  des  bons,  car  il  y  en  a 
chez  luy  de  toutes  fortes  .  où  il 
recite  plaifamment  l'hiftoire  de 
Cxlius,  qui  pour  fuir  à  faire  la 
cour  à  quelques  grans  à  Rome, 
fe  trouuer  à  leur  leuer,  les  afli- 
fler  &  les  fuyure,  fit  la  mine  d'auoir  la  goûte  : 
&  pour  rendre  fon  excufe  plus  vray-femblable,  fe  fai- 
foit  oindre  les  ïambes,  les  auoit  enueloppees,  &  con- 
tre-faifoit  entièrement  le  port  &  la  contenance  d'vn 
homme  goûteux.  En  fin  la  Fortune  luy  fit  ce  plaifir 
de  l'en  rendre  tout  à  faift. 

Tantum  cura  potefi  &  ars  dolorisj 
Defiit  fingere  Calius  podagram. 

ï'ay  veu  en  quelque  lieu  d'Appian,  ce  me  femble, 
vne  pareille  hifloire,  d'vn  qui  voulant  efchapper  aux 
profcriptions  des  triumvirs  de  Rome,  pour  fe  defro- 
ber  de  la  cognoiiïance  de  ceux  qui  le  pourfuyuoient, 
fe  tenant  caché  &  trauefti,  y  adioufta  encore  cette 
inuention,  de  contre-faire  le  borgne  :  quand  il  vint 
à  recouurer  vn  peu  plus  de  liberté,  &  qu'il  voulut 

deffaire  l'emplâtre  qu'il  auoit  long  temps  porté  fur 
fon  œil,  il  trouua  que  fa  veuë  eftoit  efleftuellement 
perdue  foubs  ce  mafque.  Il  eft  poflible  que  l'aôion 
de  la  veuë  s'eftoit  hébétée,  pour  auoir  efté  fi  long 
temps  fans  exercice,  &  que  la  force  vifiue  s'eftoit 
toute  reietée  en  l'autre  œil.  Car  nous  fentons  eui- 
demment  que  l'œil  que  nous  tenons  couuert,  r'en- 
uoye  à  fon  compaignon  quelque  partie  de  fon  effeâ  : 
en  manière  que  celuy  qui  refte,  s'en  groflit  &  s'en 
enfle.  Comme  auili  l'oifiueté,  auec  la  chaleur  des 
liaifons  &  des  medicamens,  auoit  bien  peu  attirer 
quelque  humeur  podagrique  au  goûteux  de  Martial. 
Lifant  chez  Froiflard,  le  vœu  d'vne  troupe  de 
ieunes  Gentils  -  hommes  Anglois,  de  porter  l'œil 
gauche  bandé,  iufques  à  ce  qu'ils  euftent  pafTé  en 
France,  &  exploité  quelque  faift  d'armes  fur  nous  : 
ie  me  fuis  fouuent  chatouillé  de  ce  penfement,  qu'il 
leur  euft  pris,  comme  à  ces  autres,  &  qu'ils  fe 
fuffent  trouuez  tous  éborgnez  au  reuoir  des  mai- 
ftrefTes,  pour  lefquelles  ils  auoyent  faiâ  l'entreprife. 
Les  mères  ont  raifon  de  tancer  leurs  enfans,  quand 
ils  contrefont  les  borgnes,  les  boiteux  &  les  bicles, 
&  tels  autres  défauts  de  la  perfonne  :  car  outre  ce 
que  le  corps  ainfi  tendre  en  peut  receuoir  vn  mau- 
uais  ply,  ie  ne  fçay  comment  il  femble  que  la  For- 
tune fe  ioiie  à  nous  prendre  au  mot  :  &  i'ay  ouy 
reciter  plufieurs  exemples  de  gens  deuenus  malades 
ayant  defligné  de  feindre  l'eftre.  De  tout  temps  i'ay 
apprins  de  charger  ma  main  &  à  cheual  &  à  pied, 
d'vne  baguette  ou  d'vn  bailon  :  iufques  à  y  chercher 
de  l'elegance,  &  m'en  feiourner,  d'vne  contenance 
affettée.  Plufieurs  m'ont  menacé,  que  Fortune  tour- 
neroit  vn  iour  cette  mignardife  en  neceflité.  le  me 
fonde  fur  ce  que  ie  feroy  le  premier  goutteux  de  ma 

race.  Mais  alongeons  ce  chapitre  &  le  bigarrons 
d'vne  autre  pièce,  à  propos  de  la  cécité.  Pline  dit 
d'vn,  qui  fongeant  eflre  aueugle  en  dormant,  fe 
le  trouua  l'endemain,  fans  aucune  maladie  précé- 
dente. La  force  de  l'imagination  peut  bien  ayder  à 
cela,  comme  i'ay  dit  ailleurs,  &  femble  que  Pline 
foit  de  cet  aduis  :  mais  il  eft  plus  vray-femblable, 
que  les  mouuemens  que  le  corps  fentoit  au  dedans, 
defquels  les  médecins  trouueront,  s'ils  veulent,  la 
caufe,  qui  luy  oiloient  la  veuë ,  furent  occafion  du 
fonge.  Adiouftons  encore  vn  hiftoire  voifme  de  ce 
propos,  que  Seneque  recite  en  l'vne  de  fes  lettres  : 
Tu  fçais,  dit-il,  efcriuant  à  Lucilius,  que  Harpafté  la 
folle  de  ma  femme,  eft  demeurée  chez  moy  pour 
charge  héréditaire  :  car  de  mon  gouft  ie  fuis  ennemy 
de  ces  monftres,  &  fi  i'ay  enuie  de  rire  d'vn  fol,  il 
ne  me  le  faut  chercher  guère  loing,  ie  ris  de  moy- 
mefme.  Cette  folle,  a  fubitement  perdu  la  veuë.  le 
te  recite  chofe  eftrange,  mais  véritable  :  elle  ne  fent 
point  qu'elle  foit  aueugle,  &  prelTe  incefTamment 
fon  gouuerneur  de  l'emmener,  par  ce  qu'elle  dit  que 
ma  maifon  eft  obfcure.  Ce  que  nous  rions  en  elle, 
ie  te  prie  croire,  qu'il  adulent  à  chacun  de  nous  : 
nul  ne  cognoift  eftre  auare,  nul  conuoiteux.  Encore 
les  aueugles  demandent  vn  guide,  nous  nous  four- 
uoions  de  nous  mefmes.  le  ne  fuis  pas  ambitieux, 
difons  nous,  mais  à  Rome  on  ne  peut  viure  autre- 
ment :  ie  ne  fuis  pas  fumptueux,  mais  la  ville 
requiert  vne  grande  defpence  :  ce  n'eft  pas  ma  faute, 
fi  ie  fuis  cholere,  fi  ie  n'ay  encore  eftabli  aucun 
train  afleuré  de  vie,  c'eft  la  faute  de  la  ieuneffe.  Ne 
cherchons  pas  hors  de  nous  noftre  mal ,  il  eft  chez 
nous  :  il  eft  planté  en  nos  entrailles.  Et  cela  mefme, 
que  nous  ne  fentons  pas  eftre  malades,  nous  rend  la 

guerifon  plus  malaifée.  Si  nous  ne  commençons  de 
bonne  heure  à  nous  penfer,  quand  aurons  nous 
pourueu  à  tant  de  playes  &  à  tant  de  maux?  Si 
auons  nous  vne  tref-douce  médecine,  que  la  philo- 
fophie  :  car  des  autres ,  on  n'en  fent  le  plaifir , 
qu'après  la  guerifon ,  cette  cy  plaiil  &  guérit 
enfemble.  Voyla  ce  que  dit  Seneque,  qui  m'a 
emporté  hors  de  mon  propos  :  mais  il  y  a  du 
profit  au  change. 


Des  pouces. 


CHAPITRE     XXVI. 


AciTvs  récite  que  parmy  cer- 
tains Roys  barbares,  pour  faire 
vne  obligation  afTeurée ,  leur 
manière  efloit,  de  ioindre  eftroi- 
ftement  leurs  mains  droites  l'vne 
à  l'autre,  &  s'entrelaffer  les 
pouces  :  &  quand  à  force  de  les 
preiïer  le  fang  en  efloit  monté  au  bout,  ils  les  blef- 
foient  de  quelque  légère  pointe,  &  puis  fe  les  entre- 
fuçoient.  Les  médecins  difent,  que  les  pouces  font 
les  maiflres  doigts  de  la  main,  &  que  leur  etymologie 
Latine  vient  de  pollere.  Les  Grecs  l'appellent  àvn- 
xeîp,  comme  qui  diroit  vne  autre  main.  Et  il  femble 
que  par  fois  les  Latins  les  prennent  aulli  en  ce  fens, 
de  main  entière  : 


Sed  nec  vocihus  excitata  blandisj 
Molli  pollice  nec  rogata  furgit. 


C'efloit  à  Rome  vne  fignification  de  faueur,  de  com- 
primer &  baiiïer  les  pouces  : 

Fautor  vtroque  tuum  laudabic  pollice  ludum  : 

&  de  desfaueur  de  les  haufler  &  contourner  au 
dehors  : 

conuerfo  pollue  vulgi 
Quemlibec  occidunt  popularixer. 

Les  Romains  difpenfoient  de  la  guerre,  ceux  qui 
eftoient  bleflez  au  pouce,  comme  s'ils  n'auoient  plus 
la  prife  des  armes  affez  ferme.  Augufte  confifqua  les 
biens  à  vn  Cheualier  Romain,  qui  auoit  par  malice 
couppé  les  pouces  à  deux  Tiens  ieunes  enfans,  pour 
les  excufer  d'aller  aux  armées  :  &  auant  luy,  le 
Sénat  du  temps  de  la  guerre  Italique,  auoit  con- 
damné Caius  Vatienus  à  prifon  perpétuelle ,  &  luy 
auoit  confifqué  tous  fes  biens,  pour  s'eftre  à  efcient 
couppé  le  pouce  de  la  main  gauche,  pour  s'exempter 
de  ce  voyage.  Quelqu'vn,  dont  il  ne  me  fouuient 
point,  ayant  gaigné  vne  bataille  nauale,  fit  coupper 
les  pouces  à  fes  ennemis  vaincus  pour  leur  ofter  le 
moyen  de  combatre  &  de  tirer  la  rame.  Les  Athé- 
niens les  firent  coupper  aux  ^Eginetes,  pour  leur 
ofter  la  préférence  en  l'art  de  marine.  En  Lacede- 
mone  le  maiftre  chaftioit  les  enfans  en  leur  mordant 
le  pouce. 


'W 


Couardife  mère  de  la  cruauté. 


CHAPITRE    XXVII. 


'ay  fouuent  ouy  dire,  que  la 
couardife  eft  mère  de  la  cruauté  : 
&  fi  ay  par  expérience  apperçeu, 
que  cette  aigreur,  &  afpreté  de 
courage  malitieux  &  inhumain, 
s'accompaigne  coullumierement 
de  mollefTe  féminine.  l'en  ay  veu 
des  plus  cruels,  fubiets  à  pleurer  aiféement,  &  pour 
des  caufes  friuoles.  Alexandre  tyran  de  Pheres,  ne 
pouuoit  fouffrir  d'ouyr  au  théâtre  le  ieu  des  tragédies, 
de  peur  que  fes  cytoyens  ne  le  viiïent  gémir  aux 
malheurs  d'Hecuba,  &  d' Andromache ,  luy  qui  fans 
pitié,  faifoit  cruellement  meurtrir  tant  de  gens  tous 
les  iours.  Seroit-ce  foibleffe  d'ame  qui  les  rendill 
ainfi  ployables  à  toutes  extremitez?  La  vaillance,  de 
qui  c'eft  l'effeâ:  de  s'exercer  feulement  contre  la 
refiftence , 

Nec  niji  hellantis  gaudet  ceruice  iuuencij 

s'arrefte  à  voir  l'ennemy  à  fa  mercy.  Mais  la  pufil- 
lanimité ,  pour  dire  qu'elle  eft  auffi  de  la  fefte , 
n'avant  peu  fe  mefler  à  ce  premier  rolle ,  prend 

pour  fa  part  le  fécond,  du  malTacre  &  du  fang.  Les 
meurtres  des  viftoires,  s'exercent  ordinairement  par 
le  peuple,  &  par  les  officiers  du  bagage.  Et  ce  qui 
fait  voir  tant  de  cruautez  inouies  aux  guerres  popu- 
laires, c'eft  que  cette  canaille  de  vulgaire  s'aguerrit, 
&  fe  gendarme,  à  s'enfanglanter  iufques  aux  coudes, 
&  defchiqueter  vn  corps  à  fes  pieds,  n'ayant  refen- 
timent  d'autre  vaillance. 

Et  lupus  &  turpes  infiant  mor'untibus  vrfi^ 
Et  quacunque  minor  nohiluate  fera  efi. 

Comjne  les  chiens  coiiards,  qui  defchirent  en  la  mai- 
fon,  &  mordent  les  peaux  des  beftes  fauuages,  qu'ils 
n'ont  ofé  attaquer  aux  champs,  Qu'eft-ce  qui  faift 
en  ce  temps,  nos  querelles  toutes  mortelles }  &  que 
là  où  nos  pères  auoyent  quelque  degré  de  vengeance, 
nous  commençons  à  cette  heure  par  le  dernier  : 
&  ne  fe  parle  d'arriuée  que  de  tuer?  Qu'eft-ce,  il 
ce  n'eft  couardife  }  Chacun  fent  bien ,  qu'il  y  a  plus 
de  brauerie  &  defdain,  à  battre  fon  ennemy,  qu'à 
l'acheuer,  &  de  le  faire  bouquer,  que  de  le  faire 
mourir.  D'auantage  que  l'appétit  de  vengeance  s'en 
aflbuuit  &  contente  mieux  :  car  elle  ne  vife  qu'à 
donner  reffentiment  de  foy.  Voyla  pourquoy,  nous 
n'attaquons  pas  vne  befte,  ou  vne  pierre,  quand  elle 
nous  blefle,  d'autant  qu'elles  font  incapables  de  fen- 
tir  noftre  reuenche.  Et  de  tuer  vn  homme,  c'eft  le 
mettre  à  l'abry  de  noftre  offence.  Et  tout  ainli 
comme  Bias  crioit  à  vn  mefchant  homme,  le  fçay 
que  toft  ou  tard  tu  en  feras  puny,  mais  ie  crains 
que  ie  ne  le  voye  pas  :  &  plaignoit  les  Orchome- 
niens,  de  ce  que  la  pénitence  que  Lycifcus  eut  de  la 
trahifon  contre  eux  commife,  venoit  en  faifon,  qu'il 

n'y  auoit  perfonne  de  refte,  de  ceux  qui  en  auoient 
efté  intereflez,  &  aufquels  deuoit  toucher  le  plaifir 
de  cette  pénitence.  Tout  ainfin  eft  à  plaindre  la  ven- 
geance, quand  celuy  enuers  lequel  elle  s'employe, 
pert  le  moyen  de  la  foufifrir.  Car  comme  le  vengeur 
y  veut  voir,  pour  en  tirer  du  plaifir,  il  faut  que 
celuy  fur  lequel  il  fe  venge,  y  voye  auiïï,  pour  en 
receuoir  du  defplaifir,  &  de  la  repentance.  Il  s'en 
repentira,  difons  nous.  Et  pour  luy  auoir  donné 
d'vne  piflolade  en  la  tefte,  eftimons  nous  qu'il  s'en 
repente  ?  Au  rebours,  fi  nous  nous  en  prenons  garde, 
nous  trouuerons  qu'il  nous  fait  la  moue  en  tombant. 
Il  ne  nous  en  fçait  pas  feulement  mauuais  gré,  c'eft 
bien  loing  de  s'en  repentir.  Et  luy  preflons  le  plus 
fauorable  de  touts  les  offices  de  la  vie,  qui  eft  de  le 
faire  mourir  promptement  &  infenfiblement.  Nous 
fommes  à  conniller,  à  trotter,  &  à  fuir  les  officiers 
de  la  iuftice,  qui  nous  fuyuent  :  &  luy  eft  en  repos. 
Le  tuer,  eft  bon  pour  euiter  l'ofFence  à  venir,  non 
pour  venger  celle  qui  eft  faifte,  C'eft  vne  aftion  plus 
de  crainte,  que  de  brauerie  :  de  précaution,  que  de 
courage  :  de  defenfe,  que  d'entreprinfe.  Il  eft  appa- 
rent que  nous  quittons  par  là,  &  la  vraye  fin  de  la 
vengeance,  &  le  foing  de  noftre  réputation.  Nous 
craignons,  s'il  demeure  en  vie ,  qu'il  nous  recharge 
d'vne  pareille.  Ce  n'eft  pas  contre  luy,  c'eft  pour 
toy,  que  tu  t'en  défiais.  Au  Royaume  de  Narfingue 
cet  expédient  nous  demoureroit  inutile.  Là,  non 
feulement  les  gents  de  guerre,  mais  auffi  les  artifans, 
demeflent  leurs  querelles  à  coups  d'efpée.  Le  Roy 
ne  refufe  point  le  camp  à  qui  fe  veut  battre  : 
&  afiifte,  quand  ce  font  perfonnes  de  qualité  :  eftre- 
nant  le  victorieux  d'vne  chaifne  d'or  :  mais  pour 
laquelle  conquérir,  le  premier,  à  qui   il  en  prend 

enuie,  peut  venir  aux  armes  auec  celuy  qui  la  porte. 
Et  pour  s'eftre  desfai£t  d'vn  combat,  il  en  a  plufieurs 
fur  les  bras.  Si  nous  penfions  par  vertu  eftre  touf- 
iours  maiftres  de  noftre  ennemy,  &  le  gourmander  à 
noftre  pofte,  nous  ferions  bien  marris  qu'il  nous 
efchappaft,  comme  il  fai£t  en  mourant.  Nous  voulons 
vaincre  plus  feurement  qu'honorablement.  Et  cher- 
chons plus  la  fin,  que  la  gloire,  en  noftre  querelle. 
Afmius  Pollio,  pour  vn  honnefte  homme  moins 
excufable,  reprefenta  vne  erreur  pareille  :  qui  ayant 
efcript  des  inuediues  contre  Plancus,  attendoit  qu'il 
fuft  mort ,  pour  les  publier.  C'eftoit  faire  la  figue  à 
vn  aueugle  &  dire  des  pouilles  à  vn  fourd,  &  oflfen- 
fer  vn  homme  fans  fentiment  pluftoft  que  d'encou- 
rir le  hazard  de  fon  reffentiment.  Auffi  difoit  on 
pour  luy,  que  ce  n'eftoit  qu'aux  lutins  de  luitter  les 
morts.  Celuy  qui  attend  à  veoir  trefpaffer  l'autheur, 
duquel  il  veut  combattre  les  efcrits,  que  dit-il, 
fmon  qu'il  eft  foible  &  noifif?  On  difoit  à  Ariftote, 
que  quelqu'vn  auoit  mefdit  de  luy  :  Qu'il  face  plus, 
dit-il,  qu'il  me  fouette,  pourueu  que  ie  n'y  foy  pas. 
Nos  pères  fe  contentoyent  de  reuencher  vne  iniure 
par  vn  démenti,  vn  démenti  par  vn  coup ,  &  ainli 
par  ordre.  Ils  eftoient  affez  valeureux  pour  ne 
craindre  pas  leur  aduerfaire,  viuant,  &  outragé. 
Nous  tremblons  de  frayeur,  tant  que  nous  le  voyons 
en  pieds.  Et  qu'il  foit  ainfi,  noftre  belle  pratique 
d'auiourdhuy,  porte  elle  pas  de  pourfuyure  à  mort, 
aufli  bien  celuy  que  nous  auons  offencé,  que  ce- 
luy qui  nous  a  offencez?  C'eft  aufli  vne  efpece  de 
lafcheté,  qui  a  introduit  en  nos  combats  fmguliers, 
cet  vfage,  de  nous  accompaigner  de  féconds,  &  tiers, 
&  quarts.  C'eftoit  anciennement  des  duels,  ce  font 
à  cette  heure  rencontres,  &  batailles.   La  folitude 

faifoit  peur  aux  premiers  qui  l'inuenterent  :  Quum 
in  fe  cuique  minimum  fiduciœ  effet.  Car  naturelle- 
ment quelque  compagnie  que  ce  foit,  apporte  con- 
fort, &  foulagement  au  danger.  On  fe  feruoit  ancien- 
nement de  perfonnes  tierces,  pour  garder  qu'il  ne 
s'y  fift  defordre  &  defloyauté,  &  pour  tefmoigner 
de  la  fortune  du  combat.  Mais  depuis  qu'on  a  pris 
ce  train,  qu'ils  s'engagent  eux  mefmes,  quiconque  y 
eft  conuié,  ne  peut  honneftement  s'y  tenir  comme 
fpeftateur,  de  peur  qu'on  ne  luy  attribue,  que  ce 
foit  faute  ou  d'affeftion,  ou  de  cœur.  Outre  l'iniu- 
Itice  d'vne  telle  aftion,  &  vilenie,  d'engager  à  la 
protedion  de  voltre  honneur,  autre  valeur  &  force 
que  la  voftre ,  ie  trouue  du  defaduantage  à  vn 
homme  de  bien,  &  qui  pleinement  fe  fie  de  foy, 
d'aller  mefler  fa  fortune,  à  celle  d'vn  fécond  :  cha- 
cun court  affez  de  hazard  pour  foy,  fans  le  courir 
encore  pour  vn  autre  :  &  a  affez  à  faire  à  s'affeurer 
en  fa  propre  vertu,  pour  la  deifence  de  fa  vie ,  fans 
commettre  chofe  fi  chère  en  mains  tierces.  Car  s'il 
n'a  eflé  expreiïement  marchandé  au  contraire,  des 
quatre,  c'ell  vne  partie  liée.  Si  voftre  fécond  efl  à 
terre,  vous  en  auez  deux  fus  les  bras,  auec  raifon. 
Et  de  dire  que  c'ell  fupercherie,  elle  l'efl  voire- 
ment  :  comme  de  charger  bien  armé,  vn  homme 
qui  n'a  qu'vn  tronçon  d'efpée;  ou  tout  fain,  vn 
homme  qui  efl  defia  fort  blefle.  Mais  fi  ce  font 
auantages,  que  vous  ayez  gaigné  en  combatant,  vous 
vous  en  pouuez  feruir  fans  reproche.  La  difparité 
&  inégalité  ne  fe  poife  &  confidere,  que  de  l'eflat  en 
quoy  fe  commence  la  méfiée  :  du  refle  prenez  vous 
en  à  la  Fortune.  Et  quand  vous  en  aurez  tout  feul, 
trois  fur  vous,  vos  deux  compaignons  s'eflant  laiffez 
tuer,  on  ne  vous  fait  non  plus  de  tort,  que  ie  ferois 

à  la  guerre,  de  donner  vn  coup  d'efpee  à  l'ennemy, 
que  ie  verrois  attaché  à  l'vn  des  noftres,  de  pareil 
auantage,  La  nature  de  la  focieté  porte,  où  il  y  a 
trouppe  contre  trouppe  (comme  où  noftre  Duc  d'Or- 
léans ,  deffia  le  Roy  d'Angleterre  Henry,  cent  contre 
cent,  trois  cents  contre  autant,  comme  les  Argiens 
contre  les  Lacedemoniens  :  trois  à  trois ,  comme  les 
Horaticns  contre  les  Curiatiens)  que  la  multitude  de 
chafque  part,  n'eft  confiderée  que  pour  vn  homme 
feul.  Par  tout  où  il  y  a  compagnie,  le  hazard  y  eft 
confus  &  meflé.  l'ay  intereft  domeftique  à  ce  dif- 
cours.  Car  mon  firere  fieur  de  Matecoulom ,  fut 
conuié  à  Rome,  à  féconder  vn  Gentil-homme  qu'il 
ne  cognoifToit  guère ,  lequel  eftoit  deffendeur , 
&  appelle  par  vn  autre.  En  ce  combat,  il  fe  trouua  de 
fortune  auoir  en  telle ,  vn  qui  luy  eftoit  plus  voifm 
&  plus  cogneu  (ie  voudrois  qu'on  me  fift  raifon  de 
ces  loix  d'honneur,  qui  vont  fi  fouuent  choquant 
&  troublant  celles  de  la  raifon).  Apres  s'eftre  des- 
faiâ:  de  fon  homme,  voyant  les  deux  maiftres  de  la 
querelle,  en  pieds  encores,  &  entiers,  il  alla  def- 
charger  fon  compaignon.  Que  pouuoit  il  moins  ? 
deuoit-il  fe  tenir  coy,  &  regarder  defiaire,  fi  le  fort 
l'euft  ainfi  voulu,  celuy  pour  la  deffence  duquel,  il 
eftoit  là  venu?  Ce  qu'il  auoit  faid  iufques  alors,  ne 
feruoit  rien  à  la  befongne  :  la  querelle  eftoit  inde- 
cife.  La  courtoifie  que  vous  pouuez,  &  certes  deuez 
faire  à  voftre  ennemy,  quand  vous  l'auez  reduict  en 
mauuais  termes,  &  à  quelque  grand  defaduantage , 
ie  ne  vois  pas  comment  vous  la  puilïïez  faire,  quand 
il  va  de  l'intereft  d'autruy,  où  vous  n'eftes  que  fui- 
uant,  où  la  difpute  n'eft  pas  voftre.  Il  ne  pouuoit 
eftre  ny  iufte ,  ny  courtois ,  au  hazard  de  celuy 
auquel  il  s' eftoit  prefté.  Aulli  fut-il  deliuré  des  pri- 

fons  d'Italie ,  par  vne  bien  foudaine  &  folemne 
recommandation  de  noftre  Roy.  Indifcrette  nation. 
Nous  ne  nous  contentons  pas  de  faire  fçauoir  nos 
vices,  &  folies,  au  monde,  par  réputation  :  nous 
allons  aux  nations  eftrangeres,  pour  les  leur  faire 
voir  en  prefence.  Mettez  trois  François  aux  deferts 
de  Lybie ,  ils  ne  feront  pas  vn  mois  enfemble,  fans 
fe  harceler  &  efgratigner.  Vous  diriez  que  cette 
pérégrination,  eft  vne  partie  dreiïee,  pour  donner 
aux  eftrangers  le  plaifir  de  nos  tragédies  :  &  le  plus 
fouuent  à  tels,  qui  s'efiouyfTent  de  nos  maux,  &  qui 
s'en  moquent.  Nous  allons  apprendre  en  Italie  à 
efcrimer  :  &  l'exerçons  aux  defpends  de  nos  vies, 
auant  que  de  le  fçauoir.  Si  faudroit-il  fuyuant 
l'ordre  de  la  difcipline,  mettre  la  théorique  auant  la 
pratique.  Nous  trahiiïbns  noftre  apprentiiïage  : 

Primidœ  iuuenum  miferce^  hellique  futuri 
Dura  rudimenta. 

le  fçay  bien  que  c'eft  vn  art  vtile  à  fa  fin  (au  duel 
des  deux  Princes,  coufms  germains,  en  Hefpaigne,  le 
plus  vieil,  dit  Tite  Liue,  par  l'addreffe  des  armes 
&  par  rufe,  furmonta  facilement  les  forces  eftour- 
dies  du  plus  ieune)  &  comme  i'ay  cognu  par  expé- 
rience, duquel  la  cognoiflance  a  grolîi  le  cœur  à 
aucuns,  outre  leur  mefure  naturelle.  Mais  ce  n'eft 
pas  proprement  vertu,  puis  qu'elle  tire  fon  appuy 
de  l'addreffe,  &  qu'elle  prend  autre  fondement  que 
de  foy-mefme.  L'honneur  des  combats  confifte  en 
la  ialoufie  du  courage,  non  de  la  fcience.  Et  pour- 
tant ay-ie  veu  quelqu'vn  de  mes  amis,  renommé 
pour  grand  maiftre  en  cet  exercice ,  choifir  en  fes 
querelles,  des  armes,  qui  luy  oftaflent  le  moyen  de 

cet  aduantage  :  &  lefquelles  dépendoient  entière- 
ment de  la  Fortune,  &  de  l'afTeurance  :  à  fin  qu'on 
n'attribuaft  fa  viétoire,  plufloft  à  fon  efcrime,  qu'à  fa 
valeur.  Et  en  mon  enfance,  la  noblefle  fuyoit  la 
réputation  de  bon  efcrimeur  comme  iniurieufe  : 
&  fe  defroboit  pour  l'apprendre ,  comme  meftier 
de  fubtilité,  defrogeant  à  la  vraye  &  naïfue  vertu. 

Non  fchiuar^  non  paraTj  non  ritirarfij 
Voglion  cojlorj  ne  qui  dejire^^a  ha  parte ^ 
Non  danno  i  colpL  finti  hor  punij  hor  fcarfij 
Tûglie  Vira  e  il  furor  Vvfo  de  Varte, 
Odi  le  fpade  horribilmente  vrtarfi 
A  meiio  il  ferro,  il  pu  d'orma  non  parte ^ 
Sempre  è  il  pie  ferma,  è  la  m  an  fempre  in  moto. 
Ne  fcende  taglio  in  van  ne  punta  à  voto. 

Les  butes,  les  tournois,  les  barrières,  l'image  des 
combats  guerriers,  eftoyent  l'exercice  de  nos  pères. 
Cet  autre  exercice,  eft  d'autant  moins  noble,  qu'il 
ne  regarde  qu'vne  fin  priuée  :  qui  nous  apprend  à 
nous  entreruyner,  contre  les  loix  &  la  iuftice  :  &  qui 
en  toute  façon,  produid  toufiours  des  effecls  dom- 
mageables. Il  eft  bien  plus  digne  &  mieux  feant,  de 
s'exercer  en  chofes  qui  afleurent,  non  qui  ofiencent 
noftre  police  :  qui  regardent  la  publique  feurté  &  la 
gloire  commune.  Publius  Rutilius  Confus  fiit  le 
premier,  qui  inftruifit  le  foldat,  à  manier  fes  armes 
par  adrefle  &  fcience,  qui  conioignit  l'art  à  la 
vertu  :  non  pour  l'vfage  de  querelle  priuée,  ce  fut 
pour  la  guerre  &  querelles  du  peuple  Romain. 
Efcrime  populaire  &  ciuile.  Et  outre  l'exemple  de 
Caefar,  qui  ordonna  aux  fiens  de  tirer  principale- 
ment au  vifage  des  genfdarmes  de  Pompeius  en  la 
bataille  de  Pharfale  :  mille  autres  chefs  de  guerre 

fe  font  ainfin  aduifez ,  d'inuenter  nouuelle  forme 
d'armes,  nouuelle  forme  de  frapper  &  de  fe  couurir, 
félon  le  befoing  de  l'afiaire  prefent.  Mais  tout  ainfi 
que  Philopœmen  condamna  la  lufte,  en  quoy  il 
excelloit,  d'autant  que  les  préparatifs  qu'on  employoit 
à  cet  exercice,  efloient  diuers  à  ceux,  qui  appar- 
tiennent à  la  difcipline  militaire,  à  laquelle  feule  il 
eftimoit  les  gens  d'honneur,  fe  deuoir  amufer  :  il  me 
femble  aulli,  que  cette  adrefle  à  quoy  on  façonne 
fes  membres,  ces  deftours  &  mouuements,  à  quoy 
on  dreffe  la  ieuneffe,  en  cette  nouuelle  efchole,  font 
non  feulement  inutiles,  mais  contraires  pluftoft, 
&  dommageables  à  l'vfage  du  combat  militaire. 
Aufli  y  employent  communément  noz  gents,  des  armes 
particulières,  &  peculierement  deftinées  à  cet  vfage. 
Et  i'ay  veu,  qu'on  ne  trouuoit  guère  bon,  qu'vn 
Gentil-homme,  conuié  à  l'efpée  &  au  poignard, 
s'offrift  en  équipage  de  gendarme.  Ny  qu'vn  autre 
offrift  d'y  aller  auec  fa  cape,  au  lieu  du  poignard. 
Il  eft  digne  de  confideration,  que  Lâchez,  en  Platon, 
parlant  d'vn  apprentiffage  de  manier  les  armes,  con- 
forme au  noftre,  dit  n'auoir  iamais  de  cette  efchole 
veu  fortir  nul  grand  homme  de  guerre,  &  nom- 
méement  des  maiftres  d'icelle.  Quant  à  ceux  là, 
noftre  expérience  en  dit  bien  autant.  Du  refte, 
aumoins  pouuons  nous  tenir  que  ce  font  fuffifances 
de  nulle  relation  &  correfpondance.  Et  en  l'inftitu- 
tion  des  enfants  de  fa  police,  Platon  interdit  les  arts 
de  mener  les  poings,  introduittes  par  Amycus 
&  Epeius  :  &  de  lufter,  par  Antaeus  &  Cecyo  :  par  ce 
qu'elles  ont  autre  but,  que  de  rendre  la  ieuneiïe 
apte  au  feruice  bellique,  &  n'y  confèrent  point. 
Mais  ie  m'en  vois  vn  peu  bien  à  gauche  de 
mon  thème.  L'Empereur   Maurice,  eftant    aduerty 

par  fonges,  &  plufieurs  prognoftiques,  qu'vn  Phocas, 
foldat  pour  lors  incognu,  le  deuoit  tuer  :  demandoit 
à  fon  gendre  Philippus,  qui  eftoit  ce  Phocas,  fa 
nature,  fes  conditions  &  fes  mœurs  :  &  comme 
entre  autres  chofes  Philippus  luy  diél,  qu'il  eftoit 
lafche  &  craintif,  l'Empereur  conclud  incontinent 
par  là,  qu'il  eftoit  doncq  meurtrier  &  cruel.  Qui  rend 
les  tyrans  fi  fanguinaires  ?  c'eft  le  foing  de  leur 
feurté,  &  que  leur  lafche  cœur,  ne  leur  fournit 
d'autres  moyens  de  s'aiïeurer,  qu'en  exterminant 
ceux  qui  les  peuuent  ofifencer,  iufques  aux  femmes, 
de  peur  d'vne  efgratigneure, 

Cunâa  ferit  dam  cunSa  timet. 

Les  premières  cruautez  s'exercent  pour  elles  mefmes . 
de  là  s'engendre  la  crainte  d'vne  iufte  reuanche,  qui 
produift  après  vne  enfileure  de  nouuelles  cruautez, 
pour  les  eftouffer  les  vnes  par  les  autres.  Philippus 
Roy  de  Macédoine,  celuy  qui  euft  tant  de  fufées  à 
demefler  auec  le  peuple  Romain,  agité  de  l'horreur 
des  meurtres  conunis  par  fon  ordonnance  :  ne  fe 
pouuant  refoudre  contre  tant  de  familles,  en  diuers 
temps  offenfées  :  print  party  de  fe  faifir  de  touts  les 
enfants  de  ceux  qu'il  auoit  faiô  tuer,  pour  de  iour 
en  iour  les  perdre  l'vn  après  l'autre,  &  ainfin  eftablir 
fon  repos.  Les  belles  matières  fiefent  bien  en  quelque 
place  qu'on  les  feme.  Moy,  qui  ay  plus  de  foin  du 
poids  &  vtilité  des  difcours,  que  de  leur  ordre 
&  fuite,  ne  doy  pas  craindre  de  loger  icy  vn  peu  à 
l'efcart,  vne  très-belle  hiftoire.  Quand  elles  font  fi 
riches  de  leur  propre  beauté,  &  fe  peuuent  feules 
trop  fouftenir,  ie  me  contente  du  bout  d'vn  poil, 
pour  les  ioindre  à  mon  propos.   Entre  les  autres 

condamnez  par  Philippus,  auoit  efté  vn  Herodicus, 
Prince  des  ThefTaliens.  Apres  luy,  il  auoit  encore 
depuis  faia  mourir  fes  deux  gendres,  laifTants  chacun 
vn  fils  bien  petit.  Theoxena  &  Archo  eftoyent  les 
deux  vefues.  Theoxena  ne  peut  eftre  induiÂe  à  fe 
remarier,  en  eftant  fort  pourfuyuie.  Archo  efpoufa 
Poris,  le  premier  homme  d'entre  les  ^niens,  &  en 
eut  nombre  d'enfants,  qu'elle  laiiïa  tous  en  bas  aage. 
Theoxena,  efpoinçonnée  d'vne  charité  maternelle 
enuers  fes  nepueux,  pour  les  auoir  en  fa  conduitte 
&  proteftion,  efpoufa  Poris.  Voicy  venir  la  procla- 
mation de  l'ediâ:  du  Roy.  Cette  courageufe  mère, 
fe  deffiant  &  de  la  cruauté  de  Philippus,  &  de  la 
licence  de  fes  fatellites  enuers  cette  belle  &  tendre 
ieuneiïe,  ofa  dire,  qu'elle  les  tueroit  plufloft  de  fes 
mains,  que  de  les  rendre.  Poris  effrayé  de  cette  pro- 
teftation,  luy  promet  de  les  defrober,  &  emporter  à 
Athènes,  en  la  garde  d'aucuns  fiens  holles  fidelles. 
Ils  prennent  occafion  d'vne  felle  annuelle,  qui  fe 
celebroit  à  iEnie  en  l'honneur  d'iEneas,  &  s'y  en 
vont.  Ayans  affilié  le  iour  aux  cérémonies  &  ban- 
quet publique,  la  nuift  ils  s'efcoulent  en  vn  vaifTeau 
préparé,  pour  gaigner  pais  par  mer.  Le  vent  leur 
fut  contraire  :  &  fe  trouuans  l'endemain  à  la  veuë 
de  la  terre,  d'où  ils  auoyent  defmaré,  furent  fuyuis 
par  les  gardes  des  ports.  Au  ioindre,  Poris  s'em- 
befoignant  à  hafter  les  mariniers  pour  la  fuitte, 
Theoxena  forcenée  d'amour  &  de  vengeance,  fe 
reiettant  à  fa  première  propofition,  fait  appreft 
d'armes  &  de  poifon,  &  les  prefentant  à  leur  veuë  : 
Or  fus  mes  enfants,  la  mort  efl  meshuy  le  feul  moyen 
de  voftre  defenfe  &  liberté,  &  fera  matière  aux 
Dieux  de  leur  fainfte  iullice  :  ces  efpées  traiftes,  ces 
couppes  pleines  vous  en  ouurent  l'entrée.  Courage. 

Et  toy  mon  fils,  qui  es  plus  grand,  empoigne  ce 
fer,  pour  mourir  de  la  mort  plus  forte.  Ayants  d'vn 
cofté  cette  vigoureufe  confeillere,  les  ennemis  de 
l'autre,  à  leur  gorge,  ils  coururent  de  furie  chacun  à 
ce  qui  luy  fut  le  plus  à  main.  Et  demy  morts  furent 
ienez  en  la  mer,  Theoxena  fiere  d'auoir  fi  glorieufe- 
ment  pourueu  à  la  feureté  de  tous  fes  enfants  ;  accol- 
lant  chaudement  fon  mary  :  Suyuons  ces  garçons, 
mon  amy,  &  iouyffbns  de  mefme  fepulture  auec 
eux.  Et  fe  tenants  ainfm  embraflez,  fe  précipitèrent  : 
de  manière  que  le  vaifleau  fut  ramené  à  bord,  vuide 
de  fes  maillres.  Les  tyrans  pour  faire  tous  les  deux 
enfemble,  &  tuer,  &  faire  fentir  leur  colère,  ils  ont 
employé  toute  leur  fuffifance,  à  trouuer  moyen  d'a- 
longer  la  mort.  Ils  veulent  que  leurs  ennemis  s'en 
aillent,  mais  non  pas  fi  ville,  qu'ils  n'ayent  loifir 
de  fauourer  leur  vengeance.  Là  delTus  ils  font  en 
grand  peine  :  car  fi  les  tourmens  font  violents ,  ils 
font  cours  :  s'ils  font  longs,  ils  ne  font  pas  aflez 
douloureux  à  leur  gré  :  les  voyla  à  difpenfer  leurs 
engins.  Nous  en  voyons  mille  exemples  en  l'anti- 
quité ;  &  ie  ne  fçay  fi  fans  y  penfer,  nous  ne  rete- 
nons pas  quelque  trace  de  cette  barbarie.  Tout  ce 
qui  eft  au  delà  de  la  mort  fmiple,  me  femble  pure 
cruauté.  Noftre  iuftice  ne  peut  efperer,  que  celuy 
que  la  crainte  de  mourir  &  d'eftre  décapité,  ou 
pendu,  ne  gardera  de  faillir  ;  en  foit  empefché,  par 
l'imagination  d'vn  feu  languifTant,  ou  des  tenailles, 
ou  de  la  roue.  Et  ie  ne  fçay  cependant,  fi  nous  les 
iettons  au  defefpoir.  Car  en  quel  eftat  peut  eftre 
l'ame  d'vn. homme,  attendant  vingt-quatre  heures  la 
mort,  brifé  fur  vne  roue,  ou  à  la  vieille  façon  cloué 
à  vne  croix  }  lofephe  recite,  que  pendant  les  guerres 
des  Romains  en  ludée,  paflant  où  Ion  auoit  cru- 
III.  8 

cifié  quelques  luifs,  trois  iours  y  auoit,  il  recogneut 
trois  de  fes  amis,  &  obtint  de  les  ofler  de  là;  les 
deux  moururent,  dit-il,  l'autre  vefcut  encore  depuis. 
Chalcondyle  homme  de  foy,  aux  mémoires  qu'il  a 
laifTé  des  chofes  aduenues  de  fon  temps,  &  près  de 
luy,  recite  pour  extrême  fupplice,  celuy  que  l'Em- 
pereur Mechmed  pratiquoit  fouuent,  de  faire  tran- 
cher les  hommes  en  deux  parts,  par  le  faux  du 
corps,  à  l'endroit  du  diaphragme,  &  d'vn  feul  coup 
de  fimeterre  :  d'où  il  arriuoit,  qu'ils  mouruiïent 
comme  de  deux  morts  à  la  fois  :  &  voyoit-on,  dit-il, 
l'vne  &  l'autre  part  pleine  de  vie,  fe  démener  long 
temps  après  prefTée  de  tourment.  le  n'eftime  pas, 
qu'il  y  eull  grand'fouffrance  en  ce  mouuement.  Les 
fupplices  plus  hideux  à  voir,  ne  font  pas  toufiours 
les  plus  forts  à  fouffrir.  Et  trouue  plus  atroce  ce 
que  d'autres  hiftoriens  en  recitent  contre  des  Sei- 
gneurs Epirotes,  qu'il  les  feit  efcorcherpar  le  menu, 
d'vne  difpenfation  fi  malicieufement  ordonnée,  que 
leur  vie  dura  quinze  iours  à  cette  angoiiïe.  Et  ces 
deux  autres.  Croefus  ayant  faiô  prendre  vn  Gentil- 
homme fauori  de  Pantaleon  fon  frère,  le  mena  en  la 
boutique  d'vn  foullon,  où  il  le  feit  gratter  &  carder, 
à  coups  de  cardes  &  peignes  de  ce  meftier,  iufques 
à  ce  qu'il  en  mourut.  George  Sechel  chef  de  ces 
payfans  de  Polongne,  qui  foubs  tiltre  de  la  Croyfade, 
firent  tant  de  maux,  deffaift  en  battaille  par  le 
Vayuode  de  Tranfliluanie,  &  prins,  fut  trois  iours 
attaché  nud  fur  vn.cheualet;  expofé  à  toutes  les 
manières  de  tourmens  que  chacun  pouuoit  apporter 
contre  luy  :  pendant  lequel  temps  on  fit  ieufner 
plufieurs  autres  prifonniers.  En  fin,  luy  viuant 
&  voyant,  on  abbreuua  de  fon  fang  Lucat  fon  cher 
frère,  &  pour  le  falut  duquel  feul  il  prioit,  tirant 

fur  foy  toute  l'enuie  de  leurs  meffaits  :  &  fit  on 
paiftre  vingt  de  fes  plus  fauoris  Capitaines,  defchi- 
rans  à  belles  dents  fa  chair,  &  en  engloutilTants  les 
morceaux.  Le  refte  du  corps,  &  parties  du  dedans, 
luy  expiré,  furent  mifes  bouillir,  qu'on  fit  manger  à 
d'autres  de  fa  fuitte. 


î!VS 


Toutes  chofes  ont  leur  faifon. 


CHAPITRE     XXVIII. 


Evx  qui  apparient  Caton  le 
Cenfeur,  au  ieune  Caton  meur- 
trier de  foy-mefme,  apparient 
deux  belles  natures  &  de  formes 
voifmes.  Le  premier  exploitta 
la  Tienne  à  plus  de  vifages, 
&  precelle  en  exploits  militaires, 
&  en  vtilité  de  fes  vacations  publiques.  Mais  la 
vertu  du  ieune,  outre  ce  que  c'eft  blafpheme  de  luy 
en  apparier  nulle  en  vigueur,  fut  bien  plus  nette. 
Car  qui  defchargeroit  d'enuie  &  d'ambition,  celle 
du  Cenfeur,  ayant  ofé  chocquer  l'honneur  de  Sci- 
pion,  en  bonté  &  en  toutes  parties  d'excellence,  de 
bien  loing  plus  grand  que  luy,  &  /jue  tout  autre 
homme  de  fon  fiecle }  Ce  qu'on  dit  entre  autres 
chofes  de  luy,  qu'en  fon  extrême  vieilleiïe,  il  fe  mit 
à  apprendre  la  langue  Grecque,  d'vn  ardant  appétit, 
comme  pour  aiïbuuir  vne  longue  foif,  ne  me  femble 
pas  luy  eftre  fort  honnorable.  C'eft  proprement  ce 
que  nous  difons ,  retomber  en  enfantillage.  Toutes 
chofes  ont  leur  faifon,  les  bonnes  &  tout.  Et  ie 
puis  dire  mon  patenoftre  hors  de  propos.  Comme  on 
défera  T.  Quintius  Flaminius,  de  ce  qu'eftant  gène- 

rai  d'armée,  on  l'auoit  veu  à  quartier  fur  l'heure 
du  confliét,  s'amufant  à  prier  Dieu,  en  vne  battaille, 
qu'il  gaigna. 

Imponit  finem  fap'uns  &  rébus  honefiis. 

Eudemonidas  voyant  Xenocrates  fort  vieil  s'em- 
preffer  aux  leçons  de  fon  efcole  :  Quand  fçaura 
cettuy-cy,  dit-il,  s'il  apprend  encore  }  Et  Philo- 
pœmen,  à  ceux  qui  hault-louoyent  le  Roy  Ptolo- 
maeus,  de  ce  qu'il  durciflbit  fa  perfonne  tous  les 
iours  à  l'exercice  des  armes  :  Ce  n'eft,  dit-il,  pas 
chofe  louable  à  vn  Roy  de  fon  aage,  de  s'y  exercer, 
il  les  deuoit  hormais  réellement  employer.  Le  ieune 
doit  faire  fes  apprefls,  le  vieil  en  iouïr,  difent  les 
fages.  Et  le  plus  grand  vice  qu'ils  remerquent  en 
nous,  c'eft  que  noz  defirs  raieuniiïent  fans  ceffe. 
Nous  recommençons  toufiours  à  viure.  Noftre  eftude 
&  noftre  enuie  deuroyent  quelque  fois  fentir  la  vieil- 
leffe.  Nous  auons  le  pied  à  la  foJTe,  &  noz  appetis 
&  pourfuites  ne  font  que  naiflre. 

Tu  féconda  marmora 
Locas  fub  ipfum  funusj  &  fepulcri 
Immemor,  ftruis  domos. 

Le  plus  long  de  mes  deffeins  n'a  pas  vn  an 
d'eftenduë  :  ie  ne  penfe  déformais  qu'à  finir  :  me 
deffay  de  toutes  nouucUes  efperances  &  entre- 
prinfes  :  prens  mon  dernier  congé  de  tous  les 
lieux,  que  ie  laiffe  :  &  me  depoffede  tous  les  iours 
de  ce  que  i'ay.  Olim  iam  nec  périt  quicquam  mihij 
nec  acqmritur,  plus  fupereft  viaticij  quàm  vite. 

Vixi.  &"  quem  dederat  curfum  fortuna  peregi. 

C'eft  en  fin  tout  le  foulagement  que  ie  trouue  en 
ma  vieillefTe,  qu'elle  amortift  en  moy  plufieurs 
defirs  &  foings,  dequoy  la  vie  eft  inquiétée.  Le 
foing  du  cours  du  monde,  le  foing  des  richeiïes,  de 
la  grandeur,  de  la  fcience,  de  la  fanté,  de  moy, 
Cettuy-cy  apprend  à  parler,  lors  qu'il  luy  faut 
apprendre  à  fe  taire  pour  iamais.  On  peut  conti- 
nuer à  tout  temps  l'eilude,  non  pas  l'efcholage.  La 
fotte  chofe,  qu'vn  vieillard  abécédaire  ! 

Diuerfos  diuerfa  iuuantj  non  omnibus  annis 
Omnia  conueniunt. 

S'il  faut  eftudier,  eltudions  vn  eftude  fortable  à 
noftre  condition  :  afin  que  nous  puilîions  refpondre, 
comme  celuy,  à  qui  quand  on  demanda  à  quoy 
faire  ces  eftudes  en  fa  décrépitude  :  A  m'en  partir 
meilleur,  &  plus  à  mon  aife,  refpondit-il.  Tel  eftude 
fut  celuy  du  ieune  Caton,  fentant  fa  fin  prochaine, 
qui  fe  rencontra  au  difcours  de  Platon,  de  l'éternité 
de  l'ame.  Non,  comme  il  faut  croire,  qu'il  ne  fuft 
de  long  temps  garny  de  toute  forte  de  munition 
pour  vn  tel  deflogement.  D'afleurance,  de  volonté 
ferme,  &  d'inftruftion,  il  en  auoit  plus  que  Platon 
n'en  a  en  fes  efcrits.  Sa  fcience  &  fon  courage 
eftoient  pour  ce  regard,  au  deffus  de  la  philo fophie. 
Il  print  cette  occupation,  non  pour  le  feruice  de  fa 
mort,  mais  comme  celuy  qui  n'interrompit  pas  feu- 
lement fon  fommeil,  en  l'importance  d'vne  telle 
délibération,  il  continua  aufli  fans  choix  &  fans 
changement,  fes  eftudes,  auec  les  autres  aftions 
accouftumées  de  fa  vie.  La  nuift,  qu'il  vint  d'eftre 
refufé  de  la  Preture,  il  la  pafta  à  iouer.  Celle  en 
laquelle  il  deuoit  mourir,  il  la  pafta  à  lire.  La  perte 
ou  de  la  vie,  ou  de  l'office,  tout  luy  fut  vn. 

De  la  vertu. 


CHAPITRE     XXIX. 


E  trouue  par  expérience,  qu'il  y 
a  bien  à  dire  entre  les  boutées 
&  faillies  de  l'ame,  ou  vne  refo- 
lue  &  confiante  habitude  :  &  voy 
bien  qu'il  n'eft  rien  que  nous  ne 
puiflions,  voire  iufques  à  fur- 
paffer  la  diuinité  mefme,  dit  quel- 
qu'vn,  d'autant  que  c'efl  plus,  de  fe  rendre  impaf- 
fible  de  foy ,  que  d'eftre  tel ,  de  fa  condition 
originelle  :  &  iufques  à  pouuoir  ioindre  à  l'imbécil- 
lité de  l'homme,  vne  refolution  &  alfeurance  de 
Dieu.  Mais  c'efl  par  fecouffe.  Et  es  vies  de  ces 
héros  du  temps  pafTé,  il  y  a  quelque  fois  des  traits 
miraculeux,  &  qui  femblent  de  bien  loing  furpafTer 
noz  forces  naturelles  :  mais  ce  font  traits  à  la 
vérité  :  &  efl  dur  à  croire,  que  de  ces  conditions 
ainfm  efleuées,  on  en  puiffe  teindre  &  abbreuuer 
l'ame,  en  manière,  qu'elles  luy  deuiennent  ordi- 
naires, &  comme  naturelles.  Il  nous  efchoit  à  nous 
mefraes,  qui  ne  fommes  qu'auortons  d'hommes, 
d'eflancer  par  fois  nollre  ame,  efueillée  par  les 
difcours,  ou  exemples  d'autruy,  bien  loing  au  delà 
de  fon  ordinaire.  Mais  c'eft  vne  efpece  de  paflion, 


I20  ESSAIS    DE     MONTAIGNE. 

qui  la  pouiïe  &  agite,  &  qui  la  rauit  aucunement 
hors  de  foy  :  car  ce  tourbillon  franchi,  nous  voyons, 
que  fans  y  penfer  elle  fe  defbande  &  relafche 
d'elle  mefme,  finon  iufques  à  la  dernière  touche  ;  au 
moins  iufques  à  n'eftre  plus  celle-là  :  de  façon  que 
lors,  à  toute  occafion,  pour  vn  oyfeau  perdu,  ou  vn 
verre  cafTé,  nous  nous  laiiïbns  efmouuoir  à  peu 
près  comme  l'vn  du  vulgaire.  Sauf  l'ordre,  la  mode- 
ration,  &  la  confiance,  i'eftime  que  toutes  chofes 
foient  faifables  par  vn  homme  bien  manque  &  deffail- 
lant  en  gros.  A  cette  caufe  difent  les  fages,  il  faut 
pour  iuger  bien  à  poinft  d'vn  homme,  principale- 
ment contreroUer  fes  aftions  communes,  &  le  fur- 
prendre  en  fon  à  tous  les  iours.  Pyrrho,  celuy  qui 
baftit  de  l'ignorance  vne  fi  plaifante  fcience,  effaya, 
comme  tous  les  autres  vrayement  philofophes,  de 
faire  refpondre  fa  vie  à  fa  doftrine.  Et  par  ce  qu'il 
maintenoit  la  foiblefTe  du  iugement  humain,  eftre  fi 
extrême,  que  de  ne  pouuoir  prendre  party  ou  incli- 
nation :  &  le  vouloit  fufpendre  perpétuellement 
balancé,  regardant  &  accueillant  toutes  chofes, 
comme  indifférentes,  on  conte  qu'il  fe  maintenoit 
toufiours  de  mefme  façon,  &  vifage  :  s'il  auoit  com- 
mencé vn  propos,  il  ne  laiiïbit  pas  de  l'acheuer, 
quand  celuy  à  qui  il  parloit  s'en  fuft  allé  :  s'il 
alloit,  il  ne  rompoit  fon  chemin  pour  empefchement 
qui  fe  prefentafl,  conferué  des  précipices,  du  heurt 
des  charrettes,  &  autres  accidens  par  fes  amis.  Car 
de  craindre  ou  euiter  quelque  chofe,  c'eufl  eflé 
choquer  fes  propofitions ,  qui  oftoient  au  fens 
mefmes,  toute  efleftion  &  certitude.  Quelquefois  il 
fouffrit  d'eftre  incifé  &  cauterifé,  d'vne  telle  con- 
ftance,  qu'on  ne  luy  en  veit  pas  feulement  filler  les 
yeux.  C'eft  quelque  chofe  de  ramener  l'ame  à  ces 

imaginations,  c'eft  plus  d'y  ioindre  les  effefts,  toutes- 
fois  il  n'eft  pas  impoflible  :  mais  de  les  ioindre  auec 
telle  perfeuerance  &  confiance,  que  d'en  eftablir  fon 
train  ordinaire,  certes  en  ces  entreprinfes  fi  efloi- 
gnées  de  l'vfage  commun,  il  eft  quafi  incroyable 
qu'on  le  puifTe.  Voylà  pourquoy  comme  il  fufl  quel- 
quefois rencontré  en  fa  maifon,  tançant  bien  afpre- 
ment  auecques  fa  fœur,  &  luy  eftant  reproché 
de  faillir  en  cela  à  fon  indifferance  :  Quoy  }  dit- il, 
faut-il  qu'encore  cette  femmelette  férue  de  tefmoi- 
gnage  à  mes  règles  ?  Vn'autre  fois,  qu'on  le  veit  fe 
deffendre  d'vn  chien  :  Il  eft,  dit-il,  très-difficile  de 
defpouiller  entièrement  l'homme  :  &  fe  faut  mettre 
en  deuoir,  &  efibrcer  de  combattre  les  chofes,  pre- 
mièrement par  les  effefts;  mais  au  pis  aller  par 
la  raifon  &  par  les  difcours.  Il  y  a  enuiron  fept  ou 
huift  ans,  qu'à  deux  lieues  d'icy,  vn  homme  de  vil- 
lage, qui  eft  encore  viuant,  ayant  la  tefte  de  long 
temps  rompue  par  la  ialoufie  de  fa  femme ,  reue- 
nant  vn  iour  de  la  befongne,  &  elle  le  bien-veignant 
de  fes  crialleries  accouftumées,  entra  en  telle  furie, 
que  fur  le  champ  à  tout  la  ferpe  qu'il  tenoit  encore 
en  fes  mains,  s'eftant  moiffbnné  tout  net  les  pièces 
qui  la  mettoyent  en  fleure,  les  luy  ietta  au  nez.  Et 
il  fe  dit,  qu'vn  ieune  Gentil-homme  des  noftres, 
amoureux  &  gaillard,  ayant  par  fa  perfeuerance 
amolli  en  fin  le  cœur  d'vne  belle  maiftrefTe,  defef- 
peré,  de  ce  que  fur  le  point  de  la  charge,  il  s'eftoit 
trouué  mol  luy  mefmes  &  deffailly,  &  que, 

non  viriiuer 
Iners  fenile  pénis  extulerat  capta j 

il  s'en  priua  foudain  reuenu  au  logis,  &  l'enuoya, 
cruelle  &  fanglante  viftime  pour  la  purgation  de 

fon  offence.  Si  c'euft  efté  par  difcours  &  religion, 
comme  les  preftres  de  Cibele,  que  ne  dirions  nous 
d'vne  fi  hautaine  entreprife  }  Depuis  peu  de  iours  à 
Bragerac  à  cinq  lieues  de  ma  maifon,  contremont  la 
riuiere  de  Dordoigne,  vne  femme,  ayant  efté  tour- 
mentée &  battue  le  foir  auant,  de  fon  mary  chagrin 
&  fafcheux  de  fa  complexion,  délibéra  d'efchapper 
à  fa  rudefle  au  prix  de  fa  vie,  &  s'eftant  à  fon  leuer 
accointée  de  fes  voifmes  comme  de  couftume,  leur 
laiiïa  couler  quelque  mot  de  recommendation  de  fes 
affaires,  prit  vne  fienne  fœur  par  la  main,  la  mena 
auec  elle  fur  le  pont,  &  après  auoir  pris  congé 
d'elle,  comme  par  manière  de  ieu,  fans  montrer 
autre  changement  ou  altération,  fe  précipita  du  hault 
en  bas,  en  la  riuiere,  où  elle  fe  perdit.  Ce  qu'il  y  a 
de  plus  en  cecy,  c'eft  que  ce  confeil  meurit  vne 
nuift  entière  dans  fa  tefte.  C'eft  bien  autre  chofe, 
des  femmes  Indiennes  :  car  eftant  leur  couftume  aux 
maris  d'auoir  plufieurs  femmes,  &  à  la  plus  chère 
d'elles,  de  fe  tuer  après  fon  mary,  chacune  par  le 
deffein  de  toute  fa  vie,  vife  à  gaigner  ce  poinô, 
&  cet  aduantage  fur  fes  compagnes  :  &  les  bons 
offices  qu'elles  rendent  à  leur  mary,  ne  regardent 
autre  recompence  que  d'eftre  préférées  à  la  compa- 
gnie de  fa  mort. 

vbi  mortlfero  iaSla  eji  fax  vltima  leâoj 
Vxorum  fufis  ftat  pia  turha  comis  : 

Et  cercamen  habent  lethi,  quœ  viua  fequatur 

Coniugium,  pudor  eft  non  licuiffe  mori  : 

Ardent  viârices,  &  Jlammœ  peclora  prahent^ 
Imponûntque  fuis  ora  perufta  viris. 

Vn  homme  efcrit  encore  en  noz  iours,  auoir  veu  en 
ces  nations  Orientales,  cette  couftume  en  crédit, 

que  non  feulement  les  femmes  s'enterrent  après 
leurs  maris,  mais  auffi  les  efclaues,  defquelles  il  a 
eu  iouïlTance,  Ce  qui  fe  faift  en  cette  manière.  Le 
mary  eftant  trefpafle,  la  vefue  peut,  fi  elle  veut, 
mais  peu  le  veulent,  demander  deux  ou  trois  mois 
defpace  à  difpofer  de  fes  affaires.  Le  iour  venu 
elle  monte  à  cheual,  parée  comme  à  nopces  :  &  d'vne 
contenance  gaye,  va,  dit  elle,  dormir  auec  fon 
efpoux,  tenant  en  fa  main  gauche  vn  miroiier,  vne 
flefche  en  l'autre.  S'eftant  ainli  promenée  en  pompe, 
accompagnée  de  fes  amis  &  parents,  &  de  grand 
peuple ,  en  fefte  ,  elle  eft  tantoil  rendue  au  lieu 
public,  deftiné  à  tels  fpeftacles.  C'eft  vne  grande 
place,  au  milieu  de  laquelle  il  y  a  vne  fofle  pleine 
de  bois  :  &  ioignant  iceUe,  vn  lieu  releué  de  quatre 
ou  cinq  marches  :  fur  lequel  elle  eft  conduitte, 
&  feruie  d'vn  magnifique  repas.  Apres  lequel ,  elle 
fe  met  à  baller  &  à  chanter  :  &  ordonne,  quand 
bon  luy  femble,  qu'on  allume  le  feu.  Cela  faift,  elle 
defcent,  &  prenant  par  la  main  le  plus  proche  des 
parents  de  fon  mary,  ils  vont  enfemble  à  la  riuiere 
voifme,  où  elle  fe  defpouille  toute  nue,  &  diftribue 
fes  ioyaux  &  veftements  à  fes  amis,  &  fe  va  plon- 
geant en  l'eau,  comme  pour  y  lauer  fes  péchez. 
Sortant  de  là ,  elle  s'enveloppe  d'vn  linge  iaune  de 
quatorze  brafles  de  long ,  &  donnant  de  rechef  la 
main  à  ce  parent  de  fon  mary,  s'en  reuont  fur  la 
motte,  où  elle  parle  au  peuple ,  &  reconunande  fes 
enfans,  fi  elle  en  a.  Entre  la  foffe  &  la  motte ,  on 
tire  volontiers  vn  rideau,  pour  leur  ofter  la  veuë  de 
cette  fournaife  ardente  :  ce  qu'aucunes  deffendent, 
pour  tefmoigner  plus  de  courage.  Finy  qu'elle  a  de 
dire,  vne  femme  luy  prefente  vn  vafe  plein  d'huile 
à  s'oindre  la  tefte  &  tout  le  corps ,  lequel  elle  iette 

dedans  le  feu,  quand  elle  en  a  faiâ:  :  &  en  l'inflant 
s'y  lance  elle  mefme.  Sur  l'heure,  le  peuple  ren- 
uerfe  fur  elle  quantité  de  bufches,  pour  l'empefcher 
de  languir  :  &  fe  change  toute  leur  ioye  en  deuil 
&  trifteiïe.  Si  ce  font  perfonnes  de  moindre  efloffe, 
le  corps  du  mort  efl  porté  au  lieu  où  on  le  veut 
enterrer,  &  là  mis  en  fon  feant,  la  vefue  à  genoux 
deuant  luy,  l'embraiïant  eftroittement  :  &  fe  tient 
en  ce  poinft,  pendant  qu'on  baftit  au  tour  d'eux,  vn 
mur,  qui  venant  à  fe  hauiïer  iufques  à  l'endroit  des 
efpaules  de  la  femme,  quelqu'vn  des  fiens  par  le 
derrière  prenant  fa  telle,  luy  tort  le  col  :  &  rendu 
qu'elle  a  l'efprit,  le  mur  eft  foudain  monté  &  clos, 
où  ils  demeurent  enfeuelis.  En  ce  mefme  pais,  il  y 
auoit  quelque  chofe  de  pareil  en  leurs  Gymnofo- 
phiftes  :  car  non  par  la  contrainte  d'autruy,  non 
par  l'impetuofité  d'vn'humeur  foudaine  :  mais  par 
expreiïe  profeffion  de  leur  règle,  leur  façon  efloit, 
à  mefure  qu'ils  auoyent  attaint  certain  aage,  ou 
qu'ils  fe  voyoient  menaiïez  par  quelque  maladie,  de 
fe  faire  drefTer  vn  bûcher,  &  au  deiïus,  vn  lift  bien 
paré,  &  après  auoir  feftoyé  ioyeufement  leurs  amis 
&  cognoiiïans,  s'aller  planter  dans  ce  lift,  en  telle 
refolution ,  que  le  feu  y  eftant  mis ,  on  ne  les  vift 
mouuoir ,  ny  pieds  ny  mains  :  &  ainfi  mourut  l'vn 
d'eux,  Calanus,  en  prefence  de  toute  l'armée 
d'Alexandre  le  Grand.  Et  n'elloit  eflimé  entre  eux, 
ny  fainft  ny  bien  heureux,  qui  ne  s'eftoit  ainfi  tué  : 
enuoyant  fon  ame  purgée  &  purifiée  par  le  feu, 
après  auoir  confommé  tout  ce  qu'il  y  auoit  de 
mortel  &  terreftre.  Cette  confiante  préméditation 
de  toute  la  vie,  c'eft  ce  qui  fait  le  miracle.  Parmy  noz 
autres difputes,  celle  duPatum^  s'y  efl  méfiée  :  &  pour 
attacher  les  chofes  aduenir  &  noftre  volonté  mefmes, 

à  certaine  &  ineuitable  neceffité ,  on  eft  encore  fur 
cet  argument,  du  temps  paffé  :  Puis  que  Dieu  pre- 
uoit  toutes  chofes  deuoir  ainfin  aduenir,  comme  il 
fait,  fans  doubte  :  il  faut  donc  qu'elles  aduiennent 
ainfin.  A  quoy  noz  maiftres  refpondent,  que  le  voir  que 
quelque  chofe  aduienne,  comme  nous  faifons,  &  Dieu 
de  mefmes  (car  tout  luy  eftant  prefent,  il  voit  plu- 
ftoft  qu'il  ne  preuoit)  ce  n'eft  pas  la  forcer  d'adue- 
nir  :  voire  nous  voyons,  à  caufe  que  les  chofes 
aduiennent,  &  les  chofes  n' aduiennent  pas,  à  caufe 
que  nous  voyons.  L'aduenement  fait  la  fcience,  non 
la  fcience  l'aduenement.  Ce  que  nous  voyons  adue- 
nir, aduient  :  mais  il  pouuoit  autrement  aduenir  : 
&  Dieu,  au  regiftre  des  càufes  des  aduenements 
qu'il  a  en  fa  prefcience,  y  a  aulli  celles  qu'on  appelle 
fortuites,  &  les  volontaires,  qui  defpendent  de  la 
liberté  qu'il  a  donné  à  noftre  arbitrage,  &  fçait  que 
nous  faudrons,  par  ce  que  nous  aurons  voulu  faillir. 
Or  i'ay  veu  aiïez  de  gens  encourager  leurs  troupes 
de  cette  neceffité  fatale  :  car  fi  noftre  heure  eft  atta- 
chée à  certain  point,  ny  les  harquebufades  enne- 
mies, ny  noftre  hardieffe,  ny  noftre  fuite  &  couar- 
dife,  ne  la  peuuent  auancer  ou  reculer.  Cela  eft 
beau  à  dire,  mais  cherchez  qui  l'effeduera  :  &  s'il 
eft  ainfi,  qu'vne  forte  &  viue  créance,  tire  après  foy 
les  actions  de  mefme,  certes  cette  foy,  dequoy  nous 
rempliflx)ns  tant  la  bouche,  eft  merueiUeufement 
légère  en  noz  fiecles  :  finon  que  le  mefpris  qu'elle  a 
des  œuures,  luy  face  defdaigner  leur  compagnie. 
Tant  y  a,  qu'à  ce  mefme  propos,  le  fire  de  loin- 
uille  tefmoing  croyable  autant  que  tout  autre,  nous 
racomte  des  Bedoins,  nation  meflée  aux  Sarrafins, 
aufquels  le  Roy  fainft  Louys  eut  afiaire  en  la  terre 
fainde,  qu'ils  croyoient  fi  fermement  en  leur  reli- 


126  ESSAIS     DE     MONTAIGNE. 

gion  les  iours  d'vn  chacun  eflre  de  toute  éternité 
prefix  &  contez,  d'vne  preordonnance  ineuitable, 
qu'ils  alloyent  à  la  guerre  nudz,  fauf  vn  glaiue  à  la 
turquefque,  &  le  corps  feulement  couuert  d'vn 
linge  blanc  :  &  pour  leur  plus  extrême  maudifTon, 
quand  ils  fe  courroufToient  aux  leurs,  ils  auoyent 
toufiours  en  la  bouche  :  Maudit  fois  tu ,  comme 
celuy,  qui  s'arme  de  peur  de  la  mort.  Voyla  bien 
autre  preuue  de  créance,  &  de  foy,  que  la  noflre. 
Et  de  ce  rang  eft  aufli  celle  que  donnèrent  ces  deux 
religieux  de  Florence,  du  temps  de  nos  pères.  Eflans 
en  quelque  controuerfe  de  fcience,  ils  s'accordèrent, 
d'entrer  tous  deux  dans  le  feu,  en  prefence  de  tout 
le  peuple,  &  en  la  place  publique,  pour  la  vérifica- 
tion chacun  de  fon  party  :  &  en  eftoyent  def-ia  les 
apprefts  tous  faifts,  &  la  chofe  iuftement  fur  le  poin£t 
de  l'exécution,  quand  elle  fut  interrompue  par  vn 
accident  improuueu.  Vn  ieune  Seigneur  Turc,  ayant 
faift  vn  fignalé  fait  d'armes  de  fa  perfonne,  à  la  veuë 
des  deux  battailles,  d'Amurath  &  de  l'Huniade, 
preftes  à  fe  donner  :  enquis  par  Amurath,  qui  l'auoit 
en  fi  grande  ieuneffe  &  inexpérience  (car  c'eftoit  la 
première  guerre  qu'il  euft  veu)  remply  d'vne  fi  gene- 
reufe  vigueur  de  courage  :  refpondit,  qu'il  auoit 
eu  pour  fouuerain  précepteur  de  vaillance,  vn  heure. 
Quelque  iour  eftant  à  la  chalTe ,  dit-il,  ie  defcouury 
vn  heure  en  forme  :  &  encore  que  i'eulTe  deux 
excellents  leuriers  à  mon  cofté  :  fi  me  fembla-il,  pour 
ne  le  faillir  point,  qu'il  valloit  mieux  y  employer 
encore  mon  arc  :  car  il  me  faifoit  fort  beau  ieu.  le 
commençay  à  defcocher  mes  flefches  :  &  iufques  à 
quarante ,  qu'il  y  en  auoit  en  ma  troulTe  :  non  fans 
l'affener  feulement,  mais  fans  l'efueiller.  Apres 
tout,  ie  defcoupplay  mes  leuriers  après,  qui  n'y 

peurent  non  plus.  l'apprins  par  là,  qu'il  auoit  efté 
couuert  par  fa  deflinée  :  &  que,  ny  les  traits,  ny  les 
glaiues  ne  portent,  que  par  le  congé  de  noftre  fata- 
lité, laquelle  il  n'eft  en  nous  de  reculer  ny  d'auan- 
cer.  Ce  compte  doit  feruir,  à  nous  faire  veoir  en  paf- 
fant,  combien  noftre  raifon  eft  flexible  à  toute  forte 
d'images.  Vn  perfonnage  grand  d'ans ,  de  nom,  de 
dignité,  &  de  dodrine,  fe  vantoit  à  moy  d'auoir  efté 
porté  à  certaine  mutation  très-importante  de  fa  foy, 
par  vne  incitation  eftrangere,  aufli  bizarre  :  &  au 
refte  fi  mal  concluante,  que  ie  la  trouuoy  plus  forte 
au  reuers.  Luy  l'appeUoit  miracle  :  &  moy  aufli ,  à 
diuers  fens.  Leurs  hiftoriens  difent,  que  la  perfua- 
fion,  eftant  populairement  femée  entre  les  Turcs  de 
la  fatale  &  imployable  prefcription  de  leurs  iours, 
ayde  apparemment  à  les  afl^eurer  aux  dangers.  Et  ie 
cognois  vn  grand  Prince,  qui  en  fait  heureufement 
fon  proiEt  :  foit  qu'il  la  croye,  foit  qu'il  la  prenne 
pour  excufe,  à  fe  bazarder  extraordinairement  : 
pourueu  que  Fonune  ne  fe  lafl^e  trop  toft,  de  luy 
faire  efpaule.  Il  n'eft  point  aduenu  de  noftre 
mémoire,  vn  plus  admirable  efleâ:  de  refolution, 
que  de  ces  deux  qui  confpirerent  la  mort  du  Prince 
d'Orenge.  C'eft  merueille,  comment  on  peut  efchauf- 
fer  le  fécond,  qui  l'exécuta,  à  vne  entreprinfe,  en 
laquelle  il  eftoit  fi  mal  aduenu  à  fon  compagnon,  y 
ayant  apporté  tout  ce  qu'il  pouuoit.  Et  fur  cette 
trace,  &  de  mefmes  armes,  aller  entreprendre  vn 
Seigneur,  armé  d'vne  fi  fraiche  inftruftion  de  def- 
fiance,  puifl^ant  de  fuitte  d'amis,  &  de  force  cor- 
porelle, en  fa  fale,  parmy  fes  gardes,  en  vne  ville 
toute  à  fa  deuotion.  Certes  il  y  employa  vne  main 
bien  déterminée,  &  vn  courage  efmeu  d'vne  vigo- 
reufe  paflion.  Vn  poignard  eft  plus  feur,  pour  afl!e- 

ner,  mais  d'autant  qu'il  a  befoing  de  plus  de  mouue- 
ment,  &  de  vigueur  de  bras,  que  n'a  vn  piftolet,  fon 
coup  eft  plus  fubjeft  à  eftre  gauchy,  ou  troublé. 
Que  celuy  là,  ne  couruft  à  vne  mort  certaine,  ie  n'y 
fay  pas  grand  doubte  :  car  les  efperances,  dequoy 
on  euft  fçeu  l'amufer,  ne  pouuoient  loger  en  enten- 
dement ralïis  :  &  la  conduite  de  fon  exploit,  montre, 
qu'il  n'en  auoit  pas  faute,  non  plus  que  de  courage. 
Les  motifs  d'vne  fi  puifTante  perfuafion,  peuuent 
eftre  diuers,  car  noftre  fantafie  fait  de  foy  &  de 
nous,  ce  qu'il  luy  plaift.  L'exécution  qui  fut  faifte 
près  d'Orléans,  n'eut  rien  de  pareil,  il  y  eut  plus  de 
hazard  que  de  vigueur  :  le  coup  n'eftoit  pas  à  la 
mort,  fi  la  Fortune  ne  l'euft  rendu  tel  :  &  l'entreprife 
de  tirer  eftant  à  cheual,  &  de  loing,  &  à  vn  qui  fe 
mouuoit  au  branfle  de  fon  cheual,  fut  l'entreprife 
d'vn  homme,  qui  aymoit  mieux  faillir  fon  effeft,  que 
faillir  à  fe  fauuer.  Ce  qui  fuyuit  après  le  montra. 
Car  il  fe  tranfit  &  s'enyura  de  la  penfée  de  fi  haute 
exécution,  fi  qu'il  perdit  entièrement  fon  fens,  &  à 
conduire  fa  fuite,  &  à  conduire  fa  langue,  en  fes 
refponces.  Que  luy  falloit-il,  que  recourir  à  fes  amis 
au  trauers  d'vne  riuiere  }  C'eft  vn  moyen ,  où  ie  me 
fuis  ietté  à  moindres  dangers,  &  que  i'eftime  de  peu 
de  hazard,  quelque  largeur  qu'ait  le  paflage,  pour- 
ueu  que  voftre  cheual  trouue  l'entrée  facile,  &  que 
vous  preuoyez  au  delà,  vn  bord  ayfé  félon  le  cours 
de  l'eau.  L'autre,  quand  on  luy  prononça  fon  hor- 
rible fentence  :  l'y  eftois  préparé,  dit-il,  ie  vous 
eftonneray  de  ma  patience.  Les  Affalfins ,  nation 
dépendant  de  la  Phœnicie,  font  eftimés  entre  les 
Mahumetans,  d'vne  fouueraine  deuotion  &  pureté  de 
mœurs.  Ils  tiennent,  que  le  plus  court  chemin  à 
gaigner  Paradis,  c'eft  de  tuer  quelqu'vn  de  religion 


LIVRE    II,    CHAP.    XXIX.  12Ç 

contraire.  Parquoy,  on  l'a  veu  fouuent  entreprendre, 
à  vn  ou  deux,  en  pourpoinft,  contre  des  ennemis 
puiflans,  au  prix  d'vne  mort  certaine ,  &  fans  aucun 
foing  de  leur  propre  danger.  Ainfi  fiit  afTafliné  (ce 
mot  eft  emprunté  de  leur  nom)  nollre  Comte  Rai- 
mond  de  Tripoli,  au  milieu  de  fa  ville  :  pendant 
noz  entreprinîes  de  la  guerre  fainéle.  Et  pareille- 
ment Conrad  Marquis  de  Mont-ferrat,  les  meurtriers 
conduits  au  fupplice,  tous  enflez  &  fiers  d'vn  fi  beau 
chef  d'œuure. 


:<(" 


D'vn   enfant  monjîrueux. 


CHAPITRE     XXX. 


E  comte  s'en  ira  tout  fimple  :  car 
ie  laiiïe  aux  médecins  d'en  dif- 
courir.  le  vis  auant  hier  vn  enfant 
que  deux  hommes  &  vne  nour- 
riiïe,  qui  fe  difoient  eftre  le  père, 
l'oncle,  &  la  tante,  conduifoient, 
pour  tirer  quelque  foui  de  le 
montrer,  à  caufe  de  fon  eftrangeté.  Il  efloit  en  tout 
le  refte  d'vne  forme  commune,  &  fe  foullenoit  fur 
fes  pieds,  marchoit  &  gafouilloit,  enuiron  comme 
les  autres  de  mefme  aage  :  il  n'auoit  encore  voulu 
prendre  autre  nourriture,  que  du  tetin  de  fa  nour- 
rifle  :  &  ce  qu'on  effaya  en  ma  prefence  de  luy 
mettre  en  la  bouche,  il  le  mafchoit  vn  peu,  &  le 
rendoit  fans  aualler  :  fes  cris  fembloient  bien  auoir 
quelque  chofe  de  particulier  :  il  efloit  aagé  de  qua- 
torze mois  iuftement.  Au  deffbubs  de  fes  tetins,  il 
eftoit  pris  &  collé  à  vn  autre  enfant,  fans  tefte,  &  qui 
auoit  le  conduit  du  dos  eftouppé,  le  refte  entier  :  car 
il  auoit  bien  l'vn  bras  plus  court,  mais  il  luy  auoit 
efté  rompu  par  accident,  à  leur  nailTance  :  ils  eftoyent 
ioints  face  à  face,  &  comme  fi  vn  plus  petit  enfant 
en  vouloit  accoler  vn  plus  grandelet,  La  ioinfture 

&  l'efpace  par  où  ils  fe  tenoient  n'eftoit  que  de 
quatre  doigts,  ou  enuiron,  en  manière,  que  fi  vous 
retroufliez  cet  enfant  imparfait,  vous  voyiez  au  def- 
foubs  le  nombril  de  l'autre  :  ainfi  la  coufture  fe  fai- 
foit  entre  les  tetins  &  fon  nombril.  Le  nombril  de 
l'imparfaiél  ne  fe  poUuoit  voir,  mais  ouy  bien  tout 
le  refte  de  fon  ventre.  Voyla  comme  ce  qui  n'eftoit 
pas  attaché,  comme  bras,  feffier,  cuifTes  &  iambes, 
de  cet  imparfait,  demouroient  pendants  &  branflans 
fur  l'autre,  &  luy  pouuoit  aller  fa  longueur  iufques  à 
my  iambe.  La  nourrice  nous  adiouftoit,  qu'il  vrinoit 
par  tous  les  deux  endroits  :  auffi  eftoient  les  membres 
de  cet  autre  nourris,  &  viuans,  &  en  mefme  poinô 
que  les  fiens,  fauf  qu'ils  eftoient  plus  petits  &  menus. 
Ce  double  corps,  &  ces  membres  diuers,  fe  rappor- 
tans  à  vne  feule  tefte,  pourroient  bien  fournir  de 
fauorable  prognoftique  au  Roy,  de  maintenir  foubs 
l'vnion  de  fes  loix,  ces  parts  &  pièces  diuerfes  de 
noftre  Eftat.  Mais  de  peur  que  l'euenement  ne  le 
defmente,  il  vaut  mieux  le  laifter  pafter  deuant  :  car 
il  n'eft  que  de  deuiner  en  chofes  faiftes ,  Fr  guum 
faéla  funty  tum  ad  conieéluram  aliqua  interpretatione 
reuocantur  :  comme  on  dit  d'Epimenides  qu'il  deui- 
noit  à  reculons.  le  vien  de  voir  vn  paftre  en  Medoc, 
de  trente  ans  ou  enuiron,  qui  n'a  aucune  montre  des 
parties  génitales  :  il  a  trois  trous  par  où  il  rend  fon 
eau  inceffamment,  il  eft  barbu,  a  defir,  &  recherche 
l'attouchement  des  femmes.  Ce  que  nous  appelions 
monftres,  ne  le  font  pas  à  Dieu,  qui  voit  en  l'im- 
menfité  de  fon  ouurage,  l'infinité  des  formes,  qu'il  y 
a  comprinfes.  Et  eft  à  croire,  que  cette  figure  qui 
nous  eftonne,  fe  rapporte  &  tient,  à  quelque  autre 
figure  de  mefme  genre,  incognu  à  l'honune.  De  fa 
toute  fageffe,  il  ne  part  rien  que  bon,  &  commun, 

&  réglé  :  mais  nous  n'en  voyons  pas  raiTortiment 
&  la  relation.  Quod  crebro  videt^  non  miratur^  etiam 
fi,  cur  fiât  nefcit.  Quod  ante  non  vidit,  id,  fi  euene- 
rit ,  ofientum  effe  cenfet.  Nous  appelions  contre 
Nature,  ce  qui  aduient  contre  la  couftume.  Rien 
n'eft  que  félon  elle,  quel  qu'il  foit.  Que  cette  rai- 
fon  vniuerfelle  &  naturelle,  chafTe  de  nous  l'erreur 
&  l'eltonnement  que  la  nouuelleté  nous  apporte. 


De  la  cholere. 


CHAPITRE    XXXI. 


LVTARQVE  cft  admirable  par 
tout  :  mais  principalement,  où  il, 
iuge  des  aôions  humaines.  On 
peut  voir  les  belles  chofes,  qu'il 
dit  en  la  comparaifon  de  Lycur- 
gus,  &  de  Numa,  fur  le  propos 
de  la  grande  funplefTe  que  ce 
nous  eft,  d'abandonner  les  enfans  au  gouuernement 
&  à  la  charge  de  leurs  pères.  La  plus  part  de  noz 
polices,  comme  dit  Ariftote,  laifTent  à  chafcun,  en 
manière  des  Cyclopes,  la  conduitte  de  leurs  femmes 
&  de  leurs  enfants,  félon  leur  foUe  &  indifcrete  fan- 
tafie.  Et  quafi  les  feules,  Lacedemonienne  &  Cre- 
tenfe,  ont  commis  aux  loix  la  difcipline  de  l'enfance. 
Qui  ne  voit  qu'en  vn  Eflat  tout  defpend  de  fon 
éducation  &  nourriture?  &  cependant  fans  aucune 
difcretion,  on  la  laifle  à  la  mercy  des  parens,  tant 
fols  &  mefchants  qu'ils  foient.  Entre  autres  chofes 
combien  de  fois  m'a-il  prins  enuie,  paffant  par  nos 
rues ,  de  dreffer  vne  farce,  pour  venger  des  garçon- 
netz,  que  ie  voyoy  efcorcher,  affommer,  &  meur- 
trir à  quelque  père  ou  mère  furieux,  &  forcenez  de 

colère  ?  Vous  leur  voyez  fortir  le  feu  &  la  rage  des 

yeux, 

rabie  iecur  incendente  feruntur 
PracipiteSj  vt  faxa  iugis  abrupta,  quibus  mons 
Subtrahitur^  cliuoque  latiis  pendente  recedit  : 

(&  félon  Hippocrates  les  plus  dangereufes  maladies 
font  celles  qui  deffigurent  le  vifage)  à  tout  vne  voix 
tranchante  &  efclatante,  fouuent  contre  qui  ne  fait 
que  fortir  de  nourriffe.  Et  puis  les  voyla  eftroppiez, 
eflourdis  de  coups  :  &  noîlre  iuftice  qui  n'en  fait 
compte,  comme  fi  ces  efboittements  &  efloche- 
ments  n'eftoient  pas  des  membres  de  noftre  chofe 
publique. 

Gratum  eft  quod patr'uB  ciuem  populoque  dedifiij 
Si  facis  vt  patriœ  fit  idoneus,  vtilis  agrisj 
Vtilis  &  bellorum  C^"  pacis  rébus  agendis. 

Il  n'eft  pailion  qui  elbranle  tant  la  fmcerité  des  iuge- 
ments,  que  la  cholere.  Aucun  ne  feroit  doubte  de 
punir  de  mort ,  le  iuge ,  qui  par  cholere  auroit  con- 
damné fon  criminel  :  pourquoy  efl-il  non  plus  permis 
aux  pères,  &  aux  pédantes,  de  fouetter  les  enfans, 
&  les  chaftier  eftans  en  cholere  ?  Ce  n'eft  plus  cor- 
reftion,  c'eft  vengeance.  Le  chaftiement  tient  lieu 
de  médecine  aux  enfans;  &  fouffririons  nous  vn  méde- 
cin, qui  fuft  animé  &  courroucé  contre  fon  patient  ? 
Nous  mefmes,  pour  bien  faire,  ne  deurions  iamais 
mettre  la  main  fur  noz  feruiteurs,  tandis  que  la  cho- 
lere nous  dure.  Pendant  que  le  pouls  nous  bat,  &  que 
nous  fentons  de  l'efmotion,  remettons  la  partie  :  les 
chofes  nous  fembleront  à  la  vérité  autres,  quand 
nous  ferons  r'accoifez  &  refroidis.  C'eft  la  pailion 
qui  commande  lors-,  c'eft  la  pailion  qui  parle,  ce 

n'eft  pas  nous.  Au  trauers  d'elle,  les  fautes  nous  appa- 
roiffent  plus  grandes,  comme  les  corps  au  trauers 
d'vn  brouillas.  Celuy  qui  a  faim,  vfe  de  viande, 
mais  celuy  qui  veut  vfer  de  chaftiement,  n'en  doit 
auoir  faim  ny  foif.  Et  puis,  les  chaftiemens,  qui  fe 
font  auec  poix  &  difcretion,  fe  reçoiuent  bien 
mieux,  &  auec  plus  de  fruit,  de  celuy  qui  les 
fouffre.  Autrement,  il  ne  penfe  pas  auoir  efté  iufte- 
ment  condamné,  par  vn  homme  agité  d'ire  &  de 
furie  :  &  allègue  pour  fa  iuftification,  les  mouue- 
ments  extraordinaires  de  fon  maiftre,  l'inflammation 
de  fon  vifage,  les  fermens  inufitez,  &  cette  fienne 
inquiétude,  &  précipitation  téméraire. 

Ora  tument  ira^  nigrefcunt  fanguine  vente , 
Lumina.  Gorgoneo  fœuius  igné  micant. 

Suétone  recite,  que  Caius  Rabirius,  ayant  efté  con- 
damné par  Caefar,  ce  qui  luy  feruit  le  plus  enuers  le 
peuple  (auquel  il  appella)  pour  luy  faire  gaigner  fa 
caufe,  ce  fut  ranimofité&  l'afpreté  que  Caefar  auoit 
apporté  en  ce  iugement.  Le  dire  eft  autre  chofe  que 
le  faire,  il  faut  confiderer  le  prefche  à  part,  &  le 
prefcheur  à  part.  Ceux-là  fe  font  donnez  beau  ieu 
en  noflre  temps,  qui  ont  efTayé  de  choquer  la  vérité 
de  noftre  Eglife,  par  les  vices  des  minilires  d'icelle: 
elle  tire  fes  tefmoignages  d'ailleurs.  C'eft  vne  fotte 
façon  d'argumenter,  &  qui  reietteroit  toutes  chofes 
en  confufion.  Vn  homme  de  bonnes  mœurs,  peut 
auoir  des  opinions  faulces,  &  vn  mefchant  peut 
prefcher  vérité,  voire  celuy  qui  ne  la  croit  pas. 
C'eft  fans  doubte  vne  belle  harmonie,  quand  le 
faire,  &  le  dire  vont  enfemble  :  &  ie  ne  veux  pas 
nier,  que  le  dire,  lors  que  les  aftions  fuyuent,  ne 

foit  de  plus  d'authorité  &  efficace  :  comme  difoit 
Eudamidas,  oyant  vn  Philofophe  difcourir  de  la 
guerre  ;  Ces  propos  font  beaux,  mais  celuy  qui  les 
dit,  n'en  eft  pas  croyable,  car  il  n'a  pas  les  oreilles 
accouflumées  au  fon  de  la  trompette.  Et  Cleomenes 
oyant  vn  rhetoricien  harenguer  de  la  vaillance,  s'en 
print  fort  à  rire  :  &  l'autre  s'en  fcandalizant,  il  luy  dit  ; 
l'en  ferois  de  mefmes,  fi  c'eftoit  vne  arondelle  qui 
en  parlait  :  mais  fi  c'eftoit  vne  aigle,  ie  l'orrois 
volontiers.  l'apperçois,  ce  me  femble,  es  efcrits 
des  anciens,  que  celuy  qui  dit  ce  qu'il  penfe, 
l'alTene  bien  plus  viuement,  que  celuy  qui  fe  con- 
trefait. Oyez  Cicero  parler  de  l'amour  de  la  liberté  : 
oyez  en  parler  Brutus,  les  efcrits  mefmes  vous 
fonnent  que  cettuy-cy  eftoit  homme  pour  l'achepter 
au  prix  de  la  vie.  Que  Cicero  père  d'éloquence, 
traitte  du  mefpris  de  la  mort,  que  Seneque  en  traite 
auffi,  celuy  là  traine  languifTant,  &  vous  fentez  qu'il 
vous  veut  refoudre  de  chofe,  dequoy  il  n'eft  pas 
refolu.  Il  ne  vous  donne  point  de  cœur,  car  luy- 
mefmes  n'en  a  point  :  l'autre  vous  anime  &  enflamme. 
le  ne  voy  iamais  autheur,  mefmement  de  ceux  qui 
traiftent  de  la  vertu  &  des  aftions,  que  ie  ne 
recherche  curieufement  quel  il  a  efté.  Car  les 
Ephores  à  Sparte  voyans  vn  homme  diffblu  pro- 
pofer  au  peuple  vn  aduis  vtile,  luy  commandèrent 
de  fe  taire,  &  prièrent  vn  homme  de  bien,  de  s'en 
attribuer  l'inuention,  &  le  propofer.  Les  efcrits  de 
Plutarque,  à. les  bien  fauourer,  nous  le  defcouurent 
affez;  &  ie  penfe  le  cognoiftre  iufques  dans  l'ame  : 
fi  voudrois-ie  que  nous  eullions  quelques  mémoires 
de  fa  vie.  Et  me  fuis  ietté  en  ce  difcours  à  quar- 
tier, à  propos  du  bon  gré  que  ie  fens  à  Aul.  Gel- 
lius  de  nous  auoir  laiffe  par  efcrit  ce  compte  de  fes 

mœurs,  qui  reuient  à  mon  fubjeâ:  de  la  cholere.  Vn 
fien  efclaue  mauuais  homme  &  vicieux,  mais  qui 
auoit  les  oreilles  aucunement  abbreuuées  des  leçons 
de  philofophie,  ayant  efté  pour  quelque  fienne  faute 
derpouillé  par  le  commandement  de  Plutarque  ;  pen- 
dant qu'on  le  fouettoit,  grondoit  au  commencement, 
que  c'elloit  fans  raifon,  &  qu'il  n' auoit  rien  faift  : 
mais  en  fin,  fe  mettant  à  crier  &  iniurier  bien  à  bon 
efcient  fon  maiftre,  luy  reprochoit  qu'il  n'eftoit  pas 
philofophe,  comme  il  s'en  vantoit  :  qu'il  luy  auoit 
îbuuent  ouy  dire,  qu'il  eftoit  laid  de  fe  courroucer, 
voire  qu'il  en  auoit  faift  vn  liure  :  &  ce  que  lors 
tout  plongé  en  la  colère,  il  le  faifoit  fi  cruellement 
battre,  defmentoit  entièrement  fes  efcrits.  A  cela 
Plutarque,  tout  froidement  &  tout  raflis;  Comment, 
dit-il,  rufl;re,  à  quoy  iuges  tu  que  ie  fois  à  cette 
heure  courroucé  ?  mon  vifage,  ma  voix,  ma  couleur, 
ma  parolle,  te  donne  elle  quelque  tefmoignage  que 
ie  fois  efmeu  ?  le  ne  penfe  auoir  ny  les  yeux  effa- 
rouchez, ny  le  vifage  troublé,  ny  vn  cry  effroyable  : 
rougis-iei^  efcume-ie?  m'efchappe-il  de  dire  chofe, 
dequoy  i'aye  à  me  repentir?  treffaulx-ie ?  fremis-ie 
de  courroux  }  car  pour  te  dire,  ce  font  là  les  vrais 
fignes  de  la  cholere.  Et  puis  fe  defl;ournant  à  celuy 
qui  fouettoit  :  Continuez,  luy  dit-il,  toufiours  voflre 
befongne,  pendant  que  cettuy-cy  &  moy  difputons. 
Voyla  fon  comte.  Archytas  Tarentinus  reuenant 
d'vne  guerre,  où  il  auoit  efté  Capitaine  gênerai, 
trouua  tout  plein  de  mauuais  mefnage  en  fa  maifon, 
&  {es  terres  en  friche,  par  le  mauuais  gouuerne- 
ment  de  fon  receueur  :  &  l'ayant  fait  appeller  :  Va, 
uy  dit-il,  que  fi  ie  n'eftois  en  cholere,  ie  t'eftrille- 
rois  bien,  Platon  de  mefme,  s'eftant  efchauffé  contre 
l'vn  de  fes  efclaues,  donna  à  Speufippus  charge  de 

le  chaftier,  s'excufant  d'y  mettre  la  main  luy-mefme, 
fur  ce  qu'il  eftoit  courroucé.  Charillus  Lacedemo- 
nien,  à  vn  Elote  qui  fe  portoit  trop  infolemment 
&  audacieufement  enuers  luy  :  Par  les  Dieux,  dit-il, 
fi  ie  n'eflois  courroucé,  ie  te  ferois  tout  à  cette 
heure  mourir.  C'eft  vne  paflion  qui  fe  plaift  en  foy, 
&  qui  fe  flatte.  Combien  de  fois  nous  eftans 
efbranlez  foubs  vne  fauce  caufe,  fi  on  vient  à  nous 
prefenter  quelque  bonne  deffence  ou  excufe,  nous 
defpitons  nous  contre  la  vérité  mefme  &  l'inno- 
cence ?  l'ay  retenu  à  ce  propos  vn  merueilleux 
exemple  de  l'antiquité.  Pifo  perfonnage  par  tout 
ailleurs  de  notable  vertu,  s'eftant  efmeu  contre  vn 
fien  foldat,  dequoy  reuenant  feul  du  fourrage,  il 
ne  luy  fçauoit  rendre  compte,  où  il  auoit  laifTé  vn 
fien  compagnon,  tinft  pour  aueré  qu'il  l'auoit  tué, 
&  le  condamna  foudain  à  la  mort,  Ainfi  qu'il  eftoit 
au  gibet,  voicy  arriuer  ce  compagnon  efgaré  :  toute 
l'armée  en  fit  grand'fefte,  &  après  force  careifes 
&  accoUades  des  deux  compagnons ,  le  bourreau 
meine  l'vn  &  l'autre,  en  la  prefence  de  Pifo, 
s'attendant  bien  toute  l'afTiftance  que  ce  luy  feroit  à 
luy-mefmes  vn  grand  plaifir  :  mais  ce  fut  au  rebours, 
car  par  honte  &  defpit,  fon  ardeur  qui  eftoit  encore 
en  fon  effort,  fe  redoubla  :  &  d'vne  fubtilité  que  fa 
paftion  luy  fournit  foudain,  il  en  fit  trois  coulpables, 
par  ce  qu'il  en  auoit  trouué  vn  innocent  :  &  les  fit 
depefcher  tous  trois  :  Le  premier  foldat,  par  ce  qu'il 
y  auoit  arreft  contre  luy  :  le  fécond  qui  s'eftoit 
efgaré,  par  ce  qu'il  eftoit  caufe  de  la  mort  de  fon 
compagnon;  &  le  bourreau  pour  n'auoir  obey  au 
commandement  qu'on  luy  auoit  faiô.  Ceux  qui  ont 
à  négocier  auec  des  femmes  teftues,  peuuent  auoir 
elTayé  à  quelle  rage  on  les  iette ,  quand  on  oppofe  à 

leur  agitation,  le  filence  &  la  froideur,  &  qu'on 
defdaigne  de  nourrir  leur  courroux.  L'orateur  Celius 
eftoit  merueilleufement  cholere  de  fa  nature.  A  vn, 
qui  fouppoit  en  fa  compagnie,  homme  de  molle 
&  douce  conuerfation ,  &  qui  pour  ne  l'efmouuoir, 
prenoit  party  d'approuuer  tout  ce  qu'il  difoit,  &  d'y 
confentir  :  luy  ne  pouuant  fouffrir  fon  chagrin,  fe 
pafler  ainfi  fans  aliment  :  Nie  moy  quelque  chofe,  de 
par  les  Dieux,  dit-il,  affin  que  nous  foyons  deux.  Elles 
de  mefmes,  ne  fe  courroucent,  qu' affin  qu'on  fe  contre- 
courrouce,  à  l'imitation  des  loix  de  l'amour.  Phocion 
à  vn  homme  qui  luy  troubloit  fon  propos,  en  l'iniu- 
riant  afprement,  n'y  fit  autre  chofe  que  fe  taire, 
&  luy  donner  tout  loifir  d'efpuifer  fa  cholere  :  cela 
faift,  fans  aucune  mention  de  ce  trouble,  il  recom- 
mença fon  propos,  enl'endroiâ:  où  il  l'auoit  laiiïe.Il 
n'eft  réplique  fi  piquante  comme  eft  vn  tel  mefpris. 
Du  plus  cholere  homme  de  France  (&  c'eft  toufiours 
imperfeftion,  mais  plus  excufable  à  vn  homme  mili- 
taire :  car  en  cet  exercice  il  y  a  certes  des  parties, 
qui  ne  s'en  peuuent  paffer)  ie  dy  fouuent,  que  c'eft 
le  plus  patient  homme  que  ie  cognoiffe  à  brider  fa 
cholere  :  elle  l'agite  de  telle  violence  &  fureur, 

magno  veluti  cùm  Jlamma  fonore 
Virgea  fuggeritur  cojiis  vndantis  ahenij 
Exuîtàntque  aftu  latices ,  furit  intus  aquai 
Fumidus  atque  altè  fpumis  exuberat  amnisj 
Nec  iam  fe  capit  vnduj  volât  vapor  axer  ad  auras, 

qu'il  faut  qu'il  fe  contraingne  cruellement,  pour  la 
modérer.  Et  pour  moy,  ie  ne  fçache  paffion ,  pour 
laquelle  couurir  &  fouftenir,  ie  peulfe  faire  vn  tel 
effort.  le  ne  voudrois  mettre  la  fageiïe  à  fi  haut  prix, 
le  ne  regarde  pas  tant  ce  qu'il  fait,  que  combien  il 

luy  coufle  à  ne  faire  pis.  Vn  autre  fe  vantoit  à  moy, 
du  règlement  &  douceur  de  fes  mœurs,  qui  eft,  à  la 
vérité  fmguliere  :  ie  luy  difois ,  que  c'eftoit  bien 
quelque  chofe,  notamment  à  ceux,  comme  luy, 
d'eminente  qualité,  fur  lefquels  chacun  a  les  yeux, 
de  fe  prefenter  au  monde  toufiours  bien  tempérez  : 
mais  que  le  principal  eftoit  de  prouuoir  au  dedans, 
&  à  foy-mefme  :  &  que  ce  n' eftoit  pas  à  mon  gré, 
bien  mefnager  fes  affaires,  que  de  fe  ronger  intérieu- 
rement :  ce  que  ie  craignois  qu'il  fift,  pour  mainte- 
nir ce  mafque,  &  cette  réglée  apparence  par  le 
dehors.  On  incorpore  la  cholere  en  la  cachant  : 
comme  Diogenes  dit  à  Demofthenes,  lequel  de  peur 
d'eftre  apperceu  en  vne  tauerne,  fe  reculoit  au 
dedans  :  Tant  plus  tu  te  recules  arrière,  tant  plus 
tu  y  entres.  le  confeille  qu'on  donne  pluftoft  vne 
buffe  à  la  iouë  de  fon  valet,  vn  peu  hors  de  faifon, 
que  de  gehenner  fa  fantafie,  pour  reprefenter  cette 
fage  contenance.  Et  aymerois  mieux  produire  mes 
pallions,  que  de  les  couuer  à  mes  defpens.  Elles 
s'alanguiffent  en  s'efuantant,  &  en  s'exprimant.  Il 
vaut  mieux  que  leur  poinfte  agiffe  au  dehors,  que 
de  la  plier  contre  nous.  Omnia  vitia  in  aperto  leuiora 
funt  :  &  tune  perniciofjjîma,  quum  Jimulata  fanitate 
fubfidunt.  Faduertis  ceux,  qui  ont  loy  de  fe  pouuoir 
courroucer  en  ma  famille,  premièrement  qu'ils  mef- 
nagent  leur  cholere ,  &  ne  l'efpandent  pas  à  tout 
prix  :  car  cela  en  empefche  l'effeâ:  &  le  poids.  La 
criaillerie  téméraire  &  ordinaire,  paiïe  en  vfage, 
&  fait  que  chacun  la  mefprife  :  celle  que  vous 
employez  contre  vn  feruiteur  pour  fon  larcin,  ne  fe 
fent  point,  d'autant  que  c'eft  celle  mefme  qu'il  vous 
a  veu  employer  cent  fois  contre  luy,  pour  auoir  mal 
rinfé  vn  verre,  ou  mal  aflis  vne  efcabelle.  Seconde- 

ment,  qu'ils  ne  fe  courroufTent  point  en  l'air,  &  regar- 
dent que  leur  reprehenfion  arriue  à  celuy  de  qui  ils 
fe  plaignent  :  car  ordinairement  ils  crient,  auant 
qu'U  foit  en  leur  prefence,  &  durent  à  crier  vn  fiecle 
après  qu'il  eft  part)', 

&  fecum  petulans  amentia  certat. 

Ils  s'en  prennent  à  leur  ombre,  &  pouffent  cette  tem- 
pefte,  en  lieu,  où  perfonne  n'en  eft  ny  chaftié  ny 
intereffé,  que  du  tintamarre  de  leur  voix,  tel  qui 
n'en  peut  mais.  l'accufe  pareillement  aux  querelles, 
ceux  qui  brauent  &  fe  mutinent  fans  partie  :  il  faut 
garder  ces  Rodomontades,  où  elles  portent. 

Mugiius  veluti  c'um prima,  in praUa  taurus 
Terrificos  ciet,  atque  ira/ci  in  cornua  tentât j 
Arhoris  obnixus  truncOj  ventofque  lacejjit 
lâibusj  & /par fa  ad  pugnam  proludu  arma. 

Quand  ie  me  courrouce,  c'eft  le  plus  vifuement, 
mais  aufli  le  plus  briefuement,  &  fecretement  que 
ie  puis  :  ie  me  pers  bien  en  vifteffe,  &  en  violence, 
mais  non  pas  en  trouble  :  fi  que  i' aille  ienant  à 
l'abandon,  &  fans  choix,  toute  forte  de  parolles  iniu- 
rieufes,  &  que  ie  ne  regarde  d'affoir  pertinemment 
mes  pointes ,  où  i'eftime  qu'elles  bleflent  le  plus  : 
car  ie  n'y  employé  communément,  que  la  langue. 
Mes  valets  en  ont  meilleur  marché  aux  grandes  occa- 
fions  qu'aux  petites.  Les  petites  me  fuprennent  : 
&  le  mal'heur  veut,  que  depuis  que  vous  eftes  dans 
le  précipice,  il  n'importe,  qui  vous  ayt  donné  le 
branfle  :  vous  allez  toufiours  iufques  au  fons.  La 
cheute  fe  preffe,  s'efmeut,  &  fe  hafte  d'elle  mefme. 
Aux  grandes  occafions  cela  me  paye,  qu'elles  font  fi 

iufles,  que  chacun  s'attend  d'en  voirnaiftre  vne  rai- 
fonnable  cholere  :  ie  me  glorifie  à  tromper  leur 
attente  :  ie  me  bande  &  prépare  contre  celles  cy, 
elles  me  mettent  en  ceruelle,  &  menaiïent  de  m' em- 
porter bien  loing  fi  ie  les  fuiuoy.  Ayféement  ie  me 
garde  d'y  entrer,  &  fuis  aiïez  fort,  fi  ie  l'attens, 
pour  repoufTer  l'impulfion  de  cette  paffion,  quelque 
violente  caufe  qu'elle  aye  :  mais  fi  elle  me  préoc- 
cupe, &  faifit  vne  fois,  elle  m'emporte,  quelque 
vaine  caufe  qu'elle  aye.  le  marchande  ainfm  auec 
ceux  qui  peuuent  contefter  auec  moy  :  Quand  vous 
me  fentirez  efmeu  le  premier,  laiffez  moy  aller  à 
tort  ou  à  droid,  i'en  feray  de  mefme  à  mon  tour. 
La  tempefle  ne  s'engendre  que  de  la  concurrence 
des  choleres,  qui  fe  produisent  volontiers  l'vne  de 
l'autre,  &  ne  nailTent  en  vn  poinft.  Donnons  à  chacune 
fa  courfe,  nous  voyla  toufiours  en  paix.Vtile  ordon- 
nance, mais  de  difficile  exécution.  Par  fois  m'aduient  il 
auffi,  de  reprefenter  le  courroufle,  pour  le  reiglement 
de  ma  maifon,  fans  aucune  vraye  émotion.  A  mefure 
que  l'aage  me  rend  les  humeurs  plus  aigres ,  i'eftudie 
à  m'y  oppofer,  &  feray  fi  ie  puis  que  ie  feray 
d'orefenauant  d'autant  moins  chagrin  &  difficile, 
que  i'auray  plus  d'excufe  &  d'inclination  à  l'eftre  : 
quoy  que  parcydeuant  ie  l'aye  efté,  entre  ceux  qui 
le  font  le  moins.  Encore  vn  mot  pour  clorre  ce  pas. 
Ariftote  dit,  que  la  colère  fert  par  fois  d'armes  à  la 
vertu  &  à  la  vaillance.  Cela  efl  vray-femblable  : 
toutesfois  ceux  qui  y  contredifent ,  refpondent  plai- 
famment,  que  c'eft  vn'  arme  de  nouuel  vfage  :  car  nous 
remuons  les  autres  armes,  cefle  cy  nous  remue  :  noftre 
main  ne  la  guide  pas,  c'eft  elle  qui  guide  noftre  main  : 
elle  nous  tient,  nous  ne  la  tenons  pas. 


-^c^ 


Defence  de  Seneque  &  de  Plut  arque. 


CHAPITRE     XXXII. 


A  familiarité  que  i'ay  auec  ces 
perfonnages  icy,  &  l'afliftance 
qu'ils  font  à  ma  vieillefTe,  &  à 
mon  liure  maflbnné  purement  de 
leurs  defpouïlles  ,  m'oblige  à 
efpoufer  leur  honneur.  Quant  à 
Seneque,  parmy  vne  miliafTe  de 
petits  liurets,  que  ceux  de  la  Religion  prétendue 
reformée  font  courir  pour  la  deflfence  de  leur  caufe, 
qui  partent  par  fois  de  bonne  main,  &  qu'il  efl  grand 
dommage  n'eftre  embefoignée  à  meilleur  fubiect,  l'en 
ay  veu  autres-fois  vn,  qui  pour  alonger  &  remplir  la 
fimilitude  qu'il  veut  trouuer,  du  gouuernement  de 
noftre  pauure  feu  Roy  Charles  neufiefme,  auec  celuy 
de  Néron,  apparie  feu  Monfieur  le  Cardinal  de  Lor- 
raine auec  Seneque,  leurs  fortunes,  d'auoir  elle  tous 
deux  les  premiers  au  gouuernement  de  leurs  Princes, 
&  quant  &  quant  leurs  mœurs,  leurs  conditions, 
&  leurs  deportemens.  Enquoy  à  mon  opinion  il  fait 
bien  de  l'honneur  audiâ:  Seigneur  Cardinal  :  car 
encore  que  ie  foys  de  ceux  qui  eftiment  autant  fon 
efprit,  fon  éloquence,  fon  zèle  enuers  fa  religion 
&  feruice  de  fon  Roy,  &  fa  bonne  fortune,  d'eftre 

nay  en  vn  fiecle,  où  il  full  iï  nouueau,  &  fi  rare, 
&  quant  &  quant  li  neceffaire  pour  le  bien  public, 
d'auoir  vn  perfonnage  ecclefiaftique  de  telle  noblefTe 
&  dignité,  fuffifant  &  capable  de  fa  charge  :  fi  eft-ce 
qu'à  confefler  la  vérité,  ie  n'eftime  fa  capacité  de 
beaucoup  près  telle,  ny  fa  vertu  fi  nette  &  entière, 
ny  fi  ferme,  que  celle  de  Seneque.  Or  ce  liure,  de- 
quoy  ie  parle,  pour  venir  à  fon  but,  fait  vne  defcrip- 
tion  de  Seneque  tref-iniurieufe,  ayant  emprunté  ces 
reproches  de  Dion  l'hiflorien,  duquel  ie  ne  crois 
aucunement  le  tefmoignage.  Car  outre  qu'il  eft  in- 
conftant,  qui  après  auoir  appelle  Seneque  tres-fage 
tantoft,&  tantoll  ennemy  mortel  des  vices  de  Néron, 
le  fait  ailleurs,  auaritieux,  vfurier,  ambitieux, 
lafche,  voluptueux,  &  contrefaifant  le  philofophe  à 
fauces  enfeignes  :  fa  vertu  paroift  fi  viue  &  vigou- 
reufe  en  fes  efcrits,  &  la  defence  y  eft  fi  claire  à 
aucunes  de  ces  imputations,  comme  de  fa  richeffe 
&  defpence  excefliue,  que  ie  n'en  croiroy  aucun 
tefmoignage  au  contraire.  Et  d'auantage,  il  eft  bien 
plus  raifonnable,  de  croire  en  telles  chofes  les  hifto- 
riens  Romains,  que  les  Grecs  &  eftrangers.  Or 
Tacitus  &  les  autres,  parlent  tref-honorablement, 
&  de  fa  vie  &  de  fa  mort  :  &  nous  le  peignent  en 
toutes  chofes  perfonnage  tref-excellent  &  tref- 
vertueux.  Et  ie  ne  veux  alléguer  autre  reproche 
contre  le  iugement  de  Dion,  que  ceftuy-cy,  qui  eft 
ineuitable  :  c'eft  qu'il  a  le  fentiment  fi  malade  aux 
affaires  Romaines,  qu'il  ofe  fouftenir  la  caufe  de 
Iulius  Caefar  contre  Pompeius,  &  d'Antonius  contre 
Cicero.  Venons  à  Plutarque.  lean  Bodin  eft  vn  bon 
autheur  de  noftre  temps,  &  accompagné  de  beaucoup 
plus  de  iugement  que  la  tourbe  des  efcriuailleurs  de 
l'on  fiecle,  &  mérite  qu'on  le  iuge  &  confidere.  le  le 

trouue  vn  peu  hardy  en  ce  partage  de  fa  Méthode 
de  rhiftoire,  où  il  accufe  Pluurque  non  feulement 
d'ignorance  (furquoy  ie  l'euffe  laifTé  dire  :  car 
cela  n'eft  pas  de  mon  gibier)  mais  auffi  en  ce  que 
cet  autheur  efcrit  fouuent  des  chofes  incroyables 
&  entièrement  fabuleufes  (ce  font  fes  mots).  S'il  eufl 
dit  funplement,  les  chofes  autrement  qu'elles  ne  font, 
ce  n'etloit  pas  grande  reprehenfion  :  car  ce  que  nous 
n'auons  pas  veu,  nous  le  prenons  des  mains  d'autruy 
&  à  crédit  :  &  ie  voy  qu'à  efcient  il  recite  par  fois 
diuerfement  mefme  hiftoire  :  comme  le  iugement  des 
trois  meilleurs  capitaines  qui  euiïent  onques  elle, 
faift  par  Hannibal,  il  ell  autrement  en  la  vie  de 
Flaminius,  autrement  en  celle  de  Pyrrhus.  Mais  de 
le  charger  d'auoir  pris  pour  argent  content,  des  chofes 
incroyables  &  impofïibles,  c'ell  accufer  de  faute'  de 
iugement,  le  plus  iudicieux  autheur  du  monde.  Et 
voicy  fon  exemple  :  Comme,  ce  dit-il,  quand  il  recite 
qu'vn  enfant  de  Lacedemone  fe  laiffa  defchirer  tout 
le  ventre  à  vn  renardeau,  qu'il  auoit  defrobé,  &  le 
tenoit  caché  foubs  fa  robe,  iufques  à  mourir 
pluftoft  que  de  defcouurir  fon  larecin.  le  trouue  en 
premier  lieu  cet  exemple  mal  choifi  :  d'autant  qu'il 
eft  bien  malaifé  de  borner  les  efforts  des  facultez 
de  l'ame,  là  où  des  forces  corporelles,  nous  auons 
plus  de  loy  de  les  limiter  &  cognoillre.  Et  à  cette 
caufe,  fi  c'euft  efté  à  moy  à  faire,  i'cuffe  pluftoft  choifi 
vn  exemple  de  cette  féconde  forte  :  &  il  y  en  a  de 
moins  croyables.  Comme  entre  autres,  ce  qu'il 
recite  de  Pyrrhus,  que  tout  blefle  qu'il  eftoit,  il 
donna  fi  grand  coup  d'efpée  à  vn  fien  ennemy  armé 
de  toutes  pièces,  qu'il  le  fendit  du  haut  de  la  tefte 
iufques  au  bas,  fi  que  le  corps  fe  partit  en  deux  parts. 
En  fon  exemple,  ie  n'y  trouue  pas  grand  miracle, 

ny  ne  reçois  l'excufe  de  quoy  il  couure  Plutarque, 
d'auoir  adioufté  ce  mot,  comme  on  dit,  pour  nous 
aduertir,  &  tenir  en  bride  noftre  créance.  Car  fi  ce 
n'eft  aux  chofes  receuës  par  authorité  &  reuerence 
d'ancienneté  ou  de  religion,  il  n'eufl  voulu  ny  rece- 
voir luy  mefme,  ny  nous  propofer  à  croire,  chofes 
de  foy  incroyables.  Et  que  ce  mot,  comme  on  dit, 
il  ne  l'employé  pas  en  ce  lieu  pour  cet  effeft,  il  eft 
ayfé  à  voir  par  ce  que  luy  mefme  nous  raconte  ailleurs 
fur  ce  fubieft  de  la  patience  des  enfans  Lacedemo- 
niens,  des  exemples  aduenuz  de  fon  temps  plus  mal- 
aifez  à  perfuader.  Comme  celuy  que  Cicero  a  tefmoi- 
gné  aufli  auant  luy,  pour  auoir,  à  ce  qu'il  dit,  efté  fur 
les  lieux  :  Que  iufques  à  leur  temps,  il  fe  trouuoit 
des  enfans  en  cette  preuue  de  patience,  à  quoy  on 
les  eflayoit  deuant  l'autel  de  Diane,  qui  fouffroyent 
d'y  eftre  fouëtez  iufques  à  ce  que  le  fang  leur  cou- 
loit  par  tout  non  feulement  fans  s'efcrier,  mais 
encores  fans  gémir,  &  aucuns  iufques  à  y  laifler 
volontairement  la  vie.  Et  ce  que  Plutarque  aulïi 
recite,  auec  cent  autres  tefmoins,  qu'au  facrifice,  vn 
charbon  ardent  s'eftant  coulé  dans  la  manche  d'vn 
enfant  Lacedemonien,  ainfi  qu'il  encenfoit,  il  fe  laifTa 
brufler  tout  le  bras,  iufques  à  ce  que  la  fenteur  de 
la  chair  cuyte  en  vint  aux  afliftans.  Il  n'eftoit  rien 
félon  leur  couflurae,  où  il  leur  allafl:  plus  de  là  répu- 
tation, ny  dequoy  ils  euffent  à  foufiFrir  plus  de 
blafme  &  de  honte,  que  d'eltre  furpris  en  larecin. 
le  fuis  fi  imbu  de  la  grandeur  de  ces  hommes  là, 
que  non  feulement  il  ne  me  femble,  comme  à  Bodin, 
que  fon  conte  foit  incroyable,  que  ie  ne  le  trouue 
pas  feulement  rare  &  eftrange.  L'hiftoire  Spartaine 
eft  pleine  de  mille  plus  afpres  exemples  &  plus  rares  : 
elle  eft  à  ce  prix  toute  miracle.  Marcellinus  recite  fur 

ce  propos  du  larecin,  que  de  fon  temps  il  ne  s'eftoit 
encores  peu  trouuer  aucune  forte  de  tourment,  qui 
peuft  forcer  les  Egyptiens  furpris  en  ce  mesfaift  : 
qui  eftoit  fort  en  vfage  entre  eux,  à^  dire  feulement 
leur  nom.    Vn  paifan    Efpagnol   eftant    mis   à   la 
géhenne  fur  les  complices  de  l'homicide  du  praeteur 
Lucius  Pifo,  crioit  au  millieu  des  tourmens,  que  fes 
amis  ne  bougeaflent,  &  raffiftaiïent  en  toute  feureté, 
&  qu'il  n'eftoit  pas  en  la  douleur,  de  luy  arracher 
vn  mot  de  confeflion,  &  n'en  eut  on  autre  chofe, 
pour  le  premier  iour.  Le  lendemain,  ainli  qu'on  le 
ramenoit  pour  recommencer  fon  tourment,  s'efbran- 
lant  vigoureufement  entre  les  mains  de  fes  gardes, 
il  alla  froiffer  fa  telle  contre  vne  paroy,  &  s'y  tua. 
Epicharis  ayant  faoulé  &  laffé  la  cruauté  des  fatel- 
lites  de  Néron,  &  foullenu  leur  feu,  leurs  batures, 
leurs  engins,  fans  aucune  voix  de  reuelation  de  fa 
coniuration,  tout  vn  iour  :  rapportée  à  la  géhenne 
Tendemain,  les  membres  touts  brifez,  pafla  vn  laflet 
de  fa  robbe  dans  l'vn  bras  de  fa  chaize,  à  tout  vn 
nœud  coulant,  &  y  fourrant  fa  telle,  s'eflrangla  du 
pois  de  fon  corps.  Ayant  le  courage  d'ainfi  mourir, 
&  fe  defrober  aux  premiers  tourments,  femble  elle 
pas  à  efcient  auoir  prefté  fa  vie  à  cette  efpreuue  de 
fa  patience  du  iour  précèdent,  pour  fe  moquer  de 
ce  tyran,  &  encourager  d'autres  à  femblable  entre- 
prinfe  contre  luy  .^  Et  qui  s'enquerra  à  nos  argoulets, 
des  expériences  qu'ils  ont  eues  en  ces  guerres  ciuiles, 
il  fe  trouuera  des  effets  de  patience,  d'obflination 
&  d'opiniallreté,  par-my  nos  miferables  fiecles,  &  en 
cette  tourbe  molle  &  efféminée,   encore  plus  que 
l'Egyptienne,  dignes  d'ellre  comparez  à  ceux  que 
nous  venons  de  reciter  de  la  vertu  Spartaine.  lefçay 
qu'il  s'eft  trouué  des  fimples  payfans,  s'eftre  laiffez 

griller  la  plante  des  pieds,  ecrazer  le  bout  des  doigts 
à  tout  le  chien  d'vne  piftole,  pouffer  les  yeux  fan- 
glants  hors  de  la  telle,  à  force  d'auoir  le  front  ferré 
d'vne  corde,  auant  que  de  s'eftre  feulement  voulu 
mettre  à  rançon.  l'en  ay  veu  vn,  laiffé  pour  mort 
tout  nud  dans  vn  foiïe,  ayant  le  col  tout  meurtry 
&  enflé,  d'vn  licol  qui  y  pendoit  encore,  auec  lequel 
on  l'auoit  tiraffé  toute  la  nuift,  à  la  queue  d'vn 
cheual,  le  corps  percé  en  cent  lieux,  à  coups  de 
dague,  qu'on  luy  auoit  donné,  non  pas  pour  le  tuer, 
mais  pour  luy  faire  de  la  douleur  &  de  la  crainte  : 
qui  auoit  fouffert  tout  cela,  &  iufques  à  y  auoir 
perdu  parolle  &  fentiment,  refolu,  à  ce  qu'il  me  dit, 
de  mourir  pluftoft  de  mille  morts  (comme  de  vray, 
quant  à  fa  fouffrance,  il  en  auoit  paffe  vne  toute 
entière)  auant  que  rien  promettre  :  &  fi  efloit  vn  des 
plus  riches  laboureurs  de  toute  la  contrée.  Combien 
en  a  Ion  veu  fe  laiffer  patiemment  brufler  &  rôtir, 
pour  des  opinions  empruntées  d'autruy,  ignorées 
&  incognuesf^  l'ay  cogneu  cent  &  cent  femmes  (car 
ils  difent  que  les  telles  de  Gafcongne  ont  quelque 
prerogatiue  en  cela)  que  vous  eufliez  plulloll  faiâ: 
mordre  dans  le  fer  chaut,  que  de  leur  faire  def- 
mordre  vne  opinion  qu'elles  euffent  conçeuë  en 
cholere.  Elles  s'exafperent  à  l'encontre  des  coups 
&  de  la  contrainte.  Et  celuy  qui  forgea  le  conte 
de  la  femme,  qui  pour  aucune  correftion  de  me- 
naces, &  baftonnades,  ne  ceffoit  d'appeller  fon  mary 
pouilleux,  &  qui  précipitée  dans  l'eau  haufToit  encores 
en  s'eftouffant,  les  mains,  &  faifoit  au  defflis  de  fa 
tefte,  figne  de  tuer  des  poux  :  forgea  vn  conte, 
duquel  en  vérité  tous  les  iours,  on  voit  l'image 
exprefle  en  l'opiniaflreté  des  femmes.  Et  eft 
l'opiniaftreté   fœur  de   la  confiance,   au  moins    en 

vigueur  &  fermeté.  Il  ne  faut  pas  iuger  ce  qui 
cft  poflible,  &  ce  qui  ne  l'eft  pas,  félon  ce  qui 
eft  croyable  &  incroyable  à  noftre  fens,  comme  i"ay 
dit  ailleurs.  Et  eft  vne  grande  faute,  &  en  laquelle 
toutesfois  la  plus  part  des  hommes  tombent  :  ce  que 
ie  ne  dis  pas  pour  Bodin  :  de  faire  difficulté  de  croire 
d'autruy,  ce  qu'eux  ne  fçauroient  faire,  ou  ne  vou- 
droient.  Il  femble  à  chafcun  que  la  maiftreffe  forme 
de  l'humaine  nature  eft  en  luy  :  félon  elle,  il  faut 
régler  tous  les  autres.  Les  allures  qui  ne  fe  rap- 
portent aux  fiennes,  font  faintes  &  fauces.  Luy  pro- 
pofe  Ion  quelque  chofe  des  aôions  ou  facultez  d'vn 
autre  ?  la  première  chofe  qu'il  appelle  à  la  confulta- 
tion  de  Ton  iugement,  c'eft  fon  exemple  :  félon  qu'il 
en  va  chez  luy,  félon  cela  va  l'ordre  du  monde.  O 
l'afnerie  dangereufe  &  infupportable  !  Moy  ie  con- 
fidere  aucuns  hommes  fort  loing  au  deffus  de  moy, 
notamment  entre  les  anciens  :  &  encores  que  ie  reco- 
gnoifte  clairement  mon  impuiflance  à  les  fuyure  de 
mille  pas,  ie  ne  laifle  pas  de  les  fuyure  à  veuë,  &  iuger 
les  reflorts  qui  les  haulTent  ainfi,  defquels  i'apperçoy 
aucunement  en  moy  les  fcmences  :  comme  ie  fay 
auffi  de  l'extrême  baffelTe  des  efprits,  qui  ne  m'eftonne, 
&  que  ie  ne  mefcroy  non  plus.  le  voy  bien  le  tour 
que  celles  là  fe  donnent  pour  fe  monter,  &  i'admire 
leur  grandeur  :  &  ces  eflancemens  que  ie  trouue 
très-beaux,  ie  les  embraiïe  :  &  fi  mes  forces  n'y  vont, 
au  moins  mon  iugement  s'y  applique  tref-volontiers. 
L'autre  exemple  qu'il  allègue  des  chofes  incroyables, 
&  entièrement  fabuleufes,  diftes  par  Plutarque  : 
c'eft  qu'Agefilaus  fut  muldé  par  les  Ephores  pour 
auoir  attiré  à  foy  feul,  le  cœur  &  la  volonté  de  fes 
citoyens.  le  ne  fçay  quelle  marque  de  fauceté  il  y 
treuue  :  mais  tant  y  a,  que  Plutarque  parle  là  des 

chofes  qui  luy  deuoyent  eftre  beaucoup  mieux  cog- 
nuës  qu'à  nous  :  &  n'eftoit  pas  nouueau  en  Grèce,  de 
voir  les  hommes  punis  &  exilez,  pour  cela  feul,  d'a- 
gréer trop  à  leurs  citoyens  :  tefmoin  l'Oftracifme  &  le 
Petalifme.  Il  y  a  encore  en  ce  mefme  lieu,  vn  autre 
accufation  qui  me  pique  pour  Plutarque,  où  il  dit 
qu'il  a  bien  afTorty  de  bonne  foy,  les  Romains,  aux 
Romains,  &  les  Grecs  entre  eux,  mais  non  les 
Romains  aux  Grecz,  tefmoin,  dit-il,  Demofthenes 
&  Cicero,  Caton  &  Ariftides,  Sylla  &  Lifander, 
Marcellus  &  Pelopidas,  Pompeius  &  Agefilaus,  efti- 
mant  qu'il  a  fauorifé  les  Grecz,  de  leur  auoir  donné 
des  compaignons  fi  difpareils.  C'eft  iuftement  atta- 
quer ce  que  Plutarque  a  de  plus  excellent  &  louable. 
Car  en  fes  comparaifons  (qui  eft  la  pièce  plus  admi- 
rable de  fes  œuures,  &  en  laquelle  à  mon  aduis  il 
s'eft  autant  pieu)  la  fidélité  &  lyncerité  de  fes  iuge- 
mens,  efgale  leur  profondeur  &  leur  poix.  C'eft  vn 
philofophe,  qui  nous  apprend  la  vertu. Voyons  fi  nous 
le  pourrons  garentir  de  ce  reproche  de  preuarication 
&  fauceté.  Ce  que  ie  puis  penfer  auoir  donné  occa- 
fion  à  ce  iugement,  c'eft  ce  grand  &  efclatant  luftre 
des  noms  Romains,  que  nous  auons  en  la  tefte  :  il 
ne  nous  femble  point,  que  Demofthenes  puifle  efgaler 
la  gloire  d'vn  conful,  proconful,  &  quefteur  de 
cette  grande  republique.  Mais  qui  confiderera  la 
vérité  de  la  chofe,  &  les  hommes  en  eux  mefmes,  à 
quoy  Plutarque  a  plus  vifé,  &  à  balancer  leurs 
mœurs,  leurs  naturels,  leur  fuffifance,  que  leur  for- 
tune :  ie  penfe  au  rebours  de  Bodin,  que  Ciceron 
&  le  vieux  Caton,  en  doiuent  de  refte  à  leurs  com- 
paignons. Pour  fon  deftein,  i'eufte  pluftoft  choifi 
l'exemple  du  ieune  Caton  comparé  à  Phocion  :  car 
en  ce  pair,  il  fe  trouueroit  vne  plus  vray-femblable 

difparicé  à  l'aduantagc  du  Romain,  Quant  à  Mar- 
cellus,  Sylla,  &  Pompeius,  ie  voy  bien  que  leurs 
exploits  de  guerre  font  plus  enflez,  glorieux,  &  pom- 
peux, que  ceux  des  Grecs,  que  Plutarque  leur 
apparie  :  mais  les  aftions  les  plus  belles  &  vertueufes, 
non  plus  en  la  guerre  qu'ailleurs,  ne  font  pas  tou- 
fiours  les  plus  fameufes.  le  voy  fouuent  des  noms 
de  capitaines,  eftoufiez  foubs  la  fplendeur  d'autres 
noms,  de  moins  de  mérite  :  tefmoin  Labienus,  Ven- 
tidius,  Telefmus  &  plufieurs  autres.  Et  à  le  prendre 
par  là,  fi  i'auois  à  me  plaindre  pour  les  Grecs,  pour- 
rois-ie  pas  dire,  que  beaucoup  moins  eft  Camillus 
comparable  à  Themiftocles,  les  Gracches  à  Agis 
&  Cleomenes,  Numa  à  Lycurgus?  Mais  c'eft  folie  de 
vouloir  iuger  d'vn  traift,  les  chofes  à  tant  de  vifages. 
Quand  Plutarque  les  compare,  il  ne  les  efgale  pas 
pourtant.  Qui  plus  difertement  &  confcientieufe- 
ment,  pourroit  remarquer  leurs  difierences?  Vient-il 
à  parangonner  les  vidoires,  les  exploits  d'armes,  la 
puiffance  des  armées  conduites  par  Pompeius,  &  fes 
triumphes,  auec  ceux  d'Agefilaus?  le  ne  croy  pas, 
dit-il,  que  Xenophon  mefme,  s'il  eftoit  viuant,  en- 
core qu'on  luy  ait  concédé  d'efcrire  tout  ce  qu'il  a 
voulu  à  l'aduantage  d'Agefilaus,  ofafl  le  mettre  en 
comparaifon.  Parle-il  de  conférer  Lyfander  à  Sylla  : 
Il  n'y  a,  dit-il,  point  de  comparaifon,  ny  en  nombre 
de  viftoires,  ny  en  hazard  de  batailles  :  car  Lyfander 
ne  gaigna  feulement  que  deux  batailles  nauales,  &c. 
Cela,  ce  n'eft  rien  defrober  aux  Romains.  Pour  les 
auoir  Amplement  prefentez  aux  Grecz,  il  ne  leur 
peut  auoir  fait  iniure,  quelque  difparité  qui  y  puiflTe 
eftre.  Et  Plutarque  ne  les  contrepoife  pas  entiers  :  il 
n'y  a  en  gros  aucune  préférence  :  il  apparie  les  pièces 
&  les  circonftances,  l'vne  après  l'autre,  &  les  iuge 

feparément,  Parquoy,  fi  on  le  vouloit  conuaincre  de 
faueur,  il  falloit  en  efplucher  quelque  iugement  par- 
ticulier :  ou  dire  en  gênerai,  qu'il  auroit  failly  d'af- 
fortir  tel  Grec  à  tel  Romain  :  d'autant  qu'il  y  en 
auroit  d'autres  plus  correfpondans  pour  les  apparier, 
&  fe  rapportans  mieux. 


mt. 

Uhifloire  de  Spurina. 


CHAPITRE    XXXIII. 


I 


»1  A  philofophie  ne  penfe  pas  auoir 
mal  employé  fes  moyens,  quand 
elle  a  rendu  à  la  raifon,  la  fou- 
ueraine  marftrife  de  noftre  ame, 
&  l'authorité  de  tenir  en  bride 
nos  appétits.  Entre  lefquels  ceux 
qui  iugent  qu'il  n'en  y  a  point  de 
plus  violens,  que  ceux  que  l'amour  engendre,  ont 
cela  pour  leur  opinion,  qu'ils  tiennent  au  corps  &  à 
l'ame,  &  que  tout  l'homme  en  eft  poiïcdé  :  en  ma- 
nière que  la  fanté  mefmes  en  dépend,  &  eft  la  méde- 
cine par  fois  contrainte  de  leur  feruir  de  maquerel- 
lage.  Mais  au  contraire,  on  pourroit  aufïi  dire,  que 
le  meflange  du  corps  y  apporte  du  rabais,  &  de 
l'afibiblifTement  :  car  tels  defirs  font  fubieéts  à  fatieté, 
&  capables  de  remèdes  matériels.  Plufieurs  ayans 
voulu  deliurer  leurs  âmes  des  alarmes  continuelles 
que  leur  donnoit  cet  appétit,  fe  font  feruis  d'incifion 
&  deftranchement  des  parties  efmeuës  &  altérées. 
D'autres  en  ont  du  tout  abatu  la  force,  &  l'ardeur, 
par  fréquente  application  de  chofes  froides,  comme 
de  neige,  &  de  vinaigre.  Les  haires  de  nos  aieulx 
cftoicut  de  cet  vfage  :  c'eft  vne  matière  tilTue  de  poil 

de  cheual,  dequoy  les  vns  d'entr'eux  faifoient  des 
chemifes,  &  d'autres  des  ceintures  à  gehenner  leurs 
reins.  Vn  Prince  me  difoit,  il  n'y  a  pas  long  temps, 
que  pendant  fa  ieuneiïe,  vn  iour  de  fefte  folemne, 
en  la  cour  du  Roy  François  premier,  où  tout  le 
monde  eftoit  paré,  il  luy  print  enuie  de  fe  veftir  de 
la  haire,  qui  efl  encore  chez  luy,  de  monfieur  fon 
père  :  mais  quelque  deuotion  qu'il  euft,  qu'il  ne  fceut 
auoir  la  patience  d'attendre  la  nuift  pour  fe  def- 
pouïUer,  &  en  fut  long  temps  malade  :  adiouftant 
qu'il  ne  penfoit  pas  qu'il  y  euft  chaleur  de  ieunelTe 
fi  afpre.  que  l'vfage  de  cette  recepte  ne  peuft  amortir  : 
toutesfois  à  l'aduanture  ne  les  a-il  pas  eflayées  les 
plus  cuifantes.  Car  l'expérience  nous  faiâ:  voir,  qu'vnc 
telle  efmotion,  fe  maintient  bien  fouuent  foubs  des 
habits  rudes  &  marmiteux  :  &  que  les  haires  ne 
rendent  pas  toufiours  hères  ceux  qui  les  portent. 
Xenocrates  y  procéda  plus  rigoureufement  :  car  fes 
difciples  pour  effayer  fa  continence,  luy  ayants 
fourré  dans  fon  lift.  Lais,  cette  belle  &  fameufe 
courtifane  toute  nuë ,  fauf  les  armes  de  fa  beauté 
&  folaftres  apafts,  fes  phyltres  :  fentant  qu'en  defpit 
de  fes  difcours,  &  de  fes  règles,  le  corps  reuefche 
commençoit  à  fe  mutiner,  il  fe  fit  brufler  les  mem- 
bres, qui  auoient  prefté  l'oreille  à  cette  rébellion.  Là 
où  les  pallions  qui  font  toutes  en  l'ame,  comme 
l'ambition,  l'auarice,  &  autres,  donnent  bien  plus  à 
faire  à  la  raifon  :  car  elle  n'y  peut  eftre  fecourue, 
que  de  fes  propres  moyens  :  ny  ne  font  ces  appétits 
là,  capables  de  fatieté  :  voire  ils  s'efguifent  &  aug- 
mentent par  la  iouyffance.  Le  feul  exemple  de 
Iulius  Csefar,  peut  fuffire  à  nous  montrer  la  difparité 
de  ces  appétits  :  car  iamais  homme  ne  fut  plus 
addonné  aux  plaifirs  amoureux.  Le  foin  curieux  qu'il 

auoit  de  fa  perfonne,  en  eft  vn  tefmoignage,  iufques 
à  fe  feruir  à  cela,  des  moyens  les  plus  lafcifs  qui 
fufTent  lors  en  vfage  :  comme  de  fe  faire  pinceter 
tout  le  corps,  &  farder  de  parfums  d'vne  extrême 
curiofité  :  &  de  foy  il  eftoic  beau  perfonnage,  blanc, 
de  belle  &  allègre  taille,  le  vifage  plein,  les  yeux 
bruns  &  vifs,  s'il  en  faut  croire  Suétone  :  car  les 
ftatues,  qui  fe  voyent  de  luy  à  Rome  ne  rapportent 
pas  bien  par  tout,  à  cette  peinture.  Outre  fes  femmes, 
qu'il  changea  quatre  fois,  fans  conter  les  amours  de 
fon  enfance,  auec  le  Roy  de  Bithynie  Nicomedes,  il 
eut  le  pucelage  de  cette  tant  renommée  Royne 
d'Egypte,  Cleopatra  :  tefmoin  le  petit  Caefarion,  qui 
en  nafquit.  Il  fit  aufli  l'amour  à  Eunoé  Royne  de 
Mauritanie  :  &  à  Rome,  à  Poflhumia,  femme  de 
Seruius  Sulpitius  :  à  Lollia,  de  Gabinius  :  à  Tertulla, 
de  Craffus,  &  à  Mutia  mefme,  femme  du  grand 
Pompeius.  Qui  fut  la  caufe,  difent  les  hiftoriens 
Romains,  pourquoy  fon  mary  la  répudia,  ce  que 
Plutarque  confeiîe  auoir  ignoré.  Et  les  Curions  père 
&  fils  reprochèrent  depuis  à  Pompeius,  quand  il 
efpoufa  la  fille  de  Caefar,  qu'il  fe  faifoit  gendre  d'vn 
homme  qui  l'auoit  fait  coqu,  &  que  luy-mefme  auoit 
accouftumé  d'appeller  iEgyfthus.  Il  entretint  outre 
tout  ce  nombre,  Seruilia  fœur  de  Caton,  &  mère  de 
Marcus  Brutus,  dont  chacun  tient  que  procéda  cette 
grande  aflfedion  qu'il  portoit  à  Brutus  :  par  ce  qu'il 
eftoit  nay  en  temps,  auquel  il  y  auoit  apparence  qu'il 
fuft  iffu  de  luy.  Ainfi  i'ay  raifon,  ce  me  femble,  de 
le  prendre  pour  homme  extrêmement  addonné  à  cette 
defbauche,  &  de  complexion  tref-amoureufe.  Mais 
l'autre  paflion  de  l'ambition,  dequoy  il  eftoit  aufli 
infiniment  blefle,  venant  à  combattre  celle  là,  elle 
luy  fit  incontinent  perdre  place.  Me  reiïbuuenant  fur 

ce  propos  de  Mehemed,  celuy  qui  fubiugua  Conftan- 
tinople,  &  apporta  la  finale  extermination  du  nom 
Grec  :  ie  ne  içache  point  où  ces  deux  pafïïons  fe 
trouuent  plus  également  balancées  :  pareillement 
indefatigable  rufïien,  &  foldat.  Mais  quand  en  fa 
vie,  elles  fe  prefentent  en  concurrence  l'vne  de 
l'autre,  l'ardeur  querelleufe  gourmande  toufiours 
l'amoureufe  ardeur.  Et  cefte-cy,  encore  que  ce  fuft 
hors  fa  naturelle  faifon,  ne  regaigna  pleinement 
l'authorité  fouueraine,  que  quand  il  fe  trouua  en 
grande  vieillefTe,  incapable  de  plus  foullenir  le  faix 
des  guerres.  Ce  qu'on  recite  pour  vn  exemple 
contraire  de  Ladiflaus  Roy  de  Naples,  eft  remar- 
quable :  Que  bon  capitaine,  courageux,  &  ambitieux, 
il  fe  propofoit  pour  fin  principale  de  fon  ambition, 
l'exécution  de  fa  volupté,  &  iouïiïance  de  quelque 
rare  beauté.  Sa  mort  fut  de  mefme.  Ayant  rengé 
par  vn  fiege  bien  pourfuiuy,  la  ville  de  Florence  fi  à 
deilroit,  que  les  habitants  eitoient  après  à  compofer 
de  fa  viftoire  :  il  la  leur  quitta  pourueu  qu'ils  luy 
liurafTent  vne  fille  de  leur  ville  dequoy  il  auoit  ouy 
parler,  de  beauté  excellente.  Force  fut  de  la  luy 
accorder,  &  garantir  la  publique  ruine  par  vne  iniure 
priuée.  Elle  eftoit  fille  d'vn  médecin  fameux  de  fon 
temps  :  lequel  fe  trouuant  engagé  en  fi  villaine  necef- 
fité,  fe  refolut  à  vne  haute  entreprinfe.  Comme 
chacun  paroit  fa  fille  &  l'attournoit  d'ornements 
&  ioyaux,  qui  la  peuffent  rendre  aggreable  à  ce 
nouuel  amant,  luy  aulfi  luy  donna  vn  mouchoir 
exquis  en  fenteur  &  en  ouurage,  duquel  elle  euft  à 
fe  feruir  en  leurs  premières  approches  :  meuble, 
qu'elles  n'y  oublient  guère  en  ces  quartiers  là.  Ce 
mouchoir  empoifonné  félon  la  capacité  de  fon  art, 
venant  à  fe  frotter  à  ces  chairs  efmeuës  &  pores 

ouuerts,  infpira  fon  venin  fi  promptement,  qu'ayant 
foudain  changé  leur  fueur  chaude  en  froide,  ils  expi- 
rèrent entre  les  bras  l'vn  de  l'autre.  le  m'en  reuay  à 
Caefar.  Ses  plaifirs  ne  luy  firent  iamais  defrober  vne 
feule  minute  d'heure,  ny  cïeftourner  vn  pas  des  occa- 
fions  qui  fis  prefi^ntoient  pour  fi^n  aggrandiflement. 
Cette  paflion  régenta  en  luy  fi  fiouuerainement  toutes 
les  autres,  &  pofTeda  fijn  ame  d'vne  authorité  fi 
pleine,  qu'elle  l'emporta  où  elle  voulut.  Certes  l'en 
fuis  defpit  :  quand  ie  confidere  au  demeurant,  la 
grandeur  de  ce  perfonnage,  &  les  merueilleufes 
parties  qui  eftoient  en  luy  :  tant  de  fuffifance  en 
toute  forte  de  fçauoir,  qu'il  n'y  a  quafi  fcience  en 
quoy  il  n'ait  efcrit:  il  eftoit  tel  orateur,  que  plufieurs 
ont  préféré  fon  éloquence  à  celle  de  Cicero  :  &  luy- 
mefmes,  à  monaduis,  n'eftimoitluy  deuoir  guère  en 
cette  partie.  Et  fes  deux  Anticatons,  furent  princi- 
palement efcrits  pour  contre-balancer  le  bien  dire, 
que  Cicero  auoit  employé  en  fon  Caton.  Au  demeu- 
rant, fut-il  iamais  ame  fi  vigilante,  fi  aftiue,  &  fi 
patiente  de  labeur  que  la  fienne  ?  Et  fans  doubte, 
encore  eftoit  elle  embellie  de  plufieurs  rares  femences 
de  vertu,  ie  dy  viues,  naturelles,  &  non  contre- 
faiftes.  Il  eftoit  fingulierement  fobre,  &  fi  peu  délicat 
en  fon  manger,  qu'Oppius  recite,  qu'vn  iour  luy 
ayant  efté  prefenté  à  table,  en  quelque  fauce  de 
l'huyle  medecinée,  au  lieu  d'huyle  fimple,  il  en  mangea 
largement,  pour  ne  faire  honte  à  fon  hofte.  Vne 
autrefois,  il  fit  fouetter  fon  boulenger,  pour  luy 
auoir  feruy  d'autre  pain  que  celuy  du  commun.  Caton 
.  mefme  auoit  accouftumé  de  dire  de  luy,  que  c'eftoit 
le  premier  homme  fobre,  qui  fe  fuft  acheminé  à  la 
ruyne  de  fon  pays.  Et  quant  à  ce  que  ce  mefme 
Caton  l'appella  vn  iour  yurongne,  cela  aduint  en 

cette  façon.  Eftans  tous  deux  au  Sénat,  où  il  se 
parloit  du  fait  de  la  coniuration  de  Catilina,  de 
laquelle  Csefar  eftoit  foupçonné,  on  luy  vint  apporter 
de  dehors,  vn  breuet  à  cachetés  :  Caton  eftimant 
que  ce  fuft  quelque  chofe,  dequoy  les  coniurez 
l'aduercifTent,  le  fomma  de  le  luy  donner  :  ce  que 
Cîefar  fut  contrainft  de  faire,  pour  euiter  vn  plus 
grand  foupçon.  C'eftoit  de  fortune  vne  lettre  amou- 
reufe,  que  Seruilia  fceur  de  Caton  luy  efcriuoit  : 
Caton  l'ayant  leuë,  la  luy  reietta,  en  luy  difant  :  Tien 
yurongne.  Cela,  dif-ie,  fut  pluftoftvnmotde  defdain 
&  de  colère,  qu'vn  exprès  reproche  de  ce  vice  : 
comme  fouuent  nous  iniurions  ceux  qui  nous  fafchent, 
des  premières  iniures  qui  nous  viennent  à  la  bouche, 
quoy  qu'elles  ne  foyent  nullement  deuës  à  ceux  à  qui 
nous  les  attachons.  loinft  que  ce  vice  que  Caton  luy 
reproche,  efl  merueilleufement  voifm  de  celuy,  auquel 
il  auoit  furpris  Caïfar  :  car  Venus  &  Bacchus  fe 
conuiennent  volontiers,  à  ce  que  dit  le  prouerbe  : 
mais  chez  moy  Venus  ell  bien  plus  allègre,  accom- 
paignée  de  la  fobrieté.  Les  exemples  de  fa  douceur, 
&  de  fa  clémence,  enuers  ceux  qui  l'auoient  ofFencé 
font  infinis  :  ie  dis  outre  ceux  qu'il  donna,  pendant 
le  temps  que  la  guerre  ciuile  eftoit  encore  en  fon 
progrés,  defquels  il  fait  luy-mefmes  aflez  fentir  par 
fes  efcrits,  qu'il  fe  feruoit  pour  amadouer  fes  enne- 
mis, &  leur  faire  moins  craindre  fa  future  domination 
&  fa  viftoire.  Mais  fi  faut  il  dire  que  ces  exemples 
là  s'ils  ne  font  fuffifans  à  nous  tefmoigner  fa  naïue 
douceur,  ils  nous  montrent  au  moins  vne  merueilleufe 
confiance  &  grandeur  de  courage,  en  ce  perfonnage. 
Il  luy  eft  aduenu  fouuent,  de  renuoyer  des  armées 
toutes  entières  à  fon  ennemy,  après  les  auoir  vain- 
cues, fans  daigner  feulement  les  obliger  par  ferment, 

finon  de  le  fauorifer,  aumoins  de  fe  contenir  fans 
luy  faire  la  guerre  :  il  a  prins  trois  &  quatre  fois  tels 
capitaines  de  Pompeius,  &  autant  de  fois  remis  en 
liberté.  Pompeius  declaroit  fes  ennemis,  tous  ceux 
qui  ne  l'accompaignoient  à  la  guerre  :  &  luy  fit  pro- 
clamer qu'il  tenoit  pour  amis  tous  ceux  qui  ne  bou- 
geoient,  &  qui  ne  s'armoyent  effe£tuellement  contre 
luy.  A  ceux  de  fes  capitaines,  qui  fe  defroboient  de 
luy  pour  aller  prendre  autre  condition,  il  r'enuoioit 
encore  les  armes,  cheuaux,  &  équipages.  Les  villes 
qu'il  auoit  prinfes  par  force,  il  les  laiffbit  en  liberté 
de  fuyure  tel  party  qu'il  leur  plairoit,  ne  leur  don- 
nant autre  garnifon,  que  la  mémoire  de  fa  douceur 
&  clémence.  Il  deffendit  le  iour  de  fa  grande  bataille 
de  Pharfale,  qu'on  ne  mift  qu'à  toute  extrémité,  la 
main  fur  les  citoyens  Romains.  Voyla  des  traits  bien 
hazardeux  félon  mon  iugement  :  &  n'eft  pas  mer- 
ueilles  fi  aux  guerres  ciuiles,  que  nous  fentons,  ceux 
qui  combattent,  comme  luy,  l'eftat  ancien  de  leur 
pays,  n'en  imitent  l'exemple.  Ce  font  moyens  extraor- 
dinaires, &  qu'il  n'appartient  qu'à  la  fortune  de  Caefar, 
&  à  fon  admirable  pouruoyance,  d'heureufement 
conduire.  Quand  ie  confidere  la  grandeur  incompa- 
rable de  cette  ame,  i'excufe  la  vidoire,  de  ne  s'eftre 
peu  depeftrer  de  luy,  voire  en  cette  tref-iniufte 
&  tref-inique  caufe.  Pour  reuenir  à  fa  clémence, 
nous  en  auons  plufieurs  naifs  exemples,  au  temps  de 
fa  domination,  lors  que  toutes  chofes  eftants  réduites 
en  fa  main,  il  n' auoit  plus  à  fe  feindre,  Caius  ISIem- 
mius  auoit  efcrit  contre  luy  des  oraifons  tref-poi- 
gnantes,  aufquelles  il  auoit  bien  aigrement  refpondu  : 
fi  ne  laiffa-il  bien  toft  après  d'ayder  à  le  faire  Conful. 
Caius  Caluus  qui  auoit  faift  plufieurs  epigrammes 
iniurieux  contre  luy,  ayant  employé  de  fes  amis 

pour  le  reconcilier,  Caefar  fe  conuia  luy-mefme  à  luy 
efcrire  le  premier.  Et  noflre  bon  Catulle,  qui  l'auôit 
teftonné  fi  rudement  fous  le  nom  de  Mamurra,  s'en 
eftant  venu  excufer  à  luy,  il  le  fit  ce  iour  mefme 
foupper  à  fa  table.  Ayant  elle  aduerty  d'aucuns  qui 
parloient  mal  de  luy,  il  n'en  fit  autre  chofe,  que 
déclarer  en  vne  fienne  harangue  publique,  qu'il  en 
eftoit  aduerty.  Il  craignoit  encore  moins  fes  ennemis, 
qu'il  ne  les  haiffbit.  Aucunes  coniurations  &  aiïem- 
blees,  qu'on  faifoit  contre  fa  vie,  luy  ayants  efté 
defcouuertes ,  il  fe  contenta  de  publier  par  edit 
qu'elles  luy  efloient  cognuës,"  fans  autrement  en 
pourfuyure  les  autheurs.  Quant  au  refpeâ:  qu'il 
auoit  à  fes  amis  :  Caius  Oppius  voyageant  auec  luy, 
&  fe  trouuant  mal,  il  luy  quitta  vn  feul  logis  qu'il 
y  auoit,  &  coucha  toute  la  nuift  fur  la  dure  &  au 
defcouuert.  Quant  à  fa  iuilice,  il  fit  mourir  vn  fien 
feruiteur,  qu'il  aimoit  fmgulierement,  pour  auoir 
couché  auecques  la  femme  d'vn  cheualier  Romain, 
quoy  que  perfonne  ne  s'en  plaignift.  lamais  homme 
n'apporta,  ny  plus  de  modération  en  fa  viftoire,  ny 
plus  de  refolution  en  la  fortune  contraire.  Mais 
toutes  ces  belles  inclinations  furent  altérées  &  eftouf- 
fées,  par  cette  furieufe  pafiion  ambitieufe  :  à  laquelle 
il  fe  laiffa  fi  fort  emporter,  qu'on  peut  aifément 
maintenir,  qu'elle  tenoit  le  timon  &  le  gouuernail 
de  toutes  fes  aftions.  D'vn  homme  libéral,  elle  en 
rendit  vn  voleur  publique,  pour  fournir  à  cette  pro- 
fufion  &  large ffe,  &  luy  fit  dire  ce  vilain  &  tref- 
iniufte  mot,  que  fi  les  plus  mefchans  &  perdus 
hommes  du  monde,  luy  auoyent  efté  fidelles,  au  fer- 
uice  de  fon  agrandiftement,  il  les  cheriroit  &  auan- 
ceroit  de  fon  pouuoir,  aufli  bien  que  les  plus  gens 
de  bien  :   l'enyura  d'vne  vanité  fi  extrême,  qu'il 

ofoit  fe  vanter  en  prefence  de  fes  concitoyens,  d'auoir 
rendu  cette  grande  Republique  Romaine,  vn  nom 
fans  forme  &  fans  corps  :  &  dire  que  fes  refponces 
deuoyent  mefliuy  feruir  de  loix  :  &  receuoir  afïïs,  le 
corps  du  Sénat  venant  vers  luy  :  &  fouffrir  qu'on 
l'adoraft,  &  qu'on  luy  fift  en  fa  prefence  des  hon- 
neurs diuins.  Somme,  ce  feul  vice,  à  mon  aduis, 
perdit  en  luy  le  plus  beau,  &  le  plus  riche  naturel 
qui  fut  onques  :  &  a  rendu  fa  mémoire  abominable  à 
tous  les  gens  de  bien,  pour  auoir  voulu  chercher  fa 
gloire  de  la  ruyne  de  fon  pais,  &  fubuerfion  de  la  plus 
puiffante,  &  fleuriffante  chofe  publique  que  le  monde 
verra  iamais.  Il  fe  pourroit  bien  au  contraire,  trouuer 
plufieurs  exemples  de  grands  perfonnages,  aufquels 
la  volupté  a  faift  oublier  la  conduifte  de  leurs 
affaires,  comme  Marcus  Antonius,  &  autres  :  mais 
où  l'amour  &  l'ambition  feroient  en  efgale  balance, 
&  viendroicnt  à  fe  choquer  de  forces  pareilles,  ie 
ne  fay  aucun  doubte,  que  cefte-cy  ne  gaignaft  le 
prix  de  la  maiftrife.  Or  pour  me  remettre  fur  mes 
brifées,  c'eft  beaucpup  de  pouuoir  brider  nos  appétits, 
par  le  difcours  de  la  raifon,  ou  de  forcer  nos  mem- 
bres, par  violence,  à  fe  tenir  en  leur  deuoir.  Mais  de 
nous  fouetter  pour  l'intereft  de  nos  voifms,  de  non 
feulement  nous  deffaire  de  cette  douce  pafîion,  qui 
nous  chatouille,  du  plaifir  que  nous  fentons  de  nous 
voir  aggreables  à  autry,  &  aymez  &  recherchez  d'vn 
chafcun  :  mais  encore  de  prendre  en  haine,  &  à 
contre-cœur  nos  grâces,  qui  en  font  caufe,  &  con- 
damner noftre  beauté,  par  ce  que  quelqu' autre  s'en 
efchauffe,  ie  n'en  ay  veu  guère  d'exemples  :  ceftuy- 
cy  en  eft.  Spurina  ieune  homme  de  la  Tofcane, 

Qualis  gemma  micat  fuluum  qws  diuidit  aurumj 
III.  II 

Aut  collo  decus  aut  capiti.  vel  quale  per  artem 
Inclufum  huxo  aut  Ericia  terebintho 
Lucet  ehurj 

eftant  doiié  d'vne  finguliere  beauté,  &  fi  excefliue, 
que  les  yeux  plus  continents,  ne  pouuoient  en  fouf- 
frir  l'efclat  continemment,  ne  fe  contentant  point  de 
laiiïer  fans  fecours  tant  de  fiéure  &  de  feu,  qu'il 
alloit  attifant  par  tout,  entra  en  furieux  defpit  contre 
foy-mefmes,  &  contre  ces  riches  prefens,  que  Nature 
luy  auoit  faits  :  comme  fi  on  le  deuoit  prendre  à 
eux,  de  la  faute  d'autruy  :  &  détailla,  &  troubla  à 
force  de  playes,  qu'il  fe  fit  à  efcient,  &  de  cica- 
trices, la  parfaire  proportion  &  ordonnance  que 
Nature  auoit  fi  curieufement  obferuée  en  fon  vifage. 
Pour  en  dire  mon  aduis  :  i'admire  telles  aftions, 
plus  que  ie  ne  les  honnore.  Ces  excez  font  ennemis 
de  mes  règles.  Le  deflein  en  fut  beau,  &  confcien- 
tieux  :  mais,  à  mon  aduis,  vn  peu  manque  de  pru- 
dence. Quoy  }  ii  fa  laideur  feruit  depuis  à  en  ietter 
d'autres  au  péché  de  mefpris  &  de  haine,  ou  d'en- 
uie,  pour  la  gloire  d'vne  fi  rare  recommandation  :  ou 
de  calomnie,  interprétant  cette  humeur,  à  vne  for- 
cenée ambition.  Y  a-il  quelque  forme,  de  laquelle 
le  vice  ne  tire,  s'il  veult,  occafion  à  s'exercer  en 
quelque  manière  }  Il  efloit  plus  iufle,  &  auffi  plus 
glorieux,  qu'il  fift  de  ces  dons  de  Dieu,  vn  fubieft 
de  vertu  exemplaire,  &  de  règlement.  Ceux,  qui  fe 
defrobent  aux  offices  communs,  &  à  ce  nombre  infini 
de  règles  efpineufes,  à  tant  de  vifages,  qui  lient  vn 
homme  d'exafte  preud'hommie,  en  la  vie  ciuile  : 
font,  à  mon  gré,  vne  belle  efpargne  :  quelque  pointe 
d'afpreté  peculiere  qu'ils  s'enioignent.  C'eft  aucune- 
ment mourir,  pour  fuir  la  peine  de  bien  viure.  Ils 
peuuent  auoir  autre  prix,  mais  le  prix  de  la  diffi- 

culte,  il  ne  m'a  iamais  femblé  qu'ils  l'eufTent.  Ny 
qu'en  malaifance,  il  y  ait  rien  audelà,  de  fe  tenir 
droit  enuny  les  flots  de  la  preiïe  du  monde,  refpon- 
dant  &  fatisfaifant  loyalement  à  touts  les  membres 
de  fa  charge.  Il  eft  à  l'aduenture  plus  facile,  de  fe 
pafTer  nettement  de  tout  le  fexe,  que  de  fe  main- 
tenir deuëment  de  tout  poinét,  en  la  compagnie  de 
fa  femme.  Et  a  l'on  dequoy  couler  plus  incurieu- 
fement,  en  la  pauureté,  qu'en  l'abondance,  iuftement 
difpenfée.  L'vïage,  conduit  félon  raifon,  a  plus  d'af- 
preté,  que  n'a  l'abftinence.  La  modération  eft  vertu 
bien  plus  affaireufe,  que  n'eft  la  fouffrance.  Le  bien 
viure  du  ieune  Scipion,  a  mille  façons.  Le  bien  viure 
de  Diogenes,  n'en  a  qu'vne,  Cefte-cy  furpalTe  d'au- 
tant en  innocence  les  vies  ordinaires,  comme  les 
exquifes  &  accomplies  la  furpaiïent  en  vtilité  &  en 
force. 


:fii! 


Obferuation  fur  les  moyens  de  faire  la  guerre^ 
de  lulius  Cœjar. 


CHAPITRE    XXXIIII, 


N  recite  de  plufieurs  chefs  de 
guerre,  qu'ils  ont  eu  certains 
Hures  en  particulière  recom- 
mandation, comme  le  grand 
Alexandre,  Homère  :  Scipion 
Aphricain,  Xenophon  :  Marcus 
Brutus,  Polybius  :  Charles  cin- 
quiefme,  Philippe  de  Comines,  Et  dit-on  de  ce 
temps,  que  Machiauel  eft  encores  ailleurs  en  crédit. 
Mais  le  feu  Marefchal  StrofTy,  qui  auoit  pris  Caefar 
pour  fa  part,  auoit  fans  doubte  bien  mieux  choifi  : 
car  à  la  vérité  ce  deuroit  eftre  le  breuiaire  de  tout 
homme  de  guerre,  comme  eftant  le  vray  &  fouue- 
rain  patron  de  l'art  militaire.  Et  Dieu  fçait  encore 
de  quelle  grâce,  &  de  quelle  beauté  il  a  fardé  cette 
riche  matière,  d'vne  façon  de  dire  fi  pure,  fi  déli- 
cate, &  fi  parfaifte,  qu'à  mon  gouft,  il  n'y  a  aucuns 
efcrits  au  monde,  qui  puilTent  eflre  comparables  aux 
fiens,  en  cette  partie.  le  veux  icy  enregiftrer  cer- 
tains traifts  particuliers  &  rares,  fur  le  faiâ:  de  fes 
guerres,  qui  me  font  demeurez  en  mémoire.  Son 
armée  eftant  en  quelque  eflfroy,  pour  le  bruit  qui 

couroit  des  grandes  forces,  que  menoit  contre  luy 
le  Roy  luba,  au  lieu  de  rabattre  l'opinion  que  fes 
foldats  en  auoyent  prife,  &  appetifTer  les  moyens  de 
fon  ennemy,  les  ayant  faid  aflembler  pour  les  r'af- 
feurer  &  leur  donner  courage,  il  print  vne  voye 
toute  contraire  à  celle  que  nous  auons  accouftumé  : 
car  il  leur  dit  qu'ils  ne  fe  miffent  plus  en  peine  de 
s'enquérir  des  forces  que  menoit  l'ennemy,  &  qu'il 
en  auoit  eu  bien  certain  aduertiflement  :  &  lors  il 
leur  en  fit  le  nombre  furpalîant  de  beaucoup,  &  la 
vérité,  &  la  renommée,  qui  en  couroit  en  fon 
armée.  Suiuant  ce  que  confeille  Cyrus  en  Xeno- 
phon.  D'autant  que  la  tromperie  n'efl  pas  de  tel 
intereft,  de  trouuer  les  ennemis  par  effect  plus 
foibles  qu'on  n' auoit  efperé  :  que  de  les  trouuer  à 
la  vérité  bien  forts,  après  les  auoir  iugez  foibles  par 
réputation.  Il  accouftumoit  fur  tout  fes  foldats  à 
obeyr  fimplement,  fans  fe  méfier  de  contreroUer,  ou 
parler  des  deffeins  de  leur  Capitaine;  lefquels  il 
ne  leur  communiquoit  que  fur  le  poind  de  l'exécu- 
tion :  &  prenoit  plaifir  s'ils  en  auoyent  defcouuert 
quelque  chofe,  de  changer  fur  le  champ  d'aduis, 
pour  les  tromper  :  &  fouuent  pour  cet  effeft  ayant 
affigné  vn  logis  en  quelque  lieu,  il  paffoit  outre, 
&  allongeoit  la  iournée,  notamment  s'il  faifoit  mau- 
uais  temps  &  pluuieux.  Les  Souiiïes,  au  commen- 
cement de  fes  guerres  de  Gaule,  ayans  enuoyé 
vers  luy  pour  leur  donner  partage  au  trauers  des 
terres  des  Romains  ;  eftant  délibéré  de  les  empef- 
cher  par  force,  il  leur  contrefit  toutesfois  vn  bon 
vifage,  &  print  quelques  iours  de  delay  à  leur  faire 
refponce,  pour  fe  feruir  de  ce  loifir,  à  affembler 
fon  armée.  Ces  panures  gens  ne  fçauoyent  pas  com- 
bien il  eftoit  excellent  mefnager  du  temps  :  car  il 

redit  maintes-fois,  que  c'eft  la  plus  fouueraine  par- 
tie d'vn  capitaine,  que  la  fcience  de  prendre  au 
poinft  les  occafions,  &  la  diligence,  qui  eft  en  fes 
exploits,  à  la  vérité,  inouye  &  incroyable.  S'il 
n'elloit  pas  fort  confcientieux  en  cela,  de  prendre 
aduantage  fur  fon  ennemy,  fous  couleur  d'vn 
traifté  d'accord  :  il  l'eftoit  aufli  peu,  en  ce  qu'il  ne 
requeroit  en  fes  foldats  autre  vertu  que  la  vail- 
lance, ny  ne  puniiïbit  guère  autres  vices,  que  la 
mutination,  &  la  defobeyffance.  Souuent  après  fes 
victoires,  il  leur  lafchoit  la  bride  à  toute  licence, 
les  difpenfant  pour  quelque  temps  des  règles  de  la 
difcipline  militaire,  adioullant  à  cela,  qu'il  auoit  des 
foldats  fi  bien  créez,  que  tous  perfumez  &  mufquez, 
ils  nelaiiïbyent  pas  d'aller  furieufement  au  combat. 
De  vray,  il  aymoit  qu'ils  fuiïent  richement  armez, 
&  leur  faifoit  porter  des  harnois  grauez,  dorez 
&  argentez  :  afin  que  le  foing  de  la  conferuation  de 
leurs  armes,  les  rendifl  plus  afpres  à  fe  deffendre. 
Parlant  à  eux,  il  les  appelloit  du  nom  de  compa- 
gnons, que  nous  vfons  encore  :  ce  qu'  Augufte  fon 
fuccelTeur  reforma,  eftimant  qu'il  l'auoit  faift  pour 
la  neceflité  de  fes  affaires,  &  pour  flatter  le  cœur 
de  ceux  qui  ne  le  fuyuoient  que  volontairement  : 

Rheni  mihi  Ccefar  in  vndis 
Dux  erat.  hic  focius,  facinus  quos  inquinatj  œquat  : 

mais  que  cette  façon  eftoit  trop  rabbaiffee,  pour  la 
dignité  d'vn  Empereur  &  gênerai  d'armée,  &  remit 
en  train  de  les  appeller  feulement  foldats.  A  cette 
courtoifie,  Csefar  mefloit  toutesfois  vne  grande  feue- 
rité,  à  les  reprimer.  La  neufiefme  légion  s'eflant 
mutinée  au  près  de  Plaifance,  il  la  cafTa  auec  igno- 

minie,  quoy  que  Pompeius  fuft  lors  encore  en  pieds, 

&  ne  la  reçeut  en  grâce  qu'auec  plufieurs  fupplica- 
tions.  Il  les  rappaifoic  plus  par  authorité  &  par 
audace,  que  par  douceur.  Là  où  il  parle  de  fon 
paffage  de  la  riuiere  du  Rhin ,  vers  l' AUemaigne,  il 
dit  qu'eftimant  indigne  de  l'honneur  du  peuple  Ro- 
main, qu'il  pafTaft  fon  armée  à  nauires,  il  fit  drefTer 
vn  pont,  afin  qu'il  paiïall  à  pied  ferme.  Ce  fut  là, 
qu'il  ballit  ce  pont  admirable,  dequoy  il  déchiffre 
particulièrement  la  fabrique  :  car  il  ne  s'arrefte  11 
volontiers  en  nul  endroit  de  fes  faits,  qu'à  nous 
reprefenter  la  fubcilité  de  fes  inuentions,  en  telle 
forte  d'ouurages  de  main.  l'y  ay  aufli  remarqué 
cela,  qu'il  fait  grand  cas  de  fes  exhortations  aux 
foldats  auant  le  combat  :  car  où  il  veut  montrer 
auoir  efté  furpris,  ou  preiïe,  il  allègue  toufiours  cela, 
qu'il  n'eut  pas  feulement  loifir  de  haranguer  fon 
armée.  Auant  cette  grande  battaille  contre  ceux  de 
Tournay;  Caefar,  dift-il,  ayant  ordonné  du  refte, 
courut  Soudainement,  où  la  fortune  le  porta,  pour 
exhorter  fes  gens  ;  &  rencontrant  la  dixiefme  légion, 
il  n'eut  loifir  de  leur  dire,  finon,  qu'ils  euffent  fou- 
uenance  de  leur  vertu  accouftumée,  qu'ils  ne  s'efton- 
naflent  point,  &  fouftinfent  hardiment  l'effort  des 
aduerfaires  :  &  par  ce  que  l'ennemy  eftoit  def-ia 
approché  à  vn  ieél  de  traid,  il  donna  le  figne  de  la 
battaille  :  &  de  là  eflant  pafTé  foudainement  ailleurs 
pour  en  encourager  d'autres,  il  trouua  qu'ils  eftoyent 
def-ia  aux  prifes  :  voyla  ce  qu'il  en  dit  en  ce  lieu  là. 
De  vray,  fa  langue  luy  a  faid:  en  plufieurs  lieux  de 
bien  notables  feruices,  &  eftoit  de  fon  temps  mefme, 
fon  éloquence  militaire  en  telle  recommendation, 
que  plufieurs  en  fon  armée  recueilloyent-  fes  haran- 
gues :   &  par  ce  moyen,   il  en  fut  affemblé  des 

volumes,  qui  ont  duré  long  temps  après  luy.  Son 
parler  auoit  des  grâces  particulières;  fi  que  fes 
familiers,  &  entre  autres  Augufte,  oyant  reciter  ce 
qui  en  auoit  elle  recueilly,  recognoilToit  iufques  aux 
phrafes,  &  aux  mots,  ce  qui  n'efloit  pas  du  fien. 
La  première  fois  qu'il  fortit  de  Rome,  auec  charge 
publique,  il  arriua  en  huid  iours  à  la  riuiere  du 
Rhône,  ayant  dans  fon  coche  deuant  luy  vn  fecre- 
taire  ou  deux  qui  efcriuoyent  fans  cefTe,  &  derrière 
luy,  celuy  qui  portoit  fon  efpée.  Et  certes  quand 
on  ne  feroit  qu'aller,  à  peine  pourroit-on  atteindre 
à  cette  promptitude,  dequoy  toufiours  viftorieux 
ayant  laifle  la  Gaule,  &  fuiuant  Pompeius  à  Brindes, 
il  fubiuga  l'Italie  en  dixhuift  iours;  reuint  de 
Brindes  à  Rome  ;  de  Rome  il  s'en  alla  au  fin  fond 
de  l'Efpaigne;  où  il  pafTa  des  difficultez  extrêmes, 
en  la  guerre  contre  Affranius  &  Petreius,  &  au  long 
fiege  de  Marfeille  :  de  là  il  s'en  retourna  en  la  Ma- 
cédoine, battit  l'armée  Romaine  à  Pharfale;  pafTa 
de  là,  fuiuant  Pompeius,  en  ^Egypte,  laquelle  il  fub- 
iuga; d'Egypte  il  vint  en  Syrie,  &  au  pays  de  Pont, 
où  il  combattit  Pharnaces;  de  là  en  Afrique,  où  il 
defïit  Scipion  &  luba;  &  rebroufla  encore  par  l'Italie 
en  Efpaigne,  où  il  deflfit  les  enfans  de  Pompeius. 

Ocior  &  cali  Jlammis  &  tigride  fœta. 
Ac  velutl  montis  faxum  de  vertice  pneceps 
Cùm  mit  auulfum  vento ,  feu  turhidus  imher 
Prolidt^  aiit  annis  foluit  fublapfa.  vetuftas, 
Fertur  in  ahruptum  magno  mons  improhus  aclti, 
Exultâtque  foloj  filuas,  armenta,  virôfquej 
Inuoluens  fecum. 

Parlant  du  fiege  d'Auaricum,  il  dit,  que  c'eftoit  fa 
couftume,  de  fe  tenir  nuift  &  iour  près  des  ouuriers, 

qu'il  auoit  en  befoigne.  En  toutes  entreprifes  de 
confequence,  il  faifoit  toufiours  la  defcouuerte  luy 
mefme,  &  ne  pafla  iamais  fon  armée  en  lieu,  qu'il 
n'euft  premièrement  recognu.  Et  fi  nous  croyons 
Suétone;  quand  il  fit  l'entreprife  de  traietter  en  An- 
gleterre, il  fut  le  premier  à  fonder  le  gué.  Il  auoit 
accouftumé  de  dire,  qu'il  aimoit  mieux  la  viftoire 
qui  fe  conduifoit  par  confeil  que  par  force.  Et  en  la 
guerre  contre  Petreius  &  Afranius,  la  Fortune  luy 
prefentant  vne  bien  apparante  occafion  d'aduantage; 
il  la  refufa,  dit-il,  efperant  auec  vn  peu  plus  de 
longueur,  mais  moins  de  hazard,  venir  à  bout  de 
fes  ennemis.  Il  fit  aufli  là  vn  merueilleux  traiô, 
de  commander  à  tout  fon  oft,  de  palTer  à  nage  la 
riuiere  fans  aucune  necellité, 

rapuitque  ruens  in  pralia  miles j 
Quod  fugiens  timuiffet  iter,  mox  vda  receptis 
Memhra  fouenc  armis^  gelidofque  à  gurgitej  curju 
Rejlituunt  or  tus. 

le  le  trouue  vn  peu  plus  retenu  &  confideré  en  fes 
entreprinfes,  qu'Alexandre  :  car  cettuy-cy  femble 
rechercher  &  courir  à  force  les  dangers,  comme  vn 
impétueux  torrent,  qui  choque  &  attaque  fans  dif- 
cretion  &  fans  chois,  tout  ce  qu'il  rencontre. 

Sic  tauri-formis  voluitur  AufiàuSj 
Qui  Régna.  Dauni  perjluit  Appuli 
Dum  fauit,  horrendàmque  cultis 
Diluuiem  méditât ur  agris. 

Aufli  eftoit-il  embefongné  en  la  fleur  &  première 
chaleur  de  fon  aage  ;  là  où  Csefar  s'y  print  eftant 
defia  meur  &  bien  auancé.  Outre  ce,  qu'Alexandre 

eftoic  d'vne  température  plus  fanguine,  cholere, 
&  ardente  :  &  fi  efmouuoit  encore  cette  humeur  par 
le  vin,  duquel  Caïfar  eftoit  tres-abftinent.  Mais  où 
les  occafions  de  la  neceflité  fe  prefentoyent,  &  où 
la  chofe  le  requeroit,  il  ne  fut  iamais  homme  fai- 
fant  meilleur  marché  de  fa  perfonne.  Quant  à  moy, 
il  me  femble  lire  en  plufieurs  de  fes  exploits,  vne 
certaine  refolution  de  fe  perdre,  pour  fuyr  la  honte 
d'eftre  vaincu.  En  cette  grande  battaille  qu'il  eut 
contre  ceux  de  Tournay,  il  courut  fe  prefenter  à  la 
tefte  des  ennemis,  fans  bouclier,  comme  il  fe  trouua, 
voyant  la  pointe  de  fon  armée  s'efbranler  :  ce  qui 
luy  ell  aduenu  plufieurs  autres  fois.  Oyant  dire  que 
fes  gens  elloyent  afliegez,  il  palTa  defguifé  au  tra- 
uers  l'armée  ennemie,  pour  les  aller  fortifier  de  fa 
prefence.  Ayant  trauerfé  à  Dirrachium,  auec  bien 
petites  forces,  &  voyant  que  le  refte  de  fon  armée 
qu'il  auoit  laiiïee  à  conduire  à  Antonius,  tardoit  à 
le  fuiure,  il  entreprit  luy  feul  de  repaiïer  la  mer 
par  vne  tref-grande  tormente  :  &  fe  defroba,  pour 
aller  reprendre  le  refte  de  fes  forces  ;  les  ports  de 
delà,  &  toute  la  mer  eftant  faifie  par  Pompeius.  Et 
quant  aux  entreprifes  qu'il  a  faiftes  à  main  armée,  il 
y  en  a  plufieurs,  qui  furpaffent  en  hazard  tout  dif- 
cours  de  raifon  militaire  :  car  auec  combien  foibles 
moyens,  entreprint-il  de  fubiuger  le  Royaume 
d'iÊgypte  :  &  depuis  d'aller  attaquer  les  forces  de 
Scipion  &  de  luba,  de  dix  parts  plus  grandes  que 
les  fiennes?  Ces  gens  là  ont  eu  ie  ne  fçay  quelle 
plus  qu'humaine  confiance  de  leur  fortune  :  &  difoit- 
il,  qu'il  falloit  exécuter,  non  pas  confulter  les  hautes 
entreprifes.  Apres  la  battaille  de  Pharfale,  comme  il 
euft  enuoyé  fon  armée  deuant  en  Afie,  &  paiïaft  auec 
vn  feul  vaifTeau,  le  deftroit  de  l'Hellefpont,  il  ren- 


LIVRE    II,    CHAP.    XXXIIII.  171 

contra  en  mer  Lucius  Callius ,  auec  dix  gros  nauires 
de  guerre  :  il  eut  le  courage  non  feulement  de  l'at- 
tendre, mais  de  tirer  droit  vers  luy,  &  le  fommer 
de  fe  rendre  :  &  en  vint  à  bout.  Ayant  entrepris  ce 
furieux  fiege  d'Alexia,  où  il  y  auoit  quatre  vingts 
mille  hommes  de  deffence,  toute  la  Gaule  s'eftant 
efleuée  pour  luy  courre  fus,  &  leuer  le  fiege, 
&  dreflTé  vn'  armée  de  cent  neuf  mille  chenaux,  &  de 
deux  cens  quarante  mille  hommes  de  pied,  quelle 
hardieffe  &  maniacle  confiance  fut-ce,  de  n'en  vou- 
loir abandonner  fon  entreprife,  &  fe  refoudre  à 
deux  fi  grandes  difEcultez  enfemble  ?  Lefquelles 
toutesfois  il  fouflint  :  &  après  auoir  gaigné  cette 
grande  battaille  contre  ceux  de  dehors,  rengea  bien 
toft  à  fa  mercy  ceux  qu'il  tenoit  enfermez.  Il  en 
aduint  autant  à  Lucullus,  au  fiege  de  Tigranocerta 
contre  le  Roy  Tigranes,  mais  d'vne  condition  dif- 
pareille,  veu  la  molleffe  des  ennemis,  à  qui  Lucul- 
lus auoit  affaire.  le  veux  icy  remarquer  deux  rares 
euenemens  &  extraordinaires,  fur  le  faict  de  ce  fiege 
d'Alexia,  l'vn,  que  les  Gaulois  s'aflemblans  pour 
venir  trouuer  là  Caefar,  ayans  faift  dénombrement 
de  toutes  leurs  forces,  refolurent  en  leur  confeil,  de 
retrancher  vne  bonne  partie  de  cette  grande  multi- 
tude, de  peur  qu'ils  n'en  tombaflfent  en  confufion. 
Cet  exemple  eft  nouueau,  de  craindre  à  eflre  trop  : 
mais  à  le  bien  prendre,  il  eft  vray-femblable,  que 
le  corps  d'vne  armée  doit  auoir  vne  grandeur  mo- 
dérée, &  réglée  à  certaines  bornes,  foit  pour  la  dif- 
ficulté de  la  nourrir,  foit  pour  la  difficulté  de  la 
conduire  &  tenir  en  ordre.  Aumoins  feroit  il  bien 
aifé  à  vérifier  par  exemple,  que  ces  armées  mon- 
ftrueufes  en  nombre,  n'ont  guère  rien  fait  qui  vaille, 
Suiuant  le  dire  de  Cyrus  en  Xenophon,  ce  n'eft  pas 

le  nombre  des  hommes,  ains  le  nombre  des  bons 
hommes,  qui  faid  l'aduantage  :  le  demeurant  fer- 
uant  plus  de  dellourbier  que  de  fecours.  Et  Baiazet 
print  le  principal  fondement  à  fa  refolution,  de  liurer 
iournée  à  Tamburlan,  contre  l'aduis  de  tous  fes 
Capitaines,  fur  ce,  que  le  nombre  innombrable 
des  hommes  de  fon  ennemy  luy  donnoit  certaine 
efperance  de  confufion,  Scanderbech  bon  iuge 
&  très  expert,  auoit  accouftumé  de  dire,  que  dix  ou 
douze  mille  combattans  fidèles,  deuoient  bafter  à 
vn  fuffifant  chef  de  guerre,  pour  garantir  fa  répu- 
tation en  toute  forte  de  befoing  militaire.  L'autre 
poinâ:,  qui  femble  eftre  contraire,  &  à  l'vfage,  &  à 
la  raifon  de  la  guerre,  c'eft  que  Vercingentorix,  qui 
eftoit  nommé  chef  &  gênerai  de  toutes  les  parties 
des  Gaules,  reuoltées,  print  party  de  s'aller  enfer- 
mer dans  Alexia.  Car  celuy  qui  commande  à  tout 
vn  pays  ne  fe  doit  iamais  engager  qu'au  cas  de  cette 
extrémité,  qu'il  y  allafl  de  fa  dernière  place, 
&  qu'il  n'y  euft  rien  plus  à  efperer  qu'en  la  deffence 
d'icelle.  Autrement  il  fe  doit  tenir  libre,  pour  auoir 
moyen  de  prouuoir  en  gênerai  à  toutes  les  parties 
de  fon  gouuernement.  Pour  reuenir  à  Caefar,  il  de- 
uint  auec  le  temps  vn  peu  plus  tardif  &  plus  con- 
fideré,  comme  tefmoigne  fon  familier  Oppius  : 
eftimant,  qu'il  ne  deuoit  aifément  bazarder  l'hon- 
neur de  tant  de  viftoires,  lequel,  vne  feule  defor- 
tune  luy  pourroit  faire  perdre.  C'eft  ce  que  difent 
les  Italiens ,  quand  ils  veulent  reprocher  cette  har- 
dieffe  téméraire,  qui  fe  void  aux  ieunes  gens,  les 
nommants  necelïiteux  d'honneur,  bijognofi  d'honoré  : 
&  qu'eftans  encore  en  cette  grande  faim  &  difette 
de  réputation ,  ils  ont  raifon  de  la  chercher  à  quel- 
que prix  que  ce  foit  :  ce  que  ne  doiuent  pas  faire 

ceux  qui  en  ont  defia  acquis  à  fuffifance.  Il  y  peut 
auoir  quelque  iuile  modération  en  ce  defir  de  gloire, 
&  quelque  facieté  en  cet  appétit,  comme  aux  autres  : 
aflez  de  gens  le  pratiquent  ainfm.  Il  eftoit  bien  efloi- 
gné  de  cette  religion  des  anciens  Romains,  qui  ne  fe 
vouloyent  preualoir  en  leurs  guerres,  que  de  la  vertu 
fimple  &  nayfue.  Mais  encore  y  apportoit  il  plus 
de  confcience  que  nous  ne  ferions  à  cette  heure, 
&  n'approuuoit  pas  toutes  fortes  de  moyens,  pour 
acquérir  la  viôoire.  En  la  guerre  contre  Ariouiftus, 
eftant  à  parlementer  auec  luy,  il  y  furuint  quelque 
remuement  entre  les  deux  armées,  qui  commença 
par  la  faute  des  gens  de  cheual  d' Ariouiftus.  Sur  ce 
tumulte,  Caefar  fe  trouua  auoir  fort  grand  aduan- 
tage  fur  fes  ennemis,  toutes-fois  il  ne  s'en  voulut 
point  preualoir,  de  peur  qu'on  luy  peuft  reprocher 
d'y  auoir  procédé  de  mauuaife  foy.  Il  auoit  accou- 
ftumé  de  porter  vn  accouftrement  riche  au  combat, 
&  de  couleur  efclatante,  pour  fe  faire  remarquer.  Il 
tenoit  la  bride  plus  eftroite  à  fes  foldats,  &  les 
tenoit  plus  de  court  eftants  près  des  ennemis.  Quand 
les  anciens  Grecs  vouloient  accufer  quelqu'vn  d'ex- 
trême infuiiifance,  ils  difoyent  en  commun  prouerbe, 
qu'il  ne  fçauoit  ny  lire  ny  nager  :  il  auoit  cette 
mefme  opinion,  que  la  fcience  de  nager  eftoit  tref- 
vtile  à  la  guerre,  &  en  tira  plufieurs  commoditez  : 
s'il  auoit  à  faire  diligence,  il  franchiflbit  ordinaire- 
ment à  nage  les  riuieres  qu'il  rencontroit  :  car  il 
aymoit  à  voyager  à  pied,  comme  le  grand  Alexandre. 
En  iEgypte,  ayant  efté  forcé  pour  fe  fauuer,  de  fe 
mettre  dans  vn  petit  batteau,  &  tant  de  gens  s'y 
eftants  lancez  quant  &  luy,  qu'il  eftoit  en  danger 
d'aller  à  fons,  il  ayma  mieux  fe  ietter  en  la  mer, 
&  gaigna  fa  flotte  à  nage,  qui  eftoit  plus  de  deux 

cents  pas  au  delà,  tenant  en  fa  main  gauche  fes  ta- 
blettes hors  de  l'eau,  &  traînant  à  belles  dents  fa  cotte 
d'armes,  afin  que  l'ennemy  n'en  iouyfl,  eftant  defia 
bien  auancé  fur  l'aage,  lamais  chef  de  guerre  n'eut 
tant  de  créance  fur  fes  foldats.  Au  commencement 
de  fes  guerres  ciuiles,  les  centeniers  luy  offrirent  de 
foudoyer  chacun  fur  fa  bourfe,  vn  homme  d'armes, 
&  les  gens  de  pied,  de  le  feruir  à  leurs  defpens  : 
ceux  qui  eftoyent  plus  ayfez,  entreprenants  encore  à 
deffrayer  les  plus  necelliteux.  Feu  Monfieur  l'Admi- 
rai de  Chaftillon  nous  fît  veoir  dernièrement  vn  pa- 
reil cas  en  noz  guerres  ciuiles  :  car  les  François  de 
fon  armée,  fourniffoient  de  leurs  bourfes  au  paye- 
ment des  eftrangers,  qui  l'accompagnoient.  Il  ne  fe 
trouueroit  guère  d'exemples  d'affeftion  fi  ardente 
&  fi  prelte,  parmy  ceux  qui  marchent  dans  le  vieux 
train,  foubs  l'ancienne  police  des  loix.  La  pallion 
nous  commande  bien  plus  viuement  que  la  raifon. 
Il  eft  pourtant  aduenu  en  la  guerre  contre  Anni- 
bal,  qu'à  l'exemple  de  la  libéralité  du  peuple  Ro- 
main en  la  ville,  les  gendarmes  &  Capitaines 
refuferent  leur  paye;  &  appelloit  on  au  camp  de 
Marcellus,  mercenaires,  ceux  qui  en  prenoient. 
Ayant  eu  du  pire  auprès  de  Dyrrachium,  fes  fol- 
dats fe  vindrent  d'eux  mefmes  offrir  à  eftre  challiez 
&  punis,  de  façon  qu'il  eut  plus  à  les  confoler  qu'à 
les  tancer.  Vne  fienne  feule  cohorte,  fouftint  quatre 
légions  de  Pompeius  plus  de  quatre  heures,  iufques 
à  ce  qu'elle  fut  quafi  toute  deffaide  à  coups  de 
trait,  &  fe  trouua  dans  la  tranchée,  cent  trente 
mille  flefches.  Vn  foldat  nommé  Scaïua,  qui  com- 
mandoit  à  l'vne  des  entrées,  s'y  maintint  inuincible 
ayant  vn  œil  creué,  vne  efpaule  &  vne  cuilfe  per- 
cées, &  fon  efcu  faucé  en  deux  cens  trente  lieux. 

Il  eft  aduenu  à  plufieurs  de  fes  foldats  pris  pri- 
fonniers,  d'accepter  plufloft  la  mort,  que  de  vouloir 
promettre  de  prendre  autre  party.  Granius  Petro- 
nius,  pris  par  Scipion  en  Affrique,  Scipion  après 
auoir  faid  mourir  fes  compagnons,  luy  manda  qu'il 
luy  donnoit  la  vie,  car  il  eftoit  homme  de  reng 
&  quefteur  :  Petronius  refpondit  que  les  foldats  de 
Cxfar  auoyent  accouftumé  de  donner  la  vie  aux 
autres,  non  la  receuoir;  &  fe  tua  tout  foudain  de 
fa  main  propre.  Il  y  a  infinis  exemples  de  leur  fidé- 
lité :  il  ne  faut  pas  oublier  le  traid:  de  ceux  qui 
furent  afllegez  à  Salone,  ville  partizane  pour  Csefar 
contre  Pompeius,  pour  vn  rare  accident  qui  y  ad- 
uint.  Marcus  Odauius  les  tenoit  afliegez;  ceux  de 
dedans  eftans  réduits  en  extrême  neceflité  de  toutes 
chofes,  en  manière  que  pour  fuppleer  au  deflfaut 
qu'ils  auoyent  d'hommes,  la  plus  part  d'entre  eux  y 
eftans  morts  &  bleffez,  ils  auoyent  mis  en  liberté 
tous  leurs  efclaues,  &  pour  le  feruice  de  leurs  engins 
auoient  efté  contraints  de  coupper  les  cheueux  de 
toutes  les  femmes,  affin  den  faire  des  cordes;  outre 
vne  merueilleufe  difette  de  viures  ;  &  ce  neantmoins 
refolus  de  iamais  ne  fe  rendre.  Apres  auoir  traîné 
ce  fiege  en  grande  longueur,  d'où  Oétauius  eftoit 
deuenu  plus  nonchalant,  &  moins  attentif  à  fon 
entreprinfe,  ils  choifirent  vn  iour  fur  le  midy, 
&  comme  ils  eurent  rangé  les  femmes  &  les  enfans 
fur  leurs  murailles,  pour  faire  bonne  mine,  fortirent 
en  telle  furie,  fur  les  afliegeans,  qu'ayants  enfoncé 
le  premier,  le  fécond,  &  tiers  corps  de  garde, 
&  le  quatriefme,  &  puis  le  refte,  &  ayants  faiél  du 
tout  abandonner  les  tranchées,  les  chafferent  iufques 
dans  les  nauires  :  &  Odauius  mefmes  fe  fauua  à 
Dyrrachium,  où  eftoit  Pompeius.  le  n'ay  point  me- 

moire  pour  cett'  heure,  d'auoir  veu  aucun  autre 
exemple,  où  les  afîiegez  battent  en  gros  les  aflie- 
geans,  &  gaignent  la  maiftrife  de  la  campaigne;  ny 
qu'vne  forcie  ait  tiré  en  confequence,  vne  pure 
&  entière  viftoire  de  battaille. 


Siîf/? 


^ 


De  trois  bonnes  femmes. 


CHAPITRE     XXXV. 


L  n'en  eft  pas  à  douzaines,  comme 
chacun  fçait;  &  notamment  aux 
deuoirs  de  mariage  :  car  c'eft  vn 
marché  plein  de  tant  d'efpineufes 
circonftances,  qu'il  eft  malaifé 
que  la  volonté  dVne  femme,  s'y 
maintienne  entière  long  temps. 
Les  hommes,  quoy  qu'ils  y  foyent  auec  vn  peu  meil- 
leure condition,  y  ont  trop  affaire.  La  touche  d'vn 
bon  mariage,  &  fa  vraye  preuue,  regarde  le  temps 
que  la  focieté  dure  ;  fi  elle  a  efté  conftamment  douce, 
loyalle,  &  commode.  En  noftre  fiecle,  elles  referuent 
plus  communément,  à  eftaller  leurs  bons  offices,  &  la 
véhémence  de  leur  affedion,  enuers  leurs  maris  per- 
dus :  cherchent  au  moins  lors,  à  donner  tefmoignage 
de  leur  bonne  volonté.  Tardif  tefmoignage,  &  hors 
de  faifon.  Elles  preuuent  pluftoft  par  là,  qu'elles  ne 
les  ayment  que  morts.  La  vie  eft  pleine  de  combu- 
ftion,  le  trelpas  d'amour,  &  de  courtoifie.  Comme 
les  pères  cachent  l'affection  enuers  leurs  enfans,  elles 
volontiers  de  mefmes,  cachent  la  leur  enuers  le  mary, 
pour  maintenir  vn  honnefte  refpeft.  Ce  myftere  n'eft 
pas  de  mon  gouft.  Elles  ont  beau  s'efcheueler  &  s'ef- 

gratigner  ;  ie  m'en  vois  à  l'oreille  d'vne  femme  de 
chambre,  &  d'vn  fecretaire  :  comment  eftoient-ils, 
comment  ont-ils  vefcu  enfemble?  il  me  fouuient 
toufiours  de  ce  bon  mot,  iaéiantius  mœrent ^  quœ 
minus  dolent.  Leur  rechigner  eft  odieux  aux  viuans, 
&  vain  aux  morts.  Nous  difpenferons  volontiers 
qu'on  rie  après,  pourueu  qu'on  nous  rie  pendant  la  vie. 
Éft-ce  pas  de  quoy  refufciter  de  defpit  :  qui  m'aura 
craché  au  nez  pendant  que  i'eftoy,  me  vienne  frotter 
les  pieds,  quand  ie  ne  fuis  plus?  S'il  y  a  quelque 
honneur  à  pleurer  les  maris,  il  n'appartient  qu'à 
celles  qui  leur  ont  ry  :  celles  qui  ont  pleuré  en  la 
vie,  qu'elles  rient  en  la  mort,  au  dehors  comme  au 
dedans.  Aufli,  ne  regardez  pas  à  ces  yeux  moites, 
&  à  cette  piteufe  voix  :  regardez  ce  port,  ce  teinft, 
&  l'embonpoinâ:  de  ces  iouës,  foubs  ces  grands 
voiles  :  c'eft  par  là  qu'elle  parle  François.  Il  en  eft 
peu,  de  qui  la  fanté  n'aille  en  amendant,  qualité 
qui  ne  fçait  pas  mentir.  Cette  ceremonieufe  conte- 
nance ne  regarde  pas  tant  derrière  foy,  que  denant; 
c'eft  acqueft,  plus  que  payement.  En  mon  enfance, 
vne  honnefte&trefbelle  dame,  qui  vit  encores,  vefue 
d'vn  Prince ,  auoit  ie  ne  fçay  quoy  plus  en  fa  parure, 
qu'il  n'eft  permis  par  les  loix  de  noftre  vefuage  :  à 
ceux  qui  le  luy  reprochoient  :  C'eft,  difoit  elle,  que 
ie  ne  pratique  plus  de  nouuelles  amitiez,  &  fuis 
hors  de  volonté  de  me  remarier.  Pour  ne  difcon- 
.  uenir  du  tout  à  noftre  vfage ,  i'ay  icy  choifi  trois 
femmes,  qui  ont  auflî  employé  l'effort  de  leur  bonté, 
&  affedion,  autour  la  mort  de  leurs  maris.  Ce  font 
pourtant  exemples  vn  peu  autres,  &  fi  preflans,  qu'ils 
tirent  hardiment  la  vie  en  confequence.  Pline  le  ieune 
auoit  près  d'vne  fienne  maifon  en  Italie,  vn  voifin 
merueilleufement  tourmenté  de  quelques  vlceres,  qui 

luy  eftoient  furuenues  es  parties  honteufes.  Sa  femme 
le  voyant  fi  longuement  languir,  le  pria  de  permettre, 
qu'elle  veift  à  loifir  &  de  près  l'eftat  de  fon  mal, 
&  qu'elle  luy  diroit  plus  franchement  qu'aucun  autre 
ce  qu'il  auoit  à  en  efperer.  Apres  auoir  obtenu  cela 
de  luy,  &  l'auoir  curieufement  confideré,  elle  trouua 
qu'il  eftoit  impolTible,  qu'il  en  peuft  guérir,  &  que 
tout  ce  qu'il  auoit  à  attendre,  c'eftoit  de  trainer  fort 
long  temps  vne  vie  douloureufe  &  languiflante  :  fi 
luy  confeilla  pour  le  plus  feur  &  fouuerain  remède, 
de  fe  tuer.  Et  le  trouuant  vn  peu  mol,  à  vne  fi  rude 
entreprife  :  Ne  penfe  point,  luy  dit-elle,  mon  amy, 
que  les  douleurs  que  ie  te  voy  fouffrir  ne  me  tou- 
chent autant  quà  toy,  &  que  pour  m'en  deliurer,  ie 
ne  me  vueille  feruir  moy-mefme,  de  cette  médecine 
que  ie  t'ordonne.  le  te  veux  accompagner  à  la  gueri- 
fon,  comme  i'ay  faict  à  la  maladie  :  ofte  cette  crainte, 
&  penfe  que  nous  n'aurons  que  plaifir  en  ce  paflage, 
qui  nous  doit  deliurer  de  tels  tourmens  :  nous  nous 
en  irons  heureufement  enfemble.  Cela  dit,  &  ayant 
rechauffé  le  courage  de  fon  mary,  elle  refolut  qu'ils 
fe  precipiteroient  en  la  mer,  par  vne  feneftre  de  leur 
logis,  qui  y  refpondoit.  Et  pour  maintenir  iufques  à 
fa  fin,  cette  loyale  &  véhémente  affection,  dequoy 
elle  l'auoit  embrafle  pendant  fa  vie,  elle  voulut  encore 
qu'il  mouruft  entre  fes  bras;  mais  de  peur  qu'ils  ne 
luy  failliffent,  &  que  les  eftraintes  de  fes  enlafTe- 
mens,  ne  vinflent  à  fe  relafcher  par  la  cheute  &  la 
crainte,  elle  fe  fit  lier  &  attacher  bien  eftroitement 
auec  luy,  par  le  faux  du  corps  ;  &  abandonna  ainfi 
fa  vie,  pour  le  repos  de  celle  de  fon  mary.  Celle-là 
eftoit  de  bas  lieu  ;  &  parmy  telle  condition  de  gens, 
il  n'eft  pas  fi  nouueau  d'y  voir  quelque  traid  de 
rare  bonté. 

extrema  per  illos 
luJîUia  excedens  terris  vejligia  fecit. 

Les  autres  deux  font  nobles  &  riches,  où  les  exem- 
ples de  vertu  fe  logent  rarement.  Arria  femme  de 
Cecinna  Paetus ,  perfonnage  confulaire ,  fut  mère 
d'vne  autre  Arria  femme  de  Thralea  Pxtus,  celuy 
duquel  la  vertu  fut  tant  renommée  du  temps  de 
Néron  ;  &  par  le  moyen  de  ce  gendre,  mere-grand 
de  Fannia;  car  la  reflemblance  des  noms  de  ces 
hommes  &  femmes,  &  de  leurs  fortunes,  en  a  fait 
mefconter  plufieurs.  Cette  première  Arria,  Cecinna 
Païtus,  fon  mary,  ayant  efté  prins  prifonnier  par  les 
gens  de  l'Empereur  Claudius,  après  la  deffaide  de 
Scribonianus,  duquel  il  auoit  fuiuy  le  party  :  fupplia 
ceux  qui  l'emmenoient  prifonnier  à  Rome,  de  la 
receuoir  dans  leur  nauire,  où  elle  leur  feroit  de 
beaucoup  moins  de  defpence  &  d'incommodité,  qu'vn 
nombre  de  perfonnes,  qu'il  leur  faudroit,  pour  le 
feruice  de  fon  mary  :  &  qu'elle  feule  fourniroit  à  fa 
chambre,  à  fa  cuifme,  &  à  tous  autres  offices.  Ils 
l'en  refuferent  :  &  elle  s'eftant  iettée  dans  vn  batteau 
de  pefcheur,  qu'elle  loua  fur  le  champ,  le  fuyuit  en 
cette  forte  depuis  la  Sclauonie.  Comme  ils  furent  à 
Rome,  vn  iour,  en  prefence  de  l'Empereur,  lunia 
vefue  de  Scribonianus,  s'eftant  accoftée  d'elle  fami- 
lièrement, pour  la  focieté  de  leurs  fortunes,  elle  la 
repoufîa  rudement  auec  ces  paroUes  :  Moy,  dit-elle, 
que  ie  parle  à  toy,  ny  que  ie  t'efcoute,  à  toy,  au 
giron  de  laquelle  Scribonianus  fut  tué,  &  tu  vis 
encores?  Ces  paroles,  auec  plufieurs  autres  fignes, 
firent  fentir  à  fes  parents,  qu'elle  eftoitpour  fe  deffaire 
elle  mefme,  impatiente  de  fupporter  la  fortune  de 
fon  mary.  Et  Thrafea  fon  gendre,  la  fuppliant  fur  ce 

propos  de  ne  fe  vouloir  perdre,  &  luy  difaiu  ainfi  : 
Quoy  }  Il  ie  courois  pareille  fortune  à  celle  de  Cecinna, 
voudriez  vous  que  ma  femme  voftre  fille  en  fift  de 
mefme?  Comment  donc?  fi  ie  le  voudrois,  refpondit- 
elle  :  ouy,  ouy,  ie  le  voudrois,  11  elle  aaoit  vefcu 
aufli  long  temps,  &  d'auifi  bon  accord  auec  toy,  que 
i'ay  faift  auec  mon  mary.  Ces  refponces  augmen- 
toient  le  foing,  qu'on  auoit  d'elle,  &  faifoient  qu  on 
regardoit  de  plus  près  à  fes  deportemens.  Vn  iour 
après  auoir  dicl  à  ceux  qui  la  gardoient.  Vous  auez 
beau  faire,  vous  me  pouuez  bien  faire  plus  mal 
mourir,  mais  de  me  garder  de  mourir,  vous  ne 
fçauriez  :  s'eflançant  furieufement  d'vne  chaire,  où 
elle  eftoit  aflîfe,  elle  s'alla  de  toute  fa  force  chocquer 
la  tefte  contre  la  paroy  voifme  :  duquel  coup,  eftant 
cheute  de  fon  long  eluanouye,  &  fort  bleflee,  après 
qu'on  l'eut  à  toute  peine  faite  reuenir  :  le  vous  difois 
bien,  dit-elle,  que  fi  vous  me  refufiez  quelque  façon 
aifée  de  me  tuer,  l'en  choifirois  quelque  autre  pour 
mal-aifée  qu  elle  fuft.  La  fin  d'vne  li  admirable  vertu 
fut  telle  :  Son  mary  Paetus,  n'ayant  pas  le  cœur  alTez 
ferme  de  foy-mefme,  pour  fe  donner  la  mort,  à 
laquelle  la  cruauté  de  l'Empereur  le  rengeoit  ;  vn 
iour  entre  autres,  après  auoir  premièrement  employé 
les  difcours  &  enhortements,  propres  au  confeil, 
qu'elle  luy  donnoit  à  ce  faire,  elle  print  le  poignart, 
que  fon  mary  portoit  :  &  le  tenant  traict  en  fa  main, 
pour  la  conclufion  de  fon  exhortation;  Fais  ainfi 
Paetus,  luy  dit-elle.  Et  en  mefme  inftant,  s'en  eftant 
donné  vn  coup  mortel  dans  l'eftomach,  &  puis  l'ar- 
rachant de  fa  playe,  elle  le  luy  prefenta,  finiflant 
quant  &  quant  fa  vie  :  auec  cette  noble,  genereufe, 
&  immortelle  parole,  Pœte  non  dolet.  Elle  n'euft 
loifir  que  de  dire  ces  trois  paroUes  d'vne  fi  belle 

fubftance;  Tien  Paetus,  il  ne  m'a  point  faift  mal. 

Cafta  fuo  gladium  cùm  traderet  Arria  Pato^ 
Quem  de  vifceribus  traxerat  ipfa  fuis  : 

Si  quafides,  vulnus  quodfeci^  non  dolet,  inquitj 
Sed  quod  tu  faciès ^  id  mihi  Pâte  dolet. 

Il  eft  bien  plus  vif  en  Ton  naturel,  &  d'vn  fens 
plus  riche  :  car  &  la  playe,  &  la  mort  de  fon  mary, 
&  les  Tiennes,  tant  s'en  faut  qu'elles  luy  poifaiïent, 
qu'elle  en  auoit  efté  la  confeillere  &  promotrice  : 
mais  ayant  fait  cette  haulte  &  courageufe  entreprinfe 
pour  la  feule  commodité  de  fon  mary,  elle  ne  regarde 
qu'à  luy,  encore  au  dernier  traift  de  fa  vie,  &  à  luy 
ofter  la  crainte  de  la  fuiure  en  mourant.  Paetus  fe 
frappa  tout  foudain,  de  ce  mefme  glaiue  ;  honteux  à 
mon  aduis,  d'auoir  eu  befoin  d'vn  fi  cher  &  pretieux 
enfeignement.  Pompeia  Paulina,  ieune  &  tref-noble 
Dame  Romaine,  auoit  efpoufé  Seneque,  en  fon 
extrême  vieillefTe.  Néron,  fon  beau  difciple,  enuoya 
fes  fatellites  vers  luy,  pour  luy  dénoncer  l'ordon- 
nance de  fa  mort,  ce  qui  fe  faifoit  en  cette  manière. 
Quand  les  Empereurs  Romains  de  ce  temps,  auoyent 
condamné  quelque  homme  de  qualité,  ils  luy  man- 
doyent  par  leurs  officiers  de  choifir  quelque  mort  à 
fa  porte,  &  de  la  prendre  dans  tel,  ou  tel  delay, 
qu'ils  luy  faifoyent  prefcrire  félon  la  trempe  de  leur 
cholere,  tantoil  plus  preiïé,  tantoft  plus  long,  luy 
donnant  terme  pour  difpofer  pendant  ce  temps  là, 
de  fes  affaires,  &  quelque  fois  luy  oftant  le  moyen 
de  ce  faire,  par  la  briefueté  du  temps  ;  &  fi  le  con- 
damné eftriuoit  à  leur  ordonnance,  ils  menoyent  des 
gens  propres  à  l'exécuter,  ou  luy  couppant  les  veines 
des  bras,  &  des  iambes,  ou  luy  faifant  aualler  du 
poifon  par  force.  Mais  les  perfonnes  d'honneur,  n'at- 

tendoyent  pas  cette  nece(fité,&feferuoyent  de  leurs 
propres  médecins  &  chirurgiens  à  cet  effeft.  Seneque 
ouyt  leur  charge,  dVn  vifage  paifible  &  afieuré, 
&  après,  demanda  du  papier  pour  faire  fon  teftament  : 
ce  que  luy  ayant  efté  refufé  par  le  Capitaine,  il  fe 
tourne  vers  fes  amis  :  Puis  que  ie  ne  puis,  leur  dit-il, 
vous  laifler  autre  chofe  en  recognoiïïance  de  ce  que 
ie  vous  doy,  ie  vous  laifTe  au  moins  ce  que  i"ay  de 
plus  beau,  à  fçauoir  l'image  de  mes  mœurs  &  de 
ma  vie,  laquelle  ie  vous  prie  conferuer  en  voftre 
mémoire  :  aflEn  qu'en  ce  faifant,  vous  acquériez  la 
gloire  de  finceres  &  véritables  amis.  Et  quant  &  quant, 
appaifant  tantoft  l'aigreur  de  la  douleur,  qu'il  leur 
voyoit  fouffrir,  par  douces  paroles,  tantoft  roidif- 
fant  fa  voix,  pour  les  en  tancer  :  Où  font,  difoit-il, 
ces  beaux  préceptes  de  la  philofophie?  que  font 
deuenuës  les  prouifions,  que  par  tant  d'années  nous 
auons  faides,  contre  les  accidens  de  la  fortune }  la 
cruauté  de  Néron  nous  ertoit  elle  incognue }  que 
pouuions  nous  attendre  de  celuy,  qui  auoit  tué  fa  mère 
&  fon  firere,  (inon  qu'il  fift  encor  mourir  fon  gou- 
uerneur,  qui  l'a  nourry  &  efleué?  Apres  auoii"  dit  ces 
paroles  en  commun,  il  fe  deftourne  à  fa  femme, 
&  l'embraflant  eftroittement,  comme  par  la  pefanteur 
de  la  douleur  elle  defiFailloit  de  cœur  &  de  forces  ; 
la  pria  de  porter  vn  peu  plus  patiemment  cet  acci- 
dent, pour  l'amour  de  luy;  &  que  l'heure  eftoit 
venue,  où  il  auoit  à  montrer,  non  plus  par  difcours 
&  par  difputes,  mais  par  effect,  le  fruift  qu'il  auoit 
tiré  de  fes  eftudes  :  &  que  fans  doubte  il  embraf- 
foit  la  mort,  non  feulement  fans  douleur,  mais  auec- 
ques  allegrefTe.  Parquoy  m'amie,  difoit-il,  ne  la  des- 
honnore  par  tes  larmes,  affin  qu'il  ne  femble  que  tu 
t'aimes  plus  que  ma  réputation  :   appaife  ta  dou- 

leur,  &  te  confole  en  la  cognoiflTance,  que  tu  as  eu 
de  moy,  &  de  mes  aftions,  conduifant  le  refte  de 
ta  vie,  par  les  honneftes  occupations,  aufquelles  tu 
es  addonnée.  A  quoy  Paulina  ayant  vn  peu  repris 
fes  efprits,  &  refchauffé  la  magnanimité  de  fon  cou- 
rage, par  vne  tref-noble  affeclion  :  Non  Seneca, 
refpondit-elle,  ie  ne  fuis  pas  pour  vous  laiiïer  fans 
ma  compagnie  en  telle  neceffité  :  ie  ne  veux  pas  que 
vous  penfiez,  que  les  vertueux  exemples  de  voitre 
vie,  ne  m'ayent  encore  appris  à  fçauoir  bien  mourir  : 
&  quand  le  pourroy-ie  ny  mieux,  ny  plus  honnefle- 
ment,  ny  plus  à  mon  gré  qu'auecques  vous?  ainfi 
faiftes  eflat  que  ie  m'en  voy  quant  &  vous.  Lors 
Seneque  prenant  en  bonne  part  vne  fi  belle  &  glo- 
rieufe  délibération  de  fa  femme  ;  &  pour  fe  deli- 
urer  aufli  de  la  crainte  de  la  laiffer  après  fa  mort, 
à  la  mercy  &  cruauté  de  fes  ennemis  :  le  t'auoy, 
Paulina,  dit-il,  confeillé  ce  qui  feruoit  à  conduire 
plus  heureufement  ta  vie  :  tu  aymes  donc  mieux 
l'honneur  de  la  mort  :  vrayement  ie  ne  te  l'enuieray 
point  :  la  confiance  &  la  refolution,  foyent  pareilles  à 
noftre  commune  fin,  mais  la  beauté  &  la  gloire  foit 
plus  grande  de  ta  part.  Cela  fait,  on  leur  couppa  en 
mefme  temps  les  veines  des  bras  :  mais  par  ce  que 
celles  de  Seneque  referrées  tant  par  la  vieillefle,  que 
par  fon  abftinence,  donnoyent  au  fang  le  cours  trop 
long  &  trop  lafche,  il  commanda  qu'on  luy  coup- 
pafl  encore  les  veines  des  cuiffes  :  &  de  peur  que 
le  tourment  qu'il  en  fouffroit,  n'attendrifl  le  cœur 
de  fa  femme,  &  pour  fe  deliurer  aufli  foy-mefme 
de  l'afïliftion,  qu'il  portoit  de  la  veoir  en  fi  piteux 
eflat  :  après  auoir  tref-amoureufement  pris  congé 
d'elle,  il  la  pria  de  permettre  qu'on  l'emportafl  en 
la  chambre  voifme,  comme  on  feit.  Mais  toutes  ces 

incifions  eftans  encore  infuffifantes  pour  le  faire 
mourir,  il  commande  à  Statius  Anneus  fon  médecin, 
de  luy  donner  vn  breuuage  de  poifon;  qui  n'eut 
guère  non  plus  d'effeft  :  car  par  la  foibleffe  &  froi- 
deur des  membres,  elle  ne  peut  arriuer  iufques  au 
cœur.  Par  ainfm  on  luy  fit  en  outre  apprefter  vn 
baing  fort  chauld  :  &  lors  Tentant  fa  fin  prochaine, 
autant  qu'il  eut  d'halene,  il  continua  des  difcours 
tref-excellens  fur  le  fubied  de  l'eftat  où  il  fe  trou- 
uoit,  que  fes  fecretaires  recueillirent  tant  qu'ils  peu- 
rent  ouyr  fa  voix  ;  &  demeurèrent  fes  paroUes  der- 
nières long  temps  depuis  en  crédit  &  honneur,  es  mains 
des  hommes  :  ce  nous  eft  vne  bien  fafcheufe  perte, 
qu'elles  ne  foyent  venues  iufques  à  nous.  Comme 
il  fentit  les  derniers  traicts  de  la  mort,  prenant  de 
l'eau  du  baing  toute  fanglante,  il  en  arroufa  fa  telle, 
en  àifant;  le  voue  cette  eau  à  luppiter  le  libéra- 
teur. Néron  aduerty  de  tout  cecy,  craignant  que  la 
mort  de  Paulina,  qui  eftoit  des  mieux  apparentées 
dames  Romaines,  &  enuers  laquelle  il  n'auoit  nulles 
particulières  inimitiez ,  luy  vinil  à  reproche  ;  ren- 
uoya  en  toute  diligence  luy  fau^e  r'atacher  fes 
playes  :  ce  que  fes  gens  d'elle,  firent  fans  fon  fçeu, 
eflant  defia  demy  morte,  &  fans  aucun  fentiment. 
Et  ce  que  contre  fon  deffein,  elle  vefquit  depuis,  ce 
fut  tref-honnorablement,  &  comme  il  appartenoit  à 
fa  vertu,  montrant  par  la  cotdeur  blefme  de  fon 
vifage,  combien  elle  auoit  efcoulé  de  vie  par  fes 
bleflures.  Voyla  mes  trois  comtes  tref-veritables, 
que  ie  trouue  aufli  plaifans  &  tragiques  que  ceux 
que  nous  forgeons  à  noftre  pofte,  pour  donner 
plaifir  au  commun  :  &  m'eftonne  que  ceux  qui  s'ad- 
donnent  à  cela,  ne  s'auifent  de  choifir  pluftoft  dix 
mille  tref- belles  hiftoires,  qui  fe  rencontrent  dans 

les  liures,  où  ils  auroyent  moins  de  peine,  &  appor- 
teroient  plus  de  plaifir  &  profit.  Et  qui  en  vou- 
droit  baftir  vn  corps  entier  &  s'entretenant,  il  ne 
faudroit  qu'il  fournifl  du  lien  que  la  liaifon,  comme 
la  foudure  d'vn  autre  métal  :  &  pourroit  entaiïer 
par  ce  moyen  force  véritables  euenemens  de  toutes 
fortes,  les  difpofant  &  diuerfifiant ,  félon  que  la 
beauté  de  l'ouurage  le  requerroit,  à  peu  près  comme 
Ouide  a  coufu  &  r'apiecé  fa  Metamorphofe,  de 
ce  grand  nombre  de  fables  diuerfes.  En  ce  der- 
nier couple ,  cela  eft  encore  digne  d'eftre  confi- 
deré,  que  Paulina  offre  volontiers  à  quitter  la  vie 
pour  l'amour  de  fon  mary,  &  que  fon  mary  auoit 
autre-fois  quitté  auffi  la  mort  pour  l'amour  d'elle.  Il 
n'y  a  pas  pour  nous  grand  contre-poix  en  cet 
efchange  :  mais  félon  fon  humeur  Stoïque,  ie  croy 
qu'il  penfoit  auoir  autant  faiâ:  pour  elle,  d'alonger 
fa  vie  en  fa  faueur,  comme  s'il  fuft  mort  pour  elle. 
En  l'vne  des  lettres,  qu'il  efcrit  à  Lucilius;  après 
qu'il  luy  a  fait  entendre,  comme  la  fiebure  l'ayant 
pris  à  Rome,  il  monta  foudain  en  coche,  pour  s'en 
aller  à  vne  fienne  maifon  aux  champs,  contre  l'opi- 
nion de  fa  femme,  qui  le  vouloit  arrefter;  &  qu'il 
luy  auoit  refpondu,  que  la  fiebure  qu'il  auoit,  ce 
n'efloit  pas  fiebure  du  corps,  mais  du  lieu  :  il  fuit 
ainfm  :  Elle  me  laiffa  aller  me  recommandant  fort  ma 
fanté.  Or  moy,  qui  fçay  que  ie  loge  fa  vie  en  la 
mienne,  ie  commence  de  pouruoir  à  moy,  pour 
pouruoir  à  elle  :  le  priuilege  que  ma  vieillefle 
m' auoit  donné,  me  rendant  plus  ferme  &  plus  refolu 
à  plufieurs  chofes,  ie  le  pers,  quand  il  me  fouuient 
qu'en  ce  vieillard,  il  y  en  a  vne  ieune  à  qui  ie  pro- 
fite. Puis  que  ie  ne  la  puis  ranger  à  m'aymer  plus 
courageufement,  elle    me   renge    à    m'aymer   moy- 

mefme  plus  curieufement  :  car  il  faut  prefter  quelque 
chofe  aux  honnefles  afFeftions  :  &  par  fois,  encore 
que  les  occafions  nous  preflTent  au  contraire,  il  faut 
r'appeller  la  vie,  voire  auecque  tourment  :  il  faut 
arrefter  l'ame  entre  les  dents,  puis  que  la  loy  de 
viure  aux  gens  de  bien,  ce  n'eft  pas  autant  qu'il 
leur  plaifl,  mais  autant  qu'ils  doiuent.  Celuy  qui 
n'eftime  pas  tant  fa  femme  ou  vn  lien  amy,  que  d'en 
allonger  fa  vie,  &  qui  s'opiniaftre  à  mourir,  il  eft 
trop  délicat  &  trop  mol  :  il  faut  que  l'ame  fe  com- 
mande cela,  quand  l'vtilité  des  noftres  le  requiert  : 
il  faut  par  fois  nous  prefter  à  noz  amis  :  &  quand 
nous  voudrions  mourir  pour  nous,  interrompre  noftre 
defTein  pour  eux.  C'eft  tefmoignage  de  grandeur  de 
courage,  de  retourner  en  la  vie  pour  la  confideration 
d'autruy,  comme  plufieurs  excellens  perfonnages 
ont  faift  :  &  eft  vn  traiâ  de  bonté  fmguliere,  de 
conferuer  la  vieilleffe,  (de  laquelle  la  commodité  la 
plus  grande,  c'eft  la  nonchalance  de  fa  durée,  &  vn 
plus  courageux  &  defdaigneux  vfage  de  la  vie,)  fi  on 
fent  que  cet  office  foit  doux,  aggreable,  &  profitable 
à  quelqu'vn  bien  affeftionné.  Et  en  reçoit  on  vne 
trefplaifante  recompenfe  :  car  qu'eft-il  plus  doux, 
que  d'eftre  fi  cher  à  fa  femme,  qu'en  fa  confidera- 
tion, on  en  deuienne  plus  cher  à  foy-mefme  ?  Ainfi 
ma  Paulina  m'a  chargé,  non  feulement  fa  crainte, 
mais  encore  la  mienne.  Ce  ne  m'a  pas  efté  afl"ez  de 
confiderer,  combien  refolument  ie  pourrois  mourir, 
mais  i'ay  aufli  confideré,  combien  irrefoluement  elle 
le  pourroit  fouflfrir.  le  me  fuis  contraint  à  viure, 
&  c'eft  quelquefois  magnanimité  que  viure.  Voyla 
fes  mots  excellens,  comme  eft  fon  vfage. 


Des  plus  exe  elle  ns  hommes. 


CHAPITRE    XXXVI, 


I  on  me  demandoit  le  choix  de 
tous  les  hommes  qui  font  venus 
à  ma  cognoifTance,  il  me  femble 
en  trouuer  trois  excellens  au  def- 
fus  de  tous  les  autres.  L'vn  Ho- 
mère ;  non  pas  qu'Arillote  ou 
Varro,  pour  exemple,  ne  fufTent 
à  l'aduenture  aulli  fçauans  que  luy;  ny  poffible 
encore  qu'en  fon  art  mefme,  Virgile  ne  luyfoit  com- 
parable, le  le  laiffe  à  iuger  à  ceux,  qui  les  cognoif- 
fent  tous  deux.  Moy  qui  n'en  cognoy  que  l'vn,  puis 
feulement  dire  cela,  félon  ma  portée,  que  ie  ne  croy 
pas  que  les  Mufes  mefmes  allaflent  au  delà  du 
Romain. 

Taie  facit  carmen  docîa  teftudinej  quale 
Cynthius  impofiùs  tempérât  articulis. 

Toutesfois  en  ce  iugement,  encore  ne  faudroit  il 
pas  oublier,  que  c'eft  principalement  d'Homère  que 
Virgile  tient  fa  fuffifance,  que  c'eft  fon  guide, 
&  maiftre  d'efcole  ;  &  qu'vn  feul  traiâ:  de  l'Iliade, 
a  fourny  de  corps  &  de  matière,  à  cette  grande 
&  diuine  Enéide.  Ce  n'eft  pas  ainfi  que  ie  compte  : 

i'y  mefle  plufieurs  autres  circonftances,  qui  me  ren- 
dent ce  perfonnage  admirable,  quafi  au  deffus  de 
l'humaine  condition.  Et  à  la  vérité,  ie  m'eftonne 
fouuent,  que  luy  qui  a  produit,  &  mis  en  crédit  au 
monde  plufieurs  deitez,  par  fon  audorité,  n'a  gaigné 
reng  de  Dieu  luy  mefme.  Eftant  aueugle,  indigent; 
eftant  auant  que  les  fciences  fuflent  rédigées  en  règle, 
&  obferuations  certaines,  il  les  a  tant  cognues,  que 
tous  ceux  qui  fe  font  méfiez  depuis  d'eftablir  des 
polices,  de  conduire  guerres,  &  d'efcrire  ou  de  la 
religion,  ou  de  la  philofophie,  en  quelque  fefte  que 
ce  foit,  ou  des  arts,  fe  font  feruis  de  luy,  comme 
d'vn  maiflre  tref-parfaicl  en  la  cognoilTance  de  toutes 
chofes.  Et  de  fes  liures,  comme  d'vne  pépinière  de 
toute  efpece  de  fuffifance. 

Qui  quid  fie  pulchrum,  quid  turpCj  quià  vtiU,  quid  noUj 
PUnius  ac  melius  Chryfippo  ac  Crantore  i'u'u. 

Et  comme  dit  l'autre, 

à  quo  ceu  fonte  perenni 
Vatian  P'uriis  labra.  riguntur  aquis. 

Et  l'autre, 

Adde  Heluoniadum  comités j  quorum  vnus  Homerus 
Afira  potitus. 

Et  l'autre, 

Cuiâfque  ex  are  profufo 
Omnis  pofieritas  latices  in  carminj.  àuxit^ 
Amnémque  in  tenues  aufa.  efi  deducere  riuoSj 
Vnius  fœcunda  bonis. 

C'eft  contre  l'ordre  de  Nature,  qu'il  a  faid  la  plus 
excellente  production  qui  puiffe  eftre  :  car  la  naif- 

fance  ordinaire  des  chofes,  elle  efl  imparfaifte  :  elles 
s'augmentent,  fe  fortifient  par  l'accroiflance.  L'enfance 
de  la  poëfie,  &  de  plufieurs  autres  fciences,  il  l'a 
rendue  meure,  parfaide,  &  accomplie.  A  cette  caufe 
le  peut  on  nommer  le  premier  &  dernier  des  poètes, 
fuyuant  ce  beau  tefmoignage  que  l'antiquité  nous  a 
laiffe  de  luy,  que  n'ayant  eu  nul  qu'il  peuft  imiter 
auant  luy,  il  n'a  eu  nul  après  luy  qui  le  peuft  imiter. 
Ses  parolles,  félon  Ariftote,  font  les  feules  parolles, 
qui  ayent  mouuement  &  aftion  :  ce  font  les  feuls 
mots  fubftantiels.  Alexandre  le  grand  ayant  ren- 
contré parmy  les  defpouïUes  de  Darius,  vn  riche 
coffret,  ordonna  qu'on  le  luy  referuaft  pour  y  loger 
fon  Homère  :  difant,  que  c'eftoit  le  meilleur  &  plus 
fidelle  confeiller  qu'il  euft  en  fes  affaires  militaires. 
Pour  cette  mefme  raifon  difoit  Cleomenes  fils  d'Ana- 
xandridas,  que  c'eftoit  le  Poëte  des  Lacedemoniens, 
par  ce  qu'il  eftoit  tres-bon  maiftre  de  la  difcipline 
guerrière.  Cette  loiiange  finguliere  &  particulière 
luy  eft  aulfi  demeurée  au  iugement  de  Plutarque, 
que  c'eft  le  feul  autheur  du  monde,  qui  n'a  iamais 
foulé  ne  dégoufté  les  hommes,  fe  montrant  aux 
lefteurs  toufiours  tout  autre,  &  fleuriffant  toufiours 
en  nouuelle  grâce.  Ce  folaftre  d'Alcibiades,  ayant 
demandé  à  vn,  qui  faifoit  profeflion  des  lettres,  vn 
liure  d'Homère,  luy  donna  vn  foufflet,  par  ce  qu'il 
n'en  auoit  point  :  comme  qui  trouueroit  vn  de  nos 
preftres  fans  breuiaire.  Xenophanes  fe  pleignoit  vn 
iour  à  Hieron,  tyran  de  Syracufe,  de  ce  qu'il  eftoit 
fi  pauure,  qu'il  n' auoit  dequoy  nourrir  deux  ferui- 
teurs  :  Et  quoy,  luy  refpondit-il ,  Homère  qui  eftoit 
beaucoup  plus  pauure  que  toy,  en  nourrit  bien  plus 
de  dix  mille,  tout  mort  qu'il  eft.  Que  n'eftoit  ce 
dire,  à  Panaetius,  quand  il  nommoit  Platon  l'Homère 

des  philofophes?  Outre  cela,  quelle  gloire  fe  peuc 
comparer  à  la  fienne?  Il  n'eft  rien  qui  viue  en  la 
bouche  des  hommes,  comme  fon  nom  &  fes  ouurages  : 
rien  fi  cogneu,  &  fi  reçeu  que  Troye,  Hélène, 
&  fes  guerres,  qui  ne  furent  à  l'aduenture  iamais. 
Nos  enfans  s'appellent  encore  des  noms  qu'il  forgea, 
il  y  a  plus  de  trois  mille  ans.  Qui  ne  cognoifl  Heâor 
&  Achilles?  Non  feulement  aucunes  races  particu- 
lières, mais  la  plus  part  des  nations,  cherchent  ori- 
gine en  fes  inuentions.  Mahumet  fécond  de  ce  nom, 
Empereur  des  Turcs,  efcriuant  à  noftre  Pape  Pie  fé- 
cond :  le  m'eftonne,  dit-il,  comment  les  Italiens  fe 
bandent  contre  moy,  attendu  que  nous  auons  noftre 
origine  commune  des  Troyens  :  &  que  i'ay  comme 
eux  intereft  de  venger  le  fang  d'Heélor  fur  les  Grecs, 
lefquels  ils  vont  fauorifant  contre  moy.  N'eft-ce  pas 
vne  noble  farce,  de  laquelle  les  Roys,  les  chofes 
publiques,  &  les  Empereurs,  vont  ioiiant  leur  per- 
fonnage  tant  de  fiecles,  &  à  laquelle  tout  ce  grand 
vniuers  fert  de  théâtre  }  Sept  villes  Grecques  entrè- 
rent en  débat  du  lieu  de  fa  naiffance,  tant  fonobfcu- 
rité  mefmes  luy  apporta  d'honneur  : 

Smy ma jRhodoSjColophon, Salamis,  Chios^  Argos^Athena. 

L'autre,  Alexandre  le  grand.  Car  qui  confiderera 
l'aage  qu'il  commença  fes  entreprifes  :  le  peu  de 
moyen  auec  lequel  il  fit  vn  fi  glorieux  defTein  : 
l'authorité  qu'il  gaigna  en  cette  fienne  enfance, 
parmy  les  plus  grands  &  expérimentez  capitaines  du 
monde,  defquels  il  eftoit  fuyui  :  la  faueur  extraordi- 
naire, dequoy  Fortune  embraffa,  &  fauorifa  tant  de 
fiens  exploits  hazardeux,  &  à  peu  que  ie  ne  die 
téméraires  : 

impellens  quicquid  fihi  fumma  petentL 
OhfiareCj  gauiénfque  viam  feciffe  ruina  : 

cette  grandeur,  d'auoir  à  l'aage  de  trente  trois  ans, 
pafle  vidorieux  toute  la  terre  habitable,  &  en  vne 
demie  vie  auoir  atteint  tout  l'efFort  de  l'humaine 
nature  :  fi  que  vous  ne  pouuez  imaginer  fa  durée 
légitime,  &  la  continuation  de  fon  accroifTance,  en 
vertu  &  en  fortune,  iufques  à  vn  iufte  terme  d'aage, 
que  vous  n'imaginiez  quelque  chofe  au  defTus  de 
l'homme  :  d'auoir  faift  naillre  de  fcs  foldats  tant 
de  branches  Royales  :  laiffant  après  fa  mort  le  monde 
en  partage  à  quatre  fucceffeurs,  fimples  capitaines 
de  fon  armée,  defquels  les  defcendans  ont  depuis  fi 
long  temps  duré,  maintenans  cette  grande  pofleflion  : 
tant  d'excellentes  vertus  qui  eftoyent  en  luy,  iuflice, 
tempérance,  libéralité,  foy  en  fes  parolles,  amour 
enuers  les  fiens,  humanité  enuers  les  vaincus  :  car 
fes  mœurs  femblent  à  la  vérité  n' auoir  aucun  iufle 
reproche  :  ouy  bien  aucunes  de  fes  aftions  particu- 
lières, rares,  &  extraordinaires.  Mais  il  eft  impolïïble 
de  conduire  fi  grands  mouuemens,  auec  les  règles 
de  la  iuflice.  Telles  gens  veulent  eilre  iugez  en  gros, 
par  la  maiftreffe  fin  de  leurs  aftions,  La  ruyne  de 
Thebes,  le  meurtre  de  Menander,  &  du  médecin 
d'Epheftion  :  de  tant  de  prifonniers  Perfiens  à  vn 
coup,  d'vne  trouppe  de  foldats  Indiens  non  fans  inte- 
reft  de  fa  parolle,  des  Coiïeïens  iufques  aux  petits 
enfans  :  font  faillies  vn  peu  mal  excufables.  Car 
quant  à  Clytus,  la  faute  en  fut  amendée  outre  fon 
poix  :  &  tefmoigne  cette  aftion  autant  que  toute 
autre,  la  debonnaireté  de  fa  complexion,  &  que 
c'eftoit  de  foy  vne  complexion  excellemment  formée 
à  la  bonté,  &  a  efté  ingenieufement  dift  de  luy, 

qu'il  auoit  de  la  Nature  fes  vertus,  de  la  Fortune  fes 
vices.  Quant  à  ce  qu'il  eftoit  vn  peu  vanteur,  vn  peu 
trop  impatient  d'ouyr  mefdire  de  foy,  &  quant  à  fes 
mangeoires,  armes,  &  mors,  qu'il  fit  femer  aux 
Indes  :  toutes  ces  chofes  me  femblent  pouuoir  eftre 
condonées  à  fon  aage,  &  à  l'eftrange  profperité  de 
fa  fortune.  Qui  confiderera  quand  &  quand,  tant  de 
vertus  militaires,  diligence,  pouruoyance,  patience, 
difcipline,  fubtilité,  magnanimité,  refolution,  bon- 
heur, en  quoy,  quand  l'authorité  d'Hannibal  ne  nous 
Tauroit  appris,  il  a  efté  le  premier  des  hommes  :  les 
rares  beautez  &  conditions  de  fa  perfonne,  iufques 
au  miracle  :  ce  port,  &  ce  vénérable  maintien,  foubs 
vn  vifage  fi  ieune,  vermeil,  &  flambloyant  : 

Qualis  vbi  Ocejni  perfufus  Lucifer  vriia, 
Quem  Venus  ante  alios  ^firorum  diligit  ignés, 
Extulit  osfacrum  cveloj  tenehrdfque  refoluit  : 

l'excellence  de  fon  fçauoir  &  capacité  :  la  durée 
&  grandeur  de  fa  gloire,  pure,  nette,  exempte  de 
tache  &  d'enuie  :  &  qu'encore  long  temps  après  fa 
mort,  ce  fuft  vne  religieufe  croyance,  d'eftimer  que 
fes  médailles  portaflent  bon-heur  à  ceux  qui  les 
auoyent  fur  eux  :  &  que  plus  de  Roys,  &  Princes 
ont  efcrit  fes  geftes,  qu'autres  hiftoriens  n'ont  efcrit 
les  geftes  d'autre  Roy  ou  Prince  que  ce  foit  : 
&  qu'encores  à  prefent,  les  Mahumetans,  qui  mef- 
prifent  toutes  autres  hiftoires,  reçoiuent  &  honnorent 
la  lienne  feule  par  fpecial  priuilege  :  il  confeffera, 
tout  cela  mis  enfemble,  que  i'ay  eu  raifon  de  le 
préférer  à  Caefar  mefme,  qui  feul  m'a  peu  mettre  en 
doubte  du  choix.  Et  il  ne  fe  peut  nier,  qu'il  n'y  aye 
plus  du  fien  en  fes  exploits,  plus  de  la  Fortune  en 
III.  13 

ceux  d'Alexandre.  Ils  ont  eu  plufieurs  chofes  efgales, 
&  Caefar  à  l'aduenture  aucunes  plus  grandes.  Ce 
furent  deux  feux,  ou  deux  torrens,  à  rauager  le 
monde  par  diuers  endroits. 

Et  velue  immijji  diuerfis  partlbus  ignés 

Arentem  in  filua.m,  &"  virguha  fonantia.  laiiro  : 

Aut  vbi  decurfu  rapide  de  montibus  alds 

Dant  fonitum  fpumoji  amnes,  &  in  aquora  curruntj 

Qui/que  fuum  populatus  iier. 

Mais  quand  l'ambition  de  Cazfar  auroit  de  foy  plus 
de  modération,  elle  a  tant  de  mal'heur,  ayant  ren- 
contré ce  vilain  fubieft  de  la  ruyne  de  fon  pays, 
&  de  l'empirement  vniuerfel  du  monde,  que  toutes 
pièces  ramaiïees  &  mifes  en  la  balance,  ie  ne  puis 
que  ie  ne  panche  du  cofté  d'Alexandre.  Le  tiers, 
&  le  plus  excellent,  à  mon  gré,  c'efl:  Epaminondas. 
De  gloire,  il  n'en  a  pas  à  beaucoup  près  tant  que 
d'autres  (aufli  n'eit-ce  pas  vne  pièce  de  la  fubftance 
de  la  chofe,)  de  refolution  &  de  vaillance,  non  pas 
de  celle  qui  eft  efguifée  par  ambition,  mais  de  celle 
que  la  fapience  &  la  raifon  peuuent  planter  en  vne 
ame  bien  réglée,  il  en  auoit  tout  ce  qui  s'en  peut 
imaginer.  De  preuue  de  cette  fienne  vertu,  il  en  a 
faift  autant,  à  mon  aduis,  qu'Alexandre  mefme, 
&  que  Cazfar  :  car  encore  que  fes  exploits  de  guerre, 
ne  foyent  ny  fi  frequens,  ny  fi  enflez,  ils  ne  laiiïent 
pas  pourtant,  à  les  bien  confiderer  &  toutes  leurs 
circonftances,  d'eftre  aufïï  poifants  &  roides,  &  por- 
tants autant  de  tefmoignage  de  hardieiïe  &  de  fuffi- 
fance  militaire.  Les  Grecs  luy  ont  faift  cet  honneur, 
fans  contredit,  de  le  nommer  le  premier  homme 
d'entre  eux  :  mais  eftre  le  premier  de  la  Grèce,  c'efl: 
facilement  eftre  le  prime  du  monde.  Quant  à  fon 

fçauoir  &  fuffifance,  ce  iugement  ancien  nous  en 
eft  refté,  que  iamais  homme  ne  fceut  tant,  &  parla 
Il  peu  que  luy.  Car  il  eftoic  Pythagorique  de  fecte. 
Et  ce  qu'il  parla,  nul  ne  parla  iamais  mieux  :  excel- 
lent orateur  &  très  perfuafif.  Mais  quant  à  fes  mœurs 
&  confcience,  il  a  de  bien  loing  furpalTé  tous  ceux, 
qui  fe  font  iamais  mêliez  de  manier  affaires  :  car  en 
cette  partie,  qui  doit  eftre  principalement  confîderée, 
qui  feule  marque  véritablement,  quels  nous  fommes  : 
&  laquelle  ie  contrepoife  feule  à  toutes  les  autres 
enfemble,  il  ne  cède  à  aucun  philofophe,  non  pas  à 
Socrates  mefmes.  En  ceftuy-cy  l'innocence  eft  vne 
qualité,  propre,  maiftrefle,  conftante,  vniforme, 
incorruptible.  Au  parangon  de  laquelle,  elle  paroift 
en  Alexandre  fubalterne,  incertaine,  bigarrée,  molle, 
&  fortuite.  L'ancienneté  iugea,  qu'à  efplucher  par 
le  menu  touts  les  autres  grands  capitaines,  il  fe 
trouue  en  chafcun  quelque  fpeciale  qualité,  qui  le 
rend  illuftre.  En  ceftuy-cy  feul,  c'eft  vne  vertu 
&  fuffifance  pleine  par  tout,  &  pareille  :  qui  en  touts 
les  offices  de  la  vie  humaine  ne  laifle  rien  à  defirer 
de  foy  :  foit  en  occupation  publique  ou  priuée,  ou 
paifible,  ou  guerrière  :  foit  à  viure  foit  à  mourir 
grandement  &  glorieufement.  le  ne  cognoy  nulle  ny 
forme  ny  fortune  d'homme,  que  ie  regarde  auec  tant 
d'honneur  &  d'amour.  Il  eft  bien  vray,  que  fon 
obftination  à  la  pauureté,  ie  la  trouue  aucunement 
fcrupuleufe  :  comme  elle  eft  peinte  par  fes  meilleurs 
amis.  Et  cette  feule  action,  haute  pourtant  &  très 
digne  d'admiration,  ie  la  fens  vn  peu  aigrette, 
pour  par  fouhait  mefme  en  la  forme  qu'elle  eftoit 
en  luy,  m'en  defirer  l'imitation.  Le  feul  Scipion 
^mylian,  qui  luy  donneroit  vne  fin  aulFi  fiere  &  ma- 
gnifique, &  la  cognoiftance  des  fciences  autant  pro- 

fonde  &  vniuerfelle,  fe  pourroit  mettre  à  l'encontre 
à  l'autre  plat  de  la  balance.  O  quel  defplaifir  le 
temps  m'a  faift,  d'ofler  de  nos  yeux  à  poinft  nommé, 
des  premières,  la  couple  de  vies  iuftement  la  plus 
noble,  qui  fuft  en  Plutarque,  de  ces  deux  person- 
nages :  par  le  commun  confentement  du  monde,  l'vn 
le  premier  des  Grecs,  l'autre  des  Romains!  Quelle 
matière,  quel  œuurier!  Pour  vn  homme  non  faint, 
mais  que  nous  difons,  galant  homme,  de  mœurs 
ciuiles  &  communes  :  d'vne  hauteur  modérée  :  la 
plus  riche  vie,  que  ie  fçache,  à  eftre  vefcue  entre 
les  viuants,  comme  on  dit  :  &  eftoSee  de  plus  de 
riches  parties  &  defirables,  c'eft,  tout  confideré,  celle 
d'Alcibiades  à  mon  gré.  Mais  quant  à  Epaminondas, 
pour  exemple  d'vne  excefllue  bonté,  ie  veux  adioufter 
icy  aucunes  de  fes  opinions.  Le  plus  doux  conten- 
tement qu'il  eut  en  toute  fa  vie,  il  tefmoigna  que 
c'eftoit  le  plaifir  qu'il  auoit  donné  à  fon  père,  &  à 
fa  mère,  de  fa  viftoire  de  Leuftres  :  il  couche  de 
beaucoup,  préférant  leur  plaifir,  au  fien  fi  iufte  &  fi 
plein  d'vne  tant  glorieufe  aftion.  Il  ne  penfoit  pas 
qu'il  fuft  loifible  pour  recouurer  mefmes  la  liberté 
de  fon  pays,  de  tuer  vn  homme  fans  cognoifTance 
de  caufe.  Voyla  pourquoy  il  fut  fi  froid  à  l'entreprife 
de  Pelopidas  fon  compaignon,  pour  la  deliurance  de 
Thebes.  Il  tenoit  aulfi,  qu'en  vne  bataille  il  falloit 
fuyr  le  rencontre  d'vn  amy,  qui  fuft  au  party  con- 
traire, &  l'efpargner.  Et  fon  humanité  à  l'endroit 
des  ennemis  mefmes,  l'ayant  mis  en  foupçon  enuers 
les  Bœotiens,  de  ce  qu'après  auoir  miraculeufement 
forcé  les  Lacedemoniens  de  luy  ouurir  le  pas,  qu'ils 
auoyent  entreprins  de  garder  à  l'entrée  de  la  Morée 
près  de  Corinthe,  il  s'eftoit  contenté  de  leur  auoir 
paffé  fur   le  ventre,  fans  les  pourfuyure   à  toute 


LIVRE    II,    CHAP.     XXXVI.  ip7 

outrance  :  il  fut  depofé  de  l'eftat  de  Capitaine 
gênerai.  Très  honorablement  pour  vne  telle  caufe  : 
&  pour  la  honte  que  ce  leur  fut  d'auoir  par  neceflité 
à  le  remonter  tantoft  après  en  fon  degré,  &  reco- 
gnoiftre,  combien  dependoit  de  luy  leur  gloire  &  leur 
falut  :  la  vidoire  le  fuyuant  comme  fon  ombre  par  tout 
où  il  guidaft,  la  profperité  de  fon  pays  mourut  aufli 
luy  mort,  comme  elle  eftoit  née  par  luy. 


'W 


De  la  rejfemhlance  des  enfans  aux  pères. 


CHAPITRE     XXXVII. 


E  fagotage  de  tant  de  diuerfes 
pièces,  fe  faift  en  cette  condition, 
que  ie  n'y  mets  la  main,  que  lors 
qu'vne  trop  lafche  oyfiueté  me 
preiïe,  &  non  ailleurs  que  chez 
moy .  Ainfm  ils'efl  bafly  à  diuerfes 
pofes  &  interualles,  comme  les 
occafions  me  détiennent  ailleurs  par  fois  plufieurs 
moys.  Au  demeurant,  ie  ne  corrige  point  mes  pre- 
mières imaginations  par  les  fécondes,  ouy  à  l'auen- 
ture  quelque  mot  :  mais  pour  diuerfifier,  non  pour 
ofter,  le  veux  reprefenter  le  progrez  de  mes  hu- 
meurs, &  qu'on  voye  chafque  pièce  en  fa  naiffance. 
le  prendrois  plaifir  d'auoir  commencé  plulloft,  &  à 
recognoiftre  le  train  de  mes  mutations,  Vn  valet  qui 
me  feruoit  à  les  efcrire  foubs  moy,  penfa  faire  vn 
grand  butin  de  m'en  defrober  plufieurs  pièces  choi- 
fies  à  fa  pofte.  Cela  me  confole,  qu'il  n'y  fera  pas 
plus  de  gain,  que  i'y  ay  fait  de  perte,  le  me  fuis 
enuieilly  de  fept  ou  huift  ans  depuis  que  ie  com- 
mençay.  Ce  n'a  pas  efté  fans  quelque  nouuel  acqueft. 
l'y  ay  pratiqué  la  colique,  par  la  libéralité  des  ans  : 
leur  commerce  &  longue  conuerfation,  ne  fc  paffe 

ayfément  fans  quelque  tel  fruit.  le  voudroy  bien, 
de  plufieurs  autres  prefens,  qu'ils  ont  à  faire,  à  ceux 
qui  les  hantent  long  temps,  qu'ils  en  euffent  choifi 
quelqu'vn  qui  ra'euft  efté  plus  acceptable  :  car  ils  ne 
m'en  euffent  fçeu  faire,  que  i'euflfe  en  plus  grande 
horreur,  des  mon  enfance.  C'eftoit  à  poinâ:  nommé, 
de  tous  les  accidens  de  la  vieilleffe,  celuy  que  ie 
craignois  le  plus.  l'auoy  penfé  mainte-fois  à  part 
moy,  que  i'alloy  trop  auant  :  &  qu'à  faire  vn  fi  long 
chemin,  ie  ne  faudroy  pas  de  mengager  en  fin,  en 
quelque  malplaifant  rencontre.  le  fentois  &  prote- 
ftois  afl"ez,  qu'il  efl;oit  heure  de  partir,  &  qu'il  falloit 
trencher  la  vie  dans  le  vif,  &  dans  le  fein,  fuyuant 
la  règle  des  chirurgiens,  quand  ils  ont  à  coupper 
quelque  membre.  Qu'à  celuy,  qui  ne  la  rendoit  à 
temps.  Nature  auoit  accouftumé  de  faire  payer  de 
bien  rudes  vfures.  Il  s'en  faloit  tant,  que  i'en  fufle 
preft  lors,  qu'en  dix-huift  mois  ou  enuiron  qu'il  y 
a  que  ie  fuis  en  ce  malplaifant  eftat,  i'ay  défia  appris 
à  m'y  accommoder.  l'entre  défia  en  compofition  de 
ce  viure  coliqueux  :  i'y  trouue  dequoy  me  confoler, 
&  dequoy  efperer.  Tant  les  hommes  font  accoqui- 
nez  à  leur  efl;re  miferable,  qu'il  n'eft  fi  rude  condi- 
tion qu'ils  n'acceptent  pour  s'y  conferuer.  Oyez 
Mxcenas. 

Dehilem  facito  manuj 
Debilem  pede^  coxa. 
Lubricos  quate  dentés  : 
Vita  dum  fuperefij  bene  efi. 

Et  couuroit  Tamburlan  d'vne  fotte  humanité,  la 
cruauté  fantafi:ique  qu'il  exerçoit  contre  les  ladres, 
en  faifant  mettre  à  mort  autant  qu'il  en  venoit  à  fa 
cognoiffance,  pour,  difoit-il,  les  deliurer  de  la  vie, 

qu'ils  viuoient  fi  pénible.  Car  il  n'y  auoit  nul  d'eux, 
qui  n'cuft  mieux  aymé  eftre  trois  fois  ladre,  que  de 
n'eflre  pas.  Et  Antiflhenes  le  Stoïcien,  eftant  fort 
malade,  &  s'efcriant  :  Qui  me  deliurera  de  ces  maux? 
Diogenes,  qui  l'eftoit  venu  veoir,  luy  prefentant  vn 
couteau  :  Ceftuy-cy,  fi  tu  veux,  bien  toft  :  le  ne  dy 
pas  de  la  vie,  répliqua  il,  ie  dy  des  maux.  Les 
îbuffrances  qui  nous  touchent  Amplement  par  l'ame, 
m'affligent  beaucoup  moins  qu'elles  ne  font  la  pluf- 
part  des  autres  hommes  :  partie  par  iugement  :  car 
le  monde  ellime  plufieurs  chofes  horribles,  ou  eui- 
tables  au  prix  de  la  vie,  qui  me  font  à  peu  près 
indiflFerentes  :  partie,  par  vne  complexion  ftupide 
&  infenfible,  que  i'ay  aux  accidents  qui  ne  donnent 
à  moy  de  droit  fil  :  laquelle  complexion  i'eftime 
l'vne  des  meilleures  pièces  de  ma  naturelle  condi- 
tion. Mais  les  foufirances  vrayement  efTentielles 
&  corporelles,  ie  les  goufte  bien  vifuement.  Si  eft-ce 
pourtant,  que  les  preuoyant  autrefois  d'vne  veuë 
foible,  délicate,  &  amollie  par  la  iouyiïance  de  cette 
longue  &  heureufe  fanté  &  repos,  que  Dieu  m'a 
preilé,  la  meilleure  part  de  mon  aage  :  ie  les  auoy 
conceuës  par  imagination,  fi  infupportables,  qu'à  la 
vérité  l'en  auois  plus  de  peur,  que  ie  n'y  ay  trouué 
de  mal.  Par  où  l'augmente  toufiours  cette  créance, 
que  la  plufpart  des  facultez  de  noftre  ame,  comme 
nous  les  employons,  troublent  plus  le  repos  de  la 
vie,  qu'elles  n'y  fcruent.  le  fuis  aux  prifes  auec  la 
pire  de  toutes  les  maladies,  la  plus  foudaine,  la  plus 
douloureufe,  la  plus  mortelle,  &  la  plus  irrémé- 
diable, l'en  ay  défia  eflayé  cinq  ou  fix  bien  longs 
accez  &  pénibles  :  toutesfois  ou  ie  me  flatte,  ou 
encores  y  a-il  en  cet  eftat,  dequoy  fe  fouftenir,  à 
qui  a  l'ame  defchargée  de  la  crainte  de  la  mort, 

&  defchargée  des  menafles,  conclufions  &  confe- 
quences,  dequoy  la  médecine  nous  entefte.  Mais 
lefleft  mefme  de  la  douleur,  n'a  pas  cetce  aigreur 
fi  afpre  &  fi  poignante,  qu'vn  homme  rafiis  en  doiue 
encrer  en  rage  &  en  defefpoir.  l'ay  aumoins  ce  profit 
de  la  cholique,  que  ce  que  ie  n'auoy  encore  peu  fur 
moy,  pour  me  concilier  du  tout,  &  m' accointer  à  la 
mort,  elle  le  parfera  :  car  d'autant  plus  elle  me 
prefTera,  &  importunera,  d'autant  moins  me  fera  la 
mort  à  craindre,  l'auoy  défia  gaigné  cela,  de  ne  tenir 
à  la  vie,  que  par  la  vie  feulement  :  elle  defnouëra 
encore  cette  intelligence.  Et  Dieu  vueille  qu'en  fin, 
fi  fon  afpreté  vient  à  furmonter  mes  forces,  elle  ne 
me  reiette  à  l'autre  extrémité  non  moins  vitieufe, 
d'aymer  &  defirer  à  mourir. 

Summum  nec  metuas  dUm,  nec  optes. 

Ce  font  deux  paffions  à  craindre,  mais  IVne  a  fon 
remède  bien  plus  preft  que  l'autre.  Au  demeurant, 
i'ay  toufiours  trouué  ce  précepte  cérémonieux,  qui 
ordonne  fi  exactement  de  tenir  bonne  contenance 
&  vn  maintien  defdaigneux,  &  pofé,  à  la  fouffrance  des 
maux.  Pourquoy  la  philofophie,  qui  ne  regarde  que 
le  vif,  &  les  effects,  fe  va  elle  amufant  à  ces  appa- 
rences externes?  Qu'elle  laiffe  ce  foing  aux  farceurs 
&  maillres  de  rhétorique,  qui  font  tant  d'efl:at  de 
nos  geftes.  Qu'elle  condone  hardiment  au  mal,  cette 
lafcheté  voyelle,  fi  elle  n  ell  ny  cordiale,  ny  ftoma- 
cale  :  &  prefle  fes  pleintes  volontaires  au  genre 
des  foufpirs ,  fanglots ,  palpitations ,  pallifiements , 
que  Nature  a  mis  hors  de  noftre  puiflance.  Pourueu 
que  le  courage  foit  fans  effroy,  les  parolles  fans 
defefpoir,  qu'elle  fe  contente.  Qu'importe  que  nous 

tordions  nos  bras,  pourueu  que  nous  ne  tordions 
nos  penfées?  elle  nous  drefle  pour  nous,  non  pour 
autruy,  pour  eftre,  non  pour  fembler.  Qu'elle  s'ar- 
refte  à  gouuerner  noftre  entendement,  quelle  a  pris 
à  inftruire.  Qu'aux  efforts  de  la  cholique,  elle 
maintienne  l'âme  capable  de  fe  recognoiftre ,  de 
fuyure  fon  train  accouftumé  :  combatant  la  douleur 
&  la  fouftenant,  non  fe  proflernant  honteufement  à 
fes  pieds  :  efmeuë  &  efchauffée  du  combat ,  non 
abatue  &  renuerfée  :  capable  d'entretien  &  d'autre 
occupation,  iufques  à  certaine  mefure.  En  accidents 
fi  extrêmes,  c'efl  cruauté  de  requérir  de  nous  vne 
démarche  fi  compofée.  Si  nous  auons  beau  ieu, 
c'efl  peu  que  nous  ayons  mauuaife  mine.  Si  le  corps 
fe  foulage  en  fe  plaignant,  qu'il  le  face  :  fi  l'agita- 
tion luy  plaid,  quil  fe  tourneboule  &  tracaffe  à  fa 
fantafie  :  s'il  luy  femble  que  le  mal  s'euapore  aucu- 
nement (comme  aucuns  médecins  difent  que  cela 
aide  à  la  deliurance  des  femmes  enceintes)  pour 
pouffer  hors  la  voix  auec  plus  grande  violence  :  ou 
s'il  en  amufe  fon  tourment,  qu'il  crie  tout  à  faift. 
Ne  commandons  point  à  cette  voix,  quelle  aille, 
mais  permettons  le  luy.  Epicurus  ne  pardonne  pas 
feulement  à  fon  fage  de  crier  aux  tourments,  mais 
il  le  luy  confeille.  Pugiles  etiam  quum  feriunt,  in 
iaélandis  cœjlibus  ingemijcunt,  quia  profundenda  voce 
omne  corpus  intendiîur .  venitque  plaga  vehementior. 
Nous  auons  affez  de  trauail  du  mal,  fans  nous  tra- 
uailler  à  ces  règles  fuperflues.  Ce  que  ie  dis  pour 
excufer  ceux,  qu'on  voit  ordinairement  fe  tempefter, 
aux  fecouffes  &  affaux  de  cette  maladie  :  car  pour 
moy,  ie  l'ay  paffée  iufques  à  cette  heure  auec  vn  peu 
meilleure  contenance,  &  me  contente  de  gémir  fans 
brailler.   Non  pourtant  que  ie  me  mette  en  peine, 

pour  maintenir  cette  décence  extérieure  :  car  ie  fay 
peu  de  compte  d'vn  tel  aduantage.  le  prefte  en  cela 
au  mal  autant  qu'il  veut  :  mais  ou  mes  douleurs  ne 
font  pas  fi  excefliues,  ou  i'y  apporte  plus  de  fermeté 
que  le  commun.  le  me  plains,  ie  me  defpite,  quand 
les  aigres  pointures  me  preflent,  mais  ie  n'en  viens 
point  au  defefpoir,  comme  celuy  là  : 

EiulalUj  quejiuj  gimitUj  fremitibus 
Refonando  multum  Jlcliles  voces  refert. 

le  me  tafte  au  plus  efpais  du  mal  :  &  ay  toufiours 
trouué  que  i'eftoy  capable  de  dire,  de  penfer,  de 
refpondre  aufli  fainement  qu'en  vne  autre  heure, 
mais  non  fi  conftamment  :  la  douleur  me  troublant 
&  deftournant.  Quand  on  me  tient  le  plus  atterré, 
&  que  les  alfiftans  m'efpargnent ,  i'eflaye  fouuent 
mes  forces,  &  leur  entame  moy-mefme  des  propos 
les  plus  efloignez  de  mon  eftat.  le  puis  tout  par  vn 
foudain  effort  :  mais  oftez  en  la  durée.  O  que  n  ay 
ie  la  faculté  de  ce  fongeur  de  Cicero,  qui,  fongeant 
embraiïer  vne  garfe,  trouua  qu'il  s'efloit  defchargé 
de  fa  pierre  emmy  fes  draps  !  Les  miennes  me  def- 
garfent  eftrangement.  Aux  interualles  de  cette  dou- 
leur excefliue  lors  que  mes  vreteres  languiffent  fans 
me  ronger,  ie  me  remets  foudain  en  ma  forme  ordi- 
naire :  d'autant  que  mon  ame  ne  prend  autre  alarme, 
que  la  fenfible  &  corporelle.  Ce  que  ie  dby  certai- 
nement au  foing  que  i'ay  eu  à  me  préparer  par  dif- 
cours  à  tels  accidens  : 

lj.borum. 
Nulla  mihi  noua  nunc  faciès  inopinâque  furgit, 
Omnia  prœcepij  atque  animo  mecum  ante  peregi. 

le  fuis  effayé  pourtant  vn  peu  bien  rudement  pour 

vn  apprenti,  &  d'vn  changement  bien  foudain  &  bien 
rude  :  eftant  cheu  tout  à  coup,   d'vne   tref-douce 
condition  de  vie,  &  tref-lieureufe,  à  la  plus  dou- 
loureufe,  &   pénible,   qui  fe  puifTe  imaginer.   Car 
outre  ce  que  c'efl  vne  maladie  bien  fort  à  craindre 
d'elle  mefme,  elle  fait  en  moy  fes  commencemens 
beaucoup  plus  afpres  &  difficiles  qu'elle  n'a  accou- 
ftumé.  Les  accès  me  reprennent  fifouuent,  que  iene 
fens  quaû  plus  d'entière  fanté  :  ie  maintien  toutes- 
fois,  iufques  à  cette  heure,  mon  efprit  en  telle  affiette, 
que  pourueu  que  i'y  puiiïe  apporter  de  la  conftance, 
ie  me  treuue  en  aiïez  meilleure  condition  de  vie, 
que  mille  autres,  qui  n'ont  ny  fiéure,  ny  mal,  que 
celuy  qu'ils  fe  donnent  eux  mefmes,  par  la  faute  de 
leur  difcours.  Il  ell  certaine  façon  d'humilité  fubtile, 
qui  naift  de  la  prefomption  :  comme  cefte-cy  :  Que 
nous  recognoiiïbns    nollre  ignorance,   en  plufieurs 
chofes,  &  fommes  fi  courtois  d'auoiier,  qu'il  y  ait 
es  ouurages  de  Nature,  aucunes  qualitez  &  condi- 
tions, qui  nous  font  imperceptibles,  &  defquelles 
noftre  fuffifance  ne  peut  defcouurir  les  moyens  &  les 
caufes.  Par  cette  honnefte  &  confcientieufe  déclara- 
tion, nous  efperons  gaigner  qu'on  nous  croira  aufli 
de  celles,  que  nous  dirons,  entendre.  Nous  n'auons 
que  faire  d'aller  trier  des  miracles  &  des  difficultez 
eftrangeres  :  il  me  femble  que  parmy  les  chofes  que 
nous  voyons  ordinairement,  il  y  a  des  eftrangetez  fi 
incomprehenfibles,  qu'elles  furpaflent  toute  la  diffi- 
culté des  miracles.  Quel  monflre  eft-ce,  que  cette 
goutte  de  femence,  dequoy  nous  fommes  produits, 
porte  en  foy  les  impreflions,  non  de  la  forme  corpo- 
relle feulement,  mais  des  penfemens  &  des  inclina- 
tions de  nos  pères }  Cette  goutte  d'eau,  où  loge  elle 
ce  nombre  in£ny  de  formes?  &  comme  portent  elles 

ces  relTemblances,  d'vn  progrez  (i  téméraire  &  fi  def- 
reglé,  que  l'arriére  fils  refpondra  à  fion  bifayeul,  le 
nepueu  à  l'oncle?  En  la  famille  de  Lepidus  à  Rome, 
il  y  en  a  eu  trois,  non  de  fuite,  mais  par  interualles, 
qui  nafquirent  vn  mefme  œuU  couuert  de  cartilage. 
A  Thebes  il  y  auoit  vne  race  qui  portoit  dés  le 
ventre  de  la  mère,  la  forme  d'vn  fer  de  lance,  &  qui 
ne  le  portoit,  eftoit  tenu  illégitime.  Ariftote  dit 
qu'en  certaine  nation,  où  les  femmes  eftoient  com- 
munes, on  aflignoit  les  enfans  à  leurs  pères,  par  la 
reflemblance.  Il  eft  à  croire  que  ie  dois  à  mon  père 
cette  qualité  pierreufe  :  car  il  mourut  merueilleufe- 
ment  affligé  d'vne  grofle  pierre,  qu'il  auoit  en  la  veffie. 
Il  ne  s'apperceut  de  fon  mal,  que  le  foixante  feptiefme 
an  de  fon  aage  :  &  auant  cela  il  n'en  auoit  eu  aucune 
menafle  ou  reffentiment,  aux  reins,  aux  coftez,  ny 
ailleurs  :  &  auoit  vefcu  iufques  lors,  en  vne  heu- 
reufe  fanté,  &  bien  peu  fubiette  à  maladies,  &  dura 
encores  fept  ans  en  ce  mal,  trainant  vne  fin  de  vie  bien 
douloureufe.  l'efloy  nay  vingt  cinq  ans  &  plus,  auant 
fa  maladie,  &  durant  le  cours  de  fon  meilleur  eftat, 
le  troifiefme  de  fes  enfans  en  rang  de  naifTance.  Où 
fe  couuoit  tant  de  temps,  la  propenfion  à  ce  défaut  ? 
Et  lors  qu'il  eftoit  fi  loing  du  mal,  cette  légère 
pièce  de  fa  fubftance,  dequoy  il  me  baftit,  comment 
en  portoit  elle  pour  fa  part,  vne  fi  grande  impref- 
fion?  Et  comment  encore  fi  couuerte,  que  quarante 
cinq  ans  après,  i'aye  commencé  à  m'en  reffentir  ?  feul 
iufques  à  cette  heure,  entre  tant  de  frères,  &  de 
fœurs,  &  tous  d'vne  mère.  Qui  m'efclaircira  de  ce 
progrez,  ie  le  croiray  d'autant  d'autres  miracles 
qu'il  voudra  :  pourueu  que,  comme  ils  font,  il  ne  me 
dorme  en  payement,  vne  doélrine  beaucoup  plus 
difficile  &  fantaftique,   que  n'eft  la  chofe  mefme. 

Que  les  médecins  excufent  vn  peu  ma  liberté  :  car  par 
cette  mefme  infufion  &  infmuation  fatale,  i'ay  receu 
la  haine  &  le  mefpris  de  leur  doftrine.  Cette  anti- 
pathie, que  i'ay  à  leur  art,  m'efl  héréditaire.  Mon 
père  a  vefcu  foixante  &  quatorze  ans,  mon  ayeul 
foixante  &  neuf,  mon  bifayeul  près  de  quatre  vingts, 
fans  auoir  goufté  aucune  forte  de  médecine.  Et  entre 
eux,  tout  ce  qui  n'eftoit  de  l'vfage  ordinaire,  tenoit 
lieu  de  drogue.  La  médecine  fe  forme  par  exemples 
&  expérience  :  auiïi  fait  mon  opinion.  Voyla  pas  vne 
bien  expreïïe  expérience,  &  bien  aduantageufe  ?  le 
ne  fçay  s'ils  m'en  trouueront  trois  en  leurs  regiftres, 
nais,  nourris,  &  trefpaflez,  en  mefme  fouïer,  mefme 
toiâ:,  ayans  autant  vefcu  par  leur  conduite.  Il  faut 
qu'ils  m'aduoiient  en  cela,  que  fi  ce  n'eft  la  raifon, 
aumoins  que  la  Fortune  eft  de  mon  party  :  or  chez 
les  médecins.  Fortune  vaut  bien  mieux  que  la  raifon. 
Qu'ils  ne  me  prennent  point  à  cette  heure  à  leur 
aduantage,  qu'ils  ne  me  menaiïent  point,  atterré 
comme  ie  fuis  :  ce  feroit  fupercherie.  Aufli  à  dire 
la  vérité,  i'ay  aflez  gaigné  fur  eux  par  mes  exemples 
domefliques,  encore  qu'ils  s'arreftent  là.  Les  chofes 
humaines  n'ont  pas  tant  de  confiance  :  il  y  a  deux 
cens  ans,  il  ne  s'en  faut  que  dix-huift,  que  cet  eiïay 
nous  dure  :  car  le  premier  nafquit  l'an  mil  quatre 
cens  deux.  C'efl:  vrayement  bien  raifon,  que  cette 
expérience  commence  à  nous  faillir.  Qu'ils  ne  me 
reprochent  point  les  maux,  qui  me  tiennent  afteure 
à  la  gorge  :  d' auoir  vefcu  fain  quarante  fept  ans 
pour  ma  part,  n'efl-ce  pas  aiïez  }  Quand  ce  fera  le 
bout  de  ma  carrière,  elle  eft  des  plus  longues.  Mes 
anceftres  auoient  la  médecine  à  contre-cœur  par 
quelque  inclination  occulte  &  naturelle  .  car  la  veuë 
mefme  des  drogues  faifoit  horreur  à  mon  père.  Le 

Seigneur  de  Gauiac  mon  oncle  paternel,  homme 
d'Eglife,  maladif  dés  fa  naifTance,  &  qui  fit  toutes- 
fois  durer  cette  vie  débile,  iufques  à  foixante  fept 
ans,  eftant  tombé  autrefois  en  vne  grofle  &  véhé- 
mente fiéure  continue,  il  fut  ordonné  par  les  méde- 
cins, qu'on  luy  declaireroit,  s'il  ne  fe  vouloit  ayder 
(ils  appellent  fecours  ce  qui  le  plus  fouuent  eft 
empefchement)  qu'il  eftoit  infailliblement  mort.  Ce 
bon  homme,  tout  effrayé  comme  il  fut  de  cette  hor- 
rible fentence.  Si,  refpondit-il,  ie  fuis  donq  mort  : 
mais  Dieu  rendit  tantoft  après  vain  ce  prognoftique. 
Le  dernier  des  frères,  ils  eftoyent  quatre.  Sieur  de 
BufTaguet,  &  de  bien  loing  le  dernier,  fe  foubmit  feul, 
à  cet  art  :  pour  le  commerce,  ce  croy-ie,  qu'il  auoit 
auec  les  autres  arts  :  car  il  eftoit  confeiller  en  la 
cour  de  parlement  :  &  luy  fucceda  fi  mal,  qu'eftant 
par  apparence  de  plus  forte  complexion,  il  mourut 
pourtant  long  temps  auant  les  autres,  fauf  vn,  le 
Sieur  de  Saincl  Michel.  Il  eft  poflible  que  i'ay  receu 
d'eux  cette  dyfpathie  naturelle  à  la  médecine  :  mais 
s'il  n'y  euft  eu  que  cette  confideration,  i'eulTe  efl"ayé 
de  la  forcer.  Car  toutes  ces  conditions,  qui  naiffent 
en  nous  fans  raifon,  elles  font  vitieufes  :  c'eft  vne 
efpece  de  maladie  qu'il  faut  combattre.  Il  peult  eftre, 
que  i'y  auois  cette  propenfion,  mais  ie  Tay  appuyée 
&  fortifiée  par  les  difcours,  qui  m'en  ont  eftably 
l'opinion  que  i'en  ay.  Car  ie  hay  aufli  cette  confide- 
ration de  refufer  la  médecine  pour  l'aigreur  de  fon 
gouft.  Ce  ne  feroit  ayfémentmon  humeur,  qui  trouue 
la  fanté  digne  d'eftre  r' achetée,  par  tous  les  cautères 
&  incifions  les  plus  pénibles  qui  fe  facent.  Et  fuy- 
uant  Epicurus,  les  voluptez  me  femblent  à  euiter,  fi 
elles  tirent  à  leurs  fuittes  des  douleurs  plus  grandes  : 
&  les  douleurs  à  rechercher,  qui  tirent  à  leur  fuitte 


2o8  ESSAIS     DE     MONTAIGNE. 

des  voluptez  plus  grandes.  C'efl  vne  pretieufe  chofe, 
que  la  fanté  :  &  la  feule  qui  mérite  à  la  vérité  qu'on 
y  employé,  non  le  temps  feulement,  la  fueur,  la 
peine,  les  biens,  mais  encore  la  vie  à  fa  pourfuite  : 
d'autant  que  fans  elle,  la  vie  nous  vient  à  eftre  iniu- 
rieufe.  La  volupté,  la  fageiïe,  la  fcience  &  la  vertu, 
fans  elle  fe  terniiïent  &  efuanouyffent.  Et  aux  plus 
fermes  &  tendus  difcours,  que  la  philofophie  nous 
vueille  imprimer  au  contraire,  nous  n'auons  qu'à 
oppofer  l'image  de  Platon,  eftant  frappé  du  haut 
mal,  ou  d'vne  apoplexie  :  &  en  cette  prefuppofition 
le  deffier  d'appeller  à  fon  fecours  les  riches  facultez 
de  fon  ame.  Toute  voye  qui  nous  meneroit  à  la 
fanté,  ne  fe  peut  dire  pour  moy  ny  afpre,  ny  chère. 
Mais  i'ay  quelques  autres  apparences,  qui  me  font 
eftrangement  deffier  de  toute  cette  marchandife.  le 
ne  dy  pas  qu'il  n'y  en  puifle  auoir  quelque  art  : 
qu'il  n'y  ait  parmy  tant  d'ouurages  de  Nature,  des 
chofes  propres  à  la  conferuation  de  noflre  fanté, 
cela  eft  certain.  Fentens  bien,  qu'il  y  a  quelque 
fimple  qui  humefte,  quelque  autre  qui  afleche  : 
ie  fçay  par  expérience,  &  que  les  refforts  produifent 
des  vents,  &  que  les  feuilles  du  fené  lafchent  le 
ventre  :  ie  fçay  plufieurs  telles  expériences  :  comme 
ie  fçay  que  le  mouton  me  nourrit,  &  que  le  vin 
m'efchauffe.  Et  difoit  Solon,  que  le  manger  eftoit, 
comme  les  autres  drogues,  vne  médecine  contre  la 
maladie  de  la  faim.  le  ne  defaduouë  pas  l'vfage,  que 
nous  tirons  du  monde,  ny  ne  doubte  de  la  puiiïance 
&  vberté  de  Nature,  &  de  fon  application  à  noflre 
befoing.  le  vois  bien  que  les  brochets,  &  les  arondes 
fe  trouuent  bien  d'elle.  le  me  deffie  des  inuentions 
de  noftre  efprit  :  de  noftre  fcience  &  art  :  en  faueur 
duquel  nous  l'auons  abandonnée ,    &    fes    règles  : 

&  auquel  nous  ne  fçauons  tenir  modération,  ny 
limite.  Comme  nous  appelions  iuftice,  le  pafliflage 
des  premières  loix  qui  nous  tombent  en  main,  &  leur 
difpenfation  &  prattique,  très  inepte  fouuent  &  très 
inique.  Et  comme  ceux,  qui  s'en  moquent,  &  qui 
l'accufent,  n'entendent  pas  pourtant  iniurier  cette 
noble  vertu  :  ains  condamner  feulement  l'abus  &  pro- 
fanation de  ce  facré  titre.  De  mefme,  en  la  méde- 
cine, i'honore  bien  ce  glorieux  nom,  fa  propofition, 
fa  promeffe,  fi  vtile  au  genre  humain  :  mais  ce  qu'il 
defigne  entre  nous,  ie  ne  l'honore,  ny  l'eftime.  En 
premier  lieu  l'expérience  me  le  fait  craindre  :  car 
de  ce  que  i'ay  de  cognoiffance,  ie  ne  voy  nulle  race 
de  gens  fi  toft  malade,  &  fi  tard  guérie,  que  celle 
qui  eft  foubs  la  iurifdiclion  de  la  médecine.  Leur 
fanté  mefme  eft  altérée  &  corrompue,  par  la  con- 
trainte des  régimes.  Les  médecins  ne  fe  contentent 
point  d'auoir  la  maladie  en  gouuernement,  ils  rendent 
la  fanté  malade,  pour  garder  qu'on  ne  puilTe  en 
aucune  faifon  efchapper  leur  authorité.  D'vne  fanté 
confiante  &  entière,  n'en  tirent  ils  pas  l'argument 
d'vne  grande  maladie  future?  I'ay  efté  aiïez  fouuent 
malade  :  i'ay  trouué  fans  leurs  fecours,  mes  maladies 
aufli  douces  à  fupporter  (&  en  ay  effayé  quafi  de 
toutes  les  fortes)  &  auffi  courtes,  qu'à  nul  autre  : 
&  fi  n'y  ay  point  méfié  l'amertume  de  leurs  ordon- 
nances. La  fanté,  ie  I'ay  libre  &  entière,  fans  règle, 
&  fans  autre  difcipline,  que  de  ma  couflume  &  de 
mon  plaifir.  Tout  lieu  m'efl  bon  à  m'arrefler  :  car 
il  ne  me  faut  autres  commoditez  eflant  malade,  que 
celles  qu'il  me  faut  eflant  fain.  le  ne  me  paflionne 
po'mt  d'eflre  fans  médecin,  fans  apotiquaire,  &  fans 
fecours  :  dequoy  l'en,  voy  la  plus  part  plus  affligez 
que  du  mal.  Quoy }  eux  mefmes  nous  font  ils  voir 
III.  14 

de  l'heur  &  de  la  durée  en  leur  vie,  qui  nous  puifTe 
tefmoigner  quelque  apparent  efFeâ:  de  leur  fcience? 
Il  n'eft  nation  qui  n'ait  elle  pluficurs  ficelés  fans  la 
médecine  :  &  les  premiers  fiecles,  c'eft  à  dire  les 
meilleurs    &    les   plus    heureux  :  &   du  monde  la 
dixiefme  partie  ne  s'enfert  pas  encores  à  cette  heure. 
Infinies  nations  ne  la  cognoiiïent  pas,  où  l'on  vit 
&  plus  fainement,  &  plus  longuement,  qu'on  ne  fait 
icy  :  &  parmy  nous,  le  commun  peuple  s'en  pafle 
heureufement.  Les  Romains  auoyent  efté  fix  cens 
ans,  auant  que  de  la  receuoir  :  mais  après  l'auoir 
effayée,  ils  la  chafferent  de  leur  ville,  par  l'entre- 
mife   de    Caton  le  Cenfeur,   qui    montra  combien 
ayfément  il  s'en  pouuoit  paffer,  ayant  vefcu  quatre 
vingts  &  cinq  ans  :  &  faiâ:  viure  fa  femme  iufqu'à 
l'extrême  vieilleiïe,  non  pas  fans  médecine  :  mais  ouy 
bien  fans  médecin  :  car  toute  chofe  qui  fe  trouue 
falubre  à  nollre  vie,  fe  peut  nommer  médecine.  Il 
entretenoit,  ce  dit  Plutarque,  fa  famille  en  fanté,  par 
l'vfage,  ce  me  femble,  du  Heure.  Comme  les  Arcades, 
dit  Pline,  gueriffent  toutes  maladies  auec  du  laift  de 
vache.  Et  les  Lybiens,  dit  Hérodote,  iouyflent  popu- 
lairement d'vne  rare  fanté,  par  cette  couftume  qu'ils 
ont  :  après  que  leurs  enfants  ont  atteint  quatre  ans, 
de    leur  caufterizer  &  brufler  les  veines   du    chef 
&  des  temples  :  par  où  ils  coupent  chemin  pour  leur 
vie,  à  toute  defluxion  de  rheume.  Et  les  gens  de 
village  de  ce   pays,   à  tous   accidens    n'employent 
que  du  vin  le  plus  fort  qu'ils  peuuent,  meflé  à  force 
fafran  &  efpice  :  tout  cela  auec  vne  fortune  pareille. 
Et  à  dire  vray,  de  toute  cette  diuerfité  &  confufion 
d'ordonnances,  quelle  autre  fin  &  effeâ:  après  tout 
y  a  il,  que  de  vuider  le  ventre'?  ce  que  mille  fimples 
domelliques  peuuent  faire.  Et  fi  ne  fçay  fi  c'eft  fi 

vtilement  qu'Us  difent  :  &  fi  noftre  nature  n'a  point 
befoing  de  la  refidence  de  fes  excremens,  iufques  à 
certaine  mefure,  comme  le  vin  a  de  fa  lie  pour  fa 
conferuation.  Vous  voyez  fouuent  des  hommes  fains, 
tomber  en  vomiflemens,  ou  flux  de  ventre  par  acci- 
dent eftranger,  &  faire  vn  grand  vuidange  d'excre- 
mens  fans  befoin  aucun  précèdent,  &  fans  aucune 
vtilité  fuyuante,  voire  auec  empirement  &  dommage. 
C'eft  du  grand  Platon,  que  i'apprins  n'agueres,  que 
de  trois  fortes  de  mouuements,  qui  nous  appartien- 
nent ,  le  dernier  &  le  pire  eft  celuy  des  purgations  : 
que  nul  homme,  s'il  n'eft  fol,  ne  doit  entreprendre, 
qu'à  l'extrême  necelfité.  On  va  troublant  &  efueil- 
lant  le  mal  par  oppofitions  contraires.  Il  faut  que 
ce  foit  la  forme  de  viure,  qui  doucement  l'allan- 
guiffe  &  reconduife  à  fa  fin.  Les  violentes  harpades 
de  la  drogue  &  du  mal,  font  toufiours  à  noftre  perte, 
puis  que  la  querelle  fe  defmelle  chez  nous,  &  que 
la  drogue  eft  vn  fecours  infiable  :  de  fa  nature 
ennemy  à  noftre  fanté,  &  qui  n'a  accez  en  noftre 
eftat  que  par  le  trouble.  Laiflfons  vn  peu  fau^e. 
L'ordre  qui  pouruoid  aux  puces  &  aux  taulpes, 
pouruoid  aufli  aux  hommes,  qui  ont  la  patience 
pareille,  à  fe  laiffer  gouuemer,  que  les  puces  &  les 
taulpes.  Nous  auons  beau  crier  bihore  :  c'eft  bien 
pour  nous  enroiier,  mais  non  pour  l'auancer.  C'eft 
vn  ordre  fuperbe  &  impiceux.  Noftre  crainte,  noftre 
defefpoir,  le  defgoufte  &  retarde  de  noftre  ayde,  au 
lieu  de  l'y  conuier.  Il  doibt  au  mal  fon  cours,  comme 
à  la  fanté.  De  fe  laiiïer  corrompre  en  faueur  de 
Tvn,  au  preiudice  des  droits  de  l'autre,  il  ne  le  fera 
pas  :  il  tomberoit  en  defordre.  Suyuons  de  par  Dieu, 
fuyuons.  Il  meine  ceux  qui  fuyuent  :  ceux  qui  ne  le 
fuyuent  pas,  il  les  entraine,  &  leur  rage,  &  leur 

médecine  enfemble.  Faittes  ordonner  vne  purgation 
à  voftre  ceruelle.  Elle  y  fera  mieux  employée,  qu'à 
voftre  eftomach.  On  demandoit  à  vn  Lacedemonien, 
qui  l'auoit  fait  viure  sain  fi  long  temps  :  L'ignorance 
de  la  médecine,  refpondit-il.  Et  Adrian  l'Empereur 
crioit  fans  cefle  en  mourant,  que  la  preiïe  des  méde- 
cins l'auoit  tué.  Vn  mauuais  luideur  fe  fit  médecin  : 
Courage,  luy  dit  Diogenes,  tu  as  raifon,  tu  mettras 
à  cette  heure  en  terre  ceux  qui  t'y  ont  mis  autres- 
fois.  Mais  ils  ont  cet  heur,  félon  Nicocles,  que  le 
foleil  efclaire  leur  fuccez,  &  la  terre  cache  leur 
faute.  Et  outre-cela,  ils  ont  vne  façon  bien  auanta- 
geufe,  à  fe  feruir  de  toutes  fortes  d'euenemens  :  car 
ce  que  la  Fortune,  ce  que  la  Nature,  ou  quelque  autre 
caufe  eftrangere,  defquelles  le  nombre  eft  infini, 
produit  en  nous  de  bon  &  de  falutaire,  c'eft  le  pri- 
uilege  de  la  médecine  de  fe  l'attribuer.  Tous  les 
heureux  fuccez  qui  arriuent  au  patient,  qui  eft  foubs 
fon  régime,  c'eft  d'elle  qu'il  les  tient.  Les  occafions 
qui  m'ont  guery  moy,  &  qui  gueriffent  mille  autres, 
qui  n'appellent  point  les  médecins  à  leurs  fecours,  ils 
les  vfurpent  en  leurs  fubiefts.  Et  quant  aux  mauuais 
accidens,  ou  ils  les  defaduoiient  tout  à  fait,  en  attri- 
buant la  coulpe  au  patient,  par  des  raifons  fi  vaines, 
qu'ils  n'ont  garde  de  faillir  d'en  trouuer  toufiours 
aflez  bon  nombre  de  telles  :  Il  a  defcouuert  fon  bras, 
il  a  ouy  le  bruit  d'vn  coche  : 

rhedarum  tranfitus  arSio 
Vicorum  inflexu  : 

on  a  entrouuert  fa  feneftre,  il  s' eft  couché  fur  le 
cofté  gauche,  ou  paffé  par  fa  tefte  quelque  penfe- 
ment  pénible.  Somme  vne  parolle,  vn  fonge,  vne 

œuillade,  leur  femble  fufïifante  excufe  pour  fe  def- 
charger  de  faute.  Ou,  s'il  leur  plaifl,  ils  fe  feruent 
encore  de  cet  empirement,  &  en  font  leurs  affaires, 
par  cet  autre  moyen  qui  ne  leur  peut  iamais  faillir  : 
c'eft  de  nous  payer  lors  que  la  maladie  fe  trouue 
refchaufee  par  leurs  applications,  de  l'alTeurance 
qu'ils  nous  donnent,  qu'elle  feroit  bien  autrement 
empirée  fans  leurs  remèdes.  Celuy  qu'ils  ont  ietté 
d'vn  morfondement  en  vne  fieure  quotidienne,  il 
euft  eu  fans  eux,  la  continue.  Ils  n'ont  garde  de 
faire  mal  leurs  befongnes ,  puis  que  le  dommage 
leur  reuient  à  profit.  Vrayement  ils  ont  raifon  de 
requérir  du  malade,  vne  application  de  créance 
fauorable  :  il  faut  qu'elle  le  foit  à  la  vérité  en  bon 
efcient,  &  bien  fouple,  pour  s'appliquer  à  des 
imaginations  fi  mal  aifées  à  croire.  Platon  difoit  bien 
à  propos,  qu'il  n'appartenoit  qu'aux  médecins  de 
mentir  en  toute  liberté,  puis  que  noftre  falut  defpend 
de  la  vanité,  &  fauceté  de  leurs  promefTes.  iEfope 
autheur  de  tref-rare  excellence,  &  duquel  peu  de 
gens  defcouurent  toutes  les  grâces ,  eft  plaifant  à 
nous  reprefenter  cette  authorité  tyrannique,  qu'ils 
vfurpent  fur  ces  panures  âmes  affoiblies  &  abatuës 
par  le  mal,  &  la  crainte  :  car  il  conte,  qu'vn  malade 
eftant  interrogé  par  fon  médecin,  quelle  opération 
il  fentoit  des  medicamens,  qu'il  luy  auoit  donnez  : 
l'ay  fort  fué,  refpondit-il.  Cela  eft  bon,  dit  le 
médecin.  Vne  autre  fois  il  luy  demanda  encore, 
comme  il  s'eftoit  porté  dépuis  :  l'ay  eu  vn  froid 
extrême,  fit-il,  &  fi  ay  fort  tremblé.  Cela  eft  bon, 
fuyuit  le  médecin  :  à  la  troifiefme  fois,  il  luy  demanda 
de  rechef,  comment  il  fe  portoit  :  le  me  fens,  dit-il, 
enfler  &  bouffir  comme  d'hydropifie.  Voyla  qui  va 
bien,  adioufta  le  médecin.  L'vn  de  fes  domeftiques 

venant  après  à  s'enquérir  à  luy  de  fon  eftat  :  Certes 
mon  amy,  refpond-il,  à  force  de  bien  eflre,  ie  me 
meurs.  Il  y  auoit  en  ^Egypte  vne  loy  plus  iufle,  par 
laquelle  le  médecin  prenoit  fon  patient  en  charge 
les  trois  premiers  iours,  aux  périls  &  fortunes  du 
patient  :  mais  les  trois  iours  paffez ,  c'elloit  aux 
fiens  propres.  Car  quelle  raifon  y  a-il,  qu'^Efcula- 
pius  leur  patron  ait  eflé  frappé  du  foudre,  pour 
auoir  r' amené  Hypolitus  de  mort  à  vie, 

Nam  pater  omnipotens  aliquem  indignatus  ah  vmhris 
Mortalem  infernis ^  ad  lumina  furgere  vit^j 
Ipfe  repertorem  medicino'  talis^  &  artis 
Fulmine  Plixblgenàm  Jiygias  detrujîc  ad  vndas  : 

&  fes  fuyuans  foyent  abfous,  qui  enuoyent  tant 
d'ames  de  la  vie  à  la  mort?  Vn  médecin  vantoit  à 
Nicoclés,  fon  art  eflre  de  grande  auAorité  :  Vraye- 
ment  c'eft  mon,  dit  Nicoclés,  qui  peut  impunément 
tuer  tant  de  gens.  Au  demeurant,  fi  i'euiïe  efté  de 
leur  coufeil,  i'eufTe  rendu  ma  difcipline  plus  facrée 
&  myfterieufe  :  ils  auoyent  alTez  bien  commencé, 
mais  ils  n'ont  pas  acheué  de  mefme.  C'eftoit  vn 
bon  commencement,  d'auoir  fait  des  dieux  &  des 
daemons  aucheurs  de  leur  fcience,  d'auoir  pris  vn 
langage  à  part,  vne  efcriture  à  part,  Quoy  qu'en 
fente  la  philofophie,  que  c'efl  folie  de  confeiller  vn 
homme  pour  fon  profit,  par  manière  non  intelli- 
gible :  T^t  ft  quis  medicus  imper  et  vt  fumât 

Terrigenam,  herbigradartij  domiportam,  fanguine  cajfam. 

C'eftoit  vne  bonne  règle  en  leur  art,  &  qui  accom 
pagne  toutes  les  arts  fanatiques,  vaines,  &  fuperna- 
turelles,  qu'il  faut  que  la  foy  du  patient,  préoccupe 

par  bonne  efperance  &  afTeurance,  leur  effeft  &  opé- 
ration. Laquelle  règle  ils  tiennent  iufques  là,  que 
le  plus  ignorant  &  groffier  médecin,  ils  le  trouuent 
plus  propre  à  celuy,  qui  a  fiance  en  luy,  que  le 
plus  expérimenté,  &  incognu.  Le  choix  mefmes  de 
la  plus  part  de  leurs  drogues  eft  aucunement  myfle- 
rieux  &  diuin.  Le  pied  gauche  d'vne  tortue,  l'vrine 
d'vn  lezart,  la  fiante  d'vn  éléphant,  le  foye  d'vne 
taupe,  du  fang  tiré  foubs  l'aile  droite  d'vn  pigeon 
blanc  :  &  pour  nous  autres  coliqueux  (tant  ils  abu- 
fent  defdaigneufement  de  noftre  mifere)  des  crottes 
de  rat  puluerifées,  &  telles  autres  fmgeries,  qui  ont 
plus  le  vifage  d'vn  enchantement  magicien,  que  de 
fcience  folide.  le  laiiïe  à  part  le  nombre  imper  de 
leurs  pillules  :  la  deflination  de  certains  iours  &  feftes 
de  l'année  :  la  dillinftion  des  heures,  à  cueillir  les 
herbes  de  leurs  ingrediens  :  &  cette  grimace  rebar- 
batiue  &  prudente,  de  leur  port  &  contenance,  de- 
quoy  Pline  mefme  fe  mocque.  Mais  ils  ont  failly, 
veux-ie  dire,  de  ce  qu'à  ce  beau  commencement, 
ils  n'ont  adioufté  cecy,  de  rendre  leurs  affemblées 
&  confultations  plus  religieufes  &  fecretes  :  aucun 
honune  profane  n'y  deuoit  auoir  accez,  non  plus 
qu'aux  fecretes  cérémonies  d'^Efculape.  Car  il 
aduient  de  cette  faute,  que  leur  irrefolution,  la  foi- 
bleffe  de  leurs  argumens,  diuinations  &  fondements, 
l'afpreté  de  leurs  conteftations,  pleines  de  haine,  de 
ialoufie,  &  de  confideration  particulière,  venants  à 
eflre  defcouuertes  à  vn  chacun,  il  faut  eflxe  merueil- 
leufement  aueugle,  fi  on  ne  fe  fent  bien  hazardé 
entre  leurs  mains.  Qui  vid  iamais  médecin  fe  feruir 
de  la  recepte  de  fon  compagnon,  fans  y  retrancher 
ou  adioufter  quelque  chofe?  Ils  trahiffent  affez  par 
là  leur  art  :  &  nous  font  voir  qu'ils  y  confiderent 

plus  leur  réputation,  &  par  confequent  leur  profit, 
que  l'intereft  de  leurs  patiens.  Celuy  là  de  leurs 
dofteurs  efl  plus  fage,  qui  leur  a  anciennement  pref- 
cript,  qu'vn  feul  fe  melle  de  traiter  vn  malade  : 
car  s'il  ne  fait  rien  qui  vaille,  le  reproche  à  l'art  de 
la  médecine,  n'en  fera  pas  fort  grand  pour  la  faute 
d'vn  homme  feul  :  &  au  rebours,  la  gloire  en  fera 
grande,  s'il  vient  à  bien  rencontrer  :  là  où  quand 
ils  font  beaucoup,  ils  déferlent  à  tous  les  coups  le 
meflier  :  d'autant  qu'il  leur  adulent  de  faire  plus 
fouuent  mal  que  bien.  Ils  fe  deuoient  contenter  du 
perpétuel  defaccord,  qui  fe  trouue  es  opinions  des 
principaux  maiftres  &  autheurs  anciens  de  cette 
fcience,  lequel  n'eft  cogneu  que  des  hommes  verfez 
aux  liures,  fans  faire  voir  encore  au  peuple  les  con- 
trouerfes  &  inconftances  de  iugement,  qu'ils  nour- 
rilTent  &  continuent  entre  eux.  Voulons  nous  vn 
exemple  de  l'ancien  débat  de  la  médecine  }  Hiero- 
philus  loge  la  caufe  originelle  des  maladies  aux 
humeurs  :  Erafiflratus,  au  fang  des  artères  :  Afcle- 
piades ,  aux  atomes  inuifibles  s'efcoulants  en  noz 
pores  :  Alcmseon,  en  l'exuperance  ou  deffaut  des 
forces  corporelles  :  Diodes,  en  l'inequalité  des  ele- 
mens  du  corps,  &  en  la  qualité  de  l'air,  que  nous 
refpirons  :  Strato,  en  l'abondance,  crudité,  &  cor- 
ruption de  l'alimant  que  nous  prenons  :  Hippocrates 
la  loge  aux  efprits.  Il  y  a  l'vn  de  leurs  amis,  qu'ils 
cognoiffent  mieux  que  moy,  qui  s'efcrie  à  ce  pro- 
pos, que  la  fcience  la  plus  importante  qui  foit  en 
noftre  vfage,  comme  celle  qui  a  charge  de  noftre 
conferuation  &  fanté,  c'eft  de  mal'heur,  la  plus 
incertaine,  la  plus  trouble,  &  agitée  de  plus  de 
changemens.  Il  n'y  a  pas  grand  danger  de  nous 
mefcomter  à  la  hauteur  du  foleil,  ou  en  la  fraôion 

de  quelque  fupputation  aftronomique  :  mais  icy,  où 
il  va  de  tout  noftre  eftre,  ce  n'eft  pas  fageffe,  de 
nous  abandonner  à  la  mercy  de  l'agitation  de  tant 
de  vents  contraires.  Auant  la  guerre  Peloponne- 
fiaque ,  il  n'eftoit  pas  grands  nouuelles  de  cette 
fcience  :  Hippocrates  la  mit  en  crédit  :  tout  ce  que 
cettuy-cy  auoit  eftably,  Chryfippus  le  renuerfa  : 
depuis  Erafiftratus  petit  fils  d'Ariftote,  tout  ce  que 
Chryfippus  en  auoit  efcrit.  Apres  ceux-cy,  furuin- 
drent  les  Empiriques,  qui  prindrent  vne  voye  toute 
diuerfe  des  anciens,  au  maniement  de  cet  art.  Quand 
le  crédit  de  ces  derniers  commença  à  s'enuieillir, 
Herophilus  mit  en  vfage  vne  autre  forte  de  méde- 
cine, qu'Afclepiades  vint  à  combattre  &  anéantir  à 
fon  tour.  A  leur  reng  gaignerent  authorité  les  opi- 
nions de  Themifon,  &  depuis  de  Mufa,  &  encore 
après  celles  de  Vexius  Valens,  médecin  fameux  par 
l'intelligence  qu'il  auoit  auec  Meffalina.  L'empire 
de  la  médecine  tomba  du  temps  de  Néron  à  Thef- 
falus,  qui  abolit  &  condamna  tout  ce  qui  en  auoit 
efté  tenu  iufques  à  luy.  La  doftrine  de  cetruy-cy  fut 
abbatue  par  Crinas  de  Marfeille,  qui  apporta  de 
nouueau,  de  régler  toutes  les  opérations  medecinales, 
aux  ephemerides  &  mouuemens  des  aftres,  manger, 
dormir,  &  boire  à  l'heure  qu'il  plairoit  à  la  lune  &  à 
Mercure.  Son  authorité  fut  bien  toft  après  fup- 
plantée  par  Charinus ,  médecin  de  cette  mefme 
ville  de  Âlarfeille.  Cettuy-cy  combattoit  non  feule- 
ment la  médecine  ancienne,  mais  encore  l' vfage  des 
bains  chauds,  public,  &  tant  de  fiedes  auparauant 
accouftumé.  Il  faifoit  baigner  les  hommes  dans 
l'eau  froide,  en  hyuer  mefme,  &  plongeoit  les 
malades  dans  l'eau  naturelle  des  ruiifeaux.  Iufques 
au  temps   de  Pline  aucun  Romain  n'auoit  encore 

daigné  exercer  la  médecine  :  elle  fe  faifoit  par  des 
eftrangers,  &  Grecs  :  comme  elle  fe  fait  entre  nous 
François,  par  des  Latineurs.  Car  comme  dit  vn  tref- 
grand  médecin,  nous  ne  receuons  pas  aifément  la 
médecine  que  nous  entendons;  non  plus  que  la 
drogue  que  nous  cueillons.  Si  les  nations,  defquelles 
nous  retirons  le  gayac,  la  falfeperille,  &  le  bois 
d'efquine,  ont  des  médecins,  combien  penfons  nous 
par  cette  mefme  recommendation  de  l'ellrangecé,  la 
rareté,  &  la  cherté,  qu'ils  façent  fefte  de  noz  choulx, 
&  de  noftre  perfil?  car  qui  oferoit  mefprifer  les 
chofes  recherchées  de  fi  loing,  au  hazard  d'vne  fi 
longue  pérégrination  &  fi  perilleufeJ^  Depuis  ces 
anciennes  mutations  de  la  médecine,  il  y  en  a  eu 
infinies  autres  iufques  à  nous;  &  le  plus  fouuent 
mutations  entières  &  vniuerfelles  ;  comme  font 
celles  que  produifent  de  noftre  temps',  Paracelfe, 
Fiorauanti  &  Argenterius  :  car  ils  ne  changent  pas 
feulement  vne  recepte,  mais,  à  ce  qu'on  me  dit, 
toute  la  contexture  &  police  du  corps  de  la  méde- 
cine, accufans  d'ignorance  &  de  pipperie,  ceux  qui 
en  ont  faift  profeflion  iufques  à  eux.  le  vous  laiffe 
à  penfer  où  en  eft  le  pauure  patient.  Si  encor  nous 
eftions  aiïeurez,  quand  ils  fe  mefcontent,  qu'il  ne 
nous  nuifift  pas,  s'il  ne  nous  profite  ;  ce  feroit  vne  bien 
raifonnable  compofition,  de  fe  hazarder  d'acquérir  du 
bien,  fans  fe  mettre  en  danger  de  perte,  iEfope  fai£l 
ce  comte,  qu'vn  qui  auoit  acheté  vn  More  efclaue, 
eftimant  que  cette  couleur  luy  fuft  venue  par  acci- 
dent, &  mauuais  traidement  de  fon  premier  maiftre, 
le  fit  medeciner  de  plufieurs  bains  &  breuuages,  auec 
grand  foing  :  il  aduint,  que  le  More  n'en  amenda 
aucunement  fa  couleur  bafanee,  mais  qu'il  en  per- 
dit entièrement  fa  première  fanté.  Combien  de  fois 

nous  aduient-il,  de  voir  les  médecins  imputans  les 
vns  aux  autres,  la  mort  de  leurs  patiens?  Il  me 
fouuient  d'vne  maladie  populaire,  qui  fut  aux  villes 
de  mon  voifmage,  il  y  a  quelques  années,  mortelle 
&  tref-dangereufe  :  cet  orage  eftant  pafle,  qui  auoit 
emporté  vn  nombre  infiny  d'hommes;  l'vn  des  plus 
fameux  médecins  de  toute  la  contrée,  vint  à  publier 
vn  liuret,  touchant  cette  matière,  par  lequel  il  fe 
rauife,  de  ce  qu'ils  auoyent  vfé  de  la  faignée,  &  con- 
feiïe  que  c'ell  Ivne  des  caufes  principales  du  dom- 
mage, qui  en  eftoit  aduenu.  Dauantage  leurs  aucheurs 
tiennent,  qu'il  n'y  a  aucune  médecine,  qui  n'ait 
quelque  partie  nuifible.  Et  fi  celles  mefmes  qui  nous 
feruent,  nous  offencent  aucunement,  que  doiuent 
faire  celles  qu'on  nous  applique  du  tout  hors  de 
propos?  De  moy,  quand  il  n'y  auroit  autre  chofe, 
i'eftime  qu'à  ceux  qui  hayffent  le  gouft  de  la  méde- 
cine, ce  foit  vn  dangereux  effort,  &  de  preiudice, 
de  l'aller  aualler  à  vne  heure  fi  incommode,  auec 
tant  de  contre-cœur  :  &  croy  que  cela  eflaye  mer- 
ueilleufement  le  malade,  en  vne  faifon,  où  il  a  tant 
befoin  de  repos.  Outre  ce,  qu'à  confiderer  les 
occafions,  furquoy  ils  fondent  ordinairement  la 
caufe  de  noz  maladies,  elles  font  fi  légères  &  fi 
délicates,  que  i'argumente  par  là,  qu'vne  bien  petite 
erreur  en  la  difpenfation  de  leurs  drogues,  peut  nous 
apporter  beaucoup  de  nuifance.  Or  fi  le  mefcomte 
du  médecin  eft  dangereux,  il  nous  va  bien  mal  :  car 
il  ell  bien  mal-aifé  qu'il  n'y  retombe  fouuent  :  il  a 
befoin  de  trop  de  pièces,  confiderations,  &  circon- 
ftances,  pour  affufter  iuftement  fon  deiïein.  Il  faut 
qu'il  cognoiiïe  la  complexion  du  malade,  fa  tempe- 
rature,  fes  humeurs,  fes  inclinations,  fes  aftions, 
fes  penfements  mefmes,  &  fes  imaginations.  11  faut 

qu'il  fe  refponde  des  circonftances  externes,  de 
la  nature  du  lieu,  condition  de  l'air  &  du  temps, 
afliette  des  planètes,  &  leurs  influances  :  qu'il  fça- 
che  en  la  maladie  les  caufes,  les  fignes,  les  affe- 
ftions,  les  iours  critiques  :  en  la  drogue,  le  poix, 
la  force,  le  pays,  la  figure,  l'aage,  la  difpenfation  : 
&  faut  que  toutes  ces  pièces,  il  les  fçache  propor- 
tionner &  rapporter  l'vne  à  l'autre,  pour  en  engen- 
drer vne  parfaifte  fymmetrie.  A  quoy  s'il  faut  tant 
foit  peu,  fi  de  tant  de  reffbrts,  il  y  en  a  vn  tout 
feul,  qui  tire  à  gauche,  en  voyla  affez  pour  nous 
perdre.  Dieu  fçait,  de  quelle  difficulté  eft  la  cognoif- 
fance  de  la  plufpart  de  ces  parties  :  car  pour  exem- 
ple, comment  trouuera-il  le  figne  propre  de  la  ma- 
ladie; chacune  ellant  capable  d'vn  infiny  nombre 
de  fignes  ?  Combien  ont  ils  de  débats  entr'eux  &  de 
doubtes,  fur  l'interprétation  des  vrines?  Autre- 
ment d'oùviendroit  cette  altercation  continuelle  que 
nous  voyons  entr'eux  fur  la  cognoiiïance  du  mal? 
Comment  excuferions  nous  cette  faute,  où  ils  tom- 
bent fi  fouuent,  de  prendre  martre  pour  renard? 
Aux  maux,  que  i'ay  eu,  pour  peu  qu'il  y  euft  de 
difficulté,  ie  n'en  ay  iamais  trouué  trois  d'accord.  le 
remarque  plus  volontiers  les  exemples  qui  me  tou- 
chent. Dernièrement  à  Paris  vn  Gentil-homme  fut 
taillé  par  l'ordonnance  des  médecins,  auquel  on  ne 
trouua  de  pierre  non  plus  à  la  veffie,  qu'à  la  main; 
&  là  mefmes,  vn  Euefque  qui  m'eftoit  fort  amy, 
auoit  efté  inftamment  follicité  par  la  plufpart  des 
médecins,  qu'il  appelloit  à  fon  confeil,  de  fe  faire 
tailler  :  i'aydoy  moy.mefme  foubs  la  foy  d'autruy, 
à  le  luy  fuader  :  quand  il  fut  trefpaiïe,  &  qu'il  fut 
ouuert,  on  trouua  qu'il  n'auoit  mal  qu'aux  reins.  Ils 
font  moins  excufables   en   cette  maladie,  d'autant 

qu'elle  eft  aucunement  palpable.  C'eft  par  là  que  la 
chirurgie  me  femble  beaucoup  plus  certaine,  par  ce 
qu'elle  voit  &  manie  ce  qu'elle  fait;  il  y  a  moins 
à  coniedurer  &  à  deuiner.  Là  où  les  médecins 
n'ont  point  de  fpeculum  matricis,  qui  leur  defcouure 
noftre  cerueau,  noftre  poulmon,  &  noflre  foye.  Les 
promeffes  mefmes  de  la  médecine  font  incroyables. 
Car  ayant  à  prouuoir  à  diuers  accidents  &  contraires, 
qui  nous  prefTent  fouuent  enfemble,  &  qui  ont  vne 
relation  quafi  neceiïaire,  comme  la  chaleur  du  foye, 
&  froideur  de  l'eftomach,  ils  nous  vont  perfuadant 
que  de  leurs  ingrediens,  cettuy-cy  efchauffera  l'efto- 
mach, cet  autre  refraichira  le  foye  :  l'vn  a  fa  charge 
d'aller  droit  aux  reins,  voire  iufques  à  la  veflie, 
fans  eftaler  ailleurs  fes  opérations  ;  &  conferuant 
fes  forces  &  fa  vertu,  en  ce  long  chemin  &  plein 
de  deftourbiers,  iufques  au  lieu,  au  feruice  duquel 
il  eft  deftiné,  par  fa  propriété  occulte  :  l'autre  aiïe- 
chera  le  cerueau  :  celuy  là  humeftera  le  poulmon. 
De  tout  cet  amas,  ayant  fait  vne  mixtion  de  breu- 
uage,  n'eft-ce  pas  quelque  efpece  de  refuerie,  d'ef- 
perer  que  ces  vertus  s'aillent  diuifant,  &  triant  de 
cette  confufion  &  meflange,  pour  courir  à  charges 
fi  diuerfes  }  le  craindrois  infiniement  qu'elles  perdif- 
fent,  ou  efchangeafTent  leurs  ethiquettes,  &  trou- 
blaffent  leurs  quartiers.  Et  qui  pourroit  imaginer, 
qu'en  cette  conftôfion  liquide,  ces  facultez  ne  fe  cor- 
rompent, confondent,  &  altèrent  l'vne  l'autre?  Quoy, 
que  l'exécution  de  cette  ordonnance  defpend  d'vn 
autre  officier,  à  la  foy  &  mercy  duquel  nous  abandon- 
nons encore  vn  coup  noftre  vie?  Comme  nous  auons 
des  pourpointiers,  des  chauftetiers  pour  nous  veftir; 
&  en  fommes  d'autant  mieux  feruis,  que  chacun 
ne  fe  mefle  que  de  fon  fubieft,  &  a  fa  fcience  plus 

reftreinte  &  plus  courte,  que  n'a  vn  tailleur,  qui 
embrafTe  tout.  Et  comme,  à  nous  nourrir,  les 
grands,  pour  plus  de  commodité  ont  des  offices 
dillinguez  de  potagers  &  de  roftifleurs,  dequoy  vn 
cuifmier,  qui  prend  la  charge  vniuerfelle,  ne  peut 
fi  exquifement  venir  à  bout.  De  mefme  à  nous 
guairir,  les  ^Egyptiens  auoient  raifon  de  reiefter  ce 
gênerai  meftier  de  médecin,  &  defcoupper  cette  pro- 
fefïïon  à  chafque  maladie,  à  chafque  partie  du  corps 
fon  œuurier.Car  cette  partie  en  eftoit  bien  plus  pro- 
prement &  moins  confufement  traiftée,  de  ce  qu'on 
ne  regardoit  qu'à  elle  fpecialement.  Les  noftres  ne 
s'aduifent  pas,  que,  qui  pouruoid  à  tout,  ne  pour- 
uoid  à  rien  :  que  la  totale  police  de  ce  petit  monde, 
leur  eft  indigeftible.  Cependant  qu'ils  craignent 
d'arrefter  le  cours  d'vn  dyfenterique,  pour  ne  luy 
caufer  la  fleure,  ils  me  tuèrent  vn  amy,  qui  valoit 
mieux,  que  tout  tant  qu'ils  font.  Ils  mettent  leurs 
diuinations  au  pçids,  à  l'encontre  des  maux  pre- 
fents  :  &  pour  ne  guarir  le  cerueau  au  preiudice  de 
l'eflomach ,  ofFencent  l'eflomach,  &  empirent  le 
cerueau,  par  ces  drogues  tumultuaires  &  diiïen- 
tieufes.  Quant  à  la  variété  &  foiblefle  des  raifons 
de  cet'  art,  elle  eft  plus  apparente  qu'en  aucun' 
autre  art.  Les  chofes  aperitiues  font  vtiles  à  vn 
homme  coliqueux,  d'autant  qu'ouurans  les  paiïages 
&  les  dilatans,  elles  acheminent  cette  matière 
gluante ,  de  laquelle  fe  baftit  la  graue ,  &  la  pierre, 
&  conduifent  contre-bas,  ce  qui  fe  commence  à 
durcir  &  amaffer  aux  reins.  Les  chofes  aperitiues 
font  dangereufes  à  vn  homme  coliqueux,  d'autant 
qu'ouurans  les  paffages  &  les  dilatans,  elles  achemi- 
nent vers  les  reins,  la  matière  propre  à  baftir  la 
graue,  lefquels  s'en  faififfans  volontiers  pour  cette 

propenfion  qu'ils  y  ont,  il  eft  mal  aifé  qu'ils  n'en 
airellent  beaucoup  de  ce  qu'on  y  aura  charrié. 
D'auantage,  fi  de  fortune  il  s'y  rencontre  quelque 
corps,  vn  peu  plus  groflet  qu'il  ne  faut  pour  palier 
tous  ces  deftroicls,  qui  reftent  à  franchir  pour  l'ex- 
peller  au  dehors,  ce  corps  eftant  efbranlé  par  ces 
chofes  aperitiues,  &  ietté  dans  ces  canaux  eftroits, 
venant  à  les  boucher,  acheminera  vne  certaine  mort 
&  tref-douloureufe.  Ils  ont  vne  pareille  fermeté  aux 
confeils  qu'ils  nous  donnent  de  noftre  régime  de 
viure  :  il  eft  bon  de  tomber  fouuent  de  l'eau ,  car 
nous  voyons  par  expérience,  qu'en  la  laiflant  croupir, 
nous  luy  donnons  loifu"  de  fe  defcharger  de  fes 
excremens,  &  de  fa  lye,  qui  feruira  de  matière  à 
baftir  la  pierre  en  la  veflie  :  il  eft  bon  de  ne  tomber 
point  fouuent  de  l'eau,  car  les  poifans  excréments 
qu'elle  traîne  quant  &  elle,  ne  s'emporteront  point, 
s'il  n'y  a  de  la  violence,  comme  on  void  par  expé- 
rience, qu'vn  torrent  qui  roule  auecques  roideur, 
baloye  bien  plus  nettement  le  lieu  où  il  paffe,  que  ne 
fait  le  cours  d'vn  ruifleau  mol  &  lafche.  Pareille- 
ment, il  eft  bon  d'auoir  fouuent  affaire  aux  femmes, 
car  cela  ouure  les  paffages,  &  achemine  la  graue 
&  le  fable.  Il  eft  bien  aufli  mauuais,  car  cela 
efchauffe  les  reins,  les  lafle  &  affoiblit.  Il  eft  bon 
de  fe  baigner  aux  eaux  chaudes ,  d'autant  que  cela 
relafche  &  amollie  les  lieux,  où  fe  croupit  le  fable 
&  la  pierre.  Mauuais  aufli  eft-il,  d'autant  que  cette 
application  de  chaleur  externe,  aide  les  reins  à 
cuire,  durcir,  &  pétrifier  la  matière  qui  y  eft  dif- 
pofée.  A  ceux  qui  font  aux  bains,  il  eft  plus  falubre 
de  manger  peu  le  foir,  affin  que  le  breuuage  des 
eaux  qu'ils  ont  à  prendre  lendemain  matin,  face 
plus    d'opération,    rencontrant    l'eftomach    vuide, 

&  non  empefché.  Au  rebours,  il  eft  meilleur  de 
manger  peu  au  difner,  pour  ne  troubler  l'opération 
de  l'eau,  qui  n'efl  pas  encore  parfaite,  &  ne  charger 
l'eltomach  fi  foudain,  après  cet  autre  trauail, 
&  pour  laiiïer  l'office  de  digérer,  à  la  nuift,  qui  le 
fçait  mieux  faire  que  ne  fait  le  iour,  où  le  corps 
&  l'efprit,  font  en  perpétuel  mouuement  &  aftion. 
Voila  comment  ils  vont  baftelant,  &  baguenaudant 
à  noz  defpens  en  tous  leurs  difcours,  &  ne  me  fçau- 
roient  fournir  propofition,  à  laquelle  ie  n'en  reba- 
ftiffe  vne  contraire,  de  pareille  force.  Qu'on  ne  crie 
donc  plus  après  ceux  qui  en  ce  trouble,  fe  laifTent 
doucement  conduire  à  leur  appétit  &  au  confeil  de 
Nature,  &  fe  remettent  à  la  fortune  commune.  l'ay 
veu  par  occafion  de  mes  voyages,  quafi  tous  les 
bains  fameux  de  Chreftienté;  &  depuis  quelques 
années  ay  commencé  à  m'en  feruir.  Car  en  gênerai 
i'eftime  le  baigner  falubre,  &  croy  que  nous  encou- 
rons non  légères  incommoditez,  en  nollre  fan  té,  pour 
auoir  perdu  cette  couftume,  qui  efloit  généralement 
obferuée  au  temps  pafle,  quafi  en  toutes  les  nations, 
&  eft  encores  en  plufieurs,  de  fe  lauer  le  corps  tous 
les  iours  :  &  ne  puis  pas  imaginer  que  nous  ne 
vaillions  beaucoup  moins  de  tenir  ainfi  noz  membres 
encrouftez,  &  noz  pores  eftouppez  de  crafTe.  Et 
quant  à  leur  boiflbn,  la  Fortune  a  faift  premièrement, 
qu'elle  ne  foit  aucunement  ennemie  de  mon  gouft  : 
fecondement  elle  eft  naturelle  &  fimple,  qui  au- 
moins  n'eft  pas  dangereufe,  fi  eUe  eft  vaine.  De- 
quoy  ie  prens  pour  refpondant,  cette  infinité  de  peu- 
ples de  toutes  fortes  &  compl exions,  qui  s'y  aiïem- 
ble.  Et  encores  que  ie  n'y  aye  apperceu  aucun  effeft 
extraordinaire  &  miraculeux  :  ains  que  m'en  in- 
formant vn  peu  plus  curieufement  qu'il  ne  fe  faift, 

i'aye  trouué  mal  fondez  &  faux,  tous  les  bruits  de 
telles  opérations,  qui  fe  fement  en  ces  lieux  là, 
&  qui  s'y  croyent  (comme  le  monde  va  fe  pippant 
aifément  de  ce  qu'il  defire)  toutesfois  aulli,  n'ay-ie 
veu  guère  de  perfonnes  que  ces  eaux  ayent  empiré  ; 
&  ne  lear  peut-on  fans  malice  refufer  cela,  qu'elles 
n'efueillent  l'appétit,  facilitent  la  digeftion,  &  nous 
preftent  quelque  nouuelle  allegreffe,  fi  on  n'y  va 
par  trop  abbatu  de  forces;  ce  que  ie  defconfeille  de 
faire.  Elles  ne  font  pas  pour  releuer  vne  poifante 
ruyne  :  elles  peuuent  appuyer  vne  inclination  légère, 
ou  prouuoir  à  la  menace  de  quelque  altération.  Qui 
n'y  apporte  aflez  d'allegreffe,  pour  pouuoir  iouyrle 
plaifir  des  compagnies  qui  s'y  trouuent,  &  des  pro- 
menades &  exercices,  à  quoy  nous  conuie  la  beauté 
des  lieux,  où  font  communément  ailifes  ces  eaux,  il 
perd  fans  doubte  la  meilleure  pièce  &  plus  affeurée 
de  leur  effeâ:.  A  cette  caufe  i'ay  choifi  iufques  à 
cette  heure,  à  m'arrefter  &  à  me  feruir  de  celles, 
où  il  y  auoit  plus  d'amœnité  de  lieu,  commodité  de 
logis,  de  viures  &  de  compagnies,  comme  font  en 
France,  les  bains  de  Banieres  :  en  la  frontière  d'Al- 
lemaigne,  &  de  Lorraine,  ceux  de  Plombières  :  en 
Souyfle,  ceux  de  Bade  :  en  la  Tofcane,  ceux  de 
Lucques  ;  &  fpecialement  ceux  délia  Villa,  defquels 
i'ay  vfé  plus  fouuent,  &  à  diuerfes  faifons.  Chafque 
nation  a  des  opinions  particulières,  touchant  leur 
vfage,  &  des  loix  &  formes  de  s'en  feruir,  toutes 
diuerfes  :  &  félon  mon  expérience  l'effed  quaii 
pareil.  Le  boire  n'eft  aucunement  receu  en  Alle- 
maigne.  Pour  toutes  maladies,  ils  fe  baignent,  &  font 
à  grenouiller  dans  l'eau,  quafi  d'vn  foleil  à  l'autre.  En 
Italie,  quand  ils  boiuent  neuf  iours,  ils  s'en  baignent 
pour  le  moins  trente  ;  &  communément  boiuent  l'eau 
III.  15 

mixtionnée  d'autres  drogues,  pour  fecourir  fon  ope- 
ration.  On  nous  ordonne  icy ,  de  nous  promener 
pour  la  digérer  :  là  on  les  arrefte  au  lid,  où  ils 
l'ont  prife,  iufques  à  ce  qu'ils  l'ayent  vuidée,  leur 
efchaufFant  continuellement  l'eftomach,  &  les  pieds. 
Comme  les  Allemans  ont  de  particulier,  de  fe  faire 
généralement  tous  corneter  &  vantouier,  auec  fcari- 
fication  dans  le  bain  :  ainfm  ont  les  Italiens  leurs  doc- 
cie.  qui  font  certaines  gouttières  de  cette  eau  chaude, 
qu'ils  conduifent  par  des  cannes,  &  vont  baignant 
vne  heure  le  matin,  &  autant  l'apres  difnée,  par 
l'efpace  d'vn  mois,  ou  la  telle,  ou  l'eftomach,  ou 
autre  partie  du  corps,  à  laquelle  ils  ont  afifaire.  Il  y 
a  infinies  autres  différences  de  couftumes,  en  chaf- 
que  contrée  ;  ou  pour  mieux  dire,  il  n'y  a  quafi 
aucune  reftemblancc  des  vnes  aux  autres.  Voylà 
comment  cette  partie  de  médecine,  à  laquelle  feule 
ie  me  fuis  laiffe  aller ,  quoy  qu'elle  foit  la  moins 
artificielle,  fi  a  elle  fa  bonne  part  de  la  confufion 
&  incertitude,  qui  fe  voit  par  tout  ailleurs  en  cet 
art.  Les  poètes  difent  tout  ce  qu'ils  veulent,  auec 
plus  d'emphafe  &  de  grâce;  tefmoing  ces  deux  epi- 
grammes. 

Alcon  hefterno  Jignum  louis  attig'u.  Ille 
Qiiamuis  marmoreus .  vim  patitur  medici. 

Ecce  hodie  iiijfus  transferri  ex  cède  vetujiu, 
Efferlur^  quamuis  fit  Deus  atqite  lapis. 

Et  l'autre. 

Lotus  nohifcum  eft  liilaris,  cœnauic  &"  idem^ 
Inuentus  mane  eft  mort  uns  Andragoras. 

Tarn  fuhiti£  mortis  caufam  Fauftine  requiris  ? 
In  fomnis  medicum  vide  rat  Hermocratem. 

Sur  quoy  ie  veux  faire  deux  comtes.  Le  Baron  de 
Caupene  en  Chaloffe,  &  moy,  auons  en  commun  le 
droit  de  patronage  d'vn  bénéfice,  qui  eft  de  grande 
eftenduë,  au  pied  de  noz  montaignes,  qui  fe  nomme 
Lahontan.  Il  eft  des  habitans  de  ce  coin,  ce  qu'on 
dit  de  ceux  de  la  valée  d'Angrougne;  ils  auoient 
vne  vie  à  part,  les  façons,  les  veftemens,  &  les 
mœurs  à  part  :  régis  &  gouuernez  par  certaines 
polices  &  couftumes  particulières,  receuës  de  père  en 
filz,  aufquelles  ils  s'obligeoient  fans  autre  contrainte, 
que  de  la  reuerence  de  leur  vfage.  Ce  petit  eftat 
s'eftoit  continué  de  toute  ancienneté  en  vne  condi- 
tion fi  heureufe,  qu'aucun  iuge  voifm  n'auoit  efté 
en  peine  de  s'informer  de  leur  affaire  ;  aucun  aduo- 
cat  employé  à  leur  donner  aduis,  ny  eftranger  appelle 
pour  efteindre  leurs  querelles  ;  &  n'auoit  on  iamais 
veu  aucun  de  ce  deftroit  à  l'aumofne.  Ils  fuyoient 
les  alliances  &  le  commerce  de  l'autre  monde,  pour 
n'altérer  la  pureté  de  leur  police  :  iufques  à  ce, 
comme  ils  recitent,  que  l'vn  d'entre  eux,  de  la  mé- 
moire de  leurs  pères,  ayant  l'ame  efpoinçonnée  d'vne 
noble  ambition,  alla  s'aduifer  pour  mettre  fon  nom 
en  crédit  &  réputation,  de  faire  l'vn  de  fes  enfans 
maiftre  lean,  ou  maiftre  Pierre  :  &  l'ayant  faiâ  in- 
ftruire  à  efcrire  en  quelque  ville  voifme,  en  rendit 
en  fin  vn  beau  notaire  de  village.  Cettuy-cy,  deuenu 
grand,  commença  à  defdaigner  leurs  anciennes  cou- 
ftumes, &  à  leur  mettre  en  tefte  la  pompe  des  régions 
de  deçà.  Le  premier  de  fes  compères,  à  qui  on  ef- 
corna  vne  cheure,  il  luy  confeilla  d'en  demander  rai- 
fon  aux  iuges  Royaux  d'autour  de  là  ;  &  de  cettuy-cy 
à  vn  autre,  iufques  à  ce  qu'il  euft  tout  abaftardy.  A 
la  fuitte  de  cette  corruption,  ils  difent,  qu'il  y  en  fur- 
uint  incontinent  vn'  autre,  de  pire  confequence,  par 

le  moyen  d'vn  médecin,  à  qui  il  print  enuie  d'ef- 
poufer  vne  de  leurs  filles,  &  de  s'habituer  parmy 
eux.  Cettuy-cy  commença  à  leur  apprendre  premiè- 
rement le  nom  des  fiebures,  des  rheumes,  &  des 
apoflemes,  la  fituation  du  cœur,  du  foye,  &  des 
inteftins,  qui  eftoit  vne  fcience  iufques  lors  tref- 
efloignée  de  leur  cognoiffance  :  &  au  lieu  de  l'ail, 
dequoy  ils  auoyent  apris  à  chaïïer  toutes  fortes  de 
maux,  pour  afpres  &  extrêmes  qu'ils  fuiïent,  il  les 
accouftuma  pour  vne  toux,  ou  pour  vn  morfonde- 
menr,  à  prendre  les  mixtions  étrangères,  &  com- 
mença à  faire  trafique,  non  de  leur  fanté  feulement, 
mais  auffi  de  leur  mort.  Ils  lurent  que  depuis  lors 
feulement,  ils  ont  apperçeu  que  le  ferain  leur  appe- 
fantiiïbit  la  telle,  que  le  boire  ayant  chault  apportoit 
nuifance,  &  que  les  vents  de  l'automne  eftoyent 
plus  griefs  que  ceux  du  printemps  :  que  depuis 
î'vfage  de  cette  médecine,  ils  fe  trouuent  accablez 
d'vne  légion  de  maladies  inaccoullumées ,  &  qu'ils 
apperçoiuent  vn  gênerai  defchet,  en  leur  ancienne 
vigueur,  &  leurs  vies  de  moitié  raccourcies.  Voyla 
le  premier  de  mes  comtes.  L'autre  eft,  qu'auant  ma 
fubieftion  graueleufe ,  oyant  faire  cas  du  fang  de 
bouc  à  plufieurs ,  comme  d'vne  manne  celefte  en- 
uoyée  en  ces  derniers  fiecles,  pour  la  tutelle  &  con- 
feruation  de  la  vie  humaine;  &  en  oyant  parler  à 
des  gens  d'entendement  comme  d'vne  drogue  admi- 
rable, &  d'vne  opération  infaillible  :  moy  qui  ay 
toufiours  penfé  élire  en  bute  à  tous  les  accidens, 
qui  peuuent  toucher  tout  autre  homme,  prins  plaifir 
en  pleine  fanté  à  me  prouuoir  de  ce  miracle;  &  com- 
manday  chez  moy  qu'on  me  nourrifl  vn  bouc  félon 
la  recepte.  Car  il  faut  que  ce  foit  aux  mois  les  plus 
chaleureux  de  l'efté,  qu'on  le  retire  :  &  qu'on  ne 

luy  donne  à  manger  que  des  herbes  aperitiues,  &  à 
boire  que  du  vin  blanc.  le  me  rendis  de  fortune 
chez  moy  le  iour  qu'il  deuoic  eftre  tué  :  on  me  vint 
dire  que  mon  cuyfmier  trouuoit  dans  la  panfe  deux 
ou  trois  groiïes  boules,  qui  fe  chocquoient  l'vne 
l'autre  parmy  fa  mangeaille.  le  fus  curieux  de  faire 
apporter  toute  cette  tripaille  en  ma  prefence,  &  fis 
ouurir  cette  grolTe  &  large  peau  :  il  en  fortit  trois 
gros  corps,  légers  comme  des  efponges,  de  façon 
qu'il  femble  qu'ils  foyent  creuz,  durs  au  demeurant 
par  le  deffus  &  fermes,  bigarrez  de  plufieurs  cou- 
leurs mortes  :  l'vn  parfaiâ:  en  rondeur,  à  la  mefure 
d'vne  courte  boule  :  les  autres  deux,  vn  peu  moin- 
dres, aufquels  l'arrondiffement  eft  imparfaift,  &  fem- 
ble qu'il  s'y  acheminait.  l'ay  trouué,  m'en  ellant 
faiô  enquérir  à  ceux,  qui  ont  accouftumé  d'ouurir 
de  ces  animaux,  que  c'eft  vn  accident  rare  &  inufité. 
Il  eft  vray-femblable  que  ce  font  des  pierres  cou- 
fmes  des  noftres.  Et  s'il  eft  ainfi,  c'eft  vne  efpe- 
rance  bien  vaine  aux  graueleux,  de  tirer  leur  gue- 
fifon  du  fang  d'vne  befte,  qui  s'en  alloit  elle  mefme 
mourir  d'vn  pareil  mal.  Car  de  dire  que  le  fang  ne 
fe  fent  pas  de  cette  contagion,  &  n'en  altère  fa 
vertu  accouftumée,  il  eft  pluftoft  à  croire,  qu'il  ne 
s'engendre  rien  en  vn  corps  que  par  la  confpiration 
&  communication  de  toutes  les  parties  :  la  mafle 
agift  tout' entière,  quoy  que  l'vne  pièce  y  contribue 
plus  que  l'autre,  félon  la  diuerfité  des  opérations. 
Parquoy  il  y  a  grande  apparance  qu'en  toutes  les 
parties  de  ce  bouc,  il  y  auoit  quelque  qualité  pétri- 
fiante. Ce  n'eftoit  pas  tant  pour  la  crainte  de  l'ad- 
uenir,  &  pour  moy,  que  i'eftoy  curieux  de  cette 
expérience  :  comme  c'eftoit,  qu'il  aduient  chez  moy, 
ainfi  qtren  plufieurs  fflaifoûs,  que  les  femmes  y  font 

amas  de  telles  menues  drogueries ,  pour  en  fecourir 
le  peuple  :  vfant  de  mefme  recepte  à  cinquante 
maladies,  &  de  telle  recepte,  qu'elles  ne  prennent 
pas  pour  elles,  &  fi  triomphent  en  bons  euenemens. 
Au  demeurant,  i'honore  les  médecins,  non  pas  fui- 
uant  le  précepte,  pour  la  neceflité  (car  à  ce  paiïage 
on  en  oppofe  vn  autre  du  prophète,  reprenant  le 
Roy  Afa  d'auoir  eu  recours  au  médecin)  mais 
pour  l'amour  d'eux  mefmes,  en  ayant  veu  beau- 
coup d'honnelles  hommes  &  dignes  d'eftre  aymez. 
Ce  n'eft  pas  à  eux  que  l'en  veux,  c'efl  à  leur  art, 
&  ne  eur  donne  pas  grand  blafme  de  faire  leur 
profit  de  noftre  fottife,  car  la  plus  part  du  monde 
faict  ainû,  Plufieurs  vacations  &  moindres  &  plus 
dignes  que  la  leur,  n'ont  fondement,  &  appuy 
qu'aux  abuz  publiques.  le  les  appelle  en  ma  compa- 
gnie, quand  ie  fuis  malade,  s'ils  fe  rencontrent  à 
propos,  &  demande  à  en  eftre  entretenu,  &  les  paye 
comme  les  autres,  e  leur  donne  loy,  de  me  com- 
mander de  m'abrier  chauldement,  fi  ie  l'ayme  mieux 
ainfi,  que  d'autre  forte  :  ils  peuuent  choifir  d'entre 
les  porreaux  &  les  laiftues,  dequoy  il  leur  plaira 
que  mon  bouillon  fe  face,  &  m'ordonner  le  blanc 
ou  le  clairet  :  &  ainfi  de  toutes  autres  chofes,  qui 
font  indifférentes  à  mon  appétit  &  vfage.  l'entens 
bien  que  ce  n'eft  rien  faire  pour  eux,  d'autant  que 
l'aigreur  &  l'eflrangeté  font  accidens  de  l'efTence 
propre  de  la  médecine.  Lycurgus  ordonnoit  le  vin 
aux  Spartiates  malades.  Pourquoy?  par  ce  qu'ils  en 
haiffoyent  l'vfage,  fains.  Tout  ainfi  qu'vn  Gentil- 
homme mon  voifm  s'en  fert  pour  drogue  treffalutaire 
à  fes  fiebures,  par  ce  que  de  fa  nature  il  en  hait 
mortellement  le  goufl.  Combien  en  voyons  nous 
d'entr'eux ,   eftre   de  mon  humeur  ?    defdaigner  la 

médecine  pour  leur  feruice,  &  prendre  vne  forme  de 
vie  libre,  &  toute  contraire  à  celle  qu'ils  ordonnent 
à  autruy>  Qu'eft-ce  cela,  fi  ce  n'eft  abufer  tout 
deftrouffement  de  noftre  fimplicité?  Car  ils  n'ont 
pas  leur  vie  &  leur  fan  té  moins  chère  que  nous; 
&  accommoderoient  leurs  effeds  à  leur  doctrine, 
s'ils  n'en  cognoiflbyent  eux  mefmes  la  faulceté.  C'eft 
la  crainte  de  la  mort  &  de  la  douleur,  l'impatience 
du  mal,  vne  furieufe  &  indifcrete  foif  de  la  guerifon, 
qui  nous  aueugle  ainfi.  C'eft  pure  lafcheté  qui  nous 
rend  noftre  croyance  li  molle  &  maniable.  La  plus 
part  pourtant  ne  croyent  pas  tant,  comme  ils  endu- 
rent &  laiffent  faire  :  car  ie  les  oy  fe  plaindre  &  en 
parler,  comme  nous.  Mais  ils  fe  refoluent  en  fin  : 
Que  feroy-ie  doncr*  Comme  fi  l'impatience  eftoit 
de  foy  quelque  meilleur  remède,  que  la  patience.  Y 
a  il  aucun  de  ceux  qui  fe  font  laiflez  aller  à  cette 
miferable  fubieftion,  qui  ne  fe  rende  efgalement  à 
route  forte  d'impoftures  ?  qui  ne  fe  mette  à  la  mercy 
de  quiconque  a  cette  impudence ,  de  luy  donner  pro- 
meffe  de  fa  guerifon  .>  Les  Babyloniens  portoyent 
leurs  malades  en  la  place  :  le  médecin  c'eftoit  le 
peuple  :  chacun  des  paflants  ayant  par  humanité 
&  ciuilité  à  s'enquérir  de  leur  eftat  :  &,  félon  fon 
expérience ,  leur  donner  quelque  aduis  falutaire. 
Nous  n'en  faifons  guère  autrement  :  il  n'eft  pas  vne 
fimple  femmelette,  de  qui  nous  n'employons  les  bar- 
bottages  &  les  breuets  :  &  félon  mon  humeur,  li 
i'auoy  à  en  accepter  quelqu'vne,  i'accepterois  plus 
volontiers  cette  médecine  qu'aucune  autre  :  d'autant 
qu'aumoins  il  n'y  a  nul  dommage  à  craindre.  Ce 
qu'Homère  &  Platon  difoyent  des  ^Egyptiens,  qu'ils 
eftoyent  tous  médecins,  il  fe  doit  dire  de  tous  peu- 
ples. Il  n'eft  perfonne,  qui  ne  fe  vante  de  quelque 

recepte,  &  qui  ne  la  hazarde  fur  fon  voifin,  s'il  l'en 
veut  croire,  l'eftoy  l'autre  iour  en  vne  compagnie, 
où  ie  ne  fçay  qui,  de  ma  confrairie,  apporta  la  nou- 
uelle  d'vne  forte  de  pillules  compilées  de  cent, 
&  tant  d'ingrediens  de  comte  fait  :  il  s'en  efmeut 
vne  fefle  &  vne  confolation  fmguliere  :  car  quel 
rocher  fouftiendroit  l'effort  d'vne  fi  nombreufe  bat- 
terie? l'entens  toutesfois  par  ceux  qui  l'eiïayerent, 
que  la  moindre  petite  graue  ne  daigna  s'en  efmou- 
uoir.  le  ne  me  puis  defprendre  de  ce  papier,  que  ie 
n'en  die  encore  ce  mot,  fur  ce  qu'ils  nous  donnent 
pour  refpondant  de  la  certitude  de  leurs  drogues, 
l'expérience  qu'ils  ont  faifte.  La  plus  part,  &  ce 
croy-ie,  plus  des  deux  tiers  des  vertus  medecinales, 
confillent  en  la  quinte  effence,  ou  propriété  occulte 
des  fimples  ;  de  laquelle  nous  ne  pouuons  auoir 
autre  inftruftion  que  l'vfage.  Car  quinte  eïïence, 
n'eft  autre  chofe  qu'vne  qualité,  de  laquelle  par 
noftre  raifon  nous  ne  fçauons  trouuer  la  caufe.  En 
telles  prennes,  celles  qu'ils  difent  auoir  acquifes  par 
l'infpiration  de  quelque  daemon,  ie  fuis  content  de 
les  receuoir,  (car  quant  aux  miracles,  ie  n'y  touche 
iamais)  ou  bien  encore  les  prennes  qui  fe  tirent  des 
chofes,  qui  pour  autre  confideration  tombent  fou- 
uent  en  noftre  vfage  :  comme  fi  en  la  laine,  dequoy 
nous  auons  accouftumé  de  nous  veftir,  il  s'eft  trouué 
par  accident,  quelque  occulte  propriété  deficcatiue, 
qui  gueriiïe  les  mules  au  talon;  &  fi  au  reffort,  que 
nous  mangeons  pour  la  nourriture,  il  s'eft  rencontré 
quelque  opération  aperitiue.  Galen  recite ,  qu'il 
aduint  à  vn  ladre  de  receuoir  guerifon  par  le  moyen 
du  vin  qu'il  beut,  d'autant  que  de  fortune,  vne 
vipère  s'eftoit  coulée  dans  le  vaiffeau.  Nous  trou- 
uons  en  cet  exemple  le  moyen,   &  vne  conduitte 

vray-femblable  à  cette  expérience.  Comme  aufli  en 
celles,  aufquelles  les  médecins  difent,  auoir  efté  ache- 
minez par  l'exemple  d'aucunes  belles.  Mais  en  la 
plus  part  des  autres  expériences ,  à  quoy  ils  difent 
auoir  efté  conduis  par  la  fortune,  &  n'auoir  eu 
autre  guide  que  le  hazard,  ie  trouue  le  progrez  de 
cette  information  incroyable.  l'imagine  l'homme, 
regardant  au  tour  de  luy  le  nombre  infiny  des  chofes, 
plantes,  animaux,  metaulx.  le  ne  fçay  par  où  luy 
faire  commencer  fon  eftay  :  &  quand  fa  première 
fantafie  fe  iettera  fur  la  corne  d'vn  élan,  à  quoy  il 
faut  prefter  vne  créance  bien  molle  &  aifée  :  il  fe 
crouue  encore  autant  empefché  en  fa  féconde  opéra- 
tion. Il  luy  eft  propofé  tant  de  maladies,  &  tant  de 
circonftances,  qu'auant  qu'il  foit  venu  à  la  certitude 
de  ce  poinâ:,  où  doit  ioindre  la  perfection  de  fon 
expérience,  le  fens  humain  y  perd  fon  Latin  :  &  auant 
qu'il  ait  trouué  parmy  cette  infinité  de  chofes,  que 
c'eft  cette  corne  :  parmy  cette  infinité  de  maladies, 
l'epilepfie  :  tant  de  complexions,  au  melancholique  : 
tant  de  faifons,  en  hyuer  :  tant  de  nations,  au  Fran- 
çois :  tant  d'aages,  en  la  vieilleffe  :  tant  de  mutations 
celeftes,  en  laconionftion  de  Venus  &  de  Saturne  : 
tant  de  parties  du  corps  au  doigt.  A  tout  cela 
n'eftant  guidé  ny  d'argument,  ny  de  conieéture,  ny 
d'exemple ,  ny  d'infpiration  diuine ,  ains  du  feul 
mouuement  de  la  fortune,  il  faudroit  que  ce  fuft 
par  vne  fortune ,  parfaitement  artificielle,  réglée 
&  méthodique.  Et  puis,  quand  la  guerifon  fut  faifte, 
comment  fe  peut  il  affeurer,  que  ce  ne  fuft,  que  le 
mal  eftoit  arriué  à  fa  période  ;  ou  vn  effeô  du  ha- 
zard  ?  ou  roperation  de  quelque  autre  chofe,  qu'il 
euft  ou  mangé,  ou  beu,  ou  touché  ce  iour  là.'  ou 
le  mérite  des  prières  de  fa  mere-^rand  ?  Dauantage. 

quand  cette  preuue  auroit  elle  parfaide,  combien 
de  fois  fut  elle  réitérée  ?  &  cette  longue  cordée  de 
fortunes  &  de  rencontres,  r' enfilée,  pour  en  con- 
clure vne  règle?  Quand  elle  fera  conclue,  par  qui 
eft-ce  }  de  tant  de  millions,  il  n'y  a  que  trois  hommes 
quifemeflent  d'enregiftrer  leurs  expériences.  Le  fort 
aura  il  r'encontré  à  poinâ:  nommé  l'vn  de  ceux-cy  ? 
Quoy  fi  vn  autre,  &  fi  cent  autres,  ont  faift  des 
expériences  contraires?  A  l'aduanture  y  verrions 
nous  quelque  lumière,  fi  tous  les  iugements,  &  rai- 
fonnements  des  hommes,  nous  eftoyent  cogneuz. 
Mais  que  trois  tefmoings  &  trois  dofteurs,  régentent 
l'humain  genre,  ce  n'eft  pas  la  raifon  :  il  faudroit 
que  l'humaine  nature  les  euft  députez  &  choifis, 
&  qu'ils  fuiïent  déclarez  nos  fyndics  par  exprelTe 
procuration. 

A   Madame   de    Dvras. 

Madame,  vous  me  trouuaftes  fur  ce  pas  dernière- 
ment, que  vous  me  vinftes  voir.  Par  ce  qu'il  pourra 
eflre,  que  ces  inepties  fe  rencontreront  quelque  fois 
entre  vos  mains  :  ie  veux  aulîi  qu  elles  portent  tef- 
moignage,  que  l'autheur  fe  fent  bien  fort  honoré 
de  la  faueur  que  vous  leur  ferez.  Vous  y  recognoi- 
flrez  ce  mefme  port,  &  ce  mefme  air,  que  vous  auez 
veu  en  fa  conuerfation.  Quand  i'euiïe  peu  prendre 
quelque  autre  façon  que  la  mienne  ordinaire , 
&  quelque  autre  forme  plus  honorable  &  meilleure, 
ie  ne  l'eulTe  pas  faid:  :  car  ie  ne  veux  tirer  de  ces 
efcrits,  finon  qu'ils  me  reprefentent  à  voftre  mé- 
moire, au  naturel.  Ces  mefmes  conditions  &  facul- 
tez,  que  vous  auez  pratiquées  &  recueillies.  Ma- 
dame, auec  beaucoup  plus  d'honneur  &  de  cour- 

toifie  qu'elles  ne  méritent,  ie  les  veux  loger,  mais 
fans  altération  &  changement,  en  vn  corps  folide,  qui 
puiiïe  durer  quelques  années,  ou  quelques  iours  après 
moy,  où  vous  les  retrouuerez,  quand  il  vous  plaira 
vous  en  refrefchir  la  mémoire,  fans  prendre  autrement 
la  peine  de  vous  en  fouuenir  :  aufli  ne  le  vallent  elles 
pas.  le  defire  que  vous  continuez  en  moy,  la  faueur 
de  voftre  amitié,  par  ces  mefmes  qualitez,  par  le 
moyen  defquelles,  elle  a  efté  produite,  le  ne  cher- 
che aucunement  qu'on  m'ayme  &  eftime  mieux, 
mort,  que  viuant.  L'humeur  de  Tybere  eft  ridicule, 
&  commune  pourtant,  qui  auoit  plus  de  foin  d'e- 
ftendre  fa  renommée  à  laduenir,  qu'il  n  auoit  de  fe 
rendre  eftimable  &  aggreable  aux  hommes  de  fon 
temps.  Si  i'eftoy  de  ceux,  à  qui  le  monde  peut  deuoir 
ioiiange,  ie  l'en  quitteroy  pour  la  moitié,  &  qu'il 
me  la  payait  d'auance.  Quelle  fe  hallafl  &  ammon- 
celaft  tout  autour  de  moy,  plus  efpelfe  qu'alongée, 
plus  pleine  que  durable.  Et  qu'elle  s'euanouift  har- 
diment, quand  &  ma  cognoiffance ,  &  quand  ce 
doux  fon  ne  touchera  plus  mes  oreilles.  Ce  feroit 
vne  fotte  humeur,  d'aller  à  cet'heure,  que  ie  fuis 
preft  d'abandonner  le  commerce  des  hommes,  me 
produire  à  eux,  par  vne  nouuelle  recommandation. 
le  ne  fay  nulle  recepte  des  biens  que  ie  n'ay  peu 
employer  à  l'vfage  de  ma  vie.  Quel  que  ie  foye,  ie 
le  veux  eftre  ailleurs  qu'en  papier.  Mon  art  &  mon 
induftrie  ont  efté  employez  à  me  faire  valoir  moy- 
mefme.  Mes  eftudes,  à  m' apprendre  à  faire,  non  pas 
à  efcrire.  Tay  mis  tous  mes  efforts  à  former  ma  vie. 
Voyla  mon  meftier  &  mon  ouurage.  le  fuis  moins 
faifeur  de  liures,  que  de  nuUe  autre  befongne,  Fay 
defiré  de  la  fuffifance,  pour  le  feruice  de  mes  com- 
moditez  prefentes  &  effentielles,  non  pour  en  faire 

magafin,  &  referue  à  mes  héritiers.  Qui  a  de  la 
valeur,  fi  le  face  cognoiftre  en  fes  mœurs ,  en  fes 
propos  ordinaires  :  à  traifter  l'amour,  ou  des  que- 
relles, au  ieu,  au  lift,  à  la  table,  à  la  conduifte  de 
fes  aifaires,  à  fon  œconomie.  Ceux  que  ie  voy  faire 
des  bons  liures  fous  des  mefchantes  chauffes,  euf- 
fent  premièrement  faiâ:  leurs  chauffes,  s'ils  m'en 
euffent  creu.  Demandez  à  vn  Spartiate ,  s'il  ayme 
mieux  eftre  bon  rhetoricien  que  bon  foldat  :  non 
pas  moy,  que  bon  cuifmier,  fi  ie  n'auoy  qui  m'en 
ieruift.  Mon  Dieu,  Madame,  que  ie  haïrois  vne  telle 
recommandation,  d'eftre  habile  homme  par  efcrit, 
&  eftre  vn  homme  de  néant,  &  vn  fot,  ailleurs.  l'ayme 
mieux  encore  eftre  vn  fot,  &  icy,  &  là,  que  d'auoir 
fi  mal  choifi,  où  employer  ma  valeur.  Aufli  il  s'en 
faut  tant  que  i' attende  à  me  faire  quelque  nouuel 
honneur  par  ces  fottifes,  que  ie  feray  beaucoup,  fi 
ie  n'y  en  pers  point,  de  ce  peu  que  i'en  auois  aquis. 
Car,  outre  ce  que  cette  peinture  morte,  &  muete,  def- 
robera  à  mon  eftre  naturel,  elle  ne  fe  raporte  pas  à 
mon  meilleur  eftat,  mais  beaucoup  defcheu  de  ma 
première  vigueur  &  alleerelTe,  tirant  fur  le  fleftry 
&  le  rance.  le  fuis  fur  le  fond  du  vaiffeau,  qui  fent 
tantoft  le  bas  &  la  lye.  Au  demeurant,  Madame,  ie 
n'euffe  pas  ofé  remuer  fi  hardiment  les  myfteres  de 
la  médecine,  attendu  le  crédit  que  vous  &  tant  d'au- 
tres luy  donnez,  fi  ie  n'y  euffe  efté  acheminé  par  fes 
autheurs  mefmes.  le  croy  qu'ils  n'en  n'ont  que  deux 
anciens  Latins,  Pline  &  Celfus.  Si  vous  les  voyez 
quelque  iour,  vous  trouuerez  qu'ils  parlent  bien  plus 
rudement  à  leur  art,  que  ie  ne  fay  :  ie  ne  fay  que  la 
pincer,  ils  l'efgorgent.  Pline  fe  mocque  entre  autres 
chofes,  dequoy  quand  ils  font  au  bout  de  leur  corde, 
ils  ont  inuenté  cette  belle  deffaite,  de  r'enuoyer  les 

malades  qu'ils  ont  agitez  &  tormentez  pour  néant, 
de  leurs  drogues  &  régimes,  les  vns,  au  fecours  des 
vœuz,  &  miracles,  les  autres  aux  eaux  chaudes. 
Ne  vous  courrouflez  pas,  Madame,  il  ne  parle  pas 
de  celles  de  deçà,  qui  font  foubs  la  protedion  de 
voftre  maifon,  &  toutes  Gramontoifes.  Ils  ont  vne 
tierce  forte  de  deffaite,  pour  nous  chaffer  d'auprès 
d'eux,  &  fe  defcharger  des  reproches,  que  nous  leur 
pouuons  faire  du  peu  d'amendement,  à  noz  maux, 
qu'ils  ont  eu  fi  long  temps  en  gouuernement,  qu'il 
ne  leur  refte  plus  aucune  inuention  à  nous  amufer  : 
c'eft  de  nous  enuoyer  chercher  la  bonté  de  fait  de 
quelque  autre  contrée.  Madame  en  voyla  afTez  : 
vous  me  donnez  bien  congé  de  reprendre  le  fil  de 
mon  propos,  duquel  ie  m'eftoy  dellourné,  pour  vous 
entretenir. 

Ce  fut  ce  me  femble,  Pericles,  lequel  eflant  enquis, 
comme  il  fe  portoit  :  Vous  le  pouuez,  dit-il,  iuger 
par  là  :  montrant  des  breuets,  qu'il  auoit  attachez 
au  col  &  au  bras.  Il  vouloit  inférer,  qu'il  eftoit  bien 
malade,  puis  qu'il  en  eftoit  venu  iufques-là,  d'auoir 
recours  à  chofes  fi  vaines,  &  de  s'eftre  laiffé  equip- 
per  en  cette  façon.  le  ne  dy  pas  que  ie  ne  puiffe 
eftre  emporté  vn  iour  à  cette  opinion  ridicule,  de 
remettre  ma  vie,  &  ma  fanté,  à  la  mercy  &  gouuer- 
nement des  médecins  :  ie  pourray  tomber  en  cette 
refuerie  :  ie  ne  me  puis  refpondre  de  ma  fermeté 
future  :  mais  lors  aulïi  fi  quelquVn  s'enquiert  à  moy, 
comment  ie  me  porte,  ie  luy  pourray  dire,  comme 
Pericles  :  Vous  le  pouuez  iuger  par  là,  montrant 
ma  main  chargée  de  fix  dragmes  d'opiate  :  ce  fera 
vn  bien  euident  figne  d'vne  maladie  violente  :  i'au- 
ray  mon  iugement  merueilleufement  defmanché.  Si 
l'impatience  &  la  frayeur  gaignent  cela  fur  moy,  on 

en  pourra  conclurre  vne  bien  afpre  fiéure  en  mon 
ame.  Tay  pris  la  peine  de  plaider  cette  caufe,  que 
i'entens  aiïez  mal,  pour  appuyer  vn  peu  &  confor- 
ter la  propenfion  naturelle,  contre  les  drogues, 
&  pratique  de  noflre  médecine  :  qui  s'eft  deriuée 
en  moy,  par  mes  anceftres  :  à  fin  que  ce  ne  fuft  pas 
feulement  vne  inclination  ftupide  &  téméraire, 
&  qu'elle  euft  vn  peu  plus  de  forme.  Aulïi  que 
ceux  qui  me  voyent  fi  ferme  contre  les  exhorte- 
mens  &  menaces,  qu'on  me  fait,  quand  mes  maladies 
me  preflent,  ne  penfent  pas  que  ce  foit  fimple  opi- 
niaftreté  :  qu'il  y  ait  quelqu'vn  fi  fafcheux,  qui  iuge 
encore,  que  ce  foit  quelque  efguillon  de  gloire.  Ce 
feroit  vn  defir  bien  affené ,  de  vouloir  tirer  honneur 
d'vne  aftion ,  qui  m'eft  commune,  auec  mon  iardi- 
nier  &  mon  muletier.  Certes  ie  n'ay  point  le  cœur  fi 
enflé,  ny  fi  venteux,  qu'vn  plaifir  folide,  charnu, 
&  moelleux,  comme  la  ianté,  ie  l'allaffe  efchanger, 
pour  vn  plaifir  imaginaire,  fpirituel,  &  aërée.  La 
gloire,  voire  celle  des  quatre  fils  Aymon,  efl:  trop 
cher  achetée  à  vn  homme  de  mon  humeur,  fi  elle 
luy  confie  trois  bons  accez  de  colique.  La  fanté  de 
par  Dieu  !  Ceux  qui  ayment  noftre  médecine,  peu- 
uent  auoir  aufii  leurs  confiderations  bonnes,  grandes, 
&  fortes  :  ie  ne  hay  point  les  fantafies  contraires 
aux  miennes.  Il  s'en  faut  tant  que  ie  m'eSarouche, 
de  voir  de  la  difcordance  de  mes  iugemens  à  ceux 
d'autruy ,  &  que  ie  me  rende  incompatible  à  la 
focieté  des  hommes,  pour  eftre  d'autre  fens  &  party 
que  le  mien  :  qu'au  rebours,  {comme  c'eft;  la  plus 
générale  façon  que  Nature  aye  fuiuy,  que  la  variété, 
&  plus  aux  efprits,  qu'aux  corps  :  d'autant  qu'ils 
font  de  fubftance  plus  fouple  &  fufceptible  de 
formes)  ie  trouue  bien  plus  rare,  de  voir  conuenir 

nos  humeurs,  &  nos  defTeins.  Et  ne  fut  iamais  au 
monde,  deux  opinions  pareilles,  non  plus  que  deux 
poils,  ou  deux  grains.  Leur  plus  vniuerfelle  qualité, 
c'eft  la  diuerfité. 


FIN    DV   SECOND    LIVRE. 


LIVRE    TROISIESME. 


De  Vvtile  &  de  l'honefle. 


CHAPITRE    I. 


ERSOXKE  n'efl  exempt  de  dire 
des  fadaifes  :  le  malheur  eft,  de 
les  dire  curieufement  : 

Na  ifie  magno  con^tu  magnzs  nu- 
gjs  dixerit. 

Cela  ne  me  touche  pas;  les 
miemies  m'elchappent  aufli  nonchallamment  qu'elles 
le  valent.  D'où  bien  leur  prend.  le  les  quitterois 
foudain,  à  peu  de  coull  qu'il  y  euft.  Et  ne  les 
achette,  ny  ne  les  vends,  que  ce  qu'elles  poifent. 
le  parle  au  papier,  comme  ie  parle  au  premier  que 
ie  rencontre.  Qu'il  foit  vray,  voicy  dequoy.  A  qui 
ne  doit  eftre  la  perfidie  deteftable,  puis  que  Tybere 
la  refufa  à  fi  grand  intereft  }  On  luy  manda  d'Alle- 
maigne ,  que  s'il  le  trouuoit  bon,  on  le  defferoit 
III.  i6 

d'Ariminius  par  poifon.  C'eftoit  le  plus  puiiïant 
ennemy  que  les  Romains  euiïent,  qui  les  auoit  fi 
vilainement  traictez  foubs  Varus,  &  qui  feul  empef- 
choit  l'accroifTement  de  fa  domination  en  ces  con- 
trées là.  Il  fit  refponce,  que  le  peuple  Romain  auoit 
accoullumé  de  fe  venger  de  fes  ennemis  par  voye 
ouuerte,  les  armes  en  main,  non  par  fraude  &  en 
cachette  :  il  quitta  l'vtile  pour  l'honefte.  C'eftoit, 
me  direz-vous,  vn  affronteur.  le  le  croy  :  ce  n'efl: 
pas  grand  miracle,  à  gens  de  fa  profeflion.  Mais  la 
confefTion  de  la  vertu,  ne  porte  pas  moins  en  la  bou- 
che de  celuy  qui  la  hayt  :  d'autant  que  la  vérité  la 
luy  arrache  par  force,  &  que  s'il  ne  la  veult  rece- 
uoir  en  foy,  aumoins  il  s'en  couure,  pour  s'en  parer. 
Noftre  baftiment  &  public  &  priué,  eft  plein  d'im- 
perfeftion  :  mais  il  n'y  a  rien  d'inutile  en  Nature, 
non  pas  l'inutilité  mefmes,  rien  ne  s'eft  ingéré  en 
cet  vniuers,  qui  n'y  tienne  place  opportune.  Noftre 
eftre  eft  fimenté  de  qualitez  maladiues  :  l'ambition, 
la  ialoufie,  l'enuie,  la  vengeance,  la  fuperftition,  le 
defefpoir,  logent  en  nous,  d'vne  fi  naturelle  poftef- 
fion,  que  l'image  s'en  recognoift  aufti  aux  beftes. 
Voire  &  la  cruauté,  vice  fi  defnaturé  :  car  au 
milieu  de  la  compafllon,  nous  fentons  au  dedans,  ie 
ne  fçay  quelle  aigre-douce  poinfte  de  volupté  ma- 
ligne, avoir  fouffrir  autruy  :  &  les  enfans  la  fentent  : 

Suaue  mari  magno  turlantibus  aquora  ventisj 
E  terra  magnum  alterius  fpe6lare  laborem. 

Defquelles  qualitez,  qui  ofteroit  les  femences  en 
l'homme,  deftruiroit  les  fondamentales  conditions 
de  noftre  vie.  De  mefnie,  en  toute  police  :  il  y  a  des 
offices   neceflaires ,    non    feulement    abiefts ,   mais 

encores  vicieux.  Les  vices  y  trouuent  leur  rang, 
&  s'employent  à  la  coufture  de  noftre  liaifon  : 
comme  les  venins  à  la  conferuation  de  noftre  fanté. 
S'ils  deuiennent  excufables,  d'autant  qu'ils  nous  font 
befoing,  &  que  la  necelïité  commune  efface  leur  vraye 
qualité  :  il  faut  laifTer  iouer  cette  partie,  aux  citoyens 
plus  vigoureux ,  &  moins  craintifs ,  qui  facrifient 
leur  honneur  &  leur  confcience,  comme  ces  autres 
anciens  facrifierent  leur  vie,  pour  le  falut  de  leur 
pays.  Nous  autres  plus  foibles  prenons  des  rolles 
&  plus  ayfez  &  moins  hazardeux.  Le  bien  public 
requiert  qu'on  trahiffe,  &  qu'on  mente,  &  qu'on 
maffacre  :  refignons  cette  commilïion  à  gens  plus 
obeiiTans  &  plus  foupples.  Certes  i'ay  eu  fouuent 
defpit,  de  voir  des  iuges,  attirer  par  fraude  &  fauces 
efperances  de  faueur  ou  pardon,  le  criminel  à  def- 
couurir  fon  fait,  &  y  employer  la  piper ie  &  l'im- 
pudence. Il  feruiroit  bien  à  la  iuftice,  &  à  Platon 
mefme,  qui  fauorife  cet  vfage,  de  me  fournir  d'autres 
moyens  plus  félon  moy.  C'eft  vne  iuftice  malicieufe  : 
&  ne  l'eftime  pas  moins  bleffee  par  foy-mefme,  que 
par  autruy.  le  refpondy,  n'y  a  pas  long  temps,  qu'à 
peine  trahiroif-ie  le  Prince  pour  vn  particulier,  qui 
ferois  tres-marry  de  trahir  aucun  particulier,  pour 
le  Prince,  Et  ne  hay  pas  feulement  à  piper,  mais  ie 
hay  aufli  qu'on  fe  pipe  en  moy  :  ie  n'y  veux  pas 
feulement  fournir  de  matière  &  d'occafion.  En  ce 
peu  que  i'ay  eu  à  négocier  entre  nos  Princes,  en  ces 
diuifions,  &  fubdiuilions,  qui  nous  defchirent  au- 
iourd'huy  :  i'ay  curieufement  euité,  qu'ils  fe  mef- 
prinftent  en  moy,  &  s'enferraffent  en  mon  mafque. 
Les  gens  du  meftier  fe  tiennent  les  plus  couuerts, 
&  fe  prefentent  &  contrefont  les  plus  moyens,  &  les 
plus  voyfms  qu'ils  peuuent  :  moy,  ie  m'offre  par  mes 

opinions  les  plus  viues,  &  par  la  forme  plus  mienne. 
Tendre  negotiateur  &  nouice  :  qui  ayme  mieux  fail- 
lir à  l'affaire,  qu'à  moy.  C'a  efté  pourtant  iufques  à 
cette  heure,  auec  tel  heur,  car  certes  Fortune  y  a  la 
principalle  part,  que  peu  ont  paiïe  de  main  à  autre, 
auec  moins  de  foupçon,  plus  de  faueur  &  de  priuauté. 
l'ay  vne  façon  ouuerte,  aifee  à  s'infmuer,  &  à  fe  don- 
ner crédit,  aux  premières  accointances.  La  naifueté 
&  la  vérité  pure,  en  quelque  fiecle  que  ce  foit, 
trouuent  encore  leur  opportunité  &  leur  mife.  Et 
puis  de  ceux-là  eft  la  liberté  peu  fufpefte,  &  peu 
odieufe,  qui  befongnent  fans  aucun  leur  intereft.  Et 
peuuent  véritablement  employer  la  refponce  de 
Hipperides  aux  Athéniens,  fe  plaignans  de  l'afpreté 
de  fon  parler  :  Mellieurs,  ne  confiderez  pas  fi  ie 
fuis  libre,  mais  fi  ie  le  fuis ,  fans  rien  prendre, 
&  fans  amender  par  là  mes  affaires.  Ma  liberté  m'a 
aufli  aiféement  defchargé  du  foupçon  de  faintife, 
par  fa  vigueur  (n'efpargnant  rien  à  dire  pour 
poifant  &  cuifant  qu'il  full  :  ie  n'eufTe  peu  dire  pis 
abfent)  &  en  ce,  qu'elle  a  vne  montre  apparente  de 
fimplelTe  &  de  nonchalance.  le  ne  pretens  autre  frui£t 
en  agiffant,  que  d'agir,  &  n'y  attache  longues  fuittes 
&  propofitions.  Chafque  aftion  fait  particulièrement 
fon  ieu  :  porte  s'il  peut.  Au  demeurant,  ie  ne  fuis 
prefTé  de  paiîion,  ou  hayneufe,  ou  amoureufe,  enuers 
les  grands  :  ny  n'ay  ma  volonté  garrotee  d'offence, 
ou  d'obligation  particulière.  le  regarde  nos  Roys 
d'vne  affeftion  fimplement  légitime  &  ciuile,  ny 
emeuë  ny  demeuë  par  intereft  priué,  dequoy  ie  me 
fçay  bon  gré.  La  caufe  générale  &  iufte  ne  m'at- 
tache non  plus,  que  modérément  &  fans  fiéure.  le 
ne  fuis  pas  fubiet  à  ces  hypoceques  &  engagemens 
penetrans  &  intimes.  La  cholere  &  la  hayne  font  au 

delà  du  deuoir  de  la  iuftice  :  &  font  pallions  feruans 
feulement  à  ceux,  qui  ne  tiennent  pas  affez  à  leur 
deuoir,  par  la  raifon  fimple  :  Vtatur  motu  anùni.  qui 
vti  ratione  non  poteft.  Toutes  intentions  légitimes 
font  d'elles  mefmes  tempérées  :  finon,  elles  s'al- 
tèrent en  feditieufes  &  illégitimes.  C'eft  ce  qui  me 
faicl  marcher  par  tout,  la  telle  haute,  le  vifage,  &  le 
cœur  ouuert,  A  la  vérité,  &  ne  crains  point  de  l'ad- 
uouer,  ie  porterois  facilement  au  befoing,  vne  chan- 
delle à  Sainâ:  Michel,  l'autre  à  fon  ferpent,  fuiuant 
le  deflein  de  la  vieille.  le  fuiuray  le  bon  party  iuf- 
ques  au  feu,  mais  exclufivement  11  ie  puis.  Que 
Montaigne  s'engouffre  quant  &  la  ruyne  publique,  fi 
befoing  ell  :  mais  s'il  n'eft  pas  befoing,  ie  fçauray 
bon  gré  à  la  Fortune  qu'il  fe  fauue  :  &  autant  que 
mon  deuoir  me  donne  de  corde,  ie  l'employé  à  fa 
conferuation.  Fut-ce  pas  Atticus,  lequel  fe  tenant  au 
iulle  party,  &  au  parcy  qui  perdit,  fe  fauua  par  fa 
modération,  en  cet  vniuerfel  naufrage  du  monde, 
parmy  tant  de  mutations  &  diuerfitez?  Aux  hommes, 
comme  luy  priuez,  il  eft  plus  aifé.  Et  en  telle  forte 
de  befongne,  ie  trouue  qu'on  peut  iuftement  n'eftre 
pas  ambitieux  à  s'ingérer  &  conuier  foy-mefmes.  De 
fe  tenir  chancelant  &  meftis,  de  tenir  fon  affeâion 
immobile,  &  fans  inclination  aux  troubles  de  fon 
pays,  &  en  vne  diuifion  publique,  ie  ne  le  trouue  ny 
beau,  ny  honnefte  :  Ea  non  média,  fed  nulla  via  ejij 
velut  euentum  expeélantium.  quà  fortunée  confiîia  fua 
applicent.  Cela  peut  eftre  permis  enuers  les  affaires 
des  voyfins  :  &  Gelon  tyran  de  Syracufe,  fufpendoit 
ainfi  fon  inclination  en  la  guerre  des  Barbares  contre 
les  Grecs,  tenant  vne  Ambaffade  à  Delphes,  auec 
des  prefents  pour  eftre  en  efchauguette,  à  veoir  de 
quel  cofté  tomberoit  la  fortune,  &  prendre  l'occafion 

à  poinâ:,  pour  le  concilier  aux  victorieux.  Ce  feroit 
vne  efpece  de  trahifon,  de  le  faire  aux  propres 
&  domefliques  affaires,  aufquels  neceiïairemenc  il 
faut  prendre  party  :  mais  de  ne  s'embefongner  point, 
à  homme  qui  n'a  ny  charge,  ny  commandement 
exprez  qui  le  preffe,  ie  le  trouue  plus  excufable  (&  fi 
ne  praftique  pour  moy  cette  excufe)  qu'aux  guerres 
eftrangeres  :  defquelles  pourtant,  félon  nos  loix,  ne 
s'empefche  qui  ne  veut.  Toutesfois  ceux  encore  qui 
s'y  engagent  tout  à  faift,  le  peuuent,  auec  tel  ordre 
&  attrempance,  que  l'orage  debura  couler  par  deiïus 
leur  telle,  fans  offence.  N'auions  nous  pas  raifon  de 
l'efperer  ainfi  du  feu  Euefque  d'Orléans,  fieur  de 
Moruilliers  ?  Et  l'en  cognois  entre  ceux  qui  y  ouurent 
valeureufement  à  cette  heure,  de  mœurs  ou  fi 
equables,  ou  fi  douces,  qu'ils  feront,  pour  demeurer 
debout,  quelque  iniurieufe  mutation  &  cheute  que 
le  ciel  nous  apprefte.  le  tiens  que  c'ell  aux  Roys  pro- 
prement, de  s'animer  contre  les  Roys  :  &  me  moque 
de  ces  efprits,  qui  de  gayeté  de  cœur  fe  prefentent 
à  querelles  fi  difproportionnees.  Car  on  ne  prend 
pas  querelle  particulière  auec  vn  Prince,  pour  mar- 
cher contre  luy  ouuertement  &  courageufement,  pour 
fon  honneur,  &  félon  fon  deuoir  :  s'il  n'aime  vn  tel 
perfonnage,  il  fait  mieux,  il  l'eftime.  Et  notamment 
la  caufe  des  loix,  &  defence  de  l'ancien  eftat,  a  tou- 
fiours  cela,  que  ceux  mefmes  qui  pour  leur  deffein 
particulier  le  troublent,  en  excufent  les  defenfeurs, 
s'ils  ne  les  honorent.  Mais  il  ne  faut  pas  appeller 
deuoir,  comme  nous  faifons  tous  les  iours,  vne 
aigreur  &  vne  inteftine  afpreté,  qui  naift  de  l'intereft 
&  paflion  priuee,  ny  courage,  vne  conduitte  trai- 
ftrefTe  &  malitieufe.  Ils  nomment  zèle,  leur  propen- 
fion  vers  la  malignité,  &  violence.  Ce  n'eft  pas  la 

caufe  qui  les  efchauffe,  c'eft  leur  mtereft.  Ils  attifent 
la  guerre,  non  par  ce  qu'elle  eft  iufte  :  mais  par  ce 
que  c'cfl  guerre.  Rien  n'empefche  qu'on  ne  fe  puifle 
comporter  commodément  entre  des  hommes  qui  fe 
font  ennemis,  &  loyalement  :  conduifez  vous  y 
d'vne,  fmon  par  tout  efgale  affeaion  (car  elle  peut 
fouffrir  différentes  mefures)  au  moins  tempérée, 
&  qui  ne  vous  engage  tant  à  l'vn,  qu'il  puifle  tout 
requérir  de  vous.  Et  vous  contentez  aufli  d'vne 
moienne  mefure  de  leur  grâce  :  &  de  couler  en  eau 
trouble,  fans  y  vouloir  pefcher.  L'autre  manière  de 
s'offrir  de  toute  fa  force  aux  vns  &  aux  autres,  a 
encore  moins  de  prudence  que  de  confcience.  Celuy 
enuers  qui  vous  en  trahiflez  vn,  duquel  vous  elles 
pareillement  bien  venu  :  fçait-il  pas,  que  de  foy 
vous  en  faites  autant  à  fon  tour  ?  Il  vous  tient  pour 
vn  mefchant  homme  :  ce  pendant  il  vous  oit,  &  tire 
de  vous,  &  fait  fes  affaires  de  voftre  defloyauté.  Car 
les  hommes  doubles  font  vtiles,  en  ce  qu'ils  apportent  : 
mais  il  fe  faut  garder,  qu'ils  n'emportent  que  le 
moins  qu'on  peut.  le  ne  dis  rien  à  l'vn,  que  ie  ne 
puifle  dire  à  l'autre,  à  fon  heure,  l'accent  feulement 
vn  peu  changé  :  &  ne  rapporte  que  les  chofes  ou 
indifférentes,  ou  cogneuës,  ou  qui  feruent  en  com- 
mun. Il  n'y  a  point  d'vtilité,  pour  laquelle  ie  me 
permette  de  leur  mentir.  Ce  qui  a  efté  fié  à  mon 
filence,  ie  le  celé  religieufement  :  mais  ie  prens  à 
celer  le  moins  que  ie  puis.  C'eft:  vne  importune 
garde,  du  fecret  des  Princes,  à  qui  n'en  a  que  faire. 
le  prefente  volontiers  ce  marché,  qu'ils  me  fient  peu  : 
mais  qu'ils  fe  fient  hardiment,  de  ce  que  ie  leur 
apporte.  l'en  ay  toufiours  plus  fceu  que  ie  n'ay  voulu, 
Vn  parler  ouuert,  ouure  vn  autre  parler,  &  le  tire 
hors,  comme  fait  le  vin  &  l'amour.  Philippides  ref- 

pondit  fagement  à  mon  gré,  au  Roy  Lyfimachus, 
qui  luy  difoit,  Que  veux-tu  que  ie  te  communique 
de  mes  biens?  Ce  que  tu  voudras,  pourueu  que  ce 
ne  foit  de  tes  fecrets.  le  voy  que  chacun  fe  mutine, 
fi  on  luy  cache  le  fonds  des  affaires  aufquels  on 
l'employé,  &  fi  on  luy  en  a  defrobé  quelque  arriere- 
fens.  Pour  moy,  ie  fuis  content  qu'on  ne  m'en  die 
non  plus,  qu'on  veut  que  l'en  mette  en  befoigne  : 
&  ne  defire  pas,  que  ma  fcience  outrepafle  &  con- 
traigne ma  parole.  Si  ie  dois  feruir  d"inrtrument  de 
tromperie,  que  ce  foit  aumoins  f  auue  ma  confcience. 
le  ne  veux  eftre  tenu  feruiteur,  ny  fi  affeftionné,  ny 
li  loyal,  qu'on  me  treuue  bon  à  trahir  perfonne.  Qui 
eft  infidelle  à  foy-mefme,  l'eft  cxcufablement  à  fon 
maiftre.  Mais  ce  font  Princes,  qui  n'acceptent  pas 
les  hommes  à  moytié,  &  mefprifent  les  feruices  limi- 
tez &  conditionnez.  Il  n'y  a  remède  :  ie  leur  dis 
franchement  mes  bornes  :  car  efclaue,  ie  ne  le  doibs 
eftre  que  de  la  raifon,  encore  n'en  puis-ie  bien  venir 
à  bout.  Et  eux  aufli  ont  tort,  d'exiger  d'vn  homme 
libre,  telle  fubieftion  à  leur  feruice,  &  telle  obliga- 
tion, que  de  celuy,  qu'ils  ont  faiâ:  &  achetté  :  ou 
duquel  la  fortune  tient  particulièrement  &  expreffc- 
ment  à  la  leur.  Les  loix  m'ont  ofté  de  grand  peine, 
elles  m'ont  choifi  party,  &  donné  vn  maiftre  :  toute 
autre  fuperiorité  &  obligation  doibt  eftre  relatiue  à 
celle-là,  &  retranchée.  Si  n'eft-ce  pas  à  dire,  quand 
mon  afieftion  me  porteroit  autrement,  qu'inconti- 
nent l'y  portafte  la  main  :  la  volonté  &  les  defirs  fe 
font  loy  eux  mefmes,  les  aftions  ont  à  la  receuoir 
de  l'ordonnance  publique.  Tout  ce  mien  procéder, 
eft  vn  peu  bien  diffbnant  à  nos  formes  :  ce  ne  feroit 
pas  pour  produire  grands  effets,  ny  pour  y  durer  : 
l'innocence  mefme   ne   fçauroit  à  cette  heure  ny 

negotier  fans  diflimulation,  ny  marchander  fans 
menterie.  Audi  ne  font  aucunement  de  mon  gibier, 
les  occupations  publiques  :  ce  que  ma  profeflion  en 
requiert,  ie  l'y  fournis,  en  la  forme  que  ie  puis  la 
plus  priuee.  Enfant,  on  m'y  plongea  iufques  aux 
oreilles,  &  il  fuccedoit  :  fi  m'en  defprins  ie  de  belle 
heure.  l'ay  fouuent  depuis  éuité  de  m'en  mefler, 
rarement  accepté,  iamais  requis,  tenant  le  dos  tourné 
à  l'ambition  :  mais  fmon  comme  les  tireurs  d'auiron, 
qui  s'auancent  ainfm  à  reculons  :  tellement  toutesfois, 
que  de  ne  m'y  eftre  poinft  embarqué,  i'en  fuis  moins 
obligé  à  ma  refolution,  qu'à  ma  bonne  fortune.  Car 
il  y  a  des  voyes  moins  ennemyes  de  mon  gouft, 
&  plus  conformes  à  ma  portée,  par  lefquelles  fi  elle 
m'euft  appelle  autrefois  au  feruice  public,  &  à  mon 
auancement  vers  le  crédit  du  monde,  ie  fçay  que 
i'euffe  paiïe  par  deiïus  la  raifon  de  mes  difcours, 
pour  lafuyure.  Ceux  qui  difent  communément  contre 
ma  profeflion,  que  ce  que  i'appelle  franchife,  fim- 
plefle,  &  naifueté,  en  mes  mœurs,  c'eft  art  &  finefle  : 
&  pluftoft  prudence,  que  bonté  :  induftrie,  que  na- 
ture :  bon  fens,  que  bonheur  :  me  font  plus  d'hon- 
neur qu'ils  ne  m'en  oftent.  Mais  certes  ils  font  ma 
fineffe  trop  fine.  Et  qui  m'aura  fuyui  &  efpié  de 
près,  ie  luy  donray  gaigné,s'il  ne  confeA^e,  qu'il  n'y 
a  point  de  règle  en  leur  efcole,  qui  fçeuft  rappor- 
ter ce  naturel  mouuement,  &  maintenir  vne  appa- 
rence de  liberté,  &  de  licence,  fi  pareille,  &  in- 
flexible, parmy  des  routes  fi  tortues  &  diuerfes  : 
&  que  toute  leur  attention  &  engin,  ne  les  y  fçauroit 
conduire.  La  voye  de  la  vérité  eft  vne  &  fimple, 
celle  du  profit  particulier,  &  de  la  commodité  des 
affaires,  qu'on  a  en  charge,  double,  inégale,  &  for- 
tuite, l'ay  veu  fouuent  en  vfage,  ces  libertez  contre- 

faites,  &  artificielles,  mais  le  plus  fouuent,  fans 
fuccez.  Elles  fentent  volontiers  leur  afne  d'Efope  : 
lequel  par  émulation  du  chien,  vint  à  fe  ietter  tout 
gayement,  à  deux  pieds,  fur  les  efpaules  de  fon 
maiftre  :  mais  autant  que  le  chien  receuoit  de  ca- 
reffes,  de  pareille  felte,  le  pauure  afne,  en  reçeut 
deux  fois  autant  de  baflonnades.  Id  maxime  quemque 
decet,  quod  ejî  cuiufque  fuum  maxime.  le  ne  veux  pas 
priuer  la  tromperie  de  fon  rang,  ce  feroit  mal 
entendre  le  monde  :  ie  fçay  qu'elle  a  feruy  fouuent 
profitablement,  &  qu'elle  maintient  &  nourrit  la 
plus  part  des  vacations  des  hommes.  Il  y  a  des  vices 
légitimes,  comme  plufieurs  aftions,  ou  bonnes,  ou 
excufables,  illégitimes.  La  iuflice  en  foy,  naturelle 
&  vniuerfelle,  eft  autrement  réglée,  &  plus  noble- 
ment, que  n'eft  cette  autre  iuftice  fpeciale,  nationale, 
contrainte  au  befoing  de  nos  polices  :  Veri  iuris 
germanœque  iuftitiœ  folidam  Ùr  expreffam  effigiem 
nullam  tenemus  :  vmbra  &  imaginibus  vtimur.  Si  que 
le  fage  Dandamys,  oyant  reciter  les  vies  de  Socrates, 
Pythagoras,  Diogenes,  les  iugea  grands  perfonnages 
en  toute  autre  chofe,  mais  trop  aiïeruis  à  la  reue- 
rence  des  loix.  Pour  lefquelles  auftorifer,  &  fécon- 
der, la  vraye  vertu  a  beaucoup  à  fe  defmettre  de  fa 
vigueur  originelle  :  &  non  feulement  par  leur  per- 
miflion,  plufieurs  aftions  viticufes  ont  lieu,  mais 
encores  à  leur  fuafion.  Ex  Senatufconfultis  plebif- 
que  fcitis  fcelera  exercentur.  le  fuy  le  langage  com- 
mun, qui  fait  difiference  entre  les  chofes  vtiles,  &les 
honneftes  :  fi  que  d'aucunes  aftions  naturelles,  non 
feulement  vtiles,  mais  neceffaires,  il  les  nomme  des- 
honnelles  &  fales.  Mais  continuons  noflre  exemple 
de  la  trahifon.  Deux  pretendans  au  royaume  de 
Thrace,  eftoient  tombez  en  débat  de  leurs  droifts, 

l'Empereur  les  empefcha  de  venir  aux  armes  :  mais 
l'vn  d'eux,  fous  couleur  de  conduire  vn  accord 
amiable,  par  leur  entreueuë,  ayant  alfigné  fon  com- 
pagnon, pour  le  feftoyer  en  fa  maifon,  le  fit  empri- 
îbnner  &  tuer.  La  iuftice  requeroit,  que  les  Romains 
euffent  raifon  de  ce  forfaict  :  la  difficulté  en  empef- 
choit  les  voyes  ordinaires.  Ce  qu'ils  ne  peurenc 
légitimement,  fans  guerre,  &  fans  hazard,  ils  entre- 
prindrent  de  le  faire  par  trahifon  :  ce  qu'ils  ne 
peurent  honneftement,  ils  le  firent  vtilement.  A  quoy 
fe  trouua  propre  vn  Pomponius  Flaccus.  Cettuy-cy, 
foubs  feintes  parolles,  &  affeurances,  ayant  attiré 
ceft  homme  dans  fes  rets  :  au  lieu  de  l'honneur 
&  faueur  qu'il  luy  promettoit,  l'enuoya  pieds 
&  poings  liez  à  Rome,  Vn  traiftre  y  trahit  l'autre, 
contre  l'vfage  commun.  Car  ils  font  pleins  de  def- 
fiance,  &  eft  mal-aifé  de  les  furprendre  par  leur  art  : 
tefmoing  la  poifante  expérience,  que  nous  venons 
d'en  fentir.  Sera  Pomponius  Flaccus  qui  voudra, 
&  en  eft  aiïez  qui  le  voudront.  Quant  à  moy,  &  ma 
paroUe  &  ma  foy,  font,  comme  le  demeurant,  pièces 
de  ce  commun  corps  :  leur  meilleur  eflfect,  c'eft  le 
feruice  public  :  ie  tiens  cela  pour  prefuppofé.  Mais 
comme  fi  on  me  commandoit,  que  ie  prinfe  la  charge 
du  Palais,  &  des  plaids,  ie  rcfpondroy,  le  n'y 
entens  rien  :  ou  la  charge  de  conduâeur  de  pion- 
niers, ie  diroy,  le  fuis  appelle  à  vn  roUe  plus  digne  : 
de  mefmes,  qui  me  voudroit  employer,  à  mentir,  à 
trahir,  &  à  me  pariurer,  pour  quelque  feruice  no- 
table, non  qued'affalliner  ou  empoifonner  :  ie  diroy. 
Si  i'ay  volé  ou  defrobé  quelqu'vn,  enuoyez  moy 
pluftoft  en  gallere.  Car  il  eft  loyfible  à  vn  homme 
d'honneur,  de  parler  ainfi  que  firent  les  Lacedemo- 
niens,  ayants  efté  de£faids  par  Antipater,  fur  le  poinô 

de  leurs  accords  :  Vous  nous  pouuez  commander  des 
charges  poifantes  &  dommageables,  autant  qu'il  vous 
plaira  :  mais  de  honteufes,  &  deshonneftes,  vous 
perdrez  voftre  temps  de  nous  en  commander.  Cha- 
cun doit  auoir  iuré  à  foy  mefme,  ce  que  les  Roys 
d'iEgypte  faifoient  folennellement  iurer  à  leurs  iuges, 
qu'ils  ne  fe  defuoyeroient  de  leur  confcience,  pour 
quelque  commandement  qu'eux  mefmes  leur  en 
fifTent.  A  telles  commiflîons  il  y  a  note  euidente 
d'ignominie,  &  de  condemnation.  Et  qui  vous  la 
donne,  vous  accufe,  &  vous  la  donne,  fi  vous  l'en- 
tendez bien,  en  charge  &  en  peine.  Autant  que  les 
affaires  publiques  s'amendent  de  voftre  exploift, 
autant  s'en  empirent  les  voftres  :  vous  y  faictes 
d'autant  pis,  que  mieux  vous  y  faidies.  Et  ne  fera 
pas  nouueau,  ny  à  l'auanture  fans  quelque  air  de 
iullice,  que  celuy  mefmes  vous  ruïne,  qui  vous  aura 
mis  en  befongne.  Si  la  trahifon  doit  eftre  en  quelque 
cas  excufable  :  lors  feulement  elle  l'eft,  qu'elle 
s'employe  à  chaftier  &  trahir  la  trahifon.  Il  fe 
trouue  alTez  de  perfidies,  non  feulement  refufees, 
mais  punies,  par  ceux  en  faueur  defquels  elles 
auoient  efté  entreprifes.  Qui  ne  fçait  la  fentence  de 
Fabritius,  à  l'encontre  du  médecin  de  Pyrrhus.^ 
Mais  cecy  encore  fe  trouue  :  que  tel  l'a  commandée, 
qui  par  après  l'a  vengée  rigoureufement,  fur  celuy 
qu'il  y  auoit  employé  :  refufant  vn  crédit  &  pouuoir 
fi  effréné,  &  defaduouant  vn  feruage  &  vne  obeïf- 
fance  fi  abandonnée,  &  fi  lafche.  laropelc  Duc  de 
Rufîie,  pratiqua  vu  Gentilhomme  de  Hongrie,  pour 
trahir  le  Roy  de  Poulongne  Boleilaus,  en  le  faifant 
mourir,  ou  donnant  aux  Rufliens  moyen  de  luy  faire 
quelque  notable  dommage.  Cettuy-cy  s'y  porta  en 
galand  homme  :  s'addonnaplus  quedeuant  au  feruice 

de  ce  Roy,  obtint  d'ellre  de  fon  confeil,  &  de  fes 
plus  féaux.  Auec  ces  aduantages,  &  choifilTant  à 
point  l'opportunité  de  l'abfence  de  fon  maillre,  il 
trahit  aux  Rulfiens  Vifilicie,  grande  &  riche  cité  : 
qui  fut  entièrement  faccagee,  &  arfe  par  eux,  auec 
occifion  totale,  non  feulement  des  habitans  d'icelle, 
de  tout  fexe  &  aage,  mais  de  grand  nombre  de 
nobleffe  de  là  autour,  qu'il  y  auoit  aiïemblé  à  ces 
fins.  laropelc  affbuuy  de  fa  vengeance,  &  de  fon 
courroux,  qui  pourtant  n'eftoit  pas  fans  tiltre,  (car 
Boleflaus  l'auoit  fort  offencé,  &  en  pareille  conduine) 
&  faoul  du  fruict  de  cette  trahifon,  venant  à  en  con- 
fiderer  la  laideur  nuë  &  feule,  &  la  regarder  d'vne 
veuë  faine,  &  non  plus  troublée  par  fa  pallion,  la 
print  à  vn  tel  remors,  &  contre-cœur,  qu'il  en  fit 
creuer  les  yeux,  &  couper  la  langue,  &  les  parties 
honteufes,  à  fon  exécuteur.  Antigonus  perfuada  les 
foldats  Argyrafpides,  de  luy  trahir  Eumenes,  leur 
capita'me  gênerai,  fon  aduerfaire.  Mais  l'eut-il  faict 
tuer,  après  qu'ils  le  luy  eurent  liuré,  il  defira  luy 
mefme  eilre  commilTaire  de  la  iuftice  diuine,  pour 
le  chaftiement  d'vn  forfaict  fi  deteftable  :  &  les  con- 
figna  entre  les  mains  du  gouuerneur  de  la  prouince, 
luy  donnant  tres-expres  commandement,  de  les  perdre, 
&  mettre  à  maie  fin,  en  quelque  manière  que  ce  fuit. 
Tellement  que  de  ce  grand  nombre  qu'ils  eftoient. 
aucun  ne  vit  onques  puis,  l'air  de  Macédoine.  Mieux 
il  en  auoit  efté  feruy,  d'autant  le  iugea  il  auoir  efté 
plus  mefchamment  &  punifTablement.  L^efclaue  qui 
trahit  la  cachette  de  P.  Sulpicius  fon  maiflre,  fut 
mis  en  liberté,  fuiuant  la  promeffe  de  la  profcription 
de  Sylla  :  mais  fuiuant  la  promeffe  de  la  raifon 
publique,  tout  libre,  il  fut  précipité  du  roc  Tarpeien. 
Et  noftre  Roy  Clouis,  au  lieu  des  armes  d'or  qu'il 


254  ESSAIS     DT.     MONTAIGNE. 

leur  auoic  promis,  fit  pendre  les  trois  feruiteurs  de 
Cannacre,  après  qu'ils  luy  eurent  trahy  leur  maiftre, 
à  quoy  il  les  auoit  pratiquez.  Ils  les  font  pendre  auec 
la  bourfe  de  leur  payement  au  col.  Ayant  fatisfaift 
à  leur  féconde  foy,  &  fpeciale,  ils  fatisfont  à  la 
générale  &  première.  Mahomed  fécond,  fe  voulant 
deffaire  de  fon  frère,  pour  la  ialoufie  de  la  domina- 
tion, fuiuant  le  ftile  de  leur  race,  y  employa  l'vn 
de  fes  officiers  :  qui  le  fuffoqua,  l'engorgeant  de 
quantité  d'eau,  prinfe  trop  à  coup.  Cela  faift,  il 
liura,  pour  l'expiation  de  ce  meurtre,  le  meurtrier 
entre  les  mains  de  la  mère  du  trefpafle  (car  ils 
n'eiloient  frères  que  de  père)  :  elle,  en  fa  prefence, 
ouurit  à  ce  meurtrier  l'eftomach  :  &tout  chaudement 
de  fes  mains,  fouillant  &  arrachant  fon  cœur,  le 
ietta  manger  aux  chiens.  Et  à  ceux  mefmes  qui  ne 
valent  rien,  il  eft  fi  doux,  ayant  tiré  l'vfage  d'vne 
aftion  vicieufe,  y  pouuoir  hormais  coudre  en  toute 
feureté,  quelque  traid  de  bonté,  &  de  iuftice  :  comme 
par  compenfation,  &  correction  confcientieufe.  loint 
qu'ils  regardent  les  miniftres  de  tels  horribles  malé- 
fices, comme  gents,  qui  les  leur  reprochent  :  &  cher- 
chent par  leur  mort  d'eftouffer  la  cognoiffance  &  tef- 
moignage  de  telles  menées.  Or  fi  par  fortune  on 
vous  en  recompence,  pour  ne  frufter  la  necelîlté 
publique,  de  cet  extrême  &  defefperé  remède  :  celuy 
qui  le  fait,  ne  laiiïe  pas  de  vous  tenir,  s'il  ne  l'eft 
luy-mefme,  pour  vn  homme  maudit  &  exécrable  : 
&  vous  tient  plus  traiftre,  que  ne  faift  celuy,  contre 
qui  vous  l'eftes  :  car  il  touche  la  malignité  de  voftre 
courage,  par  voz  mains,  fans  defadueu,  fans  obieâ:. 
Mais  il  vous  employé,  tout  ainii  qu'on  faift  les 
hommes  perdus,  aux  exécutions  de  la  haute  iuftice  : 
charge  autant  vtile,  comme  elle  eft  peu  honnefte. 

Outre  la  vilicé  de  telles  commiflions,  il  y  a  de  la 
proftitution  de  confcience.  La  fille  à  Seïanus  ne 
pouuant  eftre  punie  à  mort,  en  certaine  forme  de 
iugement  à  Rome,  d'autant  qu'elle  eftoit  vierge,  fut, 
pour  donner  pafTage  aux  loix,  forcée  par  le  bour- 
reau, auant  qu'il  l'eftranglaft.  Non  fa  main  feule- 
ment, mais  fon  ame,  eft  efclaue  à  la  commodité 
publique.  Quand  le  premier  Amurath,  pour  aigrir 
la  punition  contre  fes  fubieéls,  qui  auoient  donné 
fupport  à  la  parricide  rébellion  de  fon  fils,  ordonna, 
que  leurs  plus  proches  parents  prefteroient  la  main 
à  cette  exécution  :  ie  trouue  tres-honefte  à  aucuns 
d'iceux,  d'auoir  choifi  pluftoft,  d'eflre  iniuftement 
tenus  coulpables  du  parricide  d'vn  autre,  que  de 
feruir  la  iuftice  de  leur  propre  parricide.  Et  où  en 
quelques  bicoques  forcées  de  mon  temps,  i'ay  veu 
des  coquins,  pour  garantir  leur  vie,  accepter  de 
pendre  leur  amis  &  conforts,  ie  les  ay  tenus  de 
pire  condition  que  les  pendus.  On  dit  que  Vuitolde 
Prince  de  Lituanie,  introduifit  en  cette  nation,  que 
le  criminel  condamné  à  mort,  euft  luy  mefme  de  fa 
main,  à  fe  deflFaire  :  trouuant  eflrange,  qu  vn  tiers 
innocent  de  la  faute,  fuft  employé  &  chargé  d'vn 
homicide.  Le  Prince,  quand  vne  vrgente  circonftance, 
&  quelque  impétueux  &  inopiné  accident,  du  befoing 
de  fon  eftat,  luy  fait  gauchir  fa  parolle  &  fa  foy,  ou 
autrement  le  iette  hors  de  fon  deuoir  ordinaire,  doibt 
attribuer  cette  necellité,  à  vn  coup  de  la  verge  diuine. 
Vice  n'eft-ce  pas,  car  il  a  quitté  fa  raifon,  à  vne 
plus  vniuerfelle  &  puiflante  raifon  :  mais  certes  c'eft 
malheur.  De  manière  qu'à  quelqu'vn  qui  me  deman- 
doit  :  Quel  remède?  nul  remède,  fis-ie,  s'il  fut 
véritablement  géhenne  entre  ces  deux  extrêmes 
(fed  videat  ne  quœratur  latebra  periurio)  il  le  falloit 

faire  :  mais  s'il  le  fit,  fans  regret,  s'il  ne  luy  greua 
de  le  faire,  c'eft  figne  que  fa  confcience  eft  en  mau- 
uais  termes.  Quand  il  s'en  trouueroit  quelqu'vn  de 
fi  tendre  confcience,  à  qui  nulle  guarifon  ne  femblaft 
digne  d'vn  fi  poifant  remède,  ie  ne  l'en  eftimeroy  pas 
moins.  Il  ne  fe  fçauroit  perdre  plus  excufablement 
&  décemment.  Nous  ne  pouuons  pas  tout.  Ainfi 
comme  ainfi  nous  faut-il  fouuent,  comme  à  la  der- 
nière anchre,  remettre  la  protection  de  noftre  vaif- 
feau  à  la  pure  conduitte  du  ciel.  A  quelle  plus  iufte 
neceflité  fe  referue  il  ?  Que  luy  eft-il  moins  poflible 
à  faire  que  ce  qu'il  ne  peut  faire,  qu'aux  defpens  de 
fa  foy  &  de  fon  honneur?  chofes,  qui  à  l'auenture 
luy  doiuent  eftre  plus  chères  que  fon  propre  falut, 
&  que  le  falut  de  fon  peuple.  Quand  les  bras  croi- 
fez  il  appellera  Dieu  fimplement  à  fon  aide,  n'aura- 
il  pas  à  efperer,  que  la  diuine  bonté  n'efl:  pour  refu- 
fer  la  faueur  de  fa  main  extraordinaire  à  vne  main 
pure  &  iufte }  Ce  font  dangereux  exemples,  rares, 
&  maladifues  exceptions,  à  nos  règles  naturelles  : 
il  y  faut  céder,  mais  auec  grande  modération  &  cir- 
confpeftion.  Aucune  vtilité  priuee,  n'eft  digne  pour 
laquelle  nous  facions  cet  effort  à  noftre  confcience  : 
la  publique  bien,  lors  qu'elle  eft  &  tres-apparente, 
&  très-importante.  Timoleon  fe  garantit  à  propos, 
de  l'eftrangeté  de  fon  exploit,  par  les  larmes  qu'il 
rendit,  fe  fouuenant  que  c'eftoit  d'vne  main  frater- 
nelle qu'il  auoit  tué  le  tyran.  Et  cela  pinça  iufte- 
mentfa  confcience,  qu'il  euft  efté  necelfité  d'achetter 
l'vtilité  publique,  à  tel  prix  de  l'honnefteté  de  fes 
mœurs.  Le  Sénat  mefme  deliuré  de  feruitude  par 
fon  moyen,  n'ofa  rondement  décider  d'vn  fi  haut 
faift,  &  defchiré  en  deux  fi  poifants  &  contraires 
vifages.  Mais  les  Syracufains  ayans  tout  à  point,  à 

l'heure  mefme,  enuoyé  requérir  les  Corinthiens  de 
leur  proteftion,  &  d'vn  chef  digne  de  reftablir  leur 
ville  en  fa  première  dignité,  &  nettoyer  la  Sicile  de 
plufieurs  tyranneaux,  qui  l'opprefToient  :  il  y  députa 
Timoleon,  auec  cette  nouuelle  deffaitte  &  déclara- 
tion ;  Que  félon  qu'il  fe  porteroit  bien  ou  mal  en  fa 
charge,  leur  arreft  prendroit  party,  à  la  faueur  du 
libérateur  de  fon  pais,  ou  à  la  desfaueur  du  meur- 
trier de  fon  frère.  Cette  fantaftique  conclufion,  a 
quelque  excufe,  fur  le  danger  de  l'exemple  &  impor- 
tance d'vn  faiît  fi  diuers.  Et  feirent  bien,  d'en  def- 
charger  leur  iugement,  ou  de  l'appuier  ailleurs, 
&  en  des  confiderations  tierces.  Or  les  deportements 
de  Timoleon  en  ce  voyage  rendirent  bien  toll:  fa  caufe 
plus  claire,  tant  il  s'y  porta  dignement  &  vertueufe- 
ment,  en  toutes  façons.  Et  le  bon  heur  qui  l'accom- 
pagna aux  afpretez  qu'il  eut  à  vaincre  en  cette  noble 
befongne,  fembla  luy  eftre  enuoyé  par  les  Dieux 
confpirants  &  fauorables  à  fa  iuftification.  La  fin  de 
cettuy  cy  eft  excufable,  fi  aucune  le  pouuoit  eftre. 
Mais  le  profit  de  l'augmentation  du  reuenu  publique, 
qui  feruit  de  prétexte  au  Sénat  Romain  à  cette  orde 
conclufion,  que  ie  m'en  vay  reciter,  n'eft  pas  aiïez 
fort  pour  mettre  à  garand  vne  telle  iniuftice.  Cer- 
taines citez  s'eftoient  rachetées  à  prix  d'argent, 
&  remifes  en  liberté,  auec  l'ordonnance  &  permif- 
fion  du  Sénat,  des  mains  de  L.  Sylla.  La  chofe  eftant 
tombée  en  nouueau  iugement,  le  Sénat  les  con- 
damna à  eftre  taillables  comme  auparauant  :  &  que 
l'argent  qu'elles  auoyent  employé  pour  fe  rachetter, 
demeureroit  perdu  pour  elles.  Les  guerres  ciuiles 
produifent  fouuent  ces  vilains  exemples  :  Que  nous 
puniffbns  les  priuez,  de  ce  qu'ils  nous  ont  creu, 
quand  nous  eftions  autres.  Et  vn  mefme  magiftrat 
III.  17 

fait  porter  la  peine  de  fon  changement,  à  qui  n'en 
peut  mais.  Le  maiftre  foitte  fon  difciple  de  docilité, 
&  la  guide  fon  aueugle.  Horrible  image  de  iuftice. 
Il  y  a  des  règles  en  la  philofophie  &  faulfes 
&  molles.  L'exemple  qu'on  nous  propofe,  pour  faire 
preualoir  l'vtilité  priuee,  à  la  foy  donnée,  ne  reçoit 
pas  aiïez  de  poids  par  la  circonflance  qu'ils  y  meflent. 
Des  voleurs  vous  ont  prias,  ils  vous  ont  remis  en 
liberté,  ayans  tiré  de  vous  ferment  du  paiement  de 
certaine  fomme.  On  a  tort  de  dire,  qu'vn  homme 
de  bien,  fera  quitte  de  fa  foy,  fans  payer,  eftant 
hors  de  leurs  mains.  Il  n'en  eft  rien.  Ce  que  la 
crainte  m'a  fait  vne  fois  vouloir,  ie  fuis  tenu  de  le 
vouloir  encore  fans  crainte.  Et  quand  elle  n'aura 
forcé  que  ma  langue,  fans  la  volonté  :  encore  fuis  ie 
tenu  de  faire  la  maille  bonne  de  ma  parole.  Pour 
moy,  quand  par  fois  ell'a  inconfiderément  de- 
uancé  ma  penfee,  i'ay  faift  confcience  de  la  defad- 
uoiier  pourtant.  Autrement  de  degré  en  degré,  nous 
viendrons  à  abolir  tout  le  droit  qu'vn  tiers  prend  de 
noz  promefles.  Quaji  vero  fortiviro  vis  pojfit  adhiberi. 
En  cecy  feulement  a  loy,  Fintereft  priué,  de  nous 
excufer  de  faillir  à  noftre  promeffe,  fi  nous  auons 
promis  chofe  mefchante,  &  inique  de  foy.  Car  le 
droit  de  la  vertu  doibt  preualoir  le  droit  de  noftre 
obligation.  Fay  autrefois  logé  Epaminondas  au  pre- 
mier rang  des  hommes  excellens  :  &  ne  m'en  defdy 
pas.  lufques  où  montoit-il  la  confideration  de  fon 
particulier  deuoir  ?  qui  ne  tua  iamais  homme  qu'il  euft 
vaincu  :  qui  pour  ce  bien  ineftimable,  de  rendre  la 
liberté  à  fon  pais,  faifoit  confcience  de  tuer  vn 
tyran,  ou  fes  complices,  fans  les  formes  de  la  iu- 
ftice  :  &  qui  iugeoit  mefchant  homme,  quelque  bon 
citoyen  qu'il  fuit,  celuy  qui  entre  les  ennemis,  &  en 

la  bataille,  n'efpargnoit  fon  amy  &  fon  hofte.  Voyla 
vne  ame  de  riche  compofition.  Il  marioit  aux  plus 
rudes  &  violentes  aétions  humaines,  la  bonté  &  l'hu- 
manité, voire  la  plus  délicate,  qui  fe  treuue  en 
l'efcole  de  la  philo fophie.  Ce  courage  fi  gros,  enflé, 
&  obftiné  contre  la  douleur,  la  mort,  la  pauureté, 
eftoit-ce  nature,  ou  art,  qui  l'euft  attendry,  iufques 
au  poinft  d'vne  fi  extrême  douceur,  &  debonnai- 
reté  de  complexion?  Horrible  de  fer  &  de  fang, 
il  va  fracafTant  &  rompant  vne  nation  inuincible 
contre  tout  autre,  que  contre  luy  feul  :  &  gauchit 
au  milieu  d'vne  telle  meflee,  au  rencontre  de  fon 
hofte  &  de  fon  amy.  Vrayement  celuy  la  propre- 
ment commandoit  bien  à  la  guerre,  qui  luy  faifoit 
fouflrir  le  mors  de  la  bénignité,  fur  le  point  de  fa 
plus  forte  chaleur  :  ainfm  enflammée  qu'elle  eftoit, 
&  toute  efcumeufe  de  fureur  &  de  meurtre.  C'eft 
miracle,  de  pouuoir  mefler  à  telles  actions  quelque 
image  de  iuilice  :  mais  il  n'appartient  qu'à  la  roi- 
deur  d"Epaminondas,  d'y  pouuoir  mefler  la  dou- 
ceur &  la  facilité  des  mœurs  les  plus  molles,  &  la 
pure  innocence.  Et  où  l'vn  dit  aux  Mammertins, 
que  les  ftatuts  n'auoient  point  de  mife  enuers  les 
hommes  armez  :  l'autre,  au  Tribun  du  peuple,  que 
le  temps  de  la  iuftice,  &  de  la  guerre,  eftoient  deux  : 
le  tiers,  que  le  bruit  des  armes  l'empefchoit  d'en- 
tendre la  voix  des  loix  :  cettuy-cy  n' eftoit  pas  feu- 
lement empefché  d'entendre  celles  de  la  ciuilité, 
&  pure  courtoifîe,  Auoit-il  pas  emprunté  de  fes 
ennemis,  l'vfage  de  facrifier  aux  Mufes,  allant  à  la 
guerre,  pour  deftremper  par  leur  douceur  &  gayeté, 
cette  furie  &  afpreté  martiale?  Ne  craignons  point 
après  vn  fi  grand  précepteur,  d'eftimer  qu'il  y  a 
quelque  chofe  illicite  contre  les  ennemys  mefmes  : 

que  l'intereft  commun  ne  doibt  pas  tout  requérir  de 
tous,  contre  l'intereft  priué  :  manente  memoria  etiam 
in  dijjidio  publicorum  fcederum  priuati  iuris  : 

&  nulla  potentia  vires 
Prtrjiandij  ne  quid  peccet  amicnsy  habet  : 

&  que  toutes  chofes  ne  font  pas  loifibles  à  vn 
homme  de  bien,  pour  le  feruice  de  fon  Roy,  ny  de 
la  caufe  générale  &  des  loix.  Non  enim  patria  prœjlat 
omnibus  officijs,  &  ipji  conducit  pios  habere  dues  in 
parentes.  C'eft  vne  inftruftion  propre  au  temps. 
Nous  n'auons  que  faire  de  durcir  nos  courages  par 
ces  lames  de  fer,  c'eft  affez  que  nos  efpaulesle  foyent  : 
c'eft  affez  de  tramper  nos  plumes  en  ancre,  fans  les 
tramper  en  fang.  Si  c'eft  grandeur  de  courage, 
&  l'effeâ:  d'vne  vertu  rare  &  fmguliere,  de  mefpri- 
fer  l'amitié,  les  obligations  priuees,  fa  parolle,  &  la 
parenté,  pour  le  bien  commun,  &  obeïffance  du 
magiftrat  :  c'eft  affez  vrayement  pour  nous  en  excu- 
fer,  que  c'eft  vne  grandeur,  qui  ne  peut  loger  en  la 
grandeur  du  courage  d'Epaminondas.  l'abomine 
les  exhortemens  enragez,  de  cette  autre  ame  defre- 

dum  tela  micant^  non  vos  pietatis  imago 
Vlla^  nec  aduerfa  confpeâli  fronte  parentes 
Commoueant j  vultus  gladio  turhate  verendos. 

Oftons  aux  mefchants  naturels  ,  &  fanguinaires , 
&  traiftres,  ce  prétexte  de  raifon  :  laiffbns  là  cette 
iuftice  énorme,  &  hors  de  foy  :  &  nous  tenons  aux 
plus  humaines  imitations.  Combien  peut  le  temps 
&  l'exemple?  En  vne  rencontre  de  la  guerre  ciuile 
contre  ^Cinna,  vn  foldat  de  Pompeius,  ayant  tué 

fans  y  penfer  fon  frère,  qui  eftoit  au  party  con- 
traire, fe  tua  fur  le  champ  foy-mefme,  de  honte 
&  de  regret.  Et  quelques  années  après,  en  vne 
autre  guerre  ciuile  de  ce  mefme  peuple,  vn  foldat, 
pour  auoir  tué  fon  frère,  demanda  recompenfe  à 
fes  capitaines.  On  argumente  mal  l'honneur  &  la 
beauté  d'vne  adion,  par  fon  vtilité  :  &  conclud-on 
mal,  d'eftimer  que  chacun  y  foit  obligé,  &  qu'elle 
foit  honefte  à  chacun,  fi  elle  ell  vtile. 

Omnii  non  pariter  rerum  funt  omnibus  apta. 

Choififlbns  la  plus  neceffaire  &  plus  vtile  de  l'hu- 
maine focieté,  ce  fera  le  mariage.  Si  ert-ce  que  le 
confeil  des  fainds,  trouue  le  contraire  party  plus 
honefte,  &  en  exclut  la  plus  vénérable  vacarion  des 
hommes  :  comme  nous  aflignons  au  haras,  lea  belles 
qui  font  de  moindre  ellime. 


^mr 


Du  repentir. 


CHAPITRE    II. 


M 

ES  autres  forment  l'homme,  ie  le 
recite  :  &  en  reprefente  vn  parti- 
culier, bien  mal  formé  :  &  lequel 
fi  i'auoy  à  façonner  de  nouueau, 
ie  ferois  vrayement  bien  autre 
qu'il  n'eft  :  mef-huy  c'eft  fait. 
Or  les  traits  de  ma  peinture,  ne 
fe  fouruoyent  point,  quoy  qu'ils  fe  changent  &  di- 
uerfifient.  Le  monde  n'eft  qu'vne  branloire  perenne. 
Toutes  chofes  y  branlent  fans  cefle,  la  terre,  les 
rochers  du  Caucafe,  les  pyramides  d'Egypte  :  &  du 
branle  public,  &  du  leur.  La  conftance  mefme  n'eft 
autre  chofe  qu'vn  branle  plus  languiiïant.  le  ne  puis 
afTeurer  mon  obieft  :  il  va  trouble  &  chancelant, 
d'vne  yureiïe  naturelle.  le  le  prens  en  ce  poinft, 
comme  il  eft,  en  l'inftant  que  ie  m'amùfe  à  luy.  le 
ne  peinds  pas  l'eftre,  ie  peinds  le  pafïage  :  non  vn 
paftage  d'aage  en  autre,  ou  comme  dift  le  peuple, 
de  fept  en  fept  ans,  mais  de  iour  en  iour,  de  minute 
en  minute.  Il  faut  accommoder  mon  hiftoire  à  l'heure. 
le  pourray  tantoft  changer,  non  de  fortune  feule- 
ment, mais  auffi  d'intention.  C'eft  vn  contrerolle  de 
diuers  &  muables  accidens,  &  d'imaginations  irre- 

foluës,  &  quand  il  y  efchet,  contraires  :  foit  que  ie 
fois  autre  moy-menne,  foit  que  ie  faififle  les  fub- 
ieôs,  par  autres  circonllances ,  &  confiderations. 
Tant  y  a  que  ie  me  contredis  bien  à  l'aduanture, 
mais  la  vérité,  comme  difoit  Demades,  ie  ne  la 
contredy  point.  Si  mon  ame  pouuoit  prendre  pied, 
ie  ne  m'eflaierois  pas,  ie  me  refoudrois  :  elle  eft 
toufiours  en  apprentifTage,  &  en  efpreuae.  le  pro- 
pofe  vne  vie  baffe,  &  fans  luftre.  C'eft  tout  vn.  On 
attache  aufli  bien  toute  la  philofophie  morale,  à  vne 
vie  populaire  &  priuee,  qu'à  vne  vie  de  plus  riche 
eftoffe.  Chaque  homme  porte  la  forme  entière,  de 
l'humaine  condition.  Les  autheurs  fe  communiquent 
au  peuple  par  quelque  marque  fpeciale  &  elîran- 
gere  :  moy  le  premier,  par  mon  eftre  vniuerfel  : 
comme,  Michel  de  Montaigne  :  non  comme  gram- 
mairien ou  poète,  ou  iurifconfulte.  Si  le  monde  fe 
plaint  dequoy  ie  parle  trop  de  moy,  ie  me  plains 
dequoy  il  ne  peofe  feulement  pas  à  foy.  Mais  eft-ce 
raifon,  que  fi  particulier  en  vfage,  ie  prétende  me 
rendre  public  en  cognoiflance>  Eft-il  aufli  raifon, 
que  ie  produife  au  monde,  où  la  façon  &  l'art  ont 
tant  de  crédit  &  de  commandement,  des  effeâs  de 
nature  &  crus  &  fimples,  &  d'vne  nature  encore 
bien  foibletter  Eft-ce  pas  faire  me  muraille  fans 
pierre,  ou  chofe  femblable,  que  de  baftir  des  liures 
fans  fcience?  Les  ^ntafies  de  la  muûque,  font  con- 
duites par  art,  les  miennes  par  fort.  Aumoins  i'ay 
cecy  félon  la  difcipline,  que  iamais  homme  ne  traida 
fubieô,  qu'il  entendift  ne  cogneuft  mieux,  que  ie 
fey  celuy  que  i'ay  entrepris  :  &  qu'en  celuy  là  ie 
fuis  le  plus  fçauant  homme  qui  viue.  Secondement, 
que  iamais  aucun  ne  pénétra  en  fa  matière  plus 
auant,  ny  en  efplucha  plus  diftindement  les  mem- 

bres  &  fuittes  •  &  n'arriua  plus  exaftement  &  plus 
plainement,  à  la  fin  qu'il  s'eftoit  propofé  à  fa  be- 
ïbngne.  Pour  la  parfaire,  ie  n'ay  befoing  d'y  appor- 
ter que  la  fidélité  :  celle-là  y  eft,  la  plus  fincere 
&  pure  qui  fe  trouue.  le  dy  vray,  non  pas  tout  mon 
faoul  :  mais  autant  que  ie  l'ofe  dire.  Et  l'ofe  vn 
peu  plus  en  vieilliffant  :  car  il  femble  que  la  cou- 
ftume  concède  à  cet  aage,  plus  de  liberté  de  bauafler, 
&  d'indifcretion  à  parler  de  foy.  Il  ne  peut  aduenir 
icy,  ce  que  ie  voy  aduenir  fouuent,  que  l'artizan 
&  fa  befongne  fe  contrarient.  Vn  homme  de  fi  hon- 
nefte  conuerfation,  a-il  faift  vn  fi  fot  efcritî^  Ou, 
des  efcrits  fi  fçauans,  font-ils  partis  d'vn  homme  de 
fi  foible  conuerfation r*  Qui  a  vn  entretien  commun, 
&  fes  efcrits  rares  :  c'eft  à  dire,  que  fa  capacité  eft 
en  lieu  d'où  il  l'emprunte,  &  non  en  luy.  Vn  per- 
fonnage  fçauant  n'ell  pas  fçauant  par  tout.  Mais  le 
fuffifant  ell  par  tout  fuffifant,  &  à  ignorer  mefme. 
Icy  nous  allons  conformément,  &  tout  d'vn  train, 
mon  liure  &  moy.  Ailleurs,  on  peut  recommander 
&accufer  l'ouurage,  à  part  de  l'ouurier  :  icy  non  :  qui 
touche  l'vn,  touche  l'autre.  Celuy  qui  en  iugera  fans 
le  congnoiilre,  fe  fera  plus  de  tort  qu'à  moy  :  celuy 
qui  l'aura  cogneu,  m'a  du  tout  fatisfaift.  Heureux 
outre  mon  mérite,  fi  i'ay  feulement  cette  part  à 
l'approbation  publique,  que  ie  face  fentir  aux  gens 
d'entendement,  que  i'eftoy  capable  de  faire  mon 
profit  de  la  fcience,  fi  l'en  euiïe  eu  :  &  que  ie  me- 
ritoy  que  la  mémoire  me  fecourull  mieux.  Excufons 
icy  ce  que  ie  dy  fouuent,  que  ie  me  repens  rare- 
ment, &  que  ma  confcience  fe  contente  de  foy  : 
non  comme  de  la  confcience  d'vn  ange,  ou  d'vn 
cheual,  mais  comme  de  la  confcience  d'vn  homme. 
Adiouflant  toufiours  ce  refrein,  non  vn  refrein  de 

cérémonie,  mais  de  naifue  &  efTentielle  fubmiflion  : 
Que  ie  parle  enqueranc  &  ignorant,  me  rapportant 
de  la  refolution,  purement  &  fimplement,  aux 
créances  communes  &  légitimes.  le  n'enfeigne  point, 
ie  raconte.  Il  n'ell  vice  véritablement  vice,  qui 
n'ofifence,  &  qu'vn  iugement  entier  n'accufe.  Car  il 
a  de  la  laideur  &  incommodité  fi  apparente,  qu'à 
l'aduanture  ceux-là  ont  raifon,  qui  difent,  qu'il  eft 
principalement  produict  par  beilife  &  ignorance  : 
tant  etl-il  mal-aifé  d'imaginer  qu'on  le  cognoilTe 
fans  le  haïr.  La  malice  hume  la  plufpart  de  fon  pro- 
pre venin,  &  s'en  empoifonne.  Le  vice  laifle  comme 
vn  vlcere  en  la  chair,  vne  repentànce  en  l'ame,  qui 
touliours  s'efgratigne,  &  s'enfanglante  elle  mefme. 
Car  la  raifon  efface  les  autres  trifteffes  &  douleurs, 
mais  elle  engendre  celle  de  la  repentànce  :  qui  eft 
plus  griefue,  d'autant  qu'elle  naift  au  dedans  :  comme 
le  froid  &  le  chaud  des  fiéures  eft  plus  poignant, 
que  celuy  qui  vient  du  dehors.  le  tiens  pour  vices, 
mais  chacun  félon  fa  mefure,  non  feulement  ceux 
que  la  raifon  &  la  nature  condamnent,  mais  ceux 
aufli  que  l'opinion  des  hommes  a  forgé,  voire  fauce 
&  erronée,  fi  les  loix  &  l'vfage  l'audorife.  Il  n'eft 
pareillement  bonté,  qui  ne  refiouyfle  vne  nature  bien 
née.  Il  y  a  certes  ie  ne  fçay  quelle  congratulation, 
de  bien  faire,  qui  nous  refiouit  en  nous  mefmes, 
&  vne  fierté  genereufe,  qui  accompagne  la  bonne 
confcience.  Vne  ame  courageufement  vitieufe,  fe 
peut  à  Taduenture  garnir  de  fecurité  :  mais  de  cette 
complaifance  &  fatisfadion,  elle  ne  s'en  peut  four- 
nir. Ce  n'eft  pas  vn  léger  plaifir,  de  fe  fentir  pre- 
ferué  de  la  contagion  d'vn  fiecle  fi  galle,  &  de  dire 
en  foy  :  Qui  me  verroit  iufques  dans  l'ame,  encore 
ne   me    trouueroit-il    coupable,    ny   de  l'afflidion 

&ruynede  perfonne  :  ny  de  vengeance  ou  d'enuie, 
ny  d'ofTence  publique  des  loix  :  ny  de  nouuelleté 
&  de  trouble  :  ny  de  faute  à  ma  parole  :  &  quoy 
que  la  licence  du  temps  permift  &  apprinft  à  cha- 
cun, fi  n'ay-ie  mis  la  main  ny  es  biens,  ny  en  la 
bourfe  d'homme  François,  &  n'ay  vefcu  que  fur 
la  mienne,  non  plus  en  guerre  qu'en  paix  :  ny  ne 
me  fuis  feruy  du  trauail  de  perfonne,  fans  loyer. 
Ces  tefmoignages  de  la  confcience,  plaifent,  &  nous 
eft  grand  bénéfice  que  cette  efiouyiïance  naturelle  : 
&  le  feul  payement  qui  iamais  ne  nous  manque.  De 
fonder  la  recompence  des  aftions  vertueufes,  fur 
l'approbation  d'autruy,  c'eft  prendre  vn  trop  incer- 
tain &  trouble  fondement,  fignamment  en  vn  fiecle 
corrompu  &  ignorant,  comme  cettuy  cy  :  la  bonne 
eftime  du  peuple  eft  iniurieufe.  A  qui  vous  fiez 
vous,  de  veoir  ce  qui  eft  louable  ?  Dieu  me  garde 
d'eftre  homme  de  bien,  félon  la  defcription  que  ie 
voy  faire  tous  les  iours  par  honneur,  à  chacun  de 
foy.  Qucpfuerant  vitia.  mores  funt.  Tels  de  mes  amis, 
ont  par  fois  entreprins  de  me  chapitrer  &  mercuria- 
lizer  à  cœur  ouuert,  ou  de  leur  propre  mouuement, 
ou  femons  par  moy,  comme  d'vn  office,  qui  à  vne 
ame  bien  faifte,  non  en  vtilité  feulement,  mais  en 
douceur  auiïi,  furpaiïe  tous  les  offices  de  l'amitié. 
le  l'ay  toufiours  accueilli  des  bras  de  la  courtoifie 
&  recognoifTance,  les  plus  ouuerts.  Mais,  à  en  par- 
ler à  cette  heure  en  confcience,  i'ay  fouuent  trouué 
en  leurs  reproches  &  louanges,  tant  de  fauce  me- 
fure,  que  ie  n'euffe  guère  failly,  de  faillir  pluftoft, 
que  de  bien  faire  à  leur  mode.  Nous  autres  princi- 
palement, qui  viuons  vne  vie  priuee,  qui  n'eft  en 
montre  qu'à  nous,  deuons  auoir  eftably  vn  patron 
au  dedans,  auquel  toucher  nos   aftions  :  &  félon 

iceluy  nous  carefTer  tantoft,  tancoft  nous  chaftier.  l'ay 
mes  loix  &  ma  cour,  pour  iuger  de  moy,  &  m'y 
adrefTe  plus  qu'ailleurs.  le  reftrains  bien  félon  au- 
truy  mes  aftions,  mais  ie  ne  les  eftends  que  félon 
moy.  Il  n'y  a  que  vous  qui  fcache  fi  vous  elles  lâche 
&  cruel,  ou  loyal  &  deuotieux  :  les  autres  ne  vous 
voyent  point,  ils  vous  deuinent  par  conieclures 
incertaines  :  ils  voyent,  non  tant  voftre  naturel,  que 
voflre  art.  Par  ainfi,  ne  vous  tenez  pas  à  leur  fen- 
tence,  tenez  vous  à  la  voflre.  Tuo  tibi  iudicio  ejl 
vtendum.  Virtutis  &  vitiorum  graue  ipfius  confcientice 
pondus  ejl  :  qua  fublata.  iacent  omnia.  Mais  ce  qu'on 
dit,  que  la  repentance  fuit  de  près  le  péché,  ne 
femble  pas  regarder  le  péché  qui  eft  en  fon  haut 
appareil  :  qui  loge  en  nous  comme  en  fon  propre 
domicile.  On  peut  defauouër  &  defdire  les  vices, 
qui  nous  furprennent,  &  vers  lefquels  les  pallions  nous 
emportent  :  mais  ceux  qui  par  longue  habitude,  font 
enracinez  &  ancrez  en  vne  volonté  forte  &  vigou- 
reufe,  ne  font  fubieds  à  contradiction.  Le  repentir 
n'eft  qu'vne  defdifte  de  noftre  volonté,  &  oppofition 
de  nos  fantafies,  qui  nous  pourmene  à  tout  fens.  Il 
faid  defaduouër  à  celuy-là,  fa  vertu  paffee  &  fa 
continence. 

Qua  mens  eft  hodie^  car  eadem  non  puero  fuit, 
Vel  cur  his  animis  incolumes  non  redeunt  gêna? 

C'eft  vne  vie  exquife,  celle  qui  fe  maintient  en  ordre 
iufques  en  fon  priué.  Chacun  peut  auoir  part  au 
battelage,  &  reprefenter  vn  honnefte  perfonnage  en 
l'efchaffaut  :  mais  au  dedans,  &  en  fa  poidrine,  où 
tout  nous  eft  loifible,  où  tout  eft  caché,  d'y  eftre  réglé, 
c'eft  le  poinft.  Le  voyfm  degré,  c'eft  de  l' eftre  en  fa 


208  ESSAIS     DE     MONTAIGNE. 

maifon,  en  fes  aftions  ordinaires,  defquelles  nous 
n'auons  à  rendre  raifon  à  perfonne  :  où  il  n'y  a  point 
d'eftude,  point  d'artifice.  Et  pourtant  Bias  peignant 
vn  excellent  eftat  de  famille  :  de  laquelle,  dit-il,  le 
maiftre  foit  tel  au  dedans,  par  luy-mefme,  comme  il 
eft  au  dehors,  par  la  crainte  de  la  loy,  &  du  dire  des 
hommes.  Et  fut  vne  digne  parole  de  Iulius  Drufus, 
aux  ouuriers  qui  luy  offroient  pour  trois  mille  efcus, 
mettre  fa  maifon  en  tel  poinft,  que  fes  voyfms  n'y 
auroient  plus  la  veuë  qu'ils  y  auoient  :  le  vous  en 
donneray,  dit-il,  fix  mille,  &  faides  que  chacun  y 
voye  de  toutes  parts.  On  remarque  auec  honneur 
l'vfage  d'Agefilaus,  de  prendre  en  voyageant  fon 
logis  dans  les  eglifes,  affin  que  le  peuple,  &  les 
Dieux  mefmes,  vifTent  dans  fes  aftions  priuees.  Tel 
a  efté  miraculeux  au  monde,  auquel  fa  femme  &  fon 
valet  n'ont  rien  veu  feulement  de  remercable.  Peu 
d'hommes  ont  efté  admirez  par  leurs  domeftiques. 
Nul  a  efté  prophète  non  feulement  en  fa  maifon, 
mais  en  fon  pais,  dit  l'expérience  des  hiftoires.  De 
mefmes  aux  chofes  de  néant.  Et  en  ce  bas  exemple, 
fe  void  l'image  des  grands.  En  mon  climat  de  Gaf- 
congne,  on  tient  pour  drôlerie  de  me  veoir  imprimé. 
D'autant  que  la  cognoiiïance,  qu'on  prend  de  moy, 
s'efloigne  de  mon  gifte,  l'en  vaux  d'autant  mieux. 
Tachette  les  imprimeurs  en  Guienne  :  ailleurs  ils 
m'achettent.  Sur  cet  accident  fe  fondent  ceux  qui  fe 
cachent  viuants  &  prefents,  pour  fe  mettre  en  cré- 
dit, trefpaflez  &  abfents.  l'ayme  mieux  en  auoir 
moins.  Et  ne  me  iette  au  monde,  que  pour  la  part 
que  l'en  tire.  Au  partir  de  là,  ie  l'en  quitte.  Le  peu- 
ple reconuoye  celuy-là,  d'vn  ade  public,  auec  efton- 
nement,  iufqu'à  fa  porte  :  il  laiiïe  auec  fa  robbe  ce 
roUc  :  il  en  retombe  d'autant  plus  bas,  qu'il  s'eftoit 

plus  haut  monté.  Au  dedans  chez  luy,  tout  eft  tu- 
multuaire  &  vil.  Quand  le  règlement  s'y  trou- 
ueroit,  il  faut  vn  iugement  vif  &  bien  trié,  pour 
l'apperceuoir  en  ces  aftions  baffes  &  priuees.  loint 
que  l'ordre  eft  vne  vertu  morne  &  fombre.  Gaigner 
vne  brefche,  conduire  vne  ambaff^ade,  régir  vn  peu- 
ple, ce  font  aftions  efclatantes  :  tancer,  rire,  ven- 
dre, payer,  aymer,  hayr,  &  conuerfer  auec  les  fiens, 
&  auec  foy-mefme,  doucement  &  iuftement  :  ne 
relafcher  point,  ne  fe  defmentir  point,  c'eft  chofe 
plus  rare,  plus  difficile,  &  moins  remerquable.  Les 
vies  retirées  fouftiennent  par  là,  quoy  qu'on  die,  des 
deuoirs  autant  ou  plus  afpres  &  tendus,  que  ne  font 
les  autres  vies.  Et  les  priuez,  dit  Ariftote,  feruent 
la  vertu  plus  difficilement  &  hautement,  que  ne  font 
ceux  qui  font  en  magiftrat.  Nous  nous  préparons 
aux  occafions  eminentes,  plus  par  gloire  que  par 
confcience.  La  plus  courte  façon  d'arriuer  à  la 
gloire,  ce  feroit  faire  pour  la  confcience  ce  que  nous 
faifons  pour  la  gloire.  Et  la  vertu  d'Alexandre  me 
femble  reprefenter  affez  moins  de  vigueur  en  fon 
théâtre,  que  ne  fait  celle  de  Socrates,  en  cette  exer- 
citation  baffe  &  obfcure.  le  conçois  aifément  So- 
crates, en  la  place  d'Alexandre  ;  Alexandre  en  celle 
de  Socrates,  ie  ne  puis.  Qui  demandera  à  celuy-là, 
ce  qu'il  fçait  faire,  il  refpondra,  Subiuguer  le  monde  : 
qui  le  demandera  à  cectuy-cy,  il  dira.  Mener  l'hu- 
maine vie  conformément  à  fa  naturelle  condition  : 
fcience  bien  plus  générale,  plus  poifante,  &  plus 
légitime.  Le  prix  de  l'ame  ne  confiile  pas  à  aller 
haut,  mais  ordonnément.  Sa  grandeur  ne  s'exerce 
pas  en  la  grandeur  :  c'eft  en  la  médiocrité.  Ainfi  que 
ceux  qui  nous  iugent  &  touchent  au  dedans,  ne  font 
pas  grand'  recette  de  la  lueur  de  noz  aôions  pu- 

bliques  :  &  voyent  que  ce  ne  font  que  filets  &  pointes 
d'eau  fine  reiallies  d'vn  fond  au  demeurant  limon- 
neux  &  poifant.  En  pareil  cas,  ceux  qui  nous  iugent 
par  cette  braue  apparence  du  dehors,  concluent  de 
mefmes  de  noftre  conflitution  interne  :  &  ne  peu- 
uent  accoupler  des  facultez  populaires  &  pareilles 
aux  leurs,  à  ces  autres  facultez,  qui  les  eflonnent,  fi 
loin  de  leur  vifee.  Ainfi  donnons  nous  aux  démons 
des  formes  fauuages.  Et  qui  non  à  Tamburlan,  des 
fourcils  efleuez ,  des  nazeaux  ouuerts ,  vn  vifage 
afreux,  &  vne  taille  defmefuree,  comme  eft  la  taille 
de  l'imagination  qu'il  en  a  conceuë  par  le  bruit  de 
fon  nom>  Qui  m'euft  faift  veoir  Erafme  autrefois,  il 
euft  efté  mal-aifé,  que  ie  n'euiïe  prins  pour  adages 
&  apophthegmes,  tout  ce  qu'il  euft  dit  à  fon  vallet 
&  à  fon  hoftefte.  Nous  imaginons  bien  plus  fortable- 
ment  vn  artifan  fur  fa  garderobe  ou  îur  fa  femme 
qu'vn  grand  Prefident ,  vénérable  par  fon  maintien 
&  fuffifance.  Il  nous  femble  que  de  ces  hauts  thrones 
ils  ne  s'abaiiïent  pas  iufques  à  viure.  Comme  les  âmes 
vicieufes  font  incitées  fouuent  à  bien  faire,  par  quel- 
que impulfion  eftrangere  ;  aufîi  font  les  vertueufes 
à  faire  mal.  Il  les  faut  doncq  iuger  par  leur  eftat 
rafïïs  :  quand  elles  font  chez  elles,  fi  quelquefois  elles 
y  font  :  ou  aumoins  quand  elles  font  plus  voyfmes 
du  repos,  &  en  leur  naifue  afliette.  Les  inclina- 
tions naturelles  s'aident  &  fortifient  par  inftitution  : 
mais  elles  ne  fe  changent  gueres  &  furmontent.  Mille 
natures,  de  mon  temps,  ont  efchappé  vers  la  vertu, 
ou  vers  le  vice,  au  trauers  d'vne  difcipline  con- 
traire. 

Sic  vbi  defuetai  Jîluis  in  carcere  claufce 
Manfueuêre  fera^  &  vultus  pofuere  minaces^ 
Atque  hominem  didicere  pati,  fi  torrida  paruus 

Venit  in  ara  cruor,  reieunt  rabiéfque  furôrque, 
Admonitaque  tument  gujiato  funguine  fauces. 
Feruetj  &  à  trepido  vix  abfiinet  ira.  magiftro. 

On  n'extirpe  pas  ces  qualitez  originelles,  on  les 
couure,  on  les  cache.  Le  langage  Latin  m'eft  comme 
naturel  :  ie  l'entens  mieux  que  le  François  :  mais  il 
y  a  quarante  ans,  que  ie  ne  m'en  fuis  du  tout  poinél 
feruy  à  parler,  ny  guère  à  efcrire.  Si  eft-ce  qu'à 
des  extrêmes  &  foudaines  efmotions,  oîi  ie  fuis 
tombé,  deux  ou  trois  fois  en  ma  vie  :  &rvne,  voyant 
mon  père  tout  fain,  fe  renuerfer  fur  moy  pafmé  : 
i'ay  toufiours  eflancé  du  fonds  des  entrailles,  les 
premières  paroles  Latines  :  Nature  fe  fourdant  &  s'ex- 
primant  à  force,  à  l'encontre  d'vn  fi  long  vfage  : 
&  cet  exemple  fe  dit  d'affez  d'autres.  Ceux  qui 
ont  eiïaié  de  r'auifer  les  mœurs  du  monde,  de 
mon  temps,  par  nouuelles  opinions,  reforment  les 
vices  de  l'apparence,  ceux  de  l'effence  ils  les  laif- 
fent  là,  s'ils  ne  les  augmentent.  Et  l'augmentation 
y  eft  à  craindre.  On  fe  feiourne  volontiers  de  tout 
autre  bien  faire,  fur  ces  reformations  externes,  de 
moindre  couft,  &  de  plus  grand  mérite  :  &  fatisfait- 
on  à  bon  marché  par  là,  les  autres  vices  naturels 
confubftantiels  &  inteftins.  Regardez  vn  peu,  com- 
ment s'en  porte  noftre  expérience.  11  n'eft  perfonne, 
s'il  s'efcoute,  qui  ne  defcouure  en  foy,  vne  forme 
fienne,  vne  forme  maiftrefle,  qui  lufte  contre  Tin- 
ftitution  :  &  contre  la  tempefte  des  pallions,  qui  luy 
font  contraires.  De  moy,  ie  ne  me  fens  gueres  agiter 
par  fecouffe  :  ie  me  trouue  quafi  toufiours  en  ma 
place,  comme  font  les  corps  lourds  &  poifans.  Si 
ie  ne  fuis  chez  moy,  l'en  fuis  toufiours  bien  près  : 
mes  defbauches  ne  m'emportent  pas  fort  loing  :  il 
n'y  a  rien  d'extrême  &  d'eftrange  :  &  fi  ay  des  raui- 

femens  fains  &  vigoureux.  La  vraye  condamnation, 
&  qui  touche  la  commune  façon  de  nos  hommes, 
c'eft,  que  leur  retraite  mefme  eft  pleine  de  corrup- 
tion, &  d'ordure  :  l'idée  de  leur  amendement  cha- 
fourree,  leur  pénitence  malade,  &  en  coulpe,  autant 
à  peu  près  que  leur  péché.  Aucuns,  ou  pour  eilre 
collez  au  vice  d'vne  attache  naturelle,  ou  par  longue 
accouftumance,  n'en  trouuent  plus  la  laideur.  A 
d'autres,  duquel  régiment  ie  fuis,  le  vice  poife, 
mais  ils  le  contrebalancent  auec  le  plaifir,  ou  autre 
occafion  ;  &  le  fouffrent  &  s'y  preftent,  à  certain 
prix.  Vitieufement  pourtant,  &  lafchement.  Si  fe 
pourroit-il  à  l'aduanture  imaginer,  fi  efloignee  difpro- 
portion  de  mefure,  où  auec  iuftice,  le  plaifir  excu- 
feroit  le  péché,  comme  nous  difons  de  l'vtilité.  Non 
feulement  s'il  elloit  accidentai,  &  hors  du  péché, 
comme  au  larrecin,  mais  en  l'exercice  mefme  d'ice- 
luy,  comme  en  l'accointance  des  femmes,  où  l'inci- 
tation eil  violente,  &,  dit-on,  par  fois  inuincible.  En 
la  terre  d'vn  mien  parent,  l'autre  iour  que  i'eftois 
en  Armaignac,  ie  vis  vn  paifant,  que  chacun  fur- 
nomme  le  Larron.  Il  faifoit  ainfi  le  conte  de  fa  vie  : 
Qu'eftant  nay  mendiant,  &  trouuant,  qu'à  gaigner 
fon  pain  au  trauail  de  fes  mains,  il  n'arriueroit  ia- 
mais  à  fe  fortifier  aiïez  contre  l'indigence,  il  s'aduifa 
de  fe  faire  larron  :  &  auoit  employé  à  ce  me- 
ftier  toute  fa  ieunelTe,  en  feureté,  par  le  moyen  de 
fa  force  corporelle  :  car  il  moifTonnoit  &  vendan- 
geoit  des  terres  d'autruy  :  mais  c'eftoit  au  loing, 
&àfi  gros  monceaux,  qu'il  eftoit  inimaginable  qu'vn 
homme  en  eufl  tant  emporté  en  vne  nuift  fur  fes 
efpaules  :  &  auoit  foing  outre  cela,  d'égaler,  &  dif- 
perfer  le  dommage  qu'il  faifoit,  fi  que  la  foule  eftoit 
moins  importable  à  chaque  particulier.  Il  fe  trouue 

à  cette  heure  en  fa  vieillefTe,  riche  pour  vn  homme 
de  fa  condition,  mercy  à  cette  trafique  :  de  laquelle 
il  fe  confefTe  ouuertement.  Et  pour  s'accommoder 
auec  Dieu,  de  fes  acquefls,  il  dit,  eftre  tous  les  iours 
après  à  fatisfaire  par  bien-faiéts,  aux  fuccelTeurs  de 
ceux  qu'il   a   defrobez   :   &  s'il  n'acheue  (car  d'y 
pouruoir  tout  à  la  fois,  il  ne  peut)  qu'il  en  chargera 
fes  héritiers,  à  la  raifon  de  la  fcience  qu'il  a  luy  feul, 
du  mal  qu'il  a  faiél  à  chacun.  Par  cette  defcription, 
foit  vraye  ou  fauce,  cettuy-cy  regarde  le  larrecin, 
comme  adion  des-honnefte,  &  le  hay t ,  mais  moins 
que  l'indigence  :  s'en  repent  bien  fimplement,  mais 
en  tant  qu'elle  eftoit  ainll  contrebalancée  &  com- 
penfee,  il  ne  s'en  repent  pas.  Cela,  ce  n'eft  pas  cette 
habitude,  qui  nous  incorpore  au  vice,  &  y  conforme 
noftre  entendement  mefme  :  ny  n'eft  ce  vent  impé- 
tueux qui  va  troublant  &  aueuglant  à  fecoufles  no- 
ftre ame,  &  nous  précipite  pour  l'heure,  iugement 
&  tout,  en  la  puiltance  du  vice,  le  fay  couftumie- 
rement  entier  ce  que  ie  fay,  &  marche  tout  d'vne 
pièce  :  ie  n'ay  guère  de  mouuement  qui  fe  cache 
&  defrobe  à  ma  raifon,  &  qui  ne  fe  conduife  à  peu 
près,  par  le  confentement  de  toutes  mes  parties  : 
fans  diuifion,  fans  feditidn  inteftine  :  mon  iugement 
en  a  la  coulpe,  ou  la  louange  entière  :  &  la  coulpe 
qu'il  a  vne  fois,  il   l'a  toufiours  :  car  quafi  dés  fa 
naiffance  il  eft  vn,  mefme  inclination,  mefme  routte, 
mefme  force.  Et  en  matière  d'opinions  vniuerfelles, 
dés  l'enfance,  ie  me  logeay  au  poinét  où  i'auois  à 
me  tenir.  Il  y  a  des  péchez   impétueux,  prompts 
&  fubits,  laiffons  les  à  part  :   mais  en  ces  autres 
péchez,  à  tant  de  fois  reprins,  délibérez,  &  conful- 
tez,  ou  péchez  de  complexion,  ou  péchez  de  profes- 
fion  &  de  vacation  :  ie  ne  puis  pas  conceuoir,  qu'ils 
III.  i8 

foient  plantez  fi  long  temps  en  vn  mefme  courage, 
fans  que  la  raifon  &  la  confcience  de  celuy  qui 
les  poflede,  le  vueille  conftamment ,  &  l'entende 
ainfin.  Et  le  repentir  qu'il  fe  vante  luy  en  venir  à 
certain  inftant  prefcript,  m'eft  vn  peu  dur  à  imaginer 
&  former.  le  ne  fuy  pas  la  fefte  de  Pythagoras,  que 
les  hommes  prennent  vne  ame  nouuelle,  quand  ils 
approchent  des  fimulacres  des  Dieux,  pour  recueillir 
leurs  oracles.  Sinon  qu'il  vouluil  dire  cela  mefme, 
qu'il  faut  bien  qu'elle  foit  eftrangere,  nouuelle, 
&  preflee  pour  le  temps  :  la  noftre  montrant  fi  peu 
de  figne  de  purification  &  netteté  condigne  à  cet 
office.  Ilsfonttoutàl'oppofitedes  préceptes  Stoiques  : 
qui  nous  ordonnent  bien,  de  corriger  les  imperfe- 
ôions  &  vices  que  nous  recognoiflbns  en  nous,  mais 
nous  défendent  d'en  altérer  le  repos  de  noftre  ame. 
Ceux-cy  nous  font  à  croire,  qu'ils  en  ont  grande 
defplaifance,  &  remors  au  dedans,  mais  d'amende- 
ment &  correction  ny  d'interruption,  ils  ne  nous  en 
font  rien  apparoir.  Si  n'eft-ce  pas  guerifon,  fi  on 
ne  fe  defcharge  du  mal.  Si  la  repentance  pefoit  fur 
le  plat  de  la  balance,  elle  emporteroit  le  péché.  le 
ne  trouue  aucune  qualité  fi  ayfee  à  contrefaire,  que 
la  deuotion,  fi  on  n'y  conforme  les  mœurs  &  la  vie  : 
fon  effence  eft  abftrufe  &  occulte,  les  apparences 
faciles  &  pompeufes.  Quant  à  moy,  ie  puis  defirer 
en  gênerai  eftre  autre  :  ie  puis  condamner  &  me  def- 
plaire  de  ma  forme  vniuerfelle,  &  fupplier  Dieu 
pour  mon  entière  reformation,  &  pour  î'excufe  de 
ma  foibleffe  naturelle  :  mais  cela,  ie  ne  le  doibs 
nommer  repentir,  ce  me  femble,  non  plus  que  le 
defplaifir  de  n'eltre  nyAnge  ny  Caton.  Aies  aftions 
font  réglées,  &  conformes  à  ce  que  ie  fuis,  &  à 
ma  condition.  le  ne  puis  faire  mieux  :  &  le  repentir 

ne  touche  pas  proprement  les  chofes  qui  ne  font  pas 
en  noftre  force  :  ouy  bien  le  regret.  l'imagine  infi- 
nies natures  plus  hautes  &  plus  réglées  que  la 
mienne.  le  n'amende  pourtant  mes  facultez  :  comme 
ny  mon  bras,  ny  mon  efprit,  ne  deuiennent  plus 
vigoureux,  pour  en  conceuoir  vn  autre  qui  le  foit. 
Si  l'imaginer  &  délirer  vn  agir  plus  noble  que  le 
noftre,  produifoit  la  repentance  du  noftre,  nous  au- 
rions à  nous  repentir  de  nos  opérations  plus  inno- 
centes :  d'autant  que  nous  iugeons  bien  qu'en  la 
nature  plus  excellente,  elles  auroyent  efté  conduises 
dVne  plus  grande  perfedion  &  dignité  :  &  vou- 
drions faire  de  mefme.  Lors  que  ie  confulte  des 
deportemens  de  ma  ieunefle  auec  ma  vieillefle,  ie 
trouue  que  ie  les  ay  communément  conduits  auec 
ordre,  félon  moy.  C'eft  tout  ce  que  peut  ma  reft- 
ftance.  le  ne  me  flatte  pas  :  à  circonftances  pareilles, 
ie  feroy  toufiours  tel.  Ce  n'eft  pas  macheure,  c'eft 
pluftoft  vne  teinture  vniuerfelle  qui  me  tache.  le  ne 
cognoy  pas  de  repentance  fuperficielle ,  moyenne, 
&  de  cérémonie.  Il  faut  quelle  me  touche  de  toutes 
parts,  auant  que  ie  la  nomme  ainfin  :  &  quelle 
pinfe  mes  entrailles,  &  les  afflige  autant  profonde- 
ment, que  Dieu  me  voit,  &  autant  vniuerfellement. 
Quand  aux  négoces,  il  m'eft  efchappé  plufieurs 
bonnes  auantures,  à  faute  d'heureufe  conduitte  :  mes 
confeils  ont  pourtant  bien  choifi ,  félon  les  occu- 
rences  qu'on  leur  prefentoit.  Leur  façon  eft  de 
prendre  toufiours  le  plus  facile  &  feur  party.  le  trouue 
qu'en  mes  délibérations  paffees,  i'ay,  félon  ma  règle, 
fagement  procédé,  pour  l'eftat  du  fubieft  qu'on  me 
propofoit  :  &  en  ferois  autant  d'icy  à  mille  ans,  en 
pareilles  occafions.  le  ne  regarde  pas,  quel  il  eft  à 
cette  heure,  mais  quel  il  eftoit,  quand  i"en  conful- 

tois.  La  force  de  tout  confeil  gift  au  temps  :  les 
occafions  &  les  matières  roulent  &  changent  fans 
cefle.  Fay  encouru  quelques  lourdes  erreurs  en  ma 
vie,  &  importantes  :  non  par  faute  de  bon  aduis, 
mais  par  faute  de  bon  heur.  Il  y  a  des  parties  fe- 
crettes  aux  obiefts,  qu'on  manie,  &  indiuinables  : 
fignamment  en  la  nature  des  hommes  :  des  condi- 
tions muettes,  fans  montre,  incognues  par  fois  du 
polTefTeur  mefme  :  qui  fe  produifent  &  efueillent 
par  des  occafions  furuenantes.  Si  ma  prudence  ne  les 
a  peu  pénétrer  &  profetizer,  ie  ne  luy  en  fçay  nul 
mauuais  gré  :  fa  charge  fe  contient  en  fes  limites.  Si 
l'euenement  me  bat,  &  s'il  fauorife  le  party  que 
i'ay  refufé  :  il  n'y  a  remède,  ie  ne  m'en  prens  pas 
à  moy,  i'accufe  ma  fortune,  non  pas  mon  ouurage  : 
cela  ne  s'appelle  pas  repentir.  Phocion  auoit  donné 
aux  Athéniens  certain  aduis,  qui  ne  fut  pas  fuiuy  : 
l'affaire  pourtant  fe  paffant  contre  fon  opinion,  auec 
profperité,  quelqu'vn  luy  dit  :  Et  bien  Phocion,  es 
tu  content  que  la  chofe  aille  fi  bienr^  Bien  fuis-ie 
content,  fit-il,  qu'il  foit  aduenu  cecy,  mais  ie  ne  me 
repens  point  d'auoir  confeillé  cela.  Quand  mes  amis 
s'adreffent  à  moy,  pour  eftre  confeillez ,  ie  le  fay 
librement  &  clairement,  fans  m'arrefter  comme  faift 
quafi  tout  le  monde,  à  ce  que  la  chofe  eftant  hazar- 
deufe,  il  peut  aduenir  au  rebours  de  mon  fens,  par 
où  ils  ayent  à  me  faire  reproche  de  mon  confeil  :  de- 
quoy  il  ne  me  chaut.  Car  ils  auront  tort,  &  ie  n'ay 
deu  leur  refufer  cet  office.  le  n'ay  guère  à  me  pren- 
dre de  mes  fautes  ou  infortunes,  à  autre  qu'à  moy. 
Car  en  effeâ:,  ie  me  fers  rarement  des  aduis  d'au- 
truy,  fi  ce  n'eft  par  honneur  de  cérémonie  :  fauf 
où  i'ay  befoing  d'inftruftion  de  fcience,  ou  de  la  co- 
gnoiflance  du  faid.  Mais  es  chofes  où  ie  n'ay  à  em- 

ployer  que  le  iugement  :  les  raifons  eftrangeres  peu- 
uent  feruir  à  m' appuyer,  mais  peu  à  me  deftourner. 
le  les  efcoute  fauorablement  &  décemment  toutes. 
Mais,  qu'il  m'en  fouuienne,  ie  n'en  ay  creu  iufqu'à 
cène  heure  que  les  miennes.  Selon  moy,  ce  ne 
font  que  moufches  &  atomes,  qui  promeinent  ma 
volonté.  le  prife  peu  mes  opinions  :  mais  ie  prife 
aufli  peu  celles  des  autres,  fortune  me  paye  digne- 
ment. Si  ie  ne  reçoy  pas  de  confeil,  i'en  donne  aufli 
peu.  l'en  fuis  peu  enquis,  &  encore  moins  creu  : 
&  ne  fâche  nulle  entreprinfe  publique  ny  priuee, 
que  mon  aduis  aye  redrelTee  &  ramenée.  Ceux 
mefmes  que  la  fortune  y  auoit  aucunement  attachez, 
fe  font  laiiïez  plus  volontiers  manier  à  toute  autre 
ceruelle  qu'à  la  mienne.  Comme  cil  qui  fuis  bien  au- 
tant ialoux  des  droits  de  mon  repos,  que  des  droits 
de  mon  auftorité,  ie  l'ayme  mieux  ainfi.  Me  laifTant 
là,  on  fait  félon  ma  profeflion,  qui  eft,  de  m'eftablir 
&  contenir  tout  en  moy.  Ce  m'eft  plaifir,  d'eftre 
defmtereffé  des  affaires  d'autruy,  &  defgagé  de  leur 
gariement.  En  tous  affaires  quand  ils  font  paffés, 
comment  que  ce  foit,  i'y  ay  peu  de  regret  :  car  cette 
imagination  me  met  hors  de  peine,  qu'ils  deuoyent 
ainfi  paffer  :  les  voyla  dans  le  grand  cours  de  l'vni- 
uers,  &  dans  l'encheineure  des  caufes  Stoïques. 
Voftre  fantafie  n'en  peut,  par  fouhait  &  imagina- 
tion, remuer  vn  poinft,  que  tout  l'ordre  des  chofes 
ne  renuerfe  &  le  pafle  &  l'aduenir.  Au  demeurant, 
ie  hay  cet  accidentai  repentir  que  l'aage  apporte. 
Celuy  qui  difoit  anciennement,  eftre  obligé  aux 
années,  dequoy  elles  l'auoyent  deffait  de  la  volupté, 
auoit  autre  opinion  que  la  mienne.  le  ne  fçauray 
iamais  bon  gré  à  l'impuiflance,  de  bien  qu'elle  me 
face.  Hec  tam  auerfa  vnquam  videbitur  ab  opère  fuo 

vrouidentiaj  vt  débilitas  inter  optima  inuenta  fit.  Nos 
appétits  font  rares  en  la  vieillefTe  :  vne  profonde 
fatieté  nous  faifit  après  le  coup.  En  cela  ie  ne  voy 
rien  de  confcience.  Le  chagrin,  &  la  foiblefTe  nous 
impriment  vne  vertu  lafche,  &caterreufe.  Il  ne  nous 
faut  pas  laiffer  emporter  fi  entiers,  aux  altérations 
naturelles,  que  d'en  abaftardir  noftre  iugement.  La 
ieuneiïe  &  le  plaifir  n'ont  pas  faift  autrefois  que 
i'aye  mefcogneu  le  vifage  du  vice  en  la  volupté  : 
ny  ne  fait  à  cette  heure,  le  degoufl  que  les  ans  m'ap- 
portent, que  ie  mefcognoifTe  celuy  de  la  volupté  au 
vice.  Ores  que  ie  n'y  fuis  plus,  i'en  iuge  comme  fi 
i'y  eftoy.  Moy  qui  la  fecouë  viuement  &  attentiue- 
ment,  trouue  que  ma  raifon  eft  celle  mefme  que 
i'auoy  en  l'aage  plus  licencieux  :  finon  à  l'auanture, 
d'autant  qu'elle  s'eft  affoiblie  &  empiree,  en  vieil- 
lifTant.  Et  trouue  que  ce  qu'elle  refufe  de  m'enfour- 
ner  à  ce  plaifir,  en  confideration  de  l'interell  de  ma 
fan  té  corporelle,  elle  ne  le  feroit  non  plus  qu'autre- 
fois, pour  la  fanté  fpirituelle.  Pour  la  voir  hors  de 
combat,  ie  ne  l'eftime  pas  plus  valeureufe.  Mes 
tentations  font  fi  caiïees  &  mortifiées,  qu'elles  ne 
valent  pas  qu'elle  s'y  oppofe  :  tendant  feulement 
les  mains  au  deuaut,  ie  les  coniure.  Qu'on  luy  re- 
mette en  prefence,  cette  ancienne  concupifcence,  ie 
crains  qu'elle  auroit  moins  de  force  à  la  fouftenir, 
qu'elle  n'auoit  autrefois.  le  ne  luy  voy  rien  iuger  à 
part  foy,  que  lors  elle  ne  iugeaft,  ny  aucune  nouuelle 
clarté.  Parquoy  s'il  y  a  conualefcence,  c'ell:  vne  conua- 
lefcence  malefîciee.  Miferable  forte  de  remède,  deuoir 
àlamaladiefafanté.  Ce  n'efl:  pas  à  noftre  malheur  de 
faire  cet  office  :  c'eft  au  bon  heur  de  noftre  iugement. 
On  ne  me  fait  rien  faire  par  les  offenfes  &  affligions, 
que  les  maudire.  C'eft  aux  gents,  qui  ne  s'efueillent 

qu'à  coups  de  fouëc.  Ma  raifon  a  bien  Ton  cours  plus 
deliure  en  la  profperité  :  elle  eft  bien  plus  diftraitte 
&  occupée  à  digérer  les  maux,  que  les  plaifirs.  le 
voy  bien  plus  clair  en  temps  ferain.  La  fanté  m'ad- 
uertit,  comme  plus  alaigrement,  aufli  plus  vtilement, 
que  la  maladie.  le  me  fuis  auancé  le  plus  que  i'ay 
peu,  vers  ma  réparation  &  règlement,  lors  que 
i'auoy  à  en  iouïr.  le  feroy  honteux  &  enuieux,  que 
la  mifere  &  l'infortune  de  ma  vieillefle  euft  à  fe  pré- 
férer à  mes  bonnes  années,  faines,  efueillees,  vigou- 
reufes.  Et  qu'on  euft  à  m'eftimer,  non  par  où  i'ay 
efté,  mais  par  où  i'ay  cefTé  d'eftre.  A  mon  aduis, 
c'eft  le  viure  heureufement,  non,  comme  difoit  An- 
tifthenes,  le  mourir  heureufement,  qui  fait  l'hu- 
maine félicité,  le  ne  me  fuis  pas  attendu  d'attacher 
monftrueufement  la  queue  d'vn  philofophe  à  la  tefte 
&  au  corps  d'vn  homme  perdu  :  ny  que  ce  chetif 
bout  euft  à  defaduoiier  &  defmentir  la  plus  belle, 
entière  &  longue  partie  de  ma  vie.  le  me  veux  pre- 
fenter  &  faire  veoir  par  tout  vniformément.  Si  i'auois 
à  reuiure,  ie  reuiurois  comme  i'ay  vefcu.  Ny  ie  ne 
pleins  le  pafl*é,  ny  ie  ne  crains  l'aduenir  :  &fi  ie  ne 
me  deçoy,  il  eft  allé  du  dedans  enuiron  comme  du 
dehors.  C'eft  vne  des  principales  obligations,  que 
i'aye  à  ma  fortune,  que  le  cours  de  mon  eftat  cor- 
porel ayt  efté  conduit,  chafque  chofe  en  fa  faifon,  i'en 
ay  veu  l'herbe,  &  les  fleurs,  &  le  fruit  :  &  en  voy 
la  fechereffe.  Heureufement,  puifque  c'eft  naturel- 
lement, le  porte  bien  plus  doucement  les  maux  que 
i'ay,  d'autant  qu'ils  font  en  leur  poinft  :  &  qu'ils 
me  font  aufli  plus  fauorablement  fouuenir  de  la  longue 
félicité  de  ma  vie  paflTee.  Pareillement,  ma  fagefle 
peut  bien  eftre  de  mefme  taille,  en  l'vn  &  en  l'autre 
temps  :  mais  elle  eftoit  bien  de  plus  d'exploit,  &  de 

meilleure  grâce,  verte,  gaye,  naïue,  qu'elle  n'eft  à 
prefent,  caiïee,  grondeufe,  laborieufe.  le  renonce 
donc  à  ces  reformations  cafuelles  &  douloureufes. 
Il  faut  que  Dieu  nous  touche  le  courage  :  il  faut 
que  nollre  confcience  s'amende  d'elle  mefme,  par 
renforcement  de  noftre  raifon,  non  par  l'afibiblifTe- 
ment  de  nos  appétits.  La  volupté  n'en  eft  en  foy, 
ny  pafle,  ny  defcoulouree,  pour  élire  apperceuë  par 
des  yeux  chaflieux  &  troubles.  On  doibt  aymer  la 
tempérance  par  elle  mefme,  &  pour  le  refpeft  de 
Dieu  qui  nous  l'a  ordonnée,  &  la  chafleté  :  celle 
que  les  caterres  nous  preftent,  &  que  ie  doibs  au  bé- 
néfice de  ma  cholique,  ce  n'eft  ny  chafteté,  ny  tem- 
pérance. On  ne  peut  fe  vanter  de  mefprifer  &  com- 
batre  la  volupté,  fi  on  ne  la  voit,  fi  on  l'ignore, 
&  fes  grâces,  &  fes  forces,  &  fa  beauté  plus  at- 
trayante, le  cognoy  l'vne  &  l'autre,  c'eft  à  moy  de 
le  dire.  Mais  il  me  femble  qu'en  la  vieillefTe,  nos 
âmes  font  fubieftes  à  des  maladies  &  imperfettions 
plus  importunes,  qu'en  la  ieunefîe.  le  le  difois  eftant 
ieune,  lors  on  me  donnoit  de  mon  menton  par 
le  nez  :  ie  le  dis  encore  à  cette  heure,  que  mon  poil 
gris  m'en  donne  le  crédit.  Nous  appelions  fageiïe, 
la  difficulté  de  nos  humeurs,  le  defgouft  des  chofes 
prefentes  :  mais  à  la  vérité,  nous  ne  quittons  pas 
tant  les  vices,  comme  nous  les  changeons  :  &,  à  mon 
opinion,  en  pis.  Outre  vne  fotte  &  caduque  fierté, 
vn  babil  ennuyeux,  ces  humeurs  efpineufes  &  inaf- 
fociables,  &  la  fuperftition,  &  vn  foin  ridicule  des 
richeiïes,  lors  que  l'vfage  en  eft  perdu,  i'y  trouue 
plus  d'enuie,  d'iniuftice  &  de  malignité.  Elle  nous 
attache  plus  de  rides  en  l'efprit  qu'au  vifage  :  &  ne 
fe  void  point  d'ames,  ou  fort  rares,  qui  en  vieillif- 
fant  ne  fentent  l'aigre  &  le  moifi.  L'homme  marche 

entier,  vers  fon  croift  &  vers  fon  décroift.  A  voir  la 
fageffe  de  Socrates,  &  plufieurs  circonftances  de  fa 
condamnation,  i'oferoy  croire,  qu'il  s'y  prefta  aucu- 
nement luy  mefme,  par  preuarication ,  à  deflein  : 
ayant  de  fi  prés,  aagé  de  foixante  &  dix  ans,  à  fouf- 
firir  l'engourdifTement  des  riches  allures  de  fon  ef- 
prit,  &  l'efblouïfrement  de  fa  clairté  accouftumee. 
Quelles  metamorphofes  luy  voy-ie  faire  tous  les 
iours,  en  plufieurs  de  mes  cognoiffans?  c'eft  vne 
puiffante  maladie ,  &  qui  fe  coule  naturellement 
&  imperceptiblement  :  il  y  faut  grande  prouifion 
d'eftude,  &  grande  précaution,  pour  euiter  les  im- 
perfedions  qu'elle  nous  charge  :  ou  aumoins  affoiblir 
leur  progrez.  le  fens  que  nonobftant  tous  mes  re- 
tranchemens,  elle  gaigne  pied  à  pied  fur  moy.  le 
fouftien  tant  que  ie  puis,  mais  ie  ne  fçay  en  fin,  où 
elle  me  mènera  moy-mefme.  A  toutes  auantures,  ie 
fuis  content  qu'on  fçache  d'où  ie  feray  tombé. 


De  trois  commerces. 


CHAPITRE    III. 


L  ne  faut  pas  fe  clouer  fi  fort 
à  fes  humeurs  &  complexions. 
Noftre  principalle  fuffifance,  c'eft, 
fçauoir  s'appliquer  à  diuers  vfa- 
ges.  C'eft  eftre,  mais  ce  n'eft  pas 
viure  que  fe  tenir  attaché  &  obli- 
gé par  neceffité,  à  vn  feul  train. 
Les  plus  belles  âmes  font  celles  qui  ont  plus  de  va- 
riété &  de  foupleiïe.  Voyla  vn  honorable  tefmoi- 
gnage  du  vieil  Caton  :  Huic  verfatûe  ingenium  fie 
variter  ad  omnia  fuit,  vt  natum  ad  id  vnum  diceres^ 
quodcumque  ageret.  Si  c'eftoit  à  moy  à  me  dreffer  à 
ma  mode,  il  n'eft  aucune  fi  bonne  façon,  où  ie  vou- 
luffe  eftre  fiché,  pour  ne  m'en  fçauoir  defprendre. 
La  vie  eft  vn  mouuement  inégal,  irregulier,  &  multi- 
forme. Ce  n'eft  pas  eftre  amy  de  foy,  &  moins  en- 
core maiftre  ;  c'eft  en  eftre  efclaue,  de  fe  fuiure  in- 
ceflamment  :  &  eftre  fi  pris  à  fes  inclinations,  qu'on 
n'en  puiïïe  fouruoyer,  qu'on  ne  les  puifte  tordre,  le 
le  dy  à  cette  heure,  pour  ne  me  pouuoir  facilement 
defpeftrer  de  l'importunité  de  mon  ame,  en  ce  qu'elle 
ne  fçait  communément  s'amufer,  finon  où  elle  s'em- 
pefche,  ny  s'employer,  que  bandée  &  entière.  Pour 

léger  fubieft  qu'on  luy  donne,  elle  le  groffit  volon- 
tiers, &  Teftire,  iufques  au  poinft  où  elle  ayt  à  s'y 
embefongner  de  toute  fa  force.  Son  oyfiueté  m'eft  à 
cette  caufe  vne  pénible  occupation,  &  qui  offenfe  ma 
fanté.  La  plus  part  des  efprits  ont  befoing  de  ma- 
tière eftrangere,  pour  fe  defgourdir  &  exercer  :  le 
mien  en  a  befoing,  pour  fe  raflbir  pluftoft  &  feiour- 
ner,  vitia  oiij  negotio  difcutienda  funt.  Car  fon  plus 
laborieux  &  principal  eftude,  c'eft,  s'eftudier  foy. 
Les  liures  font,  pour  luy,  du  genre  des  occupations, 
qui  le  delbauchent  de  fon  eftude.   Aux  premières 
penfees  qui  luy  viennent,  il  s'agite,  &  fait  preuue 
de  fa  vigueur  à  tout  fens  :  exerce  fon  maniement 
tantoft  vers  la  force,  tantoft  vers  l'ordre  &  la  grâce, 
fe  range,  modère,  &  fortifie.  Il  a  dequoy  efueiller 
fes  facultez  par   luy  mefme.  Nature  luy  a  donné 
comme  à  tous,  affez  de  matière  fienne,  pour  fon  vti- 
lité,  &  des  fubiefts  propres  aflez,  où  inuenter  &  iu- 
ger.  Le  méditer  eft  vn  puifTant  eftude  &  plein,  à 
qui  fçait   fe   tafter    &  employer   vigoureufement. 
l'ayme   mieux  forger  mon  ame,  que  la  meubler. 
Il   n'eft    point    d'occupation    ny    plus   foible,   ny 
plus  forte,  que  celle  d'entretenir  fes  penfees,  félon 
l'ame  que  c'eft.  Les  plus  grandes  en  font  leur  \zczr 
ûon^  quibus  viuere  efl  cogitare.  AujHi  l'a  nature  fauo- 
rifee  de  ce  priuilege,  qu'il  n'y  a  rien,  que  nous 
puifllons  faire  fi  long  temps  :  ny   aftion  à  laquelle 
nous  nous  addonnions  plus  ordinairement  &  facile- 
ment. C'eft  la  befongne  des  Dieux,  dit  Ariftote,  de 
laquelle  naift  &  leur  béatitude  &  la  noftre.  La  le- 
fture  me  fert  fpecialement  à  efueiller  par  diuers  ob- 
iefts  mon  difcours  :  à  embefongner  mon  iugement, 
non  ma  memoyre.  Peu  d'entretiens  doncq  m' arreftent 
fans  vigueur  &  fans  effort.  Il  eft  vray  que  la  gentil- 

leiïe  &  la  beauté  me  rempliflent  &  occupent,  autant 
ou  plus,  que  le  pois  &  la  profondeur.  Et  d'autant 
que  ie  fommeille  en  toute  autre  communication,  &  que 
ien'y  prefte  que  l'efcorce  démon  attention,  ilm'ad- 
uient  fouuent,  en  telle  forte  de  propos  abatus 
&  lafches,  propos  de  contenance,  de  dire  &  refpon- 
dre  des  fonges  &  beftifes,  indignes  d'vn  enfant, 
&  ridicules  :  ou  de  me  tenir  obftiné  en  filence,  plus 
ineptement  encore  &  inciuilement.  Fay  vne  façon 
refueufe,  qui  me  retire  à  moy  :  &  d'autre  part  vne 
lourde  ignorance  &  puérile,  de  plufieurs  chofes 
communes.  Par  ces  deux  qualitez,  i'ay  gaigné,  qu'on 
puiiïe  faire  au  vray,  cinq  ou  fix  contes  de  moy, 
aufïi  niais  que  d'autre  quel  qu'il  foit.  Or  fuyuant 
mon  propos,  cette  complexion  difficile  me  rend  déli- 
cat à  la  pratique  des  hommes  :  il  me  les  faut  trier 
fur  le  volet  :  &  me  rend  incommode  aux  aftions 
communes.  Nous  viuons,  &  negotions  auec  le  peu- 
ple :  fi  fa  conuerfation  nous  importune,  fi  nous  def- 
daignons  à  nous  appliquer  aux  âmes  baffes  &  vul- 
gaires :  &  les  baffes  &  vulgaires  font  fouuent  aufïï 
réglées  que  les  plus  déliées  :  &  toute  fapience  eft 
infipide  qui  ne  s'accommode  à  l'infipience  commune  : 
il  ne  nous  faut  plus  entremettre  ny  de  nos  propres 
affaires,  ny  de  ceux  d'autruy  :  &  les  publiques  &  les 
priuez  fe  demeflent  auec  ces  gens  là.  Les  moins 
tendues  &  plus  naturelles  alleures  de  noftre  ame, 
font  les  plus  belles  :  les  meilleures  occupations,  les 
moins  efforcées.  Mon  Dieu,  que  la  fageffe  faift  vn 
bon  office  à  ceux,  de  qui  elle  renge  les  defirs  à  leur 
puiffance  !  Il  n'eft  point  de  plus  vtile  fcience.  Selon 
qu'on  peut  :  c'effoit  le  refrain  &  le  mot  fauory  de 
Socrates,  Mot  de  grande  fubftance  :  il  faut  ad- 
dreffer  &  arrefter  nos  defirs,  aux  chofes  les  plus 

ayfees  &  voyfines.  Ne  m'eft-ce  pas  vne  fotte  hu- 
meur, de  difconuenir  auec  vn  milier  à  qui  ma  for- 
tune me  ioint,  de  qui  ie  ne  me  puis  paffer,  pour  me 
tenir  à  vn  ou  deux,  qui  font  hors  de  mon  commerce  : 
ou  pluftoft  à  vn  defir  fantallique,  de  chofe  que  ie  ne 
puis  recouurer?  Mes  mœurs  molles,  ennemies  de 
toute  aigreur  &  afpreté,  peuuent  ayfement  m'auoir 
defchargé  d'enuies  &  d'inimitiez.  D'eftre  aymé,  ie  ne 
dy,  mais  de  n'eftre  point  hay,  iamais  homme  n'en 
donna  plus  d'occafion.  Mais  la  froideur  de  ma  con- 
uerfation,  m'a  defrobé  auec  raifon,  la  bien-vueil- 
lance  de  plufieurs,  qui  font  excufables  de  l'inter- 
préter à  autre,  &  pire  fens.  le  fuis  tref-capable 
d'acquérir  &  maintenir  des  amitiez  rares  &  exquifes. 
D'autant  que  ie  me  harpe  auec  fi  grande  faim  aux 
accointances  qui  reuiennent  à  mon  gouft,  ie  m'y 
produis,  ie  m'y  iette  fi  auidement,  que  ie  ne  faux 
pas  ayfement  de  m'y  attacher,  &  de  faire  impreflîon 
où  ie  donne  :  i'en  ay  faid  fouuent  heureufe  preuue. 
Aux  amitiez  communes,  ie  fuis  aucunement  fterile 
&  froid  :  car  mon  aller  n'eft  pas  naturel,  s'il  n'eft 
à  pleine  voyle.  Outre  ce,  que  ma  fortune  m' ayant 
duit  &  aflfriandé  de  ieuneiïe,  à  vne  amitié  feule 
&  parfaifte,  m"a  à  la  vérité  aucunement  defgoufté 
des  autres  :  &  trop  imprimé  en  la  fantafie,  qu  elle 
eft  belle  de  compagnie,  non  pas  de  troupe,  comme 
difoit  cet  ancien.  Aufli,  que  i'ay  naturellement  peine 
à  me  communiquer  à  demy  :  &  auec  modification, 
&  cette  feruile  prudence  &  foupçonneufe ,  qu'on 
nous  ordonne ,  en  la  conuerfation  de  ces  amitiez 
nombreufes,  &  imparfaites.  Et  nous  l'ordonne  Ion 
principalement  en  ce  temps,  qu'il  ne  fe  peut  parler 
du  monde,  que  dangereufement,  ou  faucement.  Si 
voy-ie  bien  pourtant,  que  qui  a  comme  moy,  pour 

fa  fin,  les  commoditez  de  fa  vie,  ie  dy  les  commo- 
ditez  effentielles,  doibt  fuyr  comme  la  pefte,  ces 
difficultez  &  delicateffe  d'humeur.  le  louerois  vn' 
ame  à  diuers  eftages,  qui  fçache  &  fe  tendre  &  fe 
defmonter  :  qui  foie  bien  par  tout  où  fa  fortune  la 
porte  :  qui  puiffe  deuifer  auec  fon  voifin,  de  fon 
baftiment,  de  fa  chafle  &  de  fa  querelle  :  entretenir 
auec  plaifir  vn  charpentier  &  vn  iardinier.  l'enuie 
ceux,  qui  fçauent  s'apriuoifer  au  moindre  de  leur 
fuitte,  &  dreffer  de  l'entretien  en  leur  propre  train. 
Et  le  confeil  de  Platon  ne  me  plaift  pas,  de  parler 
toufiours  d'vn  langage  maiflral  à  fes  feruiteurs,  fans 
ieu,  fans  familiarité  :  foit  enuers  les  malles,  foit 
enuers  les  femelles.  Car  outre  ma  raifon,  il  eft 
inhumain  &  iniufte,  de  faire  tant  valoir  cette  telle 
quelle  prerogatiue  de  la  fortune  :  &  les  polices,  où 
il  fe  fouffre  moins  de  difparité  entre  les  valets 
&  les  maiftres,  me  femblentles  plus  équitables.  Les 
autres  s'eftudient  à  eflancer  &  guinder  leur  efprit  : 
moy  à  le  baiiïèr  &  coucher  :  il  n'eft  vicieux  qu'en 
extention. 


Narras  &  genus  JEacij 

Et  pugnata  facro  hella  fuh  Ilioj 

Ouo  Chium  pretio  cadum 

aquam  temperet  q 
:e  domunij  &  quota 
i  frigoribus^  taces. 


{jua  Lhium  pretio  cadum 
Mercemur ^  quis  aquam  temperet  ignibusj 

Qiio  prabente  domum^  &  quota 
Pelignis  caream  frigoribus,  taces. 


Ainfi  comme  la  vaillance  Lacedemonienne  auoit 
befoing  de  modération,  &  du  fon  doux  &  gratieux 
du  ieu  des  fiuftes,  pour  la  flatter  en  la  guerre,  de 
peur  qu'elle  ne  fe  iettaft  à  la  témérité,  &  à  la  fu- 
rie :  là  où  toutes  autres  nations  ordinairement  em- 
ployent  des  fons  &  des  voix  aiguës  &  fortes,  qui 

efmeuuent  &  qui  efchauffent  à  outrance  le  courage 
des  foldats  :  il  me  femble  de  mefme,  contre  la  forme 
ordinaire,  qu'en  l'vfage  de  nollre  efprit,  nous  auons 
pour  la  plus  part,  plus  befoing  de  plomb,  que 
d'ailes  :  de  froideur  &  de  repos,  que  d'ardeur 
&  d'agitation.  Sur  tout,  c'eft  à  mon  gré  bien  faire  le 
fot,  que  de  faire  l'entendu,  entre  ceux  qui  ne  le  font 
pas  :  parler  toufiours  bandé,  fauellar  in  punta  di 
forchetta.  Il  faut  fe  defmettre  au  train  de  ceux  auec 
qui  vous  eftes,  &  par  fois  affefter  l'ignorance.  Met- 
tez à  part  la  force  &  la  fubtilité  :  en  l'vfage  com- 
mun, c'eft  affez  d'y  referuer  Tordre  :  trainez  vous 
au  demeurant  à  terre,  s'ils  veulent.  Les  fçauans 
chopent  volontiers  à  cette  pierre  :  ils  font  toufiours 
parade  de  leur  magiftere,  &  fement  leurs  liures  par 
tout.  Ils  en  ont  en  ce  temps  entonné  fi  fort  les  cabi- 
nets &  oreilles  des  dames,  que  fi  elles  n'en  ont 
retenu  la  fubftance,  au  moins  elles  en  ont  la  mine. 
A  toute  forte  de  propos,  &  matière,  pour  bafle 
&  populaire  qu'elle  foit,  elles  fe  feruent  d'vne  fa- 
çon de  parler  &  d'efcrire,  nouuelle  &  fçauante. 

Hoc  fermone  pauentj  hoc  iranij  gaudia.j  curas j 
Hoc  cuniia  effundunt  animi  fecreca^  quid  vltrà  ? 
Concumhunt  do£lè. 

Et  allèguent  Platon  &  fainft  Thomas,  aux  chofes 
aufquelles  le  premier  rencontré,  feruiroit  aulli  bien 
de  tefmoing.  La  doétrine  qui  ne  leur  a  peu  arriuer 
en  l'ame,  leur  eft  demeurée  en  la  langue.  Si  les 
bien-nees  me  croient,  elles  fe  contenteront  de  faire 
valoir  leurs  propres  &  naturelles  richefles.  Elles 
cachent  &  couurent  leurs  beautez,  foubs  des  beautez 
ellrangeres  :  c'eft  grande  fimplefTe,  d'eftoufier  fa 
clarté  pour  luire  d'vne  lumière  empruntée.  Elles 

font  enterrées  &  enfeuelies  foubs  l'art  de  Capfula 
totcp.  C'eft  qu'elles  ne  fe  cognoifTent  point  aiïez  :  le 
monde  n'a  rien  de  plus  beau  :  c'eft  à  elles  d'honnorer 
les  arts,  &  de  farder  le  fard.  Que  leur  faut-il,  que 
viure  aymees  &  honnorees?  Elles  n'ont,  &  ne  fçauent 
que  trop,  pour  cela.  Il  ne  faut  qu'efueiller  vn  peu, 
&  refchauffer  les  facultez  qui  font  en  elles.  Quand 
ie  les  voy  attachées  à  la  rhétorique,  à  la  iudiciaire, 
à  la  logique,  &  femblables  drogueries,  fi  vaines 
&  inutiles  à  leur  befoing  :  l'entre  en  crainte,  que  les 
hommes  qui  le  leur  confeillent,  le  facent  pour  auoir 
loy  de  les  régenter  foubs  ce  tiltre.  Car  quelle  autre 
excufe  leur  trouuerois-ie }  Bafte ,  qu'elles  peuuent 
fans  nous,  renger  la  grâce  de  leurs  yeux,  à  la  gayeté, 
à  la  feuerité,  &  à  la  douceur  :  affaifonner  vn  nenny, 
de  rudelTe,  de  double,  &  de  faueur  :  &  qu'elles  ne 
cherchent  point  d'interprète  aux  difcours  qu'on  faiâ: 
pour  leur  feruice.  Auec  cette  fcience,  elles  comman- 
dent à  baguette,  &  régentent  les  régents  &  l'efcole. 
Si  toutesfois  il  leur  fafche  de  nous  céder  en  quoy 
que  ce  foit,  &  veulent  par  curiofité  auoir  part  aux 
liures  :  la  poéfie  eft  vn  amufement  propre  à  leur 
befoin  :  c'eft  vn  art  follaftre,  &  fubtil,  defguifé, 
parlier,  tout  en  plaifir,  tout  en  montre,  comme 
elles.  Elles  tireront  aufll  diuerfes  commoditez  de 
l'hiftoire.  En  la  philofophie,  de  la  part  qui  fert  à  la 
vie,  elles  prendront  les  difcours  qui  les  dreflent  à 
iuger  de  nos  humeurs  &  conditions,  à  fe  deffendre 
de  nos  trahifons  :  à  régler  la  témérité  de  leurs  pro- 
pres defirs  :  à  mefnager  leur  liberté  :  allonger  les 
plaifirs  de  la  vie,  &  à  porter  humainement  l'incon- 
ftance  d'vn  feruiteur,  la  rudeffe  d'vn  mary,  &  l'im- 
portunité  des  ans,  &  des  rides,  &  chofes  femblables. 
Voyla  pour  le  plus,  la  part  que  ie  leur  aflignerois 

aux  fciences.  Il  y  a  des  naturels  particuliers,  retirez 
&  internes.  Ma  forme  effentielle,  eft  propre  à  la 
communication,  &  à  la  produdion  :  ie  fuis  tout  au 
dehors  &  en  euidence,  nay  à  la  focieté  &  à  l'amitié. 
La  folitude  que  i'ayme,  &  que  ie  prefche,  ce  n'eft 
principallement,  que  ramener  à  moy  mes  affedions, 
&  mes  penfees  :  reftreindre  &  reflerrer,  non  mes 
pas,  ains  mes  defirs  &  mon  foucy,  refignant  la  foli- 
citude  eftrangere,  &  fuyant  mortellement  la  ferui- 
tude,  &  l'obligation  :  &  non  tant  la  foule  des 
hommes,  que  la  foule  des  affaires.  La  folitude 
locale,  à  dire  vérité,  m'eftend  pluftoll,  &  m'eflargit 
au  dehors  :  ie  me  iette  aux  affaires  d'eftat,  &  à 
l'vniuers,  plus  volontiers  quand  ie  fuis  feul.  Au 
Louure  &  en  la  preffe,  ie  me  reiïerre  &  contraints 
en  ma  peau.  La  foule  me  repoufTe  à  moy.  Et  ne 
m'entretiens  iamais  fi  folement,  fi  licentieufement 
&  particulièrement,  qu'aux  lieux  de  refped,  &  de 
prudence  ceremonieufe.  Nos  folies  ne  me  font  pas  rire, 
ce  font  nos  fapiences.  De  ma  complexion,  ie  ne  fuis 
pas  ennemy  de  l'agitation  des  cours  :  l'y  ay  pafTé 
partie  de  la  vie  :  &  fuis  faift  à  me  porter  allaigre- 
ment  aux  grandes  compagnies  :  pourueu  que  ce  foit 
par  interualles,  &  à  mon  poind.  Mais  cette  mol- 
lefle  de  iugement,  dequoy  ie  parle,  m'attache  par 
force  à  la  folitude.  Voire  chez  moy,  au  milieu 
d'vne  famille  peuplée,  &  maifon  des  plus  fréquen- 
tées, i'y  voy  des  gens  affez,  mais  rarement  ceux, 
auecq  qui  i'ayme  à  communiquer.  Et  ie  referue  là, 
&  pour  moy,  &  pour  les  autres,  vne  liberté  inu- 
fitee.  Il  s'y  faift  trefue  de  cérémonie,  d'affiflance, 
&  conuoiemens,  &  telles  autres  ordonnances  péni- 
bles de  noftre  courtoifie  (ô  la  feruile  &  importune 
vfance)  chacim  s'y  gouuerne  à  fa  mode,  y  entre- 
III.  19 


290  ESSAIS     DE     MONTAIGNE. 

tient  qui  veut  fes  penfees  :  ie  m'y  tiens  muet,  ref- 
ueur,  &  enfermé,  fans  offence  de  mes  hoftes.  Les 
hommes,  de  la  focieté  &  familiarité  defquels  ie  fuis 
en  quelle,  font  ceux  qu'on  appelle  honneftes  &  ha- 
biles hommes  :  l'image  de  ceux  icy  me  degoufle  des 
autres.  C'eft  à  le  bien  prendre,  de  nos  formes,  la 
plus  rare  :  &  forme  qui  fe  doit  principallement  à  la 
nature.  La  fin  de  ce  commerce,  c'eft  fimplement  la 
priuauté,  fréquentation,  &  conférence  :  l'exercice  des 
âmes,  fans  autre  fruit.  En  nos  propos,  tous  fubiefts 
me  font  égaux  :  il  ne  me  chaut  qu'il  y  ayt  ny  poix, 
ny  profondeur  :  la  grâce  &  la  pertinence  y  font 
toufiours  :  tout  y  eft  teinft  d'vn  iugement  meur 
&  conftant,  &  meflé  de  bonté,  de  franchife,  de 
gayeté  &  d'amitié.  Ce  n'eft  pas  au  fubieft  des  fub- 
rtitutions  feulement,  que  noftre  efprit  montre  fa 
beauté  &  fa  force,  &  aux  affaires  des  Roys  :  il  la 
montre  autant  aux  confabulations  priuees.  le  con- 
gnois  mes  gens  au  fdence  mefme,  &  à  leur  foubs- 
rire,  &  les  defcouure  mieux  à  l'aduanture  à  table, 
qu'au  confeil.  Hippomachus  difoit  bien  qu'il  con- 
gnoilToit  les  bons  lufteurs ,  à  les  voir  fimplement 
marcher  par  vne  rue.  S'il  plaift  à  la  doftrine  de  fe 
mefler  à  nos  deuis,  elle  n'en  fera  point  refufee  :  non 
magiftrale,  imperieufe,  &  importune,  comme  de 
couftume,  mais  fuffragante  &  docile  elle  mefme. 
Nous  n'y  cherchons  qu'à  pafTer  le  temps  :  à  l'heure 
d'eftre  inftruifts  «&  prefchez,  nous  Tirons  trouuer  en 
fon  throfne.  Qu'elle  fe  démette  à  nous  pour  ce  coup 
s'il  luy  plaift  :  car  toute  vtile  &  defirable  qu'elle  eft, 
ie  prefuppofe,  qu'encore  au  befoing  nous  en  pour- 
rions nous  bien  du  tout  paffer,  &  faire  noftre  effed 
fans  elle,  Vne  ame  bien  née,  &  exercée  à  la  pradi- 
que  des  hommes,    fe    rend  plainement    aggreable 

d'elle  mefme.  L'arc  n'eft  autre  chofe  que  le  contre- 
rolle,  &  le  regiftre  des  produôions  de  telles  âmes. 
C'eft  aufll  pour  moy  vn  doux  commerce,  que  celuy 
des  belles  &  honneftes  femmes  :  nam  nos  quoque 
oculos  eruditos  habemus.  Si  l'ame  n'y  a  pas  tant  à 
iouyr  qu'au  premier,  les  fens  corporels  qui  partici- 
pent auffi  plus  à  cettuy-cy,  le  ramènent  à  vne  pro- 
portion voifme  de  l'autre  :  quoy  que  félon  moy, 
non  pas  efgalle.  Mais  c'eft  vn  commerce  où  il  fe  faut 
tenir  vn  peu  fur  fes  gardes  :  &  notamment  ceux  en 
qui  le  corps  peut  beaucoup,  comme  en  moy.  le  m'y 
efchauday  en  mon  enfance  :  &  y  fouffris  toutes  les 
rages,  que  les  poètes  difent  aduenir  à  ceux  qui  s'y 
laiifent  aller  fans  ordre  &  fans  iugement.  Il  eft 
vray  que  ce  coup  de  fouet  m'a  feruy  depuis  d'in- 
ftruftion. 

Qidcumque  Argolica  de  clajfe  Caphareafiigu, 
Semper  db  Euboicis  vêla  rétorquée  aquis. 

C'eft  folie  d'y  attacher  toutes  fes  penfees ,  &  s'y 
engager  d'vne  affedion  furieufe  &  indifcrette.  Mais 
d'autre  part,  de  s'y  mefler  fans  amour,  &  fans  obli- 
gation de  volonté,  en  forme  de  comédiens,  pour 
iouer  vn  rolle  commun,  de  l'aage  &  de  la  couftume, 
&  n'y  mettre  du  fien  que  les  paroUes  :  c'eft  de  vray 
pouruoir  à  fa  feureté  :  mais  bien  lafchement,  comme 
celuy  qui  abandonneroit  fon  honneur  ou  fon  proffit, 
ou  fon  plaifir,  de  peur  du  danger.  Car  il  eft  certain, 
que  d'vne  telle  pratique,  ceux  qui  la  dreiïent,  n'en 
peuuent  efperer  aucun  fruiâ:,  qui  touche  ou  fatif- 
face  vne  belle  ame.  Il  faut  auoir  en  bon  efcient 
defiré,  ce  qu'on  veut  prendre  en  bon  efcient  plaifir 
de  iouyr.  le  dy  quand  iniuftement  fortune  fauorife- 

roit  leur  mafque  :  ce  qui  adulent  fouuent,  à  caufe 
de  ce  qu'il  n'y  a  aucune  d'elles,  pour  malocriie 
qu'elle  foit,  qui  ne  penfe  eftre  bien  aymable,  qui  ne 
fe  recommande  par  fon  aage,  ou  par  fon  poil,  ou 
par  fon  mouuement  (car  de  laides  vniuerfellement, 
il  n'en  eft  non  plus  que  de  belles)  &  les  filles 
Brachmanes,  qui  ont  faute  d'autre  recommendation, 
le  peuple  afTemblé  à  cri  publiq  pour  cet  effed,  vont 
en  la  place,  faifans  montre  de  leurs  parties  matri- 
moniales :  veoir,  fi  par  là  aumoins  elle  ne  valent  pas 
d'acquérir  vn  mary.  Par  confequent  il  n'en  eft  pas 
vne  qui  ne  fe  lailTe  facilement  perfuader  au  premier 
ferment  qu'on  luy  fait  de  la  feruir.  Or  de  cette  tra- 
hifon  commune  &  ordinaire  des  hommes  d'auiour- 
d'huy,  il  faut  qu'il  aduienne,  ce  que  defia  nous 
montre  l'expérience  :  c'eft  qu'elles  fe  r' allient  &  re- 
iettent  à  elles  mefmes,  ou  entre  elles,  pour  nous  fuyr  : 
ou  bien  qu'elles  fe  rengent  aufli  de  leur  cofté,  à  cet 
exemple  que  nous  leur  donnons  :  qu'elles  ioiient 
leur  part  de  la  farce,  &  fe  preftent  à  cette  négocia- 
tion, fans  paffion,  fans  foing  &  fans  amour  :  Neque 
affeélui  fuo  aut  aliéna  obnoxiœ.  Eftimans,  fuyuant 
la  perfuafion  de  Lyfias  en  Platon,  qu'elles  fe  peuuent 
addonner  vtilement  &  commodément  à  nous,  d'au- 
tant plus,  que  moins  nous  les  aymons.  Il  en  ira 
comme  des  comédies,  le  peuple  y  aura  autant  ou 
plus  de  plaifir  que  les  comédiens.  De  moy,  ie  ne 
connois  non  plus  Venus  fans  Cupidon,  qu'vne  ma- 
ternité fans  engeance.  Ce  font  chofes  qui  s'entrc- 
preftent  &  s'entredoiuent  leur  eiïence.  Ainfi  cette 
piperie  reiallit  fur  celuy  qui  la  fait  :  il  ne  luy 
coufte  guère,  mais  il  n'acquiert  aulîl  rien  qui  vaille. 
Ceux  qui  ont  faift  Venus  Deeffe,  ont  regardé  que 
fa  principale  beauté  eftoit  incorporelle  &  fpiritueUe. 

Mais  celle  que  ces  gens  cy  cerchent,  n'eft  pas  feu- 
lement humaine,  ny  mefme  brutale  :  les  belles  ne 
la  veulent  fi  lourde  &  fi  terreftre.  Nous  voyons  que 
l'imagination  &  le  defir  les  efchauffe  fouuent  &  (b- 
licite,  auant  le  corps  :  nous  voyons  en  l'vn  &  l'au- 
tre fexe,  qu'en  la  prefle  elles  ont  du  choix  &  du 
triage  en  leurs  affeélions,  &  qu'elles  ont  entre-elles 
des  accointances  de  longue  bien-vueillance.  Celles 
mefmes  à  qui  la  vieillefTe  refufe  la  force  corporelle, 
fremiffent  encores,  hanniffentà  treffaillent  d'amour. 
Nous  les  voyons  auant  le  faift,  pleines  d'efperance 
&  d'ardeur  :  &  quand  le  corps  a  ioué  fon  ieu,  fe 
chatouiller  encor  de  la  douceur  de  cette  fouuenance  : 
&  en  voyons  qui  s'enflent  de  fierté  au  partir  de  là, 
&  qui  en  produisent  des  chants  de  fefte  &  de 
triomphe,  laflTes  &  faoules.  Qui  n'a  qu'à  defcharger 
le  corps  d'vne  neceflité  naturelle,  n'a  que  faire  d'y 
embefongner  autruy  auec  des  apprefts  fi  curieux.  Ce 
n  efl  pas  viande  à  vne  grofTe  &  lourde  faim.  Comme 
celuy  qui  ne  demande  point  qu'on  me  tienne  pour 
meilleur  que  ie  fuis,  ie  diray  cecy  des  erreurs  de 
ma  ieuneffe  :  non  feulement  pour  le  danger  qu'il  y 
a,  de  la  fanté,  (fi  n'ay-ie  fceu  fi  bien  faire,  que  ie 
ie  n'en  aye  eu  deux  atteintes,  légères  toutesfois , 
&  preambulaires)  mais  encores  par  mefpris,  ie  ne 
me  fuis  guère  adonné  aux  accointances  vénales 
&  publiques.  l'ay  voulu  aiguifer  ce  plaifir  par  la 
difficulté ,  par  le  defir  &  par  quelque  gloire.  Et 
aymois  la  façon  de  l'Empereur  Tibère,  qui  fe  pre- 
noit  en  fes  amours,  autant  par  la  modeftie  &  no- 
bleffe,  que  par  autre  qualité.  Et  l'humeur  de  la 
courtifane  Flora,  qui  ne  fe  preftoit  à  moins,  que 
d'vn  Didateur,  ou  Conful,  ou  Cenfeur  :  &  pre- 
noit  fon  déduit,  en  la  dignité  de  fes  amoureux.  Cer- 

tes  les  perles  &  le  brocadel  y  confèrent  quelque 
chofe  :  &  les  tikres,  &  le  train.  Au  demeurant,  ie 
faifois  grand  compte  de  l'efprit,  mais  pourueu  que 
le  corps  n'en  fuft  pas  à  dire.  Car  à  refpondre  en 
confcience ,  fi  l'vne  ou  l'autre  des  deux  beautez 
deuoit  neceiïairement  y  faillir,  i'eufTe  choifi  de 
quitter  pluftofl.  la  fpirituelle.  Elle  a  fon  vfage  en 
meilleurs  chofes.  Mais  au  fubieft  de  l'amour,  fub- 
ieft  qui  principallement  fe  rapporte  à  la  veuë  &  à 
Patouchement,  on  faift  quelque  chofe  fans  les  grâces 
de  l'efprit,  rien  fans  les  grâces  corporelles.  C'eft  le 
vray  aduantage  des  dames  que  la  beauté  :  elle  eft 
fi  leur,  que  la  noftre,  quoy  qu'elle  defire  des  trai£ts 
vn  peu  autres,  n'eft  en  fon  point,  que  confufe  auec 
la  leur,  puérile  &  imberbe.  On  dit  que  chez  le 
grand  Seigneur,  ceux  qui  le  feruent  fous  titre  de 
beauté,  qui  font  en  nombre  infini,  ont  leur  congé, 
au  plus  loing,  à  vingt  &  deux  ans.  Les  difcours,  la 
prudence,  &  les  offices  d'amitié,  fe  trouuent  mieux 
chez  les  hommes  :  pourtant  gouuernent-ils  les  af- 
faires du  monde.  Ces  deux  commerces  font  fortuites, 
&  defpendans  d'autruy  :  l'vn  efl:  ennuyeux  par  fa 
rareté,  l'autre  fe  fleftrit  auec  l'aage  :  ainfm  ils  n'euf- 
fent  pas  aiïez  prouueu  au  befoing  de  ma  vie.  Celuy 
des  liures,  qui  efl:  le  troifiefme;  efl:  bien  plus  feur 
&  plus  à  nous.  Il  cède  aux  premiers,  les  autres 
aduantages  :  mais  il  a  pour  fa  part  la  confl:ance 
&  facilité  de  fon  feruice.  Cettuy-cy  coftoye  tout 
mon  cours,  &  m'aflifte  par  tout  :  il  me  confole  en 
la  vieillefl"e  &  en  la  folitude  :  il  me  defcharge  du 
poix  d'vne  oifmeté  ennuyeufe  :  &  me  deffait  à  toute 
heure  des  compagnies  qui  me  fafchent  :  il  emoufl"e 
les  pointures  de  la  douleur,  fi  elle  n'eft  du  tout 
extrême  &  maiftrefl"e.  Pour  me  diftraire  d'vne  ima- 

gination  importune,  il  n'eft  que  de  recourir  aux 
liures,  ils  me  dellournent  facilement  à  eux,  &  me 
la  defrobent.  Et  fi  ne  fe  mutinent  point,  pour  voir 
que  ie  ne  les  recherche,  qu'au  deffaut  de  ces  autres 
commoditez,  plus  réelles,  viues  &  naturelles  :  ils 
me  reçoiuent  toufiours  de  mefme  vifage.  Il  a  bel 
aller  à  pied,  dit-on,  qui  meine  fon  cheual  par  la 
bride.  Et  noftre  Jacques  Roy  de  Naples,  &  de  Sicile, 
qui  beau,  ieune,  &  fain,  fe  faifoit  porter  par  pays 
en  ciuiere,  couché  fur  vn  mefchant  oriller  de 
plume,  veftu  dVne  robe  de  drap  gris,  &  vn  bonnet 
de  mefme  :  fuiuy  ce  pendant  d'vne  grande  pompe 
royalle,  lidieres,  chenaux  à  main  de  toutes  fortes, 
gentils-hommes  &  officiers  :  reprefentoit  vne  au- 
fterité  tendre  encores  &  chancellante.  Le  malade 
n'eft  pas  à  plaindre,  qui  a  la  guarifon  en  fa  man- 
che. En  l'expérience  &  vfage  de  cette  fentence, 
qui  eft  tref-veritable,  confifte  tout  le  fruiâ:  que  ie 
tire  des  liures.  le  ne  m'en  fers  en  effeét,  quafi 
non  plus  que  ceux  qui  ne  les  cognoiflent  poinft.  l'en 
iouys,  comme  les  auaritieux  des  trefors,  pour  fça- 
uoir  que  i'en  iouyray  quand  il  me  plaira  :  mon 
ame  fe  raflafie  &  contente  de  ce  droiâ:  de  pofTeiïion. 
le  ne  voyage  fans  liures,  ny  en  paix,  ny  en  guerre, 
Toutesfois  il  fe  paflera  plufieurs  iours,  &  des  mois, 
fans  que  ie  les  employé.  Ce  fera  tantoft,  dis-ie,  ou 
demain,  ou  quand  il  me  plaira  :  le  temps  court 
&  s'en  va  ce  pendant  fans  me  blelTer.  Car  il  ne  fe 
peut  dire,  combien  ie  me  repofe  &  feiourne  en  cette 
confideration ,  qu'ils  font  à  mon  cofté  pour  me 
donner  du  plaifir  à  mon  heure  :  &  à  reconnoiftre, 
combien  ils  portent  de  fecours  à  ma  vie.  C'eft  la 
meilleure  munition  que  i'aye  trouué  à  cet  humain 
voyage  :  &  plains  extrêmement  les  hommes  d'en- 


296  ESSAIS     DE     MONTAIGNE. 

tendement,  qui  l'ont  à  dire.  l'accepte  pluftoll  toute 
autre  forte  d'amufement,  pour  léger  qu'il  foit  : 
d'autant  que  cettuy-cy  ne  me  peut  faillir.  Chez  moy, 
ie  me  deftourne  vn  peu  plus  fouuent  à  ma  librairie, 
d'où,  tout  d'vne  main,  ie  commande  mon  mefnafe. 
le  fuis  fur  l'entrée,  &  vois  foubs  moy,  mon  iardin, 
ma  baffe  cour,  ma  cour,  &  dans  la  plus  part  des 
membres  de  ma  maifon.  Là  ie  feuillette  à  cette 
heure  vn  liure,  à  cette  heure  vn  autre,  fans  ordre 
&  fans  deffein,  à  pièces  defcoufues.  Tantoft  ie  refue, 
tantolT:  i'enregiftre  &  difte,  en  me  promenant,  mes 
fonges  que  voicy.  Elle  eft  au  troifiefme  eftage  d'vne 
tour.  Le  premier,  c'ed  ma  chapelle,  le  fécond  vne 
chambre  &  fa  fuitte,  où  ie  me  couche  fouuent,  pour 
eftre  feul.  Au  deffus,  elle  a  vne  grande  garderobe. 
C'eftoit  au  temps  paffé,  le  lieu  plus  inutile  de  ma 
maifon.  le  paffe  là  &  la  plus  part  des  iours  de  ma 
vie,  &  la  plus  part  des  heures  du  iour.  le  n'y  fuis 
iamais  la  nuift.  A  fa  fuitte  eft  vn  cabinet  affez  poly, 
capable  à  receuoir  du  feu  pour  l'hyuer,  tres-plai- 
famment  percé.  Et  fi  ie  ne  craignoy  non  plus  le 
foing  que  la  defpenfe,  le  foing  qui  me  chaffe  de 
toute  befongne  :  i'y  pourroy  facilement  coudre  à 
chafque  cofté  vne  gallerie  de  cent  pas  de  long, 
&  douze  de  large,  à  plein  pied  :  ayant  trouué  tous 
les  murs  montez,  pour  autre  vfage,  à  la  hauteur 
qu'il  me  faut.  Tout  lieu  retiré  requiert  vn  proume- 
noir.  Mes  penfees  dorment,  fi  ie  les  affis.  Mon  ef- 
prit  ne  va  pas  feul,  comme  fi  les  iambes  l'agitent. 
Ceux  qui  eiludient  fans  liure,  en  font  tous  là.  La 
figure  en  eft  ronde,  &  n'a  de  plat,  que  ce  qu'il  faut 
à  ma  table  &  à  mon  fiege  :  &  vient  m' offrant  en  fe 
courbant,  d'vne  veuë,  tous  mes  liures,  rengez  fur  des 
pulpitres  à  cinq  degrez  tout  à  l'enuiron.  Elle  a  trois 

veuës  de  riche  &  libre  profpeft,  &  fei2e  pas  de  vuide 
en  diamètre.  En  hyuer  i'y  fuis  moins  continuelle- 
ment :  car  ma  maifon  e(ï  iuciiee  fur  vn  tertre, 
comme  dit  fon  nom  :  &  n'a  point  de  pièce  plus 
euentee  que  cette  cy  :  qui  me  plaift  d'eftre  vn  peu 
pénible  &  à  l'efquart,  tant  pour  le  fruit  de  l'exer- 
cice, que  pour  reculer  de  moy  la  prelfe.  C'ell  là 
mon  fiege.  l'eflaye  à  m'en  rendre  la  domination 
pure  :  &  à  fouftraire  ce  feul  coing,  à  la  communauté 
&  coniugale,  &  filiale,  &  ciuile.  Par  tout  ailleurs 
ien'ayquvne  autorité  verbale  :  en  eflence,  confufe. 
Miferable  à  mon  gré,  qui  n'a  chez  foy,  où  eftre  à 
foy  :  où  fe  faire  particulièrement  la  cour  :  où  fe 
cacher.  L'ambition  paye  bien  fes  gents,  de  les  tenir 
toufiours  en  montre,  comme  la  ftatue  d'vn  marché. 
Alagna  feruitus  eji  magna  fortuna.  Il  n'ont  pas  feu- 
lement leur  retraift  pour  retraitte.  le  n'ay  rien  iugé 
de  fi  rude  en  l'aufterité  de  vie,  que  nos  religieux 
affedent,  que  ce  que  ie  voy  en  quelqu'vne  de  leurs 
compagnies,  auoir  pour  règle  vne  perpétuelle  focieté 
de  lieu  :  &  afliflance  nombreufe  entre  eux,  en  quel- 
que adion  que  ce  foit.  Et  trouue  aucunement  plus 
fupportable,  d'eflre  toufiours  feul,  que  ne  le  pou- 
uoir  iamais  eftre.  Si  quelqu'vn  me  dit,  que  c'eft 
auillir  les  mufes,  de  s'en  feruir  feulement  de  iouet, 
&  de  pafletemps,  il  ne  fçait  pas  comme  moy,  com- 
bien vaut  le  plaifir,  le  ieu  &  le  pafletemps  :  à 
peine  que  ie  ne  die  toute  autre  fin  eftre  ridicule.  le 
vis  du  iour  à  la  iournee,  &  parlant  en  reuerence, 
ne  vis  que  pour  moy  :  mes  defleins  fe  terminent  là. 
l'eftudiay  ieune  pour  l'oftentation;  depuis,  vn  peu 
pour  m'afl*agir  :  à  cette  heure  pour  m'eft)atre  : 
iamais  pour  le  queft.  Vne  humeur  vaine  &  defpen- 
fiere  que  i'auois,  après  cette  forte  de  meuble  :  non 

pour  en  prouuoir  feulement  mon  befoing,  mais  de 
trois  pas  au  delà,  pour  m'en  tapifler  &  parer  :  ie 
l'ay  pieça  abandonnée.  Les  liures  ont  beaucoup  de 
qualitez  aggreables  à  ceux  qui  les  fçauent  choifir. 
Mais  aucun  bien  fans  peine.  C'eft  vn  plaifir  qui  n'eft 
pas  net  &  pur,  non  plus  que  les  autres  :  il  a  fes 
incommoditez,  &  bien  poifantes.  L'ame  s'y  exerce, 
mais  le  corps,  duquel  ie  n'ay  non  plus  oublié  le 
foing,  demeure  ce  pendant  fans  aftion,  s'atterre 
&  s'attrifte,  le  ne  fçache  excez  plus  dommageable 
pour  moy ,  ny  plus  à  euiter,  en  cette  declinaifon 
d'aage.  Voyla  mes  trois  occupations  fauories  &  par- 
ticulières, le  ne  parle  point  de  celles  que  ie  doibs  au 
monde  par  obligation  ciuile. 


ajiiii 


De  la  diuerjton. 


CHAPITRE     IIII. 


'at  autresfots  efté  employé  à 
confoler  vne  dame  vrayement 
affligée.  La  plus  part  de  leurs 
deuils  font  artificiels  &  cérémo- 
nieux. 

Vberibus  femper  lacrymis,  fanpérqae 
paratisj 

In  ftatione  fua,  acque  expediantibas  illam 
Quo  iubeat  manare  modo. 

On  y  procède  mal,  quand  on  s'oppofe  à  cette  paf- 
fion  :  car  Toppofition  les  pique  &  les  engage  plus 
auant  à  la  triftefle.  On  exafpere  le  mal  par  la  ialoufie 
du  débat.  Nous  voyons  des  propos  communs,  que 
ce  que  i'auray  dit  fans  foing,  fi  on  vient  à  me  le  con- 
tefter,  ie  m'en  formalife,  ie  l'efpoufe  :  beaucoup 
plus  ce  à  quoy  i'aurois  intereft.  Et  puis  en  ce  faifant, 
vous  vous  prefentez  à  voftre  opération  d'vne  entrée 
rude  :  là  où  les  premiers  accueils  du  médecin  enuers 
fon  patient,  doiuent  eftre  gracieux,  gays,  &  aggrea- 
bles.  lamais  médecin  laid,  &  rechigné  n'y  fit  œuure. 
Au  contraire  doncq,  il  faut  ayder  d'arriuee  &  fauo- 
rifer  leur  plainde,  &  en  tefmoigner  quelque  appro- 

bation  &  excufe.  Par  cette  intelligence,  vous  gaignez 
crédit  à  pafTer  outre,  &  d'vne  facile  &  infenfible 
inclination,  vous  vous  coulez  aux  difcours  plus 
fermes  &  propres  à  leur  guerifon,  Moy,  qui  ne 
defirois  principalement  que  de  piper  l'affiflance,  qui 
auoit  les  yeux  fur  moy,  m'aduifay  de  plaftrer  le 
mal.  Aufli  me  trouue-ie  par  expérience,  auoir  mau- 
uaife  main  &  infruftueufe  à  perfuader.  Ou  ie  pre- 
fente  mes  raifons  trop  pointues  &  trop  feiches  :  ou 
trop  brufquement  :  ou  trop  nonchalamment.  Apres 
que  ie  me  fus  appliqué  vn  temps  à  fon  tourment , 
ie  n'eiïayay  pas  de  le  guarir  par  fortes  &  viues  rai- 
fons :  par  ce  que  i'en  ay  faute,  ou  que  ie  penfois 
autrement  faire  mieux  mon  effeft.  Ny  n'allay  choi- 
fiffant  les  diuerfes  manières,  que  la  philofophie 
prefcrit  à  confoler  :  Que  ce  qu'on  plaint  n'eft  pas 
mal,  comme  Cleanthes  :  Que  c'eft  vn  léger  mal, 
comme  les  Peripateticiens  :  Que  ce  plaindre  n'eft 
aftion,  ny  iufte,  ny  loiiable,  comme  Chryfippus  : 
Ny  cette  cy  d'Epicurus,  plus  voifme  à  mon  ftyle, 
de  transférer  la  penfee  des  chofes  fafcheufes  aux 
plaifantes  :  Ny  faire  vne  charge  de  tout  cet  amas, 
le  difpenfant  par  occafion ,  comme  Cicero.  Mais 
déclinant  tout  mollement  noz  propos,  &  les  gau- 
chifTant  peu  à  peu,  aux  fubieds  plus  voyfms,  &  puis 
vn  peu  plus  ellongnez,  félon  qu'elle  fe  preftoit  plus  à 
moy,  ie  luy  defrobay  imperceptiblement  cette  penfee 
douloureuie  :  &  la  tins  en  bonne  contenance  &  du 
tout  r'apaifee  autant  que  i'y  fus.  l'vfay  de  diuerfion. 
Ceux  qui  me  fuyuirent  à  ce  mefrae  feruice,  n'y 
trouuerent  aucun  amendement  :  car  ie  n'auois  pas 
porté  la  coignee  aux  racines.  A  l'aduenture  ay-ie 
touché  ailleurs  quelque  efpece  de  diuerfions  publi- 
ques.   Et  l'vfage  des  militaires,  dequoy  fe  feruit 

Pericles  en  la  guerre  Pelopormefiaque  :  &  mille 
autres  ailleurs,  pour  reuoquer  de  leurs  pais  les 
forces  contraires,  eft  trop  fréquent  aux  hiftoires.  Ce 
fiit  vn  ingénieux  détour,  dequoy  le  Sieur  d'Him- 
bercourt  fauua  &  foy  &  d'autres,  en  la  ville  du 
Liège  :  où  le  Duc  de  Bourgongne,  qui  la  tenoit 
affiegee,  Tauoit  fait  entrer,  pour  exécuter  les  con- 
uenances  de  leur  reddition  accordée.  Ce  peuple 
afTemblé  de  nuict  pour  y  pouruoir,  commence  à  fe 
mutiner  contre  ces  accords  paflTez  :  &  délibérèrent 
plufieurs,  de  courre  fus  aux  négociateurs,  qu'ils 
tenoient  en  leur  puiflTance.  Luy,  fentant  le  vent  de 
la  première  ondée  de  ces  gens,  qui  venoient  fe  ruer 
en  fon  logis,  lafcha  foudain  vers  eux,  deux  des 
habitans  de  la  ville,  (car  il  y  en  auoit  aucuns  auec 
luy)  chargez  de  plus  douces  &  nouuelles  offres,  à 
propofer  en  leur  confeil,  qu'il  auoit  forgées  fur  le 
champ  pour  fon  befoing.  Ces  deux  arrefterent  la 
première  tempefte,  ramenant  cette  tourbe  efineiie 
en  la  maifon  de  ville,  pour  ouyr  leur  charge,  &  y 
délibérer.  La  délibération  fiit  courte.  Voicy  def- 
bonder  vn  fécond  orage,  autant  animé  que  l'autre  : 
&  luy  à  leur  defpecher  en  telle,  quatre  nouueaux 
&  femblables  interceffeurs,  protéftans  auoir  à  leur 
déclarer  à  ce  coup,  des  prefentaiions  plus  grafles, 
du  tout  à  leur  contentement  &  fatisfaftion  :  par  où 
ce  peuple  fut  de  rechef  repoulTé  dans  le  conclaue. 
Somme,  que  par  telle  difpenfation  d'amufemens, 
diuertiflant  leur  furie,  &  la  diffipant  en  vaines  con- 
fultations,  il  l'endormit  en  fin,  &  gaigna  le  iour, 
qui  eftoit  fon  principal  affau^e.  Cet  autre  comte  eft 
aulTi  de  ce  predicament.  Atalante  fille  de  beauté 
excellente,  &  de  merueilleufe  difpofition,  pour  fe 
deffaire  de  la  prelTe  de  mille  pourfuiuants ,  qui  la 

demandoient  en  mariage ,  leur  donna  cette  loy, 
qu'elle  accepteroit  celuy  qui  l'egalleroit  à  la  courfe, 
pourueu  que  ceux  qui  y  faudroient,  en  perdiflent  la 
vie.  Il  s'en  trouua  aflez,  qui  eftimerent  ce  prix 
digne  d'vn  tel  hazard,  &  qui  encoururent  la  peine 
de  ce  cruel  marché.  Hippomenes  ayant  à  faire  fon 
eiïay  après  les  autres,  s'adreiïa  à  la  deefTe  tutrice 
de  cette  amoureufe  ardeur,  l'appellant  à  fon  fecours  : 
qui  exauçant  fa  prière,  le  fournit  de  trois  pommes 
d'or,  &  de  leur  vfage.  Le  champ  de  la  courfe  ou- 
uert,  à  mefure  qu' Hippomenes  fent  fa  maiftreiïe  luy 
prefTer  les  talons,  il  laifTe  efchapper,  comme  par 
inaduertance,  l'vne  de  ces  pommes  :  la  fille  amufee 
de  fa  beauté,  ne  faut  point  de  fe  deftourner  pour 
l'amafTer  : 

Ohftupuit  virgOj  nitidique  cupidine  pomi 
Déclinât  curfusj  aurumque  volubile  toll'u. 

Autant  en  fit-il  à  fon  poinft,  &  tle  la  féconde  &  de 
la  tierce  :  iufques  à  ce  que  par  ce  fouruoyement 
&  diuertifTement,  l'aduantage  de  la  courfe  luy 
demeura.  Quand  les  médecins  ne  peuuent  purger  le 
caterrhe,  ils  le  diuertiiïent ,  &  defuoyent  à  vne 
autre  partie  moins  danger eufe.  le  m'apperçoy  que 
c'efl  aufli  la  plus  ordinaire  recepte  aux  maladies  de 
l'ame.  Abducendus  etiam  nonnunquam  animus  eji  ad 
alia  jludia^  folicitudines.  curas ,  negotia  :  loci  deni- 
que  mutatione^  tanquam  œgroti  non  conualefcentes^ 
fœpe  curandus  eft.  On  luy  fait  peu  choquer  les  maux 
de  droit  fil  :  on  ne  luy  en  fait  ny  fouftenir  ny  ra- 
batre  l'atteinte  :  on  la  luy  fait  décliner  &  gauchir. 
Cette  autre  leçon  eft  trop  haute  &  trop  difficile. 
C'eft  à  faire  à  ceux  de  la  première  clafTe,  de  s'ar- 

relier  purement  à  la  chofe,  la  confiderer,  la  iuger. 
Il  appartient  à  vn  feul  Socrates,  d'accointer  la  mort 
d'vn  vifage  ordinaire,  s'en  appriuoifer  &  s'en  iouer. 
Il  ne  cherche  point  de  confolation  hors  de  la  chofe  : 
le  mourir  luy  femble  accident  naturel  &  indififerent  : 
il  fiche  là  iuftement  fa  veuë,  &  s'y  refoult,  fans 
regarder  ailleurs.  Les  difciples  d'Hegefias,  qui  fe 
font  mourir  de  faim,  efchauffez  des  beaux  difcours 
de  fes  leçons,  &  fi  dru  que  le  Roy  Ptolomee  luy  fit 
défendre  de  plus  entretenir  fon  efchole  de  ces  homi- 
cides difcours  :  ceux  là  ne  confiderent  point  la  mort 
en  foy,  ils  ne  la  iugent  point  :  ce  n'eft  pas  là  où  ils 
arreftent  leur  penfee  :  ils  courent,  ils  vifent  à  vn 
eftre  nouueau.  Ces  pauures  gens  qu'on  void  fur 
l'efchaSauc,  remplis  d'vne  ardente  deuotion,  y  oc- 
cupants tous  leurs  fens  autant  qu'ils  peuuent  :  les 
aureilles  aux  inftrudions  qu'on  leur  donne;  les  yeux 
&  les  mains  tendues  au  ciel  :  la  voix  à  des  prières 
hautes,  auec  vne  efmotion  afpre  &  continuelle,  font 
certes  chofe  louable  &  conuenable  à  vne  telle  ne- 
ceflité.  On  les  doibt  louer  de  religion  :  mais  non 
proprement  de  confiance.  Ils  fuyent  la  lufte  :  ils 
deflournent  de  la  mort  leur  confideration  :  comme 
on  amufe  les  enfans  pendant  qu'on  leur  veut  donner 
le  coup  de  lancette.  l'en  ay  veu,  fi  par  fois  leur  veuë 
fe  raualoit  à  ces  horribles  aprefts  de  la  mort,  qui 
font  autour  d'eux ,  s'en  tranfir ,  &  reietter  auec 
furie  ailleurs  leur  penfee.  A  ceux  qui  palTent  vne 
profondeur  effroyable,  on  ordonne  de  clorre  ou  de- 
ftourner  leurs  yeux.  Subrius  Flauius,  ayant  par  le 
commandement  de  Néron,  à  eftre  deffaid,  &  par 
les  mains  de  Niger,  tous  deux  chefs  de  guerre  : 
quand  on  le  mena  au  champ,  où  l'exécution  deuoit 
eftre  faifte,  voyant  le  trou  que  Niger  auoit  fait  cauer 

pour  le  mettre ,  inégal  &  mal  formé  :  Ny  cela, 
mefme,  dit-il,  fe  tournant  aux  foldats  qui  y  affi- 
ftoyent,  n'eft  félon  la  difcipline  militaire.  Et  à  Niger, 
qui  l'exhortoit  de  tenir  la  telle  ferme  :  FrapafTes 
tu  feulement  aufli  ferme.  Et  deuina  bien  :  car  le 
bras  tremblant  à  Niger,  il  la  luy  coupa  à  diuers 
coups.  Cettuy-cy  femble  bien  auoir  eu  fa  penfee 
droittement  &  fixement  au  fubied.  Celuy  qui  meurt 
en  la  mellee,  les  armes  à  la  main,  il  n'eftudie  pas 
lors  la  mort,  il  ne  la  fent,  ny  ne  la  confidere  :  l'ar- 
deur du  combat  l'emporte.  Vn  honnefte  homme  de 
ma  cognoifTance,  eftant  tombé  comme  il  fe  batoit  en 
eftocade,  &  fe  fentant  daguer  à  terre  par  fon  en- 
nemy  de  neuf  ou  dix  coups,  chacun  des  afliftans  luy 
crioit  qu'il  penfaft  à  fa  confcience,  mais  il  me  dit 
depuis,  qu'encores  que  ces  voix  luy  vinffent  aux 
oreilles,  elles  ne  l'auoient  aucunement  touché, 
&  qu'il  ne  penfa  iamais  qu'à  fe  defcharger  &  à  fe 
venger.  Il  tua  fon  homme  en  ce  mefme  combat. 
Beaucoup  fit  pour  L.  Syllanus,  celuy  qui  luy  ap- 
porta fa  condamnation  :  de  ce  qu'ayant  ouy  fa  ref- 
ponfe,  qu'il  eftoit  bien  préparé  à  mourir,  mais  non 
pas  de  mains  fcelerees  :  il  fe  rua  fur  luy,  auec  fes 
foldats  pour  le  forcer  :  &  comme  luy  tout  defarmé, 
fe  defendoit  obftinement  de  poingts  &  de  pieds,  il 
le  fit  mourir  en  ce  débat  :  diflipant  en  prompte  cho- 
lere  &  tumukuaire,  le  fentiment  pénible  d'vne  mort 
longue  &  préparée,  à  quoy  il  eftoit  deftiné.  Nous 
penfons  toufiours  ailleurs  :  l'efperance  d'vne  meil- 
leure vie  nous  arrefte  &  appuyé  :  ou  l'efperance  de 
la  valeur  de  nos  enfans  :  ou  la  gloire  future  de  no- 
ftre  nom  :  ou  la  fuitte  des  maux  de  cette  vie  :  ou  la 
vengeance  qui  menaflTe  ceux  qui  nous  caufent  la 
mort  : 

Spero  equidem  mediisj  fi  quid  pia.  numina  poffuntj 
Supplicia  haufurum  fcopulisj  &  nomine  Dido 
Sape  vocdturum. 
Audianij  &  hac  mânes  venut  mihi  fama  fub  imos. 

Xenophon  facrifioit  couronné  quand  on  luy  vint  an- 
noncer la  mort  de  fon  fils  Gryllus,  en  la  bataille  de 
Mantinee.  Au  premier  fentiment  de  cette  nouuelle,  il 
iena  fa  couronne  à  terre  :  mais  par  la  fuitte  du  pro- 
pos, entendant  la  forme  d'vne  mort  tres-valeureufe, 
il  l'amafTa,  &  remit  fur  fa  tefte.  Epicurus  mefme 
fe  confole  en  fa  fin,  fur  l'éternité  &  l'vtilité  de  fes 
efcrits.  Omnes  clari  Ùr  Twbilitati  labores .  fiunt 
tolerabiles.  Et  la  meiiiie  playe,  le  mefme  trauail, 
ne  poife  pas,  dit  Xenophon,  à  vn  gênerai  d'armée, 
comme  à  vn  foldat.  Epaminondas  print  fa  mort 
bien  plus  alaigrement,  ayant  efté  informé,  que  la  vi- 
ôoire  eftoit  demeurée  de  fon  coflé.  Hœc  Junt  Jolatia, 
hac  fomenta  fummorum  dolorum.  Et  telles  autres 
circonftances  nous  amufent,  diuertiffent  &  deftour- 
nent  de  la  confideration  de  la  chofe  en  foy.  Voire 
les  arguments  de  la  philo fophie,  vont  à  touts  coups 
coftoyans  &  gauchiflfans  la  matière,  &  à  peine 
efTuyans  fa  crouile.  Le  premier  homme  de  la  pre- 
mière efchole  philofophique,  &  furintendante  des 
autres,  ce  grand  Zenon,  contre  la  mort  :  Nul  mal 
n'eft  honorable  :  la  mort  l'eft  :  elle  n'eft  pas  donc 
mal.  CoTitre  l'yurongnerie  :  Nul  ne  fie  fon  fecret  à 
l'yurongne  :  chacun  le  fie  au  fage  :  le  fage  ne  fera 
donc  pas  yurongne.  Cela  eft-ce  donner  au  blanc? 
l'ayme  à  veoir  ces  âmes  principales,  ne  fe  pouuoir 
defprendre  de  noftre  conforce.  Tant  parfaifts 
hommes  qu'ils  foyent,  ce  font  toufiours  bien  lourde- 
ment des  hommes.  C'efl  vne  douce  pallion  que  la 
vengeance,  de  grande  imprefîion  &  naturelle  :  ie  le 

voy  bien,  encore  que  ie  n'en  aye  aucune  expérience. 
Pour  en  diftraire  dernièrement  vn  ieune  Prince,  ie 
ne  luy  allois  pas  difant,  qu'il  falloit  prefter  la 
iouë  à  celuy  qui  vous  auoit  frappé  l'autre,  pour  le 
deuoir  de  charité  :  ny  ne  luy  allois  reprefenter  les 
tragiques  euenements  que  la  poëfie  attribue  à  cette 
paflion.  le  la  laiffay  là,  &  m'amufay  à  luy  faire 
goufter  la  beauté  d'vne  image  contraire  :  l'honneur, 
la  faueur,  la  bien-vueillance  qu'il  acquerroit  par 
clémence  &  bonté  :  ie  le  deftournay  à  l'ambition. 
Voyla  comme  Ion  en  faiô.  Si  voftre  affeftion  en 
l'amour  eft  trop  puiffante,  dillipez  la,  difent-ils.  Et 
difent  vray,  car  ie  l'ay  fouuent  efTayé  auec  vtilité. 
Rompez  la  à  diuers  defirs,  defquels  il  y  en  ayt  vn 
régent  &  vn  maiftre,  fi  vous  voulez,  mais  de  peur 
qu'il  ne  vous  gourmande  &  tyrannife,  affoibliiïez- 
le,  feiournez-le,  en  le  diuifant  &  diuertiffant. 

Cùm  morofa  vago  fingultUt  inguine  -vena, 
Coniicuo  humorem  colleëlum  in  corpora  quoique. 

Et  pouruoyez  y  de  bonne  heure,  de  peur  que  vous 
n'en  foyez  en  peine,  s'il  vous  a  vne  fois  faifi, 

Si  non  prima  nouis  conturhes  vulnera  plagisj 
Volgiuagàque  vagus  Venere  ante  recentia  cures. 

• 
le  fus  autrefois  touché  dVn  puiffant  defplaifir, 
félon  ma  complexion  :  &  encores  plus  iufte  que 
puilTant  :  ie  m'y  fufTe  perdu  à  l'aduenture,  fi  ie  m'en 
fuiïe  fimplement  fié  à  mes  forces.  Ayant  befoing 
d'vne  véhémente  diuerfion  pour  m'en  diftraire,  ie 
me  fis  par  art  amoureux  &  par  eftude  :  à  quoy  l'aage 
m'aydoit.  L'amour  me  foulagea  &  retira  du  mal, 

qui  m'eftoit  caufé  par  l'amitié.  Par  tout  ailleurs  de 
mefme.  Vne  aigre  imagination  me  tient  :  ie  trouue 
plus  court,  que  de  la  dompter,  la  changer  :  ie  luy 
en  fubftitue,  fi  ie  ne  puis  vne  contraire,  aumoins  vn' 
autre.  Toufiours  la  variation  foulage,  difTout  &  dif- 
fipe.  Si  ie  ne  puis  la  combatre,  ie  luy  efchappe  : 
&  en  la  fuïant,  ie  fouruoye,  ie  rufe.  Muant  de  lieu, 
d'occupation,  de  compagnie,  ie  me  fauue  dans  la 
prefle  d'autres  amufemens  &  penfees,  où  elle  perd 
ma  trace,  &  m'efgare.  Nature  procède  ainfi,  par 
le  bénéfice  de  l' inconfiance.  Car  le  temps  qu'elle 
nous  a  donné  pour  fouuerain  médecin  de  nos  paf- 
fions,  gaigne  fon  effeét  principalement  par  là,  que 
fourniflant  autres  &  autres  affaires  à  noftre  imagina- 
tion, il  demefle  &  corrompt  cette  première  apprehen- 
fion,  pour  forte  qu'elle  foit.  Vn  fage  ne  voit  guère 
moins,  fon  amy  mourant,  au  bout  de  vingt  &  cinq 
ans,  qu'au  premier  an;  &  fuiuant  Epicurus,  de  rien 
moins  :  car  il  n'attribuoit  aucun  leniment  des  fafche- 
ries,  ny  à  la  preuoyance,  ny  à  l'antiquité  d'icelles. 
Mais  tant  d'autres  cogitations  trauerfent  cette-cy, 
qu'elle  s'alanguit,  &  fe  lafle  en  fin.  Pour  deftourner 
l'inclination  des  bruits  communs,  Alcibiades  couppa 
les  oreilles  &  la  queue  à  fon  beau  chien,  &  le 
chafTa  en  la  place  :  afin  que  donnant  ce  fubieél  pour 
babiller  au  peuple,  il  laiffaft  en  paix  fes  autres 
aôions.  l'ay  veu  auffi,  pour  cet  effed  de  diuertir  les 
opinions  &  conieftures  du  peuple,  &  defuoyer  les 
parleurs,  des  femmes,  couurir  leurs  vrayes  affeftions, 
par  des  affeftions  contrefaites.  Mais  i'èn  ay  veu 
telle,  qui  en  fe  contrefaifant  s'eft  laiffee  prendre  à 
bon  efcient,  &  a  quitté  la  vraye  &  originelle  affe- 
âion  pour  la  feinte  :  &  aprins  par  elle,  que  ceux 
qui  fe  trouuent  bien  logez,  font  des  fots  de  con- 


308  ESSAIS     DE     MONTAIGNE, 

fentir  à  ce  mafque.  Les  accueils  &  entretiens  publi- 
ques eftans  referuez  à  ce  feruiteur  apofté,  croyez 
qu'il  n'eft  guère  habile,  s'il  ne  fe  met  en  fin  en  voftre 
place,  &  vous  enuoye  en  la  fienne.  Cela  c'eft  pro- 
prement tailler  &  coudre  vn  foulier,  pour  qu'vn 
autre  le  chauffe.  Peu  de  chofe  nous  diuertit  &  de- 
ftourne  :  car  peu  de  chofe  nous  tient.  Nous  ne  regar- 
dons gucres  les  fubiefts  en  gros  &  feuls  :  ce  font  des 
circonîlances  ou  des  images  menues  &  fuperficielles 
qui  nous  frappent  :  &  des  vaines  efcorces  qui  reial- 
liffent  des  fubiefts. 

Folliculos  vt  nunc  teretes  afiate  cicada 
Linquunt. 

Plutarque  mefme  regrette  fa  fille  par  des  fmgeries 
de  fon  enfance.  Le  fouuenir  d'vn  adieu,  d'vne  aftion, 
d'vne  grâce  particulière,  d'vne  recommandation  der- 
nière, nous  afflige.  La  robe  de  Caefar  troubla  toute 
Romme,  ce  que  fa  mort  n'auoit  pas  fiift.  Le  fon 
mefme  des  noms,  qui  nous  tintoiiine  aux  oreilles  : 
Mon  pauure  maiftre,  ou  mon  grand  amy  :  helas 
mon  cher  père,  ou  ma  bonne  fille.  Quand  ces  redites 
me  pinfent,  &  que  i'y  regarde  de  près,  ie  trouue 
que  c'eft  vne  pleinte  grammairiene,  le  mot  &  le 
ton  me  bleffe.  Comme  les  exclamations  des  pref- 
cheurs,  efmouuent  leur  auditoire  fouuent,  plus  que 
ne  font  leurs  raifons  :  &  comme  nous  frappe  la 
voix  piteufe  d'vne  befte  qu'on  tue  pour  noftre  fer- 
uice  :  fans  que  ie  poife  ou  pénètre  ce  pendant,  la 
vraye  eflTence  &  mafliue  de  mon  fubieft, 

his  fe  Jlimulis  âolor  ipfe  lacejjlt. 

Ce  font  les  fondemens  de  noftre  deuil.  L'opinia- 

ftreté  de  mes  pierres,  fpecialement  en  la  verge,  m'a 
par  fois  ietté  en  longues  îuppreffions  d'vrine,  de  trois, 
de  quatre  iours  :  &  fi  auant  en  la  mort,  que  c'euft 
efté  follie  d'efperer  l'euiter,  voyre  defirer,  veu  les 
cruels  effons  que  cet  eftac  m' apporte.  O  que  ce 
bon  Empereur,  qui  faifoit  lier  la  verge  à  fes  crimi- 
nels, pour  les  faire  mourir  à  faute  de  pifler,  eftoit 
grand  maiftre  en  la  fcience  de  bourrellerie!  Me 
trouuant  là,  ie  confideroy  par  combien  légères  caufes 
&  obieds,  l'imagination  nourriflbit  en  moy  le  regret 
de  la  vie  :  de  quels  atomes  fe  baftifToit  en  mon  ame, 
le  poids  &  la  difficulté  de  ce  deflogement  :  à  com- 
bien friuoles  penfees  nous  donnions  place  en  vn 
fi  grand  affaire,  Vn  chien,  vn  cheual,  vn  liure, 
vn  verre,  &  quoy  non?  tenoient  compte  en  ma 
perte.  Aux  autres,  leurs  ambitieufes  efperances, 
leur  bourfe,  leur  fcience,  non  moins  fottement  à 
mon  gré.  le  voy  nonchalamment  la  mon,  quand 
ie  la  voy  vniuerfellement ,  comme  fin  de  la  vie. 
le  la  gourmande  en  bloc  :  par  le  menu,  elle  me 
pille.  Les  larmes  d'vn  laquais,  la  difpenfation  de 
ma  desferre,  l'attouchement  d'vne  main  cognue, 
vne  confolation  commune,  me  defconfole  &  m'at- 
tendrit. Ainli  nous  troublent  l'ame,  les  plaintes 
des  fables  :  &  les  regrets  de  DiJon,  &  d'Ariadné 
paffionnent  ceux  mefmes  qui  ne  les  croyent  point 
en  Virgile  &  en  Catulle  :  c'eft  vne  exemple  de 
nature  obftinee  &  dure,  n'en  fentir  aucune  émo- 
tion :  comme  on  recite,  pour  miracle,  de  Pole- 
mon  :  mais  aulli  ne  pallit  il  pas  feulement  à  la 
morfure  d'vn  chien  enragé,  qui  luy  emporta  le 
gras  de  la  iambe.  Et  nulle  fagefTe  ne  va  fi  auant, 
de  conceuoir  la  caufe  d'vne  triftefTe,  fi  viue  &  en- 
tière, par  iugement,  qu'elle  ne  fouffre  accelfion  par 

la  prefence,  quand  les  yeux  &  les  oreilles  y  ont 
leur  part  :  parties  qui  ne  peuuent  eftre  agitées 
que  par  vains  accidens.  Eft-ce  raifon  que  les  arts 
mefmes  fe  feruent  &  facent  leurproufit,  de  noftre 
imbécillité  &  beftife  naturelle?  L'orateur,  dit  la 
rhétorique,  en  cette  farce  de  fon  plaidoier,  s'efmou- 
uera  par  le  fon  de  fa  voix,  &  par  fes  agitations 
feintes;  &  fe  lairra  piper  à  la  pafïïon  qu'il  repre- 
fente.  Il  s'imprimera  vn  vray  deuil  &  effentiel,  par 
le  moyen  de  ce  battelage  qu'il  iouë,  pour  le  tranf- 
mettre  aux  iuges,  à  qui  il  touche  encore  moins. 
Comme  font  ces  perfonnes  qu'on  loiie  aux  mor- 
tuaires, pour  ayder  à  la  cérémonie  du  deuil,  qui 
vendent  leurs  larmes  à  poix  &  à  mefure,  &  leur 
trifteiTe.  Car  encore  qu'ils  s'efbranlent  en  forme 
empruntée,  toutesfois  en  habituant  &  rengeant  la 
contenance,  il  elT:  certain  qu'ils  s'emportent  fouuent 
tous  entiers,  &  reçoiuent  en  eux  vne  vraye  melan- 
cholie.  le  fus  entre  plufieurs  autres  de  fes  amis, 
conduire  à  Soiiïbns  le  corps  de  monfieur  de  Gram- 
mont,  du  fiege  de  la  Fere,  où  il  fut  tué,  le  confide- 
ray  que  par  tout  où  nous  pallions,  nous  rempliflions 
de  lamentation  &  de  pleurs,  le  peuple  que  nous 
rencontrions,  par  la  feule  montre  de  l'appareil  de 
noftre  conuoy  :  car  feulement  le  nom  du  trefpaffe 
n'y  eftoit  pas  cogneu.  Quintilian  dit  auoir  veu  des 
comédiens  fi  fort  engagez  en  vn  roUe  de  deuil, 
qu'ils  en  pleuroient  encore  au  logis  :  &  de  foy 
mefme,  qu'ayant  prins  à  efmouuoir  quelque  pafîion 
en  autruy,  il  l'auoit  efpoufee,  iufques  à  fe  trouuer 
furprins,  non  feulement  de  larmes,  mais  d'vne  pal- 
leur  de  vifage  &  port  d'homme  vrayement  accablé 
de  douleur.  En  vne  contrée  près  de  nos  montaignes, 
les  femmes  font  le  preftre-martin  :  car  comme  elles 

agrandiflent  le  regret  du  mary  perdu,  par  la  fou- 
uenance  des  bonnes  &  agréables  conditions  qu'il 
auoit,  elles  font  tout  d'vn  train  aufli  recueil  &  pu- 
blient fes  imperfeélions  :  comme  pour  entrer  d'elles 
mefmes  en  quelque  compenfation,  &  fe  diuertir  de 
la  pitié  au  defdain.  De  bien  meilleure  grâce  encore 
que  nous,  qui  à  la  perte  du  premier  cognu,  nous 
piquons  à  luy  prefter  des  louanges  nouuelles 
&  fauces  :  &  à  le  faire  tout  autre,  quand  nous 
l'auons  perdu  de  veuë,  qu'il  ne  nous  fembloit  eftre, 
quand  nous  le  voyions.  Comme  fi  le  regret  eftoit 
vne  partie  inftruéliue  :  ou  que  les  larmes  en  lauant 
noftre  entendement,  l'efclaircifTent,  le  renonce  dés 
à  prefent  aux  fauorables  tefmoignages ,  qu'on  me 
voudra  donner ,  non  par  ce  que  i'en  feray  digne,' 
mais  par  ce  que  ie  feray  mort.  Qui  demandera  à 
celuy  là,  Quel  intereft  auez  vous  à  ce  fieger*  L'in- 
tereft  de  l'exemple,  dira-il,  &  de  l'obeyfTance  com- 
mune du  Prince  :  ie  n'y  pretens  proffit  quelconque  : 
&  de  gloire,  ie  fçay  la  petite  pan  qui  en  peut  tou- 
cher vn  particulier  comme  moy  :  ie  n'ay  icy  ny 
paflion  ny  querelle.  Voyez  le  pourtant  le  lende- 
main, tout  changé,  tout  bouillant  &  rougiffant  de 
cholere,  en  fon  rang  de  bataille  pour  l'afTaut.  C'eft 
la  lueur  de  tant  d'acier,  &  le  feu  &  tintamarre  de 
nos  canons  &  de  nos  tambours,  qui  luy  ont  ietté 
cette  nouuelle  rigueur  &  hayne  dans  les  veines.  Fri- 
uole  caufe,  me  direz  vous.  Comment  caufe?  il  n'en 
faut  point,  pour  agiter  noftre  ame.  Vne  refuerie 
fans  corps  &  fans  fubieft  la  régente  &  l'agite.  Que 
ie  me  mette  à  faire  des  chafteaux  en  Efpaigne,  mon 
imagination  m'y  forge  des  commoditez  &  des  plai- 
firs,  defquels  mon  ame  eft  réellement  chatouillée 
&  refiouye.  Combien  de  fois  embrouillons  nous  no- 

ilre  efprit  de  cholere  ou  de  triftefTe,  par  telles  om- 
bres, &  nous  inferons  en  des  pallions  fantaftiques, 
qui  nous  altèrent  &  l'ame  &  le  corps î^  Quelles  gri- 
maces, eftonnees,  riardes,  confufes,  excite  la  ref- 
uerie  en  noz  vifages!  Quelles  faillies  &  agitations 
de  membres  &  de  voix  !  Semble-il  pas  de  cet  homme 
feul,  qu'il  aye  des  vifions  fauces,  d'vne  preffe 
d'autres  hommes,  auec  qui  il  négocie  :  ou  quelque 
démon  interne,  qui  le  perfecute?  Enquerez  vous  à 
vous,  où  eft  l'obieft  de  cette  mutation  ?  Eft-il  rien 
fauf  nous,  en  nature,  que  l'inanité  fubftante,  fur 
quoy  elle  puifTe?  Cambyfes  pour  auoir  fongé  en 
dormant,  que  fon  frère  deuoit  deuenir  Roy  de 
Perfe,  le  fit  mourir.  Vn  frère  qu'il  aymoit,  &  du- 
quel il  s'efloit  toufiours  fié.  Ariftodemus  Roy  des 
Melfeniens  fe  tua,  pour  vne  fantafie  qu'il  print  de 
mauuais  augure,  de  ie  ne  fçay  quel  hurlement  de 
fes  chiens.  Et  le  Roy  Midas  en  fit  autant,  troublé 
&  fafché  de  quelque  mal  plaifant  fonge  qu'il  auoit 
fongé.  C'eft  prifer  fa  vie  iuflement  ce  qu'elle  eft, 
de  l'abandonner  pour  vn  fonge.  Oyez  pourtant 
noftre  ame,  triompher  de  la  mifere  du  corps,  de  fa 
foiblelfe,  de  ce  qu'il  eft  en  butte  à  toutes  offences 
&  altérations  :  vrayement  elle  a  raifon  d'en  parler. 

0  prima  infœlix  fingenci  terra  Prometheo  ! 

Ille  parum  cauti  pecloris  egit  opus, 
Corpora  dlfponens^  mentem  non  vldit  in  arte^ 

Reâa  animi  primùm  dehuic  ejfe  via. 


mil 


■^ 


G^, 


Sur  des  vers  de  Virgile. 

'  mesvre  que  les  penfemens  vtiles 
font  plus  pleins,  &  folides,  ils 
font  aulïi  plus  empefchans,  &  plus 
onéreux.  Le  vice,  la  mort,  la  pau- 
ureté,  les  maladies,  font  fubiets 
graues,  &  qui  greuent.  Il  faut 
auoir  l'ame  inllruitte  des  moyens 
de  fouftenir  &  combatre  les  maux,  &  inftruite  des 
règles  de  bien  viure,  &  de  bien  croire  :  &  fouuent 
l'efueiller  &  exercer  en  cette  belle  ellude.  Mais  à  vne 
ame  de  commune  forte ,  il  faut  que  ce  foit  auec  relaf- 
che  &  modération  :  elle  s'affolle,  d'eftre  trop  conti- 
nuellement bandée.  Tauoy  befoing  en  ieuneffe,  de 
m'aduenir  &  folliciter  pour  me  tenir  en  office. 
L'alegrefle  &  la  fanté  ne  conuiennent  pas  tant  bien, 
dit-on,  auec  ces  difcours  ferieux  &  fages.  le  fuis  à 
prefent  en  vn  autre  eftat.  Les  conditions  de  la  vieil- 
lefTe,  ne  m'aduertifTent  que  trop,  m'affagiflent  &  me 
prefchent.  De  l'excez  de  la  gayeté,  ie  fuis  tombé 
en  celuy  de  la  feuerité  :  plus  fafcheux.  Parquoy,  ie 
me  laifle  à  cette  heure  aller  vn  peu  à  la  deîbauche, 
par  deffein  :  &  employé  quelque  fois  l'ame,  à  des 
penfemens  folaftres  &  ieunes,  où  elle  fe  feiourne. 

le  ne  fuis  meshuy  que  trop  raflis,  trop  poifant, 
&  trop  meur.  Les  ans  me  font  leçon  tous  les  iours, 
de  froideur,  &  de  tempérance.  Ce  corps  fuyt  le  def- 
reiglement,  &  le  craint  :  il  eft  à  fon  tour  de  guider 
l'efprit  vers  la  reformation  :  il  régente  à  fon  tour  : 
&  plus  rudement  &  imperieufement.  Il  ne  me  laiffe 
pas  vne  heure,  ny  dormant  ny  veillant,  chaumer 
d'inftruftion,  de  mort,  de  patience,  &  de  pœnitence. 
le  me  deffens  de  la  tempérance,  comme  i'ay  faift 
autresfois  de  la  volupté  :  elle  me  tire  trop  arrière, 
&  iufques  à  la  ftupidité.  Or  ie  veux  eftre  maiftre 
de  moy,  à  tout  fens.  La  fageffe  a  fes  excez,  &  n'a 
pas  moins  befoing  de  modération  que  la  folie,  Ainfi, 
de  peur  que  ie  ne  feche,  tariiïe,  &  m'aggraue  de 
prudence,  aux  interualles  que  mes  maux  me  don- 
nent, 

Mens  intenta  fuis  ne  fiet  vfque  malisj 

ie  gauchis  tout  doucement,  &  defrobe  ma  veuë 
de  ce  ciel  orageux  &  nubileux  que  i'ay  deuant 
moy.  Lequel,  Dieu  mercy,  ie  confidere  bien 
fans  effroy,  mais  non  pas  fans  contention,  &  fans 
eftude.  Et  me  vay  amufant  en  la  recordation  des 
ieunefTes  palTees  : 

animas  quod  perdiâit,  optât j 
Atque  in  praterita  fe  totus  imagine  verfat. 

Que  l'enfance  regarde  deuant  elle,  la  vieillefTe  der- 
rière :  eftoit  ce  pas  ce  que  fignifioit  le  double  vifage 
de  lanus?  Les  ans  m'entrainnent  s'ils  veulent,  mais 
à  reculons.  Autant  que  mes  yeux  peuuent  recognoiftre 
cette  belle  faifon  expirée,  ie  les  y  deftourne  à  fe- 
couflfes.  Si  elle   efchappe  de  mon  fang  &  de  mes 

veines,  aumoins  n  en  veux-ie  déraciner  l'image  de 
la  mémoire. 

hoc  efij 
Viaare  lis,  vita  poffe  priore  frui. 

Platon  ordonne  aux  vieillards  d'afliiler  aux  exercices, 

danfes,  &  ieux  de  la  ieuneffe,  pour  fe  refiouyr  en 

autruy,  de  la  fouppleffe  &  beauté  du  corps,  qui 

n'eft  plus  en  eux  :  &  rappeller  en  leur  fouuenance, 

la  grâce  &  faueur  de  cet  aage  verdiffant.  Et  veut 

qu'en  ces    efbats,    ils    attribuent   l'honneur  de   la 

vidoire,  au  ieune  homme,  qui  aura  le  plus  elbaudi 

&  refioui,  &   plus  grand  nombre   d'entre  eux.  le 

merquois  autresfois  les  iours  poifans  &  ténébreux, 

comme   extraordinaires.    Ceux-là  font    tantoft   les 

miens  ordinaires  :  les  extraordinaires  font  les  beaux 

&  ferains.  le  m'en  vay  au  train  de  treffaillir,  comme 

d'vne  nouuelle  faueur,  quand  aucune  chofe  ne  me 

deult.  Que  ie  me  chatouille,  ie  ne  puis  tantoft  plus 

arracher  vn  pauure  rire  de  ce  mefchant  corps.  le  ne 

m'efgaye  qu'en  fantafie  &  en  fonge  :  pour  deftoumer 

par  rufe,  le  chagrin  de  la  vieilleffe.  Mais  certes  il 

faudroit  autre  remède,  qu'en  fonge.  Foible  luôe, 

de  l'art  contre   la   nature.   C'eft  grand  fmipleffe, 

d'alonger  &  anticiper,  conune  chacun  fait,  les  in- 

commoditez  humaines.  l'ayme  mieux  eftre  moins 

long  temps  vieil,  que  d' eftre  vieil,  auant  que  de 

l'eftre.  lufques  aux  moindres  occafions   de  plaifir 

que  ie  puis  rencontrer,  ie  les  empoigne.  le  congnois 

bien  par  ouyr  dire,  plulieurs  efpeces  de  voluptez 

prudentes,  fortes  &  glorieufes  :  mais  l'opinion  ne 

peut  pas  afl"ez  fur  moy  pour  m'en  mettre  en  appétit. 

le  ne  les  veux  pas  tant  magnanimes,  magnifiques 

&  faftueufes,  comme  ie  les  veux  doucereufes,  faciles 

&  preftes.  A  natura  difcedimus  :  populo  nos  damus^ 
nullius  rei bono  auàîori.  Ma  philofophie  eft  en  aftion, 
en  vfage  naturel  &  prefent  :  peu  en  fantafie.  PrinfTé- 
ie  plaifir  à  iouer  aux  noifettes  &  à  la  toupie! 

Non  ponehat  enim  rumores  ante  falutem. 

La  volupté  eft  qualité  peu  ambitieufe;  elle  s'eftime 
allez  riche  de  foy,  fans  y  mefler  le  prix  de  la  réputa- 
tion :  &  s'ayme  mieux  à  l'ombre.  Il  faudroit  donner 
le  foiiet  à  vn  ieune  homme,  qui  s'amuferoit  à  choifir 
le  gouft  du  vin,  &  des  fauces.  Il  n'eft  rien  que  i'aye 
moins  fçeu,  &  moins  prifé  :  à  cette  heure  ie  l'apprens. 
l'en  ay  grand  honte,  mais  qu'y  feroy-ie  j^  l'ay  en- 
cor  plus  de  honte  &  de  defpit,  des  occafions  qui 
m'y  pouiïent.  C'eft  à  nous,  à  refuer  &  baguenauder, 
&  à  la  ieuneiïe  à  fe  tenir  fur  la  réputation  &  fur  le 
bon  bout.  Elle  va  vers  le  monde,  vers  le  crédit  : 
nous  en  venons.  Sibi  arma,  Jibi  equos,  Jibi  hajias, 
ftbi  clauam,  Jibi  pilam.  Jibi  natationes  ir  curjus  ha- 
beant  :  nobis Jenibus ,  ex  lujionibus  multis,  talos  relin- 
quant  &  tefferas.  Les  loix  mefme  nous  enuoyent 
au  logis.  le  ne  puis  moins  en  faueur  de  cette  che- 
tiue  condition,  où  mon  aage  me  pouffe,  que  de  luy 
fournir  de  ioUets  &  d'amufoires,  comme  à  l'enfance  : 
auffi  y  retombons  nous.  Et  la  fageffe  &  la  folie, 
auront  prou  à  faire ,  à  m'eftayer  &  fecourir  par 
offices  alternatifs,  en  cette  calamité  d'aage. 

Mijce  Jluldtiam  conjiliis  breuem, 

le  fuis  de  mefme  les  plus  légères  pointures  :  &  celles 
qui  ne  m'euffent  pas  autresfois  efgratigné,  me 
tranfpercent  à  cette  heure.  Mon  habitude  commence 

de  s'appliquer  fi  volontiers  au  mal  :  in  fragili  cor- 
pore  odiofa  omnis  offenfio  efl. 

Ménfque  pati  iurum  fufiinet  tegra  nihil. 

Fay  efté  toufiours  chatouilleux  &  délicat  aux 
offences,  ie  fuis  plus  tendre  à  cette  heure,  &  ouuert 
par  tout. 

Et  minim/t  vires  /rangera  quajfa  valent. 

Mon  iugement  m'empefche  bien  de  regimber 
&  gronder  contre  les  inconuenients  que  Nature 
m'ordonne  à  fouffrir,  mais  non  pas  de  les  fentir. 
le  courrois  d'vn  bout  du  monde  à  l'autre,  cher- 
cher vn  bon  an  de  tranquillité  plaifante  &  eniouee, 
moy,  qui  n'ay  autre  fin  que  viure  &  me  refiouyr, 
La  tranquillité  fombre  &  ftupide,  fe  trouue  aflez 
pour  moy ,  mais  elle  m'endort  &  entefte  :  ie  ne 
m'en  contente  pas.  S'il  y  a  quelque  perfonne,  quel- 
que bonne  compagnie,  aux  champs,  en  la  ville,  en 
France,  ou  ailleurs,  reiïeante,  ou  voyagere,  à  qui 
mes  humeurs  foient  bonnes,  de  qui  les  humeurs  me 
foyent  bonnes,  il  n'eft  que  de  fiffler  en  paume,  ie 
leur  iray  fournir  des  Effays,  en  chair  &  en  os. 
Puifque  c'eft  le  priuilege  de  l'efprir,  de  fe  r'auoir 
de  la  vieillefle,  ie  luy  confeille  autant  que  ie  puis, 
de  le  faire  :  qu'il  verdifle,  qu'il  fleur ifle  ce  pendant, 
s'il  peut,  comme  le  guy  fur  vn  arbre  mort.  le  crains 
que  c'eft  vn  traiftre  :  il  s'eft  fi  eftroittement  affrété 
au  corps,  qu'il  m'abandonne  à  tous  coups,  pour  le 
fuiure  en  fa  neceflité.  le  le  flatte  à  part,  ie  le  pra- 
tique pour  néant  :  i'ay  beau  effayer  de  le  deftoumer 
de  cène  colligence,  &  luy  prefenter  &  Seneque 
&  Catulle,  &  les  dames  &  les  dances  royallcs  :  û 


310  ESSAIS     DE     MONTAIGNE. 

fon  compagnon  a  la  cholique,  il  femble  qu'il  l'ayt 
aufli.  Les  puiiïances  mefmes  qui  luy  font  particu- 
lières &  propres,  ne  fe  peuuent  lors  foufleuer  : 
elles  Tentent  euidemment  le  morfondu  :  il  n'y  a 
poinft  d'allegrefle  en  fes  productions,  s'il  n'en  y  a 
quand  &  quand  au  corps.  Noz  maiftres  ont  tort, 
dequoy  cherchants  les  caufes  des  eflancements  extra- 
ordinaires de  noftre  efprit,  outre  ce  qu'ils  en  attri- 
buent à  vn  rauiffement  diuin,  à  l'amour,  à  l'afpreté 
guerrière,  à  la  poëfie,  au  vin  :  ils  n'en  ont  donné  fa 
part  à  la  fanté,  Vne  fanté  bouillante,  vigoureufe, 
pleine,  oyfiue,  telle  qu'autrefois  la  verdeur  des  ans 
&  la  fecurité,  me  la  fournifToient  par  venues.  Ce 
feu  de  gayeté  fufcite  en  l'efprit  des  eloifes  viues 
&  claires  outre  noftre  clairté  naturelle  :  &  entre 
les  enthoufiafmes,  les  plus  gaillards,  finon  les  plus 
efperdus.  Or  bien,  ce  n'eft  pas  merueille,  fi  vn  con- 
traire eftat  affefle  mon  efprit,  le  cloue,  &  en  tire  vn 
effeft  contraire. 

Ad  nullum  confurgit  opus  cum  corpore  longuet. 

Et  veut  encores  que  ie  luy  fois  tenu,  dequoy  il  prefte, 
comme  il  dit,  beaucoup  moins  à  ce  consentement, 
que  ne  porte  l'vfage  ordinaire  des  hommes.  Au- 
moins  pendant  que  nous  auons  trefue,  chaflbns  les 
maux  &  difficultez  de  noftre  conunerce, 

Dum  licet  ohduêla  foluatur  fronte  feneSlus  : 

tetrica  funt  amœnanda  iocularibus.  l'ayme  vne  fa- 
geffe  gaye  &  ciuile,  &  fuis  l'afpreté  des  mœurs, 
&raufterité  :  ayant  pour  fufpede  toute  mine  rebar- 
batiue  : 

trijUmque  vultus  tetricL  arrogantiam. 
&  hahet  trifils  quoqiu  turba  cyruedos. 

le  croy  Platon  de  bon  cœur,  qui  dit  les  humeurs 
faciles  ou  difficiles,  eftre  vn  grand  preiudice  à  la 
bonté  ou  mauuaillié  de  l'ame.  Socrates  eut  vn  vifage 
confiant,  mais  ferein  &  riant.  Non  fafcheufement 
confiant,  comme  le  vieil  CrafTus,  qu'on  ne  veic 
iamais  rire.  La  vertu  efl  qualité  plaifante  &  gaye. 
le  fçay  bien  que  fort  peu  de  gens  rechigneront  à  la 
licence  de  mes  efcrits,  qui  n'ayent  plus  à  rechigner 
à  la  licence  de  leur  penfee.  le  me  conforme  bien  à 
leur  courage  :  mais  i'oSence  leurs  yeux.  C'efl  vne 
humeur  bien  ordonnée,  de  pinfer  les  efcrits  de 
Platon,  &  couler  fes  négociations  prétendues  auec 
Phedon,  Dion,  Stella,  ArcheanafTa.  Non  pudeat 
dicere,  quod  non  pudeat  fentire.  le  hay  vn  efprit 
hargneux  &  trifle,  qui  glifTe  par  defTus  les  plaifirs  de 
fa  vie,  &  s'empoigne  &  paifl  aux  malheurs.  Comme 
les  mouches,  qui  ne  peuuent  tenir  contre  vn  corps 
bien  poly,  &  bien  lifîe,  &  s'attachent  &  repofent 
aux  lieux  fcabreux  &  raboteux.  Et  comme  les  van- 
toufes,  qui  ne  hument  &  appetent  que  le  mauuais 
fang.  Au  refle,  ie  me  fuis  ordonné  d'ofer  dire  tout 
ce  que  i'ofe  faire  :  &  me  defplaifl  des  penfees 
mefmes  impubliables.  La  pire  de  mc3  allions  &  con- 
ditions, ne  me  femble  pas  fi  laide,  comme  ie  trouue 
laid  &  lafche,  de  ne  l'ofer  aduouer.  Chacun  efl  dif- 
cret  en  la  confeflion,  on  le  deuroit  eflre  en  l'adion. 
La  hardieffe  de  faillir,  efl  aucunement  compenfee 
&  bridée,  par  la  hardieffe  de  le  confeffer.  Qui  s'obli- 
geroit  à  tout  dire,  s'obligeroit  à  ne  rien  faire  de  ce 
qu'on  efl  contraint  de  taire.  Dieu  vueille  que  cet 
excès  de  ma  licence,  attire  nos  hoiimes  iufques  à  la 
liberté  :  par  deffus  ces  vertus  couardes  &  mineufes, 

nées  de  nos  imperfeftions  :  qu'aux  defpens  de  mon 
immoderation,  ie  les  attire  iufques  au  point  de  la 
raifon.  Il  faut  voir  fon  vice,  &  l'eftudier,  pour  le 
redire  :  ceux  qui  le  cèlent  à  autruy,  le  cèlent  ordi- 
nairement à  eux  mefmes  :  &  ne  le  tiennent  pas  pour 
afTés  couuert,  s'ils  le  voyent.  Ils  le  fouftrayent  &  def- 
guifent  à  leur  propre  confcience.  Quare  vicia  jua  nemo 
confit etur?  Quia  etiam  nunc  in  illis  ejl,  f omnium 
narrare .  vigilantis  ejî.  Les  maux  du  corps  s'efclair- 
cifTent  en  augmentant.  Nous  trouuons  que  c'eft 
goutte,  ce  que  nous  nommions  rheume  ou  loulleure. 
Les  maux  de  Famé  s'obfcurcifTent  en  leurs  forces  : 
le  plus  malade  les  fent  le  moins.  Voyla  pourquoy 
il  les  taut  fouuent  remanier  au  iour,  d'vne  main  im- 
piteufe  :  les  ouurir  &  arracher  du  creus  de  noflre 
poitrine.  Comme  en  matière  de  biens  faiâ:s,de  mefme 
en  matière  de  mesfaids,  c'ell  par  fois  fatisfaftion 
que  la  feule  confeflion.  Ell-il  quelque  laideur  au 
faillir,  qui  nous  difpenfe  de  nous  en  confeiTer?  le 
fouffre  peine  à  me  feindre  :  fi  que  i'euite  de  prendre 
les  fecrets  d' autruy  en  garde,  n'ayant  pas  bien  le 
cœur  de  defaduouer  ma  fcience.  le  puis  la  taire, 
mais  la  nyer,  ie  ne  puis  fans  effort  &  defplaifir.  Pour 
eftre  bien  fecret,  il  le  faut  eftre  par  nature,  non  par 
obligation.  C'eft  peu,  au  feruice  des  Princes,  d'ellre 
fecret,  fi  on  n'eft  menteur  encore.  Celuy  qui  s'en- 
queftoit  à  Thaïes  Milefius,  s'il  deuoit  folemnellement 
nyer  d'auoir  paillarde,  s'il  fe  fuft  addreiïe  àmoy,  ie 
luy  eufTe  refpondu,  qu'il  ne  le  deuoit  pas  faire,  car 
le  mentir  me  femble  encore  pire  que  la  paillardife. 
Thaïes  luy  confeilla  tout  autrement,  &  qu'il  iuraft, 
pour  garentir  le  plus,  par  le  moins.  Toutesfois  ce 
confeil  n'eftoit  pa^  tant  eleftion  de  vice,  que  multi- 
plication. Sur  quoy  difons  ce  mot  en  paffant,  qu'on 

fait  bon  marché  à  vn  homme  de  confcience,  quand 
on  luy  propofe  quelque  difficulté  au  contrepoids  du 
vice  :  mais  quand  on  Tenferme  entre  deux  vices,  on 
le  met  à  vn  rude  choix.  Comme  on  fit  Origene  :  ou 
qu'il  idolatrall,  ou  qu'il  fe  fouffrift  iouyr  charnelle- 
ment, à  vn  grand  vilain  ^Ethiopien  qu'on  luy  pre- 
fenta.  Il  fubit  la  première  condition  :  &  vitieufe- 
ment,  dit-on.  Pourtant  ne  feroient  pas  fans  gouft, 
félon  leur  erreur,  celles  qui  nous  proteftent  en  ce 
temps,  qu'elles  aymeroient  mieux  charger  leur  con- 
fcience de  dix  hommes,  que  d'vne  melTe.  Si  c'eft 
indifcretion  de  publier  ainfi  fes  erreurs,  il  n'y  a  pas 
grand  danger  qu'elle  palfe  en  exemple  &  vfage.  Car 
Arirton  difoit,  que  les  vens  que  les  hommes  crai- 
gnent le  plus,  font  ceux  qui  les  defcouurent.  Il  faut 
rebraffer  ce  fot  haillon  qui  cache  nos  mœurs.  Ils 
enuoyent  leur  confcience  au  bordel,  &  tiennent  leur 
contenance  en  règle.  lufques  aux  traiftres  &  affaf- 
fms,  ils  efpoufent  les  loix  de  la  cérémonie,  &  atta- 
chent là  leur  deuoir.  Si  n'eft-ce,  ny  à  l'iniuftice  de 
fe  plaindre  de  l'inciuilité,  ny  à  la  malice  de  l'indif- 
cretion.  C'eft  dommage  qu'vn  mefchant  homme  ne 
foit  encore  vn  fot,  &  que  la  décence  pallie  fon  vice. 
Ces  incruftations  n'appartiennent  qu'à  vne  bonne 
&  faine  paroy,  qui  mérite  d'eftre  conferuee,  d'eftre 
blanchie.  En  faueur  des  Huguenots,  qui  accufent 
noftre  confefllon  auriculaire  &  priuee,  ie  me  con- 
feffe  en  publiq,  religieufement  &  purement.  Saind 
Auguftin,  Origene,  &  Hippocrates,  ont  publié  les 
erreurs  de  leurs  opinions  :  moy  encore  de  mes 
mœurs.  le  fuis  affamé  de  me  faire  congnoiftre  :  &  ne 
me  chaut  à  combien,  pourueu  que  ce  foit  véritable- 
ment. Ou  pour  dire  mieux,  ie  n'ay  faim  de  rien  : 
mais  ie  fuis  mortellement,  d'eftre  pris  en  efchange, 
iiu  *i 

par  ceux  à  qui  il  arriue  de  congnoiftre  mon  nom. 
Celuy  qui  fait  tout  pour  l'honneur  &  pour  la  gloire, 
que  penfe-il  gaigner,  en  fe  produifant  au  monde  en 
mafque,  defrobant  fon  vray  eftre  à  la  congnoiiïance 
du  peuple?  Louez  vn  boffu  de  fa  belle  taille,  il  le 
doit  receuoir  à  iniure  :  fi  vous  efles  couard,  &  qu'on 
vous  honnore  pour  vn  vaillant  homme,  eft-ce  de 
vous  qu'on  parle?  On  vous  prend  pour  vn  autre. 
Faymeroy  aufli  cher,  que  celuy-là  fe  gratifiaft  des 
bonnctades  qu'on  luy  faict,  penfant  qu'il  foit  maiftre 
de  la  trouppe,  luy  qui  ell  des  moindres  de  la  fuitte. 
Archelaus  Roy  de  Macédoine,  pafTant  par  la  rue, 
quelqu'vn  verfa  de  l'eau  fur  luy  :  les  afliflans  difoient 
qu'il  deuoit  le  punir.  Voyre  mais,  fit-il,  il  n'a  pas 
verfé  l'eau  fur  moy,  mais  fur  celuy  qu'il  penfoit 
que  ie  fuiTe.  Socrates  à  celuy,  qui  l'aduertifToit  : 
qu'on  mefdifoit  de  luy.  Point,  dit-il  :  il  n'y  a  rien 
en  moy  de  ce  qu'ils  difent.  Pour  moy,  qui  me  loiie- 
roit  d'eftre  bon  pilote,  d'eftre  bien  modelle,  ou 
d'eftre  bien  chafte,  ie  ne  luy  en  deurois  nul  gram- 
mercy.  Et  pareillement,  qui  m'appelleroit  traiflre, 
voleur,  ou  yurongne,  ie  me  tiendroy  aufli  peu  of- 
fencé.  Ceux  qui  fe  mefcognoifl!ent,  fe  peuuent  pai- 
ftre  de  fauces  approbations  :  non  pas  moy,  qui  me 
voy,  &  qui  me  recherche  iufques  aux  entrailles,  qui 
fçay  bien  ce  qu'il  m'appartient.  Il  me  plaift  d'eftre 
moins  loué,  pourueu  que  ie  foy  mieux  congneu.  On  me 
pourroit  tenir  pour  fage  en  telle  condition  de  fageffe, 
que  ie  tien  pour  fottife.  le  m'ennuye  que  mes  Eflais 
feruent  les  dames  de  meuble  commun  feulement, 
&  de  meuble  de  fale  :  ce  chapitre  me  fera  du  cabinet, 
l'ayme  leur  commerce  vn  peu  priué  :  le  publique  eft 
fans  faueur  &  faueur.  Aux  adieux,  nous  efchauffons 
outre  l'ordinaire  l'affeftion  enuers  les  chofes  que 

nous  abandonnons.  le  prens  l'extrême  congé  des 
ieux  du  monde  :  voicy  nos  dernières  accolades. 
Mais  venons  à  mon  thème.  Qu'a  faift  l'adion  géni- 
tale aux  hommes,  fi  naturelle,  fi  neceflaire,  &  fi 
iufte,  pour  n'en  ofer  parler  fans  vergongne,  &  pour 
l'exclurre  des  propos  ferieux  &  réglez?  Nous  pro- 
nonçons hardiment,  tuer,  defrober,  trahir  :  &  cela, 
nous  n'oferions  qu'entre  les  dents.  Eft-ce  à  dire, 
que  moins  nous  en  exhalons  en  parole,  d'autant 
nous  auons  loy  d'en  groflir  la  penfee?  Car  il  eft 
bon,  que  les  mots  qui  font  le  moins  en  vfage,  moins 
efcrits,  &  mieux  teuz,  font  les  mieuj^fceus,  &  plus 
généralement  cognus.  Nul  aage,  nulles  mœurs 
l'ignorent  non  plus  que  le  pain.  Ils  s'impriment  en 
chafcun,  fans  eftre  exprimez,  &  fans  voix  &  fans 
figure.  Et  le  fexe  qui  le  fait  le  plus,  a  charge  de  le 
taire  le  plus.  C'eft;  vne  aélion,  que  nous  auons  mis 
en  la  franchife  du  filence,  d'où  c'eft  crime  de  l'arra- 
cher. Non  pas  pour  Taccufer  &  iuger.  Ny  n'ofons 
la  fouetter,  qu'en  periphrafe  &  peinture.  Grand 
faueur  à  vn  criminel,  d'eftre  fi  exécrable,  que  la 
iuftice  eftime  iniufte,  de  le  toucher  &  de  le  veoir  : 
libre  &  fauué  par  le  bénéfice  de  l'aigreur  de  fa 
condamnation.  N'en  va-il  pas  comme  en  matière  de 
liures,  qui  fe  rendent  d'autant  plus  vénaux  &  pu- 
bliques, de  ce  qu'ils  font  fupprimez?  le  m'en  vay 
pour  moy,  prendre  au  mot  l'aduis  d'Ariftote,  qui 
dit,  L'eftre  honteux,  feruir  d'ornement  à  la  ieunelfe, 
mais  de  reproche  à  la  vie'dlefle.  Ces  vers  fe  pref- 
chent  en  l'efcole  ancienne  :  efcole  à  laquelle  ie  me 
tien  bien  plus  qu'à  la  moderne  :  fes  vertus  me  fem- 
blent  plus  grandes,  fes  vices  moindres. 

Ceux  qui  par  trop  fuyant  Venus  efiriuenx. 

Falllent  autant  que  ceux  qui  trop  la  fuiuent. 
Tu  Dea,  tu  rerum  naturam  fola  gubernasj 
Nec  fine  te  quicquam  dias  in  luminis  oras 
ExoritUTj  neque  fit  lœtum,  nec  amabiU  quicquam. 

le  ne  fçay  qui  a  peu  mal  mefler  Pallas  &  les  Mufes, 
auec  Venus,  &  les  refroidir  enuers  l'amour  :  mais 
ie  ne  voy  aucunes  deitez  qui  s'auiennent  mieux, 
ny  qui  s'entredoiuent  plus.  Qui  oftera  aux  mufes 
les  imaginations  amoureufes,  leur  defrobera  le  plus 
bel  entretien  qu'elles  ayent,  &  la  plus  noble  matière 
de  leur  ouurage  :  &  qui  fera  perdre  à  l'amour  la 
communication  &  feruice  de  la  poëfie,  l'afFoiblirade 
fes  meilleures  armes.  Par  ainfm  on  charge  le  Dieu 
d'accointance,  &  de  bien-vueillance,  &  les  Deeiïes 
protectrices  d'humanité  &  de  iuflice,  du  vice  d'in- 
gratitude &  de  mefcognoiffance.  le  ne  fuis  pas  de  fi 
long  temps  caffe  de  l'eftat  &  fuitte  de  ce  Dieu,  que 
ie  n'aye  la  mémoire  informée  de  fes  forces  &  va- 
leurs : 

agnofco  veteris  vejiigia  Jlammce. 

Il  y  a  encore  quelque  demeurant  d'émotion  &  cha- 
leur après  la  fiéure  : 

Ntc  mihi  deficiat  calor  hicj  hyemantibus  a/mis. 

Tout  affeché  que  ie  fuis,  &  appefanty,  ie  fens  en- 
core quelques  tiedes  relies  de  cette  ardeur  paflee. 

Quai  l'alto  jEgeo  per  che  Aquilone  o  Noto 
Cejfi^  che  tutto  prima  il  vuolfe  &  fcojfej 
Non  s'accheta  ei  perto,  ma'l  fono  e^l  motOj 
Ritien  de  l'onde  anco  agitate  è  groffe. 

Mais  de  ce  que  ie  m'y  entends,  les  forces  &  valeur 

de  ce  Dieu,  fe  trouuent  plus  vifues  &  plus  animées, 
en  la  peinture  de  la  poëfie,  qu'en  leur  propre  eflence. 

Et  ver/us  digitos  hûba. 

Elle  reprefente  ie  ne  fçay  quel  air,  plus  amoureux 
que  Tamour  mefme.  Venus  n'eft  pas  fi  belle  toute 
niie,  &  viue,  &  haletante ,  comme  elle  eft  icy  chez 
Virgile. 

Dixeratj  &  niueis  hinc  atque  hinc  iiua  lacertis 

Cunâantem  amplexu  molli  fouet  :  IIU  repente 
Accepit  folitam  Jlummam^  nottîfque  medullas 
Intrauit  calor^  &"  lahefaSa  per  offa  cucurrit. 
Non  fecus  atque  olim  tonitru  cum  rupta  corufco 
Ignea  rima  micans  percurrit  lumine  nimbos. 
ea  verba  loquutuSj 
Optatos  dédit  amplexuSj  placidâmque  petiuit 
Coniugis  infufus  gremio  per  membra  foporem. 

Ce  que  i'y  trouue  à  confiderer,c'eft  qu'il  la  peinft  vn 
peu  bien  efmeiie  pour  vne  Venus  maritale.  En  ce  fage 
marché,  les  appétits  ne  fe  trouuent  pas  fi  follaflres  : 
ils  font  fombres  &.  plus  moulfes.  L'amour  hait  qu'on 
fe  tienne  par  ailleurs  que  par  luy,  &  fe  mefle  laf- 
chement  aux  accointances  qui  font  drelfees  &  entre- 
tenues foubs  autre  titre  :  comme  eft  le  mariage. 
L'alliance,  les  moyens,  y  poifent  par  raifon,  autant 
ou  plus,  que  les  grâces  &  la  beauté.  On  ne  fe  marie 
pas  pour  foy,  quoy  qu'on  die  :  on  fe  marie  autant 
ou  plus,  pour  fa  pofterité,  pour  fa  famille.  L'vfage 
&  l'intereft  du  mariage  touche  noftre  race,  bien  loing 
par  delà  nous.  Pourtant  me  plaift  cène  façon,  qu'on 
le  conduife  pluftoft  par  main  tierce,  que  par  les  pro- 
pres :  &  par  le  fens  d'autruy,  que  par  le  fien.  Tout 

cecy,  combien  à  l'oppofite  des  conuentions  amou- 
reufes?  Aufli  eft-ce  vne  efpece  d'incefle,  d'aller 
employer  à  ce  parentage  vénérable  &  facré,  les  ef- 
forts &  les  extrauagances  de  la  licence  amoureufe, 
comme  il  me  femble  auoir  did  ailleurs.  Il  faut,  dit 
Ariftote,  toucher  fa  femme  prudemment  &  feuere- 
ment,  de  peur  qu'en  la  chatouillant  trop  lafciuement, 
le  plaifir  ne  la  face  fortir  hors  des  gons  de  raifon. 
Ce  qu'il  dit  pour  la  confcience,  les  médecins  le 
difent  pour  la  fanté.  Qu'vn  plaifir  excelîiuement 
chaud,  voluptueux,  &  aflidu,  altère  la  femence, 
&  empefche  la  conception.  Difent  d'autre  part,  qu'à 
vne  congreflion  languiflante,  comme  celle  là  eft  de 
fa  nature  :  pour  la  remplir  d'vne  iufte  &  fertile 
chaleur,  il  s'y  faut  prefenter  rarement,  &  à  notables 
interualles  ; 

Quô  rapiat  fituns  Venerem  interiâfqiu  recondat. 

le  ne  voy  point  de  mariages  qui  faillent  pluftoft, 
&  fe  troublent,  que  ceux  qui  s'acheminent  par  la 
beauté,  &  defirs  amoureux.  Il  y  faut  des  fonde- 
mens  plus  folides,  &  plus  conftans,  &  y  marcher 
d'aguet  :  cette  bouillante  allegrefle  n'y  vaut  rien. 
Ceux  qui  penfent  faire  honneur  au  mariage,  pour  y 
ioindre  l'amour,  font,  ce  me  femble,  de  mefme  ceux, 
qui  pour  faire  faueur  à  la  vertu,  tiennent,  que  la 
noblefle  n'eft  autre  chofe  que  vertu.  Ce  font  chofes 
qui  ont  quelque  coufmage  :  mais  il  y  a  beaucoup 
de  diuerfité  :  on  n'a  que  faire  de  troubler  leurs 
noms  &  leurs  tiltres.  On  fait  tort  à  l'vne  ou  à  l'au- 
tre de  les  confondre.  La  nobleiïe  eft  vne  belle  qua- 
lité, &  introduite  auec  raifon  :  mais  d'autant  que 
c'eft  vne  qualité  dépendant  d'autruy,  &  qui  peut 

tomber  en  vn  homme  vicieux  &  de  néant,  elle  eft  en 
eftimation  bien  loing  au  defToubs  de  la  vertu.  C'eff 
vne  vertu,  fi  ce  l'eft,  artificielle  &  vifible  :  dépen- 
dant du  temps  &  de  la  fortune  :  diuerfe  en  forme 
félon  les  contrées,  viuante  &  mortelle  :  fans  naif- 
fance,  non  plus  que  la  riuiere  du  Nil  :  généalogique 
&  commune;  de  fuite  &  de  fimilitude  :  tirée  par 
confequence,  &  confequence  bien  foible.  La  fcience, 
la  force,  la  bonté,  la  beauté,  la  richefle,  toutes  au- 
tres qualitez,  tombent  en  communication  &  en 
commerce  :  cette-cy  fe  confomme  en  foy,  de  nulle 
emploite  au  feruice  d'autruy.  On  prôpofoit  à  l'vn 
de  nos  Roys,  le  choix  de  deux  compétiteurs,  en  vne 
mefme  charge,  defquels  l'vn  eftoit  Gentirhomme, 
l'autre  ne  l'eftoit  point  :  il  ordonna  que  fans  ref- 
peft  de  cette  qualité,  on  choifift  celuy  qui  auroit 
le  plus  de  mérite  :  mais  où  la  valeur  feroit  entière- 
ment pareille,  qu'alors  on  euft  refpeft  à  la  nobleffe  : 
c'eftoit  iuflement  luy  donner  fon  rang,  Antigonus  à 
vn  ieune  homme  incogneu,  qui  luy  demandoit  la 
charge  de  fon  père,  homme  de  valeur,  qui  venoit 
de  mourir  :  Mon  amy,  dit-il,  en  tels  bien  faifts,  ie 
ne  regarde  pas  tant  la  nobleffe  de  mes  foldats, 
comme  ie  fais  leur  proiieiïe.  De  vray,  il  n'en  doibt 
pas  aller  comme  des  officiers  des  Roys  de  Sparte, 
trompettes,  meneftriers,  cuifiniers,  à  qui  en  leurs 
charges  fuccedoient  les  enfants,  pour  ignorants  qu'ils 
fulTent,  auant  les  mieux  expérimentez  du  meftier. 
Ceux  de  Callicut  font  des  nobles,  vne  efpece  par 
deffus  l'humaine.  Le  mariage  leur  eft  interdit, 
&  toute  autre  vacation  que  bellique.  De  concubines, 
ils  en  peuuent  auoir  leur  faoul  :  &  les  femmes  au- 
tant de  ruffiens  :  fans  ialoufie  les  vns  des  autres. 
Mais  c'eft  vn  crime  capital  &  irremiffible,  de  s'ac- 

coupler  à  perfonne  d'autre  condicion  que  la  leur.  Et 
fe  tiennent  poilus,  s'ils  en  font  feulement  touchez 
en  palTant  :  &,  comme  leur  nobleffe  en  eftant  mer- 
ueilleufement  iniuriee  &  intereffee,  tuent  ceux  qui 
feulement  ont  approché  vn  peu  trop  près  d'eux.  De 
manière  que  les  ignobles  font  tenus  de  crier  en  mar- 
chant, comme  les  gondoliers  de  Venife,  au  contour 
des  rues,  pour  ne  s'encreheurter  :  &  les  nobles  leur 
commandent  de  fe  ietter  au  quartier  qu'ils  veulent. 
Ceux  cy  euitent  par  là,  cette  ignominie,  qu'ils  efti- 
ment  perpétuelle  ;  ceux  là  vne  mort  certaine.  Nulle 
durée  de  temps,  nulle  faueur  de  Prince,  nul  office, 
ou  vertu,  ou  richeffe  peut  faire  qu'vn  roturier  de- 
uienne  noble.  A  quoy  ayde  cette  couflume,  que  les 
mariages  font  défendus  de  l'vn  meilier  à  l'autre.  Ne 
peut  vne  de  race  cordonnière,  efpoufer  vn  charpen- 
tier :  &  font  les  parents  obligez  de  dreffer  les  enfants 
à  la  vacation  des  pères,  precifement,  &  non  à  autre 
vacation  :  par  où  fe  maintient  la  diftinftion  &  con- 
tinuation de  leur  fortune.  Vn  bon  mariage,  s'il  en 
ell,  refufe  la  compagnie  &  conditions  de  Famour  : 
il  tafche  à  reprefenter  celles  de  l'amitié.  C'eft  vne 
douce  locieté  de  vie,  pleine  de  confiance,  de  fiance, 
&  d'vn  nombre  infiny  d'vtiles  &  folides  offices, 
&  obligations  mutuelles.  Aucune  femme  qui  en  fa- 
uoure  le  goufl, 

optato  quam  iunxit  lumine  teeda^ 

ne  voudroit  tenir  lieu  de  maiftrefFe  à  fon  mary.  Si 
elle  efl  logée  en  fon  afTeftion,  comme  femme,  elle  y 
eft  bien  plus  honorablement  &  feurement  logée. 
Quand  il  fera  l'efmeu  ailleurs,  &  l'empreffé,  qu'on 
luy  demande  pourtant  lors,  à  qui  il  aymeroit  mieux 

arriuer  vne  honte,  ou  à  fa  femme  ou  à  fa  maiftrefle, 
de  qui  la  desfortune  l'affligeroir  le  plus,  à  qui  il 
defire  plus  de  grandeur  :  ces  demandes  n'ont  aucun 
doubte  en  vn  mariage  fain.  Ce  qu'il  s'en  voit  fi  peu 
de  bons,  eft  figne  de  fon  prix  &  de  fa  valeur.  A  le 
bien  façonner  &  à  le  bien  prendre,  il  n'eft  point  de 
plus  belle  pièce  en  noftre  focieté.  Nous  ne  nous  en 
pouuons  palTer,  &  Talions  auiliflant.  Il  en  aduienc 
ce  qui  fe  voit  aux  cages,  les  oyfeaux  qui  en  font 
dehors,  defefperent  d'y  entrer  ;  &  d' vn  pareil  foing 
en  fortir,  ceux  qui  font  au  dedans.  Socrates,  en- 
quis.qui  eftoit  plus  commode,  prendre,  ou  ne  prendre 
point  de  femme  :  Lequel  des  deux,  dit-il,  on  face, 
on  s'en  repentira.  C'eft  vne  conuention  à  laquelle 
fe  rapporte  bien  à  point  ce  qu'on  dit,  homo  homini, 
ou  DeuS;  ou  lupus.  Il  faut  le  rencontre  de  beaucoup 
de  qualitez  à  le  baftir.  Il  fe  trouue  en  ce  temps 
plus  commode  aux  âmes  fimples  &  populaires,  où 
les  délices,  la  curiofité,  &  l'oyfiueté,  ne  le  troublent 
pas  tant.  Les  humeurs  defbauchees,  comme  eft  la 
mienne,  qui  hay  toute  forte  de  liaifon  &  d'obligation, 
n'y  font  pas  fi  propres. 

Et  mihi  dulce  magis  refoluto  viuere  collo. 

De  mon  deflein,  i'eufle  fuy  d'efpoufer  la  fagefle 
mefme,  fi  elle  m'euft  voulu.  Mais  nous  auons  beau 
dire  :  la  couftume  &  l'vfage  de  la  vie  commune, 
nous  emporte.  La  plus  part  de  mes  aftions  fe  con- 
duifent  par  exemple,  non  par  choix.  Toutesfois  ie 
ne  m'y  conuiay  pas  proprement.  On  m'y  mena, 
&  y  fus  porté  par  des  occafions  eftrangeres.  Car 
non  feulement  les  chofes  incommodes,  mais  il  n'en 
eft  aucune  fi  laide  &  vitieufe  &  euitable,  qui  ne 

puifle  deuenir  acceptable  par  quelque  condition 
&  accident.  Tant  l'humaine  pofture  eft  vaine.  Et  y  fus 
porté,  certes  plus  mal  préparé  lors,  &  plus  rebours, 
que  ie  ne  fuis  à  prefent,  après  l'auoir  eflayé.  Et  tout 
licencieux  qu'on  me  tient,  i'ay  en  vérité  plus  feuere- 
ment  obferué  les  loix  de  mariage,  que  ie  n'auois  ny 
promis  ny  efperé.  Il  n'eft  plus  temps  de  regimber 
quand  on  s'eft  laifTé  entrauer.  Il  faut  prudemment 
mefnager  fa  liberté  :  mais  dépuis  qu'on  s'eft  fubmis 
à  l'obligation,  il  s'y  faut  tenir  foubs  les  loix  du  deb- 
uoir  commun,  aumoins  s'en  efforcer.  Ceux  qui  en- 
treprennent ce  marché  pour  s'y  porter  auec  hayne 
&  mefpris,  font  iniuftement  &  incommodément.  Et 
cette  belle  règle  que  ie  voy  pafTer  de  main  en  main 
entre  elles,  comme  vn  fainft  oracle. 

Sers  ton  mary  comme  ton  maiftrej 
Et  t'en  garde  comme  d'vn  traiftre: 

qui  eft  à  dire  :  Porte  toy  enuers  luy,  d'vne  reue- 
rence  contrainte,  ennemye,  &  deffiante  (cry  de 
guerre  &  de  deffi)  eft  pareillement  iniurieufe  &  dif- 
ficile, le  fuis  trop  mol  pour  defleins  fi  efpineux.  A 
dire  vray,  ie  ne  fuis  pas  encore  arriué  à  cette  per- 
feftion  d'habileté  &  galantife  d'efprit,  que  de  con- 
fondre la  raifon  auec  l'iniuftice,  &  mettre  en  rifee 
tout  ordre  &  règle  qui  n'accorde  à  mon  appétit. 
Pour  hayr  la  fuperftition,  ie  ne  me  iette  pas  incon- 
tinent à  l'irréligion.  Si  on  ne  fait  toufiours  fon  deb- 
uoir,  au  moins  le  faut  il  toufiours  aymer  &  reco- 
gnoiftre  :  c'eft  trahifon,  fe  marier  fans  s'efpoufer. 
PafTons  outre.  Noftre  poëte  reprefente  vn  mariage 
plein  d'accord  &  de  bonne  conuenance,  auquel  pour- 
tant il  n'y  a  pas  beaucoup  de  loyauté.  A  il  voulu 

dire,  qu'il  ne  foit  pas  impoflible  de  fe  rendre  aux 
efforts  de  l'amour,  &  ce  neantmoins  referuer  quelque 
deuoir  enuers  le  mariage  :  &  qu'on  le  peut  blefTer, 
fans  le  rompre  tout  à  faid>  Tel  valet  ferre  la  mule 
au  maiftre  qu'il  ne  hayt  pas  pourtant.  La  beauté, 
l'oportunité,  la  deftinee  (car  la  deftinee  y  met  aufli 
la  main) 

fatum  efi  in  partihus  illis 
Quas  Jinus  ahfconiit  :  nom  fi  tibi  fidera  cejfent, 
Nil  fuciet  longi  menfura  incognita  neruij 

l'ont  attachée  à  vn  étranger  :  non  pas  fi  entière 
peut  eftre,  qu'il  ne  luy  puifle  refter  quelque  liaifon 
par  où  eUe  tient  encore  à  fon  mary.  Ce  font  deux 
defTeins,  qui  ont  des  routes  dillinguees,  &  non  con- 
fondues. Vne  femme  fe  peut  rendre  à  tel  perfon- 
nage,  que  nullement  elle  ne  voudroit  auoir  efpoufé  : 
ie  ne  dy  pas  pour  les  conditions  de  la  fortune,  mais 
pour  celles  mefmes  de  la  perfonne.  Peu  de  gens  ont 
efpoufé  des  amies  qui  ne  s'en  foyent  repentis.  Et 
iufques  en  l'autre  monde,  quel  mauuais  mefnage 
fait  lupiter  auec  fa  femme,  qu'il  auoit  première- 
ment pratiquée  &  iouyë  par  amourettes?  C'ell  ce 
qu'on  dit,  chier  dans  le  panier,  pour  après  le  met- 
tre fur  fa  telle.  l'ay  veu  de  mon  temps  en  quelque 
bon  lieu,  guérir  honteufement  &  deshonneftement, 
l'amour,  par  le  mariage  :  les  confiderations  font 
trop  autres.  Nous  aymons,  fans  nous  empefcher,  deux 
chofes  diuerfes,  &  qui  fe  contrarient.  Ifocrates  di- 
foit,  que  la  ville  d'Athènes  plaifoit  à  la  mode  que 
font  les  dames  qu'on  fert  par  amour  ;  chacun  aymoit 
à  s'y  venir  promener,  &  y  pafler  fon  temps  :  nul 
ne  l'aymoit  pour  l'efpoufer  :  c'eft  à  dire,  pour  s'y 
habituer  &  domicilier.   l'ay  auec  defpit,  veu  des 

maris  hayr  leurs  femmes,  de  ce  feulement,  qu'ils 
leur  font  tort.  Aumoins  ne  les  faut  il  pas  moins 
aymer,  de  noftre  faute  :  par  repentance  &  compaf- 
fion  aumoins,  elles  nous  en  deuroient  eftre  plus 
chères.  Ce  font  fins  différentes,  &  pourtant  compa- 
tibles, dit-il,  en  quelque  façon.  Le  mariage  a  pour  fa 
part,  l'vtilité,  la  iuftice,  l'honneur,  &  la  confiance  : 
vn  plaifir  plat,  mais  plus  vniuerfel.  L'amour  fe  fonde 
au  feul  plaifir  :  &  l'a  de  vray  plus  chatouilleux, 
plus  vif,  &  plus  aigu  :  vn  plaifir  attizé  par  la  diffi- 
culté :  il  y  faut  de  la  piqueure  &  de  la  cuifon.  Ce 
n'eft  plus  amour,  s'il  eft  fans  flèches  &  fans  feu.  La 
libéralité  des  dames  eft  trop  profufe  au  mariage, 
&  efmoufle  la  poinfte  de  l'affeftion  &  du  defir. 
Pour  fuir  à  cet  inconuenient,  voyez  la  peine  qu'y 
prennent  en  leurs  loix  Lycurgus  &  Platon.  Les 
femmes  n'ont  pas  tort  du  tout,  quand  elles  refufent 
les  règles  de  vie,  qui  font  introduites  au  monde  : 
d'autant  que  ce  font  les  hommes  qui  les  ont  faiftes 
fans  elles.  Il  y  a  naturellement  de  la  brigue  &  riotte 
entre  elles  &  nous.  Le  plus  eftroit  confentement  que 
nous  ayons  auec  elles,  encores  eft-il  tumultuaire 
&  tempeftueux.  A  l'aduis  de  noftre  autheur,  nous 
les  traidons  inconfiderément  en  cecy.  Apres  que 
nous  auons  cogneu,  qu'elles  font  fans  comparaifon 
plus  capables  &  ardentes  aux  effeds  de  l'amour 
que  nous,  &  que  ce  preftre  ancien  l'a  ainfi  tefmoigné, 
qui  auoit  efté  tantoft  homme,  tantoft  femme  : 

Venus  huic  erat  v traque  nota. 

Et  en  outre,  que  nous  auons  appris  de  leur  propre 
bouche,  la  preuue  qu'en  firent  autrefois,  en  diuers 
fiecles,  vn  Empereur  &  vne  Emperiere  de  Rome^ 

maillres  ounriers  &  fameux  en  cette  befongne  :  luy 
defpucela  bien  en  vne  nuift  dix  vierges  Sarmates 
fes  captiues  :  mais  elle  fournit  reelement  en  vne 
nuift,  à  vingt  &  cinq  entreprinfes ,  changeant  de 
compagnie  félon  fon  befoing  &  fon  gouft, 

adhuc  ariens  rigide  tenrigine  vulua  : 
Et  laffata  virisj  nondum  foliota  recejjit. 

Et  que  fur  le  différent  aduenu  à  Cateloigne,  entre 
vne  femme,  fe  plaignant  des  efforts  trop  affiduelz  de 
fon  mary  (non  tant  à  mon  aduis  qu'elle  en  fuft  in- 
commodée, car  ie  ne  crois  les  miracles  qu'en  foy, 
comme  pour  retrancher  foubs  ce  prétexte,  &  brider 
en  ce  mefme,  qui  eft  l'aftion  fondamentale  du  ma- 
riage, l'authorité  des  maris  enuers  leurs  femmes  : 
&  pour  montrer  que  leurs  hergnes,  &  leur  mali- 
gnité paffent  outre  la  couche  nuptiale,  &  foulent 
aux  pieds  les  grâces  &  douceurs  mefmes  de  Venus) 
à  laquelle  plainte,  le  mary  refpondoit ,  homme 
vrayement  brutal  &  defnaturé,  qu'aux  iours  mefme 
de  ieufne  il  ne  s'en  fçauroit  pafTer  à  moins  de  dix  : 
interuint  ce  notable  arreft  de  la  Royne  d'Aragon  : 
par  lequel,  après  meure  délibération  de  confeil,  cette 
bonne  Royne,  pour  donner  règle  &  exemple  à  tout 
temps,  de  la  modération  &  modeftie  requife  en  vn 
iufte  mariage  :  ordonna  pour  bornes  légitimes 
&  neceffaires,  le  nombre  de  fix  par  iour  :  relafchant 
&  quitant  beaucoup  du  befoing  &  defir  de  fon 
fexe ,  pour  eftablir ,  difoit  elle,  vne  forme  ayfee, 
&  par  confequent  permanante  &  immuable.  En  quoy 
s'efcrient  les  dofteurs,  quel  doit  eftre  l'appétit  &  la 
concupifcence  fem'mine,  puifque  leur  raifon,  leur 
reformation,  &  leur  vertu,  fe  taille  à  ce  prix?  con- 

fiderans  le  diuers  iugement  de  nos  appétits.  Car  So- 
lon  patron  de  l'efchole  legifte  ne  taxe  qu'à  trois  fois 
par  mois,  pour  ne  faillir  point,  cette  hantife  coniu- 
gale.  Apres  auoir  creu,  dis-ie,  &  prefché  cela,  nous 
fommes  allez,  leur  donner  la  continence  peculiere- 
ment  en  partage  :  &  fur  peines  dernières  &  extrêmes. 
Il  n'eft  paflion  plus  prelTante,  que  cette  cy,  à  laquelle 
nous  voulons  qu'elles  refiftent  feules  :  non  Ample- 
ment, comme  à  vn  vice  de  fa  mefure  :  mais  comme 
à  l'abomination  &  exécration,  plus  qu'à  l'irréli- 
gion &  au  parricide  :  &  nous  nous  y  rendons  ce 
pendant  fans  coulpe  &  reproche.  Ceux  mefme 
d'entre  nous,  qui  ont  elTayé  d'en  venir  à  bout,  ont 
aflez  auoué,  quelle  difficulté,  ou  plulloft  impoflibi- 
lité  il  y  auoit,  vfant  de  remèdes  matériels,  à  mater, 
afFoiblir  &  refroidir  le  corps.  Nous  au  contraire,  les 
voulons  faines,  vigoreufes,  en  bon  point,  bien 
nourries,  &  chafles  enfemble  :  c'efl  à  dire,  &  chaudes 
&  froides.  Car  le  mariage,  que  nous  difons  auoir 
charge  de  les  empefcher  de  brûler,  leur  aporte  peu 
de  refraichiflement  félon  nos  mœurs.  Si  elles  en 
prennent  vn,  à  qui  la  vigueur  de  l'aage  boult 
encores,  il  fera  gloire  de  l'efpandre  ailleurs. 

Sit  tanàem  pudor,  aut  eamus  in  iusj 
Multis  mentula  millibus  redemptaj 
Non  ejl  hac  tua.  Baffe,  vendtdifii. 

Le  philofophe  Polemon  fut  iullement  appelle  en  iu- 
ftice  par  fa  femme,  de  ce  qu'il  alloit  femant  en  vn 
champ  fterile  le  fruiâ:  deu  au  champ  génital.  Si 
c'efl  de  ces  autres  cafTez,  les  voyla  en  plein  mariage, 
de  pire  condition  que  vierges  &  vefues.  Nous  les 
tenons  pour  bien  fournies,  par  ce  qu'elles  ont  vn 
homme  auprès.  Comme  les  Romains  tindrent  pour 

viollee  Clodia  Laea,  veftale,  que  Caligula  auoit  ap- 
prochée, encore  qu'il  fuft  aueré,  qu'il  ne  l'auoit 
qu'approchée.  Mais  au  rebours  ;  on  recharge  par  là, 
leur  neceflité  :  d'autant  que  l'attouchement  &  la  com- 
pagnie de  quelque  mafle  que  ce  foit,  efueille  leur 
chaleur,  qui  demeureroit  plus  quiète  en  la  folitude. 
Et  à  cette  fin,  comme  il  eft  vray-femblable,  de 
rendre  par  cette  circonflance  &  confideration,  leur 
chafteté  plus  méritoire.  Boleflaus  &  Kinge  fa  femme, 
Roys  de  Poulongne,  la  voilèrent  d'vn  commun  ac- 
cord, couchez  enfemble ,  le  iour  mefme  de  leurs 
nopces  :  &  la  maintindrent  à  la  barbe  des  commo- 
ditez  maritales.  Nous  les  drelTons  dés  l'enfance,  aux 
entremifes  de  l'amour  :  leur  grâce,  leur  attiffeure, 
leur  fcience,  leur  parole,  toute  leur  inllruétion,  ne 
regarde  qu'à  ce  but.  Leurs  gouuernantes  ne  leur 
impriment  autre  chofe  que  le  vifage  de  l'amour,  ne 
fuft  qu'en  le  leur  reprefentant  continuellement  pour 
les  en  defgoufter.  Ma  fille,  c'eft  tout  ce  que  i'ay 
d'enfans,  eft  en  l'aage  auquel  les  loix  exculent  les 
plus  efchauffees  de  fe  marier.  Elle  eft  d'vne  com- 
plexion  tardiue,  mince  &  molle,  &  a  efté  par  fa 
mère  efleuee  de  mefme,  d'vne  forme  retirée  &  par- 
ticulière :  fi  qu'elle  ne  commence  encore  qu'à  fe 
defniaifer  de  la  naifueté  de  l'enfance.  Elle  lifoit  vn 
liure  François  deuant  moy  :  le  mot  de,  fouteau,  s'y 
rencontra,  nom  d'vn  arbre  cogneu  :  la  femme 
qu'ell'  a  pour  fa  conduitte,  l'arrefta  tout  court,  vn 
peu  rudement,  &  la  fit  paffer  par  deflus  ce  mauuais 
pas.  le  la  laiffay  faire,  pour  ne  troubler  leurs  règles  : 
car  ie  ne  m'empefche  aucunement  de  ce  gouuerne- 
ment.  La  police  féminine  a  vn  train  myfterieux,  il 
faut  le  leur  quitter.  Mais  fi  ie  ne  me  trompe,  le 
commerce  de  vingt  laquays,  n'euft  fçeu  imprimer  en 

fa  fantafie,  de  fix  moys,  l'intelligence  &  vfage, 
&  toutes  les  confequences  du  fon  de  ces  fyllables 
fcelerees,  comme  fit  cette  bonne  vieille,  par  fa  re- 
primende  &  fon  interdidion. 

Motus  docerl  gaudet  lonicos 
Matura  virgo,  &  frangicur  artubus 
lam  nuncy  &  inceftos  amores 
De  tenero  meditatur  vngui. 

Qu'elles  fe  difpenfent  vn  peu  de  la  cérémonie, 
qu'elles  entrent  en  liberté  de  difcours,  nous  ne 
fommes  qu'enfans  au  prix  d'elles,  en  cette  fcience. 
Oyez  leur  reprefenter  nos  pourfuittes  &  nos  entre- 
tiens :  elles  vous  font  bien  cognoiftre  que  nous  ne 
leur  apportons  rien,  qu'elles  n'ayent  fçeu  &  digéré 
fans  nous.  Seroit-ce  ce  que  dit  Platon,  qu'elles 
ayent  efté  garçons  delbauchez  autresfoisJ'  Mon 
oreille  fe  rencontra  vn  iour  en  lieu,  où  elle  pouuoit 
defrober  aucun  des  difcours  faifts  entre  elles  fans 
foufpçon  :  que  ne  puif-ie  le  direî^  Noftre  dame,  (fif- 
ie,  allons  à  cette  heure  eftudier  des  frafes  d'Amadis, 
&  des  regiftres  de  Boccace  &  de  l'Aretin,  pour  faire 
les  habiles  :  nous  employons  vrayement  bien  noftre 
temps  :  il  n'eft  ny  parole,  ny  exemple,  ny  démar- 
che, qu'elles  ne  fçachent  mieux  que  nos  liures.  C'eft 
vne  difcipline  qui  naift  dans  leurs  veines, 

Et  mentem  Venus  ipfa  dédit. 

que  ces  bons  maiftres  d'efcole,  nature,  ieunelTe, 
&  fanté,  leur  foufBent  continuellement  dans  l'ame. 
Elles  n'ont  que  faire  de  l'apprendre,  elles  l'engen- 
drent. 

Nec  tantum  niueo  gauifa.  ejî  vlla  columboj 

Comparj  vel  fi  quid  dicixur  improbiusj 
Ofcula  mordenti  femper  decerpere  rofiro  : 
Quantum  pracipuk  multiuola  eft  mulier. 

Qui  n'eufl  tenu  vn  peu  en  bride  cette  naturelle  vio- 
lence de  leur  defir,  par  la  crainte  &  honneur,  de- 
quoy  on  les  a  pourueuës,  nous  eftions  diffamez. 
Tout  le  mouuement  du  monde  fe  refoult  &  rend 
à  cet  accouplage  :  c'eft  vne  matière  infufe  par  tout  : 
c'eft  vn  centre  où  toutes  chofes  regardent.  On  void 
encore  des  ordonnances  de  la  vieille  &  fage  Rome, 
faiftes  pour  le  feruice  de  l'amour  :  &  les  préceptes 
de  Socrates,  à  inftruire  les  courtifanes. 

Necnon  libelli  Stoici  inter  fericos 
lacère  puluillos  amant. 

Zenon  parmy  les  loix,  regloit  auiîi  les  efcarquille- 
mens,  &  les  fecoufTes  du  dépucelage.  De  quel  fens 
eftoit  le  liure  du  philofophe  Scrato,  de  la  conion- 
ôion  charnelle  i^  Et  dequoy  traittoitTheophrafte,  en 
ceux  qu'il  intitula,  l'vn  l'Amoureux,  l'autre  de 
l'Amour ,>  Dequoy  Arillippus  au  fien,  des  anciennes 
délices?  Que  veulent  prétendre  les  defcriptions  fi 
eftendues  &  viues  en  Platon,  des  amours  de  fon 
temps?  Et  le  liure  de  l'AmoureuK,  de  Demetrius 
Phalereus  :  &  Clinias,  ou  l'Amoureux  forcé  de  He- 
raclides  Ponticus?  Et  d'Anciflhenes,  celuy  de  faire 
les  enfants,  ou  des  nopces  :  &  l'autre,  du  maiftre  ou 
de  l'Amant  ?  Et  d'Arifto,  celuy,  des  exercices  amou- 
reux? de  Cleanthes,  vn  de  l'Amour,  l'autre  de  l'art 
d'aymer?  Les  dialogues  amoureux  de  Spherus?  Et 
la  fable  de  lupiter  &  luno  de  Chryfippus,  eshontee 
au  delà  de  toute  fouffrance  }  Et  fes  cinquante  epi- 
ftres  fi  lafciues  }  le  veux  lailTer  à  part  les  efcrits  des 

philofophes,  qui  ont  fuiuy  la  fefte  d'Epicurus  pro- 
teftrice  de  la  volupté.  Cinquante  deitcz  cftoient  au 
temps  paffé  affermes  à  cet  office.  Et  s'cft  trouué  na- 
tion, où  pour  endormir  la  concupifcence  de  ceux 
qui  venoient  à  la  deuotion,  on  tenoit  aux  temples 
des  garfes  à  iouyr,  &  cftoit  afte  de  cérémonie  de 
s'en  feruir  auant  venir  à  l'office.  Nimirum  propier 
continentiam  incontinentia  necejfaria  ejî ,  incendium 
ignibus  extinguitur.    En  la  plus   part   du  monde, 
cette  partie  de  noffre  corps  eftoit  déifiée.  En  mefme 
prouince,  les  vns    fe    l'efcorchoient  pour  en  offrir 
&  confacrcr  vn  lopin  :  les  autres  offroient  &  confa- 
croient   leur   femence.   En   vne   autre,    les    ieunes 
hommes  fe  le  perçoient  publiquement,  &  ouuroient 
en  diucrs  lieux  entre  chair  &  cuir,  &  trauerfoient  par 
ces   ouuertures,   des  brochettes,  les  plus    longues 
&  groffes  qu'ils  pouuoient  fouffrir  :  &  de  ces  bro- 
chettes faifoient  après  du  feu,  pour  offrande  à  leurs 
Dieux  :  eftimez  peu  vigoureux  &  peu  chaffes,  s'ils 
venoient  à  s'eftonner  par  la  force  de  cette  cruelle 
douleur.  Ailleurs,  le  plus  facré  magiftrat,  eftoit  re- 
ueré  &  recogneu  par  ces  parties  là.  Et  en  plufieurs 
cérémonies  l'effigie  en  eftoit   portée  en  pompe,  à 
l'honneur  de  diuerfes  diuinitez.  Les  dames  égyp- 
tiennes en  la  fefte  des  Bacchanales,  en  portoient  au 
col  vn  de  bois,  exquifement  formé,  grand  &  pefant, 
chacune  félon  fa  force  :  outre  ce  que  la  ftatue  de 
leur  Dieu,  en  reprefentoit,  qui  furpaffbit  en  mefure 
le  refte  du  corps.  Les  femmes  mariées  icy  près,  en 
forgent  de  leur   couurechef   vne  figure    fur   leur 
front,  pour  fe  glorifier  de  la  iouyffance  qu'elles  en 
ont  :   &  venans  à  cftre  vcfues,  le  couchent  en  ar- 
rière, &  enfcucliffcnt  foubs  leur  coiffure.  Les  plus 
fages  matrones  à  Rome,  eftoient  honnorees  d'offrir 

des  fleurs  &  des  couronnes  au  Dieu  Priapus.  Et  fur 
fes  parries  moins  honneftes ,  faifoic-on  loir  les 
vierges,  au  temps  de  leurs  nopces.  Encore  ne  fçay- 
ie  fi  i'ay  veu  en  mes  iours  quelque  air  de  pareille 
deuotion.  Que  vouloit  dire  cette  ridicule  pièce  de 
la  chauflure  de  nos  pères,  qui  fe  voit  encore  en  nos 
SuyfTes?  A  quoy  faire,  la  montre  que  nous  faifons 
à  cette  heure  de  nos  pièces  en  forme,  foubs  nos 
grecgues  :  &  fouuent,  qui  pis  eft,  outre  leur  gran- 
deur naturelle,  par  fauceté  &  impofture?  Il  me 
prend  enuie  de  croire,  que  cette  forte  de  veftement 
fut  inuentee  aux  meilleurs  &  plus  confcientieux 
fiecles,  pour  ne  piper  le  monde  :  pour  que  chacun 
rendirt  en  publiq  compte  de  fon  faift.  Les  nations 
plus  fimples,  l'ont  encore  aucunement  rapportant 
au  vray.  Lors  on  inftruifoit  la  fcience  de  l'ouurier, 
comme  il  fe  faift,  de  la  mefure  du  bras  ou  du  pied. 
Ce  bon  homme  qui  en  ma  ieuneflfê,  chaflra  tant  de 
belles  &  antiques  ftatues  en  fa  grande  ville,  pour 
ne  corrompre  la  veuë,  fuyuant  l'aduis  de  cet  autre 
antien  bon  homme, 

FlagitiJ  principium  eft  nadare  inter  eûtes  corpora  : 

fe  deuoit  aduifer,  comme  aux  myfteres  de  la  bonne 
DeeflTe,  toute  apparence  mafculinc  en  eftoit  forclofe, 
que  ce  n'eftott  rien  auancer,  s'il  ne  faifoit  encore 
chaftrer,  &  chenaux,  &  atnes,  &  nature  en  fin. 

Omne  adeo  genus  in  terris ^  hominâmqae  ferarûmque^ 
Et  genus  aquoreum,  pecudes  piSaque  volucresj 
In  furius  ignêmque  ruant. 

Les  Dieux,  dit  Platon,  nous  ont  fourni  d'vn  mem- 
bre inobedient  &  tyrannique  :  qui,  comme  vn  ani- 

mal  furieux,  entreprend  par  la  violence  de  fon  ap- 
pétit, foufmettre  tout  à  foy.  De  mefmes  aux  femmes 
le  leur,  comme  vn  animal  glouton  &  auide,  auquel 
û  on  refufe  aliments  en  fafaifon,  il  forcené  impatient 
de  delay;  &  foufflant  fa  rage  en  leurs  corps,  em- 
pefche  les  conduits,  arrefte  la  refpiration,  caufant 
mille  fortes  de  maux  :  iufques  à  ce  qu'ayant  humé  le 
fruit  de  la  foif  commune,  il  en  ayt  largement  arroufé 
&  enfemencé  le  fond  de  leur  matrice.  Or  fe  deuoit 
aduifer  aufli  mon  legillateur,  qu'à  l'auanture  efl-ce 
vn  plus  charte  &  fruftueux  vfage,  de  leur  faire 
de  bonne  heure  congnoiftre  le  vif,  que  de  le  leur 
laifTer  deuiner,  félon  la  liberté,  &  chaleur  de 
leur  fantafie.  Au  lieu  des  parties  vrayes,  elles  en 
fubflituent  par  defir  &  par  efperance,  d'autres  extra- 
uagantes  au  triple.  Et  tel  de  ma  cognoiflance  s'eft 
perdu,  pour  auoir  faift  la  defcouuerte  des  fiennes,  en 
lieu  où  il  n'eftoit  encore  au  propre  de  les  mettre  en 
pofTeflion  de  leur  plus  ferieux  vfage.  Quel  dommage 
ne  font  ces  énormes  pourtraifts ,  que  les  enfants  vont 
femant  aux  palTagesS:  efcalliers  des  maifons  Roy  ailes  ^ 
De  là  leur  vient  vn  cruel  mefpris  de  noflre  portée 
naturelle.  Que  fçait-on,  fi  Platon  ordonnant  après 
d'autres  republiques  bien  inftituees  que  les  hommes, 
femmes ,  vieux ,  ieunes ,  fe  prefentent  nuds  à  la  veuë 
les  vns  des  autres,  en  fes  gymnaftiques ,  n'a  pas  re- 
gardé à  cela  ?  Les  Indiennes  qui  voyent  les  hommes 
à  crud,  ont  aumoins  refroidy  le  fens  de  la  veuë. 
Et  quoy  que  dient  les  femmes  de  ce  grand  royaume 
du  Pegu,  qui  au  deffbus  de  la  ceinture,  n'ont  à  fe 
couurir  qu'vn  drap  fendu  par  le  deuant  :  &  fi 
eftroit,  que  quelque  cerimonieufe  décence  qu'elles 
y  cerchent,  à  chafque  pas  on  les  void  toutes;  que 
c'eft  vne  inuention   trouuee  aux  fins   d'attirer   les 

hommes  à  elles,  &  les  retirer  des  mafles,  àquoy  cette 
nation  eft  du  tout  abandonnée  :  il  fe  pourroit  dire , 
qu'elles  y  perdent  plus  qu'elles  n'auancent  :  &  qu'vne 
faim  entière,  eft  plus  afpre,  que  celle  qu'on  a  ralTa- 
fiee,  au  moins  par  les  yeux,  Audi  difoit  Liuia,  qu'à 
vne  femme  de  bien,  vn  homme  nud,  n'eft  non  plus 
qu'vne  image.  Les  Lacedemoniennes ,  plus  vierges 
femmes,  que  ne  font  noz  filles,  voyoyent  tous  les 
iours  les  ieunes  hommes  de  leur  ville,  defpouillez  en 
leurs  exercices  :  peu  exaftes  elles  mefmes  à  couurir 
leurs  cuiffes  en  marchant  :  s'eftimants,  comme  dit 
Platon,  aiïez  couuertes  de  leur  vertu  fans  vertugade. 
Mais  ceux  là ,  defquels  parle  Sainft  Auguilin ,  ont 
donné  vn  merueilleux  effort  de  tentation  à  la  nudité, 
qui  ont  mis  en  doubte ,  fi  les  femmes  au  iugement 
vniuerfel ,  refufciteront  en  leur  fexe ,  &  non  plufloft 
au  noftre,  pour  ne  nous  tenter  encore  en  ce  fainft 
eftat.  On  les  leurre  en  fomme ,  &  acharne,  par  tous 
moyens.  Nous  efchauffons  &  incitons  leur  imagina- 
tion fans  cefle,  &  puis  nous  crions  au  ventre.  Con- 
felTons  le  vray,  il  n'en  eft  guère  d'entre  nous,  qui 
ne  craigne  plus  la  honte,  qui  luy  vient  des  vices  de 
fa  femme ,  que  des  fiens  :  qui  ne  fe  foigne  plus  (ef- 
merueillable  charité)  de  la  confcience  de  fa  bonne 
efpoufe,  que  de  la  fienne  propre  :  qui  n'aymaft  mieux 
eftre  voleur  &  facrilege ,  &  que  fa  femme  fuft  meur- 
trière &  hérétique ,  que  fi  elle  n'eftoit  plus  charte 
que  fon  mary.  Inique  eftimation  de  vices.  Nous 
&  elles  fommes  capables  de  mille  corruptions  plus 
dommageables  &  defnaturees ,  que  n'eft  la  lafciueté. 
Mais  nous  faifons  &  poifons  les  vices,  non  félon  na- 
ture ,  mais  félon  noftre  intereft.  Par  où  ils  prennent 
tant  de  formes  inégales.  L'af prêté  de  noz  décrets, 
rend  l'application  des  femmes  à  ce  vice ,  plus  afpre 

&  plus  vicieufe,  que  ne  porte  fa  condition  :  &  l'en- 
gage à  des  fuittes  pires  que  n'eft  leur  caufe.  Elles 
offriront  volontiers  d'aller  au  palais  quérir  du  gain, 
&  à  la  guerre  de  la  réputation,  pluftoft  que  d'auoir 
au  milieu  de  l'oifiueté,  &  des  délices,  à  faire  vne  fi 
difficile  garde.  Voyent-elles  pas,  qu'il  n'eil  ny  mar- 
chant ny  procureur ,  ny  foldat ,  qui  ne  quitte  fa  be- 
fongne  pour  courre  à  cette  autre  :  &  le  crocheteur , 
&  le  fauetier,  tous  harafTez  &  hallebrenez  qu'ils 
font  de  trauail  &  de  faimJ^ 

Num  tu  quee  tenait  diues  Achcemenes , 
Aut  pinguis  Phrygiœ  Mygdonias  opes, 
Permutare  velis  crine  hicinnia^ 

Plenas  aut  Arahiim  domos^ 
Dam  fragrantia  detorquet  ad  ofcula 
Ceruicenij  aut  facili  fœuitia  negat^ 
Qiiœ  pofcente  magis  gaudeat  eripi^ 

Interdum  rapere  occupet? 

le  ne  fçay  fi  les  exploits  de  Caefar  &  d'Alexandre 
furpafTent  en  rudeiïe  la  refolution  d'vne  belle  ieune 
femme ,  nourrie  à  noftre  façon ,  à  la  lumière  &  com- 
merce du  monde,  battue  de  tant  d'exemples  con- 
traires, fe  maintenant  entière,  au  milieu  de  mille 
continuelles  &  fortes  pourfuittes.  Il  n'y  a  point  de 
faire,  plus  efpineux,  qu'eft  ce  non  faire,  ny  plus 
aftif.  le  trouue  plus  ayfé,  de  porter  vne  cuirafle  toute 
fa  vie,  qu'vn  pucelage.  Et  eft  le  vœu  de  la  virginité, 
le  plus  noble  de  tous  les  vœux ,  comme  eflant  le  plus 
afpre.  Diabolivirtus  in  lumbis  eji:  di£l  Sainâ;  lerofme. 
Certes  le  plus  ardu  &  le  plus  vigoureux  des  humains 
deuoirs,  nous  l'auons  refigné  aux  dames,  &  leur  en 
quittons  la  gloire.  Cela  leur  doit  feruir  d'vn  fmgu- 
lier  efguillon  à  s'y  opiniaftrer.  C'eft  vne  belle  ma- 

tiere  à  nous  brauer,  &  à  fouler  aux  pieds,  cette 
vaine  prééminence  de  valeur  &  de  vertu,  que  nous 
prétendons  fur  elles.  Elles  trouueront ,  fi  elles  s'en 
prennent  garde,  qu'elles  en  feront  non  feulement 
tref-ellimees,  mais  auili  plus  aymees.  Vn  galant 
homme  n'abandonne  point  fa  pourfuitte,  pour  eftre 
refufé ,  pourueu  que  ce  foit  vn  refus  de  chafteté,  non 
de  choix.  Nous  auons  beau  iurer  &  menaffer,  &  nous 
plaindre  :  nous  mentons,  nous  les  en  aymons  mieux. 
Il  n'eft  point  de  pareil  leurre ,  que  la  fageffe,  non 
rude,  &  renfrongnee.  C'eft  llupidité  &  lafcheté,  de 
s'opiniaftrer  contre  la  hayne  &  le  mefpris.  Mais 
contre  vne  refolution  vertueufe  &  confiante ,  meflee 
d'vne  volonté  recognoiffante,  c'eft  l'exercice  d'vne 
ame  noble  &  genereufe.  Elles  peuuent  reco- 
gnoiftre  nos  feruices ,  iufques  à  certaine  mefure , 
&  nous  faire  fentir  honneftement  qu'elles  ne  nous 
defdaignent  pas.  Car  cette  loy  qui  leur  commande 
de  nous  abominer,  par  ce  que  nous  les  adorons, 
&  nous  hayr  de  ce  que  nous  les  aymons  :  elle  eft 
certes  cruelle ,  ne  fuft  que  de  fa  difficulté.  Pourquoy 
n'orront  elles  noz  offres  &  noz  demandes,  autant 
qu'elles  fe  contiennent  fous  le  deuoir  de  la  mo- 
deftie?  Que  va  Ion  deuinant,  qu'elles  fonnent  au 
dedans,  quelque  fens  plus  libre  ?  Vnt  Roy  ne  de  noftre 
temps,  difoit  ingenieufement ,  que  de  refufer  ces 
"  abbors ,  c'eft  tefmoignage  de  foiblefTe,  &  accufation 
de  fa  propre  facilité  :  &  qu'vne  dame  non  tentée, 
ne  fe  pouuoit  venter  de  fa  chafteté.  Les  limites  de 
l'honneur  ne  font  pas  retranchez  du  tout  fi  court  :  il 
a  dequoy  fe  relafcher,  il  peut  fe  difpenfer  aucu- 
nement fans  fe  forfaire.  Au  bout  de  fa  frontière, 
il  y  a  quelque  eftendue,  libre,  indifférente,  &  neutre. 
Qui  l'a  peu  chafler  &  acculer  à  force ,  iufques  dans 

fon  coin  &  fon  fort  :  c'eft  vn  mal  habile  homme  s'il 
n'eft  fatisfaiâ:  de  fa  fortune.  Le  prix  de  la  viftoire 
fe  confidere  par  la  difficulté.  Voulez  vous  fçauoir 
quelle  impreffion  a  faift  en  fon  cœur,  voftre  feruitude 
&voftre  mérite?  mefurez-le  à  fes  mœurs.  Telle  peut 
donner  plus ,  qui  ne  donne  pas  tant.  L'obligation  du 
bien-faiâ: ,  fe  rapporte  entièrement  à  la  volonté  de 
celuyqui  donne  :  les  autres  circonftances  qui  tombent 
au  bien  faire,  font  muettes,  mortes  &  cafueles.  Ce 
peu  luy  coufte  plus  à  donner ,  qu'à  fa  compaigne  fon 
tout.  Si  en  quelque  chofe  la  rareté  fert  d'eftimation, 
ce  doit  eftre  en  cecy.  Ne  regardez  pas  combien  peu 
c'eft,  mais  combien  peu  l'ont.  La  valeur  de  la  mon- 
noye  fe  change  félon  le  coin  &  la  merque  du  lieu. 
Quoy  que  le  defpit  &  l'indifcretion  d'aucuns ,  leur 
puiiïe  faire  dire ,  fur  l'excez  de  leur  mefcontente- 
ment  :  toufiours  la  vertu  &  la  vérité  regaigne  fon 
auantage.  l'en  ay  veu,  defquelles  la  réputation  a  efté 
long  temps  interelfee  par  iniure,  s'eftre  remifes  en 
l'approbation  vniuerfelle  des  hommes,  parleur  feule 
conftance ,  fans  foing  &  fans  artifice  :  chacun  fe  re- 
pent  &  fe  defment ,  de  ce  qu'il  en  a  creu.  De  filles 
vn  peu  fufpeftes,  elles  tiennent  le  premier  rang 
entre  les  dames  d'honneur.  Quelqu'vn  difoit  à  Pla- 
ton :  Tout  le  monde  mcfdit  de  vous.  Laiffez  les  dire , 
fit-il  :  ie  viuray  de  façon,  que  ie  leur  feray  changer 
de  langage.  Outre  la  crainte  de  Dieu,  &  le  prix  d'vne 
gloire  fi  rare,  qui  les  doibt  inciter  à  fe  conferuer, 
la  corruption  de  ce  fiecle  les  y  force.  Et  fi  i'eftois 
en  leur  place ,  il  n'eft  rien  que  ie  ne  fiffe  pluftoft , 
que  de  commettre  ma  réputation  en  mains  fi  dange- 
reufes.  De  mon  temps,  le  plaifir  d'en  comter  (plaifir 
qui  ne  doit  guère  en  douceur  à  celuy  mefme  de 
l'efFeâ:)  n'eftoit  permis  qu'à  ceux  qui  auoient  quelque 

amy  fidelle  &  vnique  :  à  prefent  les  entretiens  ordi- 
naires des  afTemblees  &  des  tables ,  ce  font  les  van- 
teries  des  faueurs  receuës,  &  libéralité  fecrette  des 
dames. Vrayement  c'eft  trop  d'abieaion,&  de  bafTefle 
de  cœur,  de  laifTer  ainfi  fièrement  perfecuter,  paiflrir, 
&  fourrager  ces  tendres  &  mignardes  douceurs,  à 
desperfonnes  ingrates,  indifcretes,  &fi  volages.  Cette 
noftre  exafperation  immodérée,  &  illégitime,  contre 
ce  vice,  naift  de  la  plus  vaine  &  tempefteufe  maladie 
qui  afflige  les  âmes  humaines,  qui  eft  la  ialoufie. 

Quis  vetat  appofito  lumen  de  lumine  fumi? 
Dent  ILcec  ajjldue^  nil  tamen  inde  périt. 

Celle-là ,  &  l'enuie  fa  fœur ,  me  femblent  des  plus 
ineptes  de  la  trouppe.  De  cette-cy,  ie  n'en  puis  gueres 
parler  :  cette  paillon  qu'on  peint  fi  forte  &  fi  puiflante, 
n'a  de  fa  grâce  aucune  addreiïe  en  moy.  Quant  à 
l'autre,  ie  la  cognois,  aumoins  de  veuë.  Les  beftes 
en  ont  reffentiment.  Le  pafleur  Cratis  eftant  tombé 
en  l'amour  d'vne  cheure,  fon bouc,  ainfi  qu'il  dormoit, 
luy  vint  par  ialoufie  choquer  la  tefte ,  de  la  fienne , 
&  la  luy  efcraza.  Nous  auons  monté  l'excez  de  cette 
fleure,  à  l'exemple  d'aucunes  nations  barbares.  Les 
mieux  difciplinees  en  ont  efté  touchées  :  c'eft  raifon  : 
mais  non  pas  tranfportees  : 

Enfe  maritali  nemo  confojfus  aduherj 

Purpureo  ftygiis  fanguine  tinxit  aquas. 

Lucullus ,  Caefar ,  Pompeius ,  Antonius  ,  Caton , 
&  d'autres  braues  hommes,  furent  cocus,  &  le 
fçeurent,  fans  en  exciter  tumulte.  Il  n'y  eut  en  ce 
temps  là,  qu'vn  fot  de  Lepidus,  qui  en  mourut  d'an- 
goifTe. 

Ah  tum  te  miferum  mallque  fatij 
Quem  attraclis  pedibus  patente  porta, 
Percurrent  mitgiléfque  raphanique. 

Et  le  Dieu  de  noftre  poëte ,  quand  il  furprint  auec 
fa  femme  l'vn  de  fes  compagnons,  fe  contenta  de  leur 
en  faire  honte  : 

atque  aliquis  de  D'us  non  triftihus  optât j 
Sic  fieri  turpis. 

Et  ne  laifTe  pourtant  de  s'efchauffer  des  molles  ca- 
reffes,  qu'elle  luy  offre  :  fe  plaignant  qu'elle  foit 
pour  cela  entrée  en  deffiance  de  fon  affedion  : 

Qiiid  catifas  petis  ex  alto  ?  fiducia  cejfit 
Qiià  tibi  Diua  mei  ? 

Voyre  elle  luy  fait  requefte  pour  vn  fien  baftard , 

Arma  rogo  genitrix  nato  : 

qui  luy  eft  libéralement  accordée.  Et  parle  Vulcaa 
d'^neas  aucc  honneur  : 

Arma  acrl  facienda  viro. 

D'vne  humanité  à  la  vérité  plus  qu'humaine.  Et  cet 
excez  de  bonté,  ie  confens  qu'on  le  quitte  aux 
Dieux  : 

nec  diiiis  homines  componier  aquum,  eft. 

Quant  à  la  confufion  des  enfans,  outre  ce  que  les 
plus  graues  legiflateurs  l'ordonnent  &  l'affeftent  en 
leurs  republiques,  elle  ne  touche  pas  les  femmes,  où 
cette  paflion  eft  ie  ne  fçay  comment  encore  mieux  en 
fon  fiege. 

Stspe  etiam  luno  maxima  calicolum 
Coniugis  in  culpa  Jlagraidt  quottidiana. 

Lors  que  la  ialoufie  faifit  ces  pauures  âmes,  foibles, 
&  fans  refiilance,  c'eft  pitié,  comme  elle  les  tiraffe 
&  tyrannife  cruellement.  Elle  s'y  infmue  fous  tiltre 
d'amitié  :  mais  depuis  qu'elle  les  pofTede ,  les  mefmes 
caufes  qui  feruoient  de  fondement  à  la  bien-vueil- 
lance ,  feruent  de  fondement  de  hayne  capitale  :  c'eft 
des  maladies  d'efprit  celle,  à  qui  plus  de  chofes 
feruent  d'aliment,  &  moins  de  chofes  de  remède.  La 
vertu ,  la  fanté ,  le  mérite ,  la  réputation  du  mary, 
font  les  boutefeux  de  leur  maltalent  &  de  leur 
rage. 

Nidlte  funt  inimuitue  nifi  amoris  acerha. 

Cette  fiéure  laidit  &  corrompt  tout  ce  qu'elles  ont 
de  bel  &  de  bon  d'ailleurs.  Et  d'vne  femme  ialoufe, 
quelque  chafte  qu'elle  foit,  &  mefnagere,  il  n'eft 
aftion  qui  ne  fente  l'aigre  &  l'importun.  C'eft  vne 
agitation  enragée ,  qui  les  reiette  à  vne  extrémité  du 
tout  contraire  à  fa  caufe.  Il  fut  bon  d'vn  Odauius  à 
Rome.  Ayant  couché  auec  Pontia  Pofthumia,  il  au- 
gmenta fon  affection  par  la  iouyflance,  &  pourfuyuit 
à  toute  inftance  de  l'efpoufer  :  ne  la  pouuant  perfua- 
der,  cet  amour  extrême  le  précipita  aux  effects  de 
la  plus  cruelle  &  mortelle  inimitié  :  il  la  tua.  Pareil- 
lement les  fymptomes  ordinaires  de  cette  autre  ma- 
ladie amoareufe ,  ce  font  haines  inteftines ,  mono- 
poles ,  coniurations  : 

notâmquej  furens  quid  famina  pojjtt  : 
&  vne  rage,  qui  fe  ronge  d'autant  plus,  qu'elle  eft 

contrainte  de  s'excufer  du  prétexte  de  bien-vueil- 
lance.  Or  le  deuoir  de  chafteté,  a  vne  grande  eften- 
due.  Eft-ce  la  volonté  que  nous  voulons  qu'elles 
brident?  C'eftvne  pièce  bien  foupple  &  aftiue.  Elle 
a  beaucoup  de  promptitude  pour  la  pouuoir  arrelter. 
Comment  ?  fi  les  fonges  les  engagent  par  fois  fi  auant, 
qu'elles  ne  s'en  puiiïent  defdire.  Il  n'efl  pas  en  elles, 
ny  à  l'aduanture  en  la  chafteté  mefme ,  puis  qu'elle 
eft  femelle,  de  fe  deflPendre  des  concupifcences  &  du 
defirer.  Si  leur  volonté  feule  nous  interefîe ,  où  en 
fommes  nous?  Imaginez  la  grand'  preffe,  à  qui  au- 
roit  ce  priuilege ,  d'eftre  porté  tout  empenné ,  fans 
yeux ,  &  fans  langue ,  fur  le  poinâ:  de  chacune  qui 
l'accepteroit.  Les  femmes  Scythes  creuoyent  les  yeux 
à  touts  leurs  efclaues  &  priibnniers  de  guerre,  pour 
s'en  feruir  plus  librement  &  couuertement.  O  le  fu- 
rieux aduantage  que  l'opportunité!  Qui  me  deman- 
deroit  la  première  partie  en  l'amour,  ie  refpondrois, 
que  c'eft  fçauoir  prendre  le  temps  :  la  féconde  de 
mefme  :  &  encore  la  tierce.  C'eft  vn  poinft  qui  peut 
tout.  l'ay  eu  faute  de  fortune  fouuent,  mais  par  fois 
auftid'entreprife.  Dieu  gard'  de  mal  qui  peut  encores 
s'en  moquer.  Il  y  faut  en  ce  fiecle  plus  de  témérité  : 
laquelle  nos  ieunes  gens  excufent  fous  prétexte  de 
chaleur.  Mais  fi  elles  y  regardoyent.  de  près,  elles 
trouueroyent  qu'elle  vient  pluftoft  de  mefpris.  le  crai- 
gnois  fuperftitieufement  d'offenfer  :  &  refpefte  vo- 
lontiers, ce  que  i'ayme.  Outre  ce  qu'en  cette  mar- 
chandife,  qui  en  ofte  la  reuerence,  en  efi'ace  le  luftre. 
I'ayme  qu'on  y  face  vn  peu  l'enfant,  le  craintif  &  le 
feruiteur.  Si  ce  n'eft  du  tout  en  cecy ,  i'ay  d'ailleurs 
quelques  airs  de  la  fotte  honte  dequoy  parle  Plu- 
t arque  :  &  en  a  efté  le  cours  de  ma  vie  blefle  &  taché 
diuerfement.  Qualité  bien  mal  auenante  à  ma  forme 

vniuerfelle.  Qu'eft-il  de  nous  aufli,  que  fedition 
&  difcrepance  ?  l'ay  les  yeux  tendres  à  fouftenir  vn 
refus ,  comme  à  refufer.  Et  me  poife  tant  de  poifer 
à  autruy,  qu'es  occafions  où  le  deuoir  me  force 
d'elTayer  la  volonté  de  quelqu'vn ,  en  chofe  doub- 
teufe  &  qui  luy  coufle,  ie  le  fais  maigrement  &  enuis. 
Mais  û  c'eft  pour  mon  particulier,  (  quoy  que  die 
véritablement  Homère,  qu'à  vn  indigent  c'eft  vne 
fotte  vertu  que  la  honte)  i'y  commets  ordinairement 
vn  tiers,  qui  rougilTe  en  ma  place  :  &  efconduis 
ceux  qui  m'emploient,  de  pareille  difficulté  :  fi  qu'il 
m'eft  aduenu  parfois,  d'auoir  la  volonté  de  nier, 
que  ie  n'en  auois  pas  la  force.  C'eft  donc  folie, 
d'eftayer  à  brider  aux  femmes  vn  defir  qui  leur  eft 
fi  cuyfant  &  fi  naturel.  Et  quand  ie  les  oy  fe  van- 
ter d'auoir  leur  volonté  fi  vierge  &  fi  froide,  ie  me 
moque  d'elles.  Elles  fe  reculent  trop  arrière.  Si 
c'eft  vne  vieille  efdentee  &  décrépite,  ou  vne  ieune 
feche  &  pulmonique  :  s'il  n'eft  du  tout  croyable,  au- 
moins  elles  ont  apparence  de  le  dire.  Mais  celles 
qui  fe  meuuent  &  qui  refpirent  encores,  elles  en 
empirent  leur  marché.  D'autant  que  les  excufes  in- 
confiderees  feruent  d'accufation.  Comme  vn  Gentil- 
homme de  mes  voyfins,  qu'on  foupçonnoit  d'impuif- 
fance  : 

Languidior  tenera  cui  pendens  ficula.  heta^ 
Numquam  fe  meduzm  fufiulu  ad  turdcam  : 

trois  ou  quatre  iours  après  fes  nopces,  alla  iurer  tout 
hardiment,  pour  fe  iuftifier,  qu'il  auoit  faid  vingt 
poftes  la  nuict  précédente  :  dequoy  on  s'eit  feruy 
depuis  à  le  conuaincre  de  pure  ignorance ,  &  à  le 
deûnarier.  Outre,  que  ce  n'eft  rien  dire  qui  vaille. 

Car  il  n'y  a  ny  continence  ny  vertu,  s'il  n'y  a  de 
l'effort  au  contraire.  Il  eft  vray,  faut-il  dire,  mais 
le  ne  fuis  pas  prefte  à  me  rendre.  Les  fainfts  mefmes 
parlent  ainfi.  S'entend ,  de  celles  qui  fe  vantent  en 
bon  efcient ,  de  leur  froideur  &  infenfibilité,  &  qui 
veulent  en  eftre  creuës  d'vn  vifage  ferieux  :  car  quand 
c'efl  d'vn  vifage  affeté ,  où  les  yeux  démentent  leurs 
paroUes,  &  du  iargon  de  leur  profeffion,  qui  porte 
coup  à  contrepoil,  ie  le  trouue  bon.  le  fuis  fort  fer- 
uiteur  de  la  nayfueté  &  de  la  liberté  :  mais  il  n'y  a 
remède,  fi  elle  n'eft  du  tout  niaifeou  enfantine,  elle 
eft  inepte ,  &  mefTeante  aux  dames  en  ce  commerce  : 
elle  gauchit  incontinent  fur  l'impudence.  Leurs  def- 
guifements  &  leurs  figures  ne  trompent  que  les  fots  : 
le  mentir  y  eft  en  fiege  d'honneur  :  c'eft  vn  deftour 
qui  nous  conduit  à  la  vérité,  par  vne  fauce  porte.  Si 
nous  ne  pouuons  contenir  leur  imagination,  que 
voulons  nous  d'elles?  les  effefts?  Il  en  eft  aflez  qui 
efchappent  à  toute  communication  eftrangere,  par 
lefquels  la  chafteté  peult  eftre  corrompue. 

Illud  f^pe  fa-cit,  quoi  fine  tefte  facit. 

Et  ceux  que  nous  craignons  le  moins,  font  à  l'auan- 
ture  les  plus  à  craindre.  Leurs  péchez  muets  font 
les  pires. 

Offenàor  mœcha  fimpliciore  minus. 

Il  eft  des  effeds,  qui  peuuent  perdre  fans  impudicité 
leur  pudicité  :  &  qui  plus  eft,  fans  leur  fçeu.  Objîetrix 
virginis  cuiufdam  integritatem  manu  velut  explorans, 
fiue  maleuolentia.fiueinfcitia.fiue  cafu_,  durn  infpicit. 
perdidit.  Telle  a  adiré  fa  virginité,  pourl'auoir  cer- 
chee  :  telle  s'en  eft)attant  l'a  tuée.  Nous  ne  fçaurions 

leur  circonfcrire  precifement  les  adions  que  nous 
leur  deffendons.  Il  faut  conceuoir  noftre  loy,  foubs 
paroUes  generalles  &  incertaines.  L'idée  mefme  que 
nous  forgeons  à  leur  chafleté  eft  ridicule.  Car  entre 
les  extrêmes  patrons  que  i'en  aye ,  c'eft  Fatua  femme 
de  Faunus,  qui  ne  fe  laiffa  voir  oncques  puis  fes 
nopces  à  mafle  quelconque.  Et  la  femme  de  Hieron, 
qui  ne  fenioit  pas  fon  mary  punais ,  eftimant  que  ce 
fuft  vne  qualité  commune  à  tous  hommes.  Il  faut 
qu'elles  deuiennent  infenfibles  &  inuifibles,  pour 
nous  fatisfaire.  Or  confefTons  que  le  neud  du  iuge- 
ment  de  ce  deuoir ,  gifl  principallement  en  la  volonté. 
Il  y  a  eu  des  maris  qui  ont  fouffert  cet  accident, 
non  feulement  fans  reproche  &  offence  enuers  leurs 
femmes ,  mais  auec  fmguliere  obligation  &  recom- 
mandation de  leur  vertu.  Telle,  qui  aymoit  mieux 
fon  honneur  que  fa  vie ,  l'a  proftitué  à  l'appétit  for- 
cené d'vn  mortel  ennemy ,  pour  fauuer  la  vie  à  fon 
mary  :  &  a  faiô  pour  luy  ce  qu'elle  n'euft  aucune- 
ment faift  pour  foy.  Ce  n'eft  pas  icy  le  lieu  d'eftendre 
ces  exemples  :  ils  font  trop  hauts  &  trop  riches,  pour 
eftre  reprefentez  en  ce  luftre  :  gardons-les  à  vn  plus 
noble  fiege.  Mais  pour  des  exemples  de  luftre  plus 
vulgaire  :  eft-il  pas  tous  les  iours  des  femmes  entre 
nous  qui  pour  la  feule  vtilité  de  leur<!  maris  fe  preftent, 
&  par  leur  expreiïe  ordonnance  &  entremife?  Et 
anciennement  Phaulius  l'Argien  offrit  la  fienne  au 
Roy  Philippus  par  ambition  :  tout  ainû  que  par  ciui- 
lité  ce  Galba  qui  auoit  donné  à  fouper  à  Alecenas , 
voyant  que  fa  femme  &  luy  commançoient  à  com- 
ploter d'œuillades  &  de  fignes ,  fe  laifla  couler  fur 
fon  couffin ,  reprefentant  vn  homme  aggraué  de  fom- 
meil  :  pour  faire  efpaule  à  leurs  amours.  Ce  qu'il 
aduoua  d'alTez  bonne  grâce  :  car  fur  ce  poinft ,  vn 

valet  ayant  pris  la  hardieiïe  de  porter  la  main  fur 
les  vafes,  qui  eftoient  fur  la  table  :  il  luy  cria  tout 
franchement  :  Comment  coquin  ?  vois  tu  pas  que  ie 
ne  dors  que  pour  Mecenas  )  Telle  a  les  mœurs  de- 
fbordees,  qui  a  la  volonté  plus  reformée  que  n'a  cet' 
autre ,  qui  fe  conduit  foubs  vne  apparence  réglée. 
Comme  nous  en  voyons,  qui  fe  plaignent  d'auoir  efté 
vouées  à  chafteté,  auantl'aage  de  cognoiiïance  :  i'en 
ay  veu  aufli,  fe  plaindre  véritablement,  d'auoir  efté 
vouées  à  la  defbauche,  auant  l'aage  de  cognoiffance. 
Le  vice  des  parens  en  peut  eftre  caufe  :  ou  la  force 
dubefoing,  qui  eft  vn  rude  confeiller.  Aux  Indes 
Orientales ,  la  chafteté  y  eftant  en  fmguliere  recom- 
mandation, l'vfage  pourtant  fouffroit,  qu'vne  femme 
mariée  fe  peuft  abandonner  à  qui  luy  prefentoit  vn 
éléphant  :  &  cela,  auec  quelque  gloire  d'auoir  efté 
eftimee  à  fi  haut  prix.  Phedon  le  philofophe,  homme 
de  maifon,  après  la  prinfe  de  fon  pais  d'Elide,  feit 
meftier  de  proftituer,  autant  qu'elle  dura,  la  beauté 
de  fa  ieunefl"e,  à  qui  en  voulut,  à  prix  d'argent,  pour 
en  viure.  Et  Solon  fut  le  premier  en  la  Grèce,  dit- 
on  ,  qui  par  fes  loix ,  donna  liberté  aux  femmes  aux 
defpens  de  leur  pudicité  de  prouuoir  au  befoing 
de  leur  vie  :  couftume  qu'Hérodote  dit  auoir  efté  re- 
ceuë  auant  luy,  en  plufieurs  polices.  Et  puis,  quel 
fruit  de  cette  pénible  folicitude?  Car  quelque  iuftice, 
qu'il  y  ayt  en  cette  paflion,  encore  faudroit-il  voir  fi 
elle  nous  charie  vtilement.  Eft-il  quelqu'vn,  qui  les 
penfe  boucler  par  fon  induftrie  ? 

Pone  feram,  cohibe,  fed  quis  cufiodiet  ipfos 
Cuftodes?  cauta  ejij  &  ab  illis  incipit  vxor. 

Quelle  commodité  ne  leur  eft  fuffifante ,  en  vn  fiecle 

fi  fçauant?  La  curiofité  eft  vicieufe  par  tout  :  mais 
elle  ert  pernicieufe  icy.  C'eft  folie  de  vouloir  s'ef- 
claircir  d'vn  mal,  auquel  il  n'y  a  point  de  médecine, 
qui  ne  l'empire  &  le  rengrege  :  duquel  la  honte  s'au- 
gmente &  fe  publie  principalement  par  la  ialoufie  : 
duquel  la  vengeance  blelTe  plus  nos  enfans,  qu'elle 
ne  nous  guérit.  Vous  aiïechez  &  mourez  à  la  quelle 
d'vne  fi  obfcure  vérification.  Combien  piteufement 
y  font  arriuez  ceux  de  mon  temps,  qui  en  font  venus 
à  bout.^  Si  l'aduertifleur  n'y  prefente  quand  &  quand 
le  remède  &  fon  fecours,  c'eft  vn  aduertiffement 
iniurieux,  &  qui  mérite  mieux  vn  coup  de  poignard, 
que  ne  fai£t  vn  démentir.  On  ne  fe  moque  pas  moins 
de  celuy  qui  eft  en  peine  d'y  pouruoir,  que  de  celuy 
qui  l'ignore.  Le  charaftere  de  la  cornardife  eft  indé- 
lébile :  à  qui  il  eft  vne  fois  attaché,  il  l'eft  toufiours. 
Le  chaftiement  l'exprime  plus,  que  la  faute.  Il  faift 
beau  voir,  arracher  de  l'ombre  &  du  doubte,  nos 
malheurs  priuez,  pour  les  trom^ter  en  efchafifaux 
tragiques  :  &  malheurs ,  qui  ne  pinfent ,  que  par  le 
rapport.  Car  bonne  femme  &  bon  mariage,  fe  dit, 
non  de  qui  l'eft,  mais  duquel  on  fe  taift.  11  faut 
eftre  ingénieux  à  euiter  cette  ennuyeufe  &  inutile 
cognoiiïance.  Et  auoyent  les  Romains  en  couftume, 
reuenans  de  voyage,  d'enuoyer  au  deuant  en  la 
maifon,  faire  fçauoir  leur  arriuee  aux  femmes,  pour 
ne  les  furprendre.  Et  pourtant  a  introduit  certaine 
nation ,  que  le  preftre  ouure  le  pas  à  l'efpoufee ,  le 
iour  des  nopces  :  pour  ofter  au  marié,  le  doubte  &  la 
curiofité,  de  cercher  en  ce  premier  effay,  fi  elle 
vient  à  luy  vierge  ,  ou  bleflee  d'vne  amour  eftran- 
gere.  Mais  le  monde  en  parle.  le  fçay  cent  honneftes 
hommes  coquus ,  honneftement  &  peu  indécemment. 
Vn  galant  homme  en  eft  pleint ,  non  pas  defeftimé. 
III.  33 

Faites  que  voftre  vertu  eftouffe  voflre  malheur  : 
que  les  gens  de  bien  en  maudiiïent  l'occafion  :  que 
celuy  qui  vous  offence,  tremble  feulement  à  le  pen- 
fer.  Et  puis,  de  qui  ne  parle  on  en  ce  fens,  depuis 
le  petit  iufques  au  plus  grandi^ 

tôt  qui  legionibus  imperitauit j 
Et  melior  quàm  tu  multis  fuitj  improbe ^  rébus. 

Voys  tu  qu'on  engage  en  ce  reproche  tant  d'honneftes 
hommes  en  ta  prefence ,  penfe  qu'on  ne  t'efpargne 
non  plus  ailleurs.  Mais  iufques  aux  dames  elles  s'en 
moqueront.  Et  dequoy  fe  moquent  elles  en  ce  temps 
plus  volontiers,  que  d'vn  mariage  paifible  &  bien 
compofé?  Chacun  de  vous  a  fait  quelqu'vn  coqu  : 
or  nature  efl  toute  en  pareilles,  en  compenfation 
&  viciffitude.  La  fréquence  de  cet  accident,  en  doib 
mes-huy  auoir  modéré  l'aigreur  :  le  voyla  tantoft 
paffé  en  couftume.  Miferable  palîion,  qui  a  cecy 
encore,  d'eflre  incommunicable. 

Fors  etiam  nofiris  inuidit  quejlibus  aures. 

Car  à  quel  amy  ofez  vous  fier  vos  doléances  :  qui , 
s'il  ne  s'en  rit,  ne  s'en  férue  d'acheminement  &  d'in- 
ftruftion  pour  prendre  luy-mefme  fa  part  à  la  cu- 
rée }  Les  aigreurs  comme  les  douceurs  du  mariage 
fe  tiennent  fecrettes  par  les  fages.  Et  parmy  les  autres 
importunes  conditions,  qui  fe  trouuent  en  iceluy, 
cette  cy  à  vn  homme  languager,  comme  ie  fuis,  eft 
des  principales  :  que  la  couftume  rende  indécent 
&  nuifible,  qu'on  communique  à  perfonne  tout  ce 
qu'on  en  fçait,  &  qu'on  en  fent.  De  leur  donner 
mefme  confeil  à  elles ,  pour  les  defgouter  de  la 
ialoufie,   ce  feroit  temps  perdu  :  leur  eiïence  eft  fi 

confite  en  foupçon ,  en  vanité  &  en  curiofité ,  que  de 
les  guarir  par  voye  légitime ,  il  ne  faut  pas  l'efperer. 
Elles  s'amendent  fouuent  de  cet  inconuenient ,  par 
vne  forme  de  fanté ,  beaucoup  plus  à  craindre  que 
n'efl  la  maladie  mefme.  Car  comme  il  y  a  des  enchan- 
temens,  qui  ne  fçauent  pas  orter  le  mal,  qu'en  le 
rechargeant  à  vn  autre ,  elles  reiettent  ainfi  volon- 
tiers cette  fleure  à  leurs  maris,  quand  elles  la  perdent. 
Toutesfois  à  dire  vray ,  ie  ne  fçay  fi  on  peut  fouflrir 
d'elles  pis  que  la  ialoufie.  C'ell  la  plus  dangereufe 
de  leurs  conditions ,  comme  de  leurs  membres ,  la 
tefte.  Pittacus  difoit,  que  chacun  auoit  fon  défaut  : 
que  le  fien  eftoit  la  mauuaife  tefte  de  fa  femme  :  hors 
cela,  il  s'eftimeroit  de  tout  point  heureux.  C'eft  vn 
bien  poifant  inconuenient,  duquel  vn  perfonnage 
fi  iufte ,  fi  fage ,  û  vaillant ,  fentoit  tout  l'eftat  de  fa 
vie  altéré.  Que  deuons  nous  faire  nous  autres  hom- 
menets  ?  Le  Sénat  de  Marfeille  eut  raifon ,  d'interi- 
ner  fa  requefte  à  celuy  qui  demandoit  permiffion  de 
fe  tuer,  pour  s'exempter  de  la  tempefte  de  fa  femme  : 
car  c'eft  vn  mal,  qui  ne  s'emporte  iamais  qu'en  em- 
portant la  pièce  :  &  qui  n'a  autre  compofition  qui 
vaille,  que  la  fuitte,  ou  la  fouffrance  :  quoy  que  toutes 
les  deux,  très-difficiles.  Celuy  là  s'y  entendoit,  ce 
me  femble,  qui  dit  qu'vn  bon  mariage  fe  dreffbit 
d'vne  femme  aueugle,  auec  vn  mary  fourd.  Regar- 
dons aufti  que  cette  grande  &  violente  afpreté  d'obli- 
gation ,  que  nous  leur  enioignons ,  ne  produife  deux 
effeds  contraires  à  noftre  fin  :  à  fçauoir ,  qu'elle  ai- 
guife  les  pourfuyuants,  &  face  les  femmes  plus  faciles 
à  fe  rendre.  Car  quant  au  premier  point,  montant 
le  prix  de  la  place ,  nous  montons  le  prix  &  le  defir 
de  la  conquefte.  Seroit-ce  pas  Venus  mefme,  qui  euft 
ainfi  finement  haufle  le  cheuet  à  fa  marchandife,  par 

le  maquerelage  des  loix  :  cognoiflant  combien  c'eft 
vn  fot  defduit,  qui  ne  le  feroit  valoir  par  fantafie 
&  par  cherté  ?  En  fin  c'eft  toute  chair  de  porc,  que 
la  fauce  diuerfifîe ,  comme  difoit  l'hofte  de  Flami- 
nius.  Cupidon  ell  vn  Dieu  félon.  Il  fait  fon  ieu,  à 
luitter  la  deuotion  &  la  iuftice.  C'eft  fa  gloire ,  que 
fa  puiffance  chocque  tout'  autre  puiff*ance,  &  que 
toutes  autres  règles  cèdent  aux  fiennes. 

Materiam  culjœ  profequitûrque  fuœ. 

Et  quant  au  fécond  poinft  :  ferions  nous  pas  moins 
coqus,  fi  nous  craignions  moins  de  l'eftre?  fuyuant 
la  complexion  des  femmes  :  car  la  delFence  les  incite 
&  conuie. 

Vbi  velis  nolunt^  vbi  nolis  volant  vitro  : 
Concejfa  pudet  ire  via. 

Quelle  meilleure  interprétation  trouuerions  nous  au 
faid:  de  Meffalina?  Elle  fit  au  commencement  fon 
mary  coqu  à  cachetés,  comme  il  fe  faiâ:  :  mais  con- 
duifant  fes  parties  trop  ayfément,  par  la  ftupidité  qui 
eftoit  en  luy,  elle  deÏHaigna  foudain  cet  vfage  :  la 
voyla  à  faire  l'amour  à  la  defcouuerte,  aduoiier  des 
feruiteurs,  les  entretenir  &  les  fauorifer  à  la  veiie 
d'vn  chacun.  Elle  vouloit  qu'il  s'en  reffentift.  Cet 
animal  ne  fe  pouuant  efueiller  pour  tout  cela,  &  luy 
rendant  fes  plaifirs  mois  &  fades,  par  cette  trop 
lafche  facilité,  par  laquelle  il  fembloit  qu'il  les  au- 
thorifaft  &  legitimaft  :  que  fit  elle }  Femme  d'vn 
Empereur  fain  &  viuant,  &  à  Rome,  au  théâtre  du 
monde,  en  plein  midy,  en  fefte  &  cérémonie  publi- 
que, &  auec  Silius,  duquel  elle  iouyffbit  long  temps 
deuant,  elle  fe  marie  vn  iour  que  fon  mary  eftoit 

hors  de  la  ville.  Semble-il  pas  qu'elle  s'acheminaft  à 
deuenir  chafte,  par  la  nonchallance  de  fon  mary  }  Ou 
qu'elle  cherchaft  vn  autre  mary,  qui  luy  aiguifaft 
l'appétit  par  fa  ialoufie,  &  qui  en  luy  infiftant,  l'in- 
citafl?  Mais  la  première  difficulté  qu'elle  rencontra, 
fut  aufli  la  dernière.  Cette  befte  s'efueilla  en  fur- 
faut.  On  a  fouuent  pire  marché  de  ces  fourdaux 
endormis.  l'ay  veu  par  expérience,  que  cette  extrême 
fouffrance,  quand  elle  vient  à  fe  defnoiier ,  produit 
des  vengeances  plus  afpres.  Car  prenant  feu  tout  à 
coup,  la  cholere  &  la  fureur  s'emmoncelant  en  vn, 
efclatte  tous  fes  eflforts  à  la  première  charge. 

irariîmque  omnes  effundit  habenas. 

Il  la  fit  mourir,  &  grand  nombre  de  ceux  de  fon  in- 
telligence :  iufques  a  tel  qui  n'en  pouuoit  mais, 
&  qu'elle  auoit  conuié  à  fon  lift  à  coups  d'efcourgee. 
Ce  que  Virgile  dit  de  Venus  &  de  Vulcan,  Lucrèce 
l'auoit  di£l  plus  fortablement ,  d'vne  iouyffance  def- 
robee,  d'elle  &  de  Mars. 

helli  fera  mœnera  Mauors 
Armipotens  régit,  in  gremium  qui  fctpe  tiuaa  fe 
Redcit,  ceterno  deuinElus  vulnere  amoris  ' 
Pafcit  amore  auidos  inhians  iii  u  Dea.  vif  us, 
Eque  tuo  pendet  refupini  fpiritus  ore  : 
Hune  tu  Diua  tuo  recubantem  corpore  fanûo 
Circunfufa  fuper,  fuaueis  ex  ore  loquelas 
Fonde. 

Quand  ie  rumine  ce,  reiicit ,  pafcit ,  inhians,  mollir 
fouet,  medullas,  labefaéta,  pendet,  percurrit,  &  cette 
noble,  circunfufa,  mère  du  gentil,  infufus,  i'ay  def- 
dain  de  ces  menues  pointes  &  allufions  verballes,  qui 
nafquirent  depuis.  A  ces  bonnes  gens,  il  ne  falloit 

d' aiguë  &  fubtile  rencontre.  Leur  langage  eft  tout 
plein ,  &  gros  d'vne  vigueur  naturelle  &  confiante. 
Ils  font  tout  epigramme  :  non  la  queue  feulement, 
mais  la  tefte,  l'eftomach,  &  les  pieds.  Il  n'y  a  rien 
d'efforcé,  rien  de  traînant  :  tout  y  marche  d'vne  pa- 
reille teneur,  C  ont  ex  tus  totus  virilis  eft ,  non  funt 
circa  Jiofculos  occupati.  Ce  n'efl:  pas  vne  éloquence 
molle,  &  feulement  fans  offence  :  elle  eft  nerueufe 
&  folide,  qui  ne  plaift  pas  tant,  comme  elle  remplit 
&  rauit  :  &  rauit  le  plus,  les  plus  forts  efprits.  Quand 
ie  voy  ces  braues  formes  de  s'expliquer,  fi  vifues, 
fi  profondes,  ie  ne  dis  pas  que  c'eft  bien  dire,  ie 
dis  que  c'eft  bien  penfer.  C'eft  la  aillardife  de 
l'imagination,  qui  efloue  &  enfle  les  paroUes.  Peélus 
eft  quod  difertum  facit.  Nos  gens  appellent  iuge- 
ment ,  langage ,  &  beaux  mots  ,  les  pleines  con- 
ceptions. Cette  peinture  eft  conduitte,  non  tant  par 
dextérité  de  la  main,  comme  pour  auoir  l'obieét 
plus  vifuement  empreint  en  l'ame.  Gallus  parle 
Amplement,  par  ce  qu'il  conçoit  fimplement.  Horace 
ne  fe  contente  point  d'vne  fuperfîcielle  expreflîon, 
elle  le  trahiroit  :  il  voit  plus  clair  &  plus  outre  dans 
les  chofes  :  fon  efprit  crochette  &  furette  tout  le 
magafin  des  mots  &  des  figures,  pour  fe  reprefen- 
ter  :  &  les  luy  faut  outre  l'ordinaire,  comme  fa 
conception  eft  outre  l'ordinaire.  Plutarque  dit,  qu'il 
veid  le  langage  Latin  par  les  chofes.  Icy  de  mefme  : 
le  fens  efclaire  &  produit  les  parolles  :  non  plus  de 
vent,  ains  de  chair  &  d'os.  Elles  fignifient,  plus 
qu'elles  ne  difent.  Les  imbecilles  fentent  encores 
quelque  image  de  cecy.  Car  en  Italie  ie  difois  ce 
qu'il  me  plaifoit  en  deuis  communs  :  mais  aux  pro- 
pos roides,  ie  n'eufl"e  ofé  me  fier  à  vn  idiome,  que 
ie  ne  pouuois  plier  ny  contourner,  outre  fon  alleuer 

commune.  l'y  veux  pouuoir  quelque  chofe  du  mien. 
Le  maniement  &  employte  des  beaux  efprits,  donne 
prix  à  la  langue  :  non  pas  l' innouant,  tant,  comme  la 
rempliflant  de  plus  vigoreux  &  diuers  feruices, 
l'eflirant  &  ployant.  Ils  n'y  apportent  point  des  mots  : 
mais  ils  enrichiiïent  les  leurs,  appefantiflent  &  en- 
foncent leur  fignification  &  leur  vfage  :  luy  appre- 
nent  des  mouuements  inaccouflumés  :  mais  pru- 
demment &  ingenieufement.  Et  combien  peu  cela 
foit  donné  à  tous,  il  fe  voit  par  tant  d'efcriuains 
François  de  ce  fiecle.  Ils  font  aflez  hardis  &  dédai- 
gneux, pour  ne  fuyure  la  route  commune  :  mais 
faute  d'inuention  &  de  difcretion  les  pert.  Il  ne  s'y 
voit  qu'vne  miferable  affeétation  d'eflrangeté  :  des 
defguifements  froids  &  abfurdes,  qui  au  lieu  d'ef- 
leuer,  abbattent  la  matière.  Pourueu  qu'ils  fe  gor- 
giafent  en  la  nouuelleté,  il  ne  leur  chaut  de  l'effi- 
cace. Pour  faifir  vn  nouueau  mot ,  ils  quittent 
l'ordinaire,  fouuent  plus  fort  &  plus  nerueux.  En 
noftre  langage  ie  trouue  aflez  d'efloffe,  mais  vn  peu 
faute  de  façon.  Car  il  n'eft  rien,  qu'on  ne  fift  du 
iargon  de  nos  chafles,  &  de  noftre  guerre,  qui  eft 
vn  généreux  ter  rein  à  emprunter.  Et  les  formes  de 
parler,  comme  les  herbes,  s'amendent  &  fortifient 
en  les  tranfplantant.  le  le  trouue  fuffifamment  abon- 
dant, mais  non  pas  maniant  &  vigoureux  fuffifam- 
ment. Il  fuccombe  ordinairement  à  vne  puiflante 
conception.  Si  vous  allez  tendu,  vous  fentez  fou- 
uent qu'il  languit  foubs  vous,  &  flefchit  :  &  qu'à 
fon  deffaut  le  Latin  fe  prefente  au  fecours,  &  le 
Grec  à  d'autres.  D'aucuns  de  ces  mots  que  ie  viens 
de  trier,  nous  en  apperçeuons  plus  mal-ayfement 
l'énergie,  d'autant  que  Fvfage  &  la  fréquence,  nous 
en  ont  aucunement  auily  &  rendu  vulgaire  la  grâce. 

Comme  en  noftre  commun,  il  s'y  rencontre  des 
frafes  excellentes,  &  des  métaphores,  defquelles  la 
beauté  fleflrit  de  vieilleiïe ,  &  la  couleur  s'eft  ternie 
par  maniement  trop  ordinaire.  Mais  cela  n'ofte  rien 
du  gouft,  à  ceux  qui  ont  bon  nez  :  ny  ne  defroge  à  la 
gloire  de  ces  anciens  autheurs,  qui,  comme  il  eft 
vrayfemblable,  mirent  premièrement  ces  mots  en  ce 
luftre.  Les  fciences  traiftent  les  chofes  trop  fine- 
ment, d'vne  mode  artificielle,  &  différente  à  la  com- 
mune &  naturelle.  Mon  page  fait  l'amour,  &  l'en- 
tend :  lifez  luy  Léon  Hébreu,  &  Ficin  :  on  parle  de 
luy,  de  fespenfees,  &de  fes  avions,  &fi  n'y  entend 
rien.  le  ne  recognois  chez  Ariftote,  la  plus  part  de 
mes  mouuemens  ordinaires.  On  les  a  couuers  &  re- 
ueftus  d'vne  autre  robbe,  pour  l'vfage  de  l'efchole. 
Dieu  leur  doint  bien  faire  :  fi  i'eftois  du  meftier,  ie 
naturaliferois  l'art,  autant  comme  ils  artialifent  la 
nature.  Laiflons  là  Bembo  &  Equicola.  Quand  i'ef- 
cris,  ie  me  pafTe  bien  de  la  compagnie,  &  fouuenance 
des  liures  :  de  peur  qu'ils  n'interrompent  ma  forme. 
Auffi  qu'à  la  vérité,  les  bons  autheurs  m'abbattent 
par  trop,  &  rompent  le  courage,  le  fais  volontiers 
le  tour  de  ce  peintre,  lequel  ayant  miferablement 
reprefenté  des  coqs,  deffendoit  à  fes  garçons,  qu'ils 
ne  laiiïafTent  venir  en  fa  boutique  aucun  coq  naturel. 
Et  auroy  pluftofl  befoing,  pour  me  donner  vn  peu 
de  luftre,  de  l'inuention  du  muficien  Antinonydes, 
qui,  quand  il  auoit  à  faire  la  mufique,  mettoit  ordre 
que  deuant  ou  après  luy,  fon  auditoire  fuft  abbreuué 
de  quelques  autres  mauuais  chantres.  Mais  ie  me 
puis  plus  malaifément  deffaire  de  Plutarque  :  il  eft  fi 
vniuerfel  &  fi  plain,  qu'à  toutes  occafions,  &  quel- 
que fuieft  extrauagant  que  vous  ayez  pris,  il  s'in- 
gère   à  voftre  befongne,  &  vous  tend   vne  main 

libérale  &  inefpuifable  de  richelTes,  &  d'embellifTe- 
mens.  Il  m'en  fait  defpit,  d'eftre  fi  fort  expofé  au 
pillage  de  ceux  qui  le  hantent.  le  ne  le  puis  fi  peu 
racointer,  que  ie  n'en  tire  cuiiïe  ou  aile.  Pour  ce 
mien  defTein,  il  me  vient  aufli  à  propos,  d'efcrire 
chez  moy,  en  pays  fauuage,  où  perfonne  ne  m'aide, 
ny  me  releue  :  où  ie  ne  hante  communément 
homme,  qui  entende  le  Latin  de  fon  patenoftre; 
&  de  François  vn  peu  moins.  le  l'euffe  faift  meil- 
leur ailleurs,  mais  l'ouurage  euft  efté  moins  mien. 
Et  fa  fin  principale  &  perfeftion,  c'efl:  d'eftre  exaéle- 
ment  mien,  le  corrigerois  bien  vne  erreur  acciden- 
tale,  dequoy  ie  fuis  plein,  ainfi  que  ie  cours  inaduer- 
temment  :  mais  les  imperfeétions  qui  font  en  moy 
ordinaires  &  confiantes  ,  ce  feroit  trahifon  de  les 
ofter.  Quand  on  m'a  dift  ou  que  moy-mefme  me  fuis 
di£t  :  Tu  es  trop  efpais  en  figures,  voyla  vn  mot  du 
cru  de  Gafcongne  :  voyla  vne  phrafe  dangereufe  : 
(ie  n'en  refuis  aucune  de  celles  qui  sVfent  emmy 
les  rues  Françoifes  :  ceux  qui  veulent  combatre 
l'vfage  par  la  grammaire  fe  moquent)  voylà  vn  dif- 
cours  ignorant  :  voylà  vn  difcours  paradoxe,  en 
voylà  vn  trop  fol  :  tu  te  ioues  fouuent ,  on  eftimera 
que  tu  dies  à  droit,  ce  que  tu  dis  à  feinte.  Oiiy, 
fais-ie ,  mais  ie  corrige  les  fautes  d'inaduertence , 
non  celles  de  couftume.  Eft-ce  pas  ainfi  que  ie 
parle  par  tout  ?  me  reprefente  -  ie  pas  viuement  ? 
fuffit.  l'ay  faift  ce  que  i'ay  voulu  :  tout  le  monde 
me  recognoift  en  mon  liure,  &  mon  liure  en  moy. 
Or  i'ay  vne  condition  fingerefie  &  imitatrice. 
Quand  ie  me  meflois  de  faire  des  vers,  &  n'en 
fis  iamais  que  des  Latins,  ils  accufoient  euidemment 
le  poëte  que  ie  venois  dernièrement  de  lire.  Et  de 
mes  premiers  Effays,  aucuns  puent  vn  peu  l'eftran- 

ger.  A  Paris  ie  parle  vn  langage  aucunement  autre 
qu'à  Montaigne.  Qui  que  ie  regarde  auec  attention, 
m'imprime  facilement  quelque  chofe  du  fien.  Ce  que 
ie  confldere,  ie  l'vfurpe  :  vne  fotte  contenance,  vne 
defplaifante  grimace,  vne  forme  de  parler  ridicule. 
Les  vices  plus.  D'autant  qu'ils  me  poingnent,  ils 
s'acrochent  à  moy,  &  ne  s'en  vont  pas  fans  fecouer. 
On  m'a  veu  plus  fouuent  iurer  par  fimilitude,  que 
par  complexion.  Imitation  meurtrière,  comme  celle 
des  fmges  horribles  en  grandeur  &  en  force,  que  le 
Roy  Alexandre  rencontra  en  certaine  contrée  des 
Indes.  Defquels  il  euil  elle  autrement  difficile  de 
venir  à  bout.  Mais  ils  en  prefterent  le  moyen  par 
cette  leur  inclination  à  contrefaire  tout  ce  qu'ils 
voyent  faire.  Car  par  là  les  chafleurs  apprindrent 
de  fe  chauffer  des  fouliers  à  leur  veuë ,  auec  force 
nœuds  de  liens  :  de  s'affubler  d'accoullremens  de 
telle  à  tout  des  lacs  courants ,  &  oindre  par  fem- 
blant,  leurs  yeux  de  glux.  Ainfi  mettoyent  impru- 
demment à  mal,  ces  pauures  belles,  leur  complexion 
fmgereffe.  Ils  s'engluoient,  s'encheuellroyent&  gar- 
rotoyent  eux  mefmes.  Cette  autre  faculté,  de  repre- 
fenter  ingenieufement  les  geftes  &  parolles  d'vn 
autre,  par  deffein  qui  apporte  fouuent  plaifir  &  admi- 
ration, n'ell  en  moy,  non  plus  qu'en  vne  fouche. 
Quand  ie  iure  félon  moy,  c'ell  feulement,  par  Dieu, 
qui  efl  le  plus  droit  de  touts  les  ferments.  Ils  difent, 
que  Socrates  iuroit  le  chien  :  Zenon  cette  mefme 
interieftion,  qui  fert  à  cette  heure  aux  Italiens,  Cap- 
pari  :  Pythagoras,  l'eau  &  l'air,  le  fuis  fi  aifé  à 
reçeuoir  fans  y  penfer  ces  impreflions  fuperficielles, 
que  fi  i'ay  eu  en  la  bouche.  Sire  ou  Altefle,  trois 
iours  de  fuite,  huift  iours  après  ils  m'efchappent, 
pour  excellence,  ou  pour  feigneurie.   Et   ce  que 

i'auray  pris  à  dire  en  battelanc  &  en  me  moquant, 
ie  le  diray  lendemain  ferieufement.  Parquoy,  à 
efcrire,  i' accepte  plus  enuisles  argumens  battus,  de 
peur  que  ie  les  traiéle  aux  defpens  d'autruy.  Tout 
argument  m'eft  egallement  fertile.  le  les  prens  fur 
vne  mouche.  Et  Dieu  vueille  que  celuy  que  i'ay  icy 
en  main,  n'ait  pas  efté  pris,  par  le  commandement 
d'vne  volonté  autant  volage.  Que  ie  commence  par 
celle  qu'il  me  plaira,  car  les  matières  fe  tiennent 
toutes  enchefnees  les  vues  aux  autres.  Mais  mon 
ame  me  defplaift,  de  ce  qu'elle  produit  ordinaire- 
ment fes  plus  profondes  refueries,  plus  folles,  &  qui 
me  plaifent  le  mieux ,  à  l'improuueu,  &  lors  que  ie 
les  cherche  moins  :  lefquelles  s'efuanouilTent  fou- 
dain,  n'ayant  fur  le  champ  où  les  attacher.  A  cheual, 
à  la  table,  au  lift.  Mais  plus  à  cheual,  où  font  mes 
plus  larges  entretiens.  I'ay  le  parler  vn  peu  délica- 
tement ialoux  d'attention  &  de  filence,  fi  ie  parle  de 
force.  Qui  m'interrompt,  m'arrefte.  En  voyage,  la 
neceffité  mefme  des  chemins  couppe  les  propos. 
Outre  ce,  que  ie  voyage  plus  fouuent  fans  compa- 
gnie, propre  à  ces  entretiens  de  fuite  :  par  où  ie 
prens  tout  loifir  de  m'entretenir  moy-mefme.  Il  m'en 
aduient  comme  de  mes  fonges  :  en  fongeant,  ie  les 
recommande  à  ma  mémoire,  car  ie  fonge  volon- 
tiers que  ie  fonge ,  mais  le  lendemain,  ie  me  repre- 
fente  bien  leur  couleur,  comme  elle  eftoit,  ou  gaye, 
ou  trille,  ou  eftrange,  mais  quels  ils  eftoient  au 
refte,  plus  i'ahane  à  le  trouuer,  plus  ie  l'enfonce  en 
l'oubliance.  Auili  des  difcours  fortuites  qui  me 
tombent  en  fantafie,  il  ne  m'en  refte  en  mémoire 
qu'vne  vaine  image  :  autant  feulement  qu'il  m'en 
faut  pour  me  faire  ronger,  &  defpiter  après  leur 
quefte,  inutilement.   Or  donc,  laiflant  les  liures  à 

part,  &  parlant  plus  matériellement  &  fimplement  : 
ie  trouue  après  tout,  que  l'amour  n'eft  autre  chofe, 
que  la  foif  de  cette  iouylTance  en  vn  fubieâ:  defiré  : 
ny  Venus  autre  chofe ,  que  le  plaifir  à  defcharger 
fes  vafes  :  comme  le  plaifir  que  nature  nous  donne 
à  defcharger  d'autres  parties  :  qui  dénient  vicieux 
ou  par  immoderation ,  ou  par  indifcretion.  Pour 
Socrates,  l'amour  efl  appétit  de  génération  par  l'en- 
tremife  de  la  beauté.  Et  confiderant  maintefois  la 
ridicule  titillation  de  ce  plaifir,  les  abfurdes  mouue- 
mens  efceruelez  &  eftourdis,  dequoy  il  agite  Zenon 
&  Cratippus  :  cette  rage  indifcrette,  ce  vifage  en- 
flammé de  fureur  &  de  cruauté,  au  plus  doux  effeft 
de  l'amour  :  &  puis  cette  morgue  graue,  feuere, 
&  ecftatique,  en  vne  aftion  fi  folle,  qu'on  ayt  logé 
pefle-melle  nos  délices  &  nos  ordures  enfemble  : 
&  que  la  fupreme  volupté  aye  du  tranfy  &  du  plain- 
tif, comme  la  douleur  :  ie  crois  qu'il  efl:  vray,  ce 
que  dit  Platon,  que  l'homme  a  elle  faid  par  les 
Dieux  pour  leur  iouët. 

quœnam  ijla  iocandi 
ScEuitia? 

Et  que  c'efl:  par  moquerie,  que  Nature  nous  a  laiffé  la 
plus  trouble  de  nos  aftions,  la  plus  commune  ;  pour 
nous  efgaller  par  là,  &  apparier  les  fols  &  les  fages, 
&  nous  &  les  beftes.  Le  plus  contemplatif,  &  pru- 
dent homme,  quand  ie  l'imagine  en  cette  afliette,  ie 
le  tiens  pour  affronteur,  de  faire  le  prudent,  &  le 
contemplatif.  Ce  font  les  pieds  du  paon,  qui  abba- 
tent  fon  orgueil  ; 

ridentem  dicere  verum 
Qtiid  vetat? 

Ceux  qui  parmi  les  ieux ,  refufenc  les  opinions  fe- 
rieufes,  font,  dit  quelqu'vn,  comme  celuy  qui  craint 
d'adorer  la  ftatuë  d'vn  fainft,  fi  elle  eft  fans  deuan- 
tiere.  Nous  mangeons  bien  &  beuuons  comme  les 
beftes  :  mais  ce  ne  font  pas  aftions  qui  empefchent  les 
offices  de  noftre  ame.  En  celles-là,  nous  gardons  noftre 
auantage  fur  elles  :  cette-cy  met  toute  autre  penfee 
foubs  le  ioug  :  abrutit  &  abeftit  par  fon  imperieufe 
authorité,  toute  la  théologie  &  philofophie  qui  eft 
en  Platon  :  &  fi  ne  s'en  plaint  pas.  Par  tout  ailleurs 
vous  pouuez  garder  quelque  décence  :  toutes  autres 
opérations  fouffrent  des  règles  d'honnefteté  :  cette- 
cy  ne  fe  peut  pas  feulement  imaginer,  que  vicieufe 
ou  ridicule.  Trouuez  y  pour  voir  vn  procéder  fage 
&  difcret.  Alexandre  difoit  qu'il  fe  connoiflbit  prin- 
cipallement  mortel,  par  cette  action,  &  par  le  dor- 
mir :  le  fommeil  fuflFoque  &  fupprime  les  facultez 
de  noftre  ame,  la  befongne  les  abforbe  &  diflipe  de 
mefme.  Certes  c'eft  vne  marque  non  feulement  de 
noftre  corruption  originele  :  mais  aufli  de  noftre 
vanité  &  deformité.  D'vn  cofté  Nature  nous  y  poufte, 
ayant  attaché  à  ce  defir,  la  plus  noble,  vtile,  &  plai- 
fante  de  toutes  fes  functions  :  &  la  nous  laifle  d'au- 
tre part  accufer  &  fuyr,  comme  infolente  &  des- 
honnefte,  en  rougir  &  recommander  l'abftinence. 
Sommes  nous  pas  bien  bruttes,  de  nommer  brutale 
l'opération  qui  nous  faiâ: }  Les  peuples,  es  religions, 
fe  font  rencontrez  en  plufieurs  conuenances  :  comme 
facrifices,  luminaires,  encenfements ,  ieufnes,  of- 
firandes  :  &  entre  autres,  en  la  condemnation  de  cette 
aftion.  Toutes  les  opinions  y  viennent,  outre  l'vfage 
fi  eftendu  des  circoncifions.  Nous  auons  à  l'auanture 
raifon,  de  nous  blafmer,  de  faire  vne  fi  fotte  pro- 
duôion  que  l'homme  :  d'appeller  Taétion  honteufe. 

&  honteufes  les  parties  qui  y  feruent  (à  cette  heure 
font  les  miennes  proprement  honteufes).  Les  Eiïe- 
niens,  dequoy  parle  Pline,  fe  maintenoient  fans 
nourrice,  fans  maillot,  plufieurs  fiecles  :  de  l'abbord 
des  ellrangers,  qui,  fuiuants  cette  belle  humeur,  fe 
rengeoient  continuellement  à  eux  :  ayant  toute  vne 
nation,  hazardé  de  s'exterminer  pluftoft,  que  s'en- 
gager à  vn  embraffement  féminin,  &  de  perdre  la 
fuitte  des  hommes  pluftoft,  que  d'en  forger  vn.  Ils 
difent  que  Zenon  n'eut  affaire  à  femme,  qu'vne  fois 
en  fa  vie  :  &  que  ce  fut  par  ciuilité,  pour  ne  fem- 
bler  dédaigner  trop  obftinement  le  fexe.  Chacun 
fuit  à  le  voir  naiftre,  chacun  court  à  le  voir  mourir. 
Pour  le  deftruire ,  on  cerche  vn  champ  fpacieux  en 
pleine  lumière  :  pour  le  conftruire,  on  fe  muffe 
dans  vn  creux  ténébreux ,  &  le  plus  contraint  qu'il 
fe  peut.  C'eft  le  deuoir,  de  fe  cacher  pour  le  faire, 
&  c'eft  gloire,  &  naiffent  plufieurs  vertus,  de  le 
fçauoir  deffaire.  L'vn  eft  iniure,  l'autre  eft  faueur  : 
car  Ariftote  dit,  que  bonifier  quelqu'vn,  c'eft  le  tuer, 
en  certaine  phrafe  de  fon  pais.  Les  Athéniens,  pour 
apparier  la  deffaueur  de  ces  deux  aftions,  ayants  à 
mundifier  l'ifle  de  Delos,  &  fe  iuftifier  enuers  ApoUo, 
défendirent  au  pourpris  d'icelle,  tout  enterrement, 
&  tout  enfantement  enfemble.  Noflri  nofmet  pœnitet. 
Il  y  a  des  nations  qui  fe  couurent  en  mangeant.  le 
fçay  vne  dame ,  &  des  plus  grandes ,  qui  a  cette 
meime  opinion,  que  c'eft  vne  contenance  defagreable, 
de  mafcher  :  qui  rabat  beaucoup  de  leur  grâce, 
&  de  leur  beauté  :  &  ne  fe  prefente  pas  volontiers 
en  public  auec  appétit.  Et  fçay  vn  homme,  qui  ne 
peut  fouffrir  de  voir  manger,  ny  qu'on  le  voye  : 
&  fuyt  toute  affiftance,  plus  quand  il  s'emplit,  que 
s'il  fe  vuide.  En  l'empire  du  Turc,  il  fe  void  grand 

nombre  d'hommes,  qui,  pour  exceller  les  autres,  ne 
fe  laifTent  iamais  veoir,  quand  ils  font  leur  repas; 
qui  n'en  font  qu  vnla  fepmaine  :  qui  fe  defchiquettent 
&  découpent  la  face  &  les  membres  :  qui  ne  parlent 
iamais  à  perfonne.  Gens  fanatiques,  qui  penfent 
honnorer  leur  nature  en  fe  defnaturant  :  qui  fe 
prifent  de  leur  mefpris,  &  s'amendent  de  leur  empi- 
rement.  Quel  monftrueux  animal,  qui  fe  fait  horreur 
à  foy-meline,  à  qui  fes  plaifirs  poifent  :  qui  fe  tient 
à  mal-heur?  Il  y  en  a  qui  cachent  leur  vie, 

Exilidque  domos  &  didcia  limina  mutant j 

&  la  defrobent  de  la  veuë  des  autres  hommes  :  qui 
euitent  la  fanté  &  l'allegrefle,  comme  qualitez  enne- 
mies &  dommageables.  Non  feulement  plufieurs 
feftes,  mais  plufieurs  peuples  maudifTent  leur  naif- 
fance,  &  benifTent  leur  mort.  Il  en  ell  où  le  foleil 
eft  abominé,  les  ténèbres  adorées.  Nous  ne  fommes 
ingénieux  qu'à  nous  mal  mener  :  c'eft  le  vray  gibbier 
de  la  force  de  noftre  efprit  :  dangereux  vtil  en  def- 
reglement. 

O  miferi  quorum  gaudia  crimen  habent! 

Hé  pauure  homme,  tu  as  affez  d'incommoditez  ne- 
ceflaires,  fans  les  augmenter  par  ton  inuention  :  &  es 
afTez  miferable  de  condition,  fans  l'eftre  par  art  :  tu 
as  des  laideurs  réelles  &  eflentielles  à  fuffifance, 
fans  en  forger  d'imaginaires.  Trouues  tu  que  tu 
fois  trop  à  l'aife  fi  la  moitié  de  ton  aife  ne  te  fafche  ? 
Trouues  tu  que  tu  ayes  remply  tous  les  offices  ne- 
ceffaires,  à  quoy  Nature  t'engage,  &  qu'elle  foit  oyfiue 
chez  toy,  fi  tu  ne  t'obliges  à  nouueaux  offices  ?  Tu 
ne  crains  point  d'offencer  fes  lois  vniuerfelles  &  in- 

dubitables,  &  te  piques  aux  tiennes  partifanes  &  fan- 
tafliques.  Et  d'autant  plus  qu'elles  font  particu- 
lières, incertaines,  &  plus  contrediftes,  d'autant  plus 
tu  fais  là  ton  effort.  Les  ordonnances  pofitiues  de  ta 
paroilTe  t'attachent  :  celles  du  monde  ne  te  touchent 
point.  Cours  vn  peu  par  les  exemples  de  cette  confi- 
deration  :  ta  vie  en  eft  toute.  Les  vers  de  ces  deux 
poètes,  traiftans  ainfi  referuément  &  difcrettement 
de  la  lafciueté,  comme  ils  font,  me  femblent  la  def- 
couurir  &  efclairer  de  plus  près.  Les  dames  couurent 
leur  fein  d'vn  refeul,  les  preftres  plufieurs  chofes 
facrees,  les  peintres  ombragent  leur  ouurage,  pour 
luy  donner  plus  de  luftre.  Et  dift-on  que  le  coup  du 
foleil  &  du  vent,  efl  plus  poifant  par  reflexion  qu'à 
droit  fil.  L'égyptien  refpondit  fagement  à  celuy  qui 
luy  demandoit,  Que  portes-tu  là,  caché  foubs  ton 
manteau  ?  Il  ell  caché  foubs  mon  manteau,  affin  que 
tu  ne  fçaches  pas  que  c'eft.  Mais  il  y  a  certaines 
autres  chofes  qu'on  cache  pour  les  montrer.  Oyez 
cetuy-là  plus  ouuert, 

Ec  nudam  prejji  corpus  adufque  meum. 

lime  femble  qu'il  me chapone.  Que  Martial  retrouffe 
Venus  à  fa  pofle,  il  n'arriue  pas  à  la  faire  paroiftre 
fi  entière.  Celuy  qui  dit  tout,  il  nous  faoule  &  nous 
defgoufte.  Celuy  qui  craint  à  s'exprimer,  nous  ache- 
mine à  en  penfer  plus  qu'il  n'en  y  a.  Il  y  a  de  la 
trahifon  en  cette  forte  de  modeflie  :  &  notamment 
nous  entr'ouurant  comme  font  ceux  cy,  vne  fi  belle 
route  à  l'imagination.  Et  l'aftion  &  la  peinture 
doiuent  fentirleur  larrecin.  L'amour  des  Efpagnols , 
&  des  Italiens,  plus  refpeftueufe  &  craintifue ,  plus 
mineufe  &  couuerte,  me  plaift.  le  ne  fçay  qui,  ancien- 

nement,  defiroit  le  gofier  allongé  comme  le  col  d'vne 
grue,  pour  fauourer  plus  long  temps  ce  qu'il  aual- 
loit.  Ce  fouhaic  eft  mieux  à  propos  en  cette  volupté, 
vifte  &  precipiteufe.  Mefmes  à  telles  natures  comme 
eft  la  mienne,  qui  fuis  vicieux  en  foudaineté.  Pour 
arrefter  fa  fuitte,  &  leftendre  en  préambules  ;  entre- 
eux,  tout  fert  de  faueur  &  de  recompenfe  :  vne  œil- 
lade, vne  inclination,  vne  parolle,  vn  figne.  Qui  fe 
pourroit  difner  de  la  fumée  du  roll:,  feroit-il  pas 
vne  belle  efpargne?  Ceft  vne  paflion  qui  mefle  à 
bien  peu  d'effence  folide,  beaucoup  plus  de  vanité 
&  refuerie  fieureufe  :  il  la  faut  payer  &  feruir  de 
mefme.  Apprenons  aux  dames  à  le  faire  valoir,  à 
s'eftimer,  à  nous  amufer,  &  à  nous  piper.  Nous  fai- 
fons  noftre  charge  extrême  la  première  :  il  y  a  touf- 
iours  de  rimpetuofité  Françoife.  Faifant  filer  leurs 
faueurs,  &  les  eftallant  en  détail  :  chacun,  iufques  à 
la  vieillelTe  miferable,  y  trouue  quelque  bout  de 
lifiere,  félon  fon  vaillant  &  fon  mérite.  Qui  n'a 
iouyflance,  qu'en  la  iouyffance  :  qui  ne  gaigne  que 
du  haut  poinft  :  qui  n'ayme  la  chafle  qu'en  la  prife  : 
il  ne  luy  appartient  pas  de  fe  meller  à  noftre  efcole. 
Plus  il  y  a  de  marches  &  degrez,  plus  il  y  a  de  hau- 
teur &  dhonneur  au  dernier  fiege.  Nous  nous  de- 
urions  plaire  d'y  eftre  conduifts,  comme  il  fe  faift 
aux  palais  magnifiques,  par  diuers  portiques,  &  paf- 
fages,  longues  &  plaifantes  galleries,  &  plufieurs 
deftours.  Cette  difpenfation  reuiendroit  à  noftre 
commodité  :  nous  y  arrefterions,  &  nous  y  aymerions 
plus  long  temps.  Sans  efperance,  &  fans  defir,  nous 
n'allons  plus  rien  qui  vaille.  Noftre  maiftrife  &  en- 
tière poflelîion,  leur  eft  infiniement  à  craindre.  De- 
puis qu'elles  font  du  tout  rendues  à  la  mercy  de 
noftre  foy,  &  conftance,  elles  font  vn  peu  bien  hafar- 
III.  34 

dees.  Ce  font  vertus  rares  &  difficiles  :  foudain  qu'elles 
font  à  nous,  nous  ne  fommes  plus  à  elles. 

pojiquam  cupidce  mentis  fatiata  libido  ejl^ 
Verha  nihil  metuerej  nihil  periuria  curant. 

Et  Thrafonidez  ieune  homme  Grec,  fut  fi  amoureux 
de  fon  amour,  qu'il  refufa,  ayant  gaigné  le  cœur 
d'vne  mailtreffe,  d'en  iouyr  :  pour  n'amortir,  raffafier 
&  allanguir  par  la  iouy fiance  cette  ardeur  inquiète,  de 
laquelle  il  fe  glorifioit  &  fe  paifl"oit.  La  cherté  donne 
gouft  à  la  viande.  Voyez  combien  la  forme  des  falu- 
tations,  qui  eft  particulière  à  noflre  nation,  abaftar- 
dit  par  fa  facilité,  la  grâce  des  baifers,  lefquels  So- 
crates  dit  eftre  fi  puifians  &  dangereux  à  voler  nos 
cœurs.  C'eft  vne  defplaifante  coullume,  &  iniurieufe 
aux  dames,  d'auoir  à  prefler  leurs  leures,  à  qui- 
conque a  trois  valets  à  fa  fuitte,  pour  mal  plaifant 
qu'il  foit, 

Cuius  liuida  narihus  caninis. 
Dépende t  glacies^  rigétque  barba  : 
Centum  occurrere  malo  culiîingis. 

Et  nous  mefme  n'y  gaignons  guère  :  car  comme  le 
monde  fe  voit  party,  pour  trois  belles,  il  nous  en 
faut  baifer  cinquante  laides.  Et  à  vn  eftomach  tendre, 
comme  font  ceux  de  mon  aage,  vn  mauuais  baifer 
en  furpaie  vn  bon.  Ils  font  les  pourfuyuans  en  Ita- 
lie, &  les  tranfis,  de  celles  mefmes  qui  font  à  vendre  : 
&  fe  défendent  ainfi  :  Qu'il  y  a  des  degrez  en  la 
iouyflance  :  &  que  par  feruices  ils  veulent  obtenir 
pour  eux,  celle  qui  eft  la  plus  entière.  Elles  ne 
vendent  que  le  corps.  La  volonté  ne  peut  eftre  mife 
en  vente,  elle  eft  trop  libre   &  trop  fienne.  Ainfi 

ceux  cy  difent,  que  c'eft  la  volonté  qu'ils  entre- 
prennent, &  ont  raifon.  C'eft  la  volonté  qu'il  faut 
feruir  &  pratiquer.  l'ay  horreur  d'imaginer  mien, 
vn  corps  priué  d'affeftion.  Et  me  femble,  que  cette 
forcenerie  eft  voifine  à  celle  de  ce  garçon,  qui  alla 
faillir  par  amour,  la  belle  image  de  Venus  que  Pra- 
xiteles  auoit  faide.  Ou  de  ce  furieux  ^Egyptien, 
efchauffé  après  la  charongne  d'vne  morte  qu'il  em- 
baumoit  &  enfueroit.  Lequel  donna  occafion  à  la 
loy,  qui  fut  faifte  depuis  en  ^Egypte,  que  les  corps 
des  belles  &  ieunes  femmes,  &  de  celles  de  bonne  mai- 
fon,  feroient  gardez  trois  iours,  auant  qu'on  les  mifl 
entre  les  mains  de  ceux  qui  auoient  charge  de  prou- 
uoir  à  leur  enterrement.  Periander  fit  plus  merueil- 
leufement  :  qui  eftendit  l'affeftion  coniugale,  plus 
réglée  &  légitime,  à  la  iouyffance  de  ÂlelifTa  fa 
femme  trefpaflee.  Ne  femble  ce  pas  eftre  vne  hu- 
meur lunatique  de  la  Lune,  ne  pouuant  autrement 
iouyr  d'Endymion  fon  mignon,  l'aller  endormir 
pour  plufieurs  mois  :  &  fe  paiflre  de  la  iouyfTance 
d'vn  garçon,  qui  ne  fe  remuoit  qu'en  fonge  ?  le  dis 
pareillement,  qu'on  ayme  vn  corps  fans  ame,  quand 
on  ayme  vn  corps  fans  fon  confentement,  &  fans  fon 
defir.  Toutes  iouyiïances  ne  font  pas  vues.  Il  y  a 
des  iouyffances  éthiques  &  languifTantes.  Mille  autres 
caufes  que  la  bien-vueillance,  nous  peuuent  acqué- 
rir cet  oâiroy  des  dames.  Ce  n'eft  fuffifant  tefmoi- 
gnage  d'affeftion.  Il  y  peut  efchoir  de  la  trahifon, 
comme  ailleurs  :  elles  n'y  vont  par  fois  que  d'vne 
feffe; 

tanquam  thura.  merûmque  purent  : 

ahfentem  marmoredmve  putes. 

l'en  fçay,  qui  ayment  mieux  prefter  cela,  que  leur 

coche  :  &  qui  ne  fe  communiquent,  que  par  là.  Il 
faut  regarder  fi  vollre  compagnie  leur  plaift  pour 
quelque  autre  fin  encores,  ou  pour  celle  là  feulement, 
comme  d'vn  gros  garfon  d'eftable  :  en  quel  rang  &  à 
quel  prix  vous  y  elles  logé, 

tibi  fi  datur  vni 
Quo  lapidz  illa  diem  candidiore  notet. 

Quoy,  fi  elle  mange  voftre  pain,  à  la  fauce  d'vne 
plus  agréable  imagination  } 

Te  tenez j  ahf entes  allas  fufpirat  amores. 

Comment?  auons  nous  pas  veu  quelquVn  en  nos 
iours,  s'eftre  feruy  de  cette  aftion,  à  l'vfage  d'vne 
horrible  vengeance  :  pour  tuer  par  là,  &  empoifian- 
ner,  comme  il  fit,  vne  honnefi.e  femme }  Ceux  qui 
cognoiflent  l'Italie,  ne  trouueront  iamais  eftrange, 
fi  pour  ce  fubie£t,  ie  ne  cherche  ailleurs  des 
exemples.  Car  cette  nation  fe  peut  dire  régente  du 
reft;e  du  monde  en  cela.  Ils  ont  plus  communément 
des  belles  femmes,  &  moins  de  laydes  que  nous  : 
mais  des  rares  &  excellentes  beaucez,  i'eilime  que 
nous  allons  à  pair.  Et  en  iuge  autant  des  efprits  : 
de  ceux  de  la  commune  façon,  ils  en  ont  beaucoup 
plus,  &  euidemment.  La  brutalité  y  eft  fans  com- 
paraifon  plus  rare  :  d'ames  fmgulieres  &  du  plus 
haut  eftage,  nous  ne  leur  en  deuons  rien.  Si  i'auois  à 
efl:endre  cette  fimilitude,  il  me  fembleroit  pouuoir 
dire  de  la  vaillance,  qu'au  rebours,  elle  ell  au  prix 
d'eux,  populaire  chez  nous,  &  naturelle  :  mais  on  la 
voit  par  fois,  en  leurs  mains,  fi  pleine  &  fi  vigo- 
reufe,  qu  elle  furpaiïe  tous  les  plus  roides  exemples 
que  nous  en  ayons.   Les  mariages    de  ce  pays  là, 

clochent  en  cecy.  Leur  couftume  donne  communé- 
ment la  loy  fi  rude  aux  femmes,  &  fi  férue,  que 
la  plus  efloignee  accointance  auec  l'eftranger,  leur 
eft  autant  capitalle  que  la  plus  voifme.  Cette  loy  fait, 
que  toutes  les  approches  fe  rendent  neceflairemeni 
fubftantieles.  Et  puis  que  tout  leur  reuient  à  mefme 
compte,  elles  ont  le  choix  bien  ayfé.  Et  ont  elles 
brifé  ces  cloifons  ?  Croyez  qu'elles  font  feu  :  Luxu- 
ria  if  fis  vinculis^  ficut  fera  beflia,  irritata,  demde 
emiffa.  Il  leur  faut  vn  peu  lafcher  les  refnes. 

Vidi  ego  nuper  equum  contra  fua  frerui  tenacem 
Ore  reluclanti  fulminis  ire  modo. 

On  alanguit  le  defir  de  la  compagnie,  en  luy  don- 
nant quelque  liberté.  C'eft  vn  bel  vfage  de  noftre 
nation,  qu'aux  bonnes  maifons,  nos  enfans  foyenr 
receuz,  pour  y  élire  nourris  &  efleuez  pages  comme 
en  vne  efcole  de  nobleffe.  Et  eft  difcourtoifie,  dit- 
on,  &  iniure,  d'en  refufer  vn  Gentil-homme.  l'ay 
apperçeu,  car  autant  de  maifons  autant  de  diuers 
lûles  &  formes,  que  les  dames  qui  ont  voulu  don- 
ner aux  filles  de  leur  fuite,  les  règles  plus  aufteres, 
n'y  ont  pas  eu  meilleure  aduanture.  Il  y  faut  de  la 
modération.  Il  faut  laiiïer  bonne  partie  de  leur  con- 
duitte,  à  leur  propre  difcretio'n  :  car  ainfi  comme 
ainfi  n'y  a  il  difcipline  qui  les  fçeut  brider  de  toutes 
parts.  Àïais  il  eft  bien  vray,  que  celle  qui  eft  efchap- 
pee  bagues  fauues,  d'vn  efcolage  libre,  apporte 
bien  plus  de  fiance  de  foy,  que  celle  qui  fort  faine, 
d'vne  efcole  feuere  &  prifonniere.  Nos  pères  dref- 
foient  la  contenance  de  leurs  filles  à  la  honte  &  à  la 
crainte  (les  courages  &  les  defirs  toufiours  pareils) 
nous  à  l'affeurance  :  nous  n'y  entendons  rien.  C'eft 

à  faire  aux  Sarmates,  qui  n'ont  loy  de  coucher  auec 
homme,  que  de  leurs  mains  elles  n'en  ayent  tué  vn 
autre  en  guerre.  A  moy  qui  n'y  ay  droit  que  par 
les  oreilles,  fufEt,  fi  elles  me  retiennent  pour  le 
confeil,  fuyuant  le  priuilege  de  mon  aage.  le  leur 
confeille  donc,  &  à  nous  aulli,  l'abftinence  :  mais  fi 
ce  fiecle  en  ell  trop  ennemy,  aumoins  la  difcretion 
&  la  modeftie.  Car,  comme  dit  le  compte  d'Ariftip- 
pus,  parlant  à  des  ieunes  hommes,  qui  rougilToient 
de  le  veoir  entrer  chez  vne  courtifane  :  Le  vice  efl, 
de  n'en  pas  fortir,  non  pas  d'y  entrer.  Qui  ne  veut 
exempter  fa  confcience,  qu'elle  exempte  fon  nom  : 
fi  le  fons  n'en  vaut  guère,  que  l'apparence  tienne 
bon.  le  loiie  la  gradation  &  la  longueur,  en  la  dif- 
penfation  de  leurs  faueurs.  Platon  montre,  qu'en 
toute  efpece  d'amour,  la  facilité  &  promptitude  eft 
interdifte  aux  tenants.  C'efl  vn  traid  de  gourman- 
dife,  laquelle  il  faut  qu'elles  couurent  de  tout  leur 
art,  de  fe  rendre  ainfi  témérairement  en  gros, 
&  tumultuairement.  Se  conduifant  en  leur  difpen- 
fation,  ordonnement  &  mefurement,  elles  pipent  bien 
mieux  noftredefir,  &  cachent  le  leur.  Qu'elles  fuyent 
toufiours  deuant  nous  :  ie  dis  celles  mefmes  qui  ont 
à  fe  laifTer  attraper.  Elles  nous  battent  mieux  en 
fuyant,  comme  les  Scythes.  De  vray,  félon  la  loy 
que  Nature  leur  donne,  ce  n'efl  pas  proprement  à 
elles  de  vouloir  &  defirer  :  leur  rolle  eft  foufFrir, 
obeyr,  confentir.  C'eftpourquoy  Nature  leur  a  donné 
vne  perpétuelle  capacité;  à  nous,  rare  &  incertaine. 
Elles  ont  toufiours  leur  heure,  afin  qu'elles  foyent 
toufiours  preftes  à  la  noftre  Pati  natce.  Et  où  elle  a 
voulu  que  nos  appetis  euffent  montre  &  déclaration 
prominante,  ell'  a  faift  que  les  leurs  fufTent  occultes 
&  inteftins.  Et  les  a  fournies  de  pièces  impropres  à 

l'oftentation  :  &  fimplement  pour  la  defenfiue.  Il 
faut  laifler  à  la  licence  Amazoniene  pareils  traits  à 
cettuy  cy.  Alexandre paflantpar rHyrcanie,Thaleflris 
Royne  des  Amazones  le  vint  trouuer  auec  trois  cents 
genf-darmes  de  fon  fexe  :  bien  montez  &  bien 
armez  :  ayant  laifTé  le  demeurant  d'vne  grofle 
armée ,  qui  la  fuyuoit ,  au  delà  des  voifmes  mon- 
taignes.  Et  luy  dit  tout  haut,  &  en  publiq,  que  le 
bruit  de  fes  vidoires  &  de  fa  valeur,  l'auoit  menée 
là,  pour  le  veoir,  luy  offrir  fes  moyens  &  fa  puif- 
fance  au  fecours  de  fes  entreprinfes.  Et  que  le  trou- 
uant  fi  beau,  ieune,  &  vigoureux,  elle,  qui  eftoit  par- 
faitte  en  toutes  fes  qualitez,  luy  confeilloit,  qu'ils 
couchaffent  enfemble  :  afin  qu'il  nafquift  de  la  plus 
vaillante  femme  du  monde,  &  du  plus  vaillant 
homme,  qui  fuft  lors  viuant,  quelque  chofe  de  grand 
&  de  rare,  pour  l'aduenir.  Alexandre  la  remercia 
du  refte  :  mais  pour  donner  temps  à  raccompliiïe- 
ment  de  fa  dernière  demande,  il  arrefta  treize  iours 
en  ce  lieu,  lefquels  il  feftoya  le  plus  alaigrement 
qu'il  peut,  en  faueur  d'vne  fi  courageufe  PrincefTe. 
Nous  fommes  quafi  par  tout  iniques  iuges  de  leurs 
aôions,  comme  elles  font  des  noftres.  l'aduoiie  la 
vérité  lors  qu'elle  me  nuit,  de  mefme  que  fi  elle  me 
fert.  C'eft  vn  vilain  defreglement,  qui  les  pouffe  fi 
fouuent  au  change,  &  les  empefche  de  fermir  leur 
affeftion  en  quelque  fubieâ:  que  ce  foit  :  comme  on 
voit  de  cette  Deeffe ,  à  qui  Ion  donne  tant  de  chan- 
gemens  &  d'amis.  Mais  fi  efl-il  vray,  que  c'eft  contre 
la  nature  de  l'amour,  s'il  n'eft  violant,  &  contre  la 
nature  de  la  violance,  s'il  eft  conilant.  Et  ceux  qui 
s'en  eftonnent,  s'en  efcrient,  &  cherchent  les  caufes 
de  cette  maladie  en  elles,  comme  defnaturee  &  in- 
croyable :  que  ne  voyant  ils,  combien  fouuent  ils 

la  reçoyuent  en  eux,  fans  efpouuantement  &  fans 
miracle?  11  feroit  à  Faduenture  plus  eftrange  d'y 
voir  de  l'arreft.  Ce  n'eft  pas  vne  paffion  fimplement 
corporelle.  Si  on  ne  trouue  point  de  bout  en  l'aua- 
rice,  &  en  l'ambition,  il  n'y  en  a  non  plus  en  la 
paillardife.  Elle  vit  encore  après  la  fatieté  :  &  ne 
luy  peut  on  prefcrire  ny  fatisfaftion  confiante,  ny 
fin  :  elle  va  toufiours  outre  fa  pofreflion.  Et  fi  l'in- 
conftance  leur  eft  à  Taduenture  aucunement  plus 
pardonnable  qu'à  nous.  Elles  peuuent  alléguer 
comme  nous,  l'inclination  qui  nous  eft  commune  à 
la  variété  &  à  la  nouuelleté  :  &  alléguer  feconde- 
ment  fans  nous,  qu'elles  achètent  chat  en  fac.  leanne 
Royne  de  Naples,  feit  eftrangler  Andreofte  fon  pre- 
mier mary,  aux  grilles  de  fa  feneftre,  auec  vn  laz 
d'or  &  de  foye,  tiffu  de  fa  main  propre  :  fur  ce 
qu'aux  couruees  matrimoniales,  elle  ne  luy  trou- 
uoit  ny  les  parties,  ny  les  efforts,  affez  refpondants 
à  l'efperance  qu'elle  en  auoit  conçeuë,  à  veoir  fa 
taille,  fa  beauté,  fa  ieuneiïe  &  difpofition  :  par  où 
elle  auoit  efté  prinfe  &  abufee.  Que  l'aftion  a  plus 
d'effort  que  n'a  la  fouffrance  :  ainfi  que  de  leur  part 
toufiours  aumoins  il  eft  pourueu  à  la  neceflité  :  de 
noftre  part  il  peut  auenir  autrement.  Platon  à  cette 
caufe  eftablit  fagement  par  fes  loix,  auant  tout  ma- 
riage, pour  décider  de  fon  opportunité,  que  les 
iuges  voyent  les  garçons,  qui  y  prétendent,  touts  fins 
nuds  :  &  les  filles  nues  iufqu'à  la  ceinture  feulement. 
En  nous  eftayant,  elles  ne  nous  trouuent  à  l'aduen- 
ture  pas  dignes  de  leur  choix  : 

experta  latus  maiidôque  jimillima  loro 
Inguina^  nec  lajfa  fiare  coacla  manUj 
Deferlt  imbelles  thalamos. 

Ce  n'eft  pas  tout,  que  la  volonté  charrie  droid. 
La  foibleffe  &  l'incapacité,  rompent  legit'unement  vn 
mariage  : 

Et  quœrendum  aliunde  foret  neruofius  ilîudj 
Quoi  pojfet  ^onam  foluere  virgineam. 

Pourquoy  non,  &  félon  fa  mefure,  vne  intelligence 
amoureufe,  plus  licentieufe  &  plus  aftiue? 

fi  blando  ruqueat  fuperejfe  labori. 

Mais  n  eft-ce  pas  grande  impudence,  d'apporter  nos 
imperfeâiions  &  foiblelTes,  en  lieu  où  nous  defu^ons 
plaire,  &  y  laifler  bonne  eftime  de  nous  &  recom- 
mandation? Pour  ce  peu  qu'il  m'en  faut  à  cène 
heure, 

ad  vnum 
Mollis  opuSj 

ie  ne  voudrois  importuner  vne  perfonne,  que  Tay  à 
reuerer  &  craindre. 

fuge  fufpkarij 
Cuius  vndenum  trepidamt  œtas 
Cliudere  luftrum. 

Nature  fe  deuoit  contenter  d'auoir  rendu  cet  aage 
miferable,  fans  le  rendre  encore  ridicule.  le  hay  de 
le  voir ,  pour  vn  pouce  de  chetiue  vigueur ,  qui 
l'efchaufe  trois  fois  la  fepmaine,  s'emprefler  &  fe  gen- 
darmer, de  pareille  afpreté,  comme  s'il  auoit  quelque 
grande  &  légitime  iournee  dans  le  ventre  :  vn  vray 
feu  d'eftoupe.  Et  admire  fa  cuiiïbn,  fi  viue  &  fré- 
tillante, en  vn  moment  li  lourdement  congelée 
&  eiieinte.  Cet  appétit  ne  deuroit  appartenir  qu'à 

la  fleur  d'vne  belle  ieunefTe.  Fiez  vous  y,  pour 
voir ,  à  féconder  cett'  ardeur  indefatigable ,  pleine, 
confiante,  &  magnanime,  qui  eft  en  vous  :  il  vous 
la  lairra  vrayment  en  beau  chemin.  Renuoyez  le 
hardiment  pluftoft  vers  quelque  enfance  molle, 
eftonnee ,  &  ignorante ,  qui  tremble  encore  foubs 
la  verge,  &  en  rougiffe, 

Indum  fanguineo  veluti  violauerit  ofiro 

Si  quis  eburj  vel  mifta  rubent  vbi  lilLzj  multa 

Alba  rofa. 

Qui  peut  attendre  le  lendemain,  fans  mourir  de 
honte,  le  defdain  de  ces  beaux  yeux,  confens  de  fa 
lafcheté  &  impertinence  : 

Et  tacid  fecere  tamen  conuitia  vultusj 

il  n'a  iamais  fenty  le  contentement  &  la  fierté,  de 
les  leur  auoir  battus  &  ternis,  par  le  vigoureux  exer- 
cice d'vne  nuift  officieufe  &  aftiue.  Quand  i'en  ay 
veu  quelqu'vne  s'ennuyer  de  moy,  ie  n'en  ay  point 
incontinent  accufé  fa  légèreté  :  i'ay  mis  en  doubte, 
fi  ie  n'auois  pas  raifon  de  m'en  prendre  à  Nature 
pluftoft.  Certes  elle  m'a  traitté  illégitimement  &  in- 
ciuilement. 

Si  non  longa  fatis^  fi  non  benè  mentula  craffa  : 
Nimirum  fapiunt  vidéntque  faruam 
Matronœ  quoque  mentulam  ilUbenter  : 

&  d'vne  lefion  enormiflime.  Chacune  de  mes  pièces 
eft  efgalement  mienne,  que  toute  autre.  Et  nulle 
autre  ne  me  fait  plus  proprement  homme  que  cette 
cy.  le  doy  au  publiq  vniuerfellement  mon  pourtrait. 
La  fagelTe  de  ma  leçon  eft  en  vérité,  en  liberté,  en 

eflence,  toute.  Dedeignant  au  roUe  de  fes  vrays  de- 
uoirs,  ces  petites  règles,  feintes,  vfuelles,  prouin- 
ciales.  Naturelle  toute,  confiante,  générale.  De  la- 
quelle  font   filles,    mais    baftardes,  la  ciuilité,  la 
cérémonie.  Nous  aurons  bien  les  vices  de  l'appa- 
rence, quand  nous    aurons   eu  ceux    de  l'effence. 
Quand  nous  aurons  faift  à  ceux  icy,  nous  courrons 
fus  aux  autres,  fi  nous  trouuons  qu'il  y  faille  courir. 
Car  il  y  a  danger,  que  nous  fantafions  des  offices 
nouueaux,  pour  excufer  nollre  négligence  enuers  les 
naturels   offices,  &  pour  les  confondre.  Qu'il  foit 
ainfm,  il  fe  void,  qu'es  lieux,  où  les  fautes  font  malé- 
fices, les  maléfices  ne  font  que  fautes.  Qu'es  nations, 
où  les  loix  de  la  bienfeance  font  plus  rares  &  lafches, 
les  loix  primitiues  de  la  raifon  commune  font  mieux 
obferuees  :  l'innumerable  multitude  de  tant  de  de- 
uoirs,  fuflFoquant  noftre  foing,  l'allanguiffant  &  diffi- 
pant.  L'application  aux  légères  chofes  nous  retire 
des  i-uftes.  O  que  ces  hommes  fuperficiels,  prennent 
vne  routte  facile  &  plaufible,  au  prix  de  la  noftre  ! 
Ce   font  ombrages,   dequoy    nous    nous   plaftrons 
&  entrepayons.  Mais  nous  n'en  payons  pas,  ainçois 
en  rechargeons  noftre  debte,  enuers  ce  grand  iuge, 
qui  trouffe  nos  panneaus  &  haillons,  d'autour  noz 
parties  honteufes  :  &  ne  fe  feint  point  à  nous  veoir 
par  tout,  iufques  à    noz   intimes  &   plus  fecrettes 
ordures  :  vtile  décence  de  noftre  virginale  pudeur, 
fi  elle  luy  pouuoit  interdire  cette  defcouuerte.  En  fin, 
qui  defniaiferoit  l'homme,  d'vne  fi  fcrupuleufe  fu- 
perftition  verbale,  n'apporteroit  pas  grande  perte  au 
monde.  Noftre  vie  eft  partie  en  folie,  partie  en  pru- 
dence. Qui  n'en  efcritque  reueremment  &  régulière- 
ment ,  il  en  laiffe  en  arrière  plus  de  la  moitié.  le  ne 
m'excufe  pas  enuers  moy  :  &  fi  ie  le  faifoy,  ce  feroit 

pluftoft  de  mes  excufes,  que  ie  m'excuferoy,  que 
d'autre  mienne  faute.  le  m'excufe  à  certaines  hu- 
meurs, que  i'eftime  plus  fortes  en  nombre  que  celles, 
qui  font  de  mon  cofté.  En  leur  confideration,  ie 
diray  encore  cecy  (car  ie  defire  de  contenter  cha- 
cun; chofe  pourtant  difficile,  ejfe  vnum  hominem 
accommodatum  ad  tantam  morum  ac  Jermonum  &  volun- 
tatum  varietatem)  qu'ils  n'ont  à  fe  prendre  à  moy, 
de  ce  que  ie  fay  dire  aux  audoritez  receuës  &  ap- 
prouuees  de  plufieurs  fiecles  :  &  que  ce  n'eft  pasrai- 
fon,  qu'à  faute  de  rythme  ils  me  refufent  la  difpenfe, 
que  mefme  des  hommes  ecclefiaftiques,  des  noftres, 
iouyïïent  en  ce  fiecle.  En  voicy  deux,  &  des  plus 
creilez  : 

Rimula,  âifpeream^  ni  monogramma  tua  ejl. 

Vn  vit  d'amy  la  contente  &  bien  traitte. 

Quoy  tant  d'autres?  l'aymela  modeftie  :  &  n'eft  par 
iugement,  que  i'ay  choifi  cette  forte  de  parler  fcan- 
daleux  :  c'eft  Nature,  qui  l'a  choifi  pour  moy.  le  ne 
le  loue,  non  plus  que  toutes  formes  contraires  à 
l'vfage  receu  :  mais  ie  Fexcufe  :  &  par  circonftances 
tant  générales  que  particulières,  en  allège  l'accufa- 
tion.  Suiuons.  Pareillement  d'où  peut  venir  cette 
vfurpation  d'authorité  fouueraine,  que  vous  prenez 
fur  celles,  qui  vous  fauorifent  à  leurs  defpens, 

Si  furtiua  dédit  nigra  munufcula  noEle^ 

que  vous  en  inueftiffez  incontinent  l'intereft,  la  froi- 
deur, &  vne  autorité  maritale  }  C'eft  vne  conuen- 
tion  libre,  que  ne  vous  y  prenez  vous,  comme  vous 
les  y  voulez  tenir?  Il  n'y  a  point  de  prefcription 
fur  les  chofes  volontaires.    C'eft  contre  la  forme, 

mais  il  eft  vray  pourtant,  que  i'ay  en  mon  temps 
conduid  ce  marché,  félon  que  fa  nature  peut  fouf- 
firir ,  aulli  confcientieufement  qu'autre  marché , 
&  auec  quelque  air  de  iuftice  :  &  que  ie  ne  leur  ay 
tefmoigné  de  mon  affedion,  que  ce  que  l'en  fen- 
tois;  &  leur  en  ay  reprefenté  naifuement,  la  déca- 
dence, la  vigueur,  &  la  naiflance  :  les  accez  &  les 
remifes.  On  n'y  va  pas  toufiours  vn  train,  I'ay  efté 
fi  efpargnant  à  promettre,  que  ie  penfe  auoir  plus 
tenu  que  promis,  ny  deu.  Elles  y  ont  trouué  de  la 
fidélité,  iufques  au  feruice  de  leur  inconftance.  le 
dis  inconftance  aduouee,  &  par  fois  multipliée.  le 
n'ay  iamais  rompu  auec  elles,  tant  que  i'y  tenois, 
ne  ftift  que  par  le  bout  d'vn  filet.  Et  quelques  occa- 
fions  qu  elles  m'en  ayent  donné,  n'ay  iamais  rompu, 
iufques  au  mefpris  &  à  la  hayne.  Car  telles  priuau- 
tez,  lors  mefine  qu'on  les  acquiert  par  les  plus  hon- 
^eufes  conuentions ,  encores  m'obligent  elles  à 
quelque  bien-vueillance.  De  cholere  &  d'impatience 
vn  peu  indifcrette,  furie  poinâ:  de  leurs  rufes  &def- 
fuites,  &  de  nos  conteftations ,  ie  leur  en  ay  faid 
voir  par  fois.  Car  ie  fuis  de  ma  complexion,  fubied 
à  des  émotions  brufques,  qui  nuifent  fouuent  à  mes 
marchez,  quoy  qu'elles  foyent  légères  &  courtes.  Si 
elles  ont  voulu  elTayer  la  liberté  de  mon  iugement, 
ie  ne  me  fuis  pas  feint,  à  leur  donner  des  aduis  pater- 
nels &  mordans,  &  à  les  p'mler  où  il  leur  cuyfoit. 
Si  ie  leur  ay  laiflfé  à  fe  plaindre  de  moy,  c'eft  pluf- 
toft  d'y  auoir  trouué  vn  amour,  au  prix  de  l'vfage 
moderne,  fortement  confciencieux.  I'ay  obferué  ma 
parolle ,  es  chofes  dequoy  on  m'euft  ayfement  dif- 
penfé.  Elles  fe  rendoient  lors  par  fois  auec  répu- 
tation, &  foubs  des  capitulations,  qu'elles  fouflfroient 
ayfement  eftre  fauffees  par  le  vaincueur.  I'ay  faid 

caler  foubs  l'intereft  de  leur  honneur,  le  plaifir,  en 
fon  plus  grand  effort,  plus  d'vne  fois.  Et  où  la  rai- 
fon  me  preffbit,  les  ay  armées  contre  moy  :  fi 
qu'elles  fe  conduifoient  plus  feurement  &  feuere- 
ment,  par  mes  règles,  quand  elles  s'y  eftoient  fran- 
chement remifes,  qu'elles  n'eufTent  faift  par  les  leurs 
propres.  l'ay  autant  que  i'ay  peu  chargé  fur  moy 
feul,  le  hazard  de  nos  aflignations,  pour  les  en  def- 
charger  :  &  ay  dreïïe  nos  parties  toufiours  par  le 
plus  afpre,  &  inopiné,  pour  élire  moins  en  foufpçon, 
&  en  outre  par  mon  aduis,  plus  accefïïble.  Ils  font 
ouuerts,  principalement  par  les  endroits  qu'ils  tiennent 
de  foy  couuerts.  Les  chofes  moins  craintes  font  moins 
défendues  &  obferuees.  On  peut  ofer  plus  ayfement, 
ce  que  perfonne  ne  penfe  que  vous  oferez,  qui  dé- 
nient facile  par  fa  difficulté.  lamais  homme  n'eut 
fes  approches  plus  impertinemment  génitales.  Cette 
voye  d'aymer,  eft  plus  félon  la  difcipline.  Mais  com- 
bien elle  efh  ridicule  à  nos  gens,  &  peu  effeduelle, 
qui  le  fçait  mieux  que  moy  ?  Si  ne  m'en  viendra 
point  le  repentir.  le  n'y  ay  plus  que  perdre, 

me  tabula  facer 
Votiua  parles,  Lndicat  vulda^ 
Sufpendljfe  potentl 
Vejîimenta  maris  Deo, 

Il  eft  à  cette  heure  temps  d'en  parler  ouuertement. 
Mais  tout  ainfi  comme  à  vn  autre,  ie  dirois  à  l'auan- 
ture.  Mon  amy  tu  refues,  l'amour  de  ton  temps  a 
peu  de  commerce  auec  la  foy  &  la  preud'hommie  ; 

hiPc  fi  tu  poftules 
Ratione  certa  facere,  nihilo  plus  agas, 
Quàm  fi  des  operam.  vt  cum  ratione  infanias. 

Aufli  au  rebours,  fi  c'eftoit  à  moy  de  recommencer, 
ce  feroit  certes  le  mefme  train  &  par  mefme  pro- 
grez,  pour  infrudueux  qu'il  me  peuft  eftre.  L'infuffi- 
fance  &  la  fottife  ell  loUable  en  vne  aftion  meflouable. 
Autant  que  ie  m'eflongne  de  leur  humeur  en  cela, 
ie  m'approche  de  la  mienne.  Au  demeurant,  en  ce 
marché,  ie  ne  me  laiffbis  pas  tout  aller  :  ie  m'y  plai- 
fois,  mais  ie  ne  m'y  oubliois  pas  :  ie  referuois  en 
fon  entier,  ce  peu  de  fens  &  de  difcretion,  que  Na- 
tiire  m'a  donné,  pour  leur  feruice,  &  pour  le  mien  : 
vn  peu  d'efinotion,  mais  point  de  refuerie.  Ma  con- 
fcience  sy  engageoit  auffi,  iufques  à  la  defbauche 
&  difîblution,  mais  iufques  à  l'ingratitude,  trahifon, 
malignité,  &  cruauté,  non.  le  n'achetois  pas  le  plai- 
fir  de  ce  vice  à  tout  prix  :  &  me  contentois  de  fon 
propre  &  fimple  couft.  Nullum  intra  Je  vitium  eji. 
le  hay  quafi  à  pareille  mefure  vne  oyfiueté  croupie 
&  endormie,  comme  vn  embefongnement  efpineux 
&  pénible.  L'vnme  pince,  l'autre  m' affbupit.  î'ayme 
autant  les  bleiïeures  ,  comme  les  meurtrifTeures , 
&  les  coups  trenchans,  comme  les  coups  orbes.  l'ay 
trouué  en  ce  marché,  quand  i'y  eftois  plus  propre, 
vne  iufte  modération  entre  ces  deux  extremitez. 
L'amour  ell  vne  agitation  efueillee,  viue,  &  gaye.  le 
n'en  eftois  ny  troublé ,  ny  affligé ,  mais  i'en  eftois 
efchauffé,  &  encores  altéré  :  il  s'en  faut  arrefter  là. 
Elle  n'eft  nuifible  qu'aux  fols.  Vn  ieune  homme  de- 
mandoit  au  philofophe  Panetius,  s'il  fieroic  bien  au 
fage  d'eftre  amoureux  :  Laiftbns  là  le  fage,  refpon- 
dit-il,  mais  toy  &  moy,  qui  ne  le  fommes  pas,  ne 
nous  engageons  en  chofe  fi  efmeuë  &  violente,  qui 
nous  efclaue  à  autruy,  &  nous  rende  contemptibles 
à  nous.  Il  difoit  vray  :  qu'il  ne  faut  pas  fier  chofe 
de  foy  fi  precipiteufe,  à  vne  ame  qui  n'aye  dequoy 

en  fouftenir  les  venues ,  &  dequoy  rabatre  par 
effeâ:  la  parole  d' Agefilaus,  que  la  prudence  &  l'amour 
ne  peuuent  enfemble.  C'ell  vne  vaine  occupation, 
il  eft  vray,  melTeante,  honteufe,  &  illégitime.  Mais 
à  la  conduire  en  cette  façon,  ie  l'ertime  falubre, 
propre  à  defgourdir  vn  efprit,  &  vn  corps  poifant. 
Et  comme  médecin,  l'ordonnerois  à  vn  homme  de 
ma  forme  &  condition,  autant  volontiers  qu'aucune 
autre  recepte  :  pour  l'efueiller  &  tenir  en  force  bien 
auant  dans  les  ans,  &  le  dilaier  des  prifes  de  la 
vieilleiïe.  Pendant  que  nous  n'en  fommes  qu'aux 
fauxbourgs,  que  le  pouls  bat  encores, 

Dum  nom  canidés,  dum  prima  &  recla  feneElus  . 
Dum  fupereft  Lachejî  quod  torqueat^  &  pedibus  me 
Porto  meis,  nullo  dextram  fuheunte  bacillo^ 

nous  auons  befoing  d'eflre  follicitez  &  chatouillez, 
par  quelque  agitation  mordicante,  comme  eft  cette- 
cy.  Voyez  combien  elle  a  rendu  de  ieunefTe,  de 
vigueur  &  de  gayeté,  au  fage  Anacreon.  Et  So- 
crates,  plus  vieil  que  ie  ne  fuis,  parlant  d'vn  obieâ: 
amoureux  :  M'eftant,  dit-il,  appuyé  contre  fon  ef- 
paule,  de  la  mienne,  &  approché  ma  tefte  à  la  Tienne, 
ainfi  que  nous  regardions  enfemble  dans  vn  liure, 
ie  fenty  fans  mentir ,  foudain  vne  piqueure  dans 
l'efpaule ,  comme  de  quelque  morfure  de  befte  ; 
&  fus  plus  de  cinq  iours  depuis,  qu'elle  me  four- 
milloit  :  &  m'efcoula  dans  le  cœur  vne  demangeai- 
fon  continuelle.  Vn  attouchement,  &  fortuite,  &  par 
vne  efpaule,  aller  efchauifer,  &  altérer  vne  ame  re- 
froidie, &  éfneruee  par  l'aage,  &  la  première  de 
toutes  les  humaines,  en  reformation,  Pourquoy 
non  deai^  Socrates  eftoit  homme,  &  ne  vouloit  ny 
eftre  ny  fembler  autre  chofe»  La  philofophie  n'eftriue 

point  contre  les  voluptez  naturelles,  pourueu  que  la 
mefure  y  foit  ioinde  :  &  en  prefche  la  modération, 
non  la  fuitte.  L'effort  de  fa  refiftance  s'employe  contre 
les  eftrangeres  &  baflardes.  Elle  dit  que  les  appé- 
tits du  corps  ne  doiuent  pas  eftre  augmentez  par 
l'efprit.  Et  nous  aduertit  ingenieufement,  de  ne  vou- 
loir point  efueiller  nollre  faim  par  la  faturité  :  de  ne 
vouloir  farcir,  au  lieu  de  remplir  le  ventre  :  d'euiter 
toute  iouyflance,  qui  nous  met  en  difette  :  &  toute 
viande  &  breuuage ,  qui  nous  altère  ,  &  affame. 
Comme  au  feruice  de  l'amour  elle  nous  ordonne, 
de  prendre  vn  obied  qui  fatisface  fimplement  au 
befoing  du  corps,  quin'efmeuue  point  l'ame  :  laquelle 
n'en  doit  pas  faire  fon  faiâ:,  ains  fuyure  niiement 
&  affilier  le  corps.  Mais  ay-ie  pas  raiibn  d'eftimer, 
que  ces  préceptes,  qui  ont  pourtant  d'ailleurs,  félon 
moy,  vn  peu  de  rigueur,  regardent  vn  corps  qui 
face  fon  office  :  &  qu'à  vn  corps  abbattu,  comme 
vn  eftomach  profterné,  il  eft  excufable  de  le  re- 
chauffer &  fouftenir  par  art  :  &  par  l'entremife  de 
la  fantafie,  luy  faire  reuenir  l'appétit  &  rallegreflTe, 
puis  que  de  foy  il  l'a  perdue?  Pouuons  nous  pas 
dire,  qu'il  n'y  a  rien  en  nous,  pendant  cette  prifon 
terreftre ,  purement ,  ny  corporel ,  ny  fpirituel  : 
&  qu'iniurieufement  nous  defmembrons  vn  homme 
tout  vif  :  &  qu'il  femble  y  auoir  raifon,  que  nous 
nous  portions  enuers  l'vfage  du  plaifir,  auffi  fauo- 
rablement  aumoins,  que  nous  faifons  enuers  la  dou- 
leur }  Elle  eftoit,  pour  exemple,  véhémente,  iufques 
à  la  perfedion,  en  l'ame  des  fainds  par  la  pœni- 
tence.  Le  corps  y  auoit  naturellement  part,  par  le 
droid  de  leur  colligance,  &  fi  pouuoit  auoir  peu  de 
part  à  la  caufe  :  fi  ne  fe  font  ils  pas  contentez  qu'il 
ïuyuiil  nuement,  &  affiliait  l'ame  affligée.  Ils  Tout 
III.  as 

affligé  luymefme,  de  peines  atroces  &  propres  : 
affin  qu'à  l'enuy  Fvn  de  l'autre,  l'ame  &  le  corps 
plongeafTent  rhomme  dans  la  douleur,  d'autant  plus 
falutaire,  que  plus  afpre.  En  pareil  cas,  aux  plaifirs 
corporels,  eft-ce  pas  iniuftice  d'en  refroidir  l'ame, 
&  dire,  qu'il  l'y  faille  entrainer,  comme  à  quelque 
obligation  &  neceflité  contreinte  &  feruile?  C'eft  à 
elle  pluftoft  de  les  couuer  &  fomenter  :  de  s'y  pre- 
fenter  &  conuier  :  la  charge  de  régir  luy  apparte- 
nant. Comme  c'eft  auffi  à  mon  aduis  à  elle,  aux 
plaifirs,  qui  luy  font  propres,  d'en  infpirer  &  in- 
fondre au  corps  tout  le  reiïentiment  que  porte  fa 
condition,  &  de  s'eftudier  qu'ils  luy  foient  doux 
&  falutaires.  Car  c'eft  bien  raifon,  comme  ils  difent, 
que  le  corps  ne  fuyue  point  fes  appétits  au  dom- 
mage de  l'efprit.  Mais  pourquoy  n' eft-ce  pas  auffi 
raifon,  que  l'efprit  ne  fuiue  pas  les  fiens,  au  dom- 
mage du  corps?  le  n'ay  point  autre  pafllon  qui  me 
tienne  en  haleine.  Ce  que  l'auarice,  l'ambition,  les 
querelles,  les  procès,  font  à  l'endroit  des  autres, 
qui  comme  moy,  n'ont  point  de  vacation  afiignee, 
l'amour  le  feroit  plus  commodément.  Il  me  rendroit 
la  vigilance,  la  fobrieté,  la  grâce,  le  foing  de  ma 
perfonne  :  r'afleureroit  ma  contenance,  à  ce  que  les 
grimaces  de  la  vieillefTe,  ces  grimaces  difformes 
&  pitoyables,  ne  vinfTent  à  la  corrompre  :  me  remet- 
troit  aux  eftudes  fains  &  fages,  par  où  ie  me  peuffe 
rendre  plus  eftimé  &  plus  aymé  :  oftant  à  mon  efpric 
le  defefpoir  de  foy,  &  de  fon  vfage,  &  le  raccoin- 
tant  à  foy  :  me  diuertiroit  de  mille  penfees 
ennuyeufes,  de  mille  chagrins  melancholiques,  que 
l'oyfiueté  nous  charge  en  tel  aage,  &  le  mauuais 
eftat  de  noftre  fanté  :  refchaufferoit  aumoins  en 
fonge,  ce  fang  que  nature  abandonne  :  fouftiendroit 

le  menton,  &  allongeroit  vn  peu  les  nerfs,  &  la 
vigueur  &  allegreflTe  de  la  vie,  à  ce  pauure  homme, 
qui  s'en  va  le  grand  train  vers  fa  ruine.  Mais  i' en- 
cens bien  que  c'eft  vne  commodité  fort  mal-aifée  à 
recouurer.  Par  foiblefle,  &  longue  expérience,  noftre 
gouil  efl  deuenu  plus  tendre  &  plus  exquis.  Nous 
demandons  plus,  lors  que  nous  apportons  moins. 
Nous  voulons  le  plus  choifir,  lors  que  nous  méri- 
tons le  moins  d'eftre  acceptez.  Nous  cognoiffans  tels, 
nous  fommes  moins  hardis,  &  plus  defEans  :  rien 
ne  nous  peut  afleurer  d'eftre  aymez,  veu  noftre  con- 
dition, &  la  leur.  l'ay  honte  de  me  trouuer  parmy 
cette  verte  &  boiiillante  ieuneffe, 

Cuius  in  indom'ao  confiantior  inguine  neruus^ 
Quâm  noua,  colliius  arbor  inharet. 

Qu'irions  nous  prefenter  noftre  mifere  parmy  cette 

allegrefle  ? 

PoJJint  vt  iuuenes  vif  ère  feruiài 
Multo  non  fine  rifuy 

Ddapfam  in  cineres  facem. 

Ils  ont  la  force  &  la  raifon  pour  eux  :  faifons  leur 
place  :  nous  n'auons  plus  que  tenir.  Et  ce  germe 
de  beauté  naiffante,  ne  fe  lailTe  manier  à  mains  fi 
gourdes,  &  praniquer  à  moyens  purs  matériels.  Car, 
comme  refpondit  ce  philofophe  ancien,  à  celuy  qui 
fe  moquoit,  dequoy  il  n'auoit  fçeu  gaigner  la  bonne 
grâce  d'vn  tendron  qu'il  pourchaiToit  :  Mon  amy,  le 
hameçon  ne  mord  pas  à  du  fromage  fi  frais.  Or 
c'eft  vn  commerce  qui  a  befoin  de  relation  &  de 
correfpondance.  Les  autres  plaifirs  que  nous  rece- 
uons,  fe  peuuent  recognoiftre  par  recompenfes  de 
nature  diuerfe  :  mais  cetcuy-cy  ne  fe  paye  que  de 

mefme  efpece  de  monnoye.  En  vérité  en  ce  defduit, 
le  plaifir  que  ie  fay,  chatouille  plus  doucement  mon 
imagination,  que  celuy  qu'on  me  fait.  Or  cil  n'a 
rien  de  généreux,  qui  peut  receuoir  plaifir  où  il 
n'en  donne  point  :  c'eft  vne  vile  ame,  qui  veut  tout 
deuoir,  &  qui  fe  plaift  de  nourrir  de  la  conférence, 
auec  les  perfonnes  aufquels  il  eft  en  charge.  Il  n'y  a 
beauté,  ny  grâce,  ny  priuauté  fi  exquife,  qu'vn  galant 
homme  deuil  defirer  à  ce  prix.  Si  elles  ne  nous 
peuuent  faire  du  bien  que  par  pitié  :  i'ayme  bien 
plus  cher  ne  viure  point,  que  de  viure  d'aumofne. 
le  voudrois  auoir  droit  de  le  leur  demander,  au  ftile 
auquel  i'ay  veu  quefter  en  Italie  :  Fate  ben  per  voi  : 
ou  à  la  guife  que  Cyrus  exhortoit  fes  foldats,  Qui 
m'aymera,  fi  me  fuiue.  R'alliez  vous,  me  dira  Ion, 
à  celles  de  voftre  condition,  que  la  compagnie  de 
mefme  fortune  vous  rendra  plus  ayfees.  O  la  fotte 
compofition  &  infipide  ! 

nolo 
Barham  vellere  mortuo  leoni. 

Xenophon  employé  pour  obieftion  &  accufation, 
contre  Menon,  qu'en  fon  amour  il  embefongna  des 
obieds  paiïants  fleur.  le  trouue  plus  de  volupté  à 
feulement  veoir  le  iufle  &  doux  meflange  de  deux 
ieunes  beautés  :  ou  à  le  feulement  confiderer  par 
fantafie,  qu'à  faire  moy  mefme  le  fécond,  d'vn 
meflange  trifte  &  informe.  le  reflgne  cet  appétit  fan- 
taftique ,  à  l'Empereur  Galba ,  qui  ne  s'addonnoit 
qu'aux  chairs  dures  &  vieilles  :  &  à  ce  pauure  mife- 
rable, 

0  ego  dV  faciant  taîem  te  cernere  paj/lm^ 
Chardque  mutatis  ofcula  ferre  comisj 
AmpleSlique  mels  corpus  non  pingue  lacertis  ! 

Et  entre  les  premières  laideurs,  ie  compte  les  beau- 
tez  artificielles  &  forcées.  Emonez  ieune  gars  de 
Chio,  penfant  par  des  beaux  attours,  acquérir  la 
beauté  que  nature  luy  oftoit,  fe  prefenta  au  philo- 
fophe  Arcefilaus  :  &  luy  demanda,  fi  vn  fage  fe 
pourroit  veoir  amoureux  :  Ouy  dea,  refpondit 
l'autre,  pourueu  que  ce  ne  fuft  pas  d'vne  beauté 
parée  &  fophiftiquee  comme  la  tienne.  La  laideur 
dVne  vieillefTe  aduouee,  eft  moins  vieille,  &  moins 
laide  à  mon  gré,  qu'vne  autre  peinte  &  lifTee.  Le 
diray-ie,  pourueu  qu'on  ne  m'en  prenne  à  la  gorge? 
L'amour  ne  me  femble  proprement  &  naturellement 
en  fa  faifon,  qu'en  l'aage  voifin  de  l'enfance  : 

Quem  fi  puelltirum  infereres  choroj 
Mille  f agaces  falleret  hofp'ueSj 
Difcrimen  obfcurum.  folutis 
CrinibuSj  ambigudque  vidtu. 

Et  la  beauté  non  plus.  Car  ce  qu'Homère  l'eftend 
iufqu'à  ce  que  le  menton  commence  à  s'ombrager, 
Platon  mefme  l'a  remarqué  pour  rare.  Et  eft  notoire 
la  caufe  pour  laquelle  le  fophifte  Dion  appelloit  les 
poils  folets  de  l'adolefcence,  Ariftogitons  &  Harmo- 
diens.  En  la  virilité,  ie  le  trouae  defia  aucunement 
hors  de  fon  fiege,  non  qu'en  la  vieillefle. 

Importunas  enim  tranfuolat  aridas 
Quercus. 

Et  Marguerite  Roynede  Nauarre,  alonge  en  temme, 
bien  loing,  l'auantage  des  femmes  :  ordonnant 
qu'il  eft  faifon  à  trente  ans,  qu'elles  changent  le 
titre  de  belles  en  bonnes.  Plus  courte  poffeflion  nous 
luy  donnons  fur  noftre  vie,  mieux  nous  en  valons. 

Voyez  fon  port,  C'eft  vn  menton  puérile,  qui  ne 
fçait  en  fon  efchole,  combien  on  procède  au  rebours 
de  tout  ordre.  L'ellude,  l'exercitation,  l'vfage,  font 
voyes  à  Finfuffifance  :  les  nouices  y  régentent.  Amor 
ordineni  nefcit.  Certes  fa  conduire  a  plus  de  galbe, 
quand  elle  eft  méfiée  d'inaduer tance,  &  de  trouble  :  les 
fautes ,  les  fuccez  contraires ,  y  donnent  poinfte 
&  grâce.  Pourueu  qu'elle  foit  afpre  &  afifamee,  il 
chaut  peu,  qu'elle  foit  prudente.  Voyez  comme  il 
va  chancelant,  chopant,  &  folaftrant.  On  le  met  aux 
ceps,  quand  on  le  guide  par  art,  &  fagefTe.  Et  con- 
traint on  fa  diuine  liberté,  quand  on  le  fubmet  à  ces 
mains  barbues  &  calleufes.  Au  demeurant,  ie  leur 
oy  fouuent  peindre  cette  intelligence  toute  fpirituelle, 
&  defdaigner  de  mettre  en  confideration  l'intereft 
que  les  fens  y  ont.  Tout  y  fert.  Mais  ie  puis  dire 
auoir  veu  fouuent,  que  nous  auons  excufé  la 
foibleffe  de  leurs  efprits,  en  faueur  de  leurs  beautez 
corporelles,  mais  que  ie  n'ay  point  encore  veu,  qu'en 
faueur  de  la  beauté  de  l'efprit,  tant  raffis,  &  meur 
foit-il,  elles  vueillent  prefter  la  main  à  vn  corps, 
qui  tombe  tant  foit  peu  en  décadence.  Que  ne 
prend  il  enuie  à  quelqu'vne,  de  faire  cette  noble 
harde  Socratique,  du  corps  à  l'efprit,  achetant  au 
prix  de  fes  cuifTes,  vne  intelligence  &  génération 
philofophique  &  fpirituelle  :  le  plus  haut  prix  où 
elle  les  puiiïe  monter?  Platon  ordonne  en  fes  loix, 
que  celuy  qui  aura  faift  quelque  fignalé  &  vtile 
exploit  en  la  guerre,  ne  puiiïe  eftre  refufé  durant 
l'expédition  d'icelle,  fans  refpeâ:  de  fa  laideur  ou  de 
fon  aage,  du  baifer,  ou  autre  faueur  amoureufe,  de 
qui  il  la  vueille.  Ce  qu'il  trouue  fi  iufte  en  recom- 
mandation de  la  valeur  militaire,  ne  le  peut  il  pas 
filtre   aulïi,    en  recommandation  de  quelque  autre 

valeur?  Et  que  ne  prend  il  enuie  à  vne  de  préoccu- 
per fur  fes  compagnes  la  gloire  de  cet  amour  challe  ? 
chafte  dif-ie  bien, 

nam  fi  quanio  ad  pralia  ventum  efij 
Vt  quondam  fiipulis  magnus  fine  viribus  ignis 
Incajfum  furit. 

Les  vices  qui  s'eftouffent  en  la  penfee,  ne  font  pas 
des  pires.  JPour  finir  ce  notable  commentaire,  qui 
m'eft  efchappé  d'vn  flux  de  caquet  :  flux  impétueux 
par  fois  &  nuifible, 

Vt  mijfum  fponfi  furtiuo  munere  malum^ 
ProcurrU  cafto  virginis  è  gremio  : 

Quod  miferœ  ohlita  molli  fub  vefte  locatum^ 
Dum  aduentu  matris  profilit^  excutitur, 

Atque  illud  prono  prceceps  agitur  decurfu, 
Huic  manat  trifii  confcius  ore  rubor, 

le  dis,  que  les  malles  &  femelles,  font  iettez  en 
mefme  moule,  fauf  l'inltitution  &  l'vfage,  la  difie- 
rence  n'y  eft  pas  grande,  Platon  appelle  indifférem- 
ment les  vns  &  les  autres,  à  la  focieté  de  tous  eftudes, 
exercices,  charges  &  vacations  guerrières  &  paifibles, 
en  fa  republique.  Et  le  philofpohe  Antifthenes, 
oftoit  toute  diftinftion  entre  leur  vertu  &  la  noilre. 
Il  eft  bien  plus  aifé  d'accufer  l'vn  fexe,  que  d'ex- 
cufer  l'autre.  C'eft  ce  qu'on  dit,  Le  fourgon  fe 
moque  de  la  paele. 


Des  Coches. 


CHAPITRE     VI. 


L  efl  bien  aifé  à  vérifier,  que  les 
grands  autheurs,  efcriuans  des 
caufes,  ne  fe  feruent  pas  feule- 
ment de  celles  qu'ils  eftiment 
eflre  vrayes,  mais  de  celles  en- 
cores  qu'ils  ne  croient  pas, 
pourueu  qu'elles  ayent  quelque 
inuention  &  beauté.  Ils  difent  afTez  véritablement 
&  vtilement,  s'ils  difent  ingenieufement.  Nous  ne 
pouuons  nous  aiïeurer  de  la  maiftrefle  caufe,  nous 
en  entaiïbns  plufieurs,  pour  voir  fi  par  rencontre 
elle  fe  trouuera  en  ce  nombre. 


Namque  vnam  dicere  caufam. 
Non  fatis  eft,  verhm  plures  vnde  vna  tamen  fit. 

Me  demandez  vous  d'où  vient  cette  couftume,  de 
benire  ceux  qui  efternuent?  Nous  produifons  trois 
fortes  de  vent;  celuy  qui  fort  par  embas  eft  trop 
laie  :  celuy  qui  fort  par  la  bouche,  porte  quelque 
reproche  de  gourmandife  :  le  troifiefme  eft  l'efter- 
nuement  :  &  parce  qu'il  vient  de  la  tefte,  &  eft 
fans  blaftne,  nous  luy  faifons  cet  honnefte  recueil. 

Ne  vous  moquez  pas  de  cette  fubtilité,  elle  eft, 
dit-on,  d'Ariftote.  Il  me  femble  auoir  veu  en  Plu- 
tarque  (qui  eft  de  tous  les  autheurs  que  ie  cognoiflfe, 
celuy  qui  a  mieux  méfié  l'art  à  la  nature,  &  le 
iugement  à  la  fcience)  rendant  la  caufe  du  loufle- 
uement  d'eftomach,  qui  aduient  à  ceux  qui  voyagent 
en  mer,  que  cela  leur  arriue  de  crainte  :  ayant 
trouué  quelque  raifon,  par  laquelle  il  prouue,  que 
la  crainte  peut  produire  vn  tel  eflfeft.  Moy  qui  y  fuis 
fort  fubieft,  fçay  bien,  que  cette  caufe  ne  me  touche 
pas.  Et  le  fçay,  non  par  argument,  mais  par  necef- 
faire  expérience.  Sans  alléguer  ce  qu'on  m'a  di£t, 
qu'il  en  arriue  de  mefme  fouuent  aux  beftes,  fpecia- 
lement  aux  pourceaux,  hors  de  toute  apprehenfion 
de  danger  :  &  ce  qu'vn  mien  cognoifTant,  m'a  tef- 
moigné  de  foy,  qu'y  eftant  fort  fubiet,  l'enuie  de 
vomir  luy  eftoit  paftee,  deux  ou  trois  fois,  fe  trou- 
uant  prefle  de  frayeur,  en  grande  tourmente.  Comme 
à  cet  ancien  :  Peius  vexabar  quàm  vt  periculum  mihi 
fuccurreret.  le  n'euz  iamais  peur  fur  l'eau  :  comme 
ie  n'ay  aulli  ailleurs  (&  s'en  eft  affez  fouuent  offert 
de  iuftes,  fi  la  mort  l'eft)  qui  m'ait  troublé  ou 
efblouy.  Elle  naift  par  fois  de  faute  de  iugement, 
comme  de  faute  de  cœur.  Tous  les  dangers  que  i'ay 
veu,  c'a  efté  les  yeux  ouuerts,  la  veuë  libre,  faine, 
&  entière.  Encore  faut-il  du  courage  à  craindre.  Il 
me  feruit  autrefois  au  prix  d'autres,  pour  conduire 
&  tenir  en  ordre  ma  fuite,  qu'elle  fuft  fmon  fans  crainte, 
toutesfois  fans  effroy,  &  fans  eftonneraent.  Elle 
eftoit  efmeue,  mais  non  pas  eftourdie  ny  efperdue. 
Les  grandes  âmes  vont  bien  plus  outre,  &  repre- 
fentent  des  fuites,  non  raflifes  feulement,  &  faines, 
mais  fieres.  Difons  celle  qu'Alcibiades  recite  de 
Socrates,  fon  compagnon  d'armes  :   le  le  trouuay, 

dit-il,  après  la  route  de  noftre  armée,  luy  &  Lâchez, 
des  derniers  entre  les  fuyans  :  &  le  confideray 
tout  à  mon  aife,  &  en  ieureté,  car  i'eftois  fur 
vn  bon  cheual,  &  luy  à  pied,  &  auions  ainfi  com- 
batu.  le  remarquay  premièrement,  combien  il  mon- 
troit  d'auifement  &  de  refolution,  au  prix  de  Lâchez  : 
&  puis  la  brauerie  de  fon  marcher,  nullement  diffé- 
rent du  fien  ordinaire  :  fa  veue  ferme  &  réglée, 
confiderant  &  iugeant  ce  qui  fe  paiïbit  autour  de 
luy  :  regardant  tantofl  les  vns,  tantoil  les  autres, 
amis  &  ennemis,  d'vne  façon,  qui  encourageoit 
les  vns,  &  fignifioit  aux  autres,  qu'il  eftoit  pour 
vendre  bien  cher  fon  fang  &  fa  vie,  à  qui  effaye- 
roit  de  la  luy  ofter,  &  fe  fauuerent  ainfi  :  car 
volontiers  on  n'attaque  pas  ceux-cy,  on  court  après 
les  effraiez.  Voylà  le  tefmoignage  de  ce  grand  capi- 
taine :  qui  nous  apprend  ce  que  nous  effaions  tous 
les  iours ,  qu'il  n'ell:  rien  qui  nous  iette  tant  aux 
dangers,  qu'vne  faim  inconfideree  de  nous  en  mettre 
hors.  Quo  timoris  minus  eji,  eo  minus  ferme  periculi 
ejl.  Noftre  peuple  a  tort,  de  dire,  celuy-là  craint  la 
mort,  quand  il  veut  exprimer,  qu'il  y  fonge,  &  qu'il 
la  preuoit.  La  preuoyance  conuient  egallement  à  ce 
qui  nous  touche  en  bien,  &  en  mal.  Confiderer 
&  iuger  le  danger,  eft  aucunement  le  rebours  de  s'en 
eftonner.  le  ne  me  fens  pas  affez  fort  pour  fouftenir 
le  coup,  &rimpetuofité,  de  cette  paffion  de  la  peur, 
ny  d'autre  véhémente.  Si  i'en  eftois  vn  coup  vaincu, 
&  atterré,  ie  ne  m'en  releuerois  iamais  bien  entier. 
Qui  auroit  faift  perdre  pied  à  mon  ame,  ne  la 
remettroit  iamais  droifte  en  fa  place.  Elle  fe  retafte 
&  recherche  trop  vifuement  &  profondement.  Et 
pourtant,  ne  lairroit  iamais  reffoudre  &  confolider  la 
playe  qui  l' auroit  percée.  Il  m'a  bien  pris  qu'aucune 

maladie  ne  me  l'ayt  encore  defmife.  A  chafque  charge 
qui  me  vient,  ie  me  prefente  &  oppofe,  en  mon  haut 
appareil.  Ainfi  la  première  qui  m'emporteroit,  me 
mettroit  fans  refource.  le  n'en  fais  point  à  deux. 
Par  quelque  endroid:  que  le  rauage  fauçaft  ma 
leuee,  me  voyla  ouuert,  &  noyé  fans  remède.  Epi- 
curus  dit,  que  le  fage  ne  peut  iamais  pafler  à  vn 
eftat  contraire.  l'ay  quelque  opinion  de  l'enuers  de 
cette  fentence  ;  que  qui  aura  efté  vne  fois  bien  fol, 
ne  fera  nulle  autre  fois  bien  fage.  Dieu  me  donne  le 
froid  félon  la  robe,  &  me  donne  les  paflions  félon 
le  moyen  que  i'ay  de  les  fouftenir.  Nature  m' ayant 
defcouuert  d'vn  collé,  m'a  couuert  de  Vautre  :  m'ayant 
defarmé  de  force,  m'a  armé  d'infenfibilité,  &  d'vne 
apprehenfion  réglée,  ou  mouffe.  Or  ie  ne  puis  fouf- 
frir  long  temps,  &  les  foufifrois  plus  difficilement  en 
ieunefle,  ny  coche,  ny  littiere,  ny  bateau,  &  hay 
toute  autre  voiture  que  de  cheual ,  &  en  la  ville, 
&  aux  champs.  Mais  ie  puis  foufirir  lalictiere,  moins 
qu'vn  coche  :  &  par  mefme  raifon,  plus  aifement 
vne  agitation  rude  fur  l'eau,  d'où  fe  produit  la 
peur,  que  le  mouuement  qui  fe  fent  en  temps  calme. 
Par  cette  légère  fecoulfe,  que  les  auirons  donnent, 
defrobant  le  vaiffeau  foubs  nous,  ie  me  fens  brouil- 
ler, ie  ne  fçay  comment,  la  teite  &  l'eftomach  : 
comme  ie  ne  puis  fouffrir  foubs  moy  vn  fiege  trem- 
blant. Quand  la  voile,  ou  le  cours  de  Teau,  nous 
emporte  efgallement,  ou  qu'on  nous  touë,  cette  agi- 
tation vnie,  ne  me  bleffe  aucunement.  C'eft  vn 
remuement  interrompu,  qui  m'offence  :  &  plus,  quand 
il  ell:  languiflant.  le  ne  fçaurois  autrement  peindre 
fa  forme.  Les  médecins  m'ont  ordonné  de  me  prefler 
&  fangler  d'vne  feruiette  le  bas  du  ventre,  pour 
remédier  à  cet  accident  :  ce  que  ie  n'ay  point  eflayé, 

ayant  accouftumé  de  luder  les  deffauts  qui  font  en 
moy,  &  les  dompter  par  moy-mefme.  Si  i'en  auoy 
la  mémoire  fuffifamment  informée,  ie  ne  pleindroy 
mon  temps  à  dire  icy  l'infinie  variété,  que  les 
hiftoires  nous  prefentent  de  l'vfage  des  coches,  au 
feruice  de  la  guerre  :  diuers  félon  les  nations,  félon 
les  fiecles  :  de  grand  efTeft,  ce  me  femble,  &  necef- 
fité.  Si  que  c'eft  merueille ,  que  nous  en  ayons 
perdu  toute  cognoiffance.  l'en  diray  feulement  cecy, 
que  tout  frefchement,  du  temps  de  nos  pères,  les 
Hongres  les  mirent  tres-vtilement  en  befongne 
contre  les  Turcs  :  en  chacun  y  ayant  vn  rondellier 
&vn  moufquetaire,  &  nombre  de  harquebuzes  ren- 
gees,  preftes  &  chargées  :  le  tout  couuert  d'vne 
pauefade,  à  la  mode  d'vne  galliotte.  Ils  faifoient 
front  à  leur  bataille  de  trois  mille  tels  coches  :  &  après 
que  le  canon  auoit  ioué,  les  faifoient  tirer,  &aualler 
aux  ennemys  cette  falue,  auant  que  de  tafter  le 
refte  :  qui  n'eltoit  pas  vn  léger  auancement  :  ou 
defcochoient  lefdits  coches  dans  leurs  efcadrons, 
pour  les  rompre  &  y  faire  iour  :  outre  le  fecours 
qu'ils  en  pouuoient  prendre,  pour  flanquer  en  lieu 
chatouilleux,  les  trouppes  marchants  en  la  campagne  : 
ou  à  couurir  vn  logis  à  la  hafte,  &  le  fortifier.  De 
mon  temps,  vn  Gentil-homme,  enl'vne  de  nos  fron- 
tières, impoft  de  fa  perfonne,  &  ne  trouuant  che- 
ual  capable  de  fon  poids,  ayant  vne  querelle,  mar- 
choit  par  pais  en  coche,  de  mefme  cette  peinture, 
&  s'en  trouuoit  très-bien.  Mais  laiiïbns  ces  coches 
guerriers.  Comme  fi  leur  neantife  n'eftoit  afl!ez 
cognue  à  meilleures  enfeignes,  les  derniers  Roys  de 
noftre  première  race  marchoient  par  pais  en  vn 
chariot  mené  de  quatre  bœufs.  Marc  Antoine  fut  le 
premier,  qui  fe  fit  trainer  à  Rome,  &  vne  garfe 

meneftriere  quand  &  luy,  par  des  lyons  attelez  à 
vn   coche,  Heliogabalus    en   fit  dépuis   autant,  fe 
difant  Cibelé  la  mère  des  Dieux  :  &  aufli  par  des 
tigres,  contrefaifant  le  Dieu  Bacchus  :  il  attela  aufli 
par  fois  deux  cerfs  à  fon  coche  :  &  vne  autre  fois 
quatre  chiens  :  &  encore   quatre    garfes  nues,  fe 
faifant  trainer  par  elles,  en  pompe,  tout  nud.  L'Em- 
pereur Firmus  fit  mener  fon  coche,  à  des  autruches 
de  merueilleufe  grandeur,  de  manière  qu'il  fembloit 
plus  voler  que  rouler.  L'eftrangeté  de  ces  inuen- 
tions^  me  met  en  telle  cett'  autre  fantafie  :  Que  c'eft 
vne  efpece  de  pufiUanimité,  aux  monarques,  &  vn 
tefmoignage  de  ne  fentir  point  aflez,  ce  qu'ils  font, 
de  trauailler  à  fe  faire  valloir  &  paroiftre,  par  def- 
pences  excefliues.  Ce  feroit  chofe  excufable  en  pays 
eftranger  :  mais  parmy  fes  fubieds,  où  il  peut  tout, 
il  tire  de  fa  dignité,  le  plus  extrême  degré  d'hon- 
neur, où  il  puilTe  arriuer.  Comme  à  vn  Gentil-homme, 
il  me  femble,  qu'il  eft  fuperflu  de  fe  velHr  curieu- 
fement  en  fon  priué  :  fa  maifon,  fon  train,  fa  cuy- 
fine  refpondent  aflez  de  luy.  Le  confeil  qu'Ifocrates 
donne  à  fon  Roy,  ne  me  femble  fans  raifon  :  Qu'il 
foit  fplendide  en  meubles  &  vtenfiles  :  d'autant  que 
c'eft  vne  defpenfe  de  durée,  qui  paflfe  iufques  à  fes 
fuccefl^eurs   :   &  qu'il   fuye   toutes   magnificences, 
qui  s'efcoulent   incontinent  &    de   l'vfage  &  de  la 
mémoire.  l'aymois  à  me  parer  quand  i'eftoy  cadet, 
à  faute  d'autre  parure  :  &  me  feoit  bien.  Il  en  eft 
fur  qui  les  belles  robes  pleurent.  Nous  auons  des 
comtes  merueilleux  de  la  frugalité  de  nos  Roys  au 
tour  de  leurs  perfonnes,  &  en  leurs  dons  :  grands 
Roys  en  crédit,  en  valeur,  &en  fortune.  Demofliienes 
combat    à  outrance,  la  loy   de  fa  ville,   qui  afli- 
gnoit  les  deniers  publics  aux  pompes  des  ieux,  &  de 

leurs  feftes.  11  veut  que  leur  grandeur  fe  montre, 
en  quantité  de  vaiiïeaux  bien  equippez,  &  bonnes 
armées  bien  fournies.  Et  a  Ion  raifon  d'accufer 
Theophraftus,  qui  eftablit  en  fon  Hure  des  richefles, 
vn  aduis  contraire  :  &  maintient  telle  nature  de  def- 
penfe,  eftre  le  vray  fruit  de  l'opulence.  Ce  font 
plaifirs,  dit  Ariftote,  qui  ne  touchent  que  la  plus 
baiïe  commune  :  qui  s'euanouifTent  de  la  fouuenance 
aufîi  toft  qu'on  en  eft  raffafié  :  &  defquels  nul  homme 
iudicieux  &  graue  ne  peut  faire  eftime.  L'emploitte 
me  fembleroit  bien  plus  royale,  comme  plus  vtile, 
iufte  &  durable,  en  ports,  en  haures,  fortifications 
&  murs  :  en  baftiments  fomptueux,  en  eglifes,  hof- 
pitaux,  collèges,  reformation  de  rues  &  chemins  : 
en  quoy  le  Pape  Grégoire  treziefme  lairra  fa 
mémoire  recommandable  à  long  temps  :  &  en  quoy 
noftre  Royne  Catherine  tefmoigneroit  à  longues 
années  fa  libéralité  naturelle  &  munificence,  fi  fes 
moyens  fuffifoient  à  fon  afFeftion.  La  Fortune  m'a 
faift  grand  defplaifir  d'interrompre  la  belle  ftrudure 
du  Pont  neuf,  de  noftre  grand'  ville,  &  m'ofter 
l'efpoir  auant  mourir  d'en  veoir  en  train  le  feruice. 
Outre  ce,  il  femble  aux  fubiefts  fpeftateurs  de  ces 
triomphes,  qu'on  leur  fait  montre  de  leurs  propres 
richeffès,  &  qu'on  les  feftoye  à  leurs  defpens.  Car 
les  peuples  prefument  volontiers  des  Roys,  comme 
nous  faifons  de  nos  valets  :  qu'ils  doiuent  prendre 
foing  de  nous  apprefter  en  abondance  tout  ce  qu'il 
nous  faut,  mais  qu'ils  n'y  doiuent  aucunement 
toucher  de  leur  part.  Et  pourtant  l'Empereur  Galba, 
ayant  pris  plaifir  à  vn  muficien  pendant  fon  fouper, 
fe  fit  porter  fa  boëte,  &  luy  donna  en  fa  main  vne 
poignée  d'efcus,  qu'il  y  pefcha,  auec  ces  paroles  : 
Ce  n'eft  pas  du  public,  c'eft  du  mien.  Tant  y  a^ 

quil  aduient  le  plus  fouuent,  que  le  peuple  a  rai- 
fon  :  &  qu'on  repaifl  Tes  yeux,  de  ce  dequoy  il  auoit 
à  paiftre  fon  ventre.  La  libéralité  mefine  n'eft  pas 
bien  en  fon  luflre  en  main  fouueraine  :  les  priuez  j 
GOt  plus  de  droiâ.  Car  à  le  prendre  exademenc,  vn 
Roy  n'a  rien  proprement  fien;  il  fe  doibc  foy- 
mgfinwt  à  autniy .  La  iuiifdiâion  ne  fe  donne  point  en 
faueiu"  daiurididant  :  c'eften&ueur  duiuridicié.  On 
fait  vn  fuperieur,  non  iamais  pour  fon  profit,  ains 
pour  le  profit  de  l'inférieur  :  &  vn  médecin  pour  le 
malade,  non  pour  foy.  Toute  magiftrature,  comme 
tout  art,  iette  fa  fin  hors  d'elle.  Huila  ors  in  fe  ver- 
fatuar.  Parquoy  les  gouuemeurs  de  l'enfance  des 
Princes,  qui  fe  piquent  à  leur  imprimer  cette  vertu 
de  largeffe  :  &  les  prefchent  de  ne  fçauoir  rien 
refufer,  &  n'eftimer  rien  fi  bien  employé,  que  ce 
qu'ils  donront  (inllruclioa  que  i'ay  veu  en  mon 
temps  fon  en  crédit)  ou  ils  regardent  plus  à  leur 
proufit,  qu'à  celuy  de  leur  maiftre  :  ou  ils  entendent 
mal  à  qui  ils  parlent.  Il  ell  trop  ayfé  d'imprimer  la 
libéralité,  en  celuy,  qui  a  dequoy  y  fournir  autant 
qu'il  veut,  aux  defpens  d'autruy.  Et  fon  eflimadon 
fe  réglant,  non  à  la  mefure  du  prefent,  mais  à  la 
mefure  des  moyens  de  celuy,  qui  l'exerce,  elle  vient 
à  eftre  vaine  en  mains  û  puiflanies.  Ils  fe  trouuent 
prodigues,  auant  qu'ils  foyent  libéraux.  Pourtant  eft 
elle  de  peu  de  recommandation,  au  prix  d'autres 
vertus  roy ailes.  Et  la  feule,  comme  difoit  le  tyran 
Dionyûus,  qui  fe  comporte  bien  auec  la  tyrannie 
meûne.  le  luy  apprendroy  pluft(^  ce  verfet  du 
laboureur  ancien. 

Qu'il  &ut  à  qui  en  veut  retira-  firoiâ,  femer  de  la 

main,  non  pas  verfer  du  fac  :  il  faut  efpandre  le 
grain,  non  pas  le  refpandre  :  &  qu'ayant  à  donner, 
ou  pour  mieux  dire,  à  payer,  &  rendre  à  tant  de 
gens,  félon  qu'ils  ont  deferuy,  il  en  doibt  eftre  loyal 
&  auifé  difpenfateur.  Si  la  libéralité  d'vn  Prince 
eft  fans  difcretion  &  fans  mefure,  ie  l'ayme  mieux 
auare.  La  vertu  Royalle  femble  confifler  le  plus  en 
la  iuftice.  Et  de  toutes  les  parties  de  la  iuflice, 
celle  là  remerque  mieux  les  Roys,  qui  accompagne 
la  libéralité.  Car  ils  l'ont  particulièrement  referuee 
à  leur  charge  :  là  où  toute  autre  iuftice,  ils 
l'exercent  volontiers  par  l'entremife  d'autruy.  L'im- 
moderee  largefTe,  eft  vn  moyen  foible  à  leur  acqué- 
rir bien-vueillance  :  car  elle  rebute  plus  de  gens, 
qu'elle  n'en  pratique  :  Quo  in  plures  v fus  fis,  minus 
in  multos  vti  pqffis.  Quid  autem  efijiultius,  quàm^  quod 
libenter  facias y  curare  vt  id  diutius  facere  non  pojjts? 
Et  fi  elle  eft  employée  fans  refped:  du  mérite,  fait 
vergongne  à  qui  la  reçoit  :  &  fe  reçoit  fans  grâce. 
Des  tyrans  ont  efté  facrifiez  à  la  hayne  du  peuple, 
par  les  mains  de  ceux  mefme,  qu'ils  auoyent  inique- 
ment auancez  :  telle  manière  d'hommes,  eftimants 
afteurer  la  pofteflion  des  biens  indeuement  receuz, 
s'ils  montrent  auoir  à  mefpris  &  hayne,  celuy 
duquel  ils  les  tenoyent,  &  fe  r'allient  au  iugement 
&  opinion  commune  en  cela.  Les  fubieds  d'vn  Prince 
exceflif  en  dons,  fe  rendent  exceflifs  en  demandes  : 
ils  fe  taillent,  non  à  la  raifon,  mais  à  l'exemple.  Il 
y  a  certes  fouueut,  dequoy  rougir,  de  noftre  impu- 
dence. Nous  fommes  fur  payez  félon  iuftice,  quand 
la  recompence  efgalle  noftre  feruice  :  car  n'en 
deuons  nous  rien  à  nos  Princes  d'obligation  natu- 
relle? S'il  porte  noftre  defpence,  il  fait  trop  :  c'eft 
affez  qu'il  l'ayde  :  le  furplus  s'appelle  bien-faid, 

lequel  ne  fe  peut  exiger  :  car  le  nom  mefme  de  la 
libéralité  fonne  liberté.  A  noftre  mode,  ce  n'eft 
iamais  faict  :  le  reçeu  ne  fe  met  plus  en  compte  :  on 
n'ayme  la  libéralité  que  future.  Par  quoy  plus  va 
Prince  s'efpuife  en  donnant,  plus  il  s'appaourit 
d'amys.  Comment  affbuuiroit  il  les  enuies,  qui 
croifTent,  à  mefure  qu'elles  fe  rempliffent  .^  Qui  a  fa 
penfee  à  prendre,  ne  l'a  plus  à  ce  qu'il  a  prins.  La 
conuoitife  n'a  rien  fi  propre  que  d'eftre  ingrate. 
L'exemple  de  Cyrus  ne  duira  pas  mal  en  ce  lieu, 
pour  feruir  aux  Roys  de  ce  temps,  de  touche,  à 
recognoiftre  leurs  dons,  bien  ou  mal  employez  : 
&  leur  faire  veoir,  combien  cet  Empereur  les  affenoit 
plus  heureufement,  qu'ils  ne  font.  Par  où  ils  font 
réduits  à  faire  leurs  emprunts,  après  fur  les  fubieéts 
incognus,  &  pluftoft  fur  ceux,  à  qui  ils  ont  faict  du 
mal,  que  fur  ceux,  à  qui  ils  ont  faid  du  bien  :  &  n'en 
reçoiuent  aydes,  où  il  y  aye  rien  de  gratuit,  que 
le  nom.  Crœfus  luy  reprochoit  fa  largeffe  :  &  cal- 
culoit  à  combien  fe  monteroic  fon  threfor,  s'il  euft 
eu  les  mains  plus  rellreintes.  Il  eut  enuie  de  iufti- 
fier  fa  libéralité  :  &  defpefchant  de  toutes  parts, 
vers  les  grands  de  fon  eftat,  qu'il  auoit  particuliè- 
rement auancez  :  pria  chacun  de  le  fecourir,  d'au- 
tant d'argent  qu'il  pourroit,  à  vne  fienne  neceflité  : 
&  le  luy  enuoyer  par  déclaration.  Quand  touts  ces 
bordereaux  luy  furent  apportez,  chacun  de  fes  amys, 
n'eftimant  pas  que  ce  fuil  alfez  faire,  de  luy  en  offrir 
feulement  autant  qu'il  en  auoit  reçeu  de  fa  munifi- 
cence, y  en  méfiant  du  fien  propre  beaucoup,  il  fe 
trouua,  que  cette  fomme  fe  montoit  bien  plus  que 
ne  difoit  l'efpargne  de  Crœfus.  Sur  quoy  Cyrus  : 
le  ne  fuis  pas  moins  amoureux  des  richeffes,  que  les 
autres  Princes,  &  en  fuis  plulioll  plus  mefnager. 

III.  *6 

Vous  voyez  à  combien  peu  de  mife  i'ay  acquis  le 
threfor  ineftimable  de  taiK  d'amis  :  &  combien  ils 
me  font  plus  fidèles  threforiers,  que  ne  feroient  dcvS 
hommes  mercenaires,  fans  obligation,  fans  aftedion  : 
&  ma  cheuance  mieux  logée  qu'en  des  coffres, 
appellant  fur  moy  la  haine,  l'enuie,  &le  mefpris  des 
autres  Princes,  Les  Empereurs  tiroient  excufe  à  la 
fuperfluité  de  leurs  ieux  &  montres  publiques,  de 
ce  que  leur  authorité  dependoit  aucunement,  au- 
moins  par  apparence,  de  la  volonté  du  peuple 
Romain  :  lequel  auoit  de  tout  temps  accouftumé 
d'eftre  flaté  par  telle  forte  de  fpeftacles  &  d'excez. 
Mais  c'eftoyent  particuliers  qui  auoyent  nourry  cette 
çouflume,  de  gratifier  leurs  concitoyens  &  compa- 
gnons :  principallement  fur  leur  bourfe,  par  telle 
profufion  &  magnificence.  Elle  eut  tout  autre  gouft, 
quand  ce  furent  les  maiftres  qui  vindrent  à  l'imiter. 
Pecuniarum  tranjlatio  à  iuftis  doininis  ad  aliénas  non 
débet  liberalis  videri.  Philippus  de  ce  que  fon  fils 
efiayoit  par  prefents,  de  gaigner  la  volonté  des 
Macédoniens,  l'en  tança  par  vne  lettre,  en  cette 
manière.  Quoy?  as  tu  enuie,  que  tes  fubiefts  te 
tiennent  pour  leur  bourfîer,  non  pour  leur  Roy  } 
Veuxtulesprattiquer  ?  Prattique  les,  des  bien-fai£ls 
de  ta  vertu,  non  des  bien-faifts  de  ton  coffre. 
C'eftoit  pourtant  vne  belle  chofe,  d'aller  faire  appor- 
ter &  planter  en  la  place  aux  arènes,  vne  grande 
quantité  de  gros  arbres,  tous  branchus  &  tous  verts, 
reprefentans  vne  grande  forefl:  ombrageufe,  def- 
partie  en  belle  fymmetrie  :  &  le  premier  iour,  iet- 
ter  là  dedans  mille  auftruches,  mille  cerfs,  mille 
fangliers,  &  mille  dains,  les  abandonnant  à  piller 
au  peuple  :  le  lendemain  faire  aflbmmer  en  fa  pre- 
fence,  cent  gros  lyons,  cent  léopards,  &  trois  cens 

ours  :  &  pour  le  troifierme  iour,  faire  combatre  à 
outrance,  trois  cens  pairs  de  gladiateurs,  comme  fit 
l'Empereur  Probus.  C'eftoit  aulîi  belle  chofeà  voir, 
ces  grands  amphithéâtres  cncrouftez  de  marbre  au 
dehors,  labouré  d'ouurages  &  ftatues,  le  dedans 
reluifanc  de  rares  enrichiflemens, 

Baltheus  en  gemmisj  en  illita  porticus  aura. 

Tous  les  codez  de  ce  grand  vuide,  remplis  &  enui- 
ronnez  depuis  le  fons  iufques  au  comble,  de 
foLxante  ou  quatre  vingts  rangs  d'efchelons,  aufïï  de 
marbre,  couuers  de  carreaux, 

exeatj  inquit. 
Si  pudor  ejî,  &  de  puluino  furgat  equejlrij 
Cuius  res  hgl  non  fu^citj 

OÙ  fe  peufTent  renger  cent  mille  hommes,  aflis  à 
leur  aife.  Et  la  place  du  fons,  où  les  ieux  fe 
iouoyent,  li  faire  premièrement  par  art,  entr'ouurir 
&  fendre  en  creuaffes,  reprefentant  des  antres  qui 
vomiiïbient  les  belles  deftinees  au  fpeftacle  :  &  puis 
fecondement,  l'inonder  d'vne  mer  profonde,  qui 
charioit  force  monftres  marins,  chargée  de  vaif- 
feaux  armez  à  reprefenter  vne  bataille  naualle  : 
&  tiercement,  l'applanir  &  aflecher  de  nouueau,  pour 
le  combat  des  gladiateurs  :  &  pour  la  quatriefme 
façon,  la  fabler  de  vermillon  &  de  ftorax,  au  lieu 
d'arène,  pour  y  dreiïer  vn  feflin  folemne,  à  tout  ce 
nombre  infiny  de  peuple  :  le  dernier  afte  d'vn  feul 
iour. 

quotus  nos  defcendentis  arence 
Vidimus  in  pjrteSj  ruptdque  vorjgine  terrs 
Emerfijfe  feras.  &  ijfdem  f^pe  latebris 
Aurea  cum  croceo  creuerunt  arhuta.  lihro. 

Nec  folùm  nobis  filueflrla  cernere  monftra 
Contlgit^  cequoreos  ego  cum  certantibus  vrfis 
Speiîaui  vitulos^  &  equorum  nomme  dlgnuirij 
Sed  déforme  pecus. 

Quelquefois  on  y  afaift  naiftre,  vne  haute  montaigne 
pleine  de  fruitiers  &  arbres  verdoyans,  rendant  par 
fon  fefte,  vn  ruifTeau  d'eau,  comme  de  la  bouche 
d'vne  viue  fontaine.  Quelquefois  on  y  promena  vn 
grand  nauire,  qui  s'ouuroic  &  defprenoit  de  foy- 
mefmes,  &  après  auoir  vomy  de  fon  ventre,  quatre 
ou  cinq  cens  beftes  à  combat,  fe  reiïerroit&s'efua- 
nouiiïbit,  fansayde.  Autresfois,  du  bas  de  cette  place, 
ils  faifoient  edancer  des  furgeons  &  filets  d'eau,  qui 
reialliiïbient  contremont,  &  à  cette  hauteur  infinie, 
alloient  arroufant  &  embaumant  cette  infinie  multi- 
tude. Pour  fe  couurir  de  l'iniure  du  temps,  ils  fai- 
foient tendre  cette  immenfe  capacité,  tantoft  de 
voyles  de  pourpre  labourez  à  l'eguille,  tantoft  de 
foye,  d'vne  ou  autre  couleur,  &  les  auançoyent 
&  retiroyent  en  vn  moment,  comme  il  leur  venoit 
en  fantaiie, 

Quamuis  non  modico  caleant  fpeElacuh  foie, 

Vêla  reducuntur  cum  venit  Hermogenes. 

Les  rets  aufii  qu'on  mettoit  au  deuant  du  peuple, 
pour  le  défendre  de  la  violence  de  ces  belles  eflan- 
cees,  eftoient  tyflus  d'or, 

auro  quoque  tortj.  refulgent 
Retia. 

S'il  y  a  quelque  chofe  qui  foit  excufable  en  tels 
excez,  c'elî,  où  l'inuention  &  la  nouueauté,  fournit 
d'admiration,  non  pas  la  defpence.  En  ces  vanitez 

mefme,  nous  defcouurons  combien  ces  fiecles 
eftoyent  feniles  d'autres  efprits  que  ne  font  les 
noftres.  Il  va  de  cette  forte  de  fertilité,  comme  il 
fait  de  toutes  autres  productions  de  la  Nature.  Ce 
n'eft  pas  à  dire  qu'elle  y  ayt  lors  employé  fon  der- 
nier effort.  Nous  n'allons  point,  nous  rodons  plu- 
ftoft,  &  tourneuirons  çà  &  là  :  nous  nous  prome- 
nons fur  nos  pas.  le  crains  que  noftre  cognoiffance 
foit  foible  en  tous  fens.  Nous  ne  voyons  ny  gueres 
loing,  ny  guère  arrière.  Elle  embrafle  peu,  &  vit 
peu  :  courte  &  en  eftendue  de  temps,  &  en  ellendue 
de  matière. 

Vixere  fortes  ante  Agamemnonj. 
Multi,  fed  omnes  illacrynubiUs 
VrgentuTj  ignotique  longa 
Noae. 
Et  fupera  hélium  TroLinum  &  fanera  Troue j 
Multi  alLzs  alij  quoque  res  cecinere  foetœ. 

Et  la  narration  de  Solon,  fur  ce  qu'il  auoit  apprins 
des  preflres  d'^Egypte  de  la  longue  vie  de  leur  eftat, 
&  manière  d'apprendre  &  conferuer  les  hiftoires 
eftrangeres,  ne  me  femble  tefmoignage  de  refus  en 
cette  confideration.  Si  inter minât am  in  omnes  fartes 
magnitudinem  regionum  videremus,  (r  temporum^  in 
quam  Je  iniiciens  animus  &  intendens,  ita  latè  lon- 
geque  peregrinaturj  vt  nullam  oram  vltimi  videatj  in 
qua  pojfit  injiftere  :  in  hac  immenjitate  infinit  a.  vis  in- 
numerabilium  appareret  formarum.  Quand  tout  ce  qui 
eft  venu  par  rapport  du  pafle,  iufques  à  nous,  feroit 
vray,  &  feroit  fçeu  par  quelqu'vn,  ce  feroit  moins  que 
rien,  au  prix  de  ce  qui  eft  ignoré.  Et  de  cette  mefme 
image  du  monde,  qui  coule  pendant  que  nous  y 
fommes,  combien  chetiue  &  racourcie  eft  la  cognoif- 

fance  des  plus  curieux  }  Non  feulement  des  euene- 
mens  particuliers,  que  Fortune  rend  fouuent  exem- 
plaires &  poifans  :  mais  de  l'eftat  des  grandes  polices 
&  nations,  il  nous  en  efchappe  cent  fois  plus,  qu'il 
n'en  vient  à  noftre  fcience.  Nous  nous  efcrions,  du 
miracle  de  l'inuention  de  noftre  artillerie,  de  noftre 
impreflion  :  d'autres  hommes,  vn  autre  bout  du 
monde  à  la  Chine,  en  iouyfFoit  mille  ans  aupa- 
rauant.  Si  nous  voyions  autant  du  monde,  comme 
nous  n'en  voyons  pas,  nous  apperceurions,  comme  il 
eft  à  croire,  vne  perpétuelle  multiplication  &  vicif- 
fitude  de  formes.  Il  n'y  a  rien  de  feul  &  de  rare, 
eu  efgard  à  Nature,  ouy  bien  eu  efgard  à  noftre 
cognoifl"ance  :  qui  eft  vn  miferable  fondement  de  nos 
règles,  &  qui  nous  reprefente  volontiers  vne  tres- 
fauce  image  des  chofes.  Comme  vainement  nous 
concluons  auiourd'huy,  l'inclination  &  la  décrépi- 
tude du  monde,  par  les  arguments  que  nous  tirons 
de  noftre  propre  foiblefte  &  décadence  : 

Idmque  adeo  affecla  efi  œtas,  affeâdque  tellus, 

Ainfi  vainement  concluoit  cettuy-la,  fa  nailTance 
&  ieuneffe,  par  la  vigueur  qu'il  voyoit  aux  efprits 
de  fon  temps,  abondans  en  nouuelletez  &  inuentions 
de  diuers  arts  : 

Verhm^  vt  opinor^  hàbet  noidtatem  fumma^  recénfque 
N attira  ejl  mundi,  neque  pridem  exordia  cœpit  : 
Quare  etiam  quœdam  nunc  artes  expolluntur ^ 
Nunc  etiam  augefcunt^  nunc  addita  nauigiis  funt 
Multa. 

Noftre  monde  vient  d'en  trouuer  vn  autre  (&  qui 
nous  refpond  fi  c'eft  le  dernier  de  fes  frères,  puis 

que  les  Dxmons,  les  Sybilles,  &  nous,  auons  ignoré 
cettuy-cy  iufqu'à  cette  heure?)  non  moins  grand, 
plain,  &  membru,  que  luy  :  toutesfois  fi  nouueau 
&  li  enfant,  qu'on  luy  apprend  encore  fon  a,  b,  c. 
Il  n'y  a  pas  cinquante  ans,  qu'il  ne  fçauoit,  ny  lettres, 
ny  poix,  ny  mefure,  ny  veftements,  ny  bleds,  ny 
vignes.  Il  eftoit  encore  tout  nud,  au  giron,  &  ne 
viuoit  que  des  moyens  de  fa  raere  nourrice.  Si  nous 
concluons  bien,  de  noftre  fin,  &  ce  poëte  de  la  ieu- 
nefle  de  fon  ficcle,  cet  autre  monde  ne  fera  qu'en- 
trer en  lumière,  quand  le  noftre  en  fortira.  L'vni- 
uers  tombera  en  paralyfie  :  l'vn  membre  fera 
perclus,  l'autre  en  vigueur.  Bien  crains-ie,  que  nous 
aurons  tref-fort  hafté  fa  declinaifon  &  fa  ruyne,  par 
noftre  contagion  :  &  que  nous  luy  aurons  bien  cher 
vendu  nos  opinions  &  nos  arts.  C'eftoit  vn  monde 
enfant  :  fi  ne  l'auons  nous  pas  fouëté  &  foubfmis  à 
noftre  difcipline,  par  l'auantage  de  noftre.  valeur, 
&  forces  naturelles  :  ny  ne  l'auons  pradiqué  par 
noftre  iuftice  &  bonté  :  ny  fubiugué  par  noftre  ma- 
gnanimité. La  plus  part  de  leurs  refponces,  &  des 
negotiations  faictes  auec  eux,  tefmoignent  qu'ils  ne 
nous  deuoient  rien  en  clarté  d'efprit  naturelle,  &  en 
pertinence.  L'efpouuentable  magnificence  des  villes 
de  Cufco  &  de  Mexico,  &  entre  plufieurs  chofes 
pareilles,  le  iardin  de  ce  Roy,  où  tous  les  arbres, 
les  firuids,  &  toutes  les  herbes,  félon  l'ordre  &  gran- 
deur qu'ils  ont  en  vn  iardin,  eftoient  excellemment 
formées  en  or  :  comme  en  fon  cabinet ,  tous  les 
animaux,  qui  naiflbient  en  fon  eftat  &  en  fes  mers  : 
&  la  beauté  de  leurs  ouurages,  en  pierrerie,  en. 
plume,  en  cotton,  en  la  peinture,  montrent  qu'ils 
ne  nous  cedoient  non  plus  en  l'induftrie.  Mais  quant 
à  la  deuotion,  obferuance   des  loix,  bonté,  libéra- 

lité,  loyauté,  franchife,  il  nous  a  bien  feruy,  de 
n'en  auoir  pas  tant  qu'eux.  Ils  fe  font  perdus  par 
cet  aduantage,  &  vendus,  &  trahis  eux  mefmes. 
Quant  à  la  hardieiïe  &  courage,  quant  à  la  fermeté, 
confiance,  refolution  contre  les  douleurs  &  la  faim, 
&  la  mort ,  ie  ne  craindrois  pas  d'oppofer  les 
exemples,  que  ie  trouuerois  parmy  eux,  aux  plus 
fameux  exemples  anciens,  que  nous  ayons  aux  mé- 
moires de  noftre  monde  pardeçà.  Car  pour  ceux 
qui  les  ont  fubiuguez,  qu'ils  oflent  les  rufes  &  bate- 
lages,  dequoy  ils  fe  font  feruis  à  les  piper  :  &  le 
iufte  eftonnement,  qu'apportoit  à  ces  nations  là,  de 
voir  arriuer  fi  inopinément  des  gens  barbus,  diuers 
en  langage,  religion,  en  forme,  &  en  contenance  : 
d'vn  endroit  du  monde  fi  efloigné,  &  où  ils  n'auoient 
iamais  fçeu  qu'il  y  euft  habitation  quelconque  : 
montez  fur  des  grands  monftres  incongneuz  :  contre 
ceux,  qui  n'auoient  non  feulement  iamais^  veu  de 
cheual,  mais  befte  quelconque,  duifte  à  porter 
&  fouftenir  homme  ny  autre  charge  :  garnis  d'vne 
peau  luy faute  &  dure,  &  d'vne  arme  trenchante 
&  refplendiiïante  :  contre  ceux,  qui  pour  le  miracle 
de  la  lueur  d'vn  miroir  ou  d'vn  coufteau,  alloyent 
efchangeant  vne  grande  richeffe  en  or  &  en  perles, 
&  qui  n'auoient  ny  fcience  ny  matière,  par  où 
tout  à  loyfir,  ils  fçeuffent  percer  noftre  acier  : 
adiouftez  y  les  foudres  &  tonnerres  de  nos  pièces 
&  harquebufes,  capables  de  troubler  Caefar  mefme, 
qui  l'en  euft  furpris  autant  inexpérimenté  :  &  à 
cett'  heure,  contre  des  peuples  nuds,  fi  ce  n'eft 
où  l'inuention  eftoit  arriuee  de  quelque  tyflu  de 
cotton  :  fans  autres  armes  pour  le  plus,  que  d'arcs, 
pierres,  baftons  &  boucliers  de  bois  :  des  peuples 
furpris  foubs  couleur  d'amitié  &  de  bonne  foy,  par 

la  curiofité  de  veoir  des  chofes  eftrangeres  &  inco- 
gnues  :  oftez,  dif-ie,  aux  conquerans  cette  difpa- 
rité,  vous  leur  oftez  toute  l'occafion  de  tant  de 
viftoires.  Quand  ie  regarde  à  cette  ardeur  indomtable, 
dequoy  tant  de  milliers  d'hommes,  femmes,  &  en- 
fans,  fe  prefentent  &  reiettent  à  tant  de  fois,  aux 
dangers  ineuitables,  pour  la  deffence  de  leurs  dieux, 
&  de  leur  liberté  :  cette  genereufe  obftination  de 
fouffrir  toutes  extremitez  &  difficultez,  &  la  mort, 
plus  volontiers,  que  de  fe  foubfmettre  à  la  domina- 
tion de  ceux,  de  qui  ils  ont  efté  H  honteufement  abu- 
fez  :  &  aucuns,  choififfans  pluftoft  de  fe  laifTer  défaillir 
par  faim  &  par  ieufne,  eftans  pris,  que  d'accepter 
le  viure  des  mains  de  leurs  ennemis,  fi  vilement 
viftorieufes  :  ie  preuois  que  à  qui  les  euft  attaquez 
pair  à  pair,  &  d'armes,  &  d'expérience,,  &  de 
nombre,  il  y  euft  faid  aufli  dangereux,  &  plus,  qu'en 
autre  guerre  que  nous  voyons.  Que  n  eft  tombée 
foubs  Alexandre,  ou  foubs  ces  anciens  Grecs  &  Ro- 
mains, vne  fi  noble  conquefte  :  &  vne  fi  grande 
mutation  &  altération  de  tant  d'empires  &  de  peuples, 
foubs  des  mains,  qui  enflent  doucement  poly  &  dé- 
friché ce  qu'il  y  auoit  de  fauuage  :  &  euflent  con- 
forté &  promeu  les  bonnes  femences,  que  Nature  y 
auoit  produit  :  meflanc  non  feulement  à  la  culture 
des  terres,  &  ornement  des  villes,  les  arts  de  deçà, 
en  tant  qu'elles  y  euflent  efté  neceflfaires,  mais  auflî, 
méfiant  les  vertus  Grecques  &  Romaines,  aux  ori- 
gineles  du  pays  ?  Quelle  réparation  euft-ce  efté , 
&  quel  amendement  à  toute  cette  machine,  que  les 
premiers  exemples  &  deportemens  noftres,  qui  fe 
ibnt  prefentez  par  delà,  euflent  appelle  ces  peuples, 
à  l'admiration,  &  imitation  de  la  vertu,  &  eufl~ent 
drefle  entre-eux  &  nous,    vne  fraternelle  focieté 

&  intelligence  ?  Combien  il  eufl  efté  aifé,  de  faire  fon 
profit,  d'ames  fi  neuues,  fi  affamées  d'apprentiflage, 
ayants  pour  la  plus  part,  de  fi  beaux  coramencemens 
naturels?  Au  rebours,  nous  nous  fommes  feruis  de 
leur  ignorance,  &  inexpérience,  à  les  plier  plus 
facilement  vers  la  trahifon,  luxure,  auarice,  &  vers 
toute  forte  d'inhumanité  &  de  cruauté,  à  l'exemple 
&  patron  de  nos  mœurs.  Qui  mit  iamais  à  tel  prix, 
le  feruice  de  la  mercadence  &  de  la  trafique?  Tant 
de  villes  rafees,  tant  de  nations  exterminées,  tant 
de  millions  de  peuples,  paffez  au  fil  de  l'efpee,  &  la 
plus  riche  &  belle  partie  du  monde  bouleuerfee,  pour 
la  negotiation  des  perles  &  du  poiure.  Mechaniques 
victoires.  Iamais  l'ambition,  iamais  les  inimitiez  pu- 
bliques, ne  pouffèrent  les  hommes,  les  vns  contre  les 
autres ,  à  fi  horribles  hoftilitez ,  &  calamitez  fi 
miferables.  En  coftoyant  la  mer  à  la  quelle  de  leurs 
mines,  aucuns  Efpagnols  prindrent  terre  en  vne 
contrée  fertile  &  plaifante,  fort  habitée  :  &  firent  à 
ce  peuple  leurs  remonftrances  accouftumees  :  Qu'ils 
eftoient  gens  paifibles,  venans  de  loingtains  voyages, 
enuoyez  de  la  part  du  Roy  de  Caftille ,  le  plus 
grand  Prince  de  la  terre  habitable,  auquel  le  Pape, 
reprefentant  Dieu  en  terre,  auoit  donné  la  princi- 
pauté de  toutes  les  Indes.  Que  s'ils  vouloient  luy 
eftre  tributaires ,  ils  feroient  tref-benignement 
traidez  :  leur  demandoient  des  viures,  pour  leur 
nourriture,  &  de  l'or  pour  le  befoing  de  quelque 
médecine.  Leur  remontroient  au  demeurant ,  la 
créance  d'vn  feul  Dieu,  &  la  vérité  de  noftre  reli- 
gion ,  laquelle  ils  leur  confeilloient  d'accepter , 
y  adiouftans  quelques  menaffes.  La  refponce  fut 
telle  :  Que  quand  à  eftre  paifibles,  ils  n'en  portoient 
pas  la  mine,  s'ils  l'eftoient.  Quant   à  leur    Roy, 

puis  qu'il  demandoit,  il  deuoif  eftre  indigent,  &  ne- 
cefliceux  :  &  celuy  qui  luy  auoit  faift  cette  diftribu- 
tion,  homme  aymant  diflenfion,  d'aller  donner  à  vn 
tiers,  chofe  qui  n'efloit  pas  fienne,  pour  le  mettre 
en  débat  contre  les  anciens  poflefreurs.  Quant  aux 
viures,  qu'ils  leur  en  fourniroient  :  d'or,  ils  en 
auoient  peu  :  &  que  c'eftoit  chofe  qu'ils  mettoient 
en  nulle  eftime,  d'autant  qu'elle  eftoit  inutile  au  fer- 
uice  de  leur  vie,  là  où  tout  leur  foin  regardoit  feu- 
lement à  la  paffer  heureufement  &  plaiiamment  : 
pourtant  ce  qu'ils  en  pourroient  trouuer,  fauf  ce 
qui  eftoit  employé  au  feruice  de  leurs  dieux,  qu'ils 
le  prinffent  hardiment.  Quant  à  vn  feul  Dieu,  le 
difcours  leur  en  auoit  pieu  :  mais  qu'ils  ne  vouloient 
changer  leur  religion,  s'en  eftans  fi  vtilement  feruis 
li  long  temps  :  &  qu'ils  n' auoient  accouftumé  prendre 
confeil,  que  de  leurs  amis  &  cognoiffans.  Quant 
aux  menafles,  c'eftoit  figne  de  faute  de  iugement, 
d'aller  menaïïant  ceux,  defquels  la  nature,  &  les 
moyens  eftoient  incongnuz.  Ainfi  qu'ils  fe  defpef- 
chaffent  promptement  de  vuyder  leur  terre,  car  ils 
n'eftoient  pas  accouftumez  de  prendre  en  bonne  part, 
les  honnertetez  &  remonftrances  de  gens  armez, 
&  eftrangers  :  autrement  qu'on  feroit  d'eux,  comme 
de  ces  autres,  leur  montrant  les  teftes  d'aucuns 
hommes  iufticiez  autour  de  leur  ville.  Voylà  vn 
exemple  de  la  balbucie  de  cette  enfance.  Mais  tant 
y  a,  que  ny  en  ce  lieu-là,  ny  en  plufieurs  autres,  où 
les  Efpagnols  ne  trouuerent  les  marchandifes  qu'ils 
cherchoient ,  ils  ne  feirent  arreft  ny  entreprinfe  : 
quelque  autre  commodité  qu'il  y  euft  :  tefmoing  mes 
Cannibales.  Des  deux  les  plus  puiiïans  Monarques 
de  ce  monde  là,  &  à  l'auanture  de  cetcuy-cy,  Roys 
de  tant  de  Roys  :  les  derniers  qu'ils  en  chafferent  : 

celiiy  du  Peru,  ayant  elle  pris  en  vne  bataille,  &  mis 
à  vne  rançon  fi  excefliue,  qu'elle  furpafle  toute 
créance,  &  celle  là  fîdellement  payée  :  &  auoir  donné 
par  fa  conuerfation  figne  d'vn  courage  franc,  libéral, 
&  confiant,  &  d'vn  entendement  net,  &  bien  com- 
pofé  :  il  print  enuie  aux  vainqueurs,  après  en  auoir 
tiré  vn  million  trois  cens  vingt  cinq  mille  cinq  cens 
poifant  d'or  :  outre  l'argent,  &  autres  chofes,  qui 
ne  montèrent  pas  moins  (fi  que  leurs  chenaux  n'al- 
loient  plus  ferrez,  que  d'or  maflif)  de  voir  encores, 
au  prix  de  quelque  defloyauté  que  ce  fuft,  quel  pou- 
uoit  eftre  le  relie  des  threfors  de  ce  Roy,  &  iouyr 
librement  de  ce  qu'il  auoit  referré.  On  luy  apporta 
vne  fauce  accufation  &  preuue  :  Qu'il  deffeignoit  de 
faire  foufleuer  fes  prouinces,  pour  fe  remettre  en 
liberté.  Sur  quoy  par  beau  iugement,  de  ceux  mefme 
qui  luy  auoient  dreffé  cette  trahifon,  on  le  con- 
damna à  eftre  pendu  &  eftranglé  publiquement  :  luy 
ayant  faicl  racheter  le  tourment  d'ellre  brufté  tout 
vif,  par  le  baptefme  qu'on  luy  donna  au  fupplice 
mefme.  Accident  horrible  &  inouy  :  qu'il  fouffrit 
pourtant  fans  fe  defmentir,  ny  de  contenance,  ny 
de  parole,  d'vne  forme  &  granité  vrayement  royalle. 
Et  puis,  pour  endormir  les  peuples  eftonnez  &  tranfis 
de  chofe  fi  eftrange,  on  contrefît  vn  grand  deuil  de 
fa  mort,  &  luy  ordonna  on  des  fomptueufes  funé- 
railles. L'autre  Roy  de  Mexico,  ayant  long  temps 
défendu  fa  ville  alfiegee,  &  montré  en  ce  fiege  tout 
ce  que  peut  &  la  fouffrance,  &  la  perfeuerance,  fi 
onques  Prince  &  peuple  le  montra  :  &  Ion  mal- 
heur l'ayant  rendu  vif,  entre  les  mains  des  enne- 
mis, auec  capitulation  d'eflre  traité  en  Roy  :  aufïï 
ne  leur  fît-il  rien  voir  en  la  prifon,  indigne  de  ce 
tiltre  :  ne  trouuant  point  après  cette  viftoire,  tout 

Tor  qu'ils  s'elloient  promis  :  quand  ils  eurent  tout 
remué,  &  tout  fouillé,  ils  fe  mirent  à  en  chercher 
des  nouuelles,  par  les  plus  afpres  géhennes,  dequoy 
ils  fe  peurent  aduifer,  fur  les  prifonniers  qu'ils 
tenoient.  Mais  pour  n'auoir  rien  profité,  trouuant 
des  courages  plus  forts  que  leurs  tourments,  ils  en 
vindrent  en  fin  à  telle  rage,  que  contre  leur  foy 
&  contre  tout  droiâ:  des  gens,  ils  condamnèrent  le 
Roy  mefme,  &  l'vn  des  principaux  feigneurs  de  fa 
cour  à  la  géhenne,  en  prefence  l'vn  de  l'autre.  Ce 
feigneur  fe  trouuant  forcé  de  la  douleur,  enuironné 
de  braziers  ardens,  tourna  fur  la  fin,  piteufement  fa 
veue  vers  fon  maiftre,  comme  pour  luy  demander 
mercy,  de  ce  qu'il  n'en  pouuoitplus.  Le  Roy,  plantant 
fièrement  &  rigoureufement  les  yeux  fur  luy,  pour 
reproche  de  fa  lafcheté  &  pufiUanimité,  luy  dit  feu- 
lement ces  mots,  d'vne  voix  rude  &  ferme  :  Et  moy, 
fuis  ie  dans  vn  bain,  fuis-ie  pas  plus  à  mon  aife 
que  toy?  Celuy-là  foudain  après  fuccomba  aux 
douleurs,  &  mourut  fur  la  place.  Le  Roy  à 
demy  rofty,  fut  emporté  de  là.  Non  tant  par  pitié 
(car  quelle  pitié  toucha  iamais  des  âmes  fi  barbares, 
qui  pour  la  doubteufe  information  de  quelque  vafe 
d'or  à  piller,  fiflent  griller  deuant  leurs  yeux  vn 
homme  :  non  qu'vn  Roy,  fi  grand,  &  en  fortune,  &  en 
mérite)  mais  ce  fut  que  fa  confiance  rendoit  de  plus 
en  plus  honteufe  leur  cruauté.  Ils  le  pendirent 
depuis,  ayant  courageufement  entrepris  de  fe  deli- 
urer  par  armes  d'vne  fi  longue  captiuité  &  lub- 
ieftion  :  où  il  fit  fa  fin  digne  d'vn  magnanime  Prince. 
A  vne  autre  fois  ils  mirent  brufler  pour  vn  coup,  en 
mefme  feu,  quatre  cens  foixante  hommes  tous  vifs, 
les  quatre  cens  du  commun  peuple,  les  foixante  des 
principaux  feigneurs  d'vne  prouince,  prifonniers  de 

guerre  fimplement.  Nous  tenons  d'eux-mefmes  ces 
narrations  :  car  ilz  ne  les  aduouent  pas  feulement, 
ils  s'en  ventent,  &  les  prefchent.  Seroit-ce  pour  tef- 
moignage  de  leur  iuftice,  ou  zèle  enuers  la  reli- 
gion î^  Certes  ce  font  voyes  trop  diuerfes,  &  enne- 
mies d'vne  fi  fainfte  fin.  S'ils  fe  fufTent  propofés 
d'eftendre  noftre  foy,  ils  euiïent  confideré  que  ce 
n'eft:  pas  en  poflefïïon  de  terres  qu'elle  s'amplifie, 
mais  en  pofi"enion  d'hommes  :  &  fefufl^ent  trop  con- 
tentez des  meurtres  que  la  necelîité  de  la  guerre  ap- 
porte, fans  y  méfier  indifféremment  vne  boucherie, 
comme  fur  des  beftes  fauuages  :  vniuerfelle,  autant 
que  le  fer  &  1  feu  y  ont  peu  attaindre  :  n'en  ayant 
conferué  par  leur  deflein,  qu'autant  qu'ils  en  ont 
voulu  faire  de  miferables  efclaues,  pour  l'ouurage 
&  feruice  de  leurs  minières.  Si  que  plufieurs  des 
chefs  ont  efté  punis  à  mort,  fur  les  lieux  de  leur 
conquefte ,  par  ordonnance  des  Roy  s  de  Caftille , 
iuftement  offencez  de  l'horreur  de  leurs  deportemens, 
&  quafi  tous  defeftimez  &  mal-voulus.  Dieua  meri- 
toirement  permis,  que  ces  grands  pillages  fe  foient 
abforbez  par  la  mer  en  les  tranfportant  :  ou  par  les 
guerres  inteftines ,  dequoy  ils  fe  font  mangez 
entre-eux  :  &  la  plus  parc  s'enterrèrent  fur  les  lieux, 
fans  aucun  frui£t  de  leur  viftoire.  Quant  à  ce  que 
la  recepte,  &  entre  les  mains  d'vn  Prince  mefnager, 
&  prudent,  refpond  fi  peu  à  l'efperance,  qu'on  en 
donna  à  fes  predecefi^eurs,  &  à  cette  première  abon- 
dance de  richefles,  qu'on  rencontra  à  l'abord  de  ces 
nouuelles  terres  (car  encore  qu'on  en  retire  beau- 
coup, nous  voyons  que  ce  n'eft  rien,  au  prix  de  ce 
qui  s'en  deuoit  attendre)  c'eft  que  l'vfage  de  la  mon- 
noye  eftoit  entièrement  incognu,  &  que  par  confe- 
quent,  leur  or  fe  trouua  tout  aflemblé,  n'eftant  en 

autre  feruice,  que  de  montre,  &  de  parade,  comme 
vn  meuble  referué  de  père  en  fils,  par  plufieurs  puif- 
fants  Roys,  qui  efpuifoient  toufiours  leurs  mines, 
pour  faire  ce  grand  monceau  de  vafes  &  ftatues,  à 
l'ornement  de  leurs  palais,  &  de  leurs  temples  :  au 
lieu  que  noftre  or  ell  tout  en  emploite  &  en  com- 
merce. Nous  le  menuifons  &  altérons  en  mille 
formes,  l'efpandons  &  difperfons.  Imaginons  que 
nos  Roys  amoncelaflent  ainfi  tout  l'or,  qu'ils  pour- 
roient  trouuer  en  plufieurs  fiecles,  &  le  gardafTent 
immobile.  Ceux  du  royaume  de  Mexico  eftoient 
aucunement  plus  ciuilifez,  &  plus  artilles,  que 
neftoient  les  autres  nations  de  là.  Aulli  iugeoient- 
ils,  ainfi  que  nous,  que  l'vniuers  fuft  proche  de  fa 
fin  :  &  en  prindrent  pour  figne  la  defolation  que 
nous  y  apportafmes.  Ils  croyoyent  que  l'ellre  du 
monde,  fe  départ  en  cinq  aages,  &  en  la  vie  de  cinq 
foleils  confecutifs,  defquels  les  quatre  auoient  deûa 
fourny  leurs  temps,  &  que  celuy  qui  leur  efclairoit, 
eftoit  le  cinquiefme.  Le  premier  périt  auec  toutes 
les  autres  créatures,  par  vniuerfelle  inondation  d'eaux. 
Le  fécond,  par  la  cheute  du  ciel  fur  nous,  qui  eftouffa 
toute  chofe  viuante  :  auquel  aage  ils  aflignent  les 
géants,  &  en  firent  voir  aux  Efpagnols  des  ofle- 
ments;  à  la  proportion  defquels,  la  ftature  des 
hommes  reuenoit  à  vingt  paumes  de  hauteur.  Le 
troifiefme,  par  feu,  qui  embrafa  &  confuma  tout.  Le 
quatriefrae,  par  vne  émotion  d'air,  &  de  vent,  qui 
abbatit  iufques  à  plufieurs  montaignes  :  les  hommes 
n'en  moururent  point,  mais  ils  furent  changez  en 
magots  (quelles  impreilions  ne  fouffre  la  lafcheté  de 
l'humaine  créance!)  Apres  la  mort  de  ce  quatriefme 
foleil,  le  monde  fut  vingt-cinq  ans  en  perpétuelles 
ténèbres.    Au    qu'uizierme     defquels    fut   créé   vn 

homme,  &  vne  femme,  qui  refirent  l'humaine  race. 
Dix  ans  après,  à  certain  de  leurs  iours,  le  foleil 
parut  nouuellement  créé  :  &  commence  depuis,  le 
compte  de  leurs  années  par  ce  iour  là.  Le  troifiefme 
iour  de  fa  création,  moururent  les  Dieux  anciens  : 
les  nouueaux  font  nays  depuis  du  iour  à  la  iournee. 
Ce  qu'ils  eftiment  de  la  manière  que  ce  dernier 
foleil  périra,  mon  autheur  n'en  a  rien  appris.  Mais 
leur  nombre  de  ce  quatriefme  changement,  rencontre 
à  cette  grande  coniondion  des  aftres,  qui  produifit 
il  y  a  huiâ:  cens  tant  d'ans,  félon  que  les  aftrolo- 
giens  eftiment,  plufieurs  grandes  altérations  &  nou- 
uelletez  au  monde.  Quant  à  la  pompe  &  magnificence, 
par  où  ie  fuis  entré  en  ce  propos,  ny  Grasce,  ny  Rome, 
ny^Egypte,  ne  peut,  foit  en  vtilité,  ou  difficulté,  ou 
nobleffe,  comparer  aucun  defes  ouurages,  au  chemin 
qui  fe  voit  au  Peru,  dreft"é  par  les  Roys  du  païs, 
depuis  la  ville  de  Quito,  iufques  à  celle  de  Cufco 
(il  y  a  trois  cens  lieues)  droit,  vny,  large  de  vingt- 
cinq  pas,  paué,  reueftu  de  cofté  &  d'autre  de  belles 
&  hautes  murailles,  &  le  long  d'icelles  par  le  de- 
dans, deux  ruiffeaux  perennes,  bordez  de  beaux 
arbres,  qu'ils  nomment,  Moly.  Où  ils  ont  trouué 
des  montaignes  &  rochers,  ils  les  ont  taillez  &  ap- 
planis,  &  comblé  les  fondrières  de  pierre  &  chaux. 
Au  chef  de  chafque  iournee,  il  y  a  de  beaux  palais 
fournis  de  viures,  de  veftements,  &  d'armes,  tant 
pour  les  voyageurs,  que  pour  les  armées  qui  ont  à 
y  pafler.  En  l'eftimation  de  cet  ouurage,  i'ay  compté 
la  difficulté,  qui  efl:  particulièrement  confiderable  en 
ce  lieu  là.  Ils  ne  baftiflbient  point  de  moindres 
pierres,  que  de  dix  pieds  en  carré  :  ils  n'auoient 
autre  moyen  de  charrier,  qu'à  force  de  bras  en  traî- 
nant leur  charge  :  &  pas  feulement  l'art  d'efchafFau- 

der  :  n'y  fçachants  autre  fineffe,  que  de  hauffer  au- 
tant de  terre,  contre  leur  bafliment,  comme  il 
s'efleue,  pour  l'ofter  après.  Retombons  à  nos  coches. 
En  leur  place,  &  de  toute  autre  voiture,  ils  fe  fai- 
foient  porter  par  les  hommes,  &  fur  les  efpaules. 
Ce  dernier  Roy  du  Peru,  le  iour  qu'il  fut  pris,  eftoit 
ainfi  porté  fur  des  brancars  d'or,  &  adis  dans  vne 
chaize  d'or,  au  milieu  de  fa  bataille.  Autant  qu'on 
tuoit  de  ces  porteurs,  pour  le  faire  choir  à  bas,  car 
on  le  vouloit  prendre  vif,  autant  d'autres,  &  à 
l'enuy,  prenoient  la  place  des  morts  :  de  façon  qu'on 
ne  le  peut  onques  abbatre,  quelque  meurtre  qu'on 
fift  de  ces  gens  là,  iufques  à  ce  qu'vn  homme  de 
cheual  l'alla  faifir  au  corps,  &  l'aualla  par  terre. 

